
Cuvânt-înainte 


Volumul VIII al Anuarului Institutului de Investigare a Crimelor Comunismului si 
Memoria Exilului Românesc — Între transformare si adaptare. Avataruri ale cotidianului în 
regimul comunist din România - vine în completarea celorlalte şapte volume anterioare 
(2006, 2007, 2008, 2009, 2010-2011 şi 2012), propunând publicului analize referitoare la 
istoria regimului comunist din România din perspective inedite, rareori prezente, de multe 
ori chiar absente din discursul istoriografic. Volumul de fata propune astfel o abordare de 
jos în sus a regimului comunist, analizând structuri şi practici ale cotidianului. 

Contribuțiile cuprinse în volum nu se rezumă doar la a reconstrui structuri esenţiale ale 
vieţii de zi cu zi, ci merg mai departe, identificând acele secvenţe ale cotidianului care iau 
naştere şi se dezvoltă în contextul existenţei unui dialog între regimul comunist şi instituţiile 
sale, pe de o parte, şi societate, pe de altă parte. Atât ideea în sine, cât şi existenţa acestui 
dialog pot fi puse de mulţi sub semnul întrebării. Retorica cea mai frecventă, în cazul 
regimurilor totalitare, se rezumă la o simplificare nefericită - aceea a existenţei unei relaţii 
de totală subordonare între regim şi individ. Or, lucrurile nu au stat întotdeauna astfel. 
Teoria societăţii imobile, supusă în totalitate voinţei politice, este cât se poate de falsă. Mai 
exact, este cât se poate de lipsită de substanţă ideea că cetăţeanul din ţările fostului „Bloc 
sovietic” nu a fost decât o marionetă şi/sau o victimă neajutorată. Studiile cuprinse în acest 
volum ne conduc către alt tip de concluzii. Individul apare ca fiind extrem de atent la 
realităţile sociale, economice, culturale şi politice ale epocii pe care o trăieşte, acomo- 
dându-se acestora la nivel cotidian, dezvoltând tactici şi trucuri care facilitează adaptarea 
si rezistenţa în fata regimului. Mai mult, atunci când acest nou cotidian a devenit o normă, 
regimul a părut să fie nevoit să ţină seama, la rândul lui, de toate acele transformări. Pe 
de altă parte, acceptând ipoteza existenţei unor negocieri sau a unui dialog între regim şi 
individ de-a lungul regimului comunist, o facem cu rezervele de rigoare. Astfel, suntem 
foarte conştienţi de faptul că acest prezumtiv dialog nu a fost purtat niciodată de pe poziţii 
de egalitate. La fel, admitem şi faptul că intensitatea dialogului a variat de-a lungul timpului. 
Considerăm însă neîntemeiată şi nefondată negarea apriorică a acestei realităţi. 

Volumul VIII al Anuarului cuprinde zece contribuţii care nu au ca scop precis infirma- 
rea, ci mai degrabă completarea acelei imagini stereotipe a unei societăţi supuse, imobile, 
lipsite de viaţă şi iniţiativă. Ele ne propun abordări şi ipoteze ce trec dincolo de registrul 
clasic al istoriografiei româneşti. La o primă vedere, contribuţiile din acest volum au foarte 
puţine lucruri în comun. În calitatea noastră de coordonatori ai prezentului număr, nu am 
fost intimidati de eterogenitatea lor, ci mai degrabă intrigati. Tocmai acest caracter divers 

Cotidianul regimului comunist din România este perceput din perspective diverse. Într-o 
anumită măsură, este o istorie a represiunii, a raţionalizării, a privatiunilor, a foamei, dar 

şi a strategiilor de supravieţuire. În cadrul volumului se regăsesc trei studii care dezbat şi 
analizează această dimensiune a cotidianului. 

Articolul Adrianei Cupcea ne propune o analiză a relaţiei dintre cotidian, memoria 
individuală şi memoria colectivă, reconstruind cu migală istoria nefericită a unei familii 
aparţinând comunităţii tătare din România. Autoarea subliniază statutul marginal al familiei 
în cadrul societăţii comuniste, o marginalitate socială ce avea să fie dublată de stigmatul 
pus pe grupul familial odată cu arestarea, în anul 1949, a tatălui, Necip Fazil, unul dintre 
liderii comunităţii tătare din Dobrogea. 

Dragoş Ursu vine cu un cadru de analiză complet diferit - acela al comunităţii deţinuţilor 
politici de la penitenciarul din Aiud. Studiul său este construit pe două planuri ce sugerează 
ideea enunțată mai sus - aceea a existenţei unui dialog informal între regim, reprezentat 
de către membrii Grupului Operativ Aiud, şi comunitatea deţinuţilor politici închişi în acest 
penitenciar. Metodelor represive ale regimului - bătăi, frig, înfometare şi izolare -, deţinuţii 
le-au răspuns prin solidaritate, rezistenţă pasivă faţă de propaganda comunistă şi libertate 
spirituală. 

În fine, studiul lui Constantin Vasilescu ne propune o imagine ceva mai nuanţată şi mai 
complexă a fenomenului rezistenţei armate anticomuniste. Studiul său de caz reconstruieşte 
existenţa cotidiană a uneia dintre cele mai cunoscute figuri ale fenomenului rezistenţei 
armate anticomuniste - Gheorghe Arsenescu. Făcând doar referiri incidentale la acţiunile 
militare şi paramilitare ale acestuia de-a lungul celor zece ani de partizanat, studiul insistă 
asupra vieţii sale de zi cu zi, care a reprezentat atât o luptă pentru supravieţuire, cât şi una 
împotriva durerii şi a neputinței. 

Alte contribuţii din volum pornesc de la ipoteze diferite, analizând mai degrabă practici 
cotidiene influențate, pe de o parte, de evoluţia structurilor politice, economice, sociale şi 
culturale, iar pe de altă parte, de politicile publice promovate de către aceste structuri. 
Accentul nu mai cade pe individ, el lăsând locul comunităţii. Din această perspectivă, 
structurile cotidiene sunt percepute ca practici comune, obişnuite, determinate şi influențate 
atât de condiţiile de viaţă ale indivizilor (alimentaţie, locuire, accesibilitatea bunurilor de 
larg consum), cât şi de valorile, credinţele şi aspiraţiile lor. 

Articolul Marei Mărginean analizează raportul dintre spaţiul public şi cel privat şi modul 
în care a fost articulat pe parcursul primelor două decenii postbelice în România, printr-un 
studiu de caz despre experienţele cotidiene ale populaţiei nou-construitelor oraşe industriale 
Hunedoara şi Călan. Autoarea nu se rezumă la a „identifica modul în care locuitorii acestor 
centre urbane au avut acces la locuinţe, slujbe sau bunuri de larg consum”, ci merge mai 
departe, analizând „mijloacele de transmitere, articulare şi contestare a autorităţii centrale 
sau locale, precum şi implicaţiile socioculturale şi economice ale acestui proces”. Astfel, 
în condiţiile unei penurii în ceea ce priveşte alimentaţia, bunurile de larg consum şi spaţiul 
locativ, populaţia a dezvoltat o serie de practici ca răspuns la politicile deficitare ale 
regimului. 

De o cu totul altă factură este studiul realizat de Vlad Pasca. El face o incursiune în 
istoria alimentaţiei publice de-a lungul regimului comunist şi explică de ce „alimentaţia 
publică a oferit, fără stridente orwelliene, un cadru plăcut pentru relaxare şi consum 
alimentar, chiar un prilej de evadare”, încercând să observe şi să înţeleagă dacă politicile 
regimului în ceea ce priveşte dezvoltarea şi îmbunătăţirea sectorului de alimentaţie publică 
au ţinut cont de necesităţile individului şi de feedbackul pe care societatea îl oferea în 
legătură cu aceste aspecte. 

Într-un registru asemănător, deşi conducând la concluzii puţin diferite, se înscrie şi 
rilor comuniste din Europa de Est de a impune politici menite să detensioneze posibilele 
nemulțumiri ale populaţiei ne demonstrează că România lui Nicolae Ceauşescu nu a 
aderat la un astfel de program. Astfel, se pare că regimul comunist din România rămăsese 
„prizonierul paradigmei revoluţionare în sensul că nu a renunţat niciodată la misiunea 
autoatribuită şi justificată ideologic, istorică şi providenţială, de transformare a societăţii 
pe baze comuniste”. 

Alte două articole din cadrul volumului de faţă nuanţează, prin studii de caz, această 
teorie. Studiul Georgianei Leşu glosează pe marginea politicilor culturale ale regimului 
comunist — insistând asupra noii literaturi, de factură realist-socialistă —, arătând cum acesta 
şi-a orientat eforturile înspre construirea unui tip nou de discurs, menit a fi livrat unui tip 
nou de cititor. Mai mult, cartea, transformată şi într-un mijloc de propagandă, a devenit 
infinit mai accesibilă, ajungând să fie o prezenţă constantă în viaţa cotidiană a populaţiei. 
În altă ordine de idei, Pompiliu-Nicolae Constantin ne propune o evadare înspre tot ceea 
ce a reprezentat viața pe stadion de-a lungul regimului comunist. Concluziile autorului în 
legătură cu acest aspect important al vieţii cotidiene în comunism sunt cât se poate de 
interesante. Deşi sportul şi toate activităţile adiacente au fost gândite ca instrumente de 
control al populaţiei, menite a sistematiza inclusiv timpul liber al cetăţeanului, orele 
petrecute pe arenele sportive au căpătat valenţe ale evadării din viaţa de zi cu zi. 

Ultimele două studii din volum propun două discuţii legate de rezistenţa cotidiană tacită, 
o rezistenţă nemanifestată public, ci în spaţiul privat. Studiile de caz abordează subiecte 
cât se poate de diferite. În primul caz, este vorba despre fenomenul audierii, în intimitatea 
propriei locuinţe, a postului de radio Europa Liberă, o practică ce a ajuns să fie extrem de 
frecventă în timpul regimului Ceausescu. Pe baza unei analize minutioase a sondajelor de 
audienţă ale postului de radio ce emitea de la Miinchen, Manuela Marin ne explică faptul 
că această practică - a audierii unui post de radio interzis de autorităţile române - evidenția 
eforturile unei persoane „de a-şi crea un spaţiu individual care să o protejeze de omnipre- 
zenţa unei autorităţi coercitive”. În al doilea caz, studiul Luciei Popa ne propune o analiză 
inedită şi extrem de interesantă a unui fenomen neglijat aproape în totalitate în cadrul 
istoriografiei — arta alternativă şi experimentală. Pornind de la două evenimente/expozitii 
putin cunoscute - două ediţii ale „House pARTy”, desfăşurate de-a lungul câtorva zile in 
iulie 1987, respectiv august 1988 -, Lucia Popa ne oferă „un exemplu de artificare a vieţii 
cotidiene în comunism ca metodă de rezistenţă împotriva cenzurii introduse în sfera cul- 
turală mai ales în ultimii ai regimului Ceauşescu”. 

În ultima parte a volumului se regăsesc şapte recenzii ale unor lucrări apărute în ultimii 
ani, reprezentând contribuţii ştiinţifice importante: Martine Godet, La pellicule et les 
ciseaux. La censure dans le cinéma soviétique du Dégel à la perestroika [Pelicula si foar- 
fecele. Cenzura în cinematografia sovietică de la Dezghet la perestroika], Editions CNRS, 
Paris, 2010 (Alina Popescu); Jan Tomasz Gross, Irena Grudzińska Gross, Golden Harvest. 
Events at the Periphery of the Holocaust [Roadă aurie. Întâmplări la periferia Holocaus- 
tului], Oxford University Press, 2012 (Dalia Bathory); Gabriel Dimisianu, Amintiri si 
portrete literare, Editura Humanitas, Bucuresti, 2013 (Georgiana Leşu) ; Dinu Zamfirescu, 
Cartitele Securităţii. Agenti de influență din exilul românesc, Editura Polirom, Iasi, 2013 
(Mihaela Toader) ; Radu Preda, Comunismul. O modernitate eşuată, Editura Eikon, Cluj- 
Napoca, 2009 (Nicolae Dragusin); Vintilă Mihăilescu, Scutecele națiunii şi hainele 


16 CUVÂNT-ÎNAINTE 


împăratului. Note de antropologie publică, Editura Polirom, Iasi, 2013 (Tudor Mihăescu) ; 
www.istoriacomunismului.ro - O istorie a comunismului românesc pentru cei născuţi in 
democraţie (Tudor Mihăescu). 

În final, coordonatorii acestui număr al Anuarului IICCMER doresc să le mulțumească 
tuturor autorilor - care au respectat termenele impuse de către noi, răspunzând oricăror 
solicitări, observaţii sau întrebări. Le mulţumim pentru profesionalismul, răbdarea şi dis- 
ponibilitatea de care au dat dovadă. Am mai dori să precizăm şi faptul că patru dintre 
autori - Georgiana Leşu, Mara Mărginean, Lucia Popa si Dragoş Ursu - sunt beneficiari 
ai programului de burse doctorale al Institutului de Investigare a Crimelor Comunismului 
şi Memoria Exilului Românesc. 

Nu în ultimul rând, dorim să mulţumim tuturor colegilor noştri, dar şi celorlalte per- 
soane care au girat, au susţinut şi au încurajat de-a lungul timpului acest demers editorial, 
ajuns astăzi la al optulea volum. 


Luciana M. Jinga 
Ştefan Bosomitu 

Georgiana Leşu 


„La vremuri noi, lecturi noi.” Propagandă 

şi ideologie în literatura românească a anilor 1950. 
Studii de caz: Camil Petrescu (Un om între oameni) 
şi Petru Dumitriu (Cronică de familie) 


The present Study focuses on a certain aspect of the cultural life in communist Romania, 
more precisely on the historical literature and the way it was perceived by the public. The 
cultural policies of that time took full advantage of this way of popularization and directed 
its attention towards the construction of a new type of discourse, offered to a new type of 
reader. This type of discourse is relevant in a society where reading becomes accessible, 
and transforms itself in a way to escape reality. Thus, the historical literature and the image 
on the past cultivated by it in the collective imaginary were very relevant in the long run. 
The approach is interdisciplinary, concentrating on the relation between history and literature, 
a relation in which literature’s specific tendency to transform into fiction supports history, 
and implicitly propaganda. This study concentrates on the novels Un om intre oameni 
[A man among men/ by Camil Petrescu and Cronică de familie /Family chronicle/ by 
Petru Dumitriu. 


Keywords: historical literature, cultural policy, collective imaginary, interdisciplinary, 
history, fiction. 


Pierre Bourdieu susţinea că, de la Zola încoace, persoana intelectualului este 
înscrisă în exigenţele angajării! . Într-o societate modernă care stă sub semnul discursi- 
vitatii şi în care bătăliile nu se mai poartă numai pe câmpul de luptă, ci şi pe terenul 
unor negocieri eficiente şi productive?, intelectualul devine un personaj deloc de 
neglijat. La polul opus modelului platonician, regimurile comuniste au promovat 
politici protectioniste, de susţinere a intelectualilor. În pofida unei posibile dorinţe de 
a-i alunga din statul ideal, pentru a se elibera de grija indivizilor care îşi pun întrebări 
şi care pot influenţa opinii, aceste regimuri s-au văzut nevoite să îi atragă pe intelectuali 
de partea lor. Ceea ce nu a fost deloc dificil, într-o societate care deţinea monopolul 
asupra cuvântului. În unele cazuri, statul totalitar a oferit intelectualilor ceea ce îşi 
doreau : puterea asupra cuvântului şi certitudinea de a fi astfel ascultați. Ca atare, ei 
s-au putut folosi de atracţia pe care sunt capabili să o exercite, pentru a seduce şi 
pentru a oferi legitimitate. 

După instaurarea regimului comunist în România, viaţa culturală a fost reevaluată, 
motiv pentru care o parte dintre intelectuali au ales angajamentul politic, susţinând 
activ visul utopic de transformare socială. În cadrul studiului de faţă, doresc să mă 
opresc asupra unui aspect al vieţii culturale în comunismul românesc, mai precis, 
asupra literaturii de inspiraţie istorică şi a modului în care este receptată de către 
public. Politicile culturale ale vremii au profitat din plin de avantajele unui astfel de 
mijloc de popularizare, redirectionandu-si atenţia înspre construcţia unui nou tip de 
discurs, care să fie furnizat unui nou tip de cititor. Discursul literar avea scopul precis 
de a educa într-o nouă paradigmă, una cu totul diferită de cea interbelică. Odată cu 
adoptarea principiilor realismului socialist, literatura a căpătat scopuri bine delimitate : 
rolul de a educa, de a forma şi de a inspira în deplină conformitate cu cerinţele 
momentului. Literatura devine strâns legată de conceptul de „utilitate” şi nu mai poate 
exista ca simplă formă de manifestare a artei. Definiţia conceptului de „realism socia- 
list” a fost cea care a structurat menirea literaturii din această perioadă. Realismul 
socialist a fost definit în statutul Uniunii Scriitorilor Sovietici din 1934 - actul de 
naştere al conceptului - ca metodă fundamentală a literaturii sovietice ce urmăreşte o 
reprezentare veridică, istoric concretă, a realităţii în dezvoltarea ei revoluționară’. 


1. Pierre Bourdieu, Regulile artei. Geneza şi structura câmpului literar, Editura Univers, 
Bucureşti, 1998, p. 293. 

2. Constantin Sălăvăstru, Discursul puterii. Încercare de retorică aplicată, Editura Institutul 
European, Iasi, 1999, p. 7. 

3. Michel Aucouturier, Realismul socialist, traducere de Lucian Flonta, Editura Dacia, 
Cluj-Napoca, 2001, p. 6. 

Pentru a înţelege direcţia textelor publicate in această perioadă, ele trebuie urmă- 
rite în paralel cu schimbările sociale şi cu directivele care structurează viaţa culturală. 
În primul rând, comunismul îşi propunea să orienteze cultura către mase, înlocuind 
literatura considerată degradantă şi burgheză cu un nou tip de scriitură, care să se 
poată apropia de o categorie cât mai mare de public. În acest fel, literatura a devenit 
accesibilă ca subiect şi orientare, fiind extrem de prezentă în cotidian. Scriitorii ajung 
persoane de o notorietate publică deosebită, iar difuzarea de carte cunoaşte un avânt 
considerabil. Literatura considerată conformă este tipărită în ediţii succesive, în tiraje 
impresionante şi beneficiază de preţuri mai mult decât accesibile. Dacă în interbelic 
lectura nu este la îndemâna oricui, comunismul şi-a propus - şi a reuşit in mare 
măsură să schimbe perspectiva. Cărţile au devenit o prezenţă în cotidianul comunis- 
mului românesc, îndeosebi pentru generaţia tânără, educată în anii 1950. Din aceste 
considerente, viaţa culturală capătă o importanţă deosebită, iar structurarea ei pe 
bazele realismului socialist este un aspect important al politicii acelor ani. 

Ce îşi propune literatura realismului socialist şi ce regăsim în textele primilor ani 
ai comunismului românesc ? În condiţiile în care scriitorii sunt îndemnați să abordeze 
teme actuale, să portretizeze societatea şi schimbările care au loc în noul regim politic, 
cititorilor le este furnizată poezie şi proză pe subiecte revoluţionare, care blamează 
clasele sociale considerate decadente sau care descriu viaţa şi cotidianul muncitoresc 
într-un regim de democraţie populară. Pentru a lua contact cu realitatea care trebuie 
să se regăsească în textele lor, scriitorii au fost îndemnați să meargă în deplasări pe 
şantierele de muncă din ţară, sau le-au fost oferite numeroase facilităţi pentru a 
beneficia de linişte şi de condiţiile necesare creației: infiintarea caselor de odihnă 
sau a instituţiei Fondului Literar!, de unde scriitorii puteau împrumuta sume semnifi- 
cative de bani. În cadrul noului regim politic, scriitorul care anterior funcţiona într-un 
domeniu relativ restrâns, capătă acum o răspundere socială, în urma responsabilitatilor 
pe care le primeşte odată cu privilegiile materiale. Prin funcţiile publice pe care şi 
le asumă uneori, scriitorii îşi aduceau contribuţia la consolidarea regimului politic 
oferind cititorului perspectiva sa asupra societăţii. În discursul oficial, scriitorii îşi 
asumau sarcina de a crea opere care să reprezinte 


arme ideologice în mâna celor ce muncesc pentru împlinirea planului economic al Statului, 
pentru sdrobirea duşmanului de clasă, pentru combaterea necruțătoare a tuturor manifes- 
tărilor putredei ideologii burgheze, edicarea oamenilor muncii în spiritul socialismului?. 


Scopul literaturii se confundă aşadar cu unul politic, iar scriitorii nu mai dispun de 
orientări şi direcţii proprii, „angajându-se” să urmărească drumul „arătat de Partid”?. 
Întrucât discursul furnizat astfel este relevant într-o societate în care lectura devine 
accesibilă şi se transformă chiar într-un mijloc de evadare, am ales pentru studiul de 


1. ANIC, fond CC al PCR - Secţia Propagandă si Agitatie, dosar 35/1948, f. 2. 
2. ANIC, fond Ministerul Propangandei Nationale, dosar 1.321/1949, f. 19. 
3. Ibidem. 

faţă exemplul literaturii de inspiraţie istorică şi al imaginii despre trecut pe care aceasta 
o cultivă în imaginarul colectiv pe termen lung. Abordarea este una interdisciplinară, 
mizând pe relaţia dintre istorie şi literatură, o relaţie în care tendinţa de fictivizare 
specifică literaturii vine în sprijinul istoriei şi, implicit, al propagandei. 

Avem în vedere o perioadă în care istoria şi literatura se ajută reciproc, ajungând 
să servească împreună aceleaşi cauze. Sunt anii în care discursul istoric poate fi înţeles 
ca modalitate de participare la legitimarea puterii, prin intermediul calităţii sale de 
mijloc de negociere a capitalului simbolic. În sprijinul unui discurs ştiinţific şi rigid 
vine literatura, drept mijloc mai eficient de popularizare, mult mai accesibilă şi 
predispusă prin natură la tentatia imaginarului. Operele literare din anii comunismului 
românesc ficţionalizează istoria, o încadrează într-o schemă ideologică şi ajută în 
final la legitimarea prezentului comunist. Transpusă în naraţiune, istoria a devenit 
mai uşor de asimilat, iar ficţiunea mai greu sesizabilă. Cititorul din România anilor 
1950 lua contact cu evenimentele din trecut aşa cum îi erau furnizate în lucrările 
vremii. În condiţiile în care literatura beneficia de o difuzare generoasă, cititorul 
devenea mai apropiat de o astfel de ficţiune decât de istoria prezentată în lucrările de 
specialitate. Nu trebuie pierdut din vedere faptul că, de-a lungul perioadei comuniste, 
istoria predată în şcoli şi în facultăţi era una „tehnicizată”, astfel că literatura de 
inspiraţie istorică devenea cu atât mai atractivă, în detrimentul discursului ştiinţific 
şi greoi. Influenţa ideologiei era, la rândul ei, mai greu sesizabilă şi mai puţin deran- 
janta într-un text literar decât într-unul ştiinţific, ceea ce sporea eficacitatea celui dintâi. 

Diferenţele şi asemănările dintre istorie şi literatură au fost discutate pe larg în 
lucrările de specialitate!. Punctele comune ale celor două tipuri de naraţiune, care 
diferă numai intrinsec şi mai puţin prin aspect, sunt numeroase. Dacă sunt apropiate 
prin scriitură, modul de organizare a textului şi influenţa pe care o exercită asupra 
imaginaţiei lectorului, istoria se distinge de literatură prin ceea ce e definit ca pactul 
pe care autorul îl propune lectorului. Un scriitor preocupat de documentare este astfel 
mai credibil în faţa publicului decât un istoric care poate fi considerat, cu sau fără 
temei, îndoielnic?. De când istoria a devenit mai accesibilă, şi-a îndreptat atenţia şi 
spre destine individuale, ieşind din sfera clasică a mentalităților şi civilizaţiilor. 
Invers, în secolul al XIX-lea, romanul a fost influenţat, la rândul lui, de o concepţie 
individualistă asupra istoriei”. Linia dintre cele două este aşadar cât se poate de 
subţire, astfel că transferul de informatie, credibilitate şi influenţă dinspre istorie spre 
literatură se poate realiza cu uşurinţă. De cele mai multe ori, romancierii contemporani 


1. Relevante pentru subiect sunt articolele publicate în revista Le Débat. Histoire, Politique, 
Société, nr. 165, mai-august 2011, care dedică un întreg număr subiectului. Tema mai este 
abordată în lucrările de teorie literară, dintre care amintim câteva pe care le considerăm 
relevante : Roland Barthes, L. Bersani, Ph. Hamon, M. Riffaterre, I. Watt, Littérature et 
réalité, Seuil, Paris, 1982; Joélle Gardes-Tamine, Marie-Claude Hubert, Dictionnaire de 
critique littéraire, Armand Colin, Paris, 1993 ; sau lucrarea mai cunoscută a lui Jean-Paul 
Sartre, Qu’est-ce que la littérature ? , Gallimard, Paris, 2008. 

2. Pierre-Louis Rey, Le roman, Hachette, Paris, 1992, p. 11. 

3. Ibidem, p. 12. 

folosesc istoria drept mijloc pentru a explica prezentul ca pe un timp mitologic. Trei 
dintre volumele importante ale literaturii contemporane, Pe falezele de marmură al 
lui Ernst Jünger, Deşertul tătarilor al lui Dino Buzzati şi Tarmul Syrtelor al lui Julien 
Gracq, sunt pseudoromane istorice, care nu se limitează la a construi ficţiune pe baza 
unor întâmplări şi locuri reale. Ele construiesc de fapt o lume coerentă, în care este 
pus în scenă un simulacru de acţiune istorică, mai precis, ceea ce a dominat dintot- 
deauna istoria: războiul sau pregătirile de război. 

Istoria îşi transferă astfel autoritatea informaţiei către literatură, pentru a fi pre- 
zentată publicului larg într-un format care să beneficieze din plin de funcţia simbolică 
cu care literatura este înzestrată. Istoria cedează aşadar personaje şi fapte, renunţă la 
caracterul strict ştiinţific în favoarea literaturii care, prin naraţiune fictionalizata, 
transmite într-o formă mai accesibilă imaginea anumitor epoci sau evenimente. Ima- 
ginea trecutului poate fi astfel popularizată mult mai uşor prin intermediul unei scrieri 
mai lejere şi cu mai mare priză la public. O epocă redată narativ creează cu mai mare 
uşurinţă reprezentări în mentalul colectiv decât scrierile de istorie, mai stricte şi uneori 
mai greu de înţeles. Literatura a fost numită chiar o formă de fragilitate a istoriei, 
ajungând să se impună în fata acesteia în unele aspecte ce tin de modul de raportare 
la trecut?. De fapt, cultura istorică de nivel elementar şi mediu îşi are rădăcinile mai 
degrabă într-o istorie făcută de artişti decât într-una scrisă de istorici”. 

Din întregul câmp literar, romanul istoric este cel care poate îndeplini cu cea mai 
mare uşurinţă una dintre capacităţile caracteristice literaturii de inspiraţie istorică — 
aceea de a absorbi mituri, de a le aduna laolată, putând să le folosească cu o intenţie 
bine determinată —, întrucât acest gen beneficiază de avantajul întinderii pentru a recon- 
stitui în detaliu fapte şi evenimente. Tot romanul istoric poate evidenția şi se poate 
folosi de legătura dintre credinţa într-un mit şi viaţa unei comunităţi”. Dacă literatura 
este, aşa cum afirma Paul Veyne, un covor magic care ne poartă de la un adevăr la 
altul în stare de letargie, aceasta se datorează tocmai credinţei în miturile pe care le 
înglobează. Naraţiune anterioară literaturii, mitul are avantajul de a fi o poveste nici 
adevărată, nici fictivă, fără pretenţia de a fi pusă în seama vreunui autor, care să 
răspundă pentru adevărul relatărilor”. El reuşeşte să explice, printr-o fabulatie, feno- 
mene ale căror natură sau origine depăşesc puterea de înţelegere a omului obişnuit. 
Tocmai din acest motiv, mitul nu îşi arogă dreptul de a fi considerat adevăr, cu toate 
că poartă cu sine o eficacitate simbolică, primind creditul publicului. 

Una dintre condiţiile eficacităţii literaturii este însăşi sinceritatea. Aceasta este 
posibilă totuşi numai în condiţiile unui acord perfect între aşteptările şi dispoziţiile 

cititorului!. Deşi înglobează mituri şi este un produs al imaginaţiei unui scriitor, 
literatura beneficiază de credibilitate. Ea reprezintă ficţiune numai pentru cititorul 
avizat, în timp ce un public profan va citi un roman în acelaşi fel în care citeşte o 
ştire din gazetă, fără a fi conştient de conexiunea dintre literar şi fictiv şi de atitudinea 
de fictivizare specifică literaturii ?. Această eficacitate a ficţiunii este folosită de artişti 
pentru a oferi un uz atributiv expresiei lingvistice, îndreptând-o cu uşurinţă spre un 
scop dinainte determinat”. Un text ştiinţific este acceptat doar în funcţie de valoarea 
de adevăr care îi este conferită într-un moment anume, într-o societate anume, pe 
când cunoaşterea pe care o propune un text narativ de tipul unei epopei sau povestiri 
oferă o soluţie mai eficientă in problema legitimării autorităţilor“. 

Nici un text literar nu poate exista în afara unei funcțiuni, a unor instrucţiuni date 
lectorului cu privire la modul în care vrea să fie înţeles. Ele sunt formulate prin 
inserturi metatextuale ori prin semnalizări intratextuale. În definitiv, în aceasta rezidă 
puterea ilocutivă a unui text. Regăsim astfel influenţa pe care un scriitor doreşte să 
o exercite asupra receptorului, construind o relaţie cu acesta. O astfel de legătură nu 
poate fi cunoscută în afara cadrului istoric şi politic în care textul a fost scris şi publi- 
catf. Situăm tot în acest cadru politic şi raportul dintre fictionalitate şi factualitate, 
întrucât credibilitatea atribuită unei ficțiuni literare diferă în funcţie de tipul de 
societate şi de locuitori“. 

În vremurile in care Rousseau publică La Nouvelle Héloise, cititorii refuzau să 
creadă că Julie, Saint-Preux, Claire şi celelalte personaje sunt simple născociri ale 
imaginaţiei”. La fel cum o poveste de dragoste între Napoleon şi Iosefina, redată in 
amănunt, prin dialoguri, nu ridica problema veridicitatii. Pentru lector este suficient 
să ştie că cei doi au existat şi s-au iubit, pentru a crede un întreg scenariu brodat de 
narator pe marginea unui eveniment real“. De fapt, această ilussio literară reprezintă 
însăşi condiţia plăcerii estetice, aceea de a practica jocul”, iar înţelegerea mesajului 
literar ce trebuie transmis este de cele mai multe ori o reflecţie, o interpretare a vieţii 
trăite de cititor. Această opinie este unanim regăsită în majoritatea gândurilor pe 
care publicul le exprimă în scrisorile trimise către scriitorii preferaţi!O. Literatura nu 
este aşadar o simplă plăcere estetică, ci un adevărat proces afectiv, care implică o 

vulnerabilitate pe care Freud o sublinia atunci când vorbea despre modalitatea în care 
poetul poate orienta sentimentele cititorului!. 

Tot acest capital de încredere pe care literatura îl deţine se datorează încrederii 
generale în persoana intelectualului. Din perspectiva lui Bourdieu, intelectualul este 
un personaj bidimensional, care nu se poate situa în afara alternativei de tipul autono- 
mie-angajare, cultură-politică?. Această idee a fost folosită din plin în regimurile 
totalitare, iar comunismul românesc nu face excepţie, motiv pentru care intelectualii 
din „vechea gardă”, beneficiari ai unui renume şi susţinători ai noului regim, au 
devenit o mare miză. Cea mai răspândită modalitate de credinţă se bazează pe încre- 
derea în ceilalţi”, astfel că un nume important de pe scena culturală, învestit cu un 
semnificativ capital de încredere, poate influenţa şi directiona opinii. În ceea ce îi 
priveşte pe intelectualii seduşi de ideologii şi țeluri politice, tot Pierre Bourdieu este 
cel care observă existenţa, în cadrul unor regimuri totalitare, a unui antiintelectualism 
chiar în interiorul clasei. El se datorează adesea unor intelectuali dominați, aflaţi la 
prima generaţie, pe care dispoziţiile etice şi stilul de viata îi fac să se simtă stanjeniti 
de eleganța şi libertatea burgheză a intelectualilor formaţi într-o societate, familie, 
sau stil de viaţă intelectuale, dar la care ajung să aspire“. De aici apare dorinţa aces- 
tora de a avansa şi de a accepta compromisurile, care devin indispensabile pe parcursul 
ascensiunii sociale. 

Odată cu schimbarea de optică din cultura română, se afirmă o serie întreagă de 
nume noi, care aveau scopul de a umple golul lăsat de tăcerea vechii generaţii. Totuşi, 
mai importantă a fost adeziunea intelectualilor consacraţi, care purtau cu sine un 
semnificativ capital de încredere. În cele ce urmează, vom analiza literatura de inspi- 
ratie istorică din perioada de început a comunismului românesc şi modul în care este 
redată în lucrările unor scriitori consacraţi. Avem în vedere operele care tratează 
aspecte ale epocii moderne din istoria românilor, o perioadă valorificată din plin în 
istoriografia şi literatura din perioada Republicii Populare Române. Fapt deloc întâmplă- 
tor, atâta timp cât, nu de puţine ori, naţiunile trezite la viaţă în secolele al XIX-lea 
sau XX au fost interesate să rememoreze acest trecut pentru a-şi afirma propria iden- 
titateS. Comunismul românesc a profitat de astfel de fragmente de istorie, pe care le-a 
putut valorifica în scopul construirii unei legitimitati şi a unei culturi revoluționare 
româneşti. Fragmente din istoria modernă au putut fi astfel cu uşurinţă valorificate. 
Secolul al XIX-lea, revoluționar prin excelenţă, a facilitat istoriografiei abordarea unor 
subiecte legate de mişcările sociale şi de revolutii/revolte, care au fost interpretate într-o 
manieră deterministă. Începând cu evenimentele din 1821 din Tara Românească, până 
la izbucnirea Primului Război Mondial, trecutul a fost rescris, supus reinterpretărilor 
si, în ultimă instanţă, mitizărilor. Astfel, scopul nostru este acela de a inventaria 

mituri istoriografice care, prezentate în lucrări ştiinţifice sau redate în literatură, au 
avut scopul de a restructura imaginarul colectiv în contextul Războiului Rece. Ne vom 
opri astfel atât la motive şi teme ale istoriei moderne, cât şi la maniera în care sunt 
redate in literatura şi încadrate într-un registru real sau fictionalizat. 

Lucrările publicate în acea perioadă, care vizează momente şi personaje din seco- 
lul al XIX-lea, sunt diverse şi abordează o paletă largă de subiecte. La capitolul poezie, 
trebuie menţionat Mihai Beniuc cu creaţiile Și alți eroi căzură, dedicată personajelor 
Tudor Vladimirescu şi Nicolae Bălcescu, şi Chivără Roşie, o epopee a răscoalei lui 
Horea. Mihu Dragomir a scris Tudor din Vladimir, iar Eugen Jebeleanu, Bălcescu. 
Zaharia Stancu a abordat subiectul Primului Război Mondial în Florile pământului. 
Dramaturgia e reprezentată de Bălcescu şi Caragiale în vremea lui ale lui Camil 
Petrescu şi Haiducii lui Victor Eftimiu. Lucrările de mare întindere sunt romanele 
Descult al lui Zaharia Stancu!, Un om între oameni al lui Camil Petrescu şi Cronică 
de familie al lui Petru Dumitriu. Această literatură a anilor 1950 este specifică perioadei 
în care este publicată şi totodată cerinţelor realismului socialist. Deşi extrem de 
populare în epocă, ele sunt de-a dreptul uitate în anii 1960. Odată cu schimbarea de 
optică din cultura română, este permisă apariţia unor lucrări cu tematici diverse, mai 
puţin încadrate într-un registru ideologic. Primii ani ai comunismului românesc exce- 
lează în livrarea acestui nou tip de literatură, cu scopul de a educa, de a forma şi de 
a consolida o societate care se dorea construită de la zero. După ce normele literare 
permit o diversificare a abordărilor, realismul socialist devine o amintire neplăcută. 
Cu toate acestea, lucrările scriitorilor consacraţi rămân opere de referinţă care, deşi 
nu mai sunt studiate in mod obligatoriu în şcoli, îşi lasă amprenta asupra mentalitatii 
unei generaţii şi rămân scrieri care, deşi nu sunt neapărat reprezentative pentru stilul 
sau talentul unui scriitor, nu pot fi neglijate în analiza operei acestuia. 

Lucrările lui Camil Petrescu şi Petru Dumitriu acoperă, din punct de vedere 
temporal, cea mai mare parte a istoriei moderne. Acţiunea romanului lui Camil 
Petrescu debutează în 1821, în timp ce Petru Dumitriu surprinde, prin intermediul 
trilogiei sale, aproape un secol de istorie: începând cu domnia lui Alexandru loan 


1. Romanul lui Zaharia Stancu s-a bucurat de un succes răsunător în epocă. Tradus în mai 
multe limbi, este extrem de bine difuzat în ţară şi în străinătate. Subiectul abordat a servit 
din plin propagandei : viaţa ţăranilor din apropierea Dunării, în contextul evenimentelor din 
1907. Sunt descrise numeroase scene impresionante, precum aceea a ţăranilor care culeg via 
boierului Gherasie, obligaţi fiind să poarte o botniţă, pentru a nu mânca nici un bob de 
strugure. Un alt episod remarcabil aduce în scenă un boier care, în vremea unor inundaţii 
de mari proporţii, se plimbă cu barca pe ulite, ca într-o Venetie autohtonă [Alex Ştefănescu, 
Istoria literaturii române contemporane (1941-2000), Editura Maşina de Scris, Bucureşti, 
2005, p. 182]. Referindu-se la lucrarea care a fost atât de apreciată, Zaharia Stancu o 
considera o „carte de duminică”, scrisă aproape în întregime în timpul liber, în scurtul răgaz 
de care se putea bucura seara, după încheierea activităţilor la Teatrul Naţional al cărui 
director era (Ileana Corbea, Nicolae Florescu, Biografii posibile. Interviuri, Editura Emi- 
nescu, 1973, p. 215). Este un volum care reiese, în bună măsură, din amintirile copilăriei 
sale, „condimentat” cu scene cu adevărat memorabile, precum cea de mai sus. 

Cuza şi sfârşind cu regimul comunist. Aceste două lucrări de mare întindere înglo- 
bează, în linii mari, viziunea unanim acceptată în epocă asupra evenimentelor seco- 
lului al XIX-lea, motiv pentru care ne vom opri atenţia asupra lor şi asupra miturilor 
istoriografice pe care le regăsim în texte. 

Cel dintâi, Un om între oameni, deşi conţine şi referiri la momentul revoluționar 
1821, se apleacă îndeosebi asupra personalităţii lui Nicolae Bălcescu. Este vorba 
despre un roman în trei volume, apărut în 1957 şi rămas nefinalizat. Unul dintre 
motivele pentru care autorul a optat pentru personajul Nicolae Bălcescu şi pentru 
evenimentele din 1848 are strânsă legătură cu viziunea pe care regimul comunist o 
avea asupra paşoptiştilor. Anul 1848 a fost recuperat, comuniştii ajungând să se con- 
sidere unicii continuatori ai dezideratelor pentru care Bălcescu şi ceilalţi revoluționari 
au luptat. Marxism-leninismul şi materialismul istoric au structurat interpretarea eve- 
nimentelor revoluţionare ale secolului al XIX-lea, aducând în scenă masele, care, 
conform preceptelor în vigoare, ar fi reuşit să înfăptuiască revoluţii, atâta timp cât au 
fost ghidate de liderul potrivit. Deşi se pronunţa hotărât împotriva oricărui cult al 
personalităţii, ideologia s-a hotărât să dea o şansă eroilor. Astfel, a fost permisă creio- 
narea în operele literare a unor lideri puternici, care se individualizează, dar care, 
oarecum paradoxal, trebuie să fie prezentaţi şi în strânsă legătură cu masele, puşi în 
slujba lor şi în fruntea lor în drumul către revoluţie. Pe aceste linii directoare a fost 
creat mitul liderului îndrumător al maselor şi purtător al stindardului revoluţionar. 

Personajul Nicolae Bălcescu deţinea toate atributele necesare dezvoltării unui mit, 
astfel că, atâta timp cât a putut fi folosit atât de stânga, cât şi de dreapta eşichierului 
politic!, regimul comunist nu s-a sfiit să se declare recuperator al personalităţii aces- 
tuia. Nu a avut importanţă faptul că numele lui a fost elogiat, de-a lungul timpului, 
în diferite regimuri şi contexte politice. Revoluționar dedicat, care murise singur in 
exil, după ce îi fusese refuzată venirea în ţară (1852), şi avusese „şansa” de a nu lua 
parte la viaţa politică a Principatelor, Bălcescu a devenit prototipul unui nou mit 
revoluţionar, în anii comunismului românesc. Acest mit a fost structurat în jurul unor 
elemente centrale, după cum le inventariază istoricul Mihai Chiper: singurătatea, 
solitudinea morţii ca formă de nerecunostinta din partea prietenilor şi, prin extensie, 
din partea ţării întregi, opera intelectuală în pericol de a fi uitată?. După cum remarca 
Petre Constantinescu-laşi, mitul Bălcescu, aşa cum a fost el „construit” în epocă, a 
vizat calităţile sale de istoric, scriitor, conducător al luptei ţăranilor pentru pământ, 
pentru egalitate naţională şi pentru participare la viata politică?. 

De fapt, importanţa acordată personajului a fost influenţată de necesitatea construirii 
unei legitimitati politice care readucea în atenţie evenimentele de la 1848. Dată fiind 

apetenta regimurilor comuniste pentru revoluţii, atenţia asupra paşoptiştilor s-a reflec- 
tat în domenii diverse ale culturii vremii. Au apărut numeroase studii pe acest subiecti, 
iar primul monument executat sub egida Ministerului Artelor şi al Informaţiilor a 
fost acela al lui Bălcescu, situat în Piaţa Universităţii, în locul vechii statui a lui 
I.C. Brătianu. O întreagă suită de pieţe, străzi şi chiar localităţi au primit noi denu- 
miri, simbolice pentru evenimentele de la 1848 - în Bucuresti, Piața Universităţii 
devine astfel Piaţa Nicolae Bălcescu, iar Piaţa Sfântul Gheorghe primeşte denumirea 
de Piaţa 1848’. Ulterior, chiar unul dintre raioanele Bucureştiului a primit numele 
lui Nicolae Bălcescu’. 

Propagarea noilor idealuri ale istoriografiei către publicul larg s-a realizat şi prin 
intermediul presei, cu ajutorul căreia a fost redată pe larg campania de comemorare 
a anului 1848. Punctul culminant este atins în 1948, când este sărbătorit centenarul 
revoluţiei paşoptiste, prin organizarea de manifestări de mare amploare în toată ţara. 
Un astfel de eveniment a fost pus în scenă la Islaz, pe data de 11 iunie 1948. 
Propaganda a mizat pe critica la adresa burgheziei şi, cel mai important, pe ceea ce 
s-a vrut a fi un element de continuitate între revoluţia pasoptiştă şi cea socialistă. 
Evenimentele lunii iunie 1948 au reprezentat apogeul centenarului, atât prin numărul 
de activităţi, cât şi prin amploarea lor. Atunci au fost organizate o serie de acţiuni 
culturale şi propagandistice, structurate pe baza unui program bine stabilit, coordo- 
nate şi supravegheate de un Comitet de Directie al Sărbătoririi Centenarului Anului 
Revoluționar 1848. În data de 10 iunie 1948, la Ateneul Român a avut loc o festivitate 
care a adus în scenă momente ale anilor revoluționari ai secolului trecut în paralel cu 
imaginea Republicii Populare Române, la distanţă de un secol de la evenimente. Un 
nou centenar a fost organizat în 1952, de astă dată comemorând 100 de ani de la 
moartea lui Nicolae Bălcescu. Momentele-cheie au fost din nou planificate în detaliu, 
conform unui plan aprobat de către Comitetul Central al PMR. Au fost astfel pregătite 
evenimente ce aveau să se desfăşoare pe parcursul lunilor decembrie 1952 şi ianuarie 
1953. Ziua de 22 decembrie a prilejuit o adunare solemnă în Sala Mare a Ateneului 
RPR, consacrată lui Nicolae Bălcescu. Tot în contextul festiv al lunilor decembrie si 
ianuarie a fost planificată şi publicarea unei ediţii de Opere complete, instituirea unor 
burse studenţeşti „N. Bălcescu”, în valoare de 250 de lei, atribuirea numelui revolu- 
tionarului unor instituţii de cultură, ridicarea unui monument al lui Nicolae Bălcescu 
în Bucureşti g.a.°. 

În cadrul tuturor activităţilor culturale s-a insistat pe ideea continuității dezidera- 
telor de la 1848 şi pe ideea materializării acestora în regimul de democraţie populară. 
La Islaz, pe 11 iunie 1948, Emil Bodnăraş a afirmat că proletariatul este un continuator 
al ideilor revoluţionare de la 1848, spre deosebire de burghezie, cea care a înlocuit 
regimul feudal cu „un regim de exploatare” capitalistă. Partidul Muncitoresc Român 
se erija astfel în continuator al ideilor revoluţionare concretizate în cadrul regimului 
de democraţia populară!. Regimul comunist apărea ca singurul capabil să înfăptuiască 
dezideratele de la 1848, „depăşind planul” pentru a realiza mai mult decât a visat 
Bălcescu, după spusele aceluiaşi Petre Constantinescu-laşi : „O Românie socialistă, 
liberă, democrată şi independentă”?. 

Presa culturală a urmat direcţia generală, exemplul revistei Contemporanul fiind 
elocvent în acest sens. În articolul „Clarviziunea partidului de avantgardă al clasei 
muncitoare”, criticul lon Vitner afirma, la rândul lui, că moştenirea revoluţiei paşoptiste 
a fost preluată de partidul clasei muncitoare, căruia i-a revenit rolul de a desăvârşi şi 
de a continua transformările revoluţionare atât de necesare”. 

Personajul Nicolae Bălcescu a fost elementul central în jurul căruia s-a conturat 
întreaga perspectivă asupra anului 1848. Imaginea de ansamblu a revoluționarului 
paşoptist a urmat schema propusă de Mihail Roller, cea unanim acceptată şi urmată 
de istoriografia vremii. Acesta îi atribuia paşoptistului acelaşi rol cu cel al premar- 
xiştilor ruşi (Herzen, Cernişevski, Belinski şi Dobroliubov)*. Bălcescu era, în viziunea 
lui Roller, mai apropiat de autorii ruşi decât de utopiştii occidentali (Owen, Fourier), 
cei care comiseseră greşeala de a se rezuma la simpla inventariere a răului produs de 
societatea capitalistă, nestrăduindu-se să îl înlăture. În acelaşi timp, în spiritul auto- 
criticii comuniste, lui Bălcescu îi erau evidenţiate totuşi şi limitele concepţiilor revolu- 
tionare. O acuză adusă de Mihail Roller lui Bălcescu este redată printr-o formulare 
extrem de ambiguă: „Nu s-a lepădat de principiile idealiste în tratarea unor probleme 
privind dezvoltarea societăţii” - expresie ce nu relevă care a fost de fapt vina lui 
Bălcescu şi care sunt principiile idealiste de care se face vinovat. O alta „limită” ar 
fi fost incapacitatea acestuia de a prevedea „transformările revoluționare pe care le 
înfăptuieşte azi clasa muncitoare, poporul muncitor, sub conducerea PMR”5. Desi 
atitudinea antirusească a lui Bălcescu a fost cunoscută printre revoluționarii vremii, 
acest aspect pare să fi fost trecut cu vederea de istoricii comunişti. Mai mult, aceştia 
îi găsesc şi explicaţii care să justifice aversiunea lui Bălcescu faţă de Rusia. Acelaşi 
Mihail Roller ajungea la concluzia că Bălcescu se situa pe poziţia cea mai înaintată 
a vremii: „V.I. Lenin a arătat în repetate rânduri că existau în acea vreme două 
Rusii: Rusia ţaristă şi Rusia populară reprezentată de decembristii Herzen, Belinski, 

Cernişevski, Dobroliubov”!. Legătura dintre Nicolae Bălcescu şi Herten este explicată 


prin intermediul legăturilor pe care C.A. Rosetti le avea cu revolutionarul rus. Logica 
ideologică funcţionează de-a dreptul derizoriu : întrucât Rosetti l-a cunoscut pe Herten, 
Bălcescu - cel care s-a distanțat critic de demogogia liberalului roman - ar fi luat 
contact, prin intemediul acestuia, cu operele lui Herten sau poate chiar a ajuns să îl 
cunoască?. Ridicându-se împotriva ţarismului reactionar, Nicolae Bălcescu este plasat 
pe poziţia cea mai înaintată a vremii, a democraţiei revoluţionare”. În aceasta rezidă 
de fapt individualitatea personajului : îi este atribuită o atitudine revoluţionară, cu 
scopul de a-l distanţa de direcţia pe care o urmează burghezia liberală pe parcursul 
evenimentelor din 1848. Se crea astfel clivajul dintre revoluţia burgheză şi cea socia- 
listă : dacă burghezia urmărea să înlocuiască un regim de exploatare cu altul, revoluţia 
socialistă avea drept scop ultim înlăturarea oricărei exploatări „a omului de către om”, 
conform frazeologiei vremii. 

Înscriindu-se în tendinţele perioadei, Camil Petrescu a redat imaginea lui Nicolae 
Bălcescu în conformitate cu cerinţele ideologice de atunci. Autorul i-a dedicat revo- 
lutionarului paşoptist o piesă de teatru şi un roman, publicate în 1948, respectiv 1957. 
Fiind de părere că romanul trebuie să fie o naraţiune cu personaje excepţionale, care 
să meargă până in profunzimile psihicului“, conform afirmațiilor sale din perioada 
interbelică, Camil Petrescu a construit un personaj cu adevărat excepţional, un prototip 
al revoluționarului. 

În cele ce urmează, vom prezenta modul în care Camil Petrescu se „aliniază” 
noilor canoane în vederea portretizării lui Bălcescu în chip „realist-socialist”. Tot- 
odată, vom reda şi maniera în care scriitorul respectă noile dogme impuse literaturii 
de inspiraţie istorică, aşa cum sunt ele prezentate de criticii vremii. Important este 
să relevăm modul în care scriitura lui era receptată şi, mai ales, cenzurată. Opera lui 
Camil Petrescu prilejuieşte un studiu de caz extrem de complex. Pe de o parte, 
observăm imixtiunile politicului în discursul istoric, iar pe de altă parte, urmărim 
felul în care ficţiunea literară era chemată să consolideze un adevăr istoric dorit de 
regim. Atenţia se îndreaptă spre modalităţile de eficientizare a discursului ideologic 
prin intermediul literaturii şi mai puţin înspre o poziţionare a scriitorilor de o parte 
sau de alta a baricadei. 

Vorbind despre materialism istoric şi despre marxism-leninism, criticul Nicolae 
Tertulian susţinea că literatura de evocare istorică nu poate tolera idealizarea unor 
personalităţi din trecut şi nici înfrumusețarea istoriei’. În concepţia lui Tertulian, 

scriitorul poate aduce mici modificări faptului istoric doar atâta timp cât acestea nu 
sunt determinante pentru soarta unei mişcări istorice şi nu schimbă finalitatea acelei 
mişcări. 

Prin prezentarea făcută lui Bălcescu, putem observa cu uşurinţă modul în care se 
produce o schimbare la nivelul percepţiei scriitorului asupra construcţiei personajului, 
pe care încearcă să îl portretizeze fără a-l idealiza, alăturându-l mereu maselor. Mai 
mult sau mai puţin voluntar, Bălcescu este redat în manieră realist-socialistă, motiv 
pentru care critica vremii îi aduce din plin aprecieri pozitive ?. Atât drama Bălcescu, 
cât şi romanul Un om între oameni servesc criticilor pentru a evidenția progresul lui 
Camil Petrescu de la vechea tehnică de prezentare a personajului, ilustrată de imagi- 
nea revoluționarului Danton, la o nouă viziune, cu ajutorul căreia imaginea lui Băl- 
cescu este redată în conformitate cu adevărul istoric. Critica vremii a explicat această 
nouă percepţie a lui Camil Petrescu în ceea ce priveşte construcţia personajului 
revoluţionar. Astfel, Dumitru Solomon a apreciat noua viziune asupra rolului mase- 
lor şi personalităţilor în istorie, cu ajutorul căreia scriitorul putea să redea adevărata 
figură de revoluţionar a lui Balcescu*. Noua concepţie a fost explicată de acelaşi 
critic prin intermediul teoriei marxist-leniniste, care privilegia istoria revoluțiilor. 
Aşadar, după spusele criticului, numai acei conducători care au avut încredere în 
puterea maselor, care s-au poziţionat drept îndrumători ai lor şi care s-au delimitat 
de aşa-numitul aristocratism şi de cultul propriei personalităţi merită stima şi admi- 
ratia posterităţii, reprezentând o bună sursă de inspiraţie pentru literatura istorică”. 
Prezentând şi evoluţia lui Camil Petrescu de la Danton la Bălcescu, tot Dumitru 
Solomon a observat cum meritul lui Bălcescu este acela de a nu se rezuma la simpla 
constatare a nedreptatilor, el fiind un adept al schimbărilor radicale şi al revoluţiei 
sprijinite de popor. „Păcatul” lui Danton era rolul deosebit pe care şi-l atribuia în 
desfăşurarea revoluţiei, afirmând că „între Paris şi armatele năvălitoare voi fi eu”, in 
timp ce Bălcescu se sprijinea pe acţiunea poporului, fără de care revoluţia nu putea 
fi decât un esec’. 

Cum este personajul încadrat în tiparele realismului socialist? În primul rând, 
prin atitudinea revoluţionară. Îndreptându-şi atenţia spre personaje care să corespundă 
idealului omului nou, dedicat cauzei comuniste, întreaga literatură a vremii se stră- 
duieşte să promoveze figuri eroice, fie ele simpli muncitori sau mari revoluționari. 
Bălcescu este una dintre ele. 

Camil Petrescu îşi prezintă personajul ca pe un lider înzestrat cu o conştiinţă 
superioară, încrezător în spiritul revoluţionar al maselor, nicidecum într-un grup 

restrâns de membri ai Frăției. Relevantă în acest sens este afirmaţia din momentul în 
care Şt. Golescu îşi exprima teama de o posibilă arestare : 


Nu vă daţi seama de cotitura la care se găseşte poporul românesc [...] Acum, după moartea 
lui Mitiţă Filipescu, vă mai temeti de arestări ? Şi ceea ce e şi mai neînțeles, vă temeti că, 
dacă vom fi arestaţi noi, s-a sfârşit revoluţia, fiindcă revoluţia suntem noi [...] Nespus vă 
inselati [...] Iată, eu nu mă tem de arestări [...] Nu mă tem nici măcar de trădători [...] 
Revoluţia este în mers, este pornită de la începutul istoriei româneşti. E fructul unei 
îndelungi stări de lucruri şi nimic nu o mai poate opri, deoarece azi nu mai e a noastră, 
adică a boierilor, cum a fost cea din Moldova, ci este a poporului. Continuă pe a lui Tudor 
Vladimirescu [...] Dacă vom fi arestaţi, sunt convins că ne va scoate în câteva ceasuri 
poporul de la închisoare!. 


Într-o singură afirmaţie a lui Bălcescu întâlnim concepția marxistă asupra evoluţiei 
istorice, a revoluţiei care nu mai poate fi oprită, dar şi importanţa acordată rolului 
maselor. Calitatea lui de exponent al maselor, de lider care face în permanenţă apel 
la sprijinul popular, spre deosebire de Danton, cel care acţionează conform unei 
„linii” proprii, face din Bălcescu un apogeu al personajelor petresciene. 

Criteriul pe baza căruia este apreciat de critica vremii s-a aplicat întregii literaturi 
istorice şi se axează pe concordanța aspirațiilor unei personalităţi cu cele ale maselor, 
alături de simţul dreptăţii şi de nesupunerea în faţa conducătorilor consideraţi 
despoti : 


Niciodată un despot nu mă va avea vreodată în genunchi la picioarele lui [...] Mai bine 
îmi petrec toată viata în ocnă [...] li urăsc pe toţi [...] Nu se poate ca adevărul, dreptatea, 
fericirea popoarelor să depindă de un singur om, oricare ar fi el’. 


Tehnica antitezei între personaje ajută la conturarea unei imagini cât mai clare a 
acestora şi scoate la iveală structura realist-socialistă a romanului. Relevant este astfel 
contrastul dintre Bălcescu şi un alt personaj al romanului, Heliade-Rădulescu. Con- 
flict de clasă, care îl pune într-o lumină pozitivă pe Bălcescu, antiteza este bazată pe 
înfruntarea dintre spiritul de conciliere burghez şi intransigenta revoluţionară a expo- 
nentului maselor. Meritul lui Bălcescu, în comparaţie cu Heliade, este acela de a 
afirma cu impetuozitate ideile revoluţionare, idei pe care Camil Petrescu se presupune 
că şi le-ar fi însuşit odată cu noile directive literare. O lungă discuţie referitoare la 
contrastul dintre cele două personaje este expusă de Dumitru Solomon, cel care vede 
în Heliade un personaj satiric”, deosebindu-l de revolutionarul care optează pentru 
legătura între popor şi intelectuali. Între aspectele pe care Camil Petrescu le sati- 
rizează prin intermediul lui Heliade, Dumitru Solomon enumeră: demagogia, cre- 
dinta că revoluţia este o modalitate de împăcare între clase sau atitudinea permanent 

festivistă!. Demagogia şi atitudinea şovăielnică de care este acuzat Heliade sunt redate 
printr-o serie de expresii des uzitate de către personaj, cum ar fi: „Nici nedreptatea 
celor mulţi, nici silnicia celor puţini”, „Urăsc tirania, dar mă tem de anarhie” sau 
„Folos pentru toţi cu paguba nimănui”?. Heliade vorbeşte din perspectiva burghezului 
speriat de ideea unei acţiuni independente din partea maselor?, pentru a ilustra in 
nuanţe caricaturale o tipologie. De cealaltă parte a scenei, se impune, prin contrast, 
personalitatea eroului paşoptist, a revoluționarului ferm, care se alătură maselor, după 
cum recomandă critica vremii. Bălcescu seamănă cumva cu intelectualul revoluţionar 
din „vechea gardă” a lui Lenin. Dar contextul în care scria Camil Petrescu obliga 
însă la prudenţă: foştii camarazi ai lui Vladimir Ilici fuseseră de multă vreme 
eliminaţi de Stalin, dornic să creeze o nouă elită de partid - „din popor” —, obedientă 
lui. Revolutionarul ideal nu trebuia deci să facă prea mult caz de lecturile şi ideile 
personale, contopindu-se, până la anonimizare, cu voinţa populară. 

Relevant pentru rolul exercitat de ideologia comunistă asupra tematicii nou-abor- 
date de Camil Petrescu este un interviu în care scriitorul afirmă că, în contextul 
documentării pentru drama Bălcescu, a fost direcționat în cercetarea subiectului de 
indicaţiile Partidului Muncitoresc Român privitoare la reexaminarea documentelor 
din 1848: 


În februarie 1948, am fost întrebat dacă aş vrea să scriu o piesă despre Bălcescu, despre 
personalitatea sa. Întrebarea m-a încurcat la început, şi am cerut un răgaz de trei zile ca 
să văd dacă există vreo afinitate între mine şi eroul propus, dacă există datele obiective 
pentru realizarea unei lucrări dramatice cu acest subiect. După aceste trei zile, răspunsul 
meu a fost afirmativ, căci în acest timp, prin simple încercări de lectură, descoperisem 
uimit un univers nou, în care rămânea să găsesc firul conducător pentru cercetarea lui în 
adâncime. Acest fir conducător au fost indicaţiile publicate de Partidul Muncitoresc Român 
privind reexaminarea documentelor şi mai ales a condiţiilor care au dus la revoluţia de la 
1848, la desfăşurarea evenimentelor şi la înfrângerea ei. De aici a crescut drama Bălcescu”. 


În acelaşi interviu, Camil Petrescu i-a acuzat chiar pe istoricii burghezi pentru 
maniera în care au neglijat materialul istoric referitor la momentul 1848 : 


Cea mai mare greutate în redactarea piesei Bălcescu a fost faptul că tot timpul cadrul 
lucrării, limitat la condiţiile scenei, ameninţa să fie depăşit, invadat de abundența mate- 
rialului infatisat în cercetările celui ce ia contact cu această epocă. Nu vorbesc de mate- 
rialul istoric propriu-zis, căci acesta nu este încă organizat, deoarece istoricii burghezi au 
nesocotit în felul lor această epocă care apare azi ca una dintre cele mai vii din istoria 
românească’. 

De fapt, scriitura lui Camil Petrescu a avut mereu la bază o documentare serioasă, 
după cum afirma în declaraţiile din perioada interbelică. Folosindu-se de fişe, note, 
„cazier” pentru personaje!, el structura un bogat material istoric, organizându-l „pe 
sertare” şi construind personaje complexe. Munca lui nu era deloc departe de cea a 
unui istoric, întrucât el căuta să dispună de toate datele accesibile la momentul respec- 
tiv, împărtăşind aceeaşi pasiune pentru documentare. Fictiunea trecea astfel în plan 
secund, ca liant între personaje şi acţiune, fiind mai greu sesizabilă cititorului neavizat. 
Acţiunea unui roman bine documentat se transforma, în ochii acestuia, în istorie. 

Cu o temă sugerată, Camil Petrescu se alătura, mai mult sau mai puţin voluntar, 
scriitorilor „la comandă”. Pentru a urmări măsura în care a reuşit să satisfacă criteriile 
mereu schimbătoare ale ideologiei, trebuie avut în vedere faptul că, deşi citadin prin 
excelenţă, el se afla in fata unei provocări : aceea de a scrie despre ţărani, despre sat, 
despre un univers străin lui. A ales să insiste, aşa cum era de aşteptat, pe aspectele 
ce ţin de traiul greu al ţăranilor, clăcaşul luând mai degrabă înfăţişarea unui erou 
decât aceea a unui personaj oarecare. 

Specific imaginarului politic, prezenţa unui personaj puternic concentra întreaga 
acţiune într-o singură direcţie, astfel că eroul acţiona ca un condensator şi amplifi- 
cator al mesajului ce se voia a fi transmis’. Din aceleaşi motive, influenţa postumă 
a marilor oameni este extrem de importantă pentru imaginarul politic. După moarte, 
eroii şi salvatorii continuă să acţioneze, cu o forţă sporită chiar’. În acest fel, Bălcescu 
se înfăţişează lectorului ca „om nou”, a cărui memorie este în continuare vie datorită 
luptei sale contra vechii „orânduiri”. Ideologia comunistă excelează în a prezenta 
personaje în antiteză, discuţia asupra omului nou fiind omniprezentă în discursurile 
vremii. Din această perspectivă, imaginea pe care Camil Petrescu o atribuie lui 
Bălcescu se conturează în aceeaşi manieră idolatrizantă, în care eroul poartă o aură 
mistică, fiind văzut ca mesager al Binelui. Dacă în piesa interbelică Danton, scriitorul 
îşi prezenta personajul cu o reală simpatie, Bălcescu, din piesa cu acelaşi nume, este 
văzut totuşi dintr-o altă perspectivă. Diferentiindu-se de climatul stângist al anilor 
1920, al cărui personaj reprezentativ este militantul socialist de tip Gelu Ruscanu 
(Jocul ielelelor), Camil Petrescu a găsit în Bălcescu tiparul ideal pentru a furniza 
regimului elemente de legitimare politică. Şi aceasta în ciuda faptului că, acordând 
un interviu revistei Rampa, în perioada interbelică, scriitorul declara că se regăseşte 
ca personalitate în Danton”. Primit în rândurile Academiei recent epurate, scriitorul 
ajuta, mai mult sau mai puţin benevol, la crearea imaginii revoluționarului dedicat ce 
prevestea, încă din 1848, evenimentele ce aveau să se întâmple abia un secol mai 
târziu, conform legilor istorice ale marxismului. 

Atât romanul, cât şi piesa de teatru semnate de Camil Petrescu respectă prototipul 
marxist referitor la literatură şi artă. Scriitorul se vedea angrenat în noile „relaţii de 

producţie”, iar reprezentările sale trebuiau puse în legătură cu dezvoltarea „forţelor 
de producţie”!. Dacă marxismul punea accentul pe legătura dintre societate şi con- 
ştiinţă, Camil Petrescu a creat un personaj care se încadra în această tipologie, întrucât 
acţiona pe tot parcursul romanului, respectând interesele ţărănimii şi ale muncitorilor, 
ghidandu-si acţiunile şi discursul pe structura necesităţilor dezvoltării sociale. 

Prin intermediul reprezentărilor referitoare la Nicolae Bălcescu, imaginea revolu- 
tionarului s-a adaptat viziunii oficiale promovate de presa şi scrierile vremii. Deşi nu 
a fost neapărat exponentul cel mai de seamă al revoluţionarilor paşoptişti, figura lui 
Nicolae Bălcescu a fost aleasă de noul regim, fiiind considerată reprezentativă pentru 
aspiraţiile revoluţionare ale vremii. Mai mult chiar, Bălcescu a fost văzut ca un erou 
al timpului său, personalitate care, transpusă în anii comunismului românesc, se 
identifica cu idealul „omului nou”, al revoluționarului de profesie, care este întotdeauna 
gata să se sacrifice pentru poporul său. Modul în care Camil Petrescu s-a raportat la 
această viziune asupra lui Bălcescu, respectând imaginea unui adevărat erou revolu- 
principal este reprezentativ pentru a ilustra concepţia cea mai înaintată a vremii, aceea 
a abolirii definitive a clasei marilor moşieri. Estetica scriitorului se raportează astfel 
la discursul realist-socialist. 

Celălalt roman de mare întindere al perioadei, Cronică de familie, al lui Petru 
Dumitriu, a avut o soartă la fel de nefericită ca lucrarea lui Camil Petrescu. Citite 
numai în epocă, ele au devenit desuete odată cu renunţarea la normele rigide şi deloc 
permisive ale realismului socialist. 

Roman-frescă, Cronica este publicată în 1957, după ce în 1949 a apărut în Viaţa 
Românească nuvela Bijuterii de familie, parte a romanului?. Petru Dumitriu a devenit, 
ulterior, un rasfatat al regimului. Un dandy comunist, după cum îi este evocată amin- 
tirea, scriitorul era un apropiat al înaltei societăţi a vremii, îi erau permise călătoriile 
în străinătate şi era inclus în manualele şcolare. Acelaşi Petru Dumitriu era omniprezent 
la evenimentele culturale, luând adesea cuvântul la conferințele Uniunii Scriitorilor. 
Astfel, in 1955 vorbea despre idealul scriitorilor epocii lui: acela de a fi o mărturie 
a vremii şi de a determina desfăşurarea istoriei prin măsuri individuale”. Raportul pe 
care îl prezintă în 1956, în cadrul Congresului Scriitorilor din RPR, sublinia superio- 
ritatea realismului faţă de naturalism, fiind apreciat pozitiv, într-un context de recon- 
siderări ideologice declanşate de Congresul al XX-lea al PCUS“. Petru Dumitriu a 
ajuns atât de notoriu, încât Henriette Yvonne Stahl a putut beneficia de pe urma cali- 
tatii de fostă soţie a acestuia, obţinând o oarecare imunitate faţă de autorităţi. Căsă- 
toria celor doi fusese şi un fel de cadou oferit Henriettei, expusă în faţa abuzurilor 


1. Karl Marx, Friedrich Engels, Despre artă şi literatură. O culegere din scrierile lor, Editura 

autorităţilor comuniste, după cum însuşi romancierul recunoaşte : „Să nu-i ia camere 
din apartament... etc.”. Ulterior, divorţul a fost aprobat şi facilitat de către Partid, 
îndeosebi de către Pavel Tugui, şef al Secţiei de Ştiinţă şi Cultură a Comitetului 
Central!. 

Romanul, deşi tendentios, a apărut ca o gură de aer proaspăt în peisajul literar al 
anilor 1950. Într-un cadru ideologic din ce în ce mai tensionat, în urma evenimentelor 
din Ungaria anului 1956, Petru Dumitriu a lansat o lucrare de mari proporţii, într-un 
stil balzacian caracterizat printr-o acuratețe a portretelor, care porneşte de la planuri 
şi continuă pe durata desfăşurării acţiunii printr-o construcţie amplă a personajelor 
si a descrierilor. 

Unul dintre primele personaje care apar în romanul lui Petru Dumitriu este diz- 
gratiosul Lăscăruş Lascari, în descrierea căruia autorul foloseşte o parte din mitologia 
epocii. Atât în proză, dar mai ales în poezie, lucrările vremii fac apel la simboluri 
puternice precum porcul - pe care imaginarul românesc il priveşte neîngăduitor : 
leneş, gras, urât mirositor, dezgustător. Lăscăruş apare în scenă neingrijit, dizgratios, 
respingător, un bărbat care nu se spăla niciodată?. Ulterior, după ce anii trec şi 
Lăscăruş moare, autorul plusează cu Eleonora, una dintre fiicele lui care se pudra, 
deşi nu obişnuia să se spele. Toate acestea sunt puse în contrast cu bunăstarea, prin 
care autorul nu vrea decât să completeze imaginea negativă pe care o conturează 
personajelor. Lăscăruş este zgârcit, stereotip întâlnit deseori în literatura comunistă 
referitoare la mosieri şi burghezi, dar extrem de interesat să acumuleze venituri. Din 
aceste considerente, fără prea mult regret, abandonează apartenenţa şi convingerile 
conservatoare pentru a se îndrepta spre Partidul Liberal. Este evidenţiat, cu această 
ocazie, oportunismul personajului, care, fiind un reprezentant al boierimii, al clasei 
care nu putea fi descrisă decât în culori închise, rămâne profund implicat şi atins de 
defectele pe care ideologia i le atribuie în mod definitiv : „Chiar dacă e în cârd cu 
liberalii, boierul tot boier rămâne”?. Lupta de clasă nu îi oferă nici o şansă de reabi- 
litare, aşa că Lăscăruş continuă să dezguste cititorul până la capăt. De fapt, nici unuia 
dintre aceste personaje nu îi este oferită vreo şansă, iar dacă liberalii apar într-o lumină 
relativ bună în comparaţie cu reprezentanţii Partidului Conservator, aceasta se dato- 
rează atitudinii pozitive a celor dintâi vizavi de reforma agrară. Partea întunecată a ima- 
ginii lor iese totuşi la iveală încă de la începutul acţiunii, prin afirmaţiile unuia dintre 
personaje, liderul conservator Şerban Vogoride. Acesta nu îi vede cu ochi buni pe 
liberalii lipsiţi de principii, care urmăresc doar ascensiunea socială rapidă, pentru a 
putea lua locul boierimii”. Se merge astfel pe ideea conform căreia toţi reprezentanţii 
partidelor politice sunt mânaţi de interese proprii, neglijând interesele şi nevoile societăţii. 

În plus, conform materialismului istoric, clasele care vin la putere se succedă, astfel 
că interesul burgheziei de a concura boierimea se datorează numai dorinţei de a 
beneficia de privilegiile acesteia din urmă. 

Dacă arta realist-socialistă nu se poate disocia de tendenţiozitate!, Petru Dumitriu 
reuşeşte să exprime cu uşurinţă direcţia către care vrea să îşi îndrepte romanul. 
Autorul se foloseşte de personaje în bunul spirit al realismului socialist. Le con- 
struieşte astfel încât să corespundă clasei pe care o reprezintă şi le situează în contexte 
revoluţionare din care să reiasă principiile materialismului istoric. Însuşi Vogoride, 
un ilustru reprezentant al nobilimii, afirmă într-un moment de sinceritate : „Apăr pas 
cu pas un bastion pierdut”?. Vocea personajului introduce principiul evoluţiei istorice 
în urma căreia nobilimea îşi va afla inevitabilul sfârşit. În acelaşi registru sunt intro- 
duse şi motive ale revoluţiei, fiind adus în discuţie momentul 1848 românesc, alături 
de evenimentele din Franţa anilor 1830 şi 1848. 

Romanul înglobează şi multe alte personaje, autorul fiind maestrul unei fresce de 
mari dimensiuni, o adevărată epopee a unei prăbuşiri. Rand pe rând, sunt aduse in 
scenă nume şi momente care cristalizează decadenta înaltei societăţi a vremii. Actiu- 
nea şi personajele nu fac decât să îndeplinească cu succes rolul atribuit literaturii realist- 
socialiste, acela de a influenţa şi de a îndruma prin partinitate. După cum susţinea 
critica literară, partinitatea era însăşi principiul care trebuia să stea la baza literaturii 
de tip nou. Interesantă este şi ideea conform căreia tot partinitatea este considerată 
inseparabil legată de veridicitatea Literaturii realist-socialiste*, după modelul literaturii 
sovietice. În afara partinitatii, nu putem vorbi aşadar de adevăr în literatură. 

Portretele sunt caricaturizări realizate cu întreaga putere de evocare a scriitorului. 
Fin observator al trăsăturilor umane, Petru Dumitriu a reuşit cu uşurinţă să sugereze 
trăsăturile morale ale personajelor prin descrierea înfăţişării. Realismul socialist a 
favorizat chiar înclinarea prozatorilor vremii către construcţia de portrete morale 
deduse din înfăţişare, îmbrăcăminte, gesturi, ticuri, toate la un loc construind tipuri 
umane, dacă nu chiar prototipuri”. 

Realismul socialist a impus o astfel de tehnică de construcţie a personajelor care 
obliga la reprezentarea negativă a membrilor unei clase sociale considerate exploata- 
toare. Evident, reciproca este valabilă. În alte situaţii, anumite personaje pot avea 
unele calităţi, în general umane, sau îşi pot „răscumpăra” vina de a aparţine unei 
clase sociale nepotrivite prin idealurile lor înalte, prin încercarea de a-şi depăşi 
limitele de clasă, prin orientarea către nevoile maselor şi către cauze revoluţionare. 
Cu toate acestea, calităţile personajelor nu pot fi definitive, acestea fiind predispuse 
greselilor, pe care ar urma să şi le răscumpere prin suferinţă sau sfârşit tragic. Fiecare 

personaj este situat de o parte sau alta a baricadei, în funcţie de apartenenţa de clasă. 
În aceste condiţii, nu îşi pot spăla păcatul purtat din naştere. Exemplul cel mai eloc- 
vent în acest sens este Davida. Fiică a boierului Cozianu, primul personaj pe care 
Petru Dumitriu îl descrie în roman, Davida este cucerită de idealurile înalte. Dar 
autorul nu îşi imaginează o personalitate revoluţionară prin excelenţă, ci pune idea- 
lurile sale pe seama orgoliului rănit al unei adolescente îndrăgostite. În plus, pentru 
a-l ucide pe Vogoride, Davida se foloseşte de inocenta lui Anghel, erou pozitiv, sărac 
şi revoluţionar convins, care se îndrăgosteşte sincer de ea. Ea răzbună atât flirtul 
mamei sale, cât şi suferinţa provocată de pasiunea neîmpărtăşită pentru liderul conser- 
vator. Davida îşi va primi pedeapsa prin căsătoria cu dizgratiosul Lăscăruş, alături 
de care va fi nefericită toată viaţa. 

Un alt personaj remarcabil este Eustațiu Cozianu, fratele Davidei. Deloc încântat 
de politică, o foloseşte mai degrabă pentru a obţine profit din pământuri!. Trimiterea 
este una directă la acuza de lipsă de implicare, atât de întâlnită în textele de propa- 
gandă ale anilor 1950, alăturată în mod evident interesului pentru venituri. Aceluiaşi 
Eustațiu îi sunt conturate trăsăturile prin apropierea de avocatul Plăvănescu, ocazie 
cu care este introdusă o altă temă recurentă în ideologia comunistă: critica burghe- 
ziei, reprezentată aici de personajul avocatului. Plăvănescu şi Cozianu sunt interesaţi 
de un posibil câştig şi încearcă să se înşele unul pe altul, gândind în timp ce discută 
amical cât profit pot obtine unul pe seama celuilalt?. În acelaşi registru, Cleopatra, 
soţia lui Eustațiu, apare în scenă pentru a reda moravurile boiereşti. Ea face câte un 
copil cu cei doi cumnati ai săi”. Ulterior, în perioada Războiului de Independenţă se 
întreţine cu ofiţerii ruşi, numiţi în text „împărăteşti”*, timp în care cumnatul său, 
Bonifaciu Cozianu, pierde nopţile jucând cărţi pe un fundal de război”. Toate scenele 
sunt construite pentru a creiona existenţa lipsită de utilitate a boierimii româneşti, alături 
de nepăsarea acesteia faţă de orice iese din sfera interesului propriu şi îngust. De alt- 
fel, înalta societate este prezentată mereu în secvenţe de huzur. Dacă afară este cald, 
la ea în casă este răcoare, şi viceversa. Exponentii ei sunt mereu ,,ametiti” de tutun 
sau de băutură. Sunt ironizati, fiind consideraţi pe alocuri inculti şi pedanti, cum e 
cazul lui Enache, care, din ignoranță, foloseşte nepotrivit expresia fil d’écosse°. 

Reprezentanţii Bisericii nu sunt nici ei trecuţi cu vederea în tabloul societăţii 
decadente, aşa că personajul episcopului este chiar ateu, pentru a trimite în mod direct 
la ideea conform căreia lumea bisericească era la fel de coruptă şi nu credea nici 
măcar în „opiul” pe care îl propovăduia. În timpul evenimentelor din 1907, preotul 
satului este plasat de autor în tabăra adversă ţăranilor şi surprins într-un moment 
simbolic şi reprezentativ : când iese din cârciumă”. 

Critica la adresa monarhiei nu putea să lipsească, astfel că persoana regelui apare 
menţionată cu numele peiorativ de Neamtul şi este prezentată prin cuvintele de multu- 
mire faţă de maniera în care răscoalele au fost înăbuşite. O aluzie care trimite la ideea 
atitudinii de superioritate a regelui este momentul în care Bonifaciu Cozianu îi întinde 
doar două degete unui tânăr, cu o atitudine dispretuitoare', gestul fiind cunoscut ca 
aparţinând regelui Carol I’. Acelaşi personaj îşi propune să îi întindă doar două degete 
şi regelui, pentru a-i demonstra că nu îi recunoaşte superioritatea”. Ulterior, este adus 
în scenă un alt reprezentant al Casei Regale, principele moştenitor Ferdinand. El este 
caricaturizat prin intermediul unei poveşti de dragoste cu doamna Ascherliu, care îl 
preferă pe Bonifaciu Cozianu în locul lui. „Urecheat şi trist, cu nas lung şi bărbia 
ascuţită, ca un Don Chişot din paie”*, acesta este înjurat cu „sudălmi grosolane, 
scarboase”> de către Bonifaciu, fără ca el să reacționeze în vreun fel. Este transmisă 
imaginea unui principe patetic, lipsit de iniţiativă şi de autoritate, uşor de luat în 
derâdere. În acelaşi registru, este adusă în scenă principesa moștenitoare, caracteri- 
zată printr-o aluzie la aroganță. Nasul doamnei Vorvoreanu, „fin, drept, uşor ridicat 
în sus ca al principesei moştenitoare”€, aduce in fata cititorului imaginea viitoarei 
regine Maria. Familia regală este menţionată şi cu ocazia evocării evenimentelor din 
1907, atunci când ţăranii răsculați cred zvonul conform căruia regele a murit, iar 
regina a ordonat să se incendieze curţile şi oraşele. 

În final, întreaga acţiune din primul volum este sistematizată de Petru Dumitriu 
într-un paragraf ce redă imaginea de ansamblu a societăţii momentului, a claselor 
sociale damnate în anii comunismului, accentul fiind pus de astă dată pe burghezie : 


Acea perioadă a societăţii burgheze ajungea la o atrofie a simțului moral, o ingustare a eticii 
devenite strict de clasă, ceea ce a permis şi represiunea revoluţiei ruse din 1905, şi a răs- 
coalelor ţărăneşti din România în 1907, şi izbucnirea Primului Război Mondial pentru nişte 
pretexte absurde şi apoi, după 1920 şi mai ales după 1930, criza de moralitate publică, 
falsificarea valorilor etice, care au făcut posibile masacrele săvârşite de mişcările fasciste, 
războiul început de Japonia împotriva Chinei în 1934 şi, în sfârşit, al Doilea Război 
Mondial’. 


O întreagă percepţie asupra societăţii vremii redată într-un paragraf. Burghezul 
român se încadrează în tiparul celui european şi este construit de către Petru Dumitriu 

într-un framework stereotipic : exemplul negustorilor care îşi freacă mâinile când un 
potenţial client le trece pragul. Imaginea este una desprinsă din caricaturile prezente 
în presa anilor 1950, pentru a reda conflictul dintre clase. Alţi reprezentanţi ai claselor 
sociale proscrise sunt cârciumarii sau bogaţii satelor, prezentaţi într-o lumină şi o 
postură negative, încercând să obţină profit de pe urma ţăranilor aflaţi în dificultate. 

La polul opus, sunt descrişi ţăranii şi muncitorii - umili, cu priviri senine. Pentru 
a fi în ton cu evoluţia politică a momentului, autorul a strecurat în text exemplul 
anarhiştilor din Rusia, care apar ca îndrumători ai ţăranilor români la momentul 1907. 
Excepţie face personajul Tandsache, cel care refuză să depună mărturie mincinoasă 
la proces, deşi asta i-ar ajuta pe ţărani să câştige, în defavoarea lui Eustațiu Cozianu. 
Se face apel la ideea conform căreia cauzele înalte necesită sacrificii, în situaţia de 
faţă, o abatere de la morală. Tănăsache nu putea fi decât urât, fiindu-i atribuit şi un 
râs urât. Toate personajele negative sunt condamnate, într-o măsură mai mică sau 
mai mare, la uratenie, la una sau mai multe trăsături fizice respingătoare. 

Imaginea arendaşului este, la rândul ei, prezentă în textele ideologice care, laolaltă, 
alcătuiesc un adevărat bestiar. În cadrul evenimentelor, în preajma mişcărilor sociale 
de la 1907, apare Ivancea, arendaşul de pe moşia Eleonorei Smadoviceanu. În caracte- 
rizarea lui, autorul face din nou apel la imaginea porcului, preferată de textele vremii 
datorită simbolisticii acestuia în imaginarul românesc. În cazul de faţă, arendaşul are 
un păr negru pe mâini, ca de porc!. Personajul îşi va primi de altfel pedeapsa în 
conformitate cu simbolul prin care a fost caracterizat: va fi ucis în mod crunt, prin 
tăierea capului, de către unul dintre ţărani. 

La un moment dat, apare şi ceferistul, imaginea acestuia fiind în perfect ton cu 
propaganda vremii, cu ideea de alianţă între cele două clase privilegiate - ţăranii şi 
muncitorii. În mod deloc suprinzător, ceferiştii se alătură în roman luptei duse de 
ţăranii răsculați, refuzând să termine podul de cale ferată până când doleantele tara- 
nilor nu se vor fi îndeplinit şi boierii nu le împart acestora moşiile”. Ideea ţărănimii 
conduse de muncitori pe drumul spre revoluţie şi mitul ceferistului sunt accentuate 
prin vorbele naive ale unui ţăran care face apel la sfatul primit din partea muncitorilor 
de la căile ferate: „Nu, altfel trebuia să facem, uite, cum ziceau creştinii ăia din 
gară, meseriaşii ăia, că ei ştiu mai bine rosturile [...] după vorbele lor trebuia să ne 
luăm”5. 

Rând pe rând, se perindă o multitudine de personaje prin intermediul cărora autorul 
reuşeşte să creioneze, în primul volum, imaginea boierimii româneşti decadente din 
a doua jumătate a secolului al XIX-lea şi începutul secolului XX. Volumul se încheie, 
în mod brutal, cu scena în care Elena o ucide pe sora sa în timpul somnului. 

Personajele apar rând pe rând, purtând cu sine imaginea răului şi a binelui. 
Cititorii le învestesc cu încredere şi pun pe seama lor caracterul afectiv al textului, 

astfel că, în funcţie de trăsăturile cu care autorul le înzestrează, devin mai mult sau 
mai puţin plăcute lectorului, care se regăseşte sau nu în ele!. După parcurgerea 
primului volum, un cititor din anii 1950 rămâne cu imaginea surorii ucigaşe, a unei 
boierimi şi burghezii româneşti decadente, a unor ţărani desculți manati de idei 
revoluţionare şi de dorinţa unui trai mai bun şi a unei clase politice extrem de corupte, 
în care nici un partid politic nu prezintă vreo viziune în afara sferei sale de interese. 
În plus, un cititor format în comunism, lipsit de o perspectivă foarte amplă asupra 
ideii de proprietate, poate fi contrariat de imaginea moşierului care, intrând în posesia 
unor noi terenuri, se simte bărbat şi stăpân, afundându-se mulţumit între perne. 
Aceeaşi situaţie este în cazul personajelor feminine din roman, care îi apreciază pe 
bărbaţi din perspectiva moşiilor şi proprietăţilor pe care le deţin, în defavoarea crite- 
riului erotic (cazul Cleopatrei Cozianu)’. În paginile romanului este descrisă o socie- 
tate decadentă, pe care cititorul o poate compara cu prezentul construit într-un regim 
de democraţie populară. Viaţa grea a ţăranilor şi imposibilitatea acestora de a-şi 
construi un trai mai bun vin să legitimeze colectivizarea agriculturii şi oferă perspectiva 
evoluţiei vieţii rurale. În condiţiile în care propaganda popularizează din plin măsurile 
de modernizare a comunităţilor rurale prin acţiuni de mare amploare precum electri- 
ficarea sau alfabetizarea, contrastul cu societatea rurală oprimată în preajma anului 
1907 devine cu atât mai evident. 

Un cititor care nu a luat niciodată contact cu reprezentanţi ai nobilimii sau burghe- 
ziei româneşti îi întâlneşte în roman în postura de privilegiați şi „exploatatori”, lipsiţi 
de empatie faţă de suferinţa şi sărăcia ţăranilor de pe urma cărora îşi obţin veniturile. 
Țăranii din roman sunt neputincioşi în fata puterii exercitate de nobilime, astfel că 
ideea de revoluţie apare ca unică soluţie şi ajută din nou la legitimarea prezentului 
comunist şi a unui regim politic care se revendică de la astfel de principii. 

Tendentiozitatea comentariului auctorial este evidentă, acţiunea şi personajele 
fiind situate într-un timp şi într-un spaţiu ,revolutionare”, prielnice pentru tributul 
plătit factorului ideologic. Petru Dumitriu recunoaşte deschis, în interviurile date 
după 1990, că acesta a fost scopul romanului, iar meritul lui este, în fapt, reuşita de 
a îmbina exigenţele ideologice cu talentul literar. El vedea duritatea scenelor din text 
drept opera Partidului Comunist şi a imperialismului rus, iar personajele, viaţa, miş- 
carea din carte drept opera lui Petru Dumitriu. Autorul nu a ascuns nici motivele 
pentru care a acceptat să îşi plieze opera pe cerinţele ideologice : dorinţa de a trăi 
din scris şi nevoia de a supravieţui”. 

Geo Şerban, cel care a fost redactor al primei ediţii a Cronicii de familie şi care 
a luat parte la discuţiile pe manuscris, observa cum Petru Dumitriu a fost în epocă 
un cronicar imbatabil al procesului de prăbuşire a unei clase sociale. Acesta a reuşit 
să structureze un scenariu situat în afara adevărului istoric, pervertit prin aplicarea 
unui filtru ideologic tendentios, preluat din arsenalul propagandistic al luptei de clasă. 
Cu toate acestea, reconstituirea creionată de Petru Dumitriu demonstrează şi o puter- 
nică forţă a imaginaţiei. 

Romanul lui Petru Dumitriu, deşi abandonat după ce autorul a părăsit România, 
rămâne un reper pentru scriitura unei generaţii. Deloc lipsit de talent şi de forţă crea- 
toare, charismaticul scriitor reuşise să împace naraţiunea cu propaganda. Deşi este 
una dintre lucrările de referinţă ale realismului socialist, fiind editată în numeroase 
tiraje şi studiată în şcoală, romanul lui Petru Dumitriu nu poate fi situat întru totul 
pe aceleaşi coordonate cu literatura de tip manifest, în care aspectele ideologice se 
fac simţite la un nivel supărător şi care îşi pierd astfel cu totul din credibilitate şi 
eficacitate. În aceasta constă de fapt importanţa studierii unor astfel de opere care 
reuşesc să influenţeze şi să construiască imagini despre trecut în aceeaşi măsură în 
care furnizează filtre de interpretare a prezentului. 


Concluzii 


Tendentioase, cele două romane despre care am discutat în cadrul studiului nostru 
respectă structura realismului socialist, fiind încadrate în bine cunoscutele linii para- 
bolice. În definitiv, esenţa acestui tip de literatură rezidă în recurenta unei structuri 
lirice care poate fi citită şi interpretată în registre istorice diferite. Pentru perioada la 
care ne referim, această oscilație între sincronic şi diacronic a reprezentat una dintre 
cele mai importante trăsături ale realismului socialist. Într-o societate stalinistă profund 
ritualizată, schimbările în înţeles se reflectă în schimbări de ritual?. Din aceste 
considerente, literatura respectă structura clasică, asemănătoare cumva cu cea a 
basmului, care să îi permită să îşi păstreze valabilitatea şi în condiţiile schimbării 
registrului de lectură. Sunt prezentate astfel forţele Binelui, care în mod inevitabil 
apar în culori vii şi ies învingătoare în lupta contra Răului. De cealaltă parte, perso- 
najele negative sunt adevăraţi zmei, urâţi, cu trăsături dizgratioase şi cu adevărat 
malefici. Basmul este la rândul lui ideologic prin natură, iar ideologia lui poate fi 
convergentă cu cea comunistă”. Toate momentele specifice basmului, identificate de 

Propp! (întoarcerea, iscodirea, confruntarea, soluţia, demascarea), pot fi urmărite cu 
succes în romanele realist-socialiste?. 

Prin modul în care este construit eroul pozitiv, dimensiunea romanului este fixată 
pe orizontală. El este prezentat de cele mai multe ori prin apel la clişee, la acest 
aspect tehnic al sinecdocei”. Toate aceste personaje, pozitive şi negative lalolată, 
implică cititorul întrucât, prin simpatizarea sau respingerea lor, el „se împacă” cu 
alegerile ideologice care îi fundamentează identitatea“. Importanţa acordată perso- 
najelor este aşadar una capitală, în condiţiile în care o astfel de scriere are rolul de 
a comprima istoria în paginile sale şi de a o reda ca pe un parcurs normativ de la 
întuneric către lumină. 

Parabola pe care este structurată literatura realist-socialistă se bazează, după cum 
am văzut din exemplele celor două romane prezentate, pe tiparul mitului. Avem de-a 
face cu mitizări ale istoriei care, laolaltă, alcătuiesc un mit al culturii politice stali- 
niste. Liniile directoare ale mitului se regăsesc la baza acestui tip de literatură con- 
struită pe tiparul realismului socialist. Multe dintre operele literare ale vremii pornesc 
de la un mit care descrie societatea şi istoria în termenii unei ierarhii în desfăşurare. 
O ierarhie de părinţi sau de membri ai avangardei, foarte conştienţi politic, şi „fii” 
sau personaje pozitive spontane, care au fost îndrumați politic de către părinţi. Este 
un mit care afirmă în mod simbolic puritatea liniei de succesiune de la Lenin, „părin- 
tele”, alături de progresul sigur către comunism. Tot din acest motiv, rolurile sunt 
desemnate în aşa fel încât legăturile puternice ale personajului pozitiv nu sunt cu 
rudele sau părinţii biologici, ci cu mentorii. Aceste roluri sunt determinate de poziţia 
în marea familie, cu trimitere la statul comunist sau la Partid’. 

Din aceste considerente, literatura nu poate fi rezumată la sensul etimologic al 
termenului. Textul literar poartă cu sine o cunoaştere, care poate fi descoperită printr-o 
hermeneutică intradiegetică, ceea ce presupune că munca istoricului rezidă în critica 
internă şi în analiza de discurs a sursei literare“. În perioada pe care am avut-o în 
vedere, este cu atât mai dificil să disociem naraţiunea de cerinţele ideologice. Posterio- 
ritatea unei opere este construită aşadar de lectură, iar un text se face apreciat prin 
modul în care este citit şi recitit. Prin popularitatea de care s-au bucurat în epocă, 
cele două romane rămân lucrări reprezentative ale realismului socialist românesc şi 
exemple potrivite pentru a reda intruziunea politicului în cotidian. Prestigiul de care 
se bucurau cei doi scriitori a ajutat la răspândirea ideilor istoriografiei vremii şi a 
structurat mentalul colectiv al unei generaţii, care s-a raportat diferit la evenimentele 

din trecut. Istoria nu mai apare în faţa unui cititor al anilor 1950 într-o manieră 
distantă şi indiferentă, ci este prezentată în interpretare deterministă, ca sumă a eve- 
nimentelor şi evoluţiilor sociale care au condus către prezent. Acestei generaţii îi este 
furnizată astfel o paradigmă istorică a cărei popularizare prin literatură se dovedeşte 
a fi extrem de eficientă. Într-o societate marcată de lipsa diversităţii mijloacelor de 
informare, importanţa oferită din punct de vedere social persoanei scriitorului con- 
tribuie la sporirea credibilităţii discursului literar, iar redarea principiilor marxist- 
leniniste de interpretare a istoriei prin intermediul ficţiunii structurează într-o bună 
măsură mentalul colectiv. 


Mara Mărginean 


Spaţiu public, spaţiu privat. 
Experiente cotidiene în centrele siderurgice 
ale regiunii Hunedoara, 1945-1968 


This article analyzes the overlapping meanings of public and private space during the first 
two postwar decades in Romania through a case study on the population’s everyday life in 
the newly built industrial cities Hunedoara and Calan. This study will focus on how 
residents of the urban centers had access to housing, jobs and consumer goods — in order 
to identify the means of transmission, articulation and contestation of the political authority -, 
as well as on the socio-cultural and economic implications of this process. In doing so, this 
research illustrates the impact of industrialization upon the daily life of urban communities 
during the communist regime, showing how, in spite of a deficient supply of consumer goods, 
residents have developed mechanisms to improve their daily life by sending letters and 
petitions or by coagulating alternative — that is underground — networks of exchange. We 
follow the definition proposed by Jeff Weintraub to show that unlike Western Europe, where 
by private space one meant issues related to intimate life of the individuals and the public 
space was tantamount to other kinds of visible aspects, within the Romanian industrial cities 
public space usually meant community and national projects and private one was substituted 
by the notion of individual practices. 


Keywords : Romania, Hunedoara, everyday life, industrialization, workers, letters, petitions. 


„Consum, numele tău este femeie ! ” spune un proverb al Angliei victoriene pentru 
a evidenția cum societatea modernă occidentală înţelegea identitățile de gen în funcţie 
de vizibilitatea lor publică. În mod tradiţional, domeniului feminin îi erau atribuite 
nu numai activităţile casnice precum creşterea şi educarea copiilor, aprovizionarea, 
prepararea hranei sau întreţinerea şi decorarea locuinţei, dar şi cele legate de cumpără- 
turi sau modă. Bărbaţii, pe de altă parte, aveau responsabilitatea întreţinerii celorlalţi 
membri ai familiei. În epocă, o astfel de înţelegere a rolurilor sociale a celor două 
sexe a fost transpusă în construcţii vizuale - afişe, sloganuri, caricaturi — care repre- 
zentau femeile în prim-planul activităţilor comerciale, înconjurate de o abundență de 
produse, iar pe bărbaţi în câmpul muncii!. Această înţelegere stereotipică a felului în 
care practicile de consum reconfigurează raportul dintre spaţiul public şi cel privat 
ca urmare a industrializării şi a urbanizării a constituit punctul de pornire al criticii pe 
care teoreticienii blocului estic au îndreptat-o împotriva modernităţii europene. Spre 
deosebire de spaţiul occidental, unde industrializarea şi urbanizarea au fost înţelese 
în strânsă legătură cu apariţia şi dezvoltarea societăţii de consum, în interiorul blocului 
estic teoreticienii au evidenţiat dimensiunea negativă a capitalismului, inclusiv prin 
asocierea consumerismului cu frivolitatea, risipa, inegalitatea sau exploatarea. Viaţa 
în comunism promitea, în schimb, un trai tihnit articulat conform unui „optim social”, 
în care fiecare va oferi cât îl tin puterile şi va primi cât îi va fi necesar”. O astfel de 
poziţionare a Estului faţă de Vest deschide perspective de analiză a reperelor domesti- 
citatii în spaţiul est-european în raport cu cel occidental, dar şi de investigare a felului 
în care un set de precepte teoretice despre viaţa privată sau vizibilitatea socială a cate- 
goriilor de gen prind contur prin experienţele cotidiene ale populaţiei blocului socia- 
list. Aceasta este cu atât mai important cu cât, de regulă, ceea ce indivizii sau societatea 
înţelege prin „nevoi” nu este altceva decât o construcţie artificială, rezultantă a unui 
context economico-social şi politic variabil, care poate fi instrumentalizată ideologic, 
dar care reprezintă, deopotrivă, un cumul de aşteptări personale în raport cu lumea 

materială!. Drept urmare, practicile de consum exprimă repere identitare pe baza 
statutului profesional sau a raportului dintre individualitate şi colectivitate, care în 
contextul proiectului regimului comunist de industrializare şi urbanizare reaşază limi- 
tele dintre public şi privat. 

Acest articol va analiza felul în care raportul dintre spaţiul public şi cel privat a 
fost articulat pe parcursul primelor două decenii postbelice în România printr-un 
studiu de caz despre experienţele cotidiene ale populaţiei nou-construitelor oraşe 
industriale Hunedoara şi Călan. Având ca punct nodal calitatea vieţii forţei de muncă 
a Combinatului Siderurgic şi a Uzinelor Victoria, acest studiu se va concentra pe felul 
în care locuitorii centrelor urbane au avut acces la locuinţe, slujbe sau bunuri de larg 
consum - pentru a identifica mijloacele de transmisie, articulare şi contestare a 
autorităţii centrale sau locale -, precum şi pe implicaţiile socioculturale şi economice 
ale acestui proces. Astfel, vom ilustra impactul industrializării în planul vieţii coti- 
diene a unei comunităţi urbane în timpul regimului comunist, arătând cum, în condi- 
tiile aprovizionării deficitare cu bunuri de larg consum, locuitorii au dezvoltat mecanisme 
de îmbunătăţire a traiului zilnic prin expedierea de scrisori şi petiţii, prin coagularea 
unor reţele alternative de procurare a produselor sau eludarea autorităţii. Drept urmare, 
folosim definiţia propusă de Jeff Weintraub pentru a arăta că, spre deosebire de spaţiul 
vest-european, unde sfera privată însumează aspecte legate de viaţa intimă a indivizilor, 
iar spaţiul public este echivalat aspectelor vizibile, în cazul arealului siderurgic hune- 
dorean, prin spaţiu public înţelegem colectivitatea şi proiectele naţionale, iar noţiunii 
de privat îi substituim practicile individuale?. Această diferenţiere este utilă pentru 
analiza problematicii vieţii cotidiene a categoriilor de gen atâta timp cât preponderența 
populaţiei masculine în arealul siderurgic hunedorean, nu numai din punct de vedere 
numeric, dar şi în ceea ce priveşte raportul dintre forţa de muncă activă şi cea inactivă 
si, implicit, al nivelului de salarizare, a particularizat zona fata de alte spaţii urbane. 
Vizibilitatea femeilor şi a bărbaţilor a fost dezechilibrată, raportul dintre cele două 
sexe echilibrându-se abia în a doua jumătate a anilor 1960, când populaţia feminină 
creşte numeric. Paradoxal, însă, acest proces a coincis cu preocuparea tot mai mare a 
regimului pentru dezvoltarea industriei bunurilor de larg consum şi instrumentalizarea 
practicilor consumiste prin construcţii mediatice publicitare similare celor occidentale, 
regăsite în publicaţiile de profil precum Femeia, Flacăra sau Săteanca. În consecinţă, 
în cele ce urmează încercăm să analizăm experienţele cotidiene ale hunedorenilor în 
funcţie de dinamica procesului de industrializare, fiind preocupaţi de mai multe 

aspecte: Cum s-au configurat relaţiile de gen în interiorul oraşului? Cum trăiau 
muncitorii în aceste spaţii ? În ce măsură erau mulţumiţi de calitatea vieţii? Care 
erau strategiile prin care încercau să-şi îmbunătăţească traiul zilnic ? 

De regulă, modelele sociologiei clasice interpretează activităţile productive ca 
principal motor al construcţiilor identitare, specificul locului de muncă şi nivelul de 
nităţilor urbane coagulate ca urmare a industrializării!. În Hunedoara, de exemplu, 
inginerii, tehnicienii, maiştrii şi muncitorii calificaţi alcătuiau un grup profesional 
majoritar şi cu o influenţă simbolică semnificativă la nivelul comunităţii. Transpu- 
nerea ierarhiilor profesionale la nivelul oraşelor s-a delimitat în distribuirea pe cate- 
gorii de venituri şi statut social a locuitorilor, grupurile originare din aceeaşi regiune 
ocupând, de regulă, locuinţe în aceleaşi cartiere. Aceasta reflectă atât etapele succe- 
sive de mobilitate a forţei de muncă, puterea financiară a angajaţilor, cât şi ritmul 
fragmentat de construcţie urbană influenţat de programele economice ale autorităţilor 
centrale. În analiza noastră, pornim de la premisa că reluarea procesului de industria- 
lizare ca urmare a plenarei PMR din noiembrie 1958 a creat condiţiile nu numai 
pentru extinderea capacităţilor de producţie ale întreprinderii hunedorene până la 
valori impresionante, dar şi pentru reevaluarea proiectelor sociale precum construcţia 
de locuinţe sau îmbunătăţirea calităţii serviciilor publice. Raportat la perioada ante- 
rioară, începând cu sfârşitul anilor 1950, numărul apartamentelor finalizate în oraş 
a crescut semnificativ, contribuind la îmbunătăţirea vizibilă a calităţii vieţii, fără însă 
să soluţioneze problema spaţiului locativ în totalitate. 

Cu toate acestea însă, caracterul paradoxal al programelor sociale asociate procesu- 
lui de industrializare de la sfârşitul anilor 1950 a determinat transmutări la nivelul 
relaţiei dintre autoritate şi cetăţeni. Pe de o parte, politicile legate de construcţia de 
locuinţe unifamiliale cu două camere, de dimensiuni reduse de până la 24 mp, au 
determinat creşterea numărului apartamentelor finalizate. Deşi o astfel de strategie a 
făcut ca un număr tot mai mare de familii să beneficieze de confortul şi intimitatea 
propriei locuinţe, aceste proiecte erau benefice şi pentru stat, deoarece relaţiile sociale 
puteau fi recalibrate prin disoluția familiilor alcătuite din mai multe generaţii şi, impli- 
cit, prin fragmentarea relaţiilor sociale tradiţionale?. Pe de altă parte, regimul a fost 
tot mai preocupat de reglementarea comportamentului populaţiei, de formarea gustului 
în limitele simplităţii, utilitarismului şi functionalismului, de condamnarea mentalită- 
tilor mic-burgheze şi a reminiscentelor vechilor practici cotidiene, anterioare regimului 
comunist. Cu alte cuvinte, în perioada care a urmat morţii lui Stalin, partidul a devenit 

„mai puţin opresiv şi mult mai invaziv”, arătându-se preocupat inclusiv de viaţa 
intimă a populaţiei, precum familia sau căsnicia, aspecte care în mod normal nu 
puteau influenţa activitatea profesională a muncitorilor!. Drept urmare, acest articol 
va arăta cum reperele domesticitatii au fost rodul unei interacțiuni negociate dintre 
un cumul de precepte ideologico-teoretice despre echitate, comportament public sau 
privat, valori sociale sau gust şi acţiunea adeseori eluzivă a locuitorilor care erau 
forţaţi să identifice pârghii pentru a suplini penuria de bunuri şi servicii din comerţul 
socialist sau a depăşi dificultăţile inerente apărute ca urmare a politicilor economice 
dezechilibrate ale regimului. 

Ca atare, vom analiza problematica în limitele paradigmei asociate termenului 
Alltagsgeschichte, respectiv o formă de microistorie care abordează experienţele zil- 
nice ale populaţiei atât prin prisma felului în care statul influenţează viaţa cetăţenilor, 
cât şi a felului în care aceştia (reacţionează prin expedierea petiţiilor, dezvoltarea unor 
proiecte antreprenoriale sau opţiuni în viaţa personală?. Urmărim să conceptualizăm 
raporturile fluide dintre dominație şi contestarea puterii”, pentru a identifica felul în 
care, în plan local, diversitatea individuală, exprimată prin detalii picante, care uneori 
pot induce impresia de romanțare a cotidianului, generează întrepătrunderea istoriilor 
şi a modelelor culturale“. Folosind documente de arhivă şi materiale din presă, analiza 
noastră este structurată pe trei paliere. Un prim pas constă în analiza aspectelor legate 
de nivelul de salarizare al muncitorilor de la Combinatul Siderurgic din localitate 
astfel încât să particularizăm comunitatea muncitorească locală în raport cu realităţile 
naţionale. Apoi vom ilustra cum localizarea populaţiei la nivelul oraşului a reflectat 
statutul profesional al forţei de muncă. În ultima parte a acestui articol vom prezenta 
câteva modalităţi de interacţiune dintre populaţie şi autorităţile statului astfel încât să 

De-Stalinization. Negotiating Cultural and Social Change in the Khrushchev Era, Routledge, 
New York, 2006, pp. 101-116. 

2. Termenul Alltagsgeschichte a fost propus de istoricii germani ca o abordare complementară 
modelelor cotidianului. Alf Liidtke, „Introduction. What is the History of Everyday Life and 
Who Are Its Practitioners ?”, în The History of Everyday Life : Reconstructing Historical 
Experiences and Ways of Life, Princeton University Press, Princeton, 1995, pp. 3-40; Harry 
Harootunian, History’s Disquiet : Modernity, Cultural Practice, and the Question of Everyday 
Life, Columbia University Press, New York, 2002. 

3. Victoria E. Bonell, Lynn Hunt (eds.), ,,Introduction”, in Beyond the Cultural Turn. New 
Directions in the Study of Society and Culture, University of California Press, Berkeley, 
1999, p. 10. 

4. Alf Lüdtke (ed.), op. cit., pp. 9-13. 

evidentiem felul in care experienţele cotidiene ale locuitorilor s-au modificat sub 
impactul industrializării şi al urbanizării. 


Nivelul de salarizare al angajaţilor siderurgişti 


În data de 2 iulie 1946, la Uzinele de Fier din Hunedoara erau angajaţi 2.670 de mun- 
citori. Câţiva ani mai târziu, în 1950, numărul lor ajungea la 6.764. Ulterior, volumul 
forţei de muncă a crescut continuu, până la 25.400 de muncitori în 1965, pentru a 
depăşi 30.000 la finele anilor 1960!. Această creştere semnificativă a numărului de 
angajaţi s-a realizat prin mobilitatea susţinută a forţei de muncă provenind din toate 
regiunile ţării. 

Pe parcursul primilor ani de după cel de-al Doilea Război Mondial, încercările 
de atragere a muncitorilor s-au dovedit a fi destul de dificile ; chiar dacă numărul 
celor aduşi in zonă prin mijloace organizate a crescut simţitor, foarte multi muncitori 
hunedoreni îşi părăseau locul de muncă. De exemplu, dintr-un grup de peste două 
sute de muncitori recrutaţi din judeţul Alba, mai puţin de jumătate ar fi ajuns la 
destinaţie. Un alt grup, alcătuit din persoane aparţinând categoriilor marginalizate, a 
fost adus pentru reeducare şi integrare socială. Însă o intervenţie a Biroului Politic al 
CC a atrăgea atenţia că „cele 500 femei (foste prostituate) care au fost adunate din 
diferite regiuni şi trimise la CSH pentru încadrarea în producţie introduc un spirit de 
descompunere. Propunem scoaterea lor imediată din Combinatul şi Oraşul Hunedoara”?. 

Muncitorii erau nemulţumiţi de nivelul foarte scăzut de salarizare, de prevederile 
legislaţiei în vigoare care dispuneau impozitarea cu 10% a veniturilor şi aşa foarte 
mici, dar şi de faptul că primele cartele pentru achiziţionarea produselor alimentare 
le erau distribuite abia după şase luni de la încadrarea în muncă. Înainte de a pleca, 
obişnuiau să scrie pe pereţii întreprinderilor numeroase sloganuri cu caracter politic : 
„<Trăiască Maniu şi Regele !», «Jos cu Groza !», şi alte afirmaţii referitoare la Tova- 
răşul Stalin”?. În iulie 1946, la Ghelar, muncitorii ar fi declarat grevă, solicitând 
mărirea salariilor, îmbunătăţirea nivelului de trai şi o mai bună aprovizionare cu 
produse alimentare şi îmbrăcăminte. Deşi au fost explicate prin argumente politice, 
autorităţile susţinând că ar fi fost vorba de încercările unor grupuri legionare de a 
destabiliza sistemul profitând de situaţia dificilă de după război, nemulţumirile anga- 
jatilor erau cât se poate de legitime, iar frecventele bătăi, certuri şi relaţii tensionate 
dintre muncitori nu făceau decât să afecteze activităţile din combinat“. Drept urmare, 


1. SJAN Hunedoara, fond Comisariatul de Poliție Hunedoara, dosar 26/1946, ff. 1-37; SJAN 
Hunedoara, fond Combinatul Siderurgic Hunedoara BDS - Organizarea muncii, dosar 1/1938- 
1953, f. 93; SJAN Hunedoara, fond PCR. Municipiul Hunedoara, dosar 4/1959, f. 11. 

2. ANIC, fond CC al PCR - Secția Economică, dosar 57/1951, f. 5. 

ACNSAS, fond Documentar, dosar 11726, ff. 129-132, 233. 

4. ACNSAS, fond Documentar, dosar 010175, vol. 41, ff. 146, 252, 288-289; dosar 010175, 
vol. 37, ff. 210-214; dosar 127447, vol. 2, f. 16. 

numărul foarte mic de muncitori şi presiunile foarte mari ale primelor planuri eco- 
nomice anuale au favorizat dezvoltarea unei veritabile competiţii între conducerile 
întreprinderilor din zonă pentru atragerea forţei de muncă. S-a ajuns ca, la începutul 
anului 1950, muncitorii să fie pur şi simplu furati de la o secţie la alta, de cele mai 
multe ori prin promisiunea unui salariu mai mare’. 

Contrar aşteptărilor, trecerea anilor nu a îmbunătăţit funcţionalitatea procesului 
productiv şi nici nu a fluidizat funcţionarea mecanismelor instituţionale şi politice 
responsabile de bunul mers al industriei siderurgice. Din punctul de vedere al politi- 
cilor salariele, în intervalul scurs până în 1956 situaţia s-a menţinut în limite relativ 
constante. Veniturile au rămas foarte mici, iar condiţiile de trai nu s-au îmbunătăţit, 
însă, paradoxal, în relaţia cu muncitorii hunedoreni, presiunea şi acţiunile coercitive 
au fost ultimele şi cel mai rar adoptate măsuri. Cuvântul de ordine a fost „degrin- 
goladă”, căci regimul a acordat suficient spaţiu de manevră muncitorilor, conducerea 
întreprinderilor trecând cu vederea numeroase abateri, absenteism sau neglijenţă. 
Deşi într-o primă instanţă acest lucru poate părea surprinzător, atitudinea relativ indul- 
gentă a conducerii a servit intereselor statului, care a câştigat timp pentru construcţia 
infrastructurii şi a liniilor de producţie siderurgice. În egală măsură, conducerea 
politică a României avea încă un statut oarecum incert, strânsa dependenţă de Moscova 
şi lipsa de legitimitate a liderilor în raport cu populaţia determinând măsuri prudente 
în ceea ce priveşte muncitorimea?. 

Pe fondul evenimentelor din Polonia şi Ungaria de la finele anului 1956 însă, 
autorităţile de la Bucureşti au adoptat o serie de măsuri de ameliorare a condiţiilor 
de trai ale populaţiei prin creşteri moderate ale veniturilor, precum şi prin câteva măsuri 
punctuale de modernizare a industriei bunurilor de larg consum. În urma acestor măsuri, 
valoarea medie a câştigului unui muncitor din Hunedoara a ajuns la 500 de lei, cea 
mai ridicată din ţară în acest domeniu de activitate. Atenţia acordată îmbunătăţirii 
consumului populaţiei în anul 1956 avea deopotrivă o justificare socială evidentă, dar 
şi una pur pragmatică. Dacă regimul ar fi crescut doar veniturile, fără a crea condiţiile 


1. ACNSAS, fond Documentar, dosar 11726, f. 89; SJAN Hunedoara, fond Comisariatul de 
Poliţie Hunedoara, dosar 2/1946, f. 3; BNA, fond FO 496, dosar 5, ff. 2-4. În 1955, 
salariul minim a fost crescut de la 200 la 240 de lei. Vezi şi: „Decret nr. 5 pentru ridicarea 
minimului neimpozabil al câştigului muncitorilor şi funcţionarilor şi pentru scutirea de impo- 
zit a burselor elevilor şi studenţilor”, în Buletinul Oficial al Marii Adunări Nationale a 
Republicii Populare Române, 15 februarie 1955, p. 6; „Increase of Minimum Wages and 
Pensions in Romania”, HU OSA 300-8-3-5267, 30 octombrie 1956, pp. 1-3, document dis- 
ponibil online la http : //hdl.handle.net/10891/osa : 4a63024a-cc35-49e6-a741-3ebb97183793 
(accesat la data de 12 august 2013); HU OSA, 300-60-1, REF Research Institute, Romanian 
Unit, box 388, item. No. 2747/56, f. 3. 

2. În contextul procesului de industrializare intensivă, Hunedoara nu a reprezentat un caz 
aparte, ci a exemplificat felul în care conducerile întreprinderilor au urmărit să negocieze 
cu forța de muncă prin concesii numeroase. În egală măsură, faptul că procesul de colectivizare 
nu fusese încheiat, iar muncitorii iti mențineau legăturile cu localităţile de origine implică 
de asemenea un grad ridicat de indulgență. 

pentru absorbţia surplusului de capital de pe piaţă, ar fi generat inflaţie şi dezechilibre 
macroeconomice semnificative, care riscau să crească fragilitatea sistemului politic 
şi nu să îl solidifice!. Însă pe termen lung efectele acestor creşteri au fost limitate, 
iar reevaluarea normelor pe parcursul anului 1957 a făcut ca venitul mediu al mun- 
citorilor hunedoreni să scadă în 1958 faţă de anii precedenţi de la 1.000-1.300 lei 
până la o valoare de 800-950 lei’. 


Tabelul 1. Estimări ale nivelului de salarizare la Combinatul Siderurgic din Hunedoara” 


1957 1958 
Numărul mediu de 10.020 11.154 salarizare veche 
muncitori 9.915 10.991 salarizare nouă 
Câştigul mediu al 852 850 salarizare veche 
unui salariat 887 958 salarizare nouă 
Câştigul mediu al 797 796 salarizare veche 
unui muncitor 836 920 salarizare nouă 


Sursa: SJAN Hunedoara, fond Combinatul Siderurgic Hunedoara-BDS - Organizarea muncii, dosar 26/1958, f. 69. 


Prin introducerea noii salarizări în cursul anului 1957, numărul mediu al anga- 
jatilor combinatului şi al Uzinelor Victoria din Calan ar fi urmat să scadă cu valori 
cuprinse între 10 şi 15%. Însă noul proiect nu a fost completat cu revizuirea unor 
prevederi legislative în vigoare, conform cărora pentru noile posturi care s-ar fi deschis 
în întreprindere aveau prioritate la angajare cei disponibilizati prin implementarea 
noului sistem de salarizare, ale căror salarii urmau a fi stabilite prin media aritmetică 
a veniturilor din ultimele trei luni. Pe de altă parte, conducerile întreprinderilor au 
continuat să facă angajări din rândul ţăranilor afectaţi de decizia Consiliului de 
Miniştri legată de reluarea colectivizării, în pofida limitărilor impuse de Oficiul 
repartizării braţelor de muncă. Astfel, indiferent de încercările de restructurare, 
cadrul legislativ care reglementa problemele conexe încuraja perpetuarea practicilor 
salariale anterioare. Situaţia s-a menţinut şi în cursul anilor 1959 şi 1960, atâta timp 
cât estimările iniţiale referitoare la numărul de angajaţi şi veniturile acestora nu au 
fost respectate”. 


1. „Details of Revised State Plan in Romania (II)”, HU OSA 300-8-3-5282, 19 ianuarie 1957, 
p. 3, document disponibil online la http : //hdl.handle.net/10891/osa : 9006c861-e9f5-41e7- 
b226-27dc5174d8de (accesat la data de 12 august 2013). 

2. Ibidem. Vezi şi: SJAN Hunedoara, fond Direcţia Judeţeană de Statistică, dosar 6/1959, 

f. 21; „Decret nr. 35 pentru înfiinţarea Comitetului de Stat pentru Problemele de Muncă şi 

Salarii”, în Buletinul Oficial al Marii Adunări Nationale a Republicii Populare Române, 

25 ianuarie 1957, pp. 21-22; „Decret pentru modificarea unor articole din Codul Muncii”, 

în Buletinul Oficial al Marii Adunări Nationale a Republicii Populare Române, 22 februarie 

1958, pp. 85-86. 

Salariul nu echivala cu venitul. 

4. SJAN Hunedoara, fond Combinatul Siderurgic Hunedoara BDS - Organizarea muncii, dosar 
26/1958, ff. 64-67; ANIC, fond CC al PCR - Secţia Organizatorică, dosar 17/1959, f. 52. 

Tabelul 2. Evoluţia raportului dintre numărul de angajaţi ai Combinatului Siderurgic 
din Hunedoara şi veniturile acestora între 1959 şi 1961 (plan şi realizări) 


1959 Plan Realizări Propunere 
1960 1960 1961 
Numărul mediu scriptic total 13.151 15.428 15.324 17.877 
Muncitori 11.556 13.450 13.377 15.762 
Ingineri 992 1.134 1.117 1.238 
Maiştri 329 385 385 460 
Câştigul mediu lunar 1.018 989 1.124 1.110 
Muncitori 964 940 1.076 1.059 
Ingineri, tehnicieni 1.749 1.716 1.937 1.940 
Din care maiştri 1.647 1.750 1.750 1.741 


Sursa: SJAN Hunedoara, fond Combinatul Siderurgic Hunedoara BDS - Organizarea muncii, dosar 44/1961, f. 39. 


Plenara Comitetului Central al PMR din iulie 1959 a anunţat creşterea salariului 
minim şi mediu la nivel naţional, reducerea preţurilor şi a impozitelor şi taxelor cu 
până la 85%, în paralel cu creşterea preţurilor la bunurile de larg consum, estimată 
de observatorii străini la aproximativ 6-7% pe o perioadă de doi ani. Noile concesii 
au fost interpretate ca o expresie a „presiunii populare” atâta timp cât, conform 
ziarului Scânteia, salariul minim în 1959 crescuse de la 400-510 lei pe lună la 
470-560 de lei faţă de anul precedent. În cazul siderurgiştilor, creşterea medie a 
castigurilor de 11% avea să se distribuie astfel : 


Un furnalist, care realiza în medie în 1956 un venit net din salariu de 874 de lei lunar, 
obţine în prezent 1.180 de lei, iar de acum înainte va câştiga 1.295 de lei lunar, cu 48% 
mai mult decât în 1956 şi cu 10% mai mult decât în prezent. Un topitor III, care realiza 
în medie în 1956 un venit net din salariu de 779 de lei lunar, obţine în prezent 957 de lei 
lunar, deci cu 38% mai mult decât in 1956 şi cu 12,4% mai mult decât în prezenti. 


Salariile maiştrilor urmau să crească cu 20%. Înainte de creşterea din iulie 1959, 
venitul salarial din România era printre cele mai mici din blocul estic. Deşi valorile 
comparative din tabelul de mai jos sunt grăitoare pentru nivelul scăzut al câştigului 
muncitorilor, trebuie să precizăm, de asemenea, o chestiune de nuanţă, căci în 
estimările statistice ale veniturilor românilor, autorităţile includeau şi beneficiile, 
precum asigurările medicale, alocatiile pentru copii, şcolarizarea copiilor, ceea ce 
înseamnă că veniturile reale erau ceva mai mici decât cele înscrise în documente?. 


1. Gheorghe Gheorghiu-Dej, „Cu privire la realizarea sarcinilor trasate de Congresul al II-lea 
al PMR în domeniul dezvoltării economiei naţionale şi creşterii bunăstării oamenilor muncii, 
precum şi propunerile de noi măsuri pentru ridicarea nivelului de trai al poporului muncitor. 
Raport prezentat la Plenara lărgită a CC al PMR din 13-14 iulie 1959”, în Articole şi 
cuvântări, decembrie 1955 - iulie 1959, Editura Politică, Bucuresti, 1960, pp. 651-669. 

2. „Romanian Decision on Wages, Pensions, Taxes and Prices: An Analysis”, HU OSA 300-8- 
3-5374, 25 iulie 1959, pp. 1-2, document diponibil online la http : //hdl.handle.net/10891/ 
osa : 3fbc0e55-e0dd-4e43-bacf-433442760c2f (accesat la data de 12 august 2013). 

Tabelul 3. Nivelul salariilor în ţările blocului estic în anul 1959 
(înainte de Plenara CC al PMR din iulie 1959) 


Salariul mediu Salariul minim Pensii 
România 650 (110$) 350-400 (65 $) 200-250 (40 $) 
URSS 185 $ 75 $ 75 $ 
Polonia 440 $ 125 $ 125 $ 
Cehoslovacia 185 $ 110 $ 35 $ 
Ungaria 130 $ 55 $ 20 $ 
Bulgaria 90 $ 55 $ - 


Sursa: „Romanian Decision on Wages, Pensions, Taxes and Prices: An Analysis”, HU OSA 300-8-3-5374, 
25 iulie 1959, p. 3. 


Însă creşterile de venituri ale anului 1959 au fost semnificative. De exemplu, un 
prim-topitor de la Hunedoara beneficia de un salt al cuantumului pensiei pentru limită 
de vârstă de la 365 de lei până la 978 de lei. Cu toate acestea însă, un material publicat 
de revista iugoslavă Politika despre standardul de viaţă al românilor în anul 1960 
evidenția faptul că un cetăţean câştiga, în medie, suficient numai pentru cumpărarea 
mâncării, iar un turnător hunedorean ar fi câştigat, în medie, 1.075 de lei’. 

Demersurile oarecum timide de creştere a veniturilor salariale iniţiate de mai multe 
ori în intervalul 1956-1960 au prins contur cu ocazia celui de-al III-lea Congres al 
PMR din 1960. Ulterior, au existat o serie de măsuri de calibrare a veniturilor prin 
creşterea cu regularitate a salariilor. În perioada următoare, veniturile salariale aveau 
să crească anual, astfel că, în 1964, salariul mediu al unui muncitor hunedorean 
ajungea la 1.380 de lei, şi se menținea pe mai departe în fruntea salarizării din industria 
grea la nivel de ţară, iar un inginer câştiga între 1.200 şi 1.800 de lei. Prin sistemul 
de bonusuri şi prime era foarte posibil ca un muncitor să îşi dubleze venitul?. Planul 
şesenal anunţa că, până în 1965, veniturile angajaţilor aveau să crească fata de 
valoarea din 1 august 1959 cu până la 45%, cumulate cu o creştere a productivităţii 
cu 65% şi o scădere graduală a preţurilor la bunurile de larg consum’. Ca o expresie 
a politicii de industrializare a regimului lui Gheorghe Gheorghiu-Dej, primii care au 
beneficiat de creşteri salariale au fost inginerii şi tehnicienii, ceea ce a dus, oarecum 
artificial, la o creştere a mediei veniturilor angajaţilor siderurgişti”. 

Un an mai târziu, în 1961, în condiţiile în care planul fusese depăşit, salariile 
muncitorilor au fost din nou crescute cu aproximativ 15% faţă de valoarea din iulie 


1. „Yugoslav Paper on Living Standard in Romania”, HU OSA 300-8-3-5428, 16 februarie 1960, 
p. 1, document disponibil online la http : //hdl.handle.net/10891/osa : 44f40f32-6c35-4efa- 
978e-2a3be5204ab4 (accesat la data de 23 august 2013). 

2. BNA, fond FO 371, dosar 177629, item NR. 1102/4, p. 3. 

SJAN Hunedoara, fond Direcţia Județeană de Statistică, dosar 24/1960, ff. 16-17. 

4. HCM 1053/1960; SJAN Hunedoara, fond Direcția Județeană de Statistică, dosar 10/1961, 
f. 9; „Romania Limited Price Reduction”, HU OSA 300-8-3-5464, 24 iulie 1960, p. 1, 
document disponibil online la http : //hdl.handle.net/10891/osa : 603b0a01-38ac-4615- 
a679-bb717ecafc36 (accesat la data de 23 august 2013). 

1959, măsură ce a fost cumulată cu scăderea prețurilor cu până la 40% la o serie de 
bunuri de larg consum precum electrocasnicele sau sinteticele şi a tarifelor la electri- 
citate pentru consumul casnic cu 27%. Ca urmare a acestor măsuri, în anul 1963 
salariul minim crescuse până la 520 de lei, de la o valoare de 470 de lei în august 
1959, în vreme ce salariul mediu al muncitorilor industriali ajunsese la 800 de lei. 
Creşterea graduală a salariilor până în anul 1965 cu până la 35% faţă de momentul 
iulie 1959 a fost o mişcare strategică pentru a creşte productivitatea şi pentru a 
solidifica relaţia politicului cu populatia'. 

Salariul mediu al muncitorilor din industrie în regiunea Hunedoara a crescut de 
la 937 lei în 1959, la 1.034 în 1960, 1.061 în 1961, 1.100 în 1962, 1.193 în 1963, 
1.272 în 1964 şi la 1.278 în 1965, pentru a ajunge la 1.373 în 1966. În anul 1967, 
salariul mediu al unui muncitor era de 1.344 lei, iar salariul mediu pe judeţ era de 
1.372 lei’. 


EEE EEE E FE 
1956 1957 1958 1959 1960 1961 1962 1963 1964 1965 1966 1967 


EI Salariul mediu net al muncitorilor siderurgisti E Salariul mediu net la nivel national 


Sursa: http ://www.insse.ro/cms/rw/pages/castiguril938.ro.do şi SJAN Hunedoara, fond Direcţia Județeană de 
Statistică, dosar 23/1967, f. 23; dosar 1/1967, f. 23; dosar 27/1963, f. 7; dosar 14/1962, ff. 7-12; dosar 
10/1961, f. 7; dosar 24/1960, f. 7. 


Figura 1. Evoluţia salariului mediu al muncitorilor hunedoreni comparativ 
cu salariul mediu la nivel naţional 


1. Vezi şi HCM 473/1961; „The Latest Romanian Price and Wage Concessions: An 
Analysis”, HU OSA 300-8-3-5538, 3 august 1961, pp. 1-4, document disponibil online la 
http : //hdl.handle.net/10891/osa : 3973fe43-31ac-4c55-baa3-b5908054a1db (accesat la data de 
23 august 2013); „Romanian Price Increases”, HU OSA 300-8-3-5584, 15 iulie 1963, p. 1, 
document disponibil online la http : //hdl.handle.net/10891/osa : 72f10202-bf56-4c9e-a53f-7 
633dacc8db7 (accesat la data de 23 august 2013). 

2. SJAN Hunedoara, fond Direcția Județeană de Statistică, dosar 23/1967, f. 23; dosar 
1/1967, f. 23; dosar 27/1963, f. 7; dosar 14/1962, ff. 7-12; dosar 10/1961, f. 7; 
dosar 24/1960, f. 7. 

3. În cazul siderurgiştilor hunedoreni, datele statistice se referă numai la muncitorii calificaţi 
şi necalificaţi şi nu cuprind salariile personalului auxiliar, cadrelor tehnice, maiştrilor şi ale 

Dinamica salariului muncitorilor siderurgişti în intervalul 1956-1967, ilustrat prin 
graficul anterior, relevă valoarea superioară a câştigurilor muncitorilor hunedoreni 
raportat la media naţională. Dacă în primii ani ai procesului de industrializare, nivelul 
salarial din Hunedoara era similar cu cel din alte zone ale ţării, începând cu anul 1957 
se constată o creştere consistentă a salariului hunedorenilor. În strânsă legătură cu 
evenimentele din Ungaria şi Polonia din toamna anului 1956, aceste schimbări exprimă 
$i o oarecare presiune a forţei de muncă asupra autorităţilor pentru îmbunătăţirea 
condiţiilor de viaţă. Îngrijoraţi de o eventuală reacţie populară, într-un areal cu o 
concentraţie mare de muncitori, cu un potenţial social exploziv, reevaluarea politicilor 
salariale prin îmbunătăţirea statutului muncitorului şi creşterea valorii muncii sale a 
urmărit tocmai menţinerea echilibrului dintre autoritate şi clasa muncitoare. 

Creşterea constantă a nivelului de salarizare începând cu anul 1958 a fost rezultanta 
unui complex de factori. Deşi autorităţile de la Bucureşti au adoptat măsuri de îmbu- 
natatire a nivelului salarial, în plan local, conducerea întreprinderilor a depus eforturi 
tot mai consistente pentru eficientizarea procesului productiv prin calificare profe- 
sională şi modernizare tehnologică. Pe de altă parte, măsurile coercitive, impuse cu 
fermitate pentru prima dată după anul 1958, au vizat tocmai calificarea cât mai multor 
muncitori. Pe termen scurt, avansarea pe scara profesională a muncitorilor necalificaţi 
în slujbe de muncitori calificaţi a modificat structura forţei de muncă şi, implicit, 
media valorii câştigurilor salariale în cele două centre siderurgice. Pe termen mediu, 
acest areal industrial a devenit mai atractiv pentru potenţialii muncitori, rata de mobi- 
litate spre cele două întreprinderi crescând pe parcursul anilor 1960, ceea ce a dus 
la intensificarea procesului de urbanizare. 

În egală măsură, reevaluarea politicilor salariale în cazul forţei de muncă din 
industrie a avut şi implicaţii politice majore. Noua clasă muncitoare, formată prin 
mobilitate şi calificare profesională, alcătuită din persoane provenind din rândul 
ţărănimii sărăcite care şi-a căpătat prima slujbă în timpul noului regim, s-a constituit 
într-un veritabil centru de influenţă la nivelul societăţii, acţiunile sale articulând 
politicile economice ale regimului atâta timp cât reperele identitatilor sale sociale au 
fost cimentate tocmai în intervalul care a coincis cu procesul de industrializare. Cu 
alte cuvinte, fosta populaţie rurală, urbanizată ca urmare a proiectului modernizator 
al puterii comuniste, a devenit un actor legitimant pentru noul regim format din 


»1 


„muncitori industriali radicalizati, care erau doritori să se identifice cu noul regim” . 


inginerilor. Creşterea nivelului salariilor în Hunedoara trebuie înţeleasă în contextul politicilor 
de şcolarizare a muncitorilor necalificaţi şi de încadrare a lor în posturi de muncitori calificaţi. 
1. Z. Brzezinski, Marele eşec. Naşterea si moartea comunismului în secolul XX, Editura Dacia, 
Cluj-Napoca, 1993, p. 109. Vezi şi: Michael Burawoy, The Politics of Production. Factory 
Regimes under Capitalism and Socialism, Verso, Londra, 1985 ; Stelian Tanase, Elite şi socie- 
tate. Guvernarea Gheorghiu-Dej, 1948-1965, Editura Humanitas, Bucuresti, 2006, p. 30. 

Dimensiunea socială a politicilor salariale 


Politicile salariale ale muncitorilor siderurgişti au reprezentat mai mult decât nişte 
simple modalităţi de retribuire a muncii depuse, sistemul de evaluare a activităţilor 
muncitorilor fiind transpus la nivelul oraşului într-o structură socială specifică ce 
reflecta statutul profesional şi nivelul de venituri. Drept urmare, în ciuda retoricii 
egalitariste a autorităţilor comuniste, inegalitatile dintre locuitori generate de calitatea 
locuinţelor, localizarea lor în raport cu serviciile sau distribuirea spaţiului locativ au 
devenit tot mai vizibile în timp. Cel mai notabil aspect a constat în dezvoltarea unor 
legături între diferiţi muncitori originari din aceeaşi regiune geografică, care şi-au 
menţinut relaţiile chiar şi după stabilirea într-unul dintre cele două oraşe. Acest 
fenomen a determinat o oarecare segregare teritorială la nivelul spaţiului urban, 
regăsindu-se în distribuţia populaţiei în diferite cartiere ale oraşelor în funcţie de zona 
de provenienţă şi în cimentarea unor relaţii de serviciu care s-au dovedit mult mai 
puternice decât constrângerile legislative ale puterii decizionale. Aceste practici erau 
expresia efortului nou-venitilor de a-şi îmbunătăţi statutul social prin relocarea dintr-o 
zonă în alta, dar şi a „economiei secundare” a practicilor ascunse, a relaţiilor personale 
şi a reţelelor de informaţii neoficiale, care constituiau, la rândul lor, expresia inegalitatii 
sociale!. În Hunedoara, de exemplu, muncitorii cu venituri medii locuiau, de regulă, 
în cartierele construite fie anterior instaurării regimului comunist, fie în primii ani 
de după cel de-al Doilea Război Mondial. Aceste cartiere erau alcătuite preponderent 
din locuinţe individuale sau din blocuri de apartamente, iar confortul lor interior şi 
calitatea finisajelor au rămas, chiar şi comparativ cu standardele edilitare din ziua de 
azi, unele dintre cele mai ridicate din oraş. Spre deosebire de aceştia, cadrele cu 
pregătire superioară, tehnicienii şi maiştrii locuiau preponderent în cartierele de 
locuinţe individuale ridicate începând cu a doua jumătate a anilor 1950. Muncitorilor 
necalificaţi, pe de altă parte, ale căror venituri erau printre cele mai scăzute şi care 
iniţial au fost cazaţi în taberele de barăci provizorii, le-au fost repartizate locuinţe în 
cartierele localizate la marginea spaţiului urban?. 

Concentrarea muncitorilor calificaţi într-o anumită zonă a oraşului a influenţat 
specificul experienţelor cotidiene. Calitatea contactelor dintre locuitori a depins de 
structura socioprofesională a cartierelor oraşului, cele mai multe interacțiuni fiind 
constatate în zonele locuite de muncitori calificaţi, în interiorul cărora relaţiile sociale 
aveau un caracter permanent şi frecvent. În celelalte zone, natura interacțiunilor dintre 
locuitori era oarecum diferită. Astfel, în cartierele cu locuinţe individuale contactele 
sociale aveau un caracter permanent, dar foarte redus, în vreme ce în cele nou-construite 
locuitorii interactionau frecvent, dar nepermanent. 


1. Gyorgy Enyedi, ,, Urbanization under Socialism”, in Gregory Andrusz, Michael Harloe, Ivan 
Szelenyi (eds.), Cities After Socialism : Urban and Regional Change and Conflict in Post- 
Socialist Societies, Blackwell, Oxford, 1996, pp. 108-110. 

2. SJAN Hunedoara, fond Primdria Municipiului Hunedoara, dosar 2/1972, f. 25. 


58 MARA MĂRGINEAN 


În egală măsură, specificul social al cartierelor locuite preponderent de muncitorii 
calificaţi s-a transpus în modalităţile de interacţiune dintre locuitori şi autorităţi. Din 
rândul muncitorilor calificaţi proveneau cei mai mulţi dintre cei care derulau acţiuni 
pentru îmbunătăţirea calităţii vieţii cotidiene. Însă, felul în care locuitorii celor două 
centre urbane au interactionat cu reprezentanţii statului a reflectat o combinaţie între 
idei teoretice inoculate prin strategii discursive şi educaţionale, tradiţii emergente din 
experienţe anterioare în comunităţile de origine şi priorităţi personale. Semnificativ 
pentru o astfel de stare de lucruri este faptul că majoritatea populaţiei recent stabilite 
în oraş a adus „modele de viaţă şi cerinţe sociale rurale”, acţiunile derulate de auto- 
ritati dovedindu-si în scurt timp ineficienta în ceea ce priveşte încercările de a modifica 
fundamental nivelul de civilizaţie urbană al locuitorilor. Un studiu sociologic realizat 
la începutul anilor 1970 este revelator în acest sens pentru implicaţiile sociale ale pro- 
cesului de urbanizare. Caracterul rural al celor două oraşe reiese din însăşi proveniența 
populaţiei stabilite în localităţile respective. Astfel, la începutul anilor 1970, nu mai 
putin de 62% dintre locuitorii nou-veniti în Hunedoara proveneau din zone rurale, în 
vreme ce doar 28% locuiseră anterior în oraşe. Mai mult, aproape 80% din populaţie 
era născută în mediul rural. O situaţie similară a existat şi la Călan, unde ponderea 
populaţiei provenind din mediul rural era chiar mai ridicată decât cea semnalată în 
Hunedoara. Gradul de insertie a nou-venitilor în comunitatea hunedoreană a depins, 
în mare măsură, de vechimea în localitate. Specific acestui spaţiu industrial a fost 
faptul că mai bine de 44% dintre locuitori s-au stabilit în zonă pe parcursul deceniului 
al şaptelea (anii 1960), iar nu mai puţin de un sfert au sosit după 1965. O astfel de 
stare de lucruri deschide premisele pentru înţelegerea problemelor sociale ale zonei 
industriale, ale căror valenţe erau cu mult mai complexe decât în alte areale ale României. 
Drept urmare am identificat trei tipologii de muncitori ale căror mijloace de interacţiune 
cu puterea decizională au cunoscut trei forme de manifestare : a petitionarului care se 
adresează autorităţii cu speranţa unei solutionari favorabile ; a întreprinzătorului care 
acţionează în nume propriu pentru obţinerea unui trai mai bun; şi a mic-burghezului, 
care pare că trăieşte independent de preceptele morale ale regimului comunist. 


1. Petitionarul 


În fiecare an, locuitorii arealului siderurgic hunedorean trimiteau autorităţilor locale 
în jur de 10.000 de scrisori, reclamaţii şi sesizări. Alte câteva mii erau expediate 
conducerilor instituţiilor centrale sau redactiilor ziarelor şi revistelor din Bucuresti 
sau din ţară. Deşi, la o primă privire, valoarea poate fi impresionantă, aceasta se 
înscrie în media naţională, atâta timp cât, conform estimărilor oficiale, populaţia 
României ar fi expediat diferitelor instituţii ale statului tot mai multe scrisori; numai 
în anul 1967 numărul epistolelor populaţiei a depăşit 2.000.000'. 


1. SJAN Hunedoara, fond Primăria Municipiului Hunedoara - Sfatul Popular, dosar 113/1962, 
f. 168; ANIC, fond CC al PCR - Cancelarie, dosar 198/1967, ff. 6-8; ANIC, fond CC 
al PCR - Cancelarie, dosar 66/1968, f. 140. 

Unele dintre ele erau scrise pe un ton serios, invocând retorica oficială şi îmbinând 
cu atenţie poveştile reale cu limbajul propagandistic. Altele, concepute sub forma 
unor relatări comice şi reclamând probleme de gospodărire comunală precum mizerie 
în spaţiul public, lipsa iluminatului stradal sau neînţelegeri între vecini, erau de regulă 
trimise revistelor de umor, precum a fost cazul Urzicii, în paginile ei regăsindu-se 
numeroase relatări picante despre cotidianul hunedorean!. 

Expedierea scrisorilor şi a petiţiilor populaţiei către autorităţi era prezentată de 
către regim ca o expresie a propriului caracter democratic. Nu numai că scrisorile 
erau acceptate, dar conducerea încuraja locuitorii să dialogheze cu factorii de decizie 
şi să semnaleze problemele cu care se confruntau la locul de muncă sau în viaţa de 
zi cu zi, înaintând sugestii pentru îmbunătăţirea funcţionării administrative a comuni- 
tatilor sau atrăgând atenţia asupra lipsei de solicitudine a administraţiei locale. Dato- 
rită importanţei ideologice semnificative a acestui exerciţiu, persoana responsabilă cu 
soluţionarea acestor scrisori „trebuie să aibă legată întreaga sa viaţă de partid, devo- 
tament şi dragoste neţărmurită pentru partid, pentru stăpânirea birocratismului”?. În 
plan local, responsabilitatile funcţionarilor în gestionarea acestor documente erau 
clare, fiind stabilite prin hotărârea CC al PCR şi a Consiliului de Miniştri, încă din 
anul 1953 ; întreaga procedură se realiza sub atenta supraveghere a prim-secretarului 
de partid, care ulterior le repartiza : 


membrilor din Birou, Instructorilor Comitetului Orăşenesc de Partid, unde au fost stabilite 
termene pentru rezolvarea lor, iar după aceasta, toate scrisorile au fost date Instructorului 
cu Informarea şi rezolvarea pentru a fi trecute în registrul de intrare şi apoi s-au dat spre 
rezolvare tovarăşilor instructori, pe bază de semnătură’. 


În cadrul secretariatului regional a fost organizat un birou responsabil cu coordo- 
narea structurilor locale şi raionale, iar sinteze lunare cu solicitările populaţiei ajun- 
geau în mod regulat la Direcţia Treburi a CC al PMR“. Ulterior, ziarele locale Drumul 
Socialismului, Uzina noastră şi Flacăra Hunedoarei publicau cu regularitate sinteze 


1. De exemplu, Iosif Crosca, din Calan, reclama nefunctionarea difuzorului din comună, chiar 
dacă abonamentele erau plătite la timp. Astfel de intervenţii vizau evidenţierea nemultu- 
mirilor faţă de felul în care sfaturile populare gestionau problemele vieţii cotidiene. Vezi si: 
„Urzicuţă dragă”, în Urzica, 15 februarie 1958, p. 15; SJAN Hunedoara, fond Primăria 
Municipiului Hunedoara - Sfatul Popular, dosar 110/1962, f. 208. 

2. SJAN Hunedoara, fond Partidul Comunist Român. Comitetul Judetean Hunedoara, dosar 
16/1959, f. 23. 

3. SJAN Hunedoara, fond Partidul Comunist Român. Comitetul Județean Hunedoara, dosar 
13/1958, f. 16. 

4. SJAN Hunedoara, fond Partidul Comunist Român. Comitetul Judetean Hunedoara, dosar 
2309/1957, f. 3; SJAN Hunedoara, fond Primăria Municipiului Hunedoara - Sfatul 
Popular, dosar 144/1964, f. 260; ANIC, fond CC al PCR - Cancelarie, dosar 134/1966, 
ff. 12-18; ANIC, fond CC al PCR - Cancelarie, dosar 32/1966, ff. 47-61; ANIC, fond 
CC al PCR - Cancelarie, dosar 181/1966, ff. 7-12. 

despre scrisorile oamenilor muncii şi despre căile de soluţionare alese. La o asemenea 
distribuţie a responsabilitatilor, s-ar presupune că aceste sesizări şi-au găsit rezolvare 
cu celeritate. În realitate însă, rapoartele lunare înaintate către secretariatul regional 
al partidului indică o rată de soluţionare a sesizărilor de cel mult 50%, iar în cazul 
aspectelor legate de spaţiul locativ proporţia nu depăşea 10%. De foarte multe ori, 
ale structurilor instituţionale, imposibilitatea soluționării favorabile a problemelor 
semnalate din cauza lipsei fondurilor sau a resurselor necesare sau faptul că unele 
solicitări erau nefondate. Unele reacţii ale autorităţilor locale erau făcute pe un ton 
destul de ridicat, funcţionarii simțindu-se ameninţaţi de presiunea tot mai mare a 
populaţiei. Unii locuitori se plângeau că li se dădeau explicaţii precum „nu eu ţi-am 
făcut copiii” sau „doar nu ti-oi da casa mea”’. 

Exercitiu eminamente propagandistic, practica expedierii petitiilor şi a scrisorilor 
către autorităţi a reprezentat, aşa cum remarcau recent Kligman şi Verdery, o altă 
formă de pedagogie a maselor, un mecanism discursiv prin care s-au instrumentalizat 
politicile de diferenţiere dintre cetatenii-model şi elementele aşa-zis „ostile sau duş- 
mănoase”?. De exemplu, pe parcursul anului 1957 numărul scrisorilor şi al sesizărilor 
a fost semnificativ mai mare faţă de perioada anterioară. Obisnuiti să vadă partea 
pozitivă a lucrurilor, autorităţile din Hunedoara s-au grăbit să anunţe creşterea încre- 
derii populaţiei în eficienţa funcţionării structurilor birocratice’. În realitate însă, 
problemele abordate în aceste scrisori erau numeroase şi foarte variate, multe dintre 
ele, referitoare la spaţiul locativ, nivelul de trai, igiena spaţiului public, tâlhării, vio- 
lentă domestică sau relaţiile dintre vecini, reconstituind o imagine putin cosmetizata 
a urbanului hunedorean, ilustrativă pentru ceea ce Fowler numea „suferinţa socială 


şi mizeria cotidianului”?. 


1. SJAN Hunedoara, fond Partidul Comunist Român. Comitetul Judetean Hunedoara, dosar 
13/1958, f. 12; SJAN Hunedoara, fond Partidul Comunist Român. Comitetul Judetean 
Hunedoara, dosar 24/1963, f. 17. Procedeul nu era specific României postbelice. Similar, 
în URSS, preluând un model mai vechi al Rusiei ţariste, expedierea scrisorilor către autorităţi 
era încurajată de regim, conducerea statului folosindu-se de această modalitate şi pentru a 
exercita un dublu control asupra acţiunilor administraţiei locale, dar şi pentru a obţine 
informaţii despre starea de spirit a populaţiei sau despre practicile cotidiene ale acesteia — 
vezi: Marjorie Hilton, „The Customer Is Always Wrong: Consumer Complaint in Late-NEP 
Russia”, in The Russian Review, 68, ianuarie 2009, pp. 1-25. 

2. Gail Kligman, Katherine Verdery, op. cit., p. 217. Printr-un astfel de mecanism, de exemplu, 
era informată conducerea statului despre faptul că la Hunedoara există mijloace fixe nefo- 
losite de multă vreme sau stocuri de produse în valoare de 35 de milioane lei (ANIC, fond 
CC al PCR - Cancelarie, dosar 66/1968, f. 141). 

3. SJAN Hunedoara, fond Partidul Comunist Român. Comitetul Județean Hunedoara, dosar 
2309/1957, f. 99. 

4. Vezi: Laura Phillips, „Message in a Bottle : Working-Class Culture and the Struggle for Re- 
volutionary Legitimacy, 1900-1929”, în The Russian Review, 56, ianuarie 1997, pp. 25-43; 
ANIC, fond CC al PCR - Cancelarie, dosar 72/1963, ff. 2-9. 

Pentru multi dintre locuitori, trimiterea scrisorilor către autorităţi a devenit în scurt 
timp un mijloc de negociere pentru un statut mai bun. Profitând de lacunele legislative 
care prevedeau că stabilirea într-un oraş era condiţionată de o slujbă într-o întreprin- 
dere locală, multi dintre cei nou-sositi alegeau să locuiască pentru o perioadă la rude, 
apoi „fac ce fac şi se angajează şi ne bombardează cu scrisori că locuiesc trei-patru 
familii într-un apartament”!. De altfel, adaptarea la noile condiţii de viaţă de la oraş 
a determinat un transfer al centrului de greutate dinspre structurile de putere ale statului 
spre comunităţile urbane. Astfel, ele au devenit adevărate laboratoare sociale de inclu- 
ziune şi de excludere a indivizilor, nu pe principii ideologice, ci, surprinzător, pe 
baza unor cutume comportamentale, stereotipuri şi raportări reminiscente ale vieţii 
tradiţionale rurale. Un conflict dintre doi vecini aflaţi în relaţie de subordonare în 
cadrul combinatului s-a materializat printr-o notă nefavorabilă adăugată în dosarul de 
cadre al muncitorului. Pierzându-şi locul de muncă, acesta s-a adresat partidului 
solicitând „orice slujbă” numai să poată să-şi întreţină familia?. 

Nu numai autorii acestor scrisori erau importanţi, ci şi conţinutul solicitărilor. 
Similar autobiografiilor sau scrisorilor de recomandare pe care muncitorii le redactau 
pentru a obţine o slujbă în întreprinderile industriale, scrisorile oamenilor muncii 
ilustrau, de o manieră excelentă, interiorizarea retoricii ideologice a puterii politice. 
De exemplu, unele dintre scrisori se încadrau într-o formă de lamentare ritualică, 
autorul construindu-şi naraţiunea pe baza unui model prestabilit care inevitabil făcea 
referire la propria experienţă în timpul vechiului regim, urmărind să-şi demonstreze 
familiarizarea cu limbajul ideologic. Solicitând un spaţiu locativ pentru întreaga sa 
familie, un muncitor mărturisea: 


Nu înţeleg să fii cot la cot cu foşti legionari, şi m-am şi exprimat că nu consider serioasă 
politica comunistă când admite asemenea oameni conducători. Nu ştiam ce e comunismul ? 
La noi la moti nu au fost niciodată mişcări muncitoreşti, despre anumiţi comunişti de care 
auzeam, îmi făcea impresia că îs groaznici şi că vor să omoare pe toţi oamenii, ce vreţi 
dumneavoastră, educaţia primită în şcoală şi armată”. 


În altele, dimpotrivă, adoptau un stil direct, reclamând în limbajul cel mai simplu 
dificultăţile cu care se confruntau. O a treia categorie de scrisori o constituiau 
depeşele trimise conducerii statului, cu precădere după anul 1966, când s-a adoptat 
legislaţia contra întreruperilor de sarcină, prin care părinţii cu familii numeroase îl 
invitau pe Nicolae Ceauşescu să vină să fie naşul de botez al copiilor lor. Chiar dacă 


1. SJAN Hunedoara, fond Partidul Comunist Român. Comitetul Municipal Hunedoara, dosar 
2/1961, f. 59. 

2. SJAN Hunedoara, fond Partidul Comunist Roman. Comitetul Judetean Hunedoara, dosar 
76/1964, f. 400. 

3. Golfo Alexopoulos, ,,The Ritual Lament: A Narrative of Appeal in the 1920s and 1930s”, 
in Russian History, 24, 1-2, 1997, pp. 117-129. 

4. SJAN Hunedoara, fond Partidul Comunist Roman. Comitetul Judetean Hunedoara, dosar 
2323/1957, f. 47. 

liderul român nu participa niciodată la astfel de evenimente, scrisorile trimise erau 
analizate de organele locale şi centrale, şi în urma unei anchete sociale se dispunea 
acordarea unui ajutor material. Deşi numărul hunedorenilor care trimiteau astfel 
de scrisori era destul de mic în raport cu numărul celor din alte regiuni, practica 
recursului la autoritatea conducătorului pentru un sprijin material imediat a constituit 
o modalitate de a asocia politicile de protecţie socială cu imaginea de părinte al 
naţiunii construită prin pârghiile cultului personalității". 

Cele mai numeroase sesizări se refereau la spaţiul locativ. Deşi reprezenta o 
problemă centrală pentru majoritatea locuitorilor, dialogul dintre populaţie şi auto- 
rităţi cunoştea uneori turnuri neaşteptate atâta timp cât calitatea de membru de partid 
era folosită ca monedă de schimb pentru obţinerea unor avantaje imediate?. Câteva 
exemple sunt în acest sens ilustrative. Ca urmare a unei scrisori trimise de o locuitoare 
a oraşului, partidul a intervenit, iar „tribunalul a stabilit nevinovăția sotului”?. Pe de 
altă parte, Carol Ştefănescu, angajat al Uzinelor Victoria din Călan, semnala un 
conflict de interese între el şi inginerul-şef. Muncitorul, de asemenea membru în 
comisia de repartiție a locuinţelor, refuzase să atribuie o locuinţă unei apropiate a 
inginerului-şef, ceea ce a atras refuzul inginerului-şef de a acorda promovarea munci- 
torului Ştefănescu. Partidul era chemat să reglementeze tensiunea dintre cei doi“. Tot 
nemulţumirea faţă de lipsa unei locuinţe l-a determinat pe un muncitor originar din 
zona Moldovei, ajuns în Hunedoara pentru a-şi găsi o slujbă, să înainteze o plângere 
împotriva autorităţilor locale care „prin abuzurile săvârşite ştirbesc prestigiul demo- 
cratiei populare” şi supun familia acestuia unei adevărate prigoane, făcându-se în felul 
acesta vinovaţi „chiar faţă de securitatea RPR”5. Ajungând la tribunal şi obținând o 
decizie favorabilă, reclamantul nu a putut pune hotărârea în practică. Ca atare, pe 
baza dublei cetăţenii - română şi rusă -, el a ameninţat că se va adresa Uniunii 
Sovietice. Atâta timp cât răspunsul autorităţilor hunedorene a întârziat, acesta a 
concluzionat că 


la mijloc sunt alte interese comune şi uniţi cu toţii, caută să scape de noi din acel local, 
numai cu scopul de a nu-i mai stingheri cu prezenţa noastră, atunci când au anumite 


1. ANIC, fond CC al PCR - Cancelarie, dosar 188/1966, ff. 12-13; ANIC, fond CC al PCR - 
Cancelarie, dosar 199/1967, vol. I, ff, 46-48, şi vol. II, f. 94; Corina Doboş, „Copiii 
primesc numele de Nicolae. Exercitiu de interpretare lacaniană”, în Luciana M. Jinga (coord.), 
Identitate, social şi cotidian în România comunistă. Anuarul Institutului de Investigare a 
Crimelor Comunismului şi Memoria Exilului Românesc, vol. VII, Editura Polirom, Iasi, 
2012, pp. 199-212. 

2. SJAN Hunedoara, fond Partidul Comunist Român. Comitetul Judetean Hunedoara, dosar 
96/1958, f. 176. 

3. SJAN Hunedoara, fond Partidul Comunist Român. Comitetul Județean Hunedoara, dosar 
13/1958, f. 16. 

4. „Dragă Urzico”, în Urzica, 15 octombrie 1956, p. 15. 

5. SJAN Hunedoara, fond Partidul Comunist Român. Comitetul Judetean Hunedoara, dosar 
2303/1957, f. 152. 

consfătuiri secrete, noaptea târziu şi cu alte persoane venite din alte parti, care au devenit 
suspecte, mai cu seamă că aceste persoane sunt de origine nemți din Turcia şi din alte 
localităţi!. 


Pe un ton ceva mai calm, de această dată, un membru de partid cu vechime de 
trei ani mărturisea că propria-i experienţă politică „m-a făcut să cred că preşedintele 
sfatului popular este cinstit, dar abia acum am văzut cum se vând locuinţele”. Spaţiul 
locativ pe care îl vizase a fost repartizat unei alte persoane, un medic din localitate, 
care ar fi dăruit soţiei preşedintelui „mătase naturală şi pantofi de damă de mii de 
lei”?. Într-un alt caz, un conflict între soţul părăsit şi amant, ambii membri cu greutate 
în organizaţia de bază a Uzinelor de la Hunedoara, s-a tranşat prin scrisori trimise 
de ambele parti la partid, cu implicarea părinţilor celor doi, şi aceştia incartiruiti 
politic, şi s-a materializat într-o dispută deschisă pentru dreptul de folosire în conti- 
nuare a spaţiului locativ. Dacă unul dintre cei doi a invocat vechimea în partid drept 
criteriu de departajare, celălalt a sugerat evaluarea gradului de îndeplinire a norme- 
lor de producţie din combinată. 

De fapt, la nivelul comunităţii hunedorene, s-a produs un transfer de autoritate de 
la cea a preoţilor sau a membrilor comunităţii săteşti la cea politică, astfel că 
soliditatea comunităţilor tradiţionale se dizolvă în favoarea celei a statului. Cazul unei 
tinere femei din Boşorod, un sat localizat în proximitatea Uzinei Victoria, este 
elocvent. După ce mai bine de doi ani a trăit în concubinaj cu un muncitor din 
întreprindere şi a dat naştere la doi copii, aceasta s-a adresat conducerii şi celorlalte 
autorităţi locale pentru a-şi clarifica situaţia legală. „Femeie nenorocită” cum o 
numeşte un oficial local, „muritoare de foame” cum se prezintă singură, aceasta 
reclama faptul că cel cu care trăise în concubinaj obținuse cartele pentru alimente 
atât pentru ea, cât şi pentru copiii ei, dar le folosea singur. Tot ea solicita intervenţia 
conducerii uzinei pentru ca ea şi cei doi copii ai săi să beneficieze de o parte din 
venitul salarial al muncitorului“. Un alt exemplu constă în relaţia tensionată dintre 
familiile care foloseau împreună acelaşi apartament. O mamă, de exemplu, s-a adresat 
sfatului popular solicitând o altă locuinţă pentru ea şi cei doi copii ai săi pentru că 
chiriaşul din cealaltă cameră încercase să-i violeze fiica adolescentă. Într-o sesizare 
trimisă sfatului popular şi încheiată cu sintagma „Luptăm activ pentru pace ! ”, mama 
povesteşte cum un anume Ivănescu a intrat noaptea în camera fiicei sale şoptindu-i 
„cuvinte de dragoste”, pentru ca în ziua următoare, „cu un tupeu extraordinar şi cu 
gură de mahala”, să forţeze din nou încuietoarea. Reclamanta solicita o altă locuinţă 
pentru că 


1. SJAN Hunedoara, fond Partidul Comunist Român. Comitetul Judetean Hunedoara, dosar 

veşnic ţipă la femeia lui şi trânteşte şi ea se vaită că o bate [...] şi a venit cu vorbe de ame- 
nintari contra noastră şi vorbe nelalocul lor, crezând că dacă îşi terorizează nevasta cu bătăi 
şi ea rabdă şi tace aşa va fi cu toată lumea [...] ne-a ameninţat cu pumnul şi cu cuţitul!. 


Asemenea cazuri nu erau izolate şi, fără îndoială, ele nu erau o consecinţă a 
industrializării. Însă creşterea oportunităţilor de angajare în întreprinderi a avut şi 
efecte asupra stabilităţii comunităţilor rurale tradiţionale, a mijloacelor de control şi 
autocenzură comportamentală a indivizilor. Identificarea unor oportunităţi de trai în 
afara comunităţilor din care proveneau a atras după sine şi o oarecare derogare de la 
responsabilitatile asumate în mod formal prin traiul într-o anumită comunitate, dar, 
în acelaşi timp, şi o derogare de la mijloacele coercitive pe care o comunitate traditio- 
nală le-ar fi exercitat asupra elementelor negative. 

În interiorul sistemului instituţional al statului, destinatarul acestor scrisori ridica 
bineînţeles probleme surprinzătoare. De cele mai multe ori, scrisorile ajungeau la 
autorităţile centrale, iar problemele semnalate, de regulă, legate de aspecte obişnuite 
ale vieţii cotidiene, ar fi căzut în responsabilitatea instituţiilor locale. În anul 1962, 
de exemplu, mai bine de 75% din totalul scrisorilor hunedorenilor au fost expediate 
direct autorităţilor de la Bucuresti”. Frustrarea conducerii regionale faţă de „lipsa de 
încredere” a populaţiei în seriozitatea şi dedicarea lor pentru soluţionarea problemelor 
apărute s-a soldat cu numeroase şedinţe şi analize a activităţii biroului responsabil cu 
sesizările oamenilor muncii, dar şi cu sancţionarea funcţionarilor implicaţi. 

În egală măsură, conţinutul acestor scrisori, numărul tot mai mare şi diversificarea 
problemelor adoptate ilustrează cum, odată cu trecerea timpului, realitatea cotidiană 
se schimbă ; acestea evidentiau, prin alte mijloace, succesiunea etapelor procesului 
de urbanizare şi, implicit, conversia valorilor rurale în altele de factură urbană, inclusiv 
în ceea ce priveşte relaţiile de gen sau structura familiei”. Dacă pe parcursul primului 
deceniu al procesului de construcţie urbană majoritatea semnatarilor erau muncitori, 
bărbaţi, ulterior, în anii 1960, solicitările trimise de populaţia feminină au crescut 
exponential cu numărul rezidentilor femei. Aceeaşi transformare se regăseşte şi in 
tematica solicitărilor, atâta timp cât pe parcursul deceniului al şaptelea erau înregistrate 
anual nu mai putin de 7.000 de solicitări de slujbe pretabile forţei de muncă feminine”. 

Femeile reclamau faptul că numărul semnificativ mai mic al slujbelor pretabile 
forţei de muncă feminine era dublat de practicile discretionare ale angajatorilor. 
Pentru slujbele din comerţ, de exemplu, ar fi fost preferate cele care erau frumoase 
şi „cu aspect comercial”, în vreme ce în întreprinderile siderurgice aveau prioritate 
„soțiile şefilor”. Dialogul adeseori insinuant, conţinând aluzii sexuale, presiunile şi 
încercările de intimidare sau hărţuire erau doar câteva dintre acuzele femeilor referi- 
toare la comportamentul bărbaţilor investiti în poziţii decizionale!. 


Tabelul 4. Efectivul scriptic al salariaților din regiunea Hunedoara, pe categorii şi sexe 


1960 1965 1966 
Salariati - total 155.928 193.522 197.221 
Din care femei 28.037 |18% | 39.353 |20%| 42.548 | 22% 
Muncitori — total 118.710 14.9540 152.164 
Din care femei 14.317 |12%| 21.304 |14%| 23.620 | 16% 
Ingineri şi tehnicieni — total 10.832 12.624 14.049 
Din care femei 1.418 | 13% 1.566 | 12% 1.825 | 13% 
Personal de specialitate — total 8.636 11.269 11.077 
Din care femei 5.236 | 61% 6.979 |62% 7.284 | 66% 
Functionari - total 10.993 12.869 13.207 
Din care femei 5.021 |46% | 7.269 |56% 7.579 |57% 
Personal de serviciu - total 2.665 2.742 2.707 
Din care femei 2.003 |75%| 2.205 | 80% 2.189 | 81% 


Sursa: SJAN Hunedoara, fond Direcţia Judeţeană de Statistică, dosar 1/1967, f. 29. 


S-a ajuns ca, în 1967, în condiţiile unui proces destul de intens de industrializare, 
numai 15% din totalul femeilor să fie încadrate într-o slujbă remunerată?. Presiunea 
populaţiei feminine pentru a obţine o slujbă a avut un rezultat surprinzător. La nivelul 
conducerii regionale a partidului s-a decis derularea unor campanii în presa locală 
pentru conştientizarea faptului că munca în siderurgie sau în industria forestieră nu 
era întru totul pretabilă pentru femei. În felul acesta, autorităţile intenționau să se dis- 
culpe în faţa argumentelor populaţiei referitoare la procentul mult superior al mediei 
pe ţară a femeilor angajate”. De altfel, retorica oficială se încadra în aceleaşi limite. 
Revista Femeia, de exemplu, nu a publicat decât sporadic materiale legate de viaţa 
industrială a oraşului Hunedoara, printre puţinele eroine menţionate fiind Tinca Stra- 
tina sau inovatoarele Margareta Ciun şi Amalia Oprea. Dar şi în cazul lor, imaginea 
acorda relaţiei dintre statutul profesional şi viaţa privată. Tinca Stratina, de exemplu, 
muncitoare la Combinatul Siderurgic, după o poveste de dragoste eşuată cu un lăcătuş 

din întreprindere ce a preferat să se căsătorească cu o fată cu casă şi un pic de pământ 
aleasă de părinţi, s-ar fi refugiat în muncă pentru a ajuta la condamnarea obiceiurilor 
burgheze. În rest, existenţa muncitorilor este prezentată prin prisma distinctiei dintre 
capul de familie, erou al muncii socialiste, şi soţia casnică, ce utilizează sporul salarial 
al soţului pentru modernizarea locuinţei, achiziţionarea unor „covoare persane de 
toată frumuseţea”, a pieselor de mobilier modern sau a aparaturii casnice. 
Evidenţiind caracterul preponderent pragmatic al politicilor autorităţilor comu- 
niste, care au urmărit cu precădere să utilizeze capacitatea lucrativă a femeilor în 
detrimentul unor proiecte eminamente egalitariste, autori precum Gail Kligman sau 
Jill Massino au atras totuşi atenţia asupra faptului că politica statului român postbelic 
le-a oferit femeilor posibilitatea „de a-şi construi o identitate în afara casei şi a 
familiei”? Însă atragerea forţei de muncă feminine a fost mai degrabă „un rezultat 
al industrializării decât un argument motivant al socialismului”. Problema forţei de 
muncă feminine hunedorene a ajuns în atenţia autorităţilor abia după ce extinderea 
perimetrului urban şi sporirea complexităţii instituţionale au impus o regândire a 
potenţialului uman al oraşului. S-a anulat astfel uni-specializarea siderurgică a ora- 
şului, aşezând pe principii noi atât raporturile economice dintre componentele spatial- 
administrative, cât şi reperele identităţii profesionale a muncitorilor’. 


2. Întreprinzătorul 


Categoria întreprinzătorului se poziţionează oarecum ambiguu în peisajul cotidianului 
socialist pentru că ilustrează modul cum populaţia a încercat să-şi îmbunătăţească 
calitatea vieţii ca urmare a limitărilor evidente ale traiului într-o comunitate în care 
rienta cotidiană care să se înscrie în limitele preceptelor teoretice. Au existat două 
planuri distincte ale acţiunii locuitorilor hunedoreni : cel al încercărilor de procurare a 
produselor de pe piaţa neagră ; şi cel al acţiunilor întreprinse în mod individual prin 
activităţi de artizanat sau speculă. 

Elementul central în acest context l-a reprezentat apariţia unor veritabile reţele de 
schimb şi trafic de produse sustrase din combinat şi folosite ca monedă de schimb 
contra bunurilor de larg consum şi a alimentelor. Furturile de mâncare, materiale 
industriale şi piese de schimb erau expresia puterii de cumpărare foarte scăzute a 
populației: muncitorii furau piese din combinat, şoferii autobuzelor, în cârdăşie cu 
taxatoarele, modificau fişele de parcurs şi furau combustibil, angajaţii din comerţ 
măsluiau cântarele, iar numeroşi locatari ai apartamentelor nou-construite îşi făceau 
tot felul de instalaţii artizanale prin care furau curentul electric direct din reţelele 
publice!. Alţii, în special magazionerii combinatului, sustrăgeau din rezervele între- 
prinderii bunuri de larg consum, precum pufoaice, cojoace sau cizme de cauciuc, pe 
care le comercializau în schimbul altor produse?. Specula cu produsele furate a apărut 
şi ca o consecinţă firească a penuriei de bunuri şi a lipsei spaţiului locativ. O admi- 
nistratoră de tabără a dat douăzeci de locuinţe, primind mită câte 400 de lei pentru 
fiecare. Constantin Zgâmbău, Ianis Andrutiu sau Francisc Pop, locatari ai blocurilor 
din OM, subinchiriau câte o cameră pentru sume cuprinse între 100 şi 350 de lei lunar, 
iar în blocurile de nefamilisti, subinchirierea era de 50 de lei”. Autorităţile se declarau 
depăşite de situaţie, singura reacţie fiind publicarea în presa locală a scrisorilor de 
ameninţare cu evacuarea şi relocarea chiriaşilor în taberele de barăci din oraş. 

Pe de altă parte, în lipsa produselor şi a serviciilor, locuitorii au căutat soluţii alter- 
native pentru procurarea bunurilor. Mulţi dintre angajaţii hunedoreni şi-au transfor- 
mat balconul sau bucătăria în cotete sau crescătorii de iepuri, dovezi ilustrative ale 
perpetuării unor practici rurale, iar toate spaţiile comune ale blocurilor, precum uscă- 
toriile, spălătoriile, pivnițele şi depozitele de lemne, au fost destul de repede ocupate 
de locatarii mai întreprinzători. În cartierele locuite preponderent de muncitori cali- 
ficati, de exemplu, autorităţile semnalau faptul că uscătoriile erau transformate in 
crescătorii pentru găini, porumbei sau şoareci de laborator pentru experimente neîn- 
telese de oficialii sfatului popular, depozite de alimente sau ateliere pentru repararea 
instalaţiilor sanitare, confecţionarea nasturilor sau ateliere de croitorie”. 

Au fost şi cazuri, destul de multe de altfel, când s-au identificat soluţii pentru 
compensarea slabei aprovizionări a magazinelor sau a calităţii proaste a mâncării de 
la cantinele întreprinderilor. Numărul aşa-ziselor „pensioane” amenajate în scările 

blocurilor a crescut continuu. Aici, soțiile muncitorilor preferau să organizeze săli 
de mese şi să asigure, cotra cost, bineînţeles, o masă caldă burlacilor din împrejurimi. 
Dovezi ale normalitatii într-un spaţiu urban în care valenţele cotidianului nu erau întru 
totul aşezate, aceste exemple ilustrează nevoia de a rezolva probleme uzuale apărute 
pe parcurs pentru care autorităţile nu au fost capabile să identifice soluţii de la bun 
început. Micile ateliere mestesugdresti, hrana bărbaţilor care nu aveau o familie şi 
care doreau o alternativă profitabilă mesei la cantină etc. devin expresii ale nuantarii 
şi fragmentării demersului statului de impunere a unui control total asupra funcţionării 
vieţii cotidiene!. În aceeaşi linie a antreprenoriatului s-a înscris şi culegerea prunelor 
Sfatului Popular şi amenajarea unei distilerii în uscătoria unui bloc din cartierul 
muncitoresc, precum şi înfiinţarea de grădini de zarzavaturi printre blocuri sau în 
parcurile oraşului”. Această formă de antreprenoriat era organizată în afara cadrului 
legal. Conform legislaţiei în vigoare, orice activitate independentă trebuia să primească 
aprobarea oficialilor Sfatului Popular; de regulă, autorităţile refuzau autorizatiile 
tuturor celor care doreau să desfăşoare activităţi cu caracter comercial în interiorul 
locuinţelor din blocuri. 

Amplitudinea acestor fenomene este dificil de stabilit, însă cazurile au fost nume- 
roase şi frecvente, iar autorităţile erau conştiente de dificultăţile existente în ceea ce 
priveşte calitatea bunurilor de larg consum disponibile în comerţul de stat. De exemplu, 
după Congresul al III-lea al PMR, presa a publicat tot mai puţine articole referitoare 
la productivitatea muncii în industria grea şi tot mai multe legate de activitatea, 
funcţionalitatea şi calitatea produselor cooperativelor de producţie. Dacă în unele 
reviste, precum Flacăra, Femeia sau Contemporanul, acestea sunt abordate în cheia 
functionalitatii, în revistele de umor, precum Urzica, se constată referiri tot mai 
frecvente la nepăsare şi lipsă de profesionalism: pantofi de proastă calitate, haine 
găurite, nasturi lipsă’. 

Pe fondul sincopelor sistemului de stat, piaţa particulară s-a extins permanent. 
Mult mai bine aprovizionată cu produse variate şi de bună calitate, aceasta a impus, 
cum era de aşteptat, un sistem de preţuri mai ridicate celor practicate în comerţul 
socialist, în vreme ce activităţile comerciale se derulau în afara cadrului legislativ al 
momentului“. Reacţia autorităţilor nu a întârziat. Consiliul de Miniştri a dispus măsuri 
pentru stabilizarea preţurilor, vizând combaterea comerţului cu produse alimentare 
în afara sistemului de stat, inclusiv prin reglementarea unor sancţiuni contravenţionale 
împotriva celor care încurajau specula cu produse alimentare. Însă „golirea pieţelor” 
hunedorene, pe fondul nemulțumirii micilor producători faţă de nivelul preţurilor 


1. SJAN Hunedoara, fond Partidul Comunist Român. Comitetul Municipal Hunedoara, dosar 

Vezi revista Urzica în intervalul 1960-1961. 

impus de autorităţile centrale, a făcut ca mulţi muncitori să ia drumul satelor din 
apropiere pentru a obţine produsele necesare hranei zilnice. Deşi pentru unii dintre 
ei o astfel de soluţie era profitabilă pentru că îşi puteau procura hrană de calitate la 
care, în condiţii normale, nu ar fi putut avea acces prin magazinele din oraş, deplasarea 
orăşenilor în mediul rural a generat, deopotrivă, numeroase certuri între ţărani şi 
muncitori pe fondul nemulțumirii celor din urmă fata de nivelul preţurilor. Pe de altă 
parte, pentru a se putea hrăni, angajaţii siderurgişti vindeau ţăranilor inclusiv cartelele 
de îmbrăcăminte sau încercau să le schimbe cu diferite produse alimentare. 


3. Mic-burghezul 


Mic-burghezul a fost o categorie discursivă articulată de ideologii regimului comunist 
în contraexemplu la modelul moralității socialiste, menţionată inclusiv de Gheorghe 
Gheorghiu-Dej în intervenţia sa la cel de-al III-lea Congres al PMR din 1960. Preocupa- 
rea pentru educarea publicului în ceea ce priveşte bunul-gust şi valorile socialiste s-a 
manifestat initial sub forma sfaturilor pentru înfrumusețarea locuinţei sau achizitio- 
narea pieselor de mobilier. Plasând accentul pe utilitarism şi funcţionalitatea spaţiului 
locativ, aceste recomandări îndemnau locuitorii să se debaraseze de mentalitatea speci- 
fică vechii ordini şi modelele învechite de locuire precum mobilierul supradimensionat, 
excesul de obiecte ornamentale şi fără utilitate cotidiană sau proasta gospodărire a 
locuinţei. Dimpotrivă, viaţa în socialism presupunea opţiuni evidente pentru designul 
minimalist, adeseori prin combinarea functiunilor pieselor de mobilier precum biblio- 
teci şi paturi, canapele şi mese, sau alte soluţii de piese rabatabile!. 

În condiţiile unei perspective teoretice foarte bine articulate legate de comporta- 
mentul dezirabil al omului nou, autorităţile priveau orice manifestare care contravenea 
tiparelor oficiale drept dovadă a incapacității individuale de a-şi organiza viata zilnică 
în conformitate cu preceptele socialiste sau, mai rău, ca un rezultat al penetrării peri- 
culoase a capitalismului în lumea socialistă : „Să dispară mahalagismul dintre loca- 
tari”, susţinea un oficial local a cărui singură soluţie de remediere a stării lucrurilor 
a fost intensificarea eforturilor pentru „demascarea dușmanului de clasă”?. Astfel de 
concepte, formulate pe baza analizelor comparative între familia burgheză şi cea 
socialistă?, s-au transpus în scurt timp în interpretări ale realităţilor cotidiene hune- 
dorene. Un oficial local constata că „în unele apartamente nou-construite nici nu poţi 
intra de mirosul greu care există”, iar „mizeria de nedescris” se regăsea pe străzi, 

în locuinţe, în magazine şi în bufetele din cele două oraşe!. Conform mărturiei unui 
deputat al Sfatului Popular Orăşenesc, nivelul de igienă al muncitorilor din Hunedoara 
era cu mult mai scăzut decât al celor din alte centre industriale de mărimi similare 
precum Reşiţa, responsabilitatea căzând exclusiv în grija întreprinderilor siderurgice, 
a căror activitate nu putea fi reglementată prin măsuri coercitive ale Sanepidului?. Ca 
atare, printre puţinele soluţii de sensibilizare a populaţiei erau campaniile publice de 
educaţie sanitară. De nenumărate ori, ziariştii locali derulau raiduri prin blocurile de 
apartamente şi căminele de nefamilişti. Concluziile acţiunilor, de fiecare dată comuni- 
cate comunităţii hunedorene, se concretizau în materiale de presă, poveşti satirice sau 
chiar poezii prin care erau lăudate blocurile curate şi criticate cele neingrijite. Numin- 
du-i pe cei harnici şi pe cei leneşi deopotrivă, o astfel de practică era simptomatică 
pentru o comunitate restrânsă în interiorul căreia locuitorii se cunoşteau între ei, iar 
fiecare acţiune devenea putere de exemplu pentru restul locuitorilor’. 

De altfel, imaginea interioarelor locuinţelor din cele două oraşe ilustrează în multe 
cazuri un peisaj dezolant. Inundatiile, ţevile sparte, prizele lipsă erau parte a spaţiului 
urban hunedorean. Mulţi locatari nu îşi plăteau regulat chiriile sau cheltuielile de 
întreţinere, în unele cazuri restantele cumulându-se pe mai multi ani“. La plecarea 
din apartament, spaţiul locativ rămas în urmă era vandalizat, căci de multe ori foştii 
locatari plecau cu uşi, porţiuni de parchet, prize, robinete sau alte dotări sanitare, 
lăsând în urmă pereţi murdari şi spaţii stricate. Alţii, initiau diferite acţiuni de 
„amenajare” a locuinţelor fie prin montarea de antene radio pe blocuri, fie prin 
demolarea sau ridicarea unor ziduri noi în interiorul apartamentelor pentru a mări 
numărul de camere’. 

Într-un asemenea context, valenţele moralității socialiste căpătau noi sensuri atâta 
timp cât promiscuitatea mediului nu putea decât să genereze promiscuitatea compor- 
tamentală. Însă violenţa în spaţiul public, consumul de alcool sau incidenţa crescută 
a criminalităţii erau ilustrative pentru dificultăţile de adaptare ale nou-venitilor. De 

exemplu, cele mai multe cazuri de huliganism se produceau pe fondul consumului de 
alcool. În preajma bufetelor şi a restaurantelor erau adeseori semnalate conflicte şi 
acte de violenţă între angajaţii combinatului care erau asociate cu aventuri extra- 
conjugale şi violenţă domestică!. Depăşite de situaţie, autorităţile locale au încercat 
să impună o anumită conduită şi un sistem coercitiv eficient. În această linie, actele 
de huliganism se judecau în faţa întregului colectiv al întreprinderii, iar sancţiunile 
erau de asemenea comunicate întregii comunităţi muncitoreşti?. 

Agresivitatea în spaţiul public era semnalată în drum spre uzină. De multe ori, 
muncitorii nemulţumiţi de lipsa locuinţelor şi a condiţiilor de trai proaste răbufneau 
în acte de violenţă în mijloacele de transport, distrugând mobilierul, agresând sau 
bruscând casieritele „mahalagioaice” şi şoferii „obraznici”?. Problematică era de 
altfel chiar funcţionarea sistemului de transport în comun. La mai puţin de o lună de 
zile de la inaugurarea liniilor de autobuze, o caricatură publicată în ziarul local ironiza 
ritmul greoi al autobuzelor, sugerând că mersul pe jos reprezintă o modalitate mai 
rapidă de deplasare prin oraş. Câteva săptămâni mai târziu, acelaşi ziar anunţa că 
majoritatea maşinilor din parcul auto erau deja avariate, mai multe dintre ele fiind 
tamponate, stricate şi murdare. 

Domeniul „moralei clasei muncitoare” includea însă şi aspecte legate de viaţa 
privată. Escapadele extraconjugale, de exemplu, erau catalogate drept dovezi de 
„egoism” tipice unui comportament burghez. Cazul unui tânăr muncitor al combi- 
natului hunedorean este elocvent: 


A existat şi există o preocupare, o grijă pentru imprimarea în conduita oamenilor a unei 
comportări care să nu permită existenţa a două înfăţişări - una în întreprindere şi alta 
acasă. [...] e semnificativ în acest sens exemplul laminatorului Bogoş Eugen. Acesta, 
luându-se după diverşi prieteni de ocazie, a început să alunece pe căi care nu prevedeau 
în nici un caz un sfârşit bun. Banii nu-i mai ducea acasă, îi lăsa pe la diferite bufete şi 
îndeosebi Bufetul Expres unde până la urmă şi-a găsit chiar şi o consolare în persoana 
uneia dintre casierite. Faţă de greşelile pe care începuse a le săvârşi, tovarăşii săi n-au stat 
indiferenți. fl cunoşteau ca un element bun, harnic, fruntaş în producţie. Au stat de vorbă 
cu el atât individual, cât şi colectiv, i-au arătat sincer cât de mult rău îşi face lui şi familiei 
sale şi cât de mult regretă ei, comuniştii şi tovarăşii săi, pentru că dă dovadă de o astfel 

de slăbiciune. I-au arătat pe larg ce consecinţe poate aduce atitudinea lui şi l-au sfătuit 
prieteneste, din suflet. Trebuie spus că el i-a înţeles, s-a trezit din rătăcirile sale, s-a întors 
cu toată căldura spre căminul său, spre multumirea sa şi a tuturor celor din jur. Nu mai e 
om cu două existente. Calitățile morale îl însoțesc acum deopotrivă în uzină şi acasă. 


Raportul disproporționat dintre numărul femeilor şi al bărbaţilor în interiorul 
oraşului Hunedoara a determinat, aşa cum era de aşteptat, o serie de tensiuni, acte 
de violenţă şi intimidare. În acelaşi timp, instabilitatea vieţii de familie era surprinsă 
deopotrivă în atenţia autorităţilor locale, dar şi în presa vremii. Preocuparea partidu- 
lui de a-l convinge pe un muncitor să nu-şi părăsească familia, deşi acesta era nemul- 
tumit că soţia îi era „urâtă”, ilustrează din nou caracterul invaziv al puterii politice 
asupra vieţii intime a populaţiei. Căutând soluţii şi apelând la exemple elocvente 
culese din viaţa comunităţii, ziariştii locali redactau din când în când câte o „scrisoare 
deschisă” adresată diferiților muncitori care s-au dovedit a fi exemple proaste : soţul, 
tată de familie, îşi părăseşte soţia după mai bine de zece ani de căsnicie pentru o 
colegă mai tânără ; muncitorul care le întoarce spatele părinţilor şi vinde agoniseala 
de-o viaţă a acestora pentru a consuma alcool ; tânărul angajat care încearcă să seducă 
tânăra naivă venită de departe pentru a obţine o slujbă în combinat, sau tânăra soţie, 
mamă a unui copil, alungată de sot de acasă?. 

De regulă, victimele erau femei. Ziarul local, Uzina noastră, publica destul de 
des aşa-zise epistole deschise, adresate diferiților bărbaţi despre care se presupunea 
că ar fi lezat moralitatea doamnelor hunedorene. Un şef de secţie din combinat, de 
exemplu, a fost acuzat că ar fi făcut uz de autoritatea sa şantajând o subordonată cu 
reducerea salariului dacă nu acceptă o aventură extraconjugală. Acelaşi, într-un alt 
context, „umilit” de refuzul unei colege, ar fi sustras lemne de foc din fondurile 
întreprinderii, trimitandu-i-le acasă cu speranţa unei împăcări*. Neintelegerile dintre 
soţi, certurile şi violenţa domestică erau destul de des menţionate în presa locală, cel 
mai frecvent mijloc de descriere fiind intervenţia comitetelor de bloc, a colegilor de 
serviciu sau a deputaţilor sfaturilor populare pentru a-i convinge pe cei doi că singura 
cale bună de urmat era înţelegerea”. 

Nu trebuie să ne surprindă deci faptul că nu o dată genul acesta de reacţii, expresii 
de altfel ale marginalitatii sociale, se înmulţesc pe măsură ce avansăm în timp, şi nu 
se împuţinează aşa cum poate s-ar aştepta cineva încrezător în aşa-zisa eficacitate a 
proiectului de inginerie socială de factură socialistă. Să considerăm că autorităţile 
erau nepăsătoare faţă de aceste situaţii ar fi eronat. Liderii locali erau cât se poate de 

conştienţi de degradarea calităţii spaţiului public, acţionând în sensul îmbinării măsu- 
rilor coercitive cu cele educaţionale. În Călan, de exemplu, militia şi-a intensificat 
raidurile din timpul noptii!. În presa locală au fost publicate numeroase materiale, 
aşa-zisele pilde, cu mesaje moraliste despre onestitatea practicilor cetăţeneşti din 
spaţiul public, despre valorile comunitare şi învăţămintele socialismului’. 


Concluzii 


În condiţiile proiectului autorităţilor de industrializare şi urbanizare, reperele consu- 
mului hunedorenilor - pe care le-am înţeles într-o plajă mai amplă de sensuri, care 
se referă nu numai la achiziţionarea de bunuri şi servicii, ci şi la felul în care populaţia 
nou-urbanizată a „trăit” oraşul sau a interactionat cu autorităţile prin petiţii, scrisori, 
reclamaţii — au fost articulate la nivel discursiv printr-o strategie de imagine a regi- 
mului comunist. O reproducere a Combinatului Siderurgic din Hunedoara, aşa cum 
se vede de pe castelul Corvineştilor, a fost tipărită pe bancnota de 25 de lei emisă în 
anul 1966 de către autorităţile Republicii Socialiste România. Aşadar, industriali- 
zarea a devenit un mijloc de schimb în socialism pentru cele necesare traiului zilnic. 
Imaginea venea în succesiunea unor construcţii discursive despre viaţă cotidiană, 
domesticitate şi, implicit, „morală socialistă”. Devenind tot mai vizibile în perioada 
care a urmat morţii lui Stalin, astfel de construcţii discursive au mizat pe transmiterea 
la nivelul populaţiei a unor valori pretabile vieţii in socialism printre care enunţăm 
simplitate, functionalism, echitate. Chiar dacă in mare parte acestea circumscriu 
aspecte legate de viaţa privată, în realitate proiectul social materializat începând cu 
a doua jumătate a anilor 1950 a echivalat cu recuperarea unor deziderate de mobilizare 
publică. Aşadar, gradul de succes al proiectului de industrializare în România demarat 
începând cu 1958 a depins nu numai de voinţa puterii politice, ci şi de comportamentul 
locuitorilor. Raporturile dintre stat şi forţa de muncă au impus reglementarea de o 
manieră simbolică a valorii muncii în raport cu un proiect socialist de dezvoltare, de 
fapt o expresie a unui „contract social” între doi parteneri a căror percepţie asupra 
celuilalt a fost condiţionată de nevoia reciprocă a muncii celuilalt. Statul avea nevoie 
de un număr semnificativ de muncitori care să accepte relocarea într-un mediu urban 
şi o slujbă în industrie. Munca lor era necesară pentru derularea proiectului, dar, în 
acelaşi timp, autoritatea politică era nevoită să-şi consolideze legitimitatea în raport 
cu o populaţie eterogenă, ceea ce a determinat-o să iniţieze o serie de concesii. Din- 
colo de implicaţiile politice ale strategiilor de salarizare, implicaţiile sociale au fost 

de asemenea extrem de profunde. Schimbările survenite în structura veniturilor fami- 
liei au modificat aşteptările locuitorilor legate de stilul lor de viata în interiorul 
comunităţilor urbane, de achiziţia de bunuri de larg consum şi de petrecerea timpului 
liber, având un impact direct şi vizibil asupra practicilor de articulare a cotidianului. 
În egală măsură, din perspectiva identititilor de gen, definirea valorilor socialiste a 
avut consecinţe paradoxale atâta timp cât raporturile de autoritate simbolică specifice 
lumii tradiţionale au fost transferate structurilor de partid, care prin acţiuni susţinute 
au urmărit reglementarea vieţii private. 


Vlad Paşca 


Clienţi la masa statului. Alimentatia publică 
în România socialistă (1948-1989) 


This Study aims to describe the various ways in which Romanian food service evolved in 
the postwar era, with a focus on the political leadership’s role in the context of a command 
economy. Considering that private entrepreneurship has been eradicated in the 1950s, the 
improvement of food service concerned the state only, which employed primarily the Soviet 
model of organizing trade. During Nicolae Ceausescu’s regime, food service put on a 
national appearance in order to become more appealing to Romanians and to the foreign 
tourists. Private enterprise incentives were also considered, but were soon abandoned as 
they were ideologically inappropriate. Shortcomings persisted and eventually proved to be 
inherent to the socialist system in general. In the long run, food service policies were rather 
intended to serve the overall economic performance of the regime than the individuals’ 
desires, while maintaining a seemingly win-win situation. 


Keywords: catering, communism, consumption, tourism, trade. 


Transformarea societăţii româneşti în perioada comunistă a fost însoţită şi de 
expansiunea comerţului alimentar. Procesul de industrializare şi cooperativizarea 
agriculturii au creat dependenţa unui segment considerabil al populaţiei de sistemul 
de producţie şi distribuţie a hranei controlat de statul socialist. Alimentatia publică 
asigura în primul rând aprovizionarea „oamenilor muncii”, scutindu-i astfel de grijile 
zilnice pentru procurarea şi prepararea hranei. 

Sub un regim pentru care munca în economia planificată era un element definitoriu 
al individului, alimentaţia publică trebuia să contribuie la creşterea productivităţii 
muncii (prin prelungirea timpului liber) şi la „eliberarea femeilor de grija menajului 
mărunt, creând astfel posibilitatea folosirii lor în diferitele ramuri de activitate”!. Tot 
din această perspectivă, socializarea şi recreerea în timpul consumului trebuiau să 
genereze un confort psihic care să contracareze uzura din timpul muncii. Dincolo de 
impresia pe care o lasă această imagine a statului totalitar, alimentaţia publică a oferit, 
fără stridente orwelliene, un cadru plăcut pentru relaxare şi consum alimentar, chiar 
un prilej de evadare. Multe amintiri pozitive ale contemporanilor noştri fac referire 
la timpul petrecut în localuri, în timpul concediilor sau la sfârşit de săptămână. Pre- 
zenta în cotidian a alimentaţiei publice a contribuit la conturarea opiniei consuma- 
torilor cu privire la regimul comunist în general, iar prin studiul de faţă încercăm să 
vedem dacă în dezvoltarea şi îmbunătăţirea acestui sector s-a ţinut cont de acest 
aspect. Printr-un demers descriptiv şi orientat mai degrabă spre grupul decizional 
decât spre grupul consumatorilor (a căror voce e aproape absentă în documentele de 
arhivă), vom explora diversele forme ale alimentaţiei publice în starea ei etatizată?. 

2008; Mark Landsman, Dictatorship and Demand. The Politics of Consumerism in East 
Germany, Harvard University Press, Cambridge, MA, 2005; Small Privatization: The 
Transformation of Retail Trade and Consumer Services in the Czech Republic, Hungary and 
Poland, Central European University Press, Budapest, 1994 (cu toate că lucrarea se concen- 
trează asupra procesului de privatizare postsocialistă, aceasta conţine şi subcapitole care 
tratează evoluţia sectorului comercial socialist în cele trei tari). 

Eliminarea alimentaţiei publice private (1948-1953) 


Este bine cunoscută imaginea localurilor din Bucureştiul precomunist — cel „de odi- 
nioara” —, datorată evocărilor din literatură şi promovării acesteia în campaniile de 
marketing alimentar sau turistic. La sfârşitul războiului, lipsurile materiale continuau 
să îşi facă simțită prezenţa, din cauza lor având de suferit localurile din toată tara, 
confruntate totodată cu scăderea puterii de cumpărare a clienţilor deja imputinati. Nu 
e de ignorat nici dispariţia unor segmente importante de consumatori, cum ar fi parti 
din burghezia evreiască (prin deportări, emigrări, refugieri) şi cea germană (refugieri, 
deportări în 1944-1945) sau părţi din marea burghezie, exilată odată ce instaurarea 
unui regim comunist prosovietic devenise iminentă. 

La sfârşitul anilor 1940, restrângerea sectorului de alimentaţie publică de la dimen- 
siunile interbelice a fost accelerată, pe de o parte, de contextul postbelic (penuria 
instalată în urma războiului, rechizitiilor şi a condiţiilor impuse în armistițiul cu Uniu- 
nea Sovietică), iar pe de altă parte, de instaurarea regimului comunist. Aflat în plan 
secund în ideologia comunistă, comerţul (împreună cu celelalte segmente din sectorul 
serviciilor de mărime mică şi medie) nu a fost obiectul naţionalizărilor in bloc din 
1948-1950, ci a fost supus unei treceri treptate, dar accelerate în proprietatea statului 
socialist de-a lungul anilor 1950. 

Din 1960, comerţul particular nu mai figura în tabelele statistice, numărul unită- 
tilor scăzând de la câteva zeci de mii în 1948 la numai 1.196 în 1959. Concomitent, 
numărul unităţilor comerciale socialiste (de stat şi cooperatiste) a crescut de la 10.411 
(1948) la 50.322 (1959. În 1951, jumătate din comerţul particular era alimentar, 
localurile de consum acoperind 23% din totalul vânzărilor”, iar în 1952, 16% din 
totalul unităţilor de comerţ particulare erau localuri. 

Eliminarea proprietăţii private în alimentaţia publică a fost însoţită — ca în majori- 
tatea sectoarelor economice - de o propagandă care atribuia specula, evazionismul, 
înşelăciunea şi sabotajul în exclusivitate întreprinzătorului privat. Acestea erau şi 
pretextele pentru care particularilor trebuiau să li se confişte mijloacele de inavutire 
presupus ilicită. În realitate, modelul stalinist şi ideologia marxist-leninistă impuneau 
ca, în cel mai scurt timp, proprietatea privată să fie eliminată, iar în locul ei să se 
instaleze sistemul socialist. Metoda cea mai comună de eliminare a localurilor private 
a fost cea birocratică. Doar Secţiile Comerciale de pe lângă Comitetele Executive ale 
Sfaturilor Populare aveau dreptul de a acorda autorizaţii de funcţionare comercianti- 
lor particulari (şi, în cele din urmă, de a le ridica), ori acestea erau controlate de 


1. Cifra oficială pentru anul 1948 era 97.946, fiind incluse în acest număr comerţul ambulant 
şi debitele de tutun. 

Anuarul statistic al RPR, 1957, p. 163; Anuarul statistic al RPR, 1964, p. 405. 

ANIC, fond CC al PCR - Secţia Economică, dosar 60/1951, f. 6. 

ANIC, fond CC al PCR - Secţia Economică, dosar 222/1952, f. 153. 

„Decret nr. 179/1950 pentru înregistrarea şi autorizarea de funcţionare a întreprinderilor 
comerciale sau industriale, a meseriaşilor şi cărăuşilor din sectorul particular, a comercianților 


APs 

nomenclatura Partidului Muncitoresc Român. Tot Secţiile Comerciale aveau sarcina 
dată de Ministerul Comerţului Interior să facă rost de spaţii potrivite pentru noile 
unităţi ale comerţului socialist. În consecinţă, numeroase spaţii - împreună cu inven- 
tarul existent - au fost confiscate de la particulari, totul făcându-se în conformitate 
cu noua legislaţie a RPR, care permitea acţiuni unidirectionale represive?. La acestea 
s-au adăugat numeroasele controale ale Inspecţiei Comerciale de Stat în care se putea 
foarte uşor da peste nereguli, în contextul în care deservirea era afectată de penurie 
şi de sărăcia generalizată. 

Hărţuită şi supravegheată, alimentaţia publică particulară trebuia să facă fata tot- 
odată competiţiei pentru mărfuri alimentare. În condiţiile în care oferta nu acoperea 
cererea în ansamblul consumului rationat, localurile se aprovizionau de oriunde exista 
marfă: de la puţinii ţărani necooperativizati cărora le mai rămânea un surplus după 
predarea cotelor obligatorii şi după consumul personal, de la cooperativele agricole 
şi chiar de la unităţile alimentare socialiste („Alimentara”). În perioadele de criză, 
magazinele, depozitele şi abatoarele de stat puteau - şi chiar erau încurajate de către 
partid - să refuze să colaboreze cu alimentaţia publică particulară, însă perspectiva 
obţinerii unor comisioane şi a depăşirii mai lesnicioase a planului de desfaceri a făcut 
ca această relaţie între unităţile de stat şi patroni să dăinuie. Altfel, dacă fisurile din 
sistem nu puteau fi exploatate”, supraviețuirea afacerii particulare era posibilă numai 
în afara legii, prin apelul la furnizori clandestini, evaziune fiscală şi fals în acte. 
Dincolo de o demonizare instrumentată de propaganda comunistă, evazionistul - şi, 
in general, actorul din economia gri şi neagră - trebuie situat în relaţie cu măsurile 
represive, care îl vizaseră şi care au forţat schimbarea comportamentului cetăţeanului 
în lipsa statului de drept. 

La mijlocul anului 1952 se aprecia că Direcţia Generală a Alimentaţiei Publice 
avea posibilitatea să cuprindă în întregime domeniul activităţii sale economice, comer- 
tul particular nemaifiind astfel necesar“. Această atitudine ne conduce la ideea de 
„tovarăş de drum” şi am putea conchide că alimentaţia publică particulară a fost 
tolerată atât timp cât ea s-a dovedit complementară unui sistem socialist nematurizat, 
cu multiple carente incipiente. 


ambulanți şi pentru declararea unor stocuri de mărfuri, materiale şi materii prime”, in 

Buletinul Oficial al RPR, nr. 59/13 iulie 1950, pp. 705-707. 

HCM nr. 1015/1950 şi HCM nr. 400/1952. 

. Faptul că această sarcină lovea direct în comerţul particular este ilustrat şi de un referat al 
Direcţiei Generale a TAPL (25 iunie 1952), în care era criticată lipsa de elan revoluţionar 
cu care autorităţile locale trebuiau să obţină spaţii pentru comerţul de stat, acestea îndrăznind 
să afirme că „nu există dispoziţii pentru lichidarea comerţului particular” (ANIC, fond CC 
al PCR - Secţia Economică, dosar 63/1952, f. 100). 

3. În toamna anului 1951, din lipsă de butoaie, vinul din podgorii nu a putut fi achiziţionat 
integral de stat, aşadar comercianții particulari au putut contracta un vin care trebuie să fi 
fost şi mai ieftin. 

4. ANIC, fond CC al PCR - Secţia Economică, dosar 63/1952, f. 100. 

Sistemul socialist de alimentaţie publică 
în anii stalinismului (1948-1953) 


Alimentatia publică nu a făcut excepţie de la modul de organizare socialist, fiind 
coordonată în mod centralizat de Ministerul Comerţului Interior, care se afla în vârful 
unei ierarhii prin care erau distribuite sarcinile de plan şi celelalte directive. În funcţie 
de profilul unităţilor, Ministerul Comerţului Interior putea colabora cu ministere de 
ramură (Ministerul Învăţământului, pentru cantinele şcolare şi studenţeşti, Ministerul 
Transporturilor, pentru restaurantele din gări şi vagoanele-restaurant etc.) sau cu alte 
organisme din sectorul terțiar (Centrocoop, ONT). Majoritatea unităţilor se aflau la 
baza ierarhiei Ministerului Comerţului Interior şi, de la începutul anilor 1950, apar- 
ţineau uneia dintre cele două ramificații. Prima ramificaţie, organizată după criteriul 
teritorial-administrativ, era condusă de Direcţia Generală a TAPL şi cuprindea toate 
trusturile de alimentaţie publică locală (TAPL), care, la rândul lor, cuprindeau câte 
un număr de unităţi. În 1952, erau 30 de TAPL-uri care aveau în subordine 1.085 de 
unităţi. A doua ramificaţie era condusă de Direcţia Generală a Marilor Restaurante 
şi cuprindea - după cum arată şi denumirea -, prin intermediul unor trusturi şi 
întreprinderi de alimentaţie publică (TAP/IAP), câteva restaurante selecte!. 

Până la apariţia TAPL (martie 19527), organizarea şi administrarea unităţilor de 
alimentaţie publică intrau în atribuţiile filialelor Centralei Alimentaţiei Publice (1948- 
1949) şi TAP (1950-1951). Dacă în 1950, înfiinţarea TAP a însemnat limitarea de 
către minister a implicării autorităţilor locale, în 1952, sub eticheta ,,descentralizarii” , 
acronimul TAPL sugera puterea Secţiilor Comerciale ale Sfaturilor Populare. 

Trustul de alimentaţie publică locală era cea mai importantă verigă din ierarhia 
alimentaţiei publice. Acesta se ocupa de amplasarea şi aprovizionarea unităţilor, de 
personal, studia cerinţele de consum ale populaţiei şi, în general, coordona activitatea 
„unităţilor operative”, împărţite în cinci categorii : unităţi de producţie şi de desfacere 
(localurile propriu-zise), unităţi de producţie (laboratoare de cofetărie şi de patise- 
rie etc.), anexe de producţie (ferme, crescătorii etc.), unităţi de depozitare (depozite 
şi frigorifere), unităţi auxiliare (garaje, ateliere auto etc.). Directorii de trust se 
numeau şi se revocau de către Comitetul Executiv al Sfatului Popular, la propunerea 
Secţiei Comerciale, cu avizul Ministerului Comerţului Interior. De asemenea, inclu- 
derea planului economic şi financiar în cel al Sfatului Popular întărea controlul exer- 
citat de autorităţile locale. Administraţia centrală stabilea doar preţurile, sortimentul 
minimal, gramajele şi reţetarele?. 


= 


ANIC, fond CC al PCR - Secţia Economică, dosar 245/1952, f. 27. 

2. HCM nr. 400/24 martie 1952. 

3. „Regulament-tip de organizare şi funcţionare a TAPL” (ANIC, fond CC al PCR - Secţia 
Economică, dosar 134/1952, ff. 53-57). 

În primii ani de funcţionare (1948-1951), vânzările din alimentaţia publică socia- 
listă au înregistrat cea mai rapidă creştere în cadrul comerţului cu amănuntul, de peste 
200% - e drept, pornind de la cifre absolute mici!. Numărul unităţilor a crescut de 
asemenea într-un mod accelerat, prin confiscări şi cedări din rândul proprietăţii 
private, investiţiile în construirea de spaţii noi făcându-se doar odată cu epuizarea 
disponibilului de spaţii particulare?. Această expansiune a reţelei a căpătat prioritate 
din mai multe motive. În primul rând, eliminarea fermă a unui concurent economic 
şi ideologic - capitalistul — era de natură să înlesnească instalarea sistemului socialist. 
existente pentru a câştiga legitimitate prin asigurarea unor condiţii mai bune de trai 
pentru „clasa muncitoare”. În 1949, fuseseră deja organizate cantine în instituţii şi 
întreprinderi, acoperind necesarul a 600.000 de salariaţi, iar în staţiunile climaterice — 
unde muncitorii trebuiau să se odihnească — au fost înfiinţate 34 de cantine-restaurant, 
cu 84.000 de locuri’. În documente, problema cea mai stringentă este legată de 
aprovizionarea capitalei, a „centrelor muncitoreşti” (Braşov, Hunedoara, Valea Jiului, 
Reşiţa) şi a salariaţilor Sovrom-urilor. Cu toate că dirijarea mărfurilor alimentare s-a 
făcut cu prioritate către aceste zone, perioadele de criză alimentară au continuat să 
existe, afectând negativ migraţia către oraşe şi producţia industrială“. Credem că 
eliminarea unui consumator imprevizibil - vânzătorul particular - şi cooperativizarea 
proprietăţii ţărăneşti aveau şi menirea să contribuie la asigurarea unui flux continuu 
de mărfuri alimentare înspre zonele industriale. 

Dacă lipsa de spaţii a fost în cele din urmă ameliorată, expansiunea a declanşat 
alte probleme, cum ar fi lipsa de personal calificat sau insuficienţa mijloacelor de 
transport de marfă. La acestea s-au adăugat efecte ale penuriei şi ale consumului 
rationat, precum şi ale nivelului scăzut de investiţii : lipsa alimentelor şi băuturilor, 
lipsa tehnologiei de conservare şi refrigerare, a instrumentarului de producţie şi de 
servire, a materialelor de igienizare etc. În plus, unii furnizori (Ministerul Comer- 
tului Interior indica sectorul cooperatiei) nu respectau termenele de livrare sau 
normele calitative ale mărfurilor, iar ospătarii nedisciplinati perpetuau proastele obi- 
ceiuri „burgheze”5. Toate acestea mențineau imaginea alimentaţiei publice socia- 
liste mai aproape de cârciuma sărăcăcioasă postbelică decât de restaurantul modern 
moscovit. 


= 


ANIC, fond CC al PCR - Secţia Economică, dosar 245/1952, ff. 10, 15. 

2. Reţeaua a crescut de şase ori între 1949 şi 1952 (ANIC, fond CC al PCR - Secția Economică, 

dosar 63/1952, f. 101). 

ANIC, fond CC al PCR - Secţia Economică, dosar 40/1949, f. 25. 

4. ANIC, fond CC al PCR - Secţia Economică, dosar 223/1952, ff. 36-37, 75-77; dosar 
136/1952, f. 131. 

5. ANIC, fond CC al PCR - Secția Economică, dosar 136/1952, ff. 133, 135, 200-202. 

Alimentatia publica socialista dupa 1953 


În urma plenarei CC al PMR din 19-20 august 1953 a fost hotărâtă desfiinţarea 
cartelelor şi „trecerea la un comerţ desfăşurat pe bază de preţuri unice”, ceea ce 
anunţa sfârşitul unei perioade dificile pentru populaţie şi economie şi intrarea într-o 
etapă de dezvoltare şi din punct de vedere calitativ, pe lângă cea de ordin cantitativ. 
Expansiunea teritorială a continuat de-a lungul întregii perioade comuniste, devenind 
o regulă ca în proiectele cartierelor de blocuri, complexelor comerciale sau „centrelor 
civice” să fie incluse şi spaţii destinate alimentaţiei publice, însă atenţia conducerii 
partidului şi a oamenilor din Ministerul Comerţului Interior s-a îndreptat către îmbu- 
natatirea activităţii comerciale în reţeaua existentă. Cu toate că dimensiunea socială 
(funcţia alimentară şi funcţia recreativă) a alimentaţiei publice era evidenţiată, anali- 
zele şi referatele de la centru au ilustrat interesul pentru creşterea vânzărilor (,,desfa- 
cerilor”), respectiv depăşirea planului. 

Stabilitatea sistemului politico-economic socialist din RPR, devenit din ce în ce 
mai puternic în raport cu segmentele situate în afara lui, precum şi influenţa politicii 
hruşcioviste a bunurilor de consum din Uniunea Sovietică au determinat instituţiile 
conducătoare din domeniul comerţului să elaboreze programe mai coerente de dezvol- 
tare, previziunea câştigurilor din vânzări devenind o linie directoare. 

Dat fiind că funcţiona într-un sistem care avea pretenţia să pună ordine între lucruri 
(„mâna invizibilă” a pieţei libere era pe cale de dispariţie), alimentaţia publică trebuia 
să se desfăşoare într-un cadru normativ nou. Reglementările cu privire la igiena şi 
organizarea interioară a unităţilor, la alocarea spaţiului, la modul de preparare şi de 
servire a produselor, la modul de stocare, de conservare şi de manipulare a mărfurilor, 
colaborarea cu industria alimentară în privinţa sortimentelor şi a normelor de igienă 
şi bacteriologice, toate acestea au condus la o standardizare a activităţii de alimentaţie 
publică şi, în acelaşi timp, la restrângerea independenţei unităţilor. 

Deficitul de personal calificat a fost eliminat treptat prin înfiinţarea învăţământului 
de alimentaţie publică, instituţia uceniciei „la patron” — care nu urmărea o programa 
unică - din perioada precomunistă devenind indezirabilă. În noua şcoală profesională, 
ucenicul întreţinut de stat - prin bursă - devenea mai disciplinat, mai instruit şi mai 
îndoctrinat, teoretic nemaiexistând riscul deprinderii năravurilor „burgheze” (cum ar 
fi bacşişul). 

Problema aprovizionării nu a fost rezolvată în totalitate - şi nici nu va fi, după 
cum vom mai vedea. Trusturile au fost încurajate să obţină gospodării-anexe, prin 
cedări de loturi agricole de la diverse instituţii. În 1952 existau 21 de astfel de 
gospodării, cu 876 de porcine şi 263 de păsări!. Mijloacele de transport au fost 
întotdeauna insuficiente, iar combustibilul trebuia folosit în mod chibzuit între nume- 
roasele puncte intermediare de la producător la consumator. În 1966-1967 au fost 


1. ANIC, fond CC al PCR - Secţia Economică, dosar 136/1952, f. 149. 

făcute propuneri pentru aprovizionarea directă, fiind astfel diminuat şi riscul ca 
mărfurile să se altereze în depozitele de tranzit!. Dependenţa livrărilor de mai mulţi 
oameni şi agenţi economici implicaţi în producţie, transport şi depozitare a menţinut 
fenomenul „golurilor de aprovizionare” de-a lungul întregii epoci comuniste. 

Organizarea alimentaţiei publice prin intermediul TAPL a suferit câteva modificări 
în marile oraşe. În 1959, Comitetul Executiv al Sfatului Popular al Capitalei a dispus 
înfiinţarea unui singur TAPL care să „coordoneze, îndrume şi controleze activitatea 
de producţie şi desfacere, precum şi cea economico-financiară” a fostelor trusturi, 
devenite întreprinderi (IAPL’). În anul următor, în Timişoara şi Cluj a avut loc aceeaşi 
reorganizare?. La începutul anilor 1970, trusturile şi întreprinderile de alimentaţie 
publică au fost înlocuite cu întreprinderile comerciale de stat pentru alimentaţie publică 
(ICSAP), în scopul centralizării („organizare unitară”). 

În ianuarie 1959, Oficiul National de Turism (ONT) ,,Carpati” (înfiinţat in 1955 
pentru turismul internaţional) a preluat conducerea turismului intern şi s-a desprins 
din Ministerul Comerţului, urmând să funcţioneze pe lângă Uniunea de Cultură Fizică 
şi Sport. În acel moment, în cadrul ONT funcționau patru întreprinderi de hoteluri 
şi restaurante : IHR „Mamaia”, IAP „Lido”, IHR „Ambasador” şi TAP ,,Carpati”. 
În anii 1960, au mai fost înfiinţate IHR „Sibiu”, IHR „Bucegi” (cu unităţi pe Valea 
Prahovei), IHR „Eforie” si IHR „Bucureşti”, fie în sistemul ONT, fie în subordinea 
Ministerului Comerţului Interior. Functionand după modelul trusturilor, acestea aveau 
în subordine hoteluri, cabane, vile, restaurante, bufete şi complexe de agrement, 
numărul total de locuri la mese în 1959 în cele 37 de unităţi de alimentaţie publică 
fiind de circa 17.000. Destinate în special turiştilor internaţionali, restaurantele din 
reţeaua ONT (1948-1951) trebuiau să facă o impresie pozitivă, aşadar au fost bine 
aprovizionate şi au avut parte de cei mai buni bucătari şi ospătari. 


Diversificarea reţelei 


In anii 1950, reţeaua de alimentaţie publică a avut parte de cea mai amplă diversificare. 
Introducerea noilor tipuri de unităţi a fost făcută după modelul sovietic, însă doar 
câteva dintre acestea erau creaţii sovietice : cantinele-restaurant, bucătăriile de bloc 


1. ANIC, fond CC al PCR - Secţia Economică, dosar 10/1966, ff. 144-145; dosar 32/1967, 
ff. 52-53. 

2. Enumerăm câteva IAPL-uri mai importante: „Scala”, „Amzei”, „Dunărea”, „Kiseleff”, 
„Carul cu Bere” (avea unităţi şi la Snagov), „Izvorul Rece”, „Tic-Tac”, „Ciocârlia”, „Cotro- 
ceni”, „Păcii”, „Central”. 

3. Comerțul socialist, 13 martie 1960, p. 1, şi 9 aprilie 1960, p. 1. În 1960, existau 44 de 
IAPL în Bucureşti, 5 în Timişoara şi 7 în Cluj (Comerţul socialist, 24 decembrie 1960, 
p. 2). 

4. ANIC, fond CC al PCR - Secția Economică, dosar 38/1959, ff. 227-230. 

(inspirate de kommunalka), „gospodina”. Majoritatea unităţilor aveau un corespon- 
dent în întreaga lume urbanizată, însă modul de organizare şi de funcţionare, felul 
de raportare la consumator şi rolul acestora în economie şi în societate dădeau nota 
aparte socialistă. 

Dintre unităţi, cantinele hrăneau cele mai multe persoane!. Acestea existaseră pe 
lângă marile întreprinderi industriale şi înainte de 1948, dar în perioada comunistă a 
crescut capacitatea de servire şi numărul acestora. În primul deceniu, cantinele nu 
făceau parte din reţeaua Ministerului Comerţului Interior, ci erau administrate de 
întreprinderi şi instituţii. Cheltuielile cantinelor muncitoreşti erau suportate în totali- 
tate de consumatori, iar cantinele şcolare şi studenţeşti erau subvenţionate de stat. În 
Uniunea Sovietică existau şi cantine orăşeneşti (cu un adaos comercial de două ori 
mai mare decât în cele muncitoreşti), care au stat la baza apariţiei în România a 
cantinelor pentru salariaţi (de pe lângă instituţiile bugetare) şi a cantinelor-restaurant 
(1959). După cum sugerează şi numele, cantina-restaurant oferea prânzul salariaţilor 
abonaţi, iar seara funcţiona ca un restaurant de categorie inferioară’. În iulie 1956 
s-a făcut propunerea ca o parte dintre cantine să intre în reţeaua Ministerului Comer- 
tului Interior (să fie conduse de trusturi)“, urmând ca în 1977 şi celelalte „consumuri 
colective” (spitale, sanatorii, cămine de bătrâni, creşe şi grădiniţe) să fie incluse în 
indicatorii de plan ai aceluiaşi minister”. Numărul cantinelor-restaurant a rămas mic 
(245 în 1971, 315 în 1975) în raport cu numărul cantinelor obişnuite (3.952 în 1966), 
care asigurau prânzul pentru 10% dintre salariaţi - inclusiv cei din agricultură - in 
1966. În 1980, trebuia ca procentul să crească la 25%°. Din anii 1970, pe lângă 
cantine şi cantine-restaurant funcționau microcantine, care serveau mesele în secţiile 
fabricilor, pentru ca muncitorul să nu mai fie nevoit să parcurgă distanţe mari în pauza 
de masă”. 

Dacă reţeaua de cantine răspundea doar necesităţii de hrană, restaurantele trebuiau 
să satisfacă „pretenţiile superioare ale populaţiei”, oferind prilejul destinderii într-un 
spaţiu amenajat cu gust şi într-o ambianta sonoră plăcută. Aflându-se în vârful ierarhiei 
calitative a alimentaţiei publice, restaurantele au fost preluate primele de către auto- 
ritati, încă din toamna anului 1947. În Bucureşti, restaurantele „Athénée Palace”, 
„Cina”, „Parcul Trandafirilor”, „Continental”, „Carul cu Bere”, „Dâmboviţa” şi 


= 


Numărul de persoane servite zilnic era de ordinul sutelor de mii. 

Sarcina a fost dată încă din august 1953 (ANIC, fond CC al PCR - Secţia Economică, dosar 
26/1953, f. 2). 

Alexandru Sobaru, op. cit., p. 261. 

ANIC, fond CC al PCR - Secţia Economică, dosar 18/1956, ff. 33, 155-156. 

ANIC, fond CC al PCR - Secţia Economică, dosar 25/1977, ff. 50-51. 

ANIC, fond CC al PCR - Secţia Economică, dosar 62/1966, f. 138; dosar 126/1976, 
ff. 4-4v. 

7. Conform ziarului Comerţul socialist din 1973, în uzina „Steagul Roşu” din Braşov existau 
6 asemenea microcantine. La cantina principală, meniul zilnic consta din 3-4 ciorbe/supe, 
6-8 feluri principale şi 3 feluri de desert. Vezi şi ANIC, fond CC al PCR - Secţia Economică, 
dosar 126/1976, f. 4. 

„Potcoava” au intrat în administraţia Societăţii Municipale pentru Aprovizionarea 
Capitalei, devenită apoi Societatea Comercială pentru Exploatarea Restaurantelor şi 
Hotelurilor (1948-1949) şi absorbită de Ministerul Comerţului Interior!. Pe o listă a 
localurilor care organizau Revelionul 1951-1952 figurau 32 de restaurante bucureş- 
tene (dintre care 17 de categoria I) şi 28 de restaurante din restul ţării”, probabil 
singurele care meritau această etichetă. Cele mai luxoase dintre acestea au trecut în 
aşa-numita „nomenclatură” a Ministerului Comerţului Interior, condusă de Direcţia 
Generală a Marilor Restaurante (1952), reorganizată la sfârşitul anilor 1950 sub 
denumirea de Direcţia Generală a Hotelurilor şi Restaurantelor. Pe lângă aceste 
restaurante-model, cele subordonate trusturilor şi întreprinderilor de alimentaţie 
publică locală îşi atrăgeau clienţii prin specific: braserii, berării („Carul cu Bere”), 
lacto-vegetarian, dietetic, zahana, traditional/folcloric (,,Doina”), pescării etc. Exis- 
tau restaurante de rang inferior, ospătăriile, asemenea unor cantine, şi restaurantele- 
pensiune, cu preţul fix al unei mese, dar, oricât de diversificate ar fi fost, principalul 
impediment al rentabilităţii restaurantelor era mărimea“. Construite după principiul 
proportionalitatii directe între suprafaţă şi numărul garantat de clienţi, localurile 
gigantice, cu o sală de mese de 600-1.500 metri pătraţi, „cu o armată de bucătari şi 
ospătari”, care aveau clienţi doar la evenimente speciale (nunţi, reuniuni, parade ale 
modei, revelion), deveniseră obiectul criticii la sfârşitul anilor 1960 - fiind vizată 
„grandomania” autorităţilor locale> -, dar aceste „hale neatrăgătoare”* aveau să 
reziste până în anii 1990. 

Cele mai numeroase localuri din România socialistă - şi cele mai rentabile, 
conform declaraţiilor oficiale — au fost bufetele şi bodegile. Denumirea de „bar” avea 
rezonanţă americană, iar cea de „cârciumă” aducea aminte de „vechiul regim”, 
aşadar unităţile în care principalele produse comercializate erau băuturile au primit 
denumiri mai puţin folosite în trecut: bodegă, bufet, bombă, berărie. Numărul lor 
nu a crescut atât de repede precum cel al cofetăriilor, de exemplu, pentru că, încă 
din 1948, se găseau în număr relativ mare, pentru a satisface cererea pentru băuturi 
alcoolice. În mediul rural, bodega luase locul cârciumii, având o pondere sensibil 
mai mare. În 1961, 89% dintre localurile Centrocoop erau bufete şi bodegi (în 1966 — 
85%), iar în 1966 vânzările de băuturi prin alimentaţia publică reprezentau 75% în 


1. Alexandru Sobaru, op. cit., p. 256. 

2. ANIC, fond CC al PCR - Secția Economică, dosar 107/1952, ff. 22-23. 

3. Denumirea pare improprie, din moment ce acolo erau servite şi alte băuturi alcoolice, iar 
berea era vândută în aproape orice altă unitate (inclusiv în restaurantele lacto-vegetariene). 
De fapt, berăria era de presupus că servea o marcă proprie de bere. 

4. Deja in 1956 - în urma vizitei în Uniunea Sovietică - se dăduse însărcinarea ca o parte 
dintre restaurante (prea scumpe) să fie transformate în cafenele, bufete şi cantine orăşeneşti, 
iar cele fără clienţi să fie convertite în fabrici-bucătării („unităţi de producţie”) (ANIC, fond 
CC al PCR - Secţia Economică, dosar 18/1956, f. 155). 

5. Expresia lui Leonte Răutu, la o şedinţă din 24 iunie 1967 (ANIC, fond CC al PCR - Secția 
Economică, dosar 44/1967, f. 20). 

6. Vezi Comerţul socialist, 4 mai 1968, p. 1. 

Centrocoop şi 55% în reţeaua Ministerului Comerţului Interior. Aceste cifre arată că 
populaţia rurală a preluat cu greu comportamentul prin excelenţă urban al mâncatului 
în locuri publice, continuând să privească bodega ca pe un loc pentru socializare. 

Autorităţile au constatat că aceste tipuri de unităţi funcționau ca nişte magazine 
(cumpărau mărfuri, pe care le vindeau mai departe)!, în consecinţă, la sfârşitul anilor 
19507, a început o campanie de presă pentru creşterea producţiei proprii a unităţilor, 
văzută ca o metodă de rentabilizare, iar peste zece ani această sarcină era iterată?, 
semn că lucrurile nu s-au schimbat de atunci. În oraşe au fost luate măsuri pentru ca 
bufetele să se răspândească în toate vadurile comerciale : în instituţiile de învăţământ, 
în instituţii de cultură, în instituţii administrative, în întreprinderi, la evenimente spor- 
tive, în gări, autogări şi aeroporturi. Vânzarea de băuturi alcoolice nu era permisă, 
oferta cuprinzând gustări calde şi reci, produse de patiserie, băuturi nealcoolice şi 
dulciuri. Oportunitatea vânzărilor în locurile aglomerate, la serbări oficiale şi la alte 
evenimente de masă (competiţii sportive, festivaluri etc.), a fost exploatată prin expansiu- 
nea comerțului ambulant cu băuturi răcoritoare, îngheţată, apă minerală, produse 
zaharoase şi de patiserie. Aceste îndemnuri pentru extinderea comerţului au crescut 
în intensitate după vizita unei delegaţii româneşti în Uniunea Sovietică în 1956. În 
raportul referitor la alimentaţia publică în URSS au fost prezentate, printre altele, 
caféurile, bucătăriile de bloc şi fabricile-bucătării. În caféuri trebuia să se servească 
micul dejun, însă acest tip de unitate nu s-a bucurat de succes, iar unele localuri care 
preparau şi prânzul preferau să servească acelaşi meniu (ciorbe şi fripturi) şi dimi- 
neata*. Nici fabricile-bucătării (complexe cu secţii de prelucrare primară pentru alte 
unităţi) nu au fost adoptate, românii oprindu-se la faza de experimentare*. Bucătăriile 
de bloc au apărut în unele cartiere, deservind câteva sute de apartamente abonate, 
departe însă de a-şi face simțită prezenţa în ansamblul alimentaţiei publice. Nici 
unităţile de tip „gospodina” - unele aflate în incinta unor restaurante - nu au fost atât 
de răspândite pe cât ar fi vrut autorităţile din comerţ, cu toate că ele ar fi trebuit să 
vină în sprijinul gospodinelor prin vânzarea de semipreparate. De fapt, în inspecții a 
fost descoperită o ofertă prea săracă de semipreparate, în schimb instalându-se consu- 
mul pe loc sau vânzarea de produse alimentare neprelucrate€. 


1. De altfel, în perioadele de criză alimentară, restaurantele şi cantinele au completat la rândul 
lor comerţul alimentar propriu-zis. 

2. Vezi, de exemplu, Comerţul socialist, 10 martie 1957, p. 1. Ponderea producţiei proprii în 
unităţile de alimentaţie publică era de 16,6% în 1955 şi 20,6% în 1959 (Comerţul socialist, 
9 aprilie 1960, p. 1). 

3. ANIC, fond CC al PCR - Secţia Economică, dosar 44/1967, f. 20. În 1968, cele câteva IAPL-uri 
bucureştene care au fost inspectate aveau o producţie proprie cuprinsă între 18 şi 41%. 

4. Înfiinţarea caféurilor s-a dorit încă din 1953 (ANIC, fond CC al PCR - Secţia Economică, 

dosar 26/1953, f. 3). 

Restaurantul „Viilor” din Bucureşti s-a transformat într-o astfel de fabrică-bucătărie. 

6. Revista Comerţul socialist cuprinde numeroase referiri la acest tip de magazin, în speranţa 
extinderii comerţului cu semipreparate. În 1966, existau doar 44 de unităţi (ANIC, fond CC 
al PCR - Secţia Economică, dosar 62/1966, f. 126). 

Cofetăriile s-au înmulţit cu uşurinţă, fiind singurele unităţi care se adresau cu 
predilecție copiilor, mamelor şi bunicilor. În anii 1950, o bună parte dintre ele au 
funcţionat în cadrul UCECOM, fiind apoi preluate de Ministerul Comerţului Interior 
şi organizate în trusturi locale de cofetărie şi răcoritoare (TLCR). Pe măsura intro- 
ducerii de la vârf a unor reţete comune, oferta a devenit aceeaşi în fiecare cofetărie, 
iar creativitatea a trecut în plan secund. La fel s-a întâmplat şi în cazul băuturilor 
răcoritoare, unde reţeta proprie a fost înlocuită cu reţeta industrială. În anii 1950, cea 
mai răspândită băutură răcoritoare era siropul de fructe diluat cu sifon. Din 1953, 
băuturile răcoritoare au început să fie produse industrial!, pe bază de concentrate de 
fructe, iar de la sfârşitul anilor 1960 băutura „Pepsi-Cola” - produsă la Constanta 
sub licenţă Pepsi - a devenit cea mai dorită băutură răcoritoare din timpul regimului 
comunist. 

În sezonul estival erau deschise grădinile de vară, iar în zonele de agrement şi în 
staţiunile balneoclimaterice era organizată o întreagă reţea de restaurante, terase, bufete 
mobile şi chioşcuri?. Unele produse erau consumate în cantităţi uriaşe (bere, îngheţată, 
apă minerală), declanşând în rândul personalului temeri legate de aprovizionare. La 
mijlocul lunii septembrie, îşi făceau apariţia mustăriile (în care mustul şi tulburelul 
erau consumate cu pastramă), mai ales în oraşele apropiate de zonele viticole. 

Sovieticii au dat tonul în România şi în privinţa autoservirii. Încă din 1953 s-a 
dorit construirea a 30 de bufete „automate”, iar în 1957 presa susţinea că în Uniunea 
Sovietică 86% dintre unităţile de alimentaţie publică erau cu autoservire”, motiv 
pentru care în România trebuia intensificată trecerea unor operaţiuni din sarcina 
ospătarului în sarcina clientului. Treptat, au apărut noi unităţi (bufet-expres, bufet- 
bar, cafe-tabac-bar), iar restaurantele şi cantinele cu autoservire au fost dotate cu 
mobilier standard, importat iniţial din Uniunea Sovietică şi completat cu automate 
din Germania de Est’. 

Diversificarea sectorului de alimentaţie publică a avut loc concomitent cu o 
creştere continuă a ponderii acestuia în ansamblul comerţului”, atât în ceea ce priveşte 
numărul de unităţi, cât şi veniturile din vânzări. Vânzările s-au situat în întreaga 
perioadă comunistă sub un sfert din totalul realizat în comerţ, lucru explicabil şi prin 
valoarea mică a produselor comercializate. De altfel, se poate observa din diferenţa 
de procentaje pentru fiecare an în parte că, deşi constituie între o cincime şi o pătrime 
din total, unităţile de alimentaţie publică reuşesc să realizeze între o zecime şi o 
cincime din vânzări. Cu toate că au crescut de la an la an, în comparaţie cu situaţia 
din alte state socialiste, vânzările pe cap de locuitor în România au fost de 1,5-2 ori 


1. Sucurile „citro” şi „nectarurile” de fructe au fost înlocuite în timpul regimului ceauşist cu 
»Cico” şi „Brifcor”. 

2. Vezi ANIC, fond CC al PCR - Secţia Economică, dosar 136/1952, ff. 146-148, 151. 

3. ANIC, fond CC al PCR - Secţia Economică, dosar 26/1953, f. 3; Comerţul socialist, 
3 februarie 1957, p. 4. 

4. Există numeroase texte cu privire la autoservire în revista Comerțul socialist (1957-1964). 

5. Este vorba despre comerţul cu amănuntul împreună cu alimentaţia publică. 

Tabelul 1. Vânzările şi structura alimentaţiei publice (1960-1989) 
1950 1960 1970 1980 1985 1989 


Vânzări (milioane lei) -= 5.897 | 15.778 | 35.468 | 52.067 | 62.847 
- pondere în comerţ 11,2% 14,8% 16,8% 16,7% 18,8% 21,1% 
Numărul de unităţi — total - 9.962 | 14.102 | 20.637 | 22.248 | 23.438 
— pondere în comerţ - 20% 23% 26% 26,8% 28,5% 
Restaurante, rotiserii - 816 1.189 3.410 3.968 4.234 
Pale Rodent, Bera, E 7.017 | 9.268 | 9.421 | 10.415 | 10.745 
baruri 

Cofetării, patiserii - 785 1.724 3.558 4.115 4.487 
Chioscuri - 1.344 1.517 1.989 1.600 1.792 


Sursa: Anuarul statistic al României, 1990, pp. 567-575, 578. 


mai mici faţă de Ungaria, Bulgaria şi Cehoslovacia în 19661. Nu detinem date care 
să ne ajute să explicăm acest decalaj, dar putem afirma că populaţia României nu era 
o mare amatoare de consum alimentar public la sfârşitul epocii Gheorghiu-Dej. Cu 
tot efortul de industrializare şi de urbanizare, populaţia României anilor 1960 era în 
proporție de 60% rurală?, or potenţialul consumului aparținea mai ales mediului 
urban (în anii 1950, raportul vânzărilor rural-urban în alimentaţia publică era de 
1 la 35, iar la mijlocul anilor 1960 ajunsese de 1 la 2%). 

Din punct de vedere teritorial, vânzările cele mai mari au fost înregistrate, de-a 
lungul întregului interval 1960-1989, în municipiul Bucureşti, urmat de judeţele Con- 
stanta şi Braşov. La sfârşitul anilor 1980, judeţul Prahova îşi disputa locul al treilea 
cu judeţul Braşov. Dacă Bucureştiul a reuşit să se menţină în vârf prin puterea demo- 
grafică şi prin puterea de cumpărare a locuitorilor, distribuţia în celelalte judeţe ne 
arată de fapt importanţa turismului pentru alimentaţia publică, vacantele petrecute de 
români pe litoral sau în staţiunile montane presupunând o creştere periodică a consu- 
mului alimentar public. 


ANIC, fond CC al PCR - Secţia Economică, dosar 62/1966, f. 88. 

. Vezi Institutul National de Statistică, Populaţia la recensămintele din anii 1948, 1956, 1966, 
1977, 1992 şi 2002 — judeţe şi medii, material disponibil online la http : //www.insse.ro/cms/ 
files/RPL2002INS/Vvol1/tabele/t01 .pdf (accesat la data de 29 august 2013). 

3. ANIC, fond CC al PCR - Secţia Economică, dosar 34/1954, f. 72; Alexandru Sobaru, 

op. cit., p. 259. 

4. ANIC, fond CC al PCR - Secţia Economică, dosar 62/1966, ff. 87-88. Comparatia a fost 
făcută între vânzările prin Centrocoop şi vânzările prin Ministerul Comerţului Interior. Rapor- 
tul de 1 la 3 se menţine şi în cazul comparatiilor rural-urban (ANIC, fond CC al PCR - Secţia 
Economică, dosar 34/1954, f. 72; dosar 62/1966, f. 96). 

5. Pentru date, vezi Anuarul statistic al României, 1990, pp. 578-583. Despre dinamica numă- 

rului de turişti străini în perioada comunistă şi aportul valutar al acestora, vezi Bogdan 

Murgescu, România şi Europa. Acumularea decalajelor economice (1500-2010), Editura 

Polirom, Iaşi, 2010, pp. 376-379. 

Modernizare şi stagnare în epoca Ceauşescu 


În 1966, după zece ani de la vizita de studiu a delegaţiei române în Uniunea Sovietică, 
reţeaua „modernizată” se prezenta astfel: 24 de restaurante cu autoservire (din 848 
restaurante), 107 bufete-expres şi 227 bufete de incintă (din aproape 8.000 de bufete 
şi bodegi), 26 de baruri, 8 bucătării de bloc, 17 cafenele, 44 de unităţi tip „gospodina”. 
În total, alimentaţia publică permanentă funcţiona cu 11.566 de unităţii. Aşadar, 
numărul unităţilor „moderne” era infim în raport cu marea masă a restaurantelor, 
bodegilor, bufetelor şi cofetăriilor denumite peiorativ după 1989 „comuniste”. 


Tabelul 2. Indicatori sociali ai alimentației publice 


Numărul de locuitori la o unitate ae 
: : ; m.p./1.000 locuitori 
Statul (inclusiv cantine) (1980, planificat) 
1.965 1.972 , 
Romania 1.249 1.021 120 urban, 90 rural 
Bulgaria 472 390 175 
Cehoslovacia 420 401 200 
R.D. Germană 513 - 200 
Polonia 2.039 1.573 - 
Ungaria 658 556 200 
URSS 1.198 983 - 


Sursa: ANIC, fond CC al PCR - Secţia Economică, dosar 10/1974, f. 57; dosar 126/1976, f. 25. 


Datele din tabelul 2 ne arată insuficienţa de localuri în raport cu populaţia, mai 
ales dacă ţinem cont de faptul că, pentru anul 1980, suprafaţa la mia de locuitori 
planificată era aproape de două ori mai mică decât în Cehoslovacia, Germania de Est 
şi Ungaria. Cu alte cuvinte, în România unităţile erau relativ puţine şi mici. Nu avem 
însă date care să ne arate dacă erau şi supraaglomerate (deci dacă potenţialul de 
consumatori al unei unităţi s-ar fi reflectat şi în realitate). Dacă ne întoarcem la 
procentul slab al urbanizării - de dată recentă, cu un segment considerabil ancorat 
încă în habitus-ul țărănesc -, am putea presupune că localurile din oraşe (în medie, 
mai spatioase decât cele din sate), de regulă, nu erau aglomerate. 

Principalele probleme ale alimentaţiei publice în anii 1966 şi 1967 - care stăteau 
de fapt în calea creşterii rentabilităţii - se refereau mai ales la lipsa de diversitate şi 
la calitatea slabă a servirii. Numărul unităţilor „solicitate de consumatori” (restau- 
rante cu autoservire, birturi, simigerii, patiserii, plăcintării etc.), dar şi al unităţilor 
şi secţiilor de tip „gospodina”, al bufetelor din magazinele alimentare şi al cofe- 
tăriilor din mediul rural trebuia să crească în următorii ani”. Creşterea numărului de 


1. ANIC, fond CC al PCR - Secţia Economică, dosar 62/1966, f. 126. 
2. ANIC, fond CC al PCR - Secţia Cancelarie, dosar 102/1967, f. 86. Deja în 1967 urmau 
să fie înfiinţate între 40 şi 100 de unităţi de fiecare tip. 

localuri „cu caracter recreativ-distractiv” (baruri, cluburi pentru tineret, restaurante 
cu program muzical şi artistic, cazinouri, cabaret şi discoteci - mai ales în staţiunile 
vizitate de turiştii străini) ilustra o tendinţă de inspiraţie occidentală, care însă a trecut 
repede într-un con de umbră prin răspândirea stilului national/traditional la comanda 
organelor de partid. În martie 1966, Secţia Bunuri de Consum-Comert-Cooperatie 
a Comitetului Central al PCR (îndrumată de Leonte Răutu) a însărcinat Ministerul 
Comerţului Interior şi Centrocoop să „imprime unităţilor o mai mare preocupare pentru 
reflectarea specificului national şi local”!. Abandonarea stilului urban sovietic în 
favoarea celui rustic românesc reieşea din lista de sugestii: restaurant bănăţean, 
restaurant moldovenesc, restaurant-stână, cramă, han, restaurant pescăresc, restaurant 
vânătoresc, restaurant-moară, sat turistic. Ce presupunea această transformare ? 


Fiecare din unităţile propuse va avea o notă caracteristică prin meniu, decorație interioară, 
ţinută vestimentară a personalului, muzică etc. Pentru menţinerea profilului şi pentru 
asigurarea unei continuitati a meniurilor şi retetarelor, aceste unităţi vor avea prioritate in 
livrările de produse alimentare variate şi de cea mai bună calitate, în care scop s-a încheiat 
un protocol între Ministerul Comerţului Interior, Centrocoop şi ministerele producătoare?. 


Cele mai multe unităţi de acest tip au fost înfiinţate în zonele turistice (Braşov, 
Dobrogea, Mureş), considerându-se că şi turiştii străini erau interesaţi să încerce ceva 
pitoresc. Căpătând prioritate la aprovizionare, restaurantele cu specific traditional — in 
pofida notei kitsch şi a mesajului propagandistic - au devenit printre cele mai îndrăgite, 
alături de vechile restaurante interbelice bucureştene. Nume precum „Carul cu Bere”, 
„Doina”, „Doi Cocosi”, „Hanul lui Manuc”, „La Peştera”, „Mioriţa” (Bucuresti), 
„Cerbul Carpatin”, „Coliba Haiducilor”, „Şura Dacilor” (Braşov şi Poiana Braşov), 
„Bolta Rece” (Iaşi), în cazul în care unele dintre ele nu mai există, stârnesc şi azi 
nostalgia unor contemporani ai noştri. 

În anii 1970, a devenit evidentă implicarea secretarului general al PCR, Nicolae 
Ceauşescu, în evoluţia sectorului de alimentaţie publică şi de turism. În 1972, la scurt 
timp după amenajarea şi deschiderea „Hanului Manuc”, Nicolae Ceauşescu a indicat 
să se diversifice oferta şi să se amenajeze o grădină de vară în curtea interioară”. Ca 
orice alt material referitor la dezvoltarea planificată a economiei, programele privind 
dezvoltarea alimentaţiei publice au fost verificate şi modificate de Nicolae Ceauşescu. 
În planul referitor la perioada 1976-1980, pe lângă atenţia acordată turiştilor străini, 
măsurile au căpătat şi un caracter antialcoolic, iar discursul „alimentaţiei raţionale” 
începea să capete contur. Ponderea bufetelor şi bodegilor scăzuse între 1970 şi 1975 
de la 65% la 42% şi trebuia să se reducă în continuare la 33%, prin reprofilarea lor 
în restaurante, lactobaruri, berării, patiserii, gogoşerii şi unităţi de tip „gospodina”. 
Totodată, desfacerea produselor culinare în aceste unităţi trebuia să fie de minimum 


1. ANIC, fond CC al PCR - Secţia Economică, dosar 44/1966, f. 44. 
2. ANIC, fond CC al PCR - Secţia Economică, dosar 62/1966, ff. 66-67. 
3. ANIC, fond CC al PCR - Secţia Economică, dosar 24/1974, ff. 12-13. 


90 VLAD PAŞCA 


15%. În ansamblul alimentaţiei publice, ponderea băuturilor alcoolice trebuia să 
scadă sub cota de 50%, iar o parte dintre băuturile spirtoase să fie înlocuite cu băuturi 
răcoritoare - în conformitate cu indicaţiile lui Nicolae Ceausescu'. Din rândul bău- 
turilor alcoolice, doar berea la halbă era în continuare agreată, fiind considerată o 
băutură slab alcoolică şi nutritivă, cu un „conţinut bogat de vitamine şi glucide”. În 
privinţa „alimentaţiei raţionale”, programul urmărea eliminarea excesului de grăsimi 
şi carbohidrați, şi „îmbunătăţirea conţinutului mâncărurilor în proteine şi vitamine”. 
Acest obiectiv urma să fie atins prin introducerea unor cantităţi mari de materie primă 
„deshidratată, congelată şi concentrată”, prin „elaborarea parametrilor calitativi şi 
nutritionali ai preparatelor culinare” şi prin folosirea produselor din conserve (in 
special cele de peşte). În localurile care serveau şi turişti străini, ospătarii şi barmanii 
trebuiau să cunoască limbi străine, iar oferta culinară să cuprindă şi preparate din 
bucătăria internaţională, pe lângă cele autohtone”. 

Câte dintre directivele anilor 1970 şi 1980 şi-au atins cu adevărat scopul? Cu 
datele precare pe care le detinem în prezent şi dat fiind că propaganda şi limba de 
lemn din discursul public au acaparat circulaţia informaţiei, e dificil de formulat 
aprecieri cu privire la evoluţia alimentaţiei publice în cea mai nefastă perioadă a 
regimului lui Nicolae Ceauşescu. De exemplu, revista Comerțul socialist din anii 
1960 s-a dovedit o sursă bogată de informaţii - dincolo de propaganda mai putin evi- 
dentă - însă în anii 1980 textele constau în lozinci, adeziuni şi angajamente, precum 
şi reformulări din documentele PCR. Critica şi informaţia au dispărut de pe suportul 
scris şi au fost preluate în discursul oral clandestin. Există mituri şi anecdote care 
vor putea fi verificate în viitor cu ajutorul anchetelor sociologice şi de istorie orală, 
însă până atunci putem afirma cu siguranţă că penuria şi programul de „alimentaţie 
raţională”, chiar şi cu atenuările create de economia secundară şi de mecanismele 
informale de distribuţie, au scăzut în mod considerabil calitatea alimentaţiei publice 
din România. 


Inertiile şi problemele endemice 
ale alimentaţiei publice socialiste 


Cu toate că au existat excepţii în restaurantele din „nomenclatura” Ministerului 
Comerţului Interior şi ONT, în care au beneficiat şi românii de pe urma serviciilor 
superioare destinate în special clientelei străine sau elitei politice, localurile socialiste 
au lăsat multor contemporani o impresie generală proastă. Numeroasele critici şi măsuri 


1. Producţia de băuturi răcoritoare trebuia să crească de la 200 milioane litri la 500 milioane 
litri pe an. 

2. Pentru întregul program, vezi ANIC, fond CC al PCR - Secţia Economică, dosar 126/1976, 
ff. 1-21. 

din timpul regimului comunist ne arată că situația alimentației publice nu a putut fi 
reformată, ci doar ameliorată. Problemele care au persistat au fost următoarele! : 


e Incapacitatea de a face faţă cererii crescute. În zonele foarte populate (centrul 
oraşelor mari, stațiuni), mai ales în timpul verii, afluenta de clienţi ducea in cele 
din urmă la epuizarea stocurilor de gheață, ape minerale, bere şi carne. În plus, 
nu era angajat personal suficient pentru un randament maxim, tocmai din cauza 
neregularități numărului de clienţi. 

e Disponibilitatea de a atrage şi servi consumatorii era influenţată de perspectiva 
împlinirii şi depăşirii sarcinilor de plan primite (exprimate cantitativ sau valoric). 
Depăşirea cu mult a planului nu era un lucru de dorit, deoarece următoarea sarcină 
ar fi avut ca referinţă acea performanţă (ceea ce însemna din ce în ce mai multă 
muncă pentru aproximativ aceleaşi salarii). Aşadar, odată atinse cifrele de plan, 
clienţii nu erau de dorit. Din momentul în care au fost trasate sarcini cu privire 
la economisirea de materiale, combustibil etc., unele preparate nu erau disponibile 
dacă numărul de clienţi nu ar fi fost suficient pentru acoperirea costurilor sau 
pentru a face activitatea eficientă. 

e Un aspect în general neatractiv. Rapoartele inspecțiilor şi reclamatiile consuma- 
torilor au dezvăluit murdăria podelelor, toaletei, mobilierului, tacâmurilor şi vese- 
lei, starea de degradare a obiectelor, lipsa ventilatiei, feţele de masă pătate şi rupte, 
ţinuta neglijentă a personalului, meniurile slinoase. Pe lângă considerentele de 
ordin igienico-sanitar, putea fi vorba şi de critica adusă decoratiunilor prea vechi 
sau prea deteriorate şi, în general, ambianţei inestetice sau anoste. 

e Neplăcerile interacțiunii clientului cu personalul unităţii. Lipsa de amabilitate, 
impolitetea, uneori chiar reaua-voinţă a ospătarilor şi vânzătorilor creau nemultu- 
miri şi disconfort în rândul clienţilor. Nerespectarea orarului, lentoarea servirii şi 
figura posacă a multor chelneri arătau că nu clientul era stăpânul - aşa cum spunea 
o expresie -, ci personalul nedisciplinat şi needucat, uneori chiar nepriceput sau 
viclean (atunci cand „încărca” nota de plată). Explicaţia consta uneori - şi aproape 
întotdeauna în cazul vânzătorilor - în faptul că servirea ireproşabilă nu era răs- 
plătită în aşa măsură încât personalul să considere că efortul unui comportament 
adecvat aducea beneficii. Disponibilitatea de a oferi un serviciu bun era invers 
proporţională cu potenţialul aparent al bacşişului sau cu siguranţa unui număr mai 
mare de clienţi decât era necesar („are balta peşte”). 

e Calitatea îndoielnică a preparatelor. Nerespectarea retetelor, folosirea de surogate 
sau diluările („furtul la gramaj”), iar în cazuri extreme folosirea ingredientelor 
alterate, necuratate sau infestate, precum şi aspectul neatractiv, prelucrarea insuficientă 


1. Aceste aprecieri se bazează, cu precădere, pe informaţiile desprinse din presa specializată 
(Comerţul socialist), documentele de arhivă (ANIC, fond CC al PCR). Pentru a nu 
încărca textul, vom face trimiteri bibliografice separate numai acolo unde considerăm 
că este necesar. 

şi temperatura nepotrivită în momentul servirii nu erau de natură să mulţumească 
şi să fidelizeze clienţii. Uneori, în lipsă de absolvenţi ai şcolilor profesionale, mai 
ales în anii 1950, puteau fi angajate pe postul de bucătar persoane „pricepute” 
sau activişti de partid. 

Oferta restrânsă. Odată cu uniformizarea învăţământului de alimentaţie publică şi 
cu elaborarea retetarelor, gama de preparate s-a restrâns considerabil. Creativi- 
tatea şi disponibilitatea pentru diversificare ale producătorilor nu erau stimulate 
pecuniar, iar lipsa cronică a unor ingrediente a condus şi mai mult la o „şabloni- 
zare” şi la o sărăcire a meniurilor. 

Preţul nu era neapărat un indicator al calităţii şi al cererii. Adaosul comercial 
varia - in general între 10% şi 30% - în funcţie de categoria unităţii, iar preţurile 
nu aveau voie să depăşească anumite limite. La un interval restrâns al preţurilor, 
mai degrabă alti factori făceau diferenţa între localuri. 

Lipsa tehnologiei de conservare, preparare şi servire. Camerele frigorifice, apoi 
frigiderele au fost achiziţionate cu greu, iar vasele de gătit din inox încă nu 
fuseseră introduse pe scară largă în anii 1970. O tehnologie rudimentară menținea 
la nivel scăzut productivitatea, ceea ce avea repercusiuni şi asupra duratei de 
valabilitate şi a modului de valorificare a produselor. 

Lipsa de promptitudine a autorităţilor locale şi a şefilor de unităţi în receptarea 
sugestiilor şi rezolvarea reclamatiilor (cu o pondere de peste 50% din totalul 
sesizărilor din comerţ). 

Tendinţa consumatorului de a ceda în faţa condiţiilor existente. Un client prea 
pretentios sau prea critic ar fi riscat ca cererea sa să nu mai fie deloc satisfăcută, 
iar lipsa unei alternative imediate a crescut doza de toleranţă, permiţând astfel 
propagarea deficienţelor din alimentaţia publică atât timp cât instituţiile coercitive 
nu interveneau pentru îmbunătăţirea situaţiei consumatorilor. Pe de altă parte, unii 
clienţi şi-au modificat comportamentul sau reţeaua de cunoştinţe în aşa fel încât 
să aibă parte de o servire preferentiala. 


Toate aceste disfunctionalitati au fost, în diferite grade, specifice sistemului socia- 


list, deci nu doar alimentaţiei publice din România, aşa cum arată cele două experienţe 
de mai jos: 


Berlinul de Est 


Varsovia, 1988 


În sfârşit aşezaţi la masă, servirea era de-a 
dreptul proastă. Majoritatea preparatelor din 
meniu nu existau. Acest lucru era comunicat 
clientului pe un ton care-i sugera că e un tâm- 
pit sau un scandalagiu, din moment ce a cerut 
ceva ce nu exista. Când se ajungea la o inte- 
legere asupra unei comenzi care putea fi satis- 
făcută, chelnerul se dovedea neglijent şi tafnos, 
iar mâncarea sigur nu avea temperatura potri- 
vită. Cu toate acestea, nimeni nu se plângea. 


Primul tip [de restaurant] era formal, gol, deti- 
nut de stat, prăfuit, luminat de neoane pâl- 
pâinde şi şuierătoare. Aveau meniuri lungi din 
care o persoană putea alege diverse feluri de 
mâncare — în principal, porc fript, în varii forme, 
şi supe apoase -, care puteau sau nu să ajungă 
la masă. Ospătarii erau plictisiti ori de-a drep- 
tul mitocani: „Ei se fac că ne plătesc, noi ne 
facem că muncim” era mantra de bază. Uneori 
iti luau comanda, se duceau până la bucătărie, 

Ospătarul în mod sigur îi făcea o favoare clien- | apoi se întorceau şi iti spuneau că ceea ce ai 
tului prin faptul că în cele din urmă îl servea. | comandat nu mai este disponibil, şi probabil 
Protestul ar fi condus numai la refuzul complet | multe alte lucruri erau la fel. Dacă protestai, 
al serviriil. ridicau din umeri?. 


Experimentul „mandatarilor” 


Dacă oferta alimentaţiei publice socialiste se dovedea nesatisfăcătoare, unii clienţi 
găseau alternative in economia secundară. Țăranul care vindea ţuică şi vin in propria 
gospodărie sau orăşeanul care devenea peste noapte vânzător ambulant de plăcinte la 
poarta vreunei uzine erau tolerati de un regim incapabil să regleze întru totul activitatea 
economică. Un fost angajat în comerţul socialist îşi amintea de un bărbat „foarte 
gospodar şi descurcdret” care, pe la mijlocul anilor 1970, organiza în curtea casei 
sale petreceri cu vin şi fripturi la care luau parte şi membri de partid’. 

Setul de măsuri propuse în 1967 cu privire la îmbunătăţirea sectorului de alimentaţie 
publică şi de turism, conform directivelor Congresului al IX-lea al PCR“, reabilita 
spiritul comercial al vechilor comercianţi particulari. De data aceasta încurajată de 
stat, iniţiativa privată urma să se manifeste prin „mandatari” şi pensiuni familiale. 
„Mandatarii” puteau prelua unităţi medii şi mici nerentabile, având libertăţi în privinţa 
aprovizionării, angajărilor, preţurilor (în limitele stabilite de Ministerul Comerţului 
Interior), retetelor, ofertei culinare şi amenajărilor. Statutul lor juridic era de angajaţi 
ai întreprinderii de alimentaţie publică, având toate drepturile salariale ale unui şef 
de unitate. Contractul pe care îl semnau cu organizaţia comercială de care aparţinea 
unitatea prevedea ca „mandatarul” să verse lunar o sumă fixă de bani, stabilită în 
prealabil, care includea şi beneficiul mediu pe care l-ar fi realizat o unitate rentabilă 
corespunzătoare. Restul castigului — dacă exista - rămânea la dispoziţia „mandatarului”. 
În felul acesta, organizaţia comercială îşi asigura un câştig regulat chiar şi atunci când 
unitatea ar fi avut un bilanţ negativ. În acelaşi timp, sistemul de „cointeresare materială” 


1. Peter W. Sperlich, Oppression and Scarcity. The History and Institutional Structure of the 
Marxist-Leninist Government of East Germany and Some Perspectives on Life in a Socialist 
System, Praeger, Westport, CT, 2006, p. 208. 

2. Anne Applebaum, „Revoluţia din piaţă”, traducere şi adaptare de Alexandru Fotescu, în 

Foreign Policy România, iulie-august 2013, p. 93. 

Gheorghe Florescu, Confesiunile unui cafegiu, Editura Humanitas, Bucureşti, 2008, p. 130. 

4. „Schimbările în structura consumului se evidenţiază şi prin faptul că, în cadrul serviciilor, 
se va extinde turismul, se va dezvolta deservirea populaţiei de la oraşe şi sate. Volumul sporit 
de mărfuri ce vor fi desfăcute pe piaţă cere îmbunătăţirea activităţii organelor de conducere 
a comerţului, a tuturor organizaţiilor comerciale. Va trebui să se acorde mai multă atenţie 
dezvoltării reţelei comerciale, bunei amplasări a noilor unităţi, dotării cu mijloacele necesare 
desfăşurării în bune condiţii a activităţii. Este, de asemenea, necesară ridicarea gradului de 
pregătire a cadrelor din comerţ în scopul asigurării unei deserviri civilizate a populaţiei” 
(fragment din raportul lui Nicolae Ceauşescu, în Scânteia, 20 iulie 1965, p. 4). 

impulsiona „mandatarul” să obţină câştiguri care să depăşească suma ce trebuia 
returnată, deci să-şi maximizeze propriul profit. Forma aceasta de arendă declanşa, 
evident, comportamentul antreprenorial şi concurenţa. Leonte Răutu exprima acest 
lucru în cuvinte simple : „Şi vor trebui să se bată ca să aibă un beneficiu mai mare, 
pentru că dacă va încasa [sic /] mai mult, le va rămâne mai mult lor şi celor care vor 
lucra cu ei”!. Pensiunile familiale trebuiau să completeze reţeaua de cazare existentă 
în staţiuni, pe trasee turistice şi în diferite localităţi izolate. Persoanele autorizate să 
deschidă asemenea pensiuni urmau să plătească statului un impozit pe venit?. 

Pe 28 iunie 1967, Comitetul Executiv al CC al PCR a aprobat aceste două propu- 
neri, iar Nicolae Ceausescu - încrezător şi interesat de rezultatele „experimentării” — 
a dat dispoziţia să se elaboreze o hotărâre a Consiliului de Miniştri”. În următoarele 
luni au apărut sute de unităţi cu „mandatari”, aprovizionate cu cele mai bune mărfuri 
(prin propria reţea de furnizori) şi amenajate în cel mai atrăgător mod cu putinţă. 
Din moment ce „mandatarii” erau preocupaţi de satisfacerea cererii, clienţii nu au 
întârziat să apară, afacerile devenind astfel foarte profitabile. O bună parte din profituri 
au fost orientate spre extinderea locuinţelor şi achiziţionarea de automobile şi alte 
bunuri scumpe“, „mandatarii” ajungând astfel să fie percepuți drept „îmbogăţiţi”. 
Surprinşi de succesul lor şi depistând potenţialul subversiv al acestor forme de comerţ 
cvasicapitaliste, liderii politici au declarat încheiat experimentul, iar presa a condam- 
nat presupusele infracţiuni economice comise de „mandatari”5. În optica regimului 
comunist, nimeni nu s-ar fi putut îmbogăţi decât pe căi ilicite. Nu s-a descoperit actul 
normativ care să pună capăt acestui fenomen, dar Nicolae Ceauşescu îi declara lui 
Mihail Gorbaciov în decembrie 1989: „După un an de zile am văzut că se imbogatesc 
şi am lichidat complet această situaţie”. În opinia secretarului general al PCR, 


„mandatarii” „ajunseseră un fel de capitalişti””. 


Concluzii 


Alimentatia publică din România socialistă a devenit rapid controlată direct de stat. 
Cu toate măsurile statului „paternalist”, incapacitatea ofertei de a acoperi cererea s-a 
cronicizat în unele zone mai putin prioritare. Penuria s-a făcut simțită şi în alimentaţia 


ANIC, fond CC al PCR - Secţia Economică, dosar 44/1967, f. 27. 

ANIC, fond CC al PCR - Secţia Economică, dosar 32/1967, ff. 60-61. 

ANIC, fond CC al PCR - Secţia Cancelarie, dosar 102/1967, f. 37. 

Deoarece legislaţia socialistă interzicea acumularea de proprietăţi, cheltuielile au vizat bunuri 

mobile. 

5. Comerţul socialist, 12 octombrie 1968, p. 3; 26 octombrie 1968, p. 4; 11 ianuarie 1969, 
p. 2. 

6. Lavinia Betea, „Ultima vizită a lui Nicolae Ceauşescu la Moscova (II)”, în Sfera Politicii, 
nr. 143, 2010, disponibil online la http : //www.sferapoliticii.ro/sfera/143/art11-arhiva.html 
(accesat la data de 31 august 2013). 

7. ANIC, fond CC al PCR - Secția Cancelarie, dosar 13/1977, f. 65v. 

publică, alături de alte efecte colaterale ale economiei planificate. Iterarea unor 
sarcini de îmbunătăţire arată faptul că dezvoltarea dirijată nu a fost pe atât de eficace 
pe cât ar fi dorit conducerea de partid şi de stat. În plus, interesul pentru rentabilitate, 
deci pentru eficienţă economică, a fost mai puternic decât interesul pentru satisfacția 
consumatorului. Studiul cererii s-a făcut în mod rudimentar, prin analiza vânzărilor 
sau prin interacţiunea dintre vânzător şi cumpărător. Uneori, alimentaţia publică, 
alături de comerţul alimentar, s-a dorit a fi o bază de legitimitate a regimului sau un 
paliativ pentru nemulţumirile populatiei’. Promisiunea „creşterii nivelului de trai” 
s-a ciocnit de conservatismul ideologic şi economic, status-quoul socialist şi dimen- 
siunea cantitativă situându-se înaintea implementării reformei şi dimensiunii calitative. 
În cele din urmă, consumatorul din alimentaţia publică şi-a dat seama că nu are 
suveranitate, alegând ori să protesteze în van, ori să se acomodeze, ori să se orienteze 
către servicii alternative - acolo unde existau. În anii 1960, un cuplet de Zizi Serban 
conţinea următorul fragment: 


În Informaţia scrie, când vezi reclamele,/ „Petreceţi de minune doar la TAPL!”./ La 
„Lido” sau la „Cina” e-ntr-adevăr aşa,/ dar dai peste-o bodegă unde, pe-onoarea mea.../ 
E frapată băutura,/ da’ nu cine ştie ce,/ şi e la gramaj friptura,/ da’ nu cine ştie ce;/ 
socoteala e cinstită,/ da’ nu cine ştie ce ; / pleci de-acolo multumita,/ da’ nu cine ştie ce... 


Alimentatia publică din România socialistă a fost multumitoare pentru o mare 
parte a populaţiei, „da” nu cine ştie ce...”. 


1. În august 1977, la câteva luni de la protestele minerilor din Valea Jiului, a fost aprobată 
construirea a două cantine a câte 600 de locuri, la Petroşani şi la Lupeni, alături de maga- 
zine şi întreprinderi de industrie alimentară (ANIC, fond CC al PCR - Secția Economică, 
dosar 25/1977, ff. 56-57v.). 

Reeducare şi viaţă cotidiană în Penitenciarul Aiud 


The objective of this study is to analyze the daily life of the political prisoners in the Aiud 
Penitentiary during the late re-education (1959-1964). By daily life we understand the 
prisoners’ activity and preoccupations, as well as the club activity imposed by the Aiud 
Operative Group (GOA). The first part of the study focuses on the activity and structure of 
the Aiud Operative Group, created in 1959 under colonel Gheorghe Crăciun 's command. 
Having the same structure as a regional direction of the Securitate, the Operative Group 
developed a strong informative work with the purpose of documenting the prisoners’ activity. 
Using the rich CNSAS archives that describe the GOA’s activity was an important stake of 
our research. Aiud was a prison whose constraints consisted in cold, hunger and isolation. 
Faced with these privations, the prisoners responded through solidarity (alimentary, medical 
and moral support), political resistance (anti-communist-enforcing debates) and spiritual 
freedom (literary preoccupations, religious life). 


Keywords : communist penitentiary system, Aiud prison, Aiud Operative Group, daily life 
in prison. 


„Aiudul e o academie, nu o puşcărie”!, scria Ştefan Muscalu în temnita Aiudului 
în toamna anului 1959. O academie în sensul preocupărilor culturale ale deţinuţilor, 
dar mai ales o comunitate a celor închişi. Închisorile comuniste au fost spaţii ale 
paradoxurilor, în care violenţa torturilor şi brutalitatea tortionarilor au generat liber- 
tatea spiritului, ce a reprezentat rezistenţa deţinuţilor în faţa acelei lumii a morţii. 
Dacă sistemul carceral comunist a „oferit” celor închişi foame, frig, izolare, bătăi, 
aceştia au oferit, în schimb, deopotrivă tortionarilor şi nouă, celor de azi, creaţii ale 
spiritului care au depăşit gardul de sârmă ghimpată al temnitei. 

Pornind de la această confruntare dintre deţinuţi şi regim, studiul de faţă îşi 
propune să abordeze problematica vieţii cotidiene din timpul reeducării târzii de la 
Aiud, 1959-1964. Prin viata cotidiană înţelegem atât preocupările din celule ale deti- 
nutilor — viata „privată” —, cât şi activitatea din cadrul reeducării la care erau obligaţi 
să ia parte cei închişi - viata „publică”. Ipoteza care fundamentează analiza vieţii 
cotidiene este structurarea de către regim a practicilor din reeducare în opoziţie cu 
preocupările şi atitudinile deţinuţilor. Astfel, se creează o viaţă cotidiană paralelă, 
oficială, de club, care încerca să contracareze activitatea din celulă a deţinuţilor, 
considerată subversivă. Alegerea acestui segment temporar este argumentată de com- 
plexitatea fenomenului reeducării, ce pune Aiudul în faţa reorganizării instituţionale, 
fiind creat Grupul Operativ, a cărui misiune de reeducare a deţinuţilor ordonează 
strict regimul celular al deţinuţilor, dar mai ales bulversează preocupările cotidiene 
ale acestora. 

Valorizarea surselor de arhivă, care documentează activitatea Grupului Operativ 
Aiud (GOA), reprezintă miza majoră a demersului nostru. Noutatea şi relevanta istorică 
a acestor documente rezidă în faptul că ele redau complexitatea preocupărilor detinu- 
tilor în desfăşurarea lor cotidiană, oferindu-ne, astfel, un tabloul variat al regimului 
şi activităţilor celor închişi. Alături de sursele documentare, memorialistica de deten- 
tie şi interviurile cu supraviețuitorii Gulagului românesc ne-au ajutat în demersul 
nostru de a reconstitui viaţa cotidiană a deţinuţilor din închisoarea de la Aiud. 


1. Este titlul unei creaţii dintr-un ciclu de poezii al detinutului Ştefan Muscalu, semnalat 
într-o raport informativ din octombrie 1959 (ACNSAS, fond Documentar, dosar 13484, 
vol. 2, f. 24). 

2. Dosare din Arhiva CNSAS, fondul Documentar : dosar 3463, dosar 12609 — 6 volume, dosar 
13481, dosar 13482 - 6 volume, dosar 13483 - 3 volume, dosar 13484 - 14 volume, 
dosar 13485 - primele 15 volume; fond Informativ: Nistor Chioreanu - I 233797 - 
31 volume; Nicolae Pătraşcu - I 151086 - 7 volume; Radu Mironovici - I 151985 - 
7 volume ; Gheorghe Brahonschi - I 165106 - 5 volume; Alexandru Ghica - I 185010 - 
8 volume; Aurel Călin - I 16053 — 4 volume. 

În prima parte a studiului nostru, ne vom apleca asupra acţiunilor premergătoare 
debutului reeducării. De asemenea, vom întreprinde şi o analiză instituţională a 
Grupului Operativ, cu scopul de a prezenta contextul şi modul în care sunt create 
documentele referitoare la viata cotidiană a deţinuţilor. Deşi activitatea Grupului Operativ 
s-a desfăşurat în principal în direcţia reeducării deţinuţilor politici, lucrarea de faţă nu-şi 
propune să abordeze exhaustiv problematica mai amplă a fenomenului reeducărilor 
târzii din penitenciarele comuniste. Răspunsurile la întrebările legate de mizele, rezul- 
tatele şi atitudinea deţinuţilor în reeducare vor face obiectul unor analize ulterioare. 


Pregătirea reeducării 


Cel de-al doilea val al reeducărilor din închisorile comuniste îşi are începutul la cum- 
pana anilor 1957/1958, sub coordonarea Serviciului Independent din Direcţia a M-a 
a Securităţii, responsabil cu munca informativă în penitenciare, şi a Serviciului Cul- 
tural-Educativ din Direcţia Generală a Penitenciarelor şi Coloniilor de Muncă!. În 
februarie 1958 s-a luat decizia la nivelul conducerii Direcţiei a III-a ca în Aiud să fie 
concentrați deţinuţi legionari?. Din acel moment, numărul legionarilor închişi in Aiud 
a crescut simţitor. Astfel, dacă în februarie 1958 în Aiud erau 800 de legionari”, la 
15 octombrie 1959 numărul acestora ajungea la 1.955‘. În martie erau 3.089 deţinuţi, 
dintre care 2.786 legionari”, iar în noiembrie 1961 erau încarceraţi 3.262 deţinuţi 
legionari, dintr-un total de 3.632 deţinuţi“. În Aiud erau închişi şi deţinuţi de drept 
comun, aproximativ 400, cei mai multi proveniţi din rândurile fostelor cadre ale MAI’. 

În acest context, la 1 noiembrie 1958, colonelul Gheorghe Crăciun este numit la 
conducerea Penitenciarului Aiud, funcţie pe care a ocupat-o până la 1 octombrie 
19648. Conform propriei mărturii, Gheorghe Crăciun fusese chemat, în toamna anului 
1958, la MAI, de fata fiind ministrul Alexandru Drăghici, loctiitorul său, general- 
locotenent Gheorghe Pintilie, şi secretarul ministerului, general-locotent Vasile Negrea. 
Aceştia i-au comunicat numirea în funcţia de comandant al Penitenciarului Aiud 
pentru o misiune specială de reeducare a deţinuţilor legionari din această închisoare”. 


1. Mihai Demetriade, „Descompunere şi reabilitare. Elemente-cadru privind activitatea Grupu- 
lui Operativ Aiud”, în Caietele CNSAS, anul II, nr. 2 (4), 2009, p. 266. 

ACNSAS, fond Documentar, dosar 13485, vol. 13, f. 158. 

Ibidem, f. 155. 

ACNSAS, fond Documentar, dosar 13484, vol. 2, f. 1. 
ACNSAS, fond Documentar, dosar 13483, vol. 1, f. 8. 
ACNSAS, fond Documentar, dosar 12609, vol. 3, f. 287. 

Ibidem. 

Andrei Muraru, „Profilul reeducatorului. Biografia lui Gheorghe Crăciun”, în Cosmin 
Budeancă, Florentina Olteanu (coord.), Forme de represiune în regimurile comuniste, 
Editura Polirom, Iaşi, 2008, p. 114. 

9. Viorel Cacoveanu, Satanizarea României, Editura Obiectiv, Craiova, 2006, pp. 24-25. 

La venirea lui Crăciun la conducerea instituţiei, penitenciarul era subordonat 
Regionalei de Securitate din Cluj, munca de contrainformaţii fiind coordonată de 
Serviciul „D” de la nivelul acesteia!. Nemulțumit de această subordonare, care 
împiedica desfăşurarea activităţilor la nivelul „indicaţiilor” trasate de la Bucuresti, 
colonelul Crăciun a redactat la începutul anului 1959 un raport către conducerea 
MAI, în care a solicitat înfiinţarea Grupului Operativ?. În martie 1959, se creează 
Grupul Operativ Aiud’, asimilat unei regionale de Securitate, subordonându-se direct 
conducerii superioare a MAI, respectiv ministrului Alexandru Drăghici”. În schema 
de organizare a Grupului Operativ au fost prevăzute 20 de posturi. Până în 1963, a 
funcţionat însă cu un număr de doar 16 ofiţeri, iar după aceea cu 13. Aceştia lucrau 
conspirat, sub acoperirea gradului de plutonier, deşi rolul şi funcţiile lor erau cu totul 
altele, fiind conspirati inclusiv faţă de personalul militar sau administrativ propriu 
al penitenciarului. Membrii Grupului Operativ fuseseră selectaţi dintre cei mai buni 
elevi ai Școlii de ofițeri de securitate de la Băneasa”. 

Colonelul Crăciun menţiona, în raportul asupra reeducării din Aiud, sarcinile 
trasate de conducerea ministerului la înfiinţarea Grupului Operativ : 


1) organizarea muncii informative ; 2) cunoaşterea comandamentului legionar, care diri- 
jează activitatea în detenţie şi afară ; 3) cunoaşterea activităţii legionarilor ; 4) descoperirea 
eventualelor canale de legătură; 5) destrămarea organizaţiei legionare; 6) antrenarea 
legionarilor la munci productive; 7) schimbarea mentalitatii legionarilor, prin muncă şi 
culturalizare®. 


Sarcinile trasate se inscriau in scopul principal pentru care a fost infiintat GOA, 
respectiv destrămarea organizaţiei legionare, acţiune desfăşurată pe două planuri : 
a) compromiterea liderilor legionari, şi b) reeducarea deţinuţilor. Munca cultural-edu- 
cativă, cum era denumită eufemistic activitatea GOA, era susţinută şi dublată de munca 
informativă, conspirativă, prin care GOA coordona întregul proces al reeducării. 
Munca informativă a reprezentat instrumentul prin care s-a documentat activitatea 
deţinuţilor - preocupările cotidiene. În funcţie de aceste rezultate, GOA a structurat 
măsurile pe linia cultural-educativă. Înainte de a analiza producţiile documentare 


1. Mihai Demetriade, art. cit., p. 268. 

2. Cristina Anisescu, „Compulsie la repetiţie. Colonelul de securitate Gheorghe Crăciun”, in 

Consiliul Naţional pentru Studierea Arhivelor Securităţii, Arhivele Securităţii, vol. II, Edi- 

tura Nemira, Bucureşti, 2006, p. 413. 

ACNSAS, fond Documentar, dosar 3463, f. 4. 

Cristina Anisescu, op. cit., p. 415. 

5. Componenţa Grupului Operativ la 5 august 1964, aşa cum o găsim într-o adresă destinată 
şefului Direcţiei Cadre din MAI, era următoarea: col. Iacob Martin, It.-col. Ivan Ioan, 
It.-maj. Rădulescu Nicolae, cpt. Deac Alexandru, cpt. Chirilă Scarlat, It.-maj. Lungu Aurel, 
It.-maj. Suărăşan Alexandru, mr. Nodit Ioan, It.-maj. Sturza Iosif, It.-maj. Lazăr Gheorghe, 
It.-maj. Ciumacenco Ioan, It.-maj. Blajut Mihai, activist cultural Rădulescu Virginica (ACNSAS, 
fond Documentar, dosar 13341, vol. 2, f. 47). 

6. ACNSAS, fond Documentar, dosar 3463, f. 4. 

referitoare la viaţa cotidiană a deţinuţilor, ne vom apleca asupra organizării şi meto- 
dologiei utilizate în supravegherea informativă. Munca informativă, reprezentând 
„motorul” prin care GOA a condus procesul reeducării, a vizat obiective multiple : 
documentarea activităţii deţinuţilor ; stabilirea comandamentului legionar ; deschi- 
derea de acţiuni informative asupra liderilor legionari şi a deţinuţilor „fanatici” ; 
crearea, instruirea, infiltrarea şi camuflarea agenturii ; descoperirea şi exploatarea 
disensiunilor dintre legionari ; compromiterea deţinuţilor „refractari” ; monitorizarea 
muncii cultural-educative etc.'. 

Întreaga activitate a Grupului Operativ, datorită faptului că era asimilat cu o 
regională de Securitate, era coordonată de Direcţia a III-a a Securităţii, care aproba 
toate acţiunile operative, de la deschiderea dosarelor de urmărire până la mutările 
deţinuţilor în celule, alături de acţiunile de compromitere sau infiltrările agenţilor”. 

Metoda principală utilizată în cadrul muncii informative era reprezentată de urmă- 
rirea deţinuţilor cu poziție duşmănoasă (comandanţi legionari, dar şi deţinuţi „fana- 
tici”), activitate care se investiga prin dosarele de urmărire informativă. Acestea 
cuprindeau o scurtă biografie a detinutului, gradul şi funcţia din organizaţia legionară, 
activitatea politică de dinainte de arestare, legăturile cu ceilalţi legionari, atât în peni- 
tenciar, cat şi în exterior, poziţia fata de reeducare, activitatea „duşmănoasă” desfăşu- 
rată în penitenciar. Dosarele erau constituite prin valorificarea unor categorii diverse 
de surse: dosarul penal al detinutului - care conţinea interogatorii şi declaraţii ale 
acestuia din anchetă şi proces, declaraţii luate detinutului pe parcursul detenţiei şi, 
cea mai consistentă categorie de sursă, notele informative. De asemenea, informaţii se 
obțineau şi prin intermediul „Tehnicii Operative (microfoane instalate în celule) sau 
prin contactul personal cu legionarii”?. 

Notele informative erau sintetizate la nivelul unor rapoarte informative, insotite 
de planuri de măsuri asupra respectivilor deţinuţi, care erau trimise spre aprobare con- 
ducerii superioare a ministerului. Rapoartele informative personale erau sintetizate, 
de asemenea, în rapoarte ce documentau activitatea deţinuţilor pe o scară mai largă 
şi rapoarte care ofereau o imagine mai amplă asupra celor petrecute în penitenciarul 
din Aiud. Aceste note şi rapoarte informative reprezintă sursa documentară primordială 


1. În iunie 1959 are loc o şedinţă la MAI în cadrul căreia se accentuează „importanţa identificării 
şi urmăririi informative a elementelor ce au deţinut funcţii şi grade în Mişcarea Legionară. 
Obiectivele trasate au fost: 1) crearea unei agenturi capabile ; 2) descoperirea conducerii 
legionarilor din Aiud şi documentarea activităţii ei ; 3) identificarea elementelor ce fac parte 
din diferitele grupări create în sânul Mişcării Legionare : simişti, antisimişti, mironovişti ; 
în jurul lui Dumitru Groza, Ionescu Remonto, iar după aceea stabilirea formelor şi metodelor 
de activitate legionară a fiecărui grup şi a divergenţelor ce există între ele; 4) interceptarea 
canalelor de legătură dintre deţinuţii din Aiud şi alte penitenciare, dintre Aiud şi exterior ; 
5) crearea de canale fictive între legionari şi exterior ; 6) descoperirea elementelor active din 
fabrică şi izolarea lor de elementele care vor să muncească” (ACNSAS, fond Documentar, 
dosar 13484, vol. 1, f. 6). 

2. Mihai Demetriade, art. cit., p. 287. 

3. ACNSAS, fond Documentar, dosar 12609, vol. 6, f. 135. 

pentru reconstituirea vieţii cotidiene a deţinuţilor, datorită faptului că prezintă activi- 
tatea celor închişi în desfăşurarea ei zilnică. 

În octombrie 1959, colonelul Crăciun redacta primul raport al Grupului Operativ. 
Documentul impresionează prin dimensiunile extinse - 78 de pagini ce detaliau 
activitatea desfăşurată de Grupul Operativ!. În prima parte a raportului, comandantul 
închisorii din Aiud menţiona direcţiile spre care a fost îndreptată munca informativă : 


Pătrunderea informativă în rândul elementelor legionare, prin recrutarea de noi agenţi ; 
descoperirea comandamentului legionar şi documentarea activităţii pe care o desfăşoară ; 
interceptarea canalelor prin care legionarii primesc ştiri cu caracter politic şi transmit în 
afară informaţii cu privire la situaţia lor şi eventuale instrucţiuni de activitate legionarilor 
ce se află în libertate ; crearea prin agentura existentă şi nou recrutată a unor canale fictive 
de legătură cu exteriorul şi interpunerea lor elementelor conducătoare legionare?. 


În ceea ce priveşte acţiunile informative, dacă în toamna anului 1959 s-au deschis 
50 de dosare de acţiune informativă, în septembrie 1962 erau înregistrate 133 de 
acţiuni”, iar spre finalul reeducării, în aprilie 1964, erau în lucru dosare de acţiuni 
informative pentru toate elementele „duşmănoase” semnalate, aproximativ 200°. 

Un rol important, dar mai ales controversat în desfăşurarea procesului reeducării 
l-au avut informatorii, în dubla lor ipostază, de turndtor faţă de colegii de suferinţă 
şi de sursă pentru reconstituirea istorică din prezent. În munca informativă, Grupul 
Operativ a utilizat agenţi din rândul deţinuţilor contrarevolutionari şi al deţinuţilor de 
drept comun. Majoritatea agenţilor proveniţi dintre deţinuţii de drept comun erau foste 
cadre ale MAI, care erau folosite ca plantoane, la munci de autodeservire (curăţenie, 
servirea mesei, tuns etc.)°. Asupra cauzelor şi motivatiilor care au determinat colabo- 
rarea cu Grupul Operativ nu ne propunem să răspundem în studiul de faţă. Răspunsul 
la aceste întrebări având un puternic caracter personal şi particular era foarte greu de 
oferit. În schimb, încercăm să analizăm modalităţile în care Grupul Operativ a lucrat 
cu informatorii. Trebuie precizat faptul că note informative au semnat deopotrivă 
deţinuţi cu dosare de agenţi sau fără dosare, cu numele conspirativ sau cu identitatea 
reală“. 

Se evidenţiază, în primul rând, gradul diferit de implicare al agenţilor în munca 
informativă. Majoritatea agenţilor, în activitatea lor, nu au făcut exces de zel infor- 
mativ, rezumându-se la prezentarea diverselor discuţii din celule. În schimb, au existat 
aproximativ 8-12 agenţi a căror implicare a fost deplină, aducându-și din plin contri- 
butia la urmărirea deţinuţilor. Unii dintre aceştia au avut contact direct cu ministrul 
Drăghici. Se evidenţiază cazul agentului „Luculus”, 


ACNSAS, fond Documentar, dosar 13484, vol. 2, ff. 1-78. 
Ibidem, f. 6. 

Mihai Demetriade, art. cit., p. 288. 

ACNSAS, fond Documentar, dosar 12609, vol. 6, f. 80. 
ACNSAS, fond Documentar, dosar 13484, vol. 10, ff. 229-230. 
ACNSAS, fond Documentar, dosar 12609, vol. 6, f. 243. 

care s-a prezentat organelor noastre arătând că tov. Al. Drăghici, cu ocazia inspecției făcute 
la Penitenciarul Aiud, când a stat de vorbă cu el, i-a spus că nu este totul să se desolidarizeze 
de legionari, ci să lupte activ pentru demascarea lor, în urma cărui fapt el a înţeles să-i 
demaste şi să colaboreze cu organele noastre în acest scop!. 


De asemenea, agenţii care au dovedit implicare în munca informativă au fost recom- 
pensati prin acordarea de alimente şi ţigări, alături de posibilitatea de a avea acces la 
vorbitor pentru a-şi vedea familia?. 

În ceea ce priveşte o evaluare cantitativă, aceasta este foarte greu de realizat, din 
cauza relativităţii poziţiei informatorului. Dintre motive se evidenţiază : lipsa dosare- 
agenţilor a fluctuat permanent, din cauza transferului deţinuţilor spre/dinspre alte 
penitenciare ; schimbarea numelor conspirative de-a lungul detenţiei, fapt ce poate 
crea impresia unui număr sporit de agenţi. Pentru a contura o imagine a numărului 
informatorilor de-a lungul reeducării, ne vom opri asupra unor cifre. Astfel, dacă în 
anii 1959-1960 se poate vorbi de câteva zeci de agenţi, aproximativ 60-70", acest 
număr creşte la 290 in septembrie 1962*, pentru ca în raportul final asupra reeducării, 
colonelul Crăciun să anunţe „triumfător” cifra de 500 de agenţi”. 

Aceste cifre, în lipsa studierii exhaustive a dosarelor de agenţi ale deţinuţilor, pot 
fi înşelătoare. În primul rând, nu se poate estima dacă 500 este numărul informatorilor, 
la un moment dat, sau este întregul număr al agenţilor, de-a lungul activităţii Grupului 
Operativ. Aspectul este relevant pentru a înţelege ponderea agenţilor în rândul deti- 
nutilor. Dacă au fost 500 de agenţi la un moment dat, raportându-ne la cifra de 
3.600 de deţinuţi, ar însemna un informator la aproximativ 7 deţinuţi. Dacă însă ar 
fi fost 500 de agenţi în întreaga perioadă, ponderea acestora ar fi mai mică, deoarece 
de-a lungul procesului reeducării au trecut prin Aiud mult mai multi deţinuţi. În al 
doilea rând, spre finalul reeducării, crescând numărul deţinuţilor care au participat 
la munca cultural-educativă, reeducându-se şi demascându-i pe ceilalţi, această acti- 
vitate ar fi putut fi asimilată de către Grupul Operativ cu munca informativă specifică 
unui agent. Se poate afirma astfel că numărul agenţilor regăsit în dosarele Securităţii, 
departe de a răspunde la probleme referitoare la dimensiunile delatiunii în închisorile 
comuniste, generează întrebări greu de elucidat în lipsa unui acces total la dosarele 
personale şi documentare ce privesc fenomenul concentrationar comunist. 

Rezultatele muncii informative nu s-au lăsat aşteptate. În octombrie 1959, este 


documentată existenţa unui „grup de conducere în jurul căruia s-au strâns legionarii” 


ACNSAS, fond Documentar, dosar 13484, vol. 2, f. 7. 

ACNSAS, fond Documentar, dosar 13484, vol. 10, f. 230. 

ACNSAS, fond Documentar, dosar 13483, vol. 1, ff. 7-24. 

Mihai Demetriade, art. cit., p. 288. 

ACNSAS, fond Documentar, dosar 3463, f. 38. 

Din grupul de conducere făceau parte: Pătraşcu Nicolae, Chioreanu Nistor, Radu Miro- 
novici, Manu Gheorghe şi Cosmovici Horia (ACNSAS, fond Documentar, dosar 13484, 
vol. 2, f. 42). 

şi a unui grup de acţiune!, care coordonează activitatea legionarilor în penitenciar. 
Asupra acestora s-au deschis acţiuni informative şi s-a dispus izolarea lor de restul 
deţinuţilor, în zarca penitenciarului. Următorul pas a fost plasarea lor în aceleaşi 
celule, pentru a putea fi descoperite, cu ajutorul agenturii, discuţiile şi activitatea 
acestora”. Extinderea muncii informative în rândurile deţinuţilor a condus la desco- 
perirea altor „elemente fanatice”, dar şi la existenţa unei diferenţe a „pericolului” 
scăzut pe care deţinuţii obişnuiţi îl prezintă în comparaţie cu cel manifestat de liderii 
legionari”. În finalul procesului reeducării, anii 1963-1964, datele obţinute prin munca 
informativă s-au materializat prin caracterizări ale deţinuţilor, realizate pentru Regio- 
nala de Securitate, care le prelua dosarul informativ în momentul eliberării. Odată 
cu eliberarea deţinuţilor, către Regionalele de Securitate era predată şi agentura‘. 


Viaţa cotidiană 


Analiza vieţii cotidiene a deţinuţilor se va structura pe trei paliere: condiţiile de 


detenţie - regimul celular; viata „privată” - preocupările din celulă ale deţinuţilor ; 
viata „publică” - programul „cultural-educativ” impus de Grupul Operativ. 


Condiţii de detenţie 


Penitenciarul Aiud era format dintr-un celular în formă de „T”, care avea 312 celule, 
zarca — 60 de celule, secţiile V şi VI şi secţia IX TBC, la care se adăuga fabrica 
închisorii, al cărei profil s-a modificat de-a lungul timpului (de la producerea de jucării 
de lemn în anii 1950 până la profilul metalurgic din anii reeducării). În celularul 
mare, dimensiunea celulelor era de 3 x4 mp, iar ferestrele erau acoperite cu obloane, 


1. Din grupul de acţiune făceau parte: Stângă Ilie, Călin Aurel, Dragomir Eugen, Vlădoianu 
Ştefan, Gherman Horia, Saracutu Constantin, Pastramagiu Aurel, Cojocaru Nicolae, Bălă- 
nescu Gabriel, Mocanu Sebastian, Bernea Ernest (Ibidem, f. 42). 

2. Ibidem, f. 41. „Din informaţiile ce le-avem şi din constatările noastre, desprindem necesitatea 
intensificării muncii informative, pentru a-i cunoaşte şi a-i putea izola cât mai mult pe legio- 
narii fanatici de masa legionarilor pretabili la munci şi reeducare” (ACNSAS, fond Docu- 
mentar, dosar 13484, vol. 10, f. 137). 

3. Considerăm relevante unele concluzii enunțate de Grupul Operativ : „Masa legionarilor, deşi 
prezintă pericol şi poate oricînd să fie manevrată în scopuri criminale, totuşi nu poate fi 
confundată cu şefii legionari care sunt criminali şi al căror număr nu este mare” (ACNSAS, 
fond Documentar, dosar 13484, vol. 10, f. 142). „Din discuţiile avute cu diferiţi deţinuţi în 
decurs de 4 ani, prin mai multe închisori, am constatat că sunt un număr mare de deţinuţi 
asimilați legionar. Aceştia ard de dorinţa de a se veni din partea guvernului cu o lege prin 
care să se facă o triere de legionarii fanatici. Cei asimilați legionari spun că ar declara prin 
presă şi radio că ei se desolidarizează de această mişcare şi că ar deveni loiali regimului” 
(ACNSAS, fond Documentar, dosar 13484, vol. 2, f. 183). 

4. ACNSAS, fond Documentar, dosar 12609, vol. 6, f. 9. 

care nu permiteau pătrunderea luminii solare. Un alt raţionament pentru acoperirea 
feresterelor era acela de a-i împiedica pe deţinuţi să observe diferitele activităţi din 
curtea şi din jurul penitenciarului!. În prima perioadă a detenţiei, paturile lipseau din 
celule, deţinuţii odihnindu-se pe rogojini?. În celule se găseau două tinete, dispuse 
lângă uşă, cu apă pentru nevoile fiziologice. Lipsa mobilierului era dublată de frig, 
cauzat de inexistenţa căldurii în conductele care tranzitau celulele penitenciarului”. 
Programul zilnic debuta la 5 dimineaţa, cu număratul deţinuţilor, raportul gardie- 
nilor şi evacuarea tinetelor. Alături de cele trei mese, activitatea se rezuma la plimbarea 
de 10 minute în cerc (privilegiu de la care erau exceptati deţinuţii „recalcitranţi”, 
izolaţi în Zarcă) şi se încheia la 9 seara”. La acestea se adăuga, rareori, baia deţinuţilor”. 
Regimul alimentar din închisoarea Aiud a transformat acest penitenciar într-un spaţiu 
al foamei, suferinţă ce s-a grevat adânc in memoria supravietuitorilor gulagului comu- 
nist, şi s-a transfigurat la nivelul creaţiilor poetice elaborate în închisoare”. Deşi, de-a 
lungul istoriei sale comuniste, Penitenciarul Aiud a avut un regim alimentar precar, 
se remarcă totuşi perioade în care înfometarea deţinuţilor a fost mai accentuată, alături 
de etape de relativă ameliorare a alimentaţiei celor închişi. Evoluţia sinusoidală 
debutează în 1948 cu un regim de exterminare®, care durează până la moartea lui 
Stalin. Asistăm apoi la o relaxare, stopată de teama administraţiei faţă de posibilele 
efecte ale revoluţiei din Ungaria. În acest context are loc greva deţinuţilor din martie 
1957, prin care s-a ripostat faţă de precaritatea regimului alimentar, în particular, şi 
faţă de condiţiile de detenţie, în general”. Condiţiile grele de detenţie se menţin şi la 


Vasile Cârdei, Visuri şi temnițe, Biblioteca Mioriţa, Câmpulung Moldovenesc, 2006, p. 96. 
Interviu realizat cu Virgil Totoescu de către Dragoş Ursu, Siret, 12 noiembrie 2012. 
Ibidem. 

Vasile Cardei, op. cit., p. 96. 

„Cu bucatica de săpun mare cât jumătate de cutie de chibrituri, incolonati şi cu straşnică 

pază pornim la baia de lângă Zarcă, aproape de bucătărie. O cameră mare, cu multe duşuri 

atârnate în aer. La început curge în clocot, frige, ne udăm puţin cum putem, încercăm să 
ne săpunim, frecăm pielea cenuşie şi iar fuga la duş. Apa e rece ca gheaţa. Pe jumătate 
spalati suntem fugariti la îmbrăcare cu săpunul pe noi. Gata baia ! ” (Vasile Cârdei, op. cit., 

p. 102). 

6. „Cea mai crâncenă era foamea, foamea aceea permanentă, zi de zi, noapte de noapte, şi 
niciodată nu înceta acest chin, ani şi ani în şir” (Dumitru Oniga, Urme, Lacrimi, Sânge, 
Morminte, Lidana, Suceava, 2007, p. 110). 

7. Foamea a fost un laitmotiv în lirica detenţiei. Printre poeţii la care întâlnim acest subiect se 

numără : Radu Gyr, Nichifor Crainic, Ştefan Vlădoianu, Aurel Pastramagiu, Andrei Ciurunga, 

Aurel Dragodan, Petru C. Baciu, Corneliu Deneşan, Dumitru Oniga, Traian Popescu (Florian 

Palas [coord.], Poeți după gratii, Mânăstirea Petru Vodă, 2010). 

Interviu realizat cu Virgil Totoescu de către Dragoş Ursu, Siret, 12 noiembrie 2012. 

9. Greva deţinuţilor, materializată prin refuzul mesei, a început pe 25 martie 1957, la ora 7 

dimineaţa. Revendicările deţinuţilor au fost sintetizate prin acronimul SPV (scrisori, pachete, 

vorbitor). Originile grevei sunt incerte, fiind revendicată de ţărănişti, dar şi de legionari. 

Ipoteza originii taraniste: un lot de deţinuţi ţărănişti sunt transferați în 1956 de la Oradea 

la Aiud. Nemultumiti de regimul alimentar, recurg la proteste, declanşând greva foamei. 

începutul reeducării (1959-1961), colonelul Crăciun urmărind slăbirea potenţialului 
de rezistenţă al deţinuţilor în fata măsurilor preconizate. În ceea ce priveşte meniul 
zilnic al deţinuţilor, acesta era compus, cu mici variaţii, de-a lungul întregii perioade, 
din următoarele „feluri de mâncare” : terci, o bucată de pâine de 250 de grame, dar 
care era înlocuită, deseori, cu un turtoi de mălai, ciorbe (fasole, varză, cartofi, gogo- 
nele, ardei) şi arpacaş fiert’. 

Dosarele din arhiva Securităţii vorbesc foarte puţin despre condiţiile de detenţie, 
precizări privind regimul carceral regăsindu-se doar în notele informative care redau 
starea de spirit a deţinuţilor. Astfel, în debutul reeducării, Grupul Operativ a reuşit 
depistarea şi anihilarea pregătirilor pentru declanşarea unei greve a foamei. Într-un 
apel, din februarie 1960, trimis către ceilalţi deţinuţi, se precizează situaţia alarmantă 
a celor închişi la Aiud: 


Majoritatea din noi suntem în stare de mizerie fiziologică, bolnavi, lipsiţi de asistenţă 
medicală, cu o hrană în jur de 1000 de calorii, distribuită în bătaie de joc şi-n ignorarea 
celor mai elementare principii de igienă?. 


Aceeaşi stare de lucruri este semnalată şi într-o notă informativă din februarie 
1961, în care informatorul „Mohor” menţionează nemulţumirile lui Octavian Manta 
care reclamă înrăutățirea situaţiei deţinuţilor de când la conducerea penitenciarului a 
venit colonelul Crăciun”. Poziţia detinutului Octavian Manta era susținută şi de Nistor 
Chioreanu, care afirma, în 1959, despre ministrul Alexandru Drăghici : 


Ipoteza originii legionare : în 1957 se zvoneşte în Aiud că are loc un proces al comandantului 
legionar Vică Negulescu. În cercul conducerii legionare (Nistor Chioreanu, George Manu, 
Aurel Călin) se ia decizia de a protesta, pentru a dovedi regimului solidaritatea fata de Vică 
Negulescu. În acest sens, are loc un exerciţiu de grevă pe 21 ianuarie 1957 (ACNSAS, fond 
Documentar, dosar 13484, vol. 2, f. 63). Armonizând cele două ipoteze, se poate afirma 
că în rândul deţinuţilor exista o opinie favorabilă unei greve, iar aceasta a fost declanşată de 
ţărănişti, fiind generalizată şi în rândul legionarilor. În sprijinul acestei concluzii se situează 
şi o replică a lui Nelu Rusu, amintită de Aurel Călin, într-o notă informativă semnată de 
„Vintilă Grigore” : „Să înceteze greva pt că este a taranistilor” (ACNSAS, fond Documentar, 
dosar 13484, vol. 5, ff. 17-37). Ca urmare a acestei greve, 150 de deţinuţi (actorii principali 
ai evenimentului) au fost transferați la Penitenciarul Gherla, pentru a fi izolaţi de restul 
deţinuţilor din Aiud (Ion Diaconescu, Temnita - destinul generaţiei noastre, Editura Nemira, 
Bucureşti, 1998, passim). 

1. Ion Diaconescu, op. cit., p. 49; Vasile Cârdei, op. cit., p. 96; Nicolae Grebenea, Amintiri, 
din întuneric, Editura Scara, Bucuresti, 2005, p. 300; interviu realizat cu Virgil Totoescu 
de către Dragoş Ursu, Siret, 12 noiembrie 2012. 

2. ACNSAS, fond Documentar, dosar 13483, vol. 1, f. 2. 

3. Octavian Manta semnalează problemele cu care se confruntă deţinuţii : „hrana mai puţină 
şi sub orice critică; asistenţa sanitară suprimată ; asistenţa şi igiena aproape inexis- 
tente; alocatii de lemne, cărbuni reduse sau inexistente ; spitalizarea doar cu numele ; 
echipamentul sub orice critică - de reformă” (ACNSAS, fond Documentar, dosar 13484, 
vol. 5, f. 168). 

este o bestie şi jumătate şi că aplică un regim sever în închisori asasinându-i pe cei închişi 
cu sistemul de înfometare. Spune că pe de o parte a scos în mod formal bătaia, iar pe de 
altă parte aplică deţinuţilor politici un regim de ucidere lentă prin înfometare!. 


Preocupările deţinuţilor 


Viaţa cotidiană a deţinuţilor a fost condiţionată de imperativele cărora aceştia trebuia 
să le răspundă în efortul comun de a rezista condiţiilor de exterminare impuse de 
administraţia penitenciarului : a) supraviețuirea fizică şi morală - ajutorul între deti- 
nuti (alimente, haine, medicamente, îngrijire etc.) ; b) rezistența politică — colportarea 
ştirilor interne şi internationale, dezbateri ideologice etc. ; c) libertatea spiritului — 
creaţii literare, activităţi didactice, conferinţe tematice, viaţa spirituală (slujbe, rugă- 
ciuni, studiu biblic, meditații etc.). Această delimitare a preocupărilor deţinuţilor, 
realizată pentru a facilitata demersul analitic, trebuie nuanţată, deoarece graniţa dintre 
categoriile menţionate era permeabilă, spre exemplu, poeziile versificau atitudini 
politice, iar în conferinţe erau dezbătute noutăţile de pe arena internaţională. De 
asemenea, trebuie precizată legătura directă dintre măsurile coercitive ale adminis- 
tratiei şi preocupările deţinuţilor. Înăsprirea regimului carceral (înfometare, frig) 
amplifica ajutorul între deţinuţi, activitate reprimată violent de administraţie. Izolarea 
şi supravegherea permanentă „deschidea”, în mod paradoxal, orizontul meditatiilor 
personale şi al diversificării mijloacelor de comunicare pentru transmiterea producţiilor 
culturale. Relaxarea condiţiilor de detenţie era coroborată cu presiuni internaţionale 
asupra regimului de la Bucureşti, iar valurile de arestări din 1958-1959 erau interpretate 
prin prisma intenţiei regimului de a-şi afirma soliditatea şi vigilenta ,,revolutionara”. 

Se evidenţiază, de asemenea, caracterul universal, sub aspect temporal şi spaţial, 
al acestor preocupări. Dacă la nivel general, preocupările politice, culturale, reli- 
gioase, de solidaritate s-au manifestat de-a lungul întregii perioade studiate, dife- 
rentele se constată în ceea ce priveşte subiectele tratate şi contextul în care acestea 
se materializează. 

Pentru a sublinia multitudinea preocupărilor, vom utiliza ca surse în reconstituirea 
acestora documente din arhiva fostei Securitati, dosare ce privilegiază evenimentul 
sau acţiunea particulară, prin precizarea expresă a contextului temporal. Din acest 
motiv, anumite Fe male din viaţa cotidiană a „deţinuţilor surprinse în notele şi 
rapoartele informative? vor fi prezentate pe larg. În ceea ce priveşte modalităţile de 
manifestare ale activităţilor cotidiene, regăsim principiul unitate în diversitate, prin 
care, sub umbrela identităţii preocupărilor, se privilegia caracterul particular al 


1. ACNSAS, fond Documentar, dosar 13484, vol. 2, f. 47. 

2. Într-un raport informativ din 15 octombrie 1959, ce număra 78 de file, colonelul Crăciun 
descria pe larg preocupările cotidiene ale deţinuţilor. Raportul sintetizează munca de urmă- 
rire informativă desfăşurată asupra liderilor legionari din detenţie. Pe baza acestui raport 
s-au construit măsurile pe linie informativă şi cultural-educativă în anii 1960 şi 1961 (Ibidem, 
ff. 1-78). 

fiecărei celule, respectiv fiecărui deţinut. Astfel, deşi se cita şi recita intens din 
creaţiile lirice ale poeţilor consacraţi, discuţiile dintre deţinuţi relevau individualitatea 
şi experienţa personală ce merita împărtăşită celorlalţi. Se evidenţiază, de asemenea, 
rolul creator al personalităţilor în dinamizarea vieţii cotidiene. Memoria carcerală 
reţine activitatea prodigioasă a unor deţinuţi precum Radu Gyr, Nichifor Crainic, 
Petre "Ţuţea, Dumitru Stăniloaie, Ştefan Vlădoianu, Horia Cosmovici, Sandu Tudor, 
dar mai ales George Manu. 


a) Supravietuirea fizică şi morală 


Solidaritatea între deţinuţi a fost principalul mijloc de rezistenţă în faţa regimului 
carceral exterminator şi a măsurilor represive ale administraţiei. Întrajutorarea a 
cunoscut forme diverse: medicamente, alimente, haine, îngrijirea bolnavilor, suport 
moral etc. Relevante în acest sens sunt cazurile semnalate în notele şi rapoartele infor- 
mative, pe care le redăm, pentru a observa exemplele concrete de ajutor între deţinuţi 
şi modul cum acesta era materializat : 


Agentul „Luculus” semnalează că Măgirescu Eugen primind două cămăşi noi precum şi 
două date la reformă pentru reparat, a întrebat prin ţeava de calorifer dacă cineva are nevoie 
de o cămaşă, primind răspuns că detinutul Duţu Dumitru, învăţător, are nevoie de o 
cămaşă, în timpul programului „a uitat-o” la WC de unde a fost ridicată de cel în cauză. 
Acelaşi agent semnalează că Hartan Nicolae, primind sulfamide de la sanitar, la intervenţia 
lui Măgirescu Eugen i le-a dat lui Munteanu Ion, lăsându-i-le într-o cârpă în spatele 
burlanului de la WC, de unde au fost luate de Popescu Ion. 

La o perchezitie ce a avut loc in octombrie 1959, lui Mitran Nicolae i s-a luat un pulover 
ce era căptuşit cu o căciulă cazonă, în urma cărui fapt a cerut sprijinul altor camere. În 
urma sprijinului cerut, Havrilescu Vasile, avocat, i-a lăsat la baie un jerseu - flanelă de 
culoare bleu-verzui format tricou sport. 

Menţionăm că asemenea cazuri sunt mult mai multe decât se arată în raport [s.n].. 


Supravietuirea deţinuţilor în „infernul” temnitei Aiudului a fost posibilă şi datorită 
activităţii unora dintre gardieni, al căror ajutor, material sau moral, a salvat sau a 
ameliorat viaţa celor închişi. Printre aceşti „drepţi între popoare” se numără sergentul 
major Manoil Alexe şi plutonierul Teodor Filimon, care şi-au riscat libertatea pentru 
a-i ajuta pe deţinuţi. În activitatea de susţinere a deţinuţilor (ajutor alimentar, ştiri 
interne şi externe, permisivitate), ce s-a desfăşurat între 1952-1959, Manoil Alexe a 
profitat de relaţia de rudenie cu ofiţerul politic Iordache, care îi era nas, având astfel 
libertate de decizie din partea conducerii în ceea ce priveşte deţinuţii din Zarcă?. Pentru 
aceste fapte, sergentul major Manoil Alexe a fost condamnat, executând pedeapsa 


1. Ibidem, ff. 30-31. 

2. „Serg. Alexe avea mare trecere la ofiţerul politic Iordache, pe care şi-l făcuse nag şi ac. nu 
făcea nimic în Zarcă fără să se sfătuiască în prealabil cu finul său. Alexe la rândul său nu 
făcea nimic fără să se sfătuiască cu Ilie Nicolescu” (ACNSAS, fond Documentar, dosar 
13484, vol. 13, f. 122). 

chiar în beciul celularului din Aiud, alături de deţinuţii pe care-i ajutase!. Alături de 
Manoil Alexe a fost şi plutonierul Filimon Teodor, a cărui activitate este rezumată 
într-un raport trimis conducerii MAI, prin care colonelul Crăciun propunea „scoate- 


rea lui din cadrele MAI şi pornirea procesului penal de către Direcţia a VII-a”? : 


Plt. Filimon Teodor se face vinovat de comiterea mai multor fapte grave. A fost atras de 
serg.maj Alexa Manoil încă din 1956/57. A adus de mai multe ori medicamente, vitamine 
şi supliment de mâncare deţinuţilor Roman Dănilă şi Pascu Dănilă. S-a dus în camera lor 
de detenţie unde s-a dezbrăcat pentru a fi consultat de un medic din camera respectivă.” 
Solidaritatea dintre deţinuţi s-a manifestat şi în planul deconspirării agenţilor, cu scopul 
prevenirii şi neutralizării informaţiilor care ajungea la Grupul Operativ. În contextul inten- 
sificării urmăririi informative a deţinuţilor din perioada reeducării, s-a amplificat şi actiu- 
nile de „contraspionaj” ale acestora”. 

Creşterea numărului de agenţi a potentat, de asemenea, şi tensiunile din interiorul celulelor, 
deţinuţii devenind „fiind foarte bănuitori unii faţă de ceilalţi. Era suficient ca un deţinut 
să fie anchetat de mai multe ori, mutat în mai multe camere sau să fie scos la tratamentul 
medical, ca bănuielile să înceapă şi să fie pus in verificares. 


Detinutii asupra cărora planau suspiciuni erau cei trecuţi prin reeducările de la 
Piteşti şi Gherla, pe care colegii de celulă „căutau să-i atragă de partea lor printr-o 
comportare corectă”. De asemenea, turnătorilor care recunoșteau acest lucru, deti- 
nutii le arătau bunăvoință şi încredere. Un caz exemplificator este cel al delatorului 


Constantin Păvăloaie, căruia colegii de celulă, Aurel Călin şi Gheorghe Brahonschi, 


i-au arătat că ei vor să-l ajute să iasă din această situaţie, întrebându-l ce anume i se cere, 
pentru a-l putea învăţa ce să spună şi ce nu, arătându-i că ei se vor purta faţă de el ca şi 
cum nu s-ar fi întâmplat nimic, că îl consideră tot ca pe un legionar şi ca dovadă l-au 
îmbrăţişat şi sărutat cu toţii”. 


De această stare tensionată, amplificată de Grupul Operativ, s-a profitat în cadrul 
muncii informative, în sensul conspirării agenţilor prin crearea diversiunilor care 
aveau rolul de a-i deruta pe deţinuţi în tentativa acestora de deconspirare a turnătorilor. 
Spre exemplu, în celulă, un agent fals dezvăluia colaborarea cu Grupul Operativ, 


1. ACNSAS, fond Documentar, dosar 13483, vol. 1, f. 249. 

2. Ibidem, f. 250. 

3. Ibidem, ff. 248-250. 

4. „Se dă o mare bătălie pentru a fi demascati toţi acei care colaborează cu organele de stat, 
numele lor este imediat difuzat pe toate căile şi toţi se abtin să mai vorbească cu ei. Fiecare 
informator descoperit de legionari este bârfit şi opresc pe alţii de a mai colabora. Această 
teamă frânează mulţi nelegionari de a mai demasca” (ACNSAS, fond Documentar, dosar 
13484, vol. 2, f. 183). 

5. Ibidem, f. 39. 

6. Ibidem. 


7. Ibidem, f. 41. 

deţinuţii concentrându-şi atenţia asupra lui. Astfel, agentul real putea desfăşura con- 
spirat munca informativă. O altă consecinţă a stării tensionate a fost neîncrederea 
dintre deţinuţi, care a condus la spargerea unităţii, astfel că măsurile Grupului Ope- 
rativ au avut o eficienţă sporită. Raportările la informatorii descoperiţi au fost diverse, 
de la excludere până la înţelegere şi amabilitate. Relevantă în acest din urmă caz este 


A 


poziția lui Aurel Călin, redată de agentul „Ungureanu Nicolae” într-o notă informativă : 


Călin Aurel a arătat că trebuie să ne purtăm cu ei [informatorii, n.n.] ca şi când nu am şti 
nimic, să le răspundem amabil la întrebări, nu trebuie să le dăm impresia că ştim ceva şi 
că ne ferim de ei. Când sesizezi tâlcul unei întrebări, răspunde-i astfel încât să-l duci în 
eroare. Faţă de asemenea indivizi, cea mai bună armă este dragostea, căci oricât ar fi de 
ticălos, este imposibil să nu aibă ceva omenesc în el care să vibreze, să-l răscolească şi 
să-l pună în situaţia de a-şi spune în sinea lui: acesta are un suflet prea bun, pentru ca 
să-i fac vreun răul. 


b) Rezistenţa politică 


Această sferă a preocupărilor cotidiene avea rolul de a ranforsa identitatea anticomu- 
nistă a deţinuţilor. Astfel, printre temele majore ale dezbaterilor politice se numărau 
inferioritatea sistemului socialist în competiţia cu cel capitalist, eliberarea deţinuţilor 
la presiunea internaţională sau iminenta prăbuşire a regimului. Modalităţile prin care 
ajungeau şi se cristalizau ştirile în închisoare erau diverse. Un loc principal îl ocupau 
deţinuţii transferați recent (cei arestaţi de curând aduceau informaţii din libertate, iar 
cei din alte închisori, „transferau” şi discuţiile din acele penitenciare). Alături de 
aceştia, gardienii constituiau un alt mijloc de informare. Direct şi indirect, aceştia 
furnizau ştiri deţinuţilor. Se remarcă plutonierul Teodor Filimon şi sergentul Manoil 
Alexe, cazuri menţionate anterior’. 

O ipoteză controversată, ce va fi aprofundată în cercetări ulterioare, este repre- 
zentată de diversiunile create de Grupul Operativ prin intermediul agenţilor, care 
lansau zvonuri şi ştiri false sau parţial adevărate, cu scopul de a-i deruta şi demoraliza 
pe deţinuţi. Se evidenţiază cazul, deja menţionat, al medicului Aurel Marin, ale cărui 
noutăţi despre activitatea legionarilor din străinătate i-au insufletit pe deţinuţii din 
Aiud’. 

În planul ştirilor din politica internă, subiectul aprins, care-i preocupa pe toţi 
deţinuţii era noul val represiv declanşat odată cu retragerea trupelor sovietice. Zvo- 
nurile colportate puneau noile arestări pe seama reprimării de către regim a nemul- 
tumirilor cauzate de lipsurile generalizate, revoltele ţăranilor fata de colectivizare sau 


1. Ibidem, ff. 40-41. 

2. Ibidem. 

3. „Prin releul legionar arătat se comunică următoarele : Aurel Marin, care a fost trimis de 
comunişti la congresul medicilor din Paris, a luat contact cu toţi comandanții legionari din 
străinătate. A adus ordine şi instrucţiuni pentru legionarii din ţară. În urma acestor instruc- 
tiuni, legionarii au început să se organizeze în tara cu mult având şi curaj” (ACNSAS, fond 
Documentar, dosar 13484, vol. 2, f. 203). 

greve ale muncitorilor din Valea Jiului’. Sunt menţionate arestările din rândul intelec- 
tualilor - lotul „Puiu Atanasiu - Radu Gyr”, grupul „Rugul Aprins”, alături de 
înfiinţarea unor noi lagăre pentru deţinuţii politici la Noua Culme şi in Delta Dunării’. 

Alături de comentarea şi difuzarea ştirilor, deţinuţii întocmeau scenarii privind 
evoluţia politicii interne după prăbuşirea comunismului. Scena politica urma să fie 
dominată de PNT, PNL şi Mişcarea Legionară, cu evidenţierea rolului conducător 
al acesteia, opinie susţinută de deţinuţii legionari. În privinţa monarhiei, se preconiza 
restaurarea acesteia, însă nu sub conducerea regelui Mihai, în care legionarii nu aveau 
încredere, ci prin întronarea principelui Nicolae, pe care aceştia îl susțineau’. În 
planul politicii externe, se evidenţiază opinia unanimă a izolării Uniunii Sovietice de 
către cele 4 mari puteri”. Cazul Germaniei era cel mai discutat, unificarea acesteia 
fiind preconizată într-un timp scurt. De altfel, speranţele eliberării României de sub 
influenţa sovietică erau legate de reîntregirea Germaniei. Era semnalată victoria lui 
De Gaulle asupra comuniştilor în Franţa şi reînfiinţarea partidului fascist în Italia”, 
alături de tensionarea relaţiilor sino-sovietice®. 

Analizând multitudinea de evenimente discutate in închisoare, se evidenţiază rela- 
tiva informare a deţinuţilor, care aveau cunoştinţă despre marile evenimente internatio- 
nale, în jurul cărora construiau raționamente, care trădau speranţele într-o schimbare 
rapidă a regimului. Alături de aceste discuţii, unele cu iz fantezist, se remarcă şi poziţii 
ale unor deţinuţi, care impresionează prin luciditatea lor. Agentul „Dragomirescu V” 
reda într-o notă informativă din mai 1961, atitudinea lui Alexandru Ghica fata de 
contextul politic intern şi internaţional : 


Sub comunişti nu există libertate şi cine-şi închipuie că va veni destindere, se înşeală. 
Comuniştii sunt nişte mistificatori, care îi vor înşela şi pe americani. Comuniştii vor fi 
nevoiţi să cedeze puterea [...] Tendinţa de dispoziţie a statelor naţionale din Europa sub 
inspiraţie americană, dispariţia antagonismului franco-german, va duce la unificarea Euro- 
pei. Toate popoarele europene şi toate popoarele din restul globului se vor coaliza şi vor 
izola pe ruşi”. 


Ibidem, ff. 7-9. 

Ibidem. 

Ibidem, f. 50. 

„La Paris ar fi început o conferinţă a marilor puteri la începutul lui mai. Pe ordinea de zi - 
unificarea Germaniei, restabilirea frontierelor din 1938, acordarea de libertăţi politice şi 
alegeri libere în ţările de după Cortina de Fier. Conferinţa a durat până la 15 mai, când a 
murit John Foster Dulles” (ACNSAS, fond Documentar, dosar 13484, vol. 2, f. 205). 

5. Caracterul fantezist al unor ştiri care circulau în închisoare este explicabil prin lipsa accesului 
la informaţii veridice (dificil şi în libertate, în România comunistă), alături de lunga perioadă 
petrecută în detenţie, care amplifică speranţa celor închişi de a argumenta o posibilă eliberare 
sau prăbuşire a regimului. În acest context, zvonurile se năşteau şi circulau foarte uşor prin 
celulele Aiudului. 

ACNSAS, fond Documentar, dosar 13484, vol. 2, ff. 9-13. 

7. ACNSAS, fond Documentar, dosar 13484, vol. 5, f. 83. 

În acelaşi ton se exprima şi George Manu în mai 1960, a cărui lucrare, În spatele 
cortinei de fier, era difuzată şi dezbătută intens de către deţinuţi. Cu privire la evoluţia 
situaţiei politice în ţara noastră, Manu, „fiind un adânc cunoscător al diplomaţiei 
occidentale”, era de părere că diplomaţia americană se mişcă greoi, astfel că vor mai 
trece câţiva ani până când România „va fi redată libertăţilor democratice care i-au 
fost suprimate”. 

Un caz aparte îl reprezintă Nistor Chioreanu, comandant legionar, considerat şeful 
legionarilor din penitenciar la acel moment (1959), în absenţa lui Nicolae Pătraşcu. 
Acţiunea informativă desfăşurată asupra lui a relevat „un element fanatic şi profund 
duşmănos la adresa regimului democrat popular, care nutreşte speranţe că regimul se 
va schimba”?. Anticomunist convins, Nistor Chioreanu îşi susţinea poziţia cu argu- 
mentele celor care au „trădat” cauza comunistă şi au dezvăluit ororile şi falsitatea sis- 
temului socialist. Printre cărţile şi autorii pe care îi citează se numără Andre Gide? 
(Mon retour de l’URSS şi Retouche a mon retoud de l’URSS), Panait Istrati“ (Mărtu- 
risirile unui învins), Foster Dulles (Încotro merge lumea), generalul Krasnin> (De la 
vulturii țarului la cârpa roşie). În documentarea poziţiei anticomuniste a lui Nistor 
Chioreanu, informatorul „Constantin Păduraru” menţionează 68 de puncte (sic!) - 
trăsături care caracterizează discursul „duşmănos” al acestuia”. Dintre toate acestea, 
amintim ultimul dintre ele, relevant pentru perspectiva şi cunoştinţele istorice (istorio- 
grafice) ale lui Nistor Chioreanu : 


ACNSAS, fond Documentar, dosar 13484, vol. 12, f. 34. 

ACNSAS, fond Documentar, dosar 13484, vol. 2, f. 45. 

3. „EI povesteşte că un alt mare admirator al comunismului, anume Andrei Jid (Gide), în anul 
1932 a fost invitat în URSS, unde i s-au arătat realizările regimului socialist. El arată că 
Andrei Jid, cunoscând limba rusă, s-a strecurat printre muncitori, care l-au informat asupra 
adevăratei situaţii din URSS. Întors în Franţa el a scris cartea intitulată „Mon retour de 
I'URSS” - „Întoarcerea mea din URSS”, în care arată toate aspectele negative de acolo, 
spunând că s-a înşelat asupra comunismului rus. Pentru atitudinea sa, ruşii s-au supărat 
făcându-l mincinos, în urma cărui fapt el a scris o a doua serie a cărţii pe care a intitulat-o 
„Retouche à mon retour de l'URSS” - „Retuş la întoarcerea mea din URSS”, în care arată 
că în prima carte a mai avut unele rezerve pentru cele văzute în URSS, pe care nu le-a 
consemnat, însă pentru că a fost provocat acum scrie tot adevărul despre comunismul rus” 
(Ibidem, f. 46). 

4. „El arată în continuare că în anul 1930, Panait Istrati, cetățean român, aventurier, fiind în 
Franta, a fost influenţat de Romain Roland, devenind comunist. Ca şi Andrei Gide, el a fost 
invitat în URSS, iar la reîntoarcerea în ţară, văzând realitățile de acolo, a scris faimoasa 
carte intitulată „Mărturisirile unui învins” în care el arată că este dezamăgit despre ceea ce 
credea el în comunism” (Ibidem). 

5. „Elarată că, după primul război mondial, generalul Krasnin, şeful unei divizii albe, refugiat 

în Apus, a scris o carte intitulată „De la vulturii ţarului la cârpa roşie”, în care expune toate 

masacrele şi nenorocirile pe care le-au adus comuniştii prin revoluţie” (Ibidem). 

Ibidem, ff. 46-47. 

7. Ibidem, ff. 79-175. 

68. Despre denaturarea istoriei noastre naționale. Chioreanu spune că a auzit că lui Roller 
i s-a făcut proces, întrucât istoria lui nici într-un sfert de carte nu era istoria noastră 
naţională, iar restul cărţii îi trăgea tot cu clasa muncitoare, despre comunişti, despre greve, 
relații de prietenie cu ruşii, etc’. 


Numărul mare al legionarilor în perioada reeducării a generalizat discuțiile referi- 
toare la istoria şi doctrina mişcării legionare’. Alături de rememorarea amintirilor 
din trecutul legionar şi ,,sedintele” ocazionale din celule, un segment important al 
deţinuţilor legionari îşi exprimau speranţele faţă de activitatea lui Horia Sima, care 
va conduce la prăbuşirea regimului şi „reînvierea” României Legionare“. Perspectivele 
libertăţii şi ale reluării luptei politice i-a determinat pe comandanții legionari să dez- 
bată posibilitatea reorganizării mişcării” legionare „pe baza scheletului din 1948”°. 
Elementele legionare erau selecţionate în funcţie de două criterii: devotamentul fata 
de Horia Sima şi activitatea în organizaţia legionară (comportarea în detenţie alături 
de prestigiul şi autoritatea de care se bucurau în rândul deţinuţilor)”. „Mitul Horia 
Sima”, născut în Zarca Aiudului în perioada antonesciană de către fedeciştii fideli 
liderului mişcării legionare, s-a menţinut de-a lungul timpului în rândul deţinuţilor 


Ibidem, ff. 174-175. 

„Pentru a menţine moralul şi unitatea între legionari şi pentru a-i păstra pe linia doctrinei 

legionare, elementele active organizează în camere discutarea cărţilor de doctrină şi ideo- 

logie legionară” (Ibidem, f. 17). 

3. „În ziua de Paşti 1959, într-o atitudine solemnă a ţinut o cuvântare din «Cartea Căpitanului» 
şi din capitolul «Învierea Neamului» din memoriile lui Codreanu. În alte zile, la fel evocă 
diferite texte şi paragrafe din cartea «Cranii de lemn», «Cărticica şefului de cuib» etc. În 
toate discuţiile purtate arată că tot ce au făcut legionarii a fost bun şi moral, preamărind 
persoana lui H.S., pentru care are un cult nelimitat” (Ibidem, ff. 17-18). 

4. În Aiud circula ştirea că „la 1 ianuarie 1959, H.S. a vorbit la postul de radio Madrid, 
arătându-se legionarilor din ţară şi străinătate şi tuturor românilor, cerând tuturor să facă 
zid puternic în jurul mişcării legionare şi a comandanților legionari, pentru a putea dobori 
tirania comunistă şi a face o Românie legionară. H.S. ar fi transmis tuturor grupurilor 
legionare, din diferite ţări din exil, scrisori cu asigurări că anul 1959 va aduce victoria în 
anul 1960 şi înfăptuirea nazuintelor legionare. H.S. i-ar fi asigurat pe legionarii din tara şi 
exil că are tot sprijinul ţărilor libere” (Ibidem, f. 201). 

5. Aceste discuţii au avut loc în celula 321 din zarcă, în perioada 1961-1962, între deţinuţii 
Nistor Chioreanu, Ilie Nicolae, Alexandru Ghica şi Victor Biriş. Se pare că iniţiatorul 
discuţiilor a fost Victor Biriş, ca urmare a directivelor Grupului Operativ, care dorea să 
descopere comandamentul legionar din închisoare şi să-i documenteze activitatea, în vederea 
adaptării măsurilor pe linie informativă şi cultural-educativă (ACNSAS, fond Documentar, 
dosar 13481, passim. ; dosar 13484, vol. 5, 6, 7, 10, 12, 13, passim). 

6. ACNSAS, fond Documentar, dosar 13484, vol. 10, f. 130. 

Ibidem. 

8. Originea şi manifestările acestui mit sunt descrise pe larg într-o declaraţie din mai 1963, de 

către Nicolae Orbulescu, închis în Penitenciarul Aiud în iunie 1941 (ACNSAS, fond Docu- 

mentar, dosar 13484, vol. 8, ff. 135-153). 

„simişti”, majoritari în Penitenciarul Aiud. În timpul reeducării, ştirile care circulau 
prin Penitenciarul Aiud îi creionau o imagine fantezistă! lui Horia Sima, considerat 
liderul naţionaliştilor europeni?, a cărui activitate a impresionat lumea politică occi- 
dentală, care-l elogia şi pentru dezbaterile politologice, conferindu-i premiul Acade- 
miei Franceze, pentru lucrarea „Educaţia tineretului din secolul XX-lea”5. Alături de 
activitatea lui Horia Sima, printre deţinuţii din Aiud circulau ştiri referitoare la 
diferitele grupări legionare din exil, respectiv grupul Papanace de la Roma, care edita 
revista „ Vatra”, grupul Puiu Traian de la Munchen, grupul Racoveanu de la Salzburg 
sau grupul Viorel Trifa din America.* 


c) Libertatea spiritului 


Intensitatea dezbaterilor culturale şi preocupărilor spirituale a fost posibilă datorită 
formelor de comunicare diverse şi neconvenţionale create de deţinuţi. Alături de 
arhicunoscutul limbaj morse, adaptat condiţiilor de detenţie, se utiliza firogramul 
(morse transpus pe fire textile, metodă inventată de George Manu), scrisul pe cârpe 
sau săpun, ce erau ascunse în toalete de unde erau ridicate de deţinuţii semnalati în 
prealabil”. Materialele folosite sunt dovada inventivităţii deţinuţilor : 


1. Aceste zvonuri pot părea ridicole astăzi, dar trebuie înţelese în contextul carceral de atunci, 
în care deţinuţii preluau diferite ştiri pe care le interpretau pentru a-şi argumenta propriile 
speranţe legate de posibilitatea schimbării situaţiei lor. Rămâne de studiat în ce măsură aceste 
zvonuri erau produsul imaginaţiei lor sau reprezentau mesaje transmise de către legionarii 
din exterior prin intermediul „Radio Madrid” şi aduse în închisoare de cei nou-veniti. O altă 
ipoteză are în vedere contribuţia Grupului Operativ la naşterea acestora. Scopurile urmărite 
de conducerea penitenciarului erau multiple : dezinformarea deţinuţilor prin vehicularea 
unor zvonuri fanteziste şi contradictorii ; amplificarea sperantelor celor închişi, care-şi argu- 
mentau, astfel, reluarea luptei politice. Prin aceste diversiuni, Grupul Operativ crea contextul 
în care putea descoperi deţinuţi activi, ce urmau să fie încadraţi informativ şi izolaţi de restul 
deţinuţilor. 

2. „Tot agentul «Andrei» arată că s-a transmis prin morse de către Coniac Constantin că Horia 

Sima a participat în Suedia, la Malmö, la un congres unde au fost de faţă toţi conducătorii 

partidelor naţionaliste din Europa. Cu această ocazie, H.S. a prezentat programul şi doctrina 

legionară, care au fost primite cu mare simpatie şi interes, cerându-i-se lui Horia Sima texte 

scrise” (ACNSAS, fond Documentar, dosar 13484, vol. 2, f. 17). 

Ibidem, f. 15. 

Ibidem, ff. 14-16. 

5. Într-o notă informativă din septembrie 1959, se menţionează modalitatea de transmitere a 
informaţiilor între celule : „Bălănescu Nicolae păstrează legătura prin cârpe scrise cu Pivin 
Gheorghe de la camera 221 şi cu Dan Staicu de la camera 218, precum şi cu camerele 233, 
232, 231, 230; acest releu este transmis prin Bălănescu Nicolae, Cristea Ioan, Coniac 
Constantin, Pometcu Marin, Pastramagiu, iar aceştia la rândul lor transmit prin morse, prin 
pereţi, informaţiile prin acest releu, tuturor camerelor de pe aripa de răsărit a penitenciarului. 
Din acest releu, mai fac parte Munteanu Nicolae de la camera 307, Creţulescu Nicolae de 
la camera 309, Havrilescu de la 311, Doru Câmpeanu de la 228, Ungur Aurel de la 74. Toate 
informaţiile sunt centralizate de Bălănescu Nicolae, Cristea Ioan, Coniac Constantin şi 
Pometcu Marin şi sunt difuzate prin releul de mai sus” (Ibidem, f. 200). 

Raportăm că cele necesare scrisului ca mine de creion, cerneală, au fost confecționate de 
legionari singuri prin amestecul funinginei din sobă, sau a carbocifului cu săpun, care 
după uscare poate fi folosit ca mină de creion. Pentru prepararea cernelilor se folosesc de 
combinarea diferitelor medicamente, ca albastru de metil, etc. Pentru scris, în general se 
folosesc carpe rupte din cămăși, indispensabili, batiste, ştergare, etc. Pentru a obţine ata 
pentru firograme, desfac saltelele şi scot fire pe care apoi le cos la loc. De asemenea, unii 
mai folosesc pentru scris tuburile de pastă de dinţi ce sunt confecţionate din plumb - în 
general - cu tubul de pastă se poate scrie numai pe hârtie. Hârtia şi-o procură din ambalajul 
medicamentelor de la spital când sunt duşi la consultaţii, etc. Aceste materiale ei le ascund 
cu mare grijă în saltele şi alte locuri, şi la perchezitiile efectuate ele scapă şi nu sunt găsite!. 


În transmiterea de mesaje scurte, deţinuţii cifrau numele, iar restul îl scriu în limba 
engleză?. Alfabetul codat al deţinuţilor era format prin divizarea literelor alfabetului 
şi suprapunerea celor două părţi”. 

Închisoarea Aiud a fost deopotrivă academie (spaţiu al creaţiei), dar şi temă a 
poeziilor din gulagul românesc. Aiudul, ca subiect al creaţiilor lirice, s-a regăsit în 
abordările majorităţii detinutilor-poeti, printre care se numără Radu Gyr, Nichifor 
Crainic, Petru C. Bacu, Tiberiu Hentea, Simion Lefter, Petre Strihan, Vasile Blănaru, 
Virgil Mateiaş, Dumitru Oniga, Traian Popescu, Dumitru Bacu, Teofil Lianu“, 
Demostene Andronescu’, Ştefan Muscalu, Eugen Măgirescu, Vasile Turtureanu, 
Virgil Maxim, Nicolae Goga, Luca Dumitrescu, Ştefan Vlădoianu, Mircea Manoliu, 
Aurel Obreja, Ioan Paragină, Constantin Dragodan®. Poeziile şi cântecele”, ce repre- 
zentau un puternic suport moral pentru deţinuţi, erau memorate şi colportate pe scară 
largă de către cei închişi. Victor Biriş, într-o discuţie cu Lucuţă Traian, menţiona 
numărul mare de poezii învăţate de către deţinuţi : 


Mi-a spus [Victor Biriş, n.n.] că aici sunt deţinuţi care ştiu până la 500 de poezii şi că 
numai cei mai puţini dotați din cei care vreau, ştiu numai în jurul a 200 poezii, bine înţeles 
se referea la deţinuţii cu un stagiu lung în închisoare’. 


= 


Ibidem, f. 27. 

2. ACNSAS, fond Documentar, dosar 13484, vol. 12, f. 241. 

3. După cum urmează: 

A, B, C, D, E, F, G, H, I, J, K, L 

M, N, O, P, R, S, S, T, T, U, V, Z. 

În locul literei dorite se utiliza corespondentul ei. De exemplu: DMFHEMAMSTI pentru 
PASTRAMAGIU (Ibidem, f. 260). 

Florian Palas (coord.), op. cit., passim. 

Demostene Andronescu, op. cit., p. 286. 

ACNSAS, fond Documentar, dosar 13484, vol. 2, ff. 23-26. 

Repertoriul coral al deţinuţilor era reprezentat de cântece legionare, patriotice sau religioase, 
unele dintre ele fiind adaptate la noul context politic. Se evidențiază grupul din celula 345, 
condus de Ioan Ilia, care a modificat primele versuri ale imnului „Deşteaptă-te române”, 
înlocuindu-le cu „Deşteaptă-te române din somnul cel de moarte, la care ne-adânciră barbarii 
de sovietici” (Ibidem, f. 74). 

8. ACNSAS, fond Documentar, dosar 13484, vol. 5, f. 135. 

Alături de poezii, printre activităţile culturale ale deţinuţilor se numărau studiul 
limbilor străine (engleză, franceză, germană, italiană) şi participarea la conferințele sus- 
ţinute de cei închişi, pe diverse subiecte, în funcţie de pregătirea intelectuală personală. 
Grupul Operativ îi semnala, în acest sens, pe George Manu şi Eugen Dragomir ca fiind 


cei mai activi din secţia Zarcă unde se desfăşoară o susţinută muncă de educare a legionarilor 
prin învăţarea de limbi străine, diferite ştiinţe, fiind prinşi în mai multe rânduri transmițând 
altor camere materiale scrise pe cârpe şi firograme pe care erau lecţii în limba engleză, 
poezii şi traduceri precum şi istoria SUAI. 


Relevant pentru programul cultural cotidian al deţinuţilor în Penitenciarul Aiud 
este un fragment dintr-o vastă notă informativă ce reda activitatea zilnică a detinutului 
Aurel Călin, în perioada 24 octombrie 1958 - 9 februarie 1959, din celula 93 : 


Ca preocupări zilnice în cameră, Dobre Mircea, Sîrbu Lazăr şi Călin Aurel şi-au stabilit 
un program regulat cu ore de limba germană, engleză şi franceză. Totodată au întocmit 
un orar în care zilnic s-a făcut filosofie, drept şi religie. Astfel : a) Sîrbu Lazăr a predat 
limba germană şi franceză cât şi noţiuni de drept civil, penal, comercial şi internaţional ; 
b) Dobre Mircea a predat : Istoria filosofiei (o cronologie a operelor filosofice, în rezumat 
şi optica diverşilor filosofi cu privire la cele trei probleme fundamentale alo filosofiei 
mistice). Noţiuni de logică şi psihologie. c) Călin Aurel a predat limba engleză şi texte 
din biblie, Evanghelia lui Ioan pe care o cunoştea pe de rost. Sursa s-a scuzat spunând că 
este bolnav de nervi şi nu poate memoriza nimic şi nici nu mai poate face vreun efort 
intelectual. La insistenţele repetate ale celor trei a făcut o expunere, care a durat câteva 
zile, a Istoriei Romei şi a Istoriei Românilor până la formarea statului”. 


„Dumnezeul închisorii/ Dumnezeu în închisoare”? reprezintă un capitol important 
al experienţei şi supravieţuirii deţinuţilor politici în universul concentrationar comu- 
nist. Dacă în sistemul ateu comunist „Dumnezeu a fost executat politic”*, pentru cei 
închişi, credinţa în dumnezeire a fost soluţia ultimă şi uneori cotidiană, la care au 
apelat pentru a rezista în faţa presiunilor şi a măsurilor exterminatoare. Formele vieţii 
spirituale au fost multiple, deţinuţii adaptând preocupările sufleteşti contextului în 
care se aflau. Rugăciunea, individuală şi în comuniune, meditaţia personală, exer- 
citiile duhovniceşti (rugăciunea inimii), slujbele (oficiate în taină de preoţi), studiul 
biblic - deţinuţii memorizând şi colportând fragmente extinse din Sfânta Scriptură. 
Alături de această religiozitate conformă cu preceptele şi practica Bisericii, în 
rândul deţinuţilor s-a manifestat şi o „religiozitate” legionară, eclectică, ce îmbina 
cultul eroilor cu pomenirea morţilor din cultul ortodox, iar rugăciunile cotidiene 


= 


ACNSAS, fond Documentar, dosar 13484, vol. 2, f. 2. 

2. ACNSAS, fond Documentar, dosar 13484, vol. 13, ff. 140-141. 

3. Iulia Pop, Memorie şi suferință : consideraţii asupra literaturii memorialistice a universului 
concentrationar comunist, Editura Argonaut, Cluj-Napoca, 2010, p. 307. 

4. Sanda Cordoş apud Iulia Pop, op. cit., p. 307. 

se transformau, uneori, în invocări ale conducătorilor legionari (Codreanu, Mota, 
Marin etc.). 

Delimitarea strictă a acestor manifestări ale sentimentului religios este dificilă, 
deoarece se întâlneşte, deseori, o suprapunere, misticii! amintindu-i în rugăciuni pe 
fondatorii Mişcării Legionare, în timp ce legionarii, care invocau cultul lui Codreanu, 
participau la rugăciuni alături de ceilalți deținuți. Diferentierile se pot realiza la 
nivelul nuantelor şi al accentelor. Dacă pentru mistici, exercițiul spiritual este prin- 
cipala preocupare care urmăreşte desăvârşirea sufletească în conformitate cu practica 
Bisericii, pentru ceilalţi, manifestarea credinței este un act exterior, componentă a 
religiozităţii lor legionare. În general, Grupul Operativ a asimilat, suprapunând, cele 
două practici. Cultul lui Codreanu era considerat manifestare religioasă, iar slujbele 
sau rugăciunea inimii erau propagandă legionară, şi astfel este foarte greu de detaşat 
într-un raport, care menţionează doar lacunar faptul că deţinuţii au preocupări reli- 
gioase, ce este propriu credinţei creştine şi ce este specific religiozitatii legionare. 

Suferințele (torturile, foamea, frigul, izolarea) din închisorile comuniste au ampli- 
ficat predispoziția celor închişi spre interiorizare şi religiozitate. Caracterul general, 
în timp şi spaţiu, al manifestărilor spirituale relativizează evaluările cantitative ale 
deţinuţilor cu preocupări spirituale. Întâlnim, însă, la nivelul memorialisticii şi chiar 
al documentelor de arhivă, evidenţierea „misticilor”, minoritate ce se diferenţia de 
restul deţinuţilor, pentru care viaţa spirituală reprezenta doar o componentă a vieţii 
cotidiene, nu preocuparea fundamentală. 

Existenţa şi activitatea misticilor este semnalată încă din perioada antonesciană, 
când în Penitenciarul Aiud se afla un grup condus de Traian Trifan din care făceau 
parte Anghel (Arsenie) Papacioc, Traian Marian, Marin Naidim, Nicolae Mazăre, 
Virgil Maxim, Valeriu Gafencu, Ioan Ianolide, Septimiu Râmboiu etc.?. 

Nicolae Orbulescu relata într-o declaraţie din august 1963 despre grupul misticilor : 


Orientarea pe care se vor situa Papacioc şi Trifan este linia creştină a pustniciei, teoretizată 
de Dionisie Areopagitul, Maxim Mărturisitorul şi Evagrie Ponticul şi statornicită ca insti- 
tutie creştină cu canoanele respective de Antonie cel Mare din Tebaida. Orientaree direct 
monahiceasca şi cărţile de căpătâi sunt cele călugăreşti din mănăstire : Vieţile sfinţilor, 
Patericul şi Filocalia”. Activitatea misticilor, al căror număr a crescut în perioada comunistă 
a penitenciarului, este redată şi în rapoartele informative ale Grupului Operativ : „Agentul 
„Olteț? semnalează că Nedelcu Nicolae, în discuţii condamnă legionarii care nu sunt 
credincioşi, se roagă aproape toată ziua şi spune că şi-a găsit multumirea în rugăciune. 
Cunoaste Biblia şi rugăciuni mai bine decât chiar preoţii. Hartan Ioan, la cererea Nedelcu 
Nicolae, oficiază slujbe religioase în cameră, spune rugăciunile înaintea meselor şi face 
anafură care este dată şi celorlalte camere”. 


1. „Mistici” este termenul folosit în documente de Grupul Operativ pentru a-i nominaliza pe 
deţinuţii ale căror principale preocupări erau cele spirituale. 

2. ACNSAS, fond Documentar, dosar 13484 vol. 7, f. 103. 

Ibidem. 

4. ACNSAS, fond Documentar, dosar 13484, vol. 2, ff. 28-29. 

Minimalizarea identităţii politice, în detrimentul asumării credinţei, se regăseşte 
la un număr însemnat de deţinuţi, un exemplu relevant fiind cel al detinutului Corneliu 
Hartaş, despre care s-a semnalat că 


în ultimul timp a căzut într-o manie religioasă, rugându-se toată ziua. În timp cât se roagă, 
stă cu picioarele adunate sub el şi cu o legătură peste ochi. Susține că pe el nu-l mai inte- 
resează politicul, că de la legionar, el s-a ridicat cu o treaptă mai sus, spre sfințenie, 
crezându-se sfânt, afirmând că pentru el închisoarea a fost o binefacere, căci l-a făcut 
să-l regăsească pe Dumnezeu [s.n.]. Cunoaşte Evanghelia lui Ioan, cuvânt cu cuvânt, fără 
nicio greşeală şi susţine că atunci cand va merge acasă o va readuce la adevărata credinţă 
şi pe soţia luil. 


Alături de manifestări individuale ale religiozitatii, întâlnim şi momente ce exprimă 
comuniunea credinţei, precum cel din 13 septembrie 1959, când, „fiind triati pentru 
muncă aproximativ 150 deţinuţi ce se găseau într-o cameră mare, fiind duminică, 
s-au adunat mai mulţi la un loc printre care şi Niculescu Sebastian şi alţii pe care 
agentul nu-i cunoaşte, şi au ascultat acatistul”?. 

Un rol central în desfăşurarea şi generalizarea preocupărilor spirituale a aparţinut 
preoţilor, a căror activitate „duşmănoasă” era semnalată de către Grupul Operativ : 
„Preoţii şi studenţii în teologie intretin în rău starea de spirit întrucât preoţii în preajma 
sărbătorilor întreabă „cine se spovedeşte” sau „cine se împărtăşeşte” sau că începe 
postul şi aşa mai departe, nu toţi dar unii din ei şi aş putea spune că majoritatea”?. 
Un asemenea preot este Teodor Bej, asupra căruia s-a deschis acţiune de urmărire 
informativă încă din 1952, când a fost unul dintre organizatorii slujbei de Înviere 
oficiate de către deţinuţi in mina de la Baia Sprie”. Fiind considerat element periculos, 
deoarece „este un nume bine cunoscut între legionari şi este deosebit de activ în 
răspândirea Bibliei”5, colonelul Crăciun a înaintat conducerii ministerului, în preajma 
eliberării acestuia (mai 1963), propunerea trimiterii în judecată sau fixării domiciliu- 
lui obligatoriu în localitatea Fundata, Slobozia“. Pentru a argumenta propunerea făcută, 
colonelul Crăciun ataşa raportului o notă informativă în care erau redate discuţiile 
dintre Teodor Bej, Adrian Mărăscu, Nicolae Grebenea şi Nicolae Cojocaru, din 
perioada 12-18 februarie 1963. Poziţia profetică a părintelui Bej reliefează soliditatea 
convingerilor anticomuniste, fundamentate religios, reprezentând un îndemn la rezis- 
tenţă adresat, deopotrivă, colegilor de celulă, dar şi contemporanilor săi : 


Comunismul este fiara roşie de la apocalipsă. Actele comunismului au devenit fapte şi au 
stăpânit puterea de credinţă cu toată spurcăciunea şi cu moartea trupească şi sufletească a 


Ibidem. 

Ibidem. 

ACNSAS, fond Documentar, dosar 13484, vol. 13, f. 189. 
Ibidem, f. 71. 

Ibidem, f. 72. 

Ibidem. 


Fa id bau cl aa 


REEDUCARE ŞI VIAŢĂ COTIDIANĂ ÎN PENITENCIARUL AIUD 119 


oamenilor de azi. Dacă nu ne vom trezi şi nu vom porni la luptă vrăşmaşă împotriva fiilor 
răsculați ai întunericului, prăbuşirea va veni şi aici. Să nu lăsăm urmaşilor noştri o tard 
fără biserici, o casă fără icoane şi un suflet fără Dumnezeu |s.n.].. 


Reacţia ministerului faţă de o asemenea atitudine nu s-a lăsat aşteptată, locote- 
nent-colonelul Olimpiu notificând raportul colonelului Crăciun: „Cred că trimiterea 
în judecată nu se poate face. Propun ca ancheta să se facă la Aiud. De asemenea cred 
că e cazul ca să prezentăm propunerea ca B.T. (Bej Teodor) să fie internat la Periprava 
şi să fie urmărit informativ în continuare”?. 


Programul cultural-educativ 


Prin sintagma „munca cultural-educativă” se înţelege dimensiunea publică a reeducării, 
în care deţinuţii trebuiau să se desolidarizeze şi să încrimineze apartenenţa politică şi 
să se integreze în noua ordine socială. Această activitate, construită în oglindă cu 
preocupările cotidiene ale deţinuţilor, documentată cu ajutorul muncii informative, a 
fost răspunsul ideologic al regimului prin care dorea restructurarea politică şi umană 
a celor închişi. Dacă viaţa cotidiană a deţinuţilor privilegia particularul şi individua- 
litatea, în schimb, Grupul Operativ a organizat munca cultural educativă ca pe o 
activitate de masă, la nivelul cluburilor, care numărau şi până la 500 de deţinuţi. 
Principala rațiune a fost de ordin operativ, plasarea unui număr extins de deţinuţi 
într-o singură celulă facilita urmărirea informativă. Componenţa cluburilor reflecta 
viziunea ideologică asupra societăţii, împărțind deţinuţii in clase - intelectuali, mun- 
citori şi ţărani. De asemenea, sesizând încrederea de care se bucurau personalităţile 
în rândul deţinuţilor, Grupul Operativ s-a îndreptat, cu precădere, asupra acestora în 
efortul cultural-educativ. 


a) Incriminarea şi penalizarea ajutorului dintre deținuți 


În această direcţie, Grupul Operativ a desfăşurat o ofensivă puternică cu scopul de a 
elimina orice formă de solidaritate dintre deţinuţi. Cea mai eficientă metodă a fost 
infiltrarea cu agenţi a majorităţii celulelor. Astfel, o atitudine de compasiune sau de 
ajutorare a celuilalt se solda cu zile de izolare, dar mai ales cu demascarea publică 
în şedinţele de club. Singurii deţinuţi care meritau să fie recompensati erau lucrătorii 
în fabrică, care beneficiau de scrisori, pachete şi, rareori, de vorbitor. Toate aceste 
înlesniri erau exploatate propagandistic, pentru a argumenta „umanitatea” regimului, 
dar şi operativ, cu scopul de a documenta existenţa unor canale de legătură ale deti- 
nutilor cu exteriorul. 


1. Ibidem, f. 74. 
2. Ibidem, f. 72. 

b) Legitimarea regimului şi incriminarea adversarilor politici 


Reeducarea a vizat, în primul rând, distrugerea identităţii politice a deţinuţilor, con- 
ditie obligatorie pentru integrarea in noua ordine socială. Acest efort s-a structurat 
pe două paliere: incriminarea organizaţiei legionare şi legitimarea regimului. În acest 
plan, Aiudul ni se înfăţişează ca un laborator de anatomie, în care este disecată şi 
analizată la microscopul ideologic istoria şi doctrina legionară. Sute de articole la 
gazete de perete!, şedinţe şi demascări publice, iar nu în ultimul rând, cunoscuta carte 
a reeducării - Despre organizaţia legionară - crimă, teroare, misticism, masacrare, 
trădare, care rezumă în cele două volume (833 pagini) dezbaterile din cadrul cluburilor. 

În ceea ce priveşte desolidarizarea publică a deţinuţilor faţă de identitatea lor 
politică, un rol decisiv l-au avut liderii legionari care au colaborat cu Grupul Operativ 
în această direcţie, susţinând public acest demers. Utilizarea acestora a fost propusă 
de către Grupul Operativ spre aprobare conducerii ministerului încă din septembrie 
19625. În astfel de acţiuni se corobora întreaga activitate a Grupului Operativ, munca 
informativă care oferea sursa documentară pentru destrămarea organizaţiei legionare, 
ambele materializându-se la nivelul muncii cultural-educative prin amplificarea şi 
susţinerea procesului reeducării. 

S-au organizat de către conducerea penitenciarului şedinţe de amploare (cu peste 
500 de participanţi), în care luau cuvântul comandanţi legionari, ale căror discursuri 
respectau îndrumările Grupului Operativ. Seria acestor şedinţe a început în octombrie 
1962, când Nicolae Pătraşcu, comandantul Mişcării Legionare din ţară, recent adus 
în Aiud, a citit declaraţia de desolidarizare şi incriminare a organizaţiei legionare”. 
Pentru ca mesajul acestei declaraţii să fie auzit de către toţi deţinuţii, s-au instalat mega- 
foane pe celular, în secţii şi în curtea penitenciarului”. O astfel de adunare a avut loc 
şi pe 14 ianuarie 1963, când au fost adunaţi la Clubul mare de pe secţia V, 500 deţinuţi, 
cu ocazia eliberării a 220 de legionari”. Au luat atunci cuvântul Victor Biris, Ion 
Dumitrescu Borsa, Iosif Costea, Victor Vojen, Dumitru Stăniloae, Gheorghe Parpalac”. 

Despre atitudinea şi discursul „conferenţiarilor”, Grupul Operativ indica: 


Cei care vor lua cuvântul la aceste adunări, vor vorbi controlati, în prezenţa lucrătorilor 
noştri. Redăm în rezumat esentialul din ce considerăm că ar trebui sa vorbească: 

- despre activitatea duşmănoasă proprie desfăşurată înainte de arestare ; 

- despre activitatea criminală legionară în general ; 

- despre activitatea proprie şi a altora în penitenciar ; 


ASA 


1. Până în acest stadiu al cercetării, am identificat 8 volume din dosarul 13485 (ACNSAS, fond 
Documentar) care conţin în integralitate articole demascatoare la adresa organizaţiei legio- 
nare. 

ACNSAS, fond Documentar, dosar 10160 vol. 1 şi 2. 

ACNSAS, fond Documentar, dosar 13485, vol. 15, f. 264. 

Ibidem, f. 282. 

Virgil Mateiaş, Anii de groază din România comunistă. Mărturii, s.l., s.a., p. 48. 
ACNSAS, fond Documentar, dosar 12609, vol. 6, f. 9. 

Ibidem, f. 15. 

- despre influenţa realizărilor regimului nostru asupra lui şi felul cum se va comporta şi 
munci în viitor!. 


Aceste şedinţe „festive” au avut un impact puternic în rândul deţinuţilor, oferindu-le 
argumente în vederea acceptării reeducării. Poziţia şi prestigiul vorbitorilor (Nicolae 
Pătraşcu era considerat reprezentantul lui Horia Sima în ţară ; Dumitrescu Borşa era 
comandant al Bunei Vestiri, fost luptător în Spania ; Dumitru Stăniloae era recunoscut 
pentru anvergura sa teologică; Victor Biriş era perceput ca un simbol al rezistenţei) 
au avut rolul de eroda atitudinea „refractară” a celor închişi. Acest prim pas a fost 
completat de către Grupul Operativ prin intensificarea activităţii din cluburile reedu- 
cării, unde aveau loc (auto)demascări publice, în care deţinuţii îşi denuntau propriul 
trecut şi îi incriminau pe cei care refuzau participarea la acest proces-simulacru. Un 
exemplu concludent îl reprezintă şedinţa prilejuită de declaraţia lui Nistor Chioreanu, 
care a avut loc la Clubul 1 al reeducării, în aprilie 1964, şi a fost condusă de Stere 
Mihalexe?. La finalul declaraţiei” au loc discuţii, în cadrul cărora 37 de deţinuţi au 
intervenit, demascând atitudinea şovăielnică a lui Nistor Chioreanu, semnalând dife- 
rite aspecte din expunerea acestuia, pe care la incriminau ca fiind false, sau acuzându-l 
pe acesta de faptul că ascunde anumite fapte din trecutul său legionar”. 

Alături de neutralizarea politică a celor închişi, Grupul Operativ a urmărit şi legi- 
timarea regimului, cu scopul combaterii atitudinii „duşmănoase” a deţinuţilor care 
colportau ştiri incriminatoare la adresa RPR. Au fost realizate proiecţii cinematografice 
cu realizările regimului : jurnale de actualități - 7 mai 19625 ; scurt metraje - Unirea 
face puterea, Cartierul Floreasca în 1959; documentare propagandistice - Pe dru- 
murile României, Bucureşti-Eforie-Bicaz!. De asemenea, au fost prelucrate diferite 
articole din presă şi reviste ştiinţifice. Printre articolele de presă s-au numărat: 
Dobrogea de astăzi, Aspecte din Maramureş, Galaţi şi Hunedoara”, Pasul sigur al 
socialismului, Imagini noi în vechea Oltenie!. Din revistele ştiinţifice erau extrase 
materialele care reflectau superioritatea lagărului socialist şi noile descoperiri ştiin- 
ţifice : O istorică realizare a ştiinţei şi tehnicei Sovietice. Lansarea primului om in 
cosmos ; Legătura şi influenţa reciprocă dintre ştiinţele naturii şi ştiinţele sociale ; 
Omul transformator al naturii... 


1. Ibidem, f. 244. 

2. ACNSAS, fond Informativ, dosar 233979, vol. 7, f. 389. 
3. Ibidem, ff. 452-474. 

4. Ibidem, ff. 417-488. 

5. Mihai Demetriade, art. cit., p. 322. 

6. Ibidem. 

7. ACNSAS, fond Documentar, dosar 13483, vol. 1, f. 92. 
8. Ibidem, f. 94. 

9. ACNSAS, fond Documentar, dosar 12609, vol. 6, f. 137. 
10. ACNSAS, fond Documentar, dosar 13484, vol. 10, f. 139. 
11. ACNSAS, fond Documentar, dosar 13485, vol. 15, f. 122. „Legionarilor cuprinşi în procesul 

Un impact major în demersul Grupului Operativ de convingere a deţinuţilor în 
privinţa realizărilor regimului l-au avut excursiile prin tara cu diferiţi lideri legionari, 
care la întoarcere îşi prezentau „impresiile de călătorie” în cadrul şedinţelor de club 
la care participau un număr mare de deţinuţi. Astfel, Victor Biriş şi Mircea Nicolau 
au fost duşi la Blaj, Mediaş, Sighişoara, Dumitru Groza, Victor Vojen şi Ion Dumi- 
trescu Borşa la Cluj şi Hunedoara, Petre Tocu, Savin Constantin şi Iosif Costea la 
Bucureşti, Nicolae Pătraşcu la Cluj'. 

Redăm, spre exemplificare, un fragment din declaraţia lui Victor Vojen despre 
„realizările” întâlnite în călătoria din zona Hunedoarei : 


Pe şosea, multe autobuze, autocamioane şi tractoare de fabricaţie românească [...] Multă 
ordine şi curăţenie [...] Oameni îmbrăcaţi elegant şi veseli, multe construcţii la sate şi 
oraşele prin care am trecut ca Aiud, Alba Iulia, Sebeş şi Orăştie. Vitrine mari încărcate 
cu produse. Hunedoara - adevărata cetate a oţelului, de nerecunoscut. Totul nou. Blocuri 
de locuinţe organizate în cartiere dintre cele mai frumoase. Un adevărat oraş al socia- 
lismului?. 


c) Uniformitate şi contra-cultură 


Pentru a contracara intensa activitate culturală a deţinuţilor, Grupul Operativ le pune 
la dispoziţie participanţilor la club literatură clasică şi noul val proletcultist, lecturi 
pe care erau îndemnați să le recenzeze : Opere - M. Sadoveanu, Opere - M. Sebastian, 
Bărăgan - V. Em. Galan, Drum deschis - Şerban Nedelcu, Descult - Zaharia Stancu, 
Opere - Nicolae Filimon, Opere - Bolintineanu, Tablete de cronicar - T Arghezi’. 
Activitatea cultural-educativă a abordat şi problema vieţii spirituale, fiind creat un club 
special pentru preoţi, cărora le era trasată sarcina: „să combată activitatea criminală 
legionară, în prima fază de pe poziţia bisericii, urmând ca unii din ei să progreseze 
treptat în direcţia demascării poziţiei înapoiate şi reacționare a bisericii [s.n.]”*. 
Într-un raport din decembrie 1961 era semnalată necesitatea unor conferinţe cu 
caracter antireligios „cunoscut fiind faptul că legionarii, prin educaţia primită, sunt 
prin excelenţă mistic-religioşi, formă sub care se manifestă şi în prezent”5. Astfel, în 


în industrie, agricultură, precum şi date comparative privind realizările din anii puterii 
populare faţă de datele regimului burghezo-moşieresc în ce priveşte construcţiile, producerea 
de energie electrică, fontă, oţel, rezultatele obţinute în agricultura colectivizată, realizările 
Uniunii Sovietice pe plan ştiinţific şi tehnic, zborul omului sovietic în Cosmos, superioritatea 
lagărului socialist, precum şi recunoaşterea acestei superioritati de către personalităţile con- 
ducătoare din SUA, Anglia, Franţa etc., evidenţiate prin felicitările adresate în urma zborului 
în cosmos al lui Iuri Gagarin şi Gherman Titov” (ACNSAS, fond Documentar, dosar 12609, 
vol. 6, f. 136). 

1. ACNSAS, fond Documentar, dosar 13483, vol. 1, f. 246; dosar 13484, vol. 5, f. 87; dosar 

13485, vol. 15, f. 166. 

ACNSAS, fond Documentar, dosar 12609, vol. 6, f. 172. 

Ibidem, f. 162. 

Ibidem, f. 239. 

ACNSAS, fond Documentar, dosar 13483, vol. 1, f. 242. 


app 


REEDUCARE ŞI VIAŢĂ COTIDIANĂ ÎN PENITENCIARUL AIUD 123 


februarie 1963, sub egida Lupta de secole între religie şi ştiinţă au fost supuse spre 
dezbatere următoarele titluri : Când si de ce a apărut religia, de V. Oprescu, Adevărul 
despre năluciri, de I.M. Stefan, De ce doarme şi visează omul, Semnele cereşti, de 
I.M. Stefan, Despre reanimare, de S. Halevy, Povestirile şi adevărul asupra pământului 
(SRCC Cluj), Despre superstiții (SRSC Cluj), Unele fenomene cereşti neobişnuite 
(SRCC Cluj), Universul văzut de ştiinţă şi religie de I. Dima, Antiromânismul moralei 
religioase, de K. Dănilă, Încă un aspect al religiei : Inchiziția, Morală şi religie, de 
Popescu Neveanu, Biblia hazlie, de I. Taxil şi Legendele evanghelice de Kriveliov!. 

Conştient de nivelul intelectual ridicat al deţinuţilor şi pentru a legitima academic 
realizările şi susţinerea de care se bucură regimul, Grupul Operativ a adus la Aiud 
personalităţi ale vremii, pentru a le conferentia deţinuţilor : Constantin Daicoviciu, 
Despre istoria şi existența poporului Român? ; Aurel Negricioiu, profesor la ISE Cluj, 
Dezvoltarea economiei şi industrializării socialiste in tara noastră, Dumitru Isac, 
directorul Teatrului National din Cluj, Dezvoltarea artei şi culturii in RPR*. 

În finalul analizei, ne vom opri asupra exemplului pe care-l considerăm edificator 
pentru confruntarea „culturală” ce îi opunea pe deţinuţi Grupului Operativ şi demersul 
acestuia de a răspunde pe măsura calităţii intelectuale a celor închişi. În iulie 1963, 
a fost prezentată conferinţa „Democratismul socialist şi legalitatea populară” de către 
Ion Voicu, activist al Comitetului Regional PMR Cluj, moment la care au luat parte 
1.700 de deţinuţi”. Reacţiile intense ale acestora au alarmat Grupul Operativ, care 
semnala conducerii ministerului punctele slabe ale conferinţei şi făcea propuneri 
pentru ameliorarea situaţiei : 


În conferinţa tovarăşului Voicu Ion, s-a menţionat că, potrivit prevederilor HCM. 1051/1962, 
deţinuţilor eliberaţi foşti jurişti, profesori şi alţii, li se asigură încadrarea la meseriile avute. 
În aceiaşi conferinţă, citând afirmaţia unui ziarist austriac, s-a arătat că în bisericile din 
RPR pot fi văzuţi copii şi tineri, alături de bătrâni si că acestea sunt pline în toate zilele 
de sărbătoare. Citatul respectiv, aşa cum a fost dat, nu era cel mai necesar, deoarece noi 
combătând misticismul religios al deţinuţilor legionari, le-am spus că în statul nostru, 
biserica a devenit deja o instituţie de prisos, întrucât numai foarte mică parte din populaţie 
se mai menţine pe linia convingerilor religioase, tineretul având astăzi cu totul alte preo- 
cupări. 

Având în vedere faptul că majoritatea deţinuţilor din Penitenciarul Aiud, sunt intelectuali, 
multi având Studii superioare la baza pregătirii lor, am dori ca in fata lor să apară şi 
conferentiari din Capitală, ale căror nume sunt mult mai cunoscute şi apreciate [s.n.]. 
De asemenea, am dori ca materialele ce se vor prezenta în viitor de către tov conferentiari, 
activişti de partid sau oameni de ştiinţă şi cultură, să fie mai mult aprofundate pentru a 
nu da posibilitatea deţinuţilor să le interpreteze in mod dusmdnos [s.n.]€. 


Mihai Demetriade, art. cit., p. 319. 

Ibidem, p. 320. 

ACNSAS, fond Documentar, dosar 12609, vol. 6, f. 226. 
Ibidem. 

Ibidem, f. 226. 

Ibidem, ff. 232-233. 

Concluzii 


Viaţa cotidiană a deţinuţilor din Penitenciarul Aiud reprezintă o frescă a societăţii 
româneşti supusă experimentului comunist. Efervescenta culturală, dezbaterile poli- 
tice, libertatea spiritului au fost încarcerate şi supuse unui regim de exterminare de 
către Grupul Operativ, a cărui activitate reflectă poziţia consolidată a regimului 
comunist, ale cărui politici coercitive s-au „rafinat”, fundamentul şi raţiunea siste- 
mului rămânând neschimbate. Represiunea directă s-a metamorfozat în supraveghere 
permanentă, iar eliminarea fizică in incriminare şi stigmatizare publică. 

„Umanizarea” practicilor represive de către Grupul Operativ nu a fost expresia 
convingerilor colonelului Crăciun şi statului său major, ci a avut loc în contextul 
„dezumanizării” îndelungate a deţinuţilor (10-15 ani de detenţie), în urma căreia 
capacitatea de rezistenţă era mult diminuată. Schimbarea de tactică, posibilă datorită 
soliditatii regimului, a urmărit distrugerea unităţii şi încrederii dintre deţinuţi, alături 
de incriminarea lor morală prin şantajul permanent al eliberării în cazul colaborării 
condiţionate (informative sau cultural-educative) cu Grupul Operativ. 

În acest context, se evidenţiază preocupările cotidiene ale deţinuţilor care au avut 
rolul de a reîntemeia şi consolida încrederea dintre cei închişi, de a risipi tensiunile, 
suspiciunile şi de a transforma Aiudul într-o academie, în efortul creării unui front 
comun împotriva tortionarilor. 


Constantin Vasilescu 


Cotidianul unui partizan. 
Studiu de caz: Gheorghe Arsenescu 


Contemporary historiography comprises several descriptions and evocations of anticom- 
munism partisan struggle, focusing especially on the militant and paramilitary phenomenon, 
but also on the heroic dimension of the characters. Aspects such as human relationships or 
daily life are neglected as less spectacular. Furthermore, the biographical dimension, 
essential to a full understanding of the context, is treated superficially or hagiographic. 
Gheorghe Arsenescu’s case is no exception. His anticommunist partisan ,,story” spreads 
on more than a decade. During this time, his everyday existence was equally a struggle for 
survival and a battle with his own anguish and helplessness. Our study aims to fill this gap, 
focusing on the strengthened relations between the partisans’ leader (Arsenescu) and his 
adherents or followers. The armed confrontations will be mentioned only briefly and in 
context. The sources of this study are unpublished archival documents. Aware of their 
imperfection, we continually seek to subject them to corroboration and interpretation. For 
a more fluent presentation, we opted to correct the spelling mistakes contained in such 
sources, without altering their meaning. 


Keywords: Gheorghe Arsenescu, anticommunist partisan struggle, resistence. 


Pentru mine, personal, nu mă tem de moarte, căci ceea ce îmi va fi scris în frunte, aşa voi 
pati. Dacă eu voi cădea, sunt alţii hotărâți, în locul meu, să ducă socotelile la sfârşitul lor. 
Eu nu fac politică, nu am făcut niciodată şi nu voi face. Eu sunt naţionalist român, care 
doresc să trăiesc liber şi în dreptate la căminul meu. Eu sunt militar de carieră şi aşa voi 
muri. Politica s-o facă cei care se pot împăca cu eal. 


Foarte mult din caracterul lui Gheorghe Arsenescu se reflectă în cele de mai sus. 
În acelaşi timp, spusele sale explică, în parte, şi premisele care au condus la apariţia 
mişcării de partizani de pe versantul sudic al Făgăraşului, dar şi maniera în care el 
a înţeles să dezvolte relaţiile cu sprijinitorii săi în cei peste 10 ani de clandestinitate. 
Totuşi, personalitatea sa este mult mai complexă decât au lăsat să se creadă interpretările 
de până acum. Gheorghe Arsenescu a urât comunismul. A făcut-o, poate, aşa cum 
foarte puţini oameni au fost capabili s-o facă, iar pentru asta a avut motive întemeiate. 
Însă acest sentiment visceral a avut şi consecinţe mai putin plăcute. În virtutea acestei 
uri, locotenent-colonelul Gheorghe Arsenescu a suferit, a minţit, a luptat, a exagerat, 
a sfidat şi, în final, a fost omorât. Biografia sa de după 1945 s-a zămislit din ură. 


Profilul unui partizan 


Gheorghe Arsenescu s-a născut la 31 mai 1907 în Câmpulung Muscel, într-o familie 
cu puternice legături în mediul cazon?. În aceste condiţii, parcursul său nu a facut 
excepţie de la regulă. Absolvind liceul Dinicu Golescu, s-a înscris la Şcoala Militară 
de Ofiţeri de Infanterie din Sibiu, pe care a absolvit-o în 1928. Studiile militare s-au 
completat cu Şcoala Specială de Infanterie, în 1930, iar din 1939 cu Şcoala Superioară 
de Război. Concomitent, Arsenescu şi-a îndeplinit serviciul în mai multe unităţi din 


1. Fragmentul face parte dintr-o scrisoare adresată de Gheorghe Arsenescu, la 8 noiembrie 
1949, maiorului Chicoş, şeful Securităţii din Câmpulung Muscel. ACNSAS, fond Penal, 
dosar 50, vol. 54, ff. 10-11. 

2. Căpitanul Ion Arsenescu, tatăl său, a murit în 1918, la putin timp după întoarcerea de pe 
front. Cei doi fraţi ai săi au urmat cariera militară, iar cele trei surori s-au căsătorit cu ofiţeri. 
Maria Arsenescu-Buduluca, „Sunt soţia «teroristului» Gheorghe Arsenescu”, în Memoria, 
nr. 8, p. 50. O altă sursă menţionează că Ion Arsenescu a fost „unul dintre ofiţerii eroi rănit 
grav în luptele dramatice din 6 august 1917 la Mărăşeşti şi decedat într-un spital de cam- 
panie”, Ion Constantinescu-Mărăcineanu, „Un erou de legendă: Colonelul (r.) Gh. Arse- 
nescu”, în Memoria, nr. 49, accesibil online la http : //revista.memoriaro/ ?location= view_ 
article&id=717. 


COTIDIANUL UNUI PARTIZAN. STUDIU DE CAZ: GHEORGHE ARSENESCU 127 


tară! şi a înaintat în ierarhia militară, în 1940 fiind încadrat în Marele Stat Major. 
Aprecierile superiorilor la adresa tânărului ofiţer au fost unanim pozitive, prevestind 
o carieră de succes. Terminând Scoala Specială de Infanterie cu nota 8,54 (al 5-lea 
din 285 de elevi), Arsenescu a primit următoarea caracterizare : 


Slt. Arsenescu Gheorghe este [un] ofiţer care prin însuşirile şi aptitudinile sale se distinge 
în mod deosebit de camarazii săi. Credincios, foarte ordonat şi disciplinat, de cea mai 
mare încredere pentru şefii săi. Devotat şi muncitor, este unul dintre cei care creează şi 
produce temeinicia în instituţie. În concluzie este un ofiţer de mare valoare şi promite a 
avea un viitor foarte strălucit?. 


Despre viaţa sa personală, în perioada în care a activat în cadrul unităţilor militare, 


există destul de puţine informaţii. În 1931, s-a transferat, la cerere, la Regimentul 30 
Dorobanţi, din Câmpulung Muscel, 


din grija şi dragostea pentru mama sa, ca şi pentru cei cinci fraţi mai mici”?. Militarii în 


termen, care au activat la unitate în acea perioadă, i-au păstrat amintirea : „Era un om 
voinic Arsenescu şi era căpitan, venea la regiment, că eram militar eu. Avea un cal alb, 
parcă-l văz, ca acuma [...] Şi venea călare pă calu” ăla şi fugea, mă, cu el prin regiment, 
pe aleile alea ale regimentului, că era deschis... Cât putea cu el, la galop, până ajungea la 
compania unde era el [...] Parcă zbura, aşa era în stare [...] Era om serios, dat în mă-sa 
pă gheaţă era Arsenescu, ăsta [...] Era prezentabil, mai ales ca ofiţer. Căpitan! El era 
comandantu’... unde era magazia de muniţie, el răspundea de munitia care era acolo. Era 
tocmai sus, acolo, pe deal, pe marginea regimentului. Dispunea de orice, ca militar, cu 
arme şi cu astea [...] Şi era om, era dat în mă-sa şi ceva, Arsenescu ăla”. 


Dincolo de motivaţia familială, gestul revenirii în provincie este totuşi în contra- 


dictie cu firea sa ambițioasă. Pentru a-l pricepe, trebuie să ţinem cont de context, dar 
şi de legătura sa specială cu locul de baştină. In definitiv, de la Câmpulung la 
Bucureşti erau doar 150 de kilometri. 


Fără îndoială, în epocă, Arsenescu a făcut ceva furori în societatea micului „oraş 


patriarhal”. Tânărul ofiţer devenise o „partidă” excelentă pentru familiile „de vază”. 
Viitoarea sa soţie îşi amintea : 


1. 


2. 
3, 
4. 


1928-1929: sublocotenent la Regimentul 3 Grăniceri, comandant de pluton; 1929-1930: 
sublocotenent la Şcoala Specială de Infanterie, elev ofiţer ; 1931-1934: locotenent la Regi- 
mentul 30 Dorobanţi, comandant de pluton; 1934-1936: locotenent la Regimentul 30 
Dorobanţi, comandantul Secţiei Armament însoţire ; 1936-1937: locotenent la Regimentul 
6 Artilerie, ofiter stagiar; 1937-1938: locotenent la Şcoala Superioară de Război, elev 
ofiţer, anul I; 1938-1939: căpitan la Şcoala Superioară de război, elev, anul II, avansat la 
alegere capitan; 1939-1940: căpitan, Brigada M.M. şi Marele Stat Major, şeful Biroului 
3 Operații; 1940-1941: căpitan la Marele Stat Major, şeful Biroului 1 Operații. „Fişă 
biografică” (20 mai 1950), ACNSAS, fond Informativ, dosar 675, vol. 29, ff. 68-69. 
„Fişă biografică” (20 mai 1950), ACNSAS, fond Informativ, dosar 675, vol. 29, f. 68. 
Ion Constantinescu-Mărăcineanu, art. cit. 

Interviu cu Ion Iordache (5 iunie 2010), Stoeneşti, Argeş, arhiva personală a autorului. 

Desigur, îl ştiam încă din adolescenţă. Şi îl admiram. Doar atâtea auzeam de bine despre 
el, când mă intorceam, în vacante, din internatul bucureştean Pitar Mos, în care îmi făceam 
liceul. 


Urmând conduita militară, Gheorghe Arsenescu s-a căsătorit în 1932 cu Maria 
Buduluca?, fiica lui Gheorghe Buduluca*, unul dintre cei mai înstăriți oameni din 
regiune. 

Trecerea la Marele Stat Major, în 1940, avea să-i schimbe perspectivele, oferindu-i 
ocazia de a se afla în imediata apropiere a factorilor decizionali. De asemenea, peri- 
oada tumultoasă traversată de statul român, începând cu 1940, l-a pus curând în 
situaţia de a-şi proba calităţile militare. În ianuarie 1941, în timpul rebeliunii legio- 
nare, căpitanul Gheorghe Arsenescu îşi îndeplinea stagiul de ofiţer de Stat Major la 
Târgovişte, unde fusese delegat să ia „măsuri împotriva legionarilor rebeli”*. Ofiţerul 
a acţionat ferm împotriva lor, împiedicându-i să ocupe sediul prefecturii şi alte 
instituţii publice®. Atitudinea intransigentă pe care a avut-o faţă de legionarii din 
Dâmboviţa i-a atras supranumele de „Spaima legionarilor”, iar experienţa i-a rămas 
adânc întipărită în minte şi i-a influenţat decisiv percepţia asupra Mişcării, în general, 
şi a membrilor ei, în particular“. 

Pentru un militar de carieră precum Gheorghe Arsenescu, războiul a reprezentat 
0 ocazie unică. Conform mărturiei soţiei, în 1941, în momentul intrării României in 
război, Arsenescu, foarte sceptic, ar fi afirmat faţă de liderii militari că „acest război 


1. Maria Arsenescu-Buduluca, „Sunt soţia «teroristului» Gheorghe Arsenescu”, in Memoria, 
nr. 8, p. 50. 

2. Maria Arsenescu-Buduluca s-a născut la 15 octombrie 1914 în Câmpulung Muscel. A fost 
arestată la 7 mai 1951 şi internată administrativ pentru 36 de luni. A fost închisă la Văcăreşti, 
Târgşor. A fost eliberată la 17 iunie 1954. A fost rearestată la 6 februarie 1960 şi condamnată 
la 10 ani de temniţă grea. A fost închisă la Piteşti, Arad, Miercurea Ciuc, Văcăreşti, Oradea. 
A fost eliberată la 13 aprilie 1964 [AANP, fond Fise matricole penale]. Una dintre fostele 
colege de suferinţă o descria ca pe o persoană curajoasă şi altruistă: „În anul 1951 [...] au 
venit de la Canal mai multe arestate, printre care şi numita Arsenescu Maria căreia i-a instalat 
patul lângă al meu. Eu, neobişnuită cu închisoarea, plângeam. Atunci Arsenescu Maria mi-a 
spus, după ce m-a întrebat de ce am fost arestată, că să nu plâng, deoarece sunt şi alte arestate 
de 6 ani de zile şi tot nu se pierde [sic ! ]. Deasemeni mi-a spus că să nu mă pierd cu firea, 
că o să vină timp fericit şi pentru noi”, „Proces verbal de interogatoriu” (29 octombrie 
1953), ACNSAS, fond Informativ, dosar 196970, vol. 1, f. 155. 

3. Gheorghe Buduluca, născut la 28 mai 1886 în Câmpulung Muscel. A fost arestat la 22 februa- 
rie 1961 şi condamnat la 15 ani de muncă silnică. A fost închis la Piteşti, Jilava, Botoşani. 
A fost eliberat la 17 aprilie 1964. AANP, fond Fise matricole penale. 

4. „Proces verbal de interogatoriu” (6 mai 1960), ACNSAS, fond Penal, dosar 219, vol. 1, 

f. 232. 

Ion Constantinescu-Mărăcineanu, art. cit. 

6. ACNSAS, fond Penal, dosar 50, vol. 55, f. 67. Mai târziu, reticenta fată de Mişcarea 
Legionară l-a împiedicat să realizeze o colaborare cu partizanii legionari conduşi de Dumitru 
Apostol, dar nu l-a oprit să înregimenteze în grupul său de partizani foşti legionari. 


Nn 

se va pierde”, fapt care i-a atras mustrarea mareşalului Ion Antonescu’. La început, 
calitatea de ofiţer de Stat Major l-a ţinut pe loc, neîngăduindu-i participarea activă 
pe front. Situaţia nu s-a împăcat nicicum cu temperamentul lui Arsenescu, care a 
solicitat detaşarea imediată în câmpul de operaţiuni : 


Am onoarea a vă ruga să binevoiti a interveni, spre a mi se aproba plecarea pe front - la 
stagiu -, pentru următoarele motive: am intrat pe al 5-lea an de căpitan şi conform 
ultimelor condițiuni de avansare, fără stagiu la front nu aş putea fi propozabil ; de când a 
început războiul şi până în prezent, am fost - nu din dorinţa mea - numai la M.C.G. - 
Es. H şi M. St. M.; faţă de camarazii mei care şi-au făcut datoria pe front mă simt 
stingherit şi în situaţie de inferioritate morală în ochii lor ; fratele meu, Căpitan Arsenescu 
I. Nicolae, mai mic decât mine, pleacă acum cu Divizia 13-a Infanterie pe front şi doresc 
Să nu am o situație morală inferioară, eu trebuind să fiu acolo unde e mai greu, înaintea 
lui (subl. n.) ; doresc să-mi liniştesc conştiinţa - din punct de vedere al împlinirii datoriei 
şi pe câmpul de onoare - cât mai curând posibil. Solicit încadrarea mea la Divizia 3-a 
Mixtă Munte, care pleacă pe front’. 


Fiecare dintre motivele expuse de Arsenescu reprezintă tot atâtea trăsături defini- 
torii ale personalităţii sale. Ambitios, dornic să-şi atingă potenţialul maxim, n-a ocolit 
niciun risc în acest scop, într-o perioadă în care mulţi vizau posturi ferite, la „partea 
sedentară”. Mentinerea pe loc a fost o înfrânare a spiritului său de iniţiativă şi a 
dorinţei de a se remarca. Raportarea la fratele său sugerează spirit de concurenţă, 
orgoliu, dar şi însuşirea unui cod al onoarei, „celui mare” nefiindu-i îngăduit să fie 
mai prejos decât „cel mic”. Invocarea „conştiinţei”, în privinţa datoriei unui militar, 
completează fericit portretul ofițerului muscelean. O dovadă în plus că, deşi tehnica 
militară avansează, percepţia militarului faţă de utilitatea sa este invariabil aceeaşi : 
un soldat este soldat doar pe câmpul de bătălie. 

Odată solicitarea acceptată, prezenţa lui Arsenescu pe front nu a trecut neobservată. 
Ajuns până în Caucaz, în calitate de şef al Biroului 3 Operații al Diviziei a 2-a Munte, 
s-a distins prin fapte de arme neobişnuite pentru un ofiţer în postura sa. Curajul său 
şi spiritul de iniţiativă l-au determinat pe generalul lon Dumitrache să-l propună 
pentru acordarea ordinelor Steaua României Clasa a V-a cu spade şi Panglică de 
Virtutea Militară şi Mihai Viteazul Clasa a III-a, în urma încleştărilor petrecute in 
intervalul 6 decembrie 1942 - 28 ianuarie 1943, în timpul retragerii din Caucaz, 
moment în care a şi fost grav rănit?. Din motive necunoscute, propunerea generalului 


1. Maria Arsenescu-Buduluca, art. cit. 

2. ACNSAS, fond Penal, dosar 50, vol. 15, f. 306. 

3e gill. in luptele grele defensive de pe poziţia SURCH DIGORA - TSCHIKOLA - VALEA 
URUCH, între 6.XII. - 31.XII. 1942, Căpitanul Arsenescu a stat zi şi noapte, încontinuu, 
în primele linii ale apărării, unde cu o admirabilă hotărâre, sânge rece şi cu energie a 
organizat şi executat măsurile de rezistenţă în faţa atacurilor puternice inamice, date cu forţe 
mult superioare de circa 3 Divizii Infanterie şi una Brigadă care Blindate. [...] În memo- 
rabila retragere din inima Kaukazului şi până în Capul de pod de la KRASNODAR, acest 
brav căpitan a însoţit tot timpul ariegărzile Diviziei; în uraganul, de neimaginat de la 

Dumitrache nu a fost avizată favorabil în timp util, iar Gheorghe Arsenescu nu a 
primit niciodată ordinul Mihai Viteazul. Faptul în sine i-a lăsat un gust amar orgolio- 
sului ofiţeri. Faptele de arme i-au adus în schimb recunoaşterea germană, fiind 
decorat cu Vulturul German clasa a II-a şi Crucea de Fier clasa a Il-a?. 

Reîntors pe front după o perioadă de refacere, căpitanul Arsenescu nu a avut întot- 
deauna o atitudine conformă cu disciplina militară, temperamentul său impulsiv şi 
autoritar producând şi situaţii tensionate în raporturile cu superiorii : 


Cu onoare vi se face cunoscut că am pedepsit pe Căpitanul Arsenescu Gheorghe [...] cu 
8 zile arest pentru insulta Maiorului Eraclide Ioan ; la aplicarea pedepsei am avut în vedere 
purtarea sa exemplară până în prezent. Deasemeni am pedepsit pe Maiorul Eraclide cu 
2 zile arest, pentru lipsa de tact şi modul de procedare greşită la aplanarea unui incident. 


Rănile căpătate l-au condus, în final, în ţară. Acasă, Gheorghe Arsenescu a 
înfiinţat o fermă model. În cursul războiului, pe terenurile fermei a utilizat şi munca 
unor prizonieri de război sovietici. Episodul a stârnit mai târziu controverse în pri- 
vinta tratamentului aplicat captivilor. Într-un memoriu întocmit după arestare, loco- 
tenent-colonelul a explicat în detaliu situaţia acestora, care se pare că au beneficiat 
de condiţii net superioare celor aplicate prizonierilor de război la acea dată”. 


TSCHERKESSK (pe Cuban), când eforturile fizice ale ostaşilor au trecut dincolo de închipui- 
rea omenească (un ger năprasnic şi o furtună-uragan de zăpadă şi pământ), a reuşit să smulgă 
ariegărzile încercuite ale Diviziei şi pe cale de a fi distruse, prin contraatacuri îndrăzneţe 
cu grupuri mici de oameni. În capul de pod de la LADOSKAJA, la a doua trecere a Cuba- 
nului - Nord Est de KRASSNODAR, bravul Căpitan cade rănit serios şi este evacuat la 
28 ianuarie 1943, lipsindu-mă de cel mai preţios colaborator, tocmai când Divizia mai avea 
încă de trecut prin noi situaţii exceptional de grele. [...] Merită cu prisosinţă să fie distins 
cu ordinul „MIHAI VITEAZUL” Clasa a III-a pentru care-l propun ÎN MOD EXCEPŢIONAL 
ŞI-L SUSŢIN CU TOATĂ CĂLDURA, pentru faptele deosebite şi strălucite de arme înfăp- 
tuite” (ACNSAS, fond Penal, dosar 50, vol. 15, ff. 299-301). 

1. În sprijinul său, pe lângă ministrul de Război, a intervenit şeful Marelui Stat Major, generalul 
Ilie Şteflea : „Faptele strălucite de arme săvârşite pe câmpul de luptă de Maiorul Arsenescu 
[...] sunt prea cunoscute de noi toţi şi credem că se face un act de dreptate, pentru care vă 
rog să binevoiti a da cuvenita aprobare” (ACNSAS, fond Penal, dosar 50, vol. 15, f. 303). 
Considerându-se nedreptăţit, în iunie 1944, Arsenescu a întocmit un memoriu prin care a 
solicitat audienţe la Constantin Pantazi şi la mareşalul Ion Antonescu (ACNSAS, fond Penal, 
dosar 50, vol. 15, f. 305). 

2. „Fişă biografică” (20 mai 1950), ACNSAS, fond Informativ, dosar 675, vol. 29, f. 68. 
Versiunea oferită în anchetă de Arsenescu, în privinţa decoratiilor şi distinctiilor, este dife- 
rita: „Am fost decorat cu Steaua României cl. I-a 1940, Vulturul German - 1941 şi am 
fost propus la ordinul Mihai Viteazul, dar neacordat”, „Proces verbal de interogatoriu” 
(4 februarie 1960), ACNSAS, fond Penal, dosar 50, vol. 50, f. 40. 

3. „Copie de pe ordinul Corpului de Munte Nr. 27/R” (15 noiembrie 1943), ACNSAS, fond 
Informativ, dosar 675, vol. 26, f. 125. 

4. ACNSAS, fond Penal, dosar 50, vol. 55, ff. 57-58. 

În septembrie 1944, maiorul Arsenescu solicita transferul din Secţia I-a a Marelui 
Stat Major, în cadrul Şcolii de Ofiţeri de rezervă din Câmpulung Muscel. Cererea 
era motivată prin regimul alimentar sever pe care trebuia să-l urmeze precum şi de 
necesitatea protejării avutului personal, expus jafului trupelor sovietice în tranzit şi 
furturilor localnicilor!. Revenit la Câmpulung, la comanda Cercului Teritorial Muscel, 
Arsenescu s-a aplecat şi asupra administrării fermei sale. În plus, în 1946, datorită 
legăturilor cu mai mulţi fruntaşi din zonă, s-a înscris în PNL Tătărescu, fiind delegat 
ca asistent la secţia de votare Apa Sărată, din Câmpulung Muscel. 

Acasă, a fost în permanenţă hărțuit de autorităţile comuniste, iar la sfârşitul anului 
a fost îndepărtat din armată. Totul a culminat cu instrumentarea unui proces de sabotaj 
economic în vara lui 19477. 


Incertitudini 


Existenţa cotidiană a partizanului Gheorghe Arsenescu s-a desfăşurat pe două coor- 
donate generale : dificultăţile generate de traiul la limită, în condiţii de supravieţuire, 
şi relaţiile interumane condiţionate de raportul de coordonare-subordonare, dar şi de 
factori psihologici, precum teama sau instinctul de conservare. 

schitul Negru Vodă - Cetăţuia pentru a scăpa de repercusiunile procesului de „sabotaj 
economic”, în care fusese condamnat în două spete, la o lună, respectiv trei luni de 
închisoare corecțională”. Situat pe un colt de stâncă care străjuieşte valea Dâmboviţei, 
schitul era ideal ca loc de refugiu. Accesul se făcea printr-o zonă împădurită, urcuşul 
fiind anevoios şi descurajator pentru curioşi. După 1945, a devenit ascunzătoare pentru 
„proscrişii” vremii, multi dintre cei urmăriţi de Siguranţă şi ulterior de Securitate 
găsindu-şi adăpost aici, prin mijlocirea stareţului Pimen Bărbieru“. Având complicitatea 


1. „Având 2/3 din stomac şi o parte din duoden scoase afară (rejectie gastrică), trebuie să duc 
un regim alimentar foarte sever şi pe care nu l-aş putea executa decât la mine acasă [...], unde 
am gospodăria, familia şi tot ceea ce îmi trebuie în acest scop. [...] Fiind în garnizoana de mai 
sus aş putea să-mi feresc gospodăria - ferma şi familia, fata de jafurile şi devastările săvârşite 
de trupele ruse în trecere prin acea localitate sau staţionare în împrejurimi şi în oraş, precum 
şi faţă de furturile localnicilor” (ACNSAS, fond Informativ, dosar 675, vol. 26, f. 142). 

2. În 1961, cu ocazia procesului său, Gheorghe Arsenescu a invocat şi o tentativă de asasinat : 
„La începutul an[ului] 1948 s-a ajuns la situaţia gravă, aflând şi verificând precis despre 
intenţia unora de a mă suprima, din umbră; după ce am aflat din sursă sigură că voi fi 
urmărit, mai ales seara, la căderea întunericului, de câţiva indivizi înarmaţi cu pistolete de 
buzunar, puşi de alţi autori morali, ca să tragă din locuri dosnice asupra subsemnatului şi 
[să fiu] asasinat” (ACNSAS, fond Penal, dosar 50, vol. 55, f. 68). 

3. „Proces verbal de interogatoriu” (4 februarie 1960), ACNSAS, fond Penal, dosar 50, vol. 50, 
ff. 40-42. 

4. Pimen Bărbieru avea motive întemeiate să fie reticent la noua orânduire. Fost simpatizant al 
Mişcării Legionare, activ în sprijinirea acesteia, stareţul fusese în atenţia Sigurantei încă de 

monahului, Arsenescu şi-a conceput prezenţa aici conspirativ, fiind prezentat călugă- 
rilor sub numele de „doctor Craiu”. A primit doar vizita soţiei, care l-a informat în 
legătură cu desfăşurarea recursului. 

Persoană activă, ofiţerul trebuie să se fi simţit claustrat în „exilul” de la schit. 
Un episod este simptomatic pentru climatul difuz în care se zbătea acum Gheorghe 
Arsenescu : 


Cunoscând în prealabil data când urma să mi se judece procesele in recurs la Bucuresti şi 
faptul că cei condamnaţi se judecau în recurs, în prezenţă şi numai în stare de arest, m-am 
deplasat la Bucureşti şi m-am prezentat la Penitenciarul Văcăreşti cu 4 zile înainte de data 
procesului (recursului). Astfel la data recursului am fost prezentat în stare de arest şi am 
fost achitat de orice penalitate”!. Dar umilinţa la care a fost supus mândrul ofiţer nu s-a 
putut consemna în procesul verbal de anchetă, ci doar într-un memoriu adresat instanţei : 
„A trebuit să stau închis la Văcăreşti, nevinovat, pentru plăcerile şi satisfacția câtorva 
persoane - autori de denunturi calomnioase [...]; să stau 15 zile închis şi tuns chilug, ca 
borfaşii de rând?. 


Este lesne de închipuit ce impact a avut un asemenea moment asupra unei per- 
sonalitati precum cea a lui Arsenescu. Existenţa i s-a modificat radical. Reîntors la 
Câmpulung, în ciuda verdictului favorabil, s-a convins că trebuie să facă ceva. La 
începutul lui 1948, a fost unul dintre iniţiatorii unei organizaţii anticomuniste, pe care 
ulterior a transformat-o într-un grup de partizani aşezaţi în Munţii Leaota. Deşi a 
construit, alături de oamenii săi, adăposturile din munte, statutul său în comunitate 
a continuat să fie neclar, fiind o prezenţă destul de constantă la domiciliul din 
Câmpulung, cel putin în primăvara lui 19485. Nu-i mai putin adevărat că totul se 
realiza cu discreţie, fără a se afişa în oraş. Această situaţie a fost alimentată multă 
vreme şi de legăturile pe care le avea în structurile vechii Sigurante, dar şi de un soi 
de teamă amestecată cu respect pe care prezenţa fostului ofiţer de Stat Major încă o 
impunea. În 1948, existenţa sa a fost marcată de această incertitudine. 


la sfârşitul anilor 1930. După 1945, s-a implicat alături de Gheorghe Arsenescu în creearea 
unei organizaţii de rezistenţă anticomunistă [ACNSAS, fond Informativ, dosar 209134, 
vol. 2, passim]. A fost arestat la 5 aprilie 1949 şi condamnat la 25 de ani muncă silnică. 
A fost închis la Baia Sprie, Aiud, Lugoj, Jilava, Târgu Ocna, Făgăraş, Piteşti, Oradea. 
A fost eliberat la 29 iulie 1964 [AANP, fond Fise matricole penale]. 

1. „Proces verbal de interogatoriu” (4 februarie 1960), ACNSAS, fond Penal, dosar 50, vol. 50, 
f. 43. 

2. ACNSAS, fond Penal, dosar 50, vol. 55, f. 63. 

3. În plus, până la sfârşitul lui 1948, Arsenescu a continuat să figureze ca având o ocupaţie 
oficială: „achizitor de fructe la o societate Dunarex”. Maria Arsenescu-Buduluca, „Proces 
verbal de interogatoriu” (5 august 1960), ACNSAS, fond Penal, dosar 50, vol. 52, f. 239. 

În munţii Leaota 


Traiul în adăposturile din munte a fost dificil. Accesul se făcea greu, capriciile naturii 
suplimentând obstacolele : 


La lumina palidă a lanternelor şi felinarelor urcară pe-un fir de apă ce susura prin freamătul 
codrilor de brazi. [...] Cădea o ploaie măruntă ce îngreuna urcuşul din ce în ce tot mai 
anevoios. Alunecau la fiecare pas printre bolovanii colţuroşi. Cărarea urca prin apă. [...] 
Urcară patru ore fără oprire. [...] Trecură printr-un lăstăriş de molizi şi se opriră la mar- 
ginea unei prăpăstii!. 

Fiind întuneric şi continuând să plouă am mers până la o casă unde ne-am adăpostit de 
ploaie câteva ore, după care timp am purces la drum fără să ştiu unde merg; după mai 
mult de 2 ore am ajuns la un bordei. Aici ne-am uscat hainele şi ne-am culcat care pe unde 
am putut, deoarece eram mai multi decât putea să cuprindă patul’. 


Lipsa hranei suficiente, a unor minime condiţii de igienă, a medicamentelor şi în 
general a micilor comoditati ale vieţii a fost greu de suportat şi de acceptat de unii 
dintre partizani : 


Bordeiul amenajat pentru vreo 20 de suflete [...] strâmt, lipsit de lumină şi incomod, părea 
un bârlog pentru sălbăticiuni”5. „Viaţa la bordei era anevoioasă. Arsenescu îmi spune se 
vede că n-ai făcut războiu”, nu eşti învăţat cu lipsa şi mizeria. În bordei ploua pe pereţi, 
jos, sub patul de nuiele era apă, mâncarea era rece, nu s-a făcut focul ziua mult timp, se 


făcea seara spre a nu se vedea fumul“. 


In timp, privatiunile au încordat atmosfera, semănând discordie. Unele exagerări 
ale locotenent-colonelului au sporit nemulțumirile”. Militar cu experienţă, obişnuit 


1. Ion Constantinescu Mărăcineanu, Cuibul cu bibelouri. Pseudoroman, Editura Vasile Cârlova, 
Bucureşti, 2000, pp. 28-29. 

2. Gheorghe Purnichescu, „Proces verbal de interogatoriu” (3 februarie 1951), ACNSAS, fond 
Penal, dosar 50, vol. 16, f. 22. 

3. Ion Constantinescu Mărăcineanu, Cuibul cu bibelouri. Pseudoroman, Editura Vasile Cârlova, 
Bucureşti, 2000, p. 29. 

4. Gheorghe Purnichescu, „Proces verbal de interogatoriu” (15 februarie 1951), ACNSAS, 
fond Penal, dosar 50, vol. 16, f. 33. 

5. Despre exagerările locotenent-colonelului, Longin Predoiu, unul dintre partizani, relata : 
„Eu i-am pus întrebarea : Unde este compania ? El mi-a răspuns: Nu te interesează pe tine. 
Am pregătit ofiţerii din Statul Major. Şi pe ofiţerul Milea. Când vom porni, armata trece de 
partea noastră. N-am crezut. Nu i-am înfrânt voinţa. Că mă temeam c-o să mă ia de fals, 
dar în inima mea încă nu credeam să ajungem că armata o să treacă lângă noi”. Pentru mai 
multe detalii, a se vedea relatarea lui Longin Predoiu, în Mihai Rădulescu, Sânge pe Râul 
Doamnei, Editura Ramida, Bucureşti, 1992, pp. 45-60. Însă relaţiile nu au fost întotdeauna 
amicale cu Gheorghe Arsenescu : „Odată se înfurie atât de rău de Gică Predoiu, că-l ame- 
ninta cu pistolul. Acesta încearcă să plece, dar mai rău îl înfurie. A trebuit să intervenim 

cu lipsurile de pe front, Arsenescu nu acuza greutăţile materiale. Nu-i mai puţin 
adevărat că era printre puţinii, care îşi îngăduiau luxul de a părăsi, pentru anumite 
perioade, muntele. În aceste condiţii, au devenit problematice raporturile de colabo- 
rare, respectiv de subordonare, dintre el şi ceilalţi. Principalul obstacol în calea unei 
relaţii armonioase în cadrul grupului l-a constituit faptul că Arsenescu era singurul 
militar de carieră printre civili. Deşi aproape toţi aveau o minimă pregătire militară, 
unii dintre ei având şi experienţa frontului, au înţeles să se comporte în munţi ca şi 
în societate, conform statutului pe care îl aveau. În acelaşi timp, Arsenescu s-a 
manifestat rigid, confundând adeseori adăposturile cu o cazarmă. 

Informaţiile privind relaţiile interumane între partizani sunt destul de vagi. În 
general, în procesele verbale de interogatoriu, dar şi în puţinele relatări de după 1989 
ale supravietuitorilor, acestea sunt tratate expeditiv, mai mult aluziv. Excepţie fac 
declaraţiile a doi dintre partizani, fraţii Ion şi Gheorghe Purnichescu. Mai detaliate, 
poate şi din cauza divergenţelor avute cu ofiţerul, sunt de un real folos în reconstituirea 
cotidianului fugarilor, dar şi în desluşirea personalităţii speciale a lui Arsenescu. 
Pentru a-i capacita împotriva regimului, locotenent-colonelul a făcut adeseori uz de 
exagerări in fata oamenilor săi. Fiind printre puţinii care părăseau adăposturile, 


x» 


revenea de fiecare dată cu veşti despre „situaţia explozivă” din teritoriu : 


La reîntoarcere ne spune că în sat la noi şi mai cu seamă la mine acasă e jale mare, că o 
companie de jandarmi ne caută pe mine, că Diaconescu, nou director al fabricii, a pus un 
premiu pe capul meu în valoare de cinci sute de mii şi că mulţi din oamenii satului au fost 
ridicaţi”!. „Tot atunci Arsenescu îmi spune mie şi celorlalţi că Societatea Distribuţia a fost 
aruncată în aer prin acte de sabotaj. Faptele descrise de el, aşa cum ştie numai el, păreau 
grave”?. „Arsenescu ne mai spune că atât la Bucureşti cât şi în alte părţi ale ţării s-au 
distrus şi aruncat în aer diferite instalaţii, aşa Soc. Distribuţia, Rafinăria Brazi”. 


Relatările ofițerului împleteau adevărul cu exagerările. La prima vedere, o ase- 
menea atitudine ar părea exclusiv egoistă, însă ar fi prea simplist să tratăm lucrurile 
doar în această cheie. Exagerarea făcea cumva parte integrantă din structura lui 
Gheorghe Arsenescu. Această meteahnă venea mai degrabă în întâmpinarea aştep- 
tărilor sale reale, contribuind la construcţia unui imaginar interior foarte bogat. 
Proiectia acestuia spre exterior tinea mai degrabă de felul său de a fi, decât de intenţia 


ceilalţi. Un caz asemănător cu Geagu, dar acesta era prea voinic şi Arsenescu a cedat 
spunând că e copil”. Gheorghe Purnichescu, „Proces verbal de interogatoriu” (15 februarie 
1951), ACNSAS, fond Penal, dosar 50, vol. 16, f. 38. De asemenea, unii dintre luptători, 
mai mult sau mai puţin conştient, au reluat exagerările locotenent-colonelului în privinţa 
conexiunilor dintre partizani şi armată, sau a rolului major jucat de aceste grupări. Pentru 
mai multe detalii, vezi: Lăcrămioara Stoenescu, „Aghiotantul lui Arsenescu: Alexandru 
Alexandrescu”, în Memoria, nr. 77 (4/2011), pp. 78-89. 

1. Gheorghe Purnichescu, „Proces verbal de interogatoriu” (3 februarie 1951), ACNSAS, fond 
Penal, dosar 50, vol. 16, f. 22. 

2. Ibidem, f. 23. 

3. Ibidem, f. 32. 

cinică de a-i face captivi pe însoțitorii săi. Aspectul a fost sesizat şi de unul dintre 
companionii săi, care a punctat pertinent această latură a personalităţii sale : 


Arsenescu avea un dar de a exagera şi de a arăta gravitatea unui fapt, încât chiar el până 
la urmă putea-o crede. Adeseori mă certam cu el, nu puteam admite anumite absurditati 
ale sale. Ne spunea că americanii pot lansa cu paraşuta tancuri de 35-50 tone oriunde ar 
voi şi că aceste tancuri pe unde trec fac deja o şosea de 6 m lăţime. Îi răspundeam pe unde 
să meargă pe la noi când şoseaua are în unele locuri numai 4 m lăţime, că podurile nu ţin 
mai mult de 10 tone. Dacă se vedea încurcat, îmi spunea cine crede, să creadă, cine nu, 
să nu asculte şi să iasă afară din bordei! ! 


Astfel de reacţii erau primite de locotenent-colonel ca reproşuri personale, menite 
a-i ştirbi autoritatea : „La auzul acestora Arsenescu se supără pe mine şi-mi reproşează 
că eu n-am încredere în cuvântul său, că el s-a sacrificat împreună cu ceilalţi să vină 
şi acum, ca drept mulţumire, asa mă port cu el”?. „După mai multe discuţii avute cu 
Arsenescu, îmi spune că pe viitor să nu-l mai contrazic faţă de ceilalţi”?. 

Peste toate s-a adăugat regimul paramilitar impus de Arsenescu, caracterizat prin 
acordarea de grade, depunerea unui jurământ drastic de credinţă şi diverse alte 
activităţi specifice. Aceste deziderate au fost privite supărător de relaxat de unii dintre 
companioni: „De multe ori făceam haz cu Pr. Pimen pe care îl făcuse Arsenescu Pr. 
Colonel, pe mine Maior, pe fratele meu Colonel, pe Purnichi, Ivan căpitani. Îndată 


ce se vedea contrazis se mânia grozav”. 


Trădare, pedeapsă şi puţină răzbunare... 


În vara lui 1948, cotidianul partizanilor a fost scuturat şi influenţat decisiv de un 
eveniment tragic. Oficial, Gheorghe Arsenescu a purtat pe umerii săi responsabilitatea 
faptului vreme de 12 ani. Lucrurile s-au lămurit definitiv abia în 1960. Deplasându-se 
pentru aprovizionare la o stână din munţi, Gheorghe Arsenescu şi fraţii Purnichescu 
l-au întâlnit pe Petre Diaconescu. Fost membru al Mişcării Legionare, originar din 
Cetăţeni, Argeş, se pare că Diaconescu fusese condamnat la şase luni de închisoare 
într-un proces de „sabotaj economic”5. O perioadă a fost adăpostit la schitul Negru 
Vodă, timp în care a sustras din armele şi obiectele ascunse de Arsenescu în grotele 
din apropiere. Fiind în legătură cu Siguranţa, Diaconescu a urcat în munţi, pentru a 
descoperi locul in care se ascundeau partizanii. Informat din interior despre intenţiile 
lui Diaconescu, Arsenescu, împreună cu fraţii Purnichescu au plănuit atragerea lui 


Ibidem, f. 34. 
Ibidem, f. 23. 
Ibidem, f. 24. 
Ibidem, f. 34. 
Ibidem, f. 35. 

într-o cursă. Simulând necunoaşterea adevăratelor sale intenţii, cei trei au acceptat 
propunerea acestuia de a se alătura grupului, cu scopul de a-l trage la răspundere în 
fata tuturor partizanilor. Ajunşi în apropierea adăpostului din munţi, într-un moment 
de maximă surescitare, fără a mai aştepta judecata simbolică în fata grupului, Ion 
Purnichescu l-a împuşcat pe Diaconescu, după ce în prealabil acesta a recunoscut 
acuzaţiile care i s-au adus: 


Acum Să dăm cărţile pe față d-le Diaconescu... Ai debitat insulte şi calomnii la adresa mea 
şi a fratelui meu... ai spus că ne vei face să ne târâm la picioarele tale... ai primit sume 
de bani să ne vinzi... La aceasta, Diaconescu fiind luat prin surprindere, nu a schiţat nici 
un gest de împotrivire şi în panica de care era cuprins a căutat să nege că s-ar face vinovat 
cu ceva fata de fraţii Purnichescu, dar în cele din urmă a recunoscut afirmând : ...ertați-mă 
domnilor... am greşit... [...] ...în momentul acela de furie deslantuita de care era cuprins 
Purnichescu Ion acesta a şi declanşat şi a tras un foc de pistolet, în capul lui Diaconescu. 
Mai departe, în momentul căderii victimei, Purnichescu Ion a mai tras un foc de pistolet 
în creştetul capului victimei şi s-a produs fulgerător moartea acestuia — a lui Diaconescul. 


Comun mai multor grupuri de partizani din România, momentul „judecății trada- 
torilor”? este definitoriu pentru fenomenul rezistenţei armate anticomuniste. În cazul 
de fata, întâmplarea a sporit tensiunea în interiorul grupului. Deficitul de încredere 
şi lipsa unui liant solid au condus, în iarna lui 1948, la abdicări din partea unor 
partizani. Intervenţia Securităţii, care a operat arestări masive în martie 1949, a 
consfințit ceea ce eşecul interuman anunţase deja - dezagregarea grupului. 


La Nucsoara 


Refugiat la Bucuresti, fiind incoltit de Securitate, Arsenescu n-a renuntat la ideea de 
rezistenţă armată şi, in martie 1949, s-a refugiat din nou in munţi, alături de Toma 
Arnautoiu, un tânăr ofiţer epurat din armată. Sosirea lui Arsenescu la Nucşoara a 


1. Gheorghe Arsenescu, „Proces verbal de interogatoriu” (5 aprilie 1960), ACNSAS, fond 
Penal, dosar 219, vol. 1, ff. 228-229. Teama de o sentinţă prea aspră şi supoziţia că 
Arsenescu este mort sau dispărut, l-au determinat pe Purnichescu ca în 1951, la arestare, să 
pună în sarcina ofițerului eliminarea lui Diaconescu : „În această situaţie, într-un moment 
de nervi eu am tras două focuri de pistolet şi l-am împuşcat mortal. [...] Până în prezent nu 
am recunoscut această faptă deşi am fost condamnat pentru crimă, crezând că Arsenescu 
Gheorghe fie că nu este prins, fie că este mort”. Pentru o descriere şi mai amănuţită a 
împrejurărilor, care au condus la moartea lui Diaconescu, a se vedea „Proces verbal de 
confruntare” (23 octombrie 1961), ACNSAS, fond Penal, dosar 50, vol. 51, ff. 359-365. 

2. A se vedea, de pildă, cazurile similare ale lui Petru Purcel şi Suciu Paşcu, executaţi de membrii 
grupului Teodor Şuşman, în Clara Cosmineanu, Eroi fără glorie, eroi anonimi. Grupul „Teodor 
Susman” (1948-1958), în Gheorghe Onişoru (coord.), Mişcarea armată de rezistență anti- 
comunistă din România, 1944-1962, Editura Kullusys, Bucureşti, 2003, pp. 85-98. 

provocat, în timp, un adevărat şoc în sânul micii comunităţi rurale. Aici, beneficiind 
de o implicare superioară din partea localnicilor, efectele acţiunilor sale au fost serios 
amplificate. În bună măsură, comportamentul a rămas neschimbat, locotenent-colonelul 
asumându-și de la început rolul liderului. Prestigiul personal şi calitatea de fost ofiţer 
de stat major au contribuit, iniţial, la acceptarea sa fără rezerve în această postură. 
Pentru a-şi asigura loialitatea oamenilor, Arsenescu a solicitat din nou prestarea unui 
jurământ de credinţă, care s-a dovedit şi o puternică armă psihologică, datorită anga- 
jamentelor dure asumate. Destul de repede, personalitatea sa a contribuit la reconstitui- 
rea atmosferei din anul precedent. Însă, acum, datele problemei erau sensibil schimbate. 
Deşi locotenent-colonelul îşi asumase iniţiativa şi se afla la conducerea grupului, acesta 
nu s-ar fi putut inchega fără girul oferit de numele Arnăuţoiu. Intelectuali sau simpli 
ţărani, oamenii s-au raliat fără rezerve în jurul tinerilor fraţi, Toma şi Petre, prestigiul 
de care se bucura în comunitate părintele celor doi, Ion Arnăuţoiu, fiind covârşitor. 
Pe cale de consecinţă, construirea unei relaţii, care să depăşească cadrul rigid al 
subordonării, era indispensabilă reuşitei. 

Autoritar, Arsenescu a manifestat destul de puţină compasiune în privinţa comu- 
nitatii din Nucşoara, căutând să impună un angajament total şi un sacrificiu pe măsură 
tuturor celor implicaţi în activitatea organizaţiei. În cadrul unei discuţii, Ion Elena, 
sora fraţilor Arnăuţoiu, ne relata că Laurentia Arnautoiu i-ar fi atras atenţia lui Gheorghe 
Arsenescu în privinţa suferințelor şi consecinţelor acestor acţiuni. Replica ofițerului 
ar fi fost: „Şi eu am pierdut tot”. Această abordare de „totul sau nimic” s-a dovedit 
sensibil diferită de cea a mai tânărului Toma Arnăuţoiu. Născut şi crescut în mijlocul 
comunităţii de munteni, „domnul Tomita”, cum adeseori era numit de către localnici, 
se simţea mult mai responsabil pentru soarta acestora. Totuşi, spre deosebire de 
situaţia din 1948, noii săi companioni păreau a lua mult mai în serios statutul para- 
militar al organizaţiei. Probabil că faptul a fost înlesnit şi de prezenţa celui de-al 
doilea ofiţer, în persoana lui Toma Arnăuţoiu. 

Deşi se anunţase promițătoare, activitatea de la Nucşoara s-a dovedit mult mai 
complicată decât în 1948. Descoperirea grupului de către Securitate a amplificat 
dificultăţile şi a provocat rapid ciocniri armate, soldate cu morti!: în iunie 1949, 
partizanii au fost surprinşi în locuinţa familiei Arnăuţoiu din Nucşoara ; încercuiți, 
au fost nevoiţi să riposteze, provocând moartea a două cadre de Securitate. 

Gheorghe Arsenescu a plusat din nou, vorbind celor din Nucşoara despre iminenta 
unui război, despre existenţa unui comandament general al partizanilor, dar şi despre 
conexiunile sale în interiorul unităţilor militare din regiune?. În afara inclinatiei spre 


1. Pentru detalii privind acţiunile partizanilor la Nucşoara, a se vedea: Ioana Raluca Voicu- 
Arnautoiu, Luptătorii din munţi. Toma Arndutoiu. Grupul de la Nucşoara. Documente ale 
anchetei, procesului, detenţiei, Editura Vremea, Bucureşti, 1997. 

2. Pentru detalii în privinţa legăturilor dintre partizani şi ofiţerii activi, a se vedea Constantin 
Vasilescu, „Complotul din batalionul 27 Vânători de Munte. Tentativă de rezistenţă anticomu- 
nistă sau înscenare judiciară ? ”, in Elena Helerea, Gabriela Mailat, Florentin Olteanu (eds.), 
Remembrance in time (eBook), Editura Universităţii Transilvania, Braşov, 2012, pp. 817-840, 
accesibil online la http : //openness.negruvoda.ro/rezultate/Remembrance.pdf. 

hiperbolizare, pe care am mentionat-o deja, locotenent-colonelul a recurs la exagerare 
si din raţiuni imediate : 


Am făcut aceste afirmaţii faţă de membrii bandei de la Nucsoara pentru a le întări moralul 
care în urma asasinatelor comise de noi la Nucşoara nu era tocmai satisfăcător. Am vrut 
prin aceasta ca ei să înţeleagă că nu suntem singuri şi că în cazul când organele de stat 
intensifică urmărirea pe munţii situaţi de-a lungul râului Doamnei, se pot retrage şi stabili 
în regiunile laterale, pentru un timp, după care să revină iarăşi la locurile lor’. 


Relaţiile interumane au devenit din nou problematice, pe măsură ce mijloacele 
sale au început să displacă fraţilor Arnăuţoiu. În plus, de la o vreme, ofiţerul s-a 
manifestat ambivalent, în mintea lui incoltind gândul părăsirii grupului, însă fără a-i 
instiinta pe ceilalţi”. După propria declaraţie, încă din iunie 1949 s-a interesat de 
posibilitatea ascunderii în Câmpulung, în apropierea satului Măţău?. A făcut acest 
lucru departe de ochii celorlalţi. Motivele ne sunt şi astăzi neclare, neputând decât 
să speculăm în privinţa lor. 

După doar câteva luni, în interiorul grupului s-a ajuns la o ruptură deschisă între 
Gheorghe Arsenescu şi Toma Arnăuţoiu. În ciuda discretiei, se pare că dorinţa de a 
părăsi grupul a fost intuită de Arnautoiu, care deja acumulase nemulțumiri fata de 
atitudinea lui Arsenescu : 


Arsenescu Gheorghe lucra prea deschis şi nu conspira gazdele sau celelalte elemente de 
sprijin. Tot timpul spunea că a început războiul în Balcani şi că în curînd va fi liber nevrând 
să ia măsuri de aprovizionare pentru iarnă. Nu avea nici un fel de consideraţie faţă de 
ceilalţi membri ai bandei cât şi faţă de gazdele şi legăturile pe care le avea. Arsenescu 
Gheorghe intenţiona tot timpul să plece la Câmpulung, să se despartă de noi, lucru ce m-a 
făcut să plec eu mai înainte şi să mă despart“. 


Cu toate acestea, s-au păstrat aparențele, cei doi separându-se sub pretextul efi- 
cientei. Fiecare a fost însoţit de câte un grup de oameni fideli. Tentativele de mediere 
iniţiate de unii dintre sprijinitori au eşuat. 

Intervenţia tot mai agresivă a Securităţii a produs alte fisuri în unitatea partizanilor. 
Prin arestări şi presiuni asupra familiei, Ion Chirca, primul dintre partizanii recrutaţi 
la Nucşoara, a fost constrâns să facă jocul Securităţii. Trădat, Arsenescu, a fost 
încercuit într-o casă din localitatea Bughea, alături de alţi trei partizani. Datorită 
prezenţei de spirit, ofiţerul a izbutit să scape, însă nu s-a mai întors la Nucşoara. 


1. Gheorghe Arsenescu, „Proces verbal de interogatoriu” (18 aprilie 1961), ACNSAS, fond 
Penal, dosar 50, vol. 53, f. 68. 

2. Aurora Liiceanu, Rănile memoriei. Nucsoara si rezistența din munţi, Editura Polirom, Iasi, 
2012, pp. 66-70. 

3. Gheorghe Arsenescu, „Proces verbal de interogatoriu” (5 aprilie 1961), ACNSAS, fond 
Penal, dosar 50, vol. 53, f. 51. 

4. Toma Arnăuţoiu, „Proces verbal de interogatoriu” (11 iulie 1958), ACNSAS, fond Penal, 
dosar 50, vol. 60, f. 22. 

Declaraţiile din anchetă nu sunt în măsură să ne lămurească complet. In schimb, 
Aurora Liiceanu a remarcat pertinent că 


Arsenescu era frământat de problema retragerii sale. Îşi punea diverse probleme. [...] Să 
nu uităm că el fusese cel care redactase jurământul în care se spunea : Jur să nu mă despart 
de fraţii mei de luptă, decât după victoria finală". 


Gheorghe Arsenescu a părăsit Nucsoara pentru a nu se mai întoarce niciodată in 
munţi. În urma sa a rămas un grup mai mic de partizani, dar mult mai mobil şi 
aparent mai sudat. Mai târziu, nici acesta nu a fost scutit de disensiuni. 


In derivă 


Abandonând lupta de partizani, Arsenescu a fost adăpostit timp de un deceniu în casa 
unui localnic din marginea oraşului Câmpulung Muscel. Intrată într-o nouă fază, 
existenţa sa cotidiană s-a desfăşurat pe alte coordonate. Lipsa ciocnirilor cu Securi- 
tatea şi a unor subordonați, care să absoarbă impulsurile autoritare ale militarului, 
s-a reflectat uneori în relaţiile cu tăinuitorii şi s-a manifestat, nu de puţine ori, sub 
forma unor „ciocniri” personale. Fuga, asimilată retragerii din faţa inamicului, şi 
expectativa nedefinită au accentuat în timp personalitatea autoritară a lui Arsenescu 
şi au scos la iveală aspecte latente ale personalităţii sale. Universul i s-a îngustat, ani 
buni contactele directe rezumându-se sporadic la familiile Aldea, Jinga şi Bivol şi 
permanent la familia Poştoacă, principala sa sursă de sprijin. Indirect, prin inter- 
mediul scrisorilor, a interactionat cu socrul său, Gheorghe Buduluca, şi cu soţia sa, 
Maria Arsenescu-Buduluca. 

Ambuscada de la Bughea a dat peste cap planurile ofițerului. Dezorientat şi 
ezitant, pentru prima oară, Arsenescu a rătăcit două zile, până la stabilirea unei 
destinaţii precise : 


În cursul zilei de 22 septembrie 1949, am stat la marginea pădurii, în apropierea satului 
Oţelul [?]. Seara, am pornit peste câmp, în direcţia spre răsărit, către Cîmpulung. Am 
eşit la Berevoiesti şi întâlnind un cetăţean l-am întrebat ce localitate este aceea. Aflând că 
sunt la Berevoieşti, mi-am continuat drumul până am ajuns la bifurcarea şoselei Piteşti — 
Cîmpulung - ferma camerei agricole - Domnesti şi m-am ascuns acolo unde am stat in 
timpul zilei de 23 sept. Seara am pornit către comuna Măţău şi am mers la Vasile Damian 
zis Cirligeanu zis Răţoi, care locuieşte în Cîmpulung Muscel, pe aceeaşi stradă cu mine’. 


Traseul spre locuinţa familiei Poştoacă a fost sinuos. După un scurt popas la 
Vasile Damian, Arsenescu a fost găzduit de familiile Marinescu, Aldea şi Bivol. La 


1. Aurora Liiceanu, op. cit., p. 82. 
2. Gheorghe Arsenescu, „Proces verbal de interogatoriu” (19 aprilie 1960), ACNSAS, fond 
Penal, dosar 50, vol. 50, f. 195. 

proprietatea familiei Marinescu, a fost descoperit rapid de Securitate, înconjurat şi 
chiar împuşcat. A reuşit din nou să scape. Rănit la picior, în puterea nopţii, a căutat 
adăpost la locuinţa lui Ion Aldea, în marginea oraşului, unde, timp de câteva zile, a 
fost ascuns în podul unui grajd. Cu rana cangrenată, a conceput misiva de intimidare 
către maiorul Chicoş, şeful Securităţii din Câmpulung, căruia îi sugera eliberarea 
rudelor intemnitate. Temându-se că ar putea fi deconspirat, din neglijenţă, de copiii 
gazdei, Arsenescu s-a mutat după câteva zile în apropiere, la locuinţa lui Nicolae 
Bivol. Aici a continuat să îşi îngrijească singur rana, cu mijloace rudimentare. 

La Nicolae Bivol, Arsenescu a locuit până în martie 1950, fiind adăpostit iniţial 
într-o cameră, iar apoi în spaţii improvizate (grajduri, afumători sau clăi de fân). În 
final, s-a stabilit într-un fânar : 


În podul acestui grajd de fân, eu mi-am amenajat o ascunzătoare, am luat de la Bivol 
Nicolae o cojoacă lungă şi o pereche de pâslari vechi şi am stat ascuns aici, până la data 
de 1 martie 1950). 


La fel ca în cazul familiei Aldea, a ezitat să dezvăluie adevărul complet în privinţa 
situaţiei sale. Rana de la picior a fost o explicaţie suficientă. 

Experienţa în familia Bivol a fost o premieră, ofiţerul fiind pus într-o situaţie de 
totală dependenţă faţă de găzduitori, dar şi țintuit în acelaşi loc o perioadă lungă de 
timp. Firea sa impulsivă s-a acomodat greu. Pe de altă parte, gazdele aveau aşteptări 
Şi îşi puneau întrebări asupra finalitatii. Un modus vivendi trebuia stabilit. Conform 
declaraţiilor, Arsenescu le spunea gazdelor că „americanii organizează o invazie” şi 
le promitea anumite compensaţii pentru eforturile şi riscurile asumate. Astfel de 
promisiuni nu par a fi doar un produs al Securităţii, prea multe declaraţii, la intervale 
de timp diferite şi acordate unor anchetatori diferiţi, mergând în aceeaşi direcţie : 


Mi-a promis că după ce va cădea regimul comunist, pe mine mă va numi responsabil la 
un depozit de vinuri unde lucram mai înainte eu, că îmi va instala în casă lumină electrică, 
că va construi o biserică în locul grajdului unde el stătea ascuns de mine şi că imi va 
construi un drum prin punctul Poşoiul?. 


La început, o legătură aparte s-a conturat între ofiţer şi fiul gazdelor, Ion Bivol. 
Condiţia de partizan şi prestigiul militar se pare că au exercitat o influenţă asupra 
tânărului de 21 de ani. Proaspăt recrut, în pragul plecării la unitate, Ion Bivol trebuie 
să fi fost impresionat de prezenţa celui despre care se vorbeau atât de multe, dar, de 
o bună bucată de vreme, se ştiau atât de puţine. Arsenescu a simţit asta şi, cât timp 


1. Gheorghe Arsenescu, „Proces verbal de interogatoriu” (13 iulie 1961), ACNSAS, fond 
Penal, dosar 219, vol. 1, f. 250. 

2. Nicolae Bivol, „Proces verbal de interogatoriu” (2 februarie 1960), ACNSAS., fond Penal, 
dosar 50, vol. 52, f. 30. O promisiune similară se pare că i-a făcut-o şi lui Ion Aldea, căruia 
i-a sugerat că într-un context favorabil îl va încadra în armată. Ion Aldea, „Proces verbal de 
interogatoriu” (28 august 1961), ACNSAS, fond Penal, dosar 50, vol. 58, f. 22v. 

a fost ascuns de familia Bivol, a corespondat cu Ion, căruia i-a adresat câteva scrisori!. 
Perceptia tânărului s-a modificat în momentul în care a constatat că ofiţerul a exagerat, 
promitandu-i înlesnirea transferului la o unitate din Câmpulung. Faptul a contat peste 
ani, când Arsenescu a fost respins de familia Bivol. 

La fel ca în relaţiile cu partizanii, odată sesizată, apetenta sa pentru exagerare a 
deteriorat căile de comunicare. Crescut printre localnici, printre cei care acum îl 
adăposteau, Arsenescu le cunoştea doleantele şi grijile personale, promisiunile lui 
venind în întâmpinarea unor nevoi reale. Nu era suficient. 


»Captiv” în familia Postoaca 


În martie 1950, Arsenescu a ajuns în familia Poştoacă?. Interogatoriile oferă explicaţii 
diferite asupra iniţiativei, probabil din dorinţa martorilor de a nu-şi îngreuna situaţia. 
Ion Poştoacă?, fiul lui Apostol, a susţinut că Arsenescu, întâlnindu-l la familia Bivol, 
„s-a agăţat” de el, în vreme ce restul familiei sale afirmă că ofiţerul a fost adus în casă 
de Ion. Pe de altă parte, nici Arsenescu nu clarifică situaţia, susținând că „Poştoacă 
Ion m-a invitat să merg la domiciliul lui pentru a mai discuta [...] Eu, care de acum 
intentionam să plec definitiv de la Bivol Nicolae, am acceptat”*. Ceea ce este unanim 
admis este că şederea lui Arsenescu trebuia să fie temporară”. A rămas 10 ani. 

Aici s-a purtat autoritar, de multe ori confundând casa bătrânului din marginea 
Campulungului cu o garnizoană militară sau cu adăposturile din munţi. Se pare că a 


1. În corespondenţă, Gheorghe Arsenescu era nominalizat de către familia Bivol cu pseudo- 
nimului „văru” Nae”. Ion Bivol, „Proces verbal de interogatoriu” (7 martie 1962), Ibidem, 
ff. 305-306. 

2. La acea dată, în locuinţa lui Apostol Poştoacă locuiau soţia sa, Elisabeta, şi cele trei fiice, 
Elena, Floarea şi Elisabeta. 

3. Ion Poştoacă s-a născut la 25 septembrie 1908, în Câmpulung Muscel. În august 1941, a 
fost încadrat ca agent la Chestura de Poliţie din Alba Iulia. În intervalul octombrie 1941 - 
aprilie 1944 a fost detaşat la Prefectura de Poliţie Odessa. Din 1948 a încercat în permanenţă 
să-şi piardă urma, locuind în Transilvania. Arestat de Securitate la 27 ianuarie 1960, a fost 
anchetat inclusiv în legătură cu activitatea de la Odessa, urmărindu-se descoperirea unei 
posibile implicări în acţiuni punitive împotriva comuniştilor. După propria declaraţie, în 
această perioadă „m-am ocupat cu culegerea de informaţii despre starea de spirit a populaţiei”, 
iar „în timpul cât eu am funcţionat la circumscripţia de poliţie din Odessa nu-mi amintesc 
să fi fost descoperită şi arestată vreo organizaţie comunistă sau grupuri de partizani”. A fost 
epurat din Poliţie la 1 martie 1945. Ion Poştoacă, „Proces verbal de interogatoriu” (1 fe- 
bruarie 1960), ACNSAS, fond Penal, dosar 50, vol. 52, ff. 71-75; AANP, fond Fise 
matricole penale. 

4. Gheorghe Arsenescu, „Proces verbal de interogatoriu” (13 iulie 1961), ACNSAS, fond 
Penal, dosar 219, vol. 1, f. 253. 

5. „Tot în aceste două zile l-am întrebat pe Poştoacă Ion dacă după plecarea lui eu mai pot 
rămâne câteva zile acolo, pentru că nu mă simţeam bine din cauza rănii de la picior. Acesta 
mi-a spus că pot rămâne acolo numai cu condiţia să stau ascuns în casă” (Ibidem, f. 255). 


142 CONSTANTIN VASILESCU 


continuat să solicite jurăminte de credinţă de la cei care s-au implicat, voluntar sau 
nu, în sprijinirea lui’. Din punct de vedere domestic, Arsenescu, un intrus, s-a impus 
ca un adevărat cap al familiei, în detrimentul bătrânului Poştoacă, şi a dominat până 
la anulare personalităţile fiicelor sale. Se pare că o relaţie de oarecare egalitate a 
avut-o doar cu fiul bătrânului, Ion Poştoacă. Nu este exclus ca acest fapt să se fi 
datorat faptului că Ion era singurul dintre membrii familiei care avea studii şi era 
familiarizat cu ierarhia de sorginte militară, prin prisma profesiunii sale. 

Dând credit declaraţiilor lui Arsenescu, relaţia cu bătrânul Apostol nu s-a construit 
pe un teren sterp. Cunoştinţe vechi, legăturile anterioare se formaseră în virtutea unei 
relaţii de tipul protector (Arsenescu) - protejat (Apostol Poştoacă)?. Peste noapte, 
situaţia s-a inversat, cu Apostol în rolul protectorului. Nu ştim în ce măsură Poştoacă 
a socotit că este de datoria sa să-i întoarcă o favoare lui Arsenescu. Oricum, cu bătrânul, 
ofiţerul a procedat la fel: „Teroristul îmi spunea chiar că atunci când se va schimba 
regimul să mă pună preşedinte de tribunal, ca să judec eu pe comunişti”?. Era în 
natura lucrurilor ca partizanii să-şi atribuie lor şi sprijinitorilor roluri importante 
într-o proiecţie viitoare de succes. Era firesc ca cei care şi-au asumat riscuri majore 
să fie răsplătiți pentru efortul lor, „când va fi timpul”*. Afirmația lui Apostol Poştoacă 
este confirmată, cu informaţii suplimentare, şi de fiica sa, Elena: „Atunci spunea el, 
ne va răsplăti din belşug: pe tata spunea că-l va pune preşedinte de tribunal, iar pe 
noi ne va înzestra cu avere şi ne va mărita. Spunea că atunci va dura şi o biserică 
nouă”5. Ctitorirea unei biserici era un loc comun în privinţa concepţiei contemporane 
asupra binelui public. $i completa fericit imaginea ofițerului în ochii sprijinitorilor. 
Deşi departe de a fi un practicant fervent, Arsenescu era produsul societăţii sale. 
Cheia creştină era inevitabilă. 

Interesant este că Arsenescu, vorbind familiei Poştoacă despre trecutul său recent, 
a relatat despre confruntarea din casa lui Iancu Arnăuţoiu, punând accent pe faptul 


1. Ion Jinga, ginerele lui Apostol Poştoacă, preciza că „spre sfârşitul anului 1954, nu cunosc 
din ce motive, Arsenescu Gheorghe mi-a cerut să depun un jurământ în sensul că voi activa 
alături de el împotriva regimului democrat popular din R.P.R. şi că nu voi divulga nimic în 
legătură cu existenţa lui la domiciliul lui Poştoacă Apostol, jurământ cu care eu nu am fost 
de acord”. Ion Jinga, „Proces verbal de interogatoriu” (7 octombrie 1961), ACNSAS, fond 
Penal, dosar 50, vol. 58, ff. 54-55. 

2. Având proprietăţi vecine, în vremuri mai bune, Apostol Poştoacă venea adeseori la Gheorghe 
Arsenescu pentru a împrumuta sume de bani, pe care le returna întotdeauna. Gheorghe 
Arsenescu, „Proces verbal de interogatoriu” (13 iulie 1961), ACNSAS, fond Penal, dosar 219, 
vol. 1, ff. 253-254. 

3. Apostol Poştoacă, „Proces verbal de interogatoriu” (20 februarie 1960), ACNSAS, fond 
Penal, dosar 50, vol. 52, f. 299 v. 

4. Formula îi aparţine chiar lui Apostol Poştoacă, ca reacţie la propunerea lui Gheorghe 
Arsenescu de a-l recompensa pentru efortul depus. Gheorghe Arsenescu, „Proces verbal de 
interogatoriu” (19 iulie 1961), ACNSAS, fond Penal, dosar 219, vol. 1, f. 262. 

5. Elena Stanciu, „Proces verbal de interogatoriu” (2 februarie 1960), ACNSAS, fond Penal, 
dosar 50, vol. 66, f. 44. Deşi era fiica legitimă a lui Apostol Poştoacă, Elena purta numele 
Stanciu, din cauza unei erori strecurate în acte. 

că „a împuşcat pe acele organe de Securitate”. A povestit, de asemenea, că a fost 
întemeietorul a două grupuri de partizani, Floarea Poştoacă redând în anchetă, cu lux 
de amănunte, povestea primului grup, inclusiv trădarea şi eliminarea lui Petre Dia- 
conescu. Deşi a povestit că s-a despărţit de fraţii Arnăuţoiu, nu a precizat cauzele. 
Omisiunea a fost, probabil, deliberată, menită a nu ştirbi din aura evenimentelor. 
Ofiţerul a căutat să impună, uzând de autoritatea conferită de participarea directă la 
evenimente de o importanţă deosebită. Arsenescu apărea ca „autorul”, cel care a 
înfruntat cu succes Securitatea, iar faptele sale depăşeau graniţele comunităţii locale. 

În ciuda celor de mai sus, ofiţerul s-a simţit stingher şi indiferent la insistenţele 
gazdelor, care-l rugau să rămână, a făcut prima încercare de a părăsi locuinţa familiei 
Poştoacă, după doar câteva săptămâni. În sate, numeroasele arestări contribuiseră la 
generalizarea spaimei. În comuna Suslăneşti, Arsenescu a fost respins ferm de familia 
Vlădău, la care a căutat refugiu. Descumpănit, s-a îndreptat, ca şi în 1948, spre 
Dragoslavele. Împânzit de Securitate, satul era nesigur. Resemnat, după două zile s-a 
întors în casa familiei Poştoacă?. Până în septembrie 1951, în baza unei înţelegeri, 
Gheorghe Arsenescu a rămas aici. În ciuda insistențelor iniţiale de a-l păstra, în urma 
unor „mici discuții”? cu Apostol Poştoacă, s-a decis din nou să plece. Se pare că nu 
de puţine ori între cei doi s-au iscat discuţii aprinse, Apostol cerându-i ofițerului să 
părăsească locuinţa. Reacţiile lui Arsenescu erau temperamentale, în conformitate cu 
structura sa interioară. Conform lui lon Poştoacă, care neîndoios trebuie să fi fost 
instiintat de tatăl său, „micile discuţii” erau certuri aprinse : 


De câte ori tatăl meu îi cerea să se mute de la noi, banditul Arsenescu Gheorghe se supăra, 
înjura şi promitea că se va muta, însă nu s-a mutat şi nici nu am observat la el preocuparea 
sau intenţia de a găsi în altă parte loc de ascunzis*. 


Însă „preocupările” ofițerului în direcţia găsirii unei alternative de ascundere au 
fost cât se poate de reale. Neputinta trebuie să-l fi înfuriat teribil. Fiecare întoarcere 
era o lovitură dată ego-ului său puternic. Femeile au încercat, fără succes, să-l 
oprească să se întoarcă în zona muntoasă. Intervenţia lor în favoarea sa, recunoscută 
atât de Arsenescu cât şi de Elena Stanciu, induce încă de pe acum senzaţia polarizării 
în familia Poştoacă, cu Apostol şi fiica sa mai mică, Elisabeta, de o parte, şi Elena 
şi Floarea, de cealaltă parte. 


1. Florica Poştoacă, „Proces verbal de interogatoriu” (2 februarie 1960), ACNSAS, fond Penal, 
dosar 50, vol. 52, f. 341. 

2. Gheorghe Arsenescu, „Proces verbal de interogatoriu” (13 iulie 1961), ACNSAS, fond 
Penal, dosar 219, vol. 1, ff. 256-260. 

3. Ibidem, f. 266. 

4. Ion Poştoacă, „Proces verbal de interogatoriu” (28 ianuarie 1960), ACNSAS, fond Informativ, 
dosar 194614, vol. 2, f. 7. 

5. Gheorghe Arsenescu, „Proces verbal de interogatoriu” (19 iulie 1961), ACNSAS, fond 
Penal, dosar 219, vol. 1, f. 266; Elena Stanciu, „Proces verbal de interogatoriu” (11 martie 
1960), ACNSAS, fond Penal, dosar 50, vol. 66, f. 47. 

În noaptea de 14 septembrie 1951, în timp ce încerca să traverseze munţii spre 
Dragoslavele, Arsenescu a fost prins în plasa filtrelor de Securitate şi împuşcat în 
abdomen şi umărul stâng. Străpuns de patru gloanţe, a fost salvat din nou de prezenţa 
sa de spirit. După ce şi-a acordat câteva îngrijiri, după un marş obositor peste dealuri, 
în care a pierdut mult sânge, s-a reîntors la locuinţa familiei Poştoacă în dimineaţa 
zilei de 15 septembrie. De această dată, definitiv. Este momentul în care, cel mai 
probabil, intră în scenă Gheorghe Buduluca, socrul său!. Având nevoie de antibiotice 
pentru a-şi trata rănile, ofiţerul îl contactează. Mesagerul între cei doi a fost Floarea 
Poştoacă. Îngrijit de către soţia lui Apostol şi de către fiica sa, Floarea, cu ajutorul 
medicamentelor primite de la socrul său, s-a refăcut aproape miraculos. 

Legătura cu Gheorghe Buduluca deschide noi porți în demersul de investigare 
istoriografică, deoarece s-a realizat prin scrisori. Deşi cele mai multe au fost arse de 
către expeditori/destinatari, unele încă se mai păstrează, completând fericit procesele 
verbale de interogatoriu. Din 1954, corespondenţa a devenit una în trei, odată cu 
eliberarea din închisoare a soţiei ofițerului. De pildă, din referirea la una dintre misive 
ni se oferă elemente suplimentare privind tensiunile care l-au determinat pe Gheorghe 
Arsenescu să-şi părăsească adăpostul : 


Astfel într-o scrisoare îmi spunea că moşul vine uneori beat [...], altădată tatăl meu îmi 
spunea că mogul se plângea că nu se înţelegea totdeauna cu el (Arsenescu), de comportarea 
lui, ceea ce m-a şi determinat ca în scrisori să-i atrag mereu atenţia ca să se poarte frumos 
cu gazdele?. 


În asemenea situaţii, soţia îl sfătuia să „se poarte bine cu gazdele”, acţiona ca un 
factor ponderator, de echilibru. Din corespondenţa cu aceasta, reiese şi tentatia 
abdicării. Iniţial, ofiţerul a fost complet ostil acestei sugestii înaintate de socrul său : 
„l-am spus acest lucru şi el mi-a răspuns violent că nu se predă, că nu regretă ceea 
ce a făcut şi că dacă îmi este teamă nu am decât să întrerup legăturile cu el pentru 
totdeauna”5. Cu timpul, este foarte posibil ca gândul predării să-i fi trecut prin minte 
lui Arsenescu. Oricum, soţia sa, prin informaţiile despre soarta camarazilor săi închişi, 
a contribuit la neîmplinirea lui: „Făceam toate aceste afirmaţii cu scopul de a-l 
încuraja pe teroristul Arsenescu Gheorghe să nu se predea organelor de stat”*. 

În pofida temperamentului dur, anii de fugă l-au demoralizat pe Arsenescu. În 
această „mlaştină a disperării”, corespondenţa cu soţia a devenit un remediu menit a 


1. Referințele privitoare la debutul legăturilor cu Gheorghe Buduluca sunt contradictorii, din 
cauza intervalului mare de timp dintre stabilirea lor şi ancheta din 1960. 

2. Maria Arsenescu-Buduluca, „Proces verbal de interogatoriu” (12 februarie 1960), ACNSAS, 

fond Penal, dosar 50, vol. 52, f. 227. De bună seamă, nu intenţionăm să stabilim ,,vinovatii” 

într-o astfel de situaţie. Ceea ce s-ar putea înţelege, în schimb, este că ambii erau la baza 

acestor tensiuni. 

Gheorghe Buduluca, „Proces verbal de interogatoriu” (13 august 1961), Ibidem, f. 145. 

4. Maria Arsenescu-Buduluca, „Proces verbal de interogatoriu” (29 septembrie 1961), Ibidem, 
f. 260. 


U 

conferi un dram de confort psihic unui om aflat la capătul puterilor. Cu intuiţie 
feminină, Maria Arsenescu a observat asta şi a procedat în consecinta'. Asistăm, de 
fapt, la o surprinzătoare inversare de roluri: ofiţerul autoritar şi sigur pe sine de 
altădată, care oferea prognoze sigure tuturor, este acum consumat de îndoială, echili- 
brându-se cu încurajările soţiei. Arsenescu a conştientizat răsfrângerea urmărilor 
faptelor sale asupra familiei, cerând iertare soţiei sale: „Scrisoarea avea un conţinut 
pur familial, adică întreba ce fac eu, ce face copilul, cum ne descurcăm în viaţă, să-l 
iert de toate cele ce mi-a pricinuit şi altele de acest gen”?. 

Însă ofiţerul i-a influenţat la rândul său pe cei doi. Cu Gheorghe Buduluca a avut 
şi întâlniri, noaptea, în locuri ferite”. Discursul despre efemeritatea regimului l-a 
captat pe socrul său. Cu autoritatea pe care încă o poseda, ofiţerul a acţionat ca un 
puternic factor de sugestie. Gheorghe Buduluca aştepta de la ginere veşti despre 
sfârşitul regimului : „Astfel, dacă eu întrebam că mai durează mult regimul din RPR 
el îmi dădea asigurări că vor veni americanii şi înlăturând actuala orânduire din RPR 


vor instaura vechiul regim burghezo-moşieresc”?. 


O rază de speranţă şi un prilej de întristare 


Vreme de şase ani, Gheorghe Buduluca şi fiica sa au contribuit la existenţa clandestină 
a ofițerului, trimițând pachete cu lucruri folositoare5. Apoi, relaţiile au încetat brusc. 
Motivul se pare că a fost un copil. Cele două surori Poştoacă, Floarea şi Elena, i-au 
fost extrem de devotate lui Gheorghe Arsenescu. Însă pentru a înţelege voluntariatul 
surorilor Poştoacă, trebuie să abordăm un alt aspect al existenţei în clandestinitate, 
şi anume, „legăturile speciale” dintre partizan şi cele două femei®. 


Ibidem, f. 255. 

Ibidem, f. 247v. 

Floarea Poştoacă, „Proces verbal de interogatoriu” (21 februarie 1960), Ibidem, f. 344v. 
Gheorghe Buduluca, „Proces verbal de interogatoriu” (13 august 1961), Ibidem, f. 143. 
Iată, de pildă, conţinutul a două asemenea pachete : o pereche de pantofi vechi, o pereche 
de pantofi mai noi, două flanele de corp, două indispensabile flanelate, o pereche de 
pantaloni kaki, o pereche de cizme uzate, o căciulă, două perechi de ciorapi de lână, „o 
bucată de şuncă de aproximativ un kilogram” şi „ceva bani”. Gheorghe Buduluca, [Jbidem, 
f. 135]. „I-am trimis penicilină, novocaină, vitamina B12, antinevralgice şi aspirine, iar ca 
alimente zahăr, lămâi, conserve” [Maria Arsenescu-Buduluca, „Proces verbal de intero- 
gatoriu” (10 februarie 1960), Ibidem, f. 223]. 

6. Relatarea lor aici nu are legătură cu emiterea vreunei judecăţi morale sau cu intenţia „demi- 
tizării”, a restructurării dimensiunii eroice în care a fost încadrat personajul după 1989. 
Abordăm subiectul din perspectiva unui alt aspect al cotidianului în clandestinitate : apariţia 
şi dezvoltarea unor relaţii de natură sentimentală, satisfacerea unor nevoi fireşti şi rezolvarea 
pe căi „speciale” a ,,consecintelor”, toate acestea într-un context complet neobişnuit. Mai 
mult, considerăm că restituirea dimensiunii profund umane a personajelor rezistenţei armate 
anticomuniste face un serviciu comprehensiunii fenomenului, şi nu un deserviciu partizanilor. 


a aul ae 

Destul de repede după sosirea în familia Poştoacă, Arsenescu s-a implicat în relaţii 
de ordin sentimental cu Floarea Poştoacă şi, apoi, cu Elena Stanciu. Consecința a fost 
apariţia mai multor sarcini nedorite, între 1950 şi 1958, care cereau o rezolvare 
imediată. Soluţia a fost una clandestină, realizată cu dificultate prin relaţiile personale 
ale ofițerului. Medicii Aurel Săndescu şi Maria Seremet au refuzat să-şi asume riscul 
unui asemenea act!. Medicul Petre Filatu, veche cunoştinţă a lui Arsenescu, a realizat 
aceste „intervenţii”?. Mai târziu, Maria Seremet a revenit asupra deciziei, efectuând 
mai multe întreruperi de sarcină. 

Cu toate acestea, în urma relaţiei dintre Gheorghe Arsenescu şi Elena Stanciu, în 
1954, în casa familiei Poştoacă a apărut un nou membru. Nu este uşor să ne dăm 
seama cum a fost întâmpinat acest eveniment de către tăinuitori şi tăinuit. Cu sigu- 
ranta, însă, a pecetluit legăturile şi a contribuit la prezervarea clandestinitatii partiza- 
nului. Înregistrarea naşterii s-a făcut „ca fiind provenită din flori, adică tată natural”>. 
Oricum, apariţia unui copil în afara cadrului tradiţional al căsătoriei putea stârni suspi- 
ciunea. Aproape miraculos, copila a rezistat curiozitatii vecinilor pe care a întâmpinat-o 
cu răspunsuri dinainte formulate: „Vă inchipuiti că eu aveam cinci ani şi n-am spus 
la nimeni. Lumea mă-ntreba : Cine-i taică-tău?, mă rog. Şi eu răspundeam: Tata 
Gică, de la Vlaşca. Deci îl numeam, dar locul îl spuneam cu totul altul”*. În condiţiile 
unei existente la limită, copila putea fi o povară suplimentară. Însă conform propriei 
mărturii, a fost înconjurată de afectivitate şi s-a dezvoltat armonios. Maria, sau 
Marilena, cum o alintau adulţii, a fost o rază de lumină în viaţa lui Gheorghe 
Arsenescu. Copila i-a umplut timpul, iar ofiţerul s-a preocupat de educaţia ei’. 

Este probabil ca apariţia micutei să fi produs şi efecte nedorite, tensionând rapor- 
turile dintre ofiţer, pe de o parte, şi soţia şi socrul său, pe de altă parte. Indiciile nu 


1. Motivatia celor doi a fost diferită. Aurel Săndescu a refuzat de teama implicării alături de 
Gheorghe Arsenescu: „După ce Sandescu Aurel a ascultat toate acestea, mi-a spus că el nu 
poate să nu facă [sic!] chiuretaj, deoarece el are doi fraţi închişi pentru legăturilor lor cu 
teroristul Arsenescu Gheorghe. [...] Nu mi-a dat nicun fel de indicaţii cu privire la găsirea 
unui alt medic care să-mi facă chiuretajul respectiv” [Floarea Poştoacă, „Proces verbal de 
interogatoriu” (29 septembrie 1961), ACNSAS, fond Penal, dosar 50, vol. 52, f. 364]. Deşi 
ulterior a dat curs solicitării lui Arsenescu, Maria Şeremet a refuzat, iniţial, din cauza 
legislaţiei care interzicea avorturile : „Mi-a spus la rândul ei că-l cunoaşte pe Arsenescu 
Gheorghe, dar că nu mă poate servi, deoarece este oprit de a se face chiuretaje şi că îi este 
frică să nu fie arestată [...]. Mi-a spus că ea mi-ar face chiuretaj chiar dacă este interzis, 
dar nu poate pentru că lângă casa ei este aşezată clădirea siguranţei” (Ibidem, f. 357). 
Ulterior, cei doi au fost arestaţi şi condamnaţi la câte doi ani închisoare corecțională (AANP, 
fond Fişe matricole penale). 

2. Floarea Poştoacă, „Procese verbale de interogatoriu” (29 septembrie 1961), ACNSAS, fond 
Penal, dosar 50, vol. 52, ff. 352-365. 

3. Elena Stanciu, „Proces verbal de interogatoriu” (2 februarie 1960), ACNSAS, fond Penal, 
dosar 50, vol. 66, f. 40. 

4. Mihai Rădulescu, Sânge pe Râul Doamnei, Editura Ramida, Bucureşti, 1992, p. 74. 

5. „Era foarte mândră de mine [bunica] că ştiam să citesc, deşi nu eram la şcoală. M-a învăţat 
taică-meu cât a stat cu noi” (Ibidem, p. 76). 

sunt foarte concludente, iar după 1989, supraviețuitorii, în mod firesc, au evitat să 
abordeze astfel de subiecte delicate. Singura explicaţie ne este oferită de Elena Stanciu, 
însă şi aceasta se întemeiază tot pe o presupunere : „Noi toţi împreună cu Arsenescu 
am bănuit că Buduluca Gh. discutând cu fiica sa au stabilit cu aproximaţie adevărul 
şi ca urmare au refuzat să-l mai ajute faţă de nesinceritatea lui”!. Ceea ce se poate 
totuşi înţelege de aici este că ofiţerul a anticipat o astfel de reacţie, fapt pentru care 
a ascuns familiei că este tatăl fetiţei. 

Vestea apariţiei copilului trebuie să-i fi zdruncinat imaginea în ochii soţiei. Probabil 
că faptul a fost amplificat şi de o situaţie familială mai specială : singurul lor fiu era 
adoptat de la sora ofițerului. Deşi Maria Arsenescu nu aminteşte faptul în anchetă, 
întreruperea bruscă a legăturilor pare a fi o consecinţă directă a relaţiei ofițerului cu 
Elena Stanciu. Din primăvara lui 1958, Gheorghe Buduluca şi-a retras sprijinul mate- 
rial, iar fiica sa şi-a anunţat divorţul (pe care până atunci îl respinsese cu obstinatie), 
într-o ultimă scrisoare. Peste ani, asupra episodului s-au aşternut serenitatea şi deta- 
şarea, cel putin în aparenţă”. 


Preocupări pentru un deceniu 


În 10 ani de clandestinitate, timpul poate deveni apăsător. Cu siguranţă, corespondenţa 
cu familia sau legăturile, de orice natură, cu sprijinitorii nu sunt suficiente pentru a-l 
umple. Diversitatea este întotdeauna o cale de evadare din rutină. Gheorghe Arsenescu 


se ascundea în cele două camere, iar atunci când venea cineva în casă se suia cu scara în 
pod, după care cineva din noi lua scara. În chepengul podului erau făcute de el nişte găuri 
mici anume pentru a se putea uita în [neinteligibil] pentru a putea vedea cine a venit in 
casă şi când pleacă”5. „În ce priveşte ocupațiile sale erau din cele mai felurite : citea cărţile 
pe care i le cumpăram noi, scria din ele sau din reviste sau ziare în nişte caiete fără să pot 
preciza ce anume, în afară de o carte de bucate şi alta de diferite reţete medicale ; cosea, 
cioplea, confectiona lăzi, repara încălțăminte, îşi ascutea un cuţit de vânătoare şi îşi curăța 
pistoalele pe care le avea“. 


Într-adevăr, Gheorghe Arsenescu şi-a umplut timpul scriind, o preocupare poate 
mai puţin obişnuită pentru un militar. De-a lungul timpului, a redactat mai multe 


1. Elena Stanciu, „Proces verbal de interogatoriu” (2 februarie 1960), ACNSAS, fond Penal, 
dosar 50, vol. 66, f. 44. 

2. A se vedea: Maria Arsenescu-Buduluca, „Sunt soţia „teroristului” Gheorghe Arsenescu”, 
în Memoria, nr. 8, pp. 50-61 

3. Apostol Poştoacă, „Proces verbal de interogatoriu” (11 august 1961), ACNSAS, fond Penal, 
dosar 50, vol. 52, f. 304v. 

4. Elena Stanciu, „Proces verbal de interogatoriu” (2 februarie 1960), ACNSAS, fond Penal, 
dosar 50, vol. 66, ff. 41-42. 

poezii şi, după propria exprimare, „un concept de roman”!. Încercările sunt stângace, 
lipsite de originalitate, însă trădează conştientizarea unei perspective istorice asupra 
evenimentelor în care a fost actor principal. Se potrivesc, de asemenea, cu înclinația 
autorului pentru eroic şi grandios?. Nu permitea celor din casă să pătrundă în acest 
univers personal: „Nu ştiu ce scria pentru că niciodată nu am citit ce scria el şi chiar 
ne-a interzis să umblăm în lucrurile lui”?. 

Scrisul a fost dublat de o apetenţă pentru lectură, o pasiune care s-a dovedit 
Munca („preferatele sale”), Tehnica Nouă sau Flacăra constituiau sursa periodică de 
informaţii. Nu de puţine ori, marginile publicaţiilor se colorau cu însemnările acide 
ale cititorului. De pildă, în 1958, pe marginea unui articol despre colectivizare, 
Arsenescu nota furios: „Samavolnicie. Comunizare, îndoctrinare”. Corespondentul 
ziarului Scânteia era etichetat drept „Porc bun de spânzurat”. Publicaţii tehnice sau 
romane completau o listă a lecturilor în clandestinitate. 

Fumatul a fost printre puţinele plăceri pe care şi le-a permis, însă costul ridicat 
al acestui obicei a făcut ca, de multe ori, tutunul să fie înlocuit cu un „surogat” din 
frunză de alun, „pe care el o toca şi răsucea ţigări”. Spirit activ şi gospodar, Arse- 
nescu s-a ocupat şi de treburi gospodăreşti, specific masculine, precum sacrificarea 
animalelor” sau reparaţiile curente. 

Deşi legătura lui cu Elena Stanciu a fost consfintita şi prin naşterea unui copil, în 
mod paradoxal, cea care i-a făcut serviciile imediate (cumpărături, mesaje), persoana 
de maximă încredere, a fost Floarea: 


Ea se bucura de toată încrederea lui deoarece ei îi încredința toate secretele lui cele mai 
mari şi ea era aceea care făcea pe curiera lui [...] Astfel susnumita lucra (tesea la război) 
la fote din care obținea bani şi cu care mergea în oraşul Câmpulung şi-i cumpăra lui 
Arsenescu Gh. cele trebuitoare. Astfel îi cumpăra din oraş, din banii ei, pastile (antine- 
vralgice), ziare, reviste, cărţi de la librărie, pâine, caş, ouă, salam etc. [...], cu ea discuta 
chiar anumite lucruri pe care nu le discuta cu restul din noi”. 


1. Pentru materialele ridicate de Securitate cu prilejul arestării lui Gheorghe Arsenescu (un carnet 
de însemnări, ziare, manifeste, scrisori etc.) (ACNSAS, fond Penal, dosar 50, vol. 54, 
passim). În timpul anchetei, ofiţerul a fost interogat detaliat cu privire la conţinutul celor ridi- 
cate. Gheorghe Arsenescu, [,,Proces verbal de interogatoriu” (3 octombrie 1961), ACNSAS, 
fond Penal, dosar 50, vol. 53, ff. 272-274]. 

2. „Vorbele lui pătrund adânc şi puternic sufletele haiducilor săi, care devin acum mai înver- 
şunaţi şi aprinşi să pornească la luptă grea şi sfântă pentru libertate şi pentru pedepsirea 
celor care au adus suferinţe şi umilinte grele asupra Neamului şi ţării”. Fragment din 
însemnările lui Gheorghe Arsenescu, ACNSAS, fond Penal, dosar 50, vol. 54, f. 13. 

3. Elisabeta Poştoacă, „Proces verbal de interogatoriu” (5 februarie 1960), ACNSAS, fond 
Penal, dosar 50, vol. 52, f. 407. 

4. A se vedea anexa 3. 

5. Elena Stanciu, „Proces verbal de interogatoriu” (2 februarie 1960), ACNSAS, fond Penal, 

dosar 50, vol. 66, f. 41. 

Ibidem, f. 43. 

7. Ibidem, ff. 40, 42. 


a 

Mentiunea „din banii ei” vine să întărească unicitatea relaţiei dintre ofiţer şi 
Floarea Poştoacă, introducând în ecuaţie o doză de voluntarism, de sacrificiu mai 
mare decât în cazul celorlalţi membri ai familiei. Faptul că Arsenescu îi încredința 
„anumite lucruri” indică, în contrapartidă, încrederea specială pe care i-o acorda. 

Însă efortul familiei Poştoacă a fost admirabil in corpore, ofiţerul fiind întreţinut 
din munca tuturor. Arsenescu nu a fost pasiv la eforturile lor de a-l sprijini. Nici nu 
avea cum s-o facă. Ca o minimă compensație, dar şi pentru a-şi plăti la propriu micile 
evadări din rutina cotidiană a vieţii de fugar, a prestat diverse activităţi : „Sumele nece- 
sare pentru procurarea acestor materiale erau câştigate de mine prin lucru manual, 
adică prin aceia că în ultimul timp mă îndeletniceam cu tesutul la război a obiectelor 


de îmbrăcăminte pe care apoi le vindea Poştoacă Florica”. 


Sfârşitul 


Frământările şi trecerea anilor l-au marcat şi fizic pe Gheorghe Arsenescu. În preajma 
arestării, mândrul ofiţer de altădată era un bărbat măcinat de griji şi boală: 


Este bolnav de reumatism, îl doare şi se vaită de picioare, umeri şi mâini şi în special de 
durere de cap fiind foarte nervos. Se tratează cu medicamente simple ca Valiu, Aspirine etc. 
pe care i le cumpără surorile mele de la farmacia din C-lung. În casă umblă îmbrăcat cu 
nişte pantaloni foarte peticiti, mai are un costum de doc gri care este mai bun (nerupt) pe 
care nu-l îmbracă. Are o pereche de bocanci pe care nu-i îmbracă deoarece nu iese afară, 
în casă umblând cu nişte papuci cu talpă de lemn, un fel de galenti. La corp este gros, 
mătăhălos, la faţă este gras - umflat, părul alb în cap, suferă de ochi (nu vede aproape). 


Capturarea sa a rămas până astăzi un mister. Cercetarea documentelor nu ne-a 
oferit nicio explicaţie. Printre supraviețuitori, şi nu numai, circulă îndeosebi o anumită 
versiune. Un oarecare Ion Croitoru, condamnat pentru delapidare, şi-ar fi părăsit 
domiciliul pentru a evita detentia. Ascunzându-se, l-a întâlnit din întâmplare pe Gheorghe 
Arsenescu, despre care a informat Securitatea în speranţa obţinerii clementei justiţiei”. 
Cert este că, într-o zi geroasă din februarie 1960, trupele de Securitate au înconjurat 
casa din marginea Câmpulungului. Gheorghe Arsenescu a fost arestat, alături de cea 
mai mare parte a familiei Poştoacă. În urmă, în grija soţiei bătrânului Apostol, a rămas 
fiica sa, minoră. Consecințele au fost tragice. Cele cinci familii care l-au sprijinit 
(Poştoacă, Bivol, Aldea, Jinga, Marinescu) au fost în cea mai mare parte intemnitate*. 


1. Gheorghe Arsenescu, „Proces verbal de interogatoriu” (7 octombrie 1961), ACNSAS, fond 
Penal, dosar 50, vol. 53, f. 275. 

2. Ion Poştoacă, „Proces verbal de interogatoriu” (28 ianuarie 1960), ACNSAS, fond Informativ, 

dosar 194614, vol. 2, f. 7. 

Interviu cu Ion Poştoacă (8 ianuarie 2010), Câmpulung Muscel, arhiva personală a autorului. 

4. Apostol Poştoacă, născut la 27 aprilie 1882 în Câmpulung Muscel. A fost arestat la 1 februa- 
rie 1960 şi condamnat la cinci ani închisoare corecțională. A fost închis la Piteşti, Jilava, 


U 

Gheorghe Arsenescu a fost anchetat, condamnat la moarte şi executat la 29 mai 1962, 
în penitenciarul Jilava. Peste două zile ar fi împlinit 55 de ani. 

După 1989, efigia sa a fost conturată mai mult emotional, şi mai deloc analitic, 
fapt care a contribuit la un flux informaţional greu verificabil. Mulţi dintre artizanii 
grupurilor de partizani sunt coplesiti astăzi de propria legendă, îngreunându-se supli- 
mentar reconstituirea traseelor biografice. Cazul lui Gheorghe Arsenescu nu este 
diferit, ba dimpotrivă. Faptul se datorează şi implicării directe, emoţionale, a unora 
dintre cei care l-au evocat. Şi dacă între patru ochi aceştia lasă să se întrevadă o 
imagine mult mai nuanţată a ofițerului, în fond mai umană, în discursul public aceasta 
se estompează sub influenţa „datoriei faţă de posteritate”. Însă este de datoria istori- 
cului să cerceteze şi să constate. În fapt, raporturile cu partizanii săi au fost mult mai 
fragile şi supuse aproape permanent pericolului destrămării. Deşi nu foarte fatise, nu 
au lipsit contestările sau momentele de dezinteres faţă de tentativele sale de organizare 


Gherla. A fost eliberat la 24 decembrie 1963. Elena Stanciu, născută la 4 februarie 1917 în 
Câmpulung Muscel. A fost arestată la 1 februarie 1960. A fost închisă la Piteşti şi Văcăreşti. 
A suferit traume psihice severe, din cauza brutalitatilor la care a fost supusă în anchetă, iar 
în noiembrie 1962 a fost eliberată, după încetarea procesului penal. Floarea Poştoacă, 
născută la 21 iulie 1922 în Câmpulung Muscel. A fost arestată la 1 februarie 1960 şi con- 
damnată la 12 ani muncă silnică. A fost închisă la Piteşti şi Oradea. A fost eliberată la 
15 aprilie 1964. Elisabeta Poştoacă, născută la 23 iunie 1926 în Câmpulung Muscel. A fost 
arestată la 1 februarie 1960 şi condamnată la 5 ani închisoare corecțională. A fost închisă 
la Piteşti, Oradea, Jilava, Miercurea Ciuc. A fost eliberată la 14 aprilie 1964. Nicolae Bivol, 
născut la 6 august 1896 în Câmpulung Muscel. A fost arestat la 1 februarie 1960 şi condam- 
nat la 10 ani temniţă grea. A fost închis la Piteşti, Văcăreşti. A fost eliberat la 11 aprilie 
1964. Elisabeta Bivol, născută la 10 ianuarie 1903 în Câmpulung Muscel. A fost arestată la 
20 august 1961 şi condamnată la 6 ani muncă silnică. A fost închisă la Piteşti, Oradea. A fost 
eliberată la 23 iunie 1964. Ion Bivol, născut la 19 aprilie 1928 în Câmpulung Muscel. A fost 
arestat la 20 august 1961 şi condamnat la 2 ani închisoare corecțională. A fost închis la 
Piteşti. A fost eliberat la 19 august 1963. Ion Aldea, născut la 22 octombrie 1902 în 
Câmpulung Muscel. A fost arestat la 15 aprilie 1953 şi întemnițat 2 ani, în baza unei sentinţe 
din 1941. A fost rearestat la 20 august 1961 şi condamnat la 8 ani temniţă grea. A fost închis 
la Câmpulung Muscel, Jilava, Oneşti, Piteşti, Aiud. A fost eliberat la 22 iunie 1964. Viorica 
Aldea, născută la 4 martie 1921 în Câmpulung Muscel. A fost arestată la 20 august 1961 şi 
condamnată la 6 ani muncă silnică. A fost închisă la Piteşti. A fost eliberată la 23 iunie 1964. 
Ion Jinga, născut la 13 noiembrie 1914 în Câmpulung Muscel. A fost arestat la 20 august 
1961 şi condamnat la 6 ani muncă silnică. A fost închis la Piteşti, Jilava, Galaţi, Ostrov. A fost 
eliberat la 25 iunie 1964. Iosif Marinescu, născut la 28 februarie 1896 in Măţău, Argeş. A fost 
arestat la 15 noiembrie 1949 şi condamnat la 10 ani închisoare corecțională. A fost închis 
la Jilava, Aiud, Poarta Albă, Valea Neagră, Văcăreşti, Târgu Ocna, Lugoj, Gherla, Galaţi. 
A decedat în detenţie la 23 mai 1958. Elisabeta Marinescu, născută la 20 aprilie 1907 în 
Măţău, Argeş. A fost arestată la 6 noiembrie 1949 şi condamnată la 5 ani închisoare 
corecțională. A fost închisă la Jilava, Mislea. A fost eliberată în 1954. AANP, fond Fise 
matricole penale ; Constantin Vasilescu, Mutatii psihice şi abuzuri psihiatrice în anchetele 
politice. Cazul loturilor Arsenescu, în Ilie Popa (coord.), Experimentul Piteşti - Reeducarea 
prin tortură, Editura Fundaţia Culturală Memoria, Piteşti, 2013, pp. 88-103. 

cazonă. De bună seamă, modul său de a fi, autoritar în comportament, bombastic şi 
echivoc în exprimare, a contribuit la această situaţie. De asemenea, relaţiile cu cei 
care l-au tăinuit au însemnat mai mult decât un sacrificiu voluntar, patriotic şi s-au 
sedimentat în baza unui complex de factori care, considerăm noi, reiese cu prisosinta 
din cele de mai sus. 

Dintre toate aceste amănunte se distinge totuşi povestea unui om care a respins 
înverşunat comunismul. Şi a luptat cu toate mijloacele împotriva lui. 


Anexa 1 


Gheorghe Arsenescu 


Apostol Poştoacă Floarea Poştoacă Elisabeta Poştoacă 

Stanciu Elena Ion Aldea Viorica Aldea 


Nicolae Bivol Elisabeta Bivol Ion Bivol 


Gheorghe Buduluca Maria Arsenescu-Buduluca 


(ACNSAS) 

Anexa 2 


wi 

ARAMAMFNIUL, MUNITIA si ALTE MATERIALE GASITE = 
ASUPRA TERORISTULUI ARSENESOU GHFBRGHE CU OCAL e 
ZIA ARES! IUI LA 1 febrăarie 1960.- 


Arme şi obiecte găsite asupra lui Gheorghe Arsenescu în momentul arestării 
(ACNSAS, fond Penal, dosar 50, vol. 60, f. 246) 


Însemnări aparținând lui Gheorghe Arsenescu 
(ACNSAS, fond Penal, dosar 50, vol. 54, f. 46) 

Articol din presa vremii pe tema colectivizării agriculturii. Cu roşu şi albastru se observă 


„ofensiva colhozurilor, 13 ianuarie 1960”, 


„Porci mincinoşi”, „Samavolnicie”, „Comunizare, îndoctrinare, 25 iulie 1958”, 


comentariile lui Gheorghe Arsenescu : 


„Porc bun de spânzurat” (ACNSAS, fond Penal, dosar 50, vol. 54, f. 71) 


Adriana Cupcea 


Nationalism tătar şi comunism : 
destinul familiei Fazil (1948-1989)! 


En proposant une recherche historique et sociologique, l'étude approche un épisode de 
[histoire de la communauté Tatare de Dobrogea, de la perspective d'un chef Tatar de 
Dobrogea, Necip Hagi Fazil, et du développement social de sa famille, pendant la période 
communiste. Situé à la tête du Comité d ‘Aide des Réfugiés Tatars, il a été arrêté et assassiné 
en 1948 par le Service Roumain de Sécurité a la cause de son implication dans l’accueil 
et la distribution dans les villages de Dobrogea, des réfugiés Tatars de Crimée qui sont 
arrivés a Constanta, pendant 1943 et 1944. 

Sur la base des témoignages oraux des membres vivants de la famille Fazil, sur la recherche 
des documents personnels et des documents de l'archive CNSAS, nous avons analysé 
V’expérience quotidienne de la marginalité sociale de la perspective de la répression. 
Celle-ci, c'est à la fois un cadre de référence et aussi un noyau de souvenir la vie quotidienne 
sous le régime communiste. En utilisant la méthode qualitative nous avons essayé de 
souligner les caractéristiques spécifiques du discours sur la vie quotidienne pendant le 
communisme, dans le cas d'une famille Tatare persécutée du point de vue politique. En 
méme temps, nous avons déterminé comment les éléments spécifiques pour la persécution 
quotidienne se transforme dans des éléments du drame personnel. De cette perspective, la 
recherche suit des aspects et des phénomènes spécifiques pour le modele quotidien commu- 
niste, comme le logement, la migration et les relations de travail, l’accés à l'éducation. 
Nous avons utilisé tous ses aspects pour reconstruir la vie d'une famille Tatare de Dobrogea, 
trouvéé pendant deux générations, sous la stigmatisation de l’accusation de nationalisme. 


Mots clés: nationalisme Tatar, communisme, répression, quotidien, survie. 


1. Această cercetare a fost finanțată de CNCS-UEFISCSU, PN-II-RU-TE-2012-3-0077. 


Introducere! 


Situându-se în opoziţie faţă de definiţia elaborată de Henri Lefebre, în cartea sa 
Critiques of Everyday Life, publicată în 1991, conform căreia viaţa cotidiană este un 
loc al represiunii şi controlului social, unii autori au subliniat viaţa de zi cu zi ca un 
loc al rezistenţei sociale. În special, autori ca Mikhail Bakhtin şi Michel de Certeau 
au sugerat că practicile de zi cu zi nu sunt cuprinse în întregime de o falsă conştiinţă. 
Aceştia susţin că viaţa cotidiană oferă mai degrabă posibilitatea de eliberare şi rezis- 
tentă. Deşi Michel de Certeau a recunoscut viata socială ca fiind un context constran- 
gator si opresiv, in care indivizii sunt în mare măsură marginalizati, el a sugerat in 
acelaşi timp că viata de zi cu zi este extrem de complexă şi multifaţetată, lăsând loc 
pentru manevră şi individualitate, considerând că doar la nivelul vieţii cotitiene poate 
fi înţeles cu adevărat felul în care relaţiile sociale sunt trăite ca experiență’. 

Cercetarea noastră se situează în cadrul analitic al relaţiei dintre cotidian, memoria 
individuală şi memoria colectivă. Astfel, abordând memoria individuală ca o parte 
sau un aspect al memoriei de grup, din moment ce amintirea individuală este expresia 
mediului social din care provine individul“, lucrarea noastră abordează un episod al 
istoriei comunităţii tătare din Dobrogea, din perspectiva cazului liderului tătar dobro- 
gean, Necip Hagi Fazil, şi a evoluţiei sociale a familiei acestuia, pe parcursul peri- 
oadei comuniste. 

Având în vedere faptul că este un subiect mai puţin cunoscut, tratatea cadrului 
general ajută la înţelegerea mai completă a evoluţiilor individuale şi de grup pe 
parcursul perioadei comuniste. Astfel contextualizăm şi explicăm felul în care s-au 
structurat raporturile dintre comunitatea tătară din Crimeea şi cea de la noi, cum s-a 
născut elita tătara, ce rol a avut în mişcarea naţională tătară, cum s-a organizat 
aceasta, ce scop a avut şi rolul lui Necip Fazıl în cadrul acesteia. 

Apelând la conceptul guilt by association utilizat de Xin Ran, ziarista care a 
adunat mărturii despre perioada comunistă şi perioada revoluţiei culturale în China, 


1. Mulţumiri doamnei Ghiuner Acmola pentru ajutorul şi colaborarea în realizarea acestui 
studiu. 

2. Brian Longhurst, Greg Smith, Gaynor Bagnall, Gary Crawford, Miles Ogborn, Elain Baldwain, 
Scott McCracken, Pearson Longman, Introducing Cultural Studies, ed. a Il-a, Harlow, 2008, 
pp. 196-197. 

3. Maurice Halbwachs, On Collective Memory, The University of Chicago Press, Chicago, 
1992, p. 53. 

4. Xin Ran, China Witness. Voices from a Silent Generation, Chatto &Windus, Londra, 2008, 


p. 1. 

pentru a explica modul în care persecuția împotriva unui membru al familiei din 
perioada comunistă s-a extins asupra familiei, şi bazându-ne pe mărturiile orale ale 
membrilor în viata ai familiei Fazil, pe cercetarea unor documente din arhiva CNSAS, 
am analizat experienţa cotidianului ca marginalitate socială, din perspectiva repre- 
siunii!. Adoptând metoda calitativă, am încercat să stabilim caracteristica particulară 
a discursului de raportare la desfăşurarea vieţii cotidiene în comunism, în cazul unei 
familii tătare persecutate politic, felul în care anumite elemente specifice persecuției 
cotidiene se transformă în elemente ale unei drame personale. Din această perspec- 
tivă, cercetarea surprinde aspecte şi fenomene specifice tiparului cotidian comunist, 
precum condiţiile de locuire, migraţia forţei de muncă, relaţiile la locul de muncă, 
accesul la educaţie, pe care le-am utilizat în reconstituirea vieţii unei familii de etnie 
tătară, aflată timp de două generaţii, sub stigmatul acuzatiei de nationalism. 


Mişcarea naţională tătară în context dobrogean. 
Comitetul pentru Ajutorarea Refugiatilor Crimeeni 


Un episod mai puţin discutat din istoria minorităţilor etnice în perioada comunistă, 
care a vizat în special comunitatea tătară din Dobrogea, a fost politica de represiune 
îndreptată împotriva acesteia. Motivul l-a constituit problema crimeeană, de care erau 
legaţi un număr important al etnicilor tătari. Mai exact, politica de represiune a 
tătarilor din anii 1950 a fost datorată conectării lor, din Dobrogea, la evoluţiile politice 
şi ideologice interbelice ale teritoriului de origine - Crimeea, care se regăsesc şi 
influenţează evoluţiile acestora, nu numai în această perioadă, ci şi în cea postbelică. 

În Dobrogea, la sfârşitul secolului al XIX-lea şi începutul secolului XX, a avut 
loc un proces de creare a unei conştiinţe nationale, în consonanta cu evoluţiile de 
acest tip care aveau loc la tătarii din Crimeea?. Centrul de coordonare al acestei 
mişcări a fost Istanbulul, prin intermediul liderilor tătari crimeeni refugiaţi acolo, 


1. Am abordat represiunea din perspectiva cotidianului, a vieţii de zi cu zi sub regimul comu- 
nist, spre deosebire de alte abordări care tratează represiunea ca formă organizată, spre 
exemplu : Cosmin Budeancă (coord.), Experiente carcerale in România comunistă, vol. I, 
Polirom, lasi, 2007. 

2. Începând cu Ismail Gaspirali, continuând cu mişcarea Junilor Tătari, creată dupa înfrângerea 
revoluţiei ruse din 1905, şi până în jurul anului 1908, în cadrul mişcării naţionale tătare are 
loc definitivarea principalelor componente ale ideii de naţiune tătară crimeeană modernă : 
definitivarea teritorială a conceptului naţional tătar crimeean, Crimeea fiind din punct de 
vedere geografic o entitate teritorială compactă şi bine delimitată, uşor identificabilă din 
exterior. Elemente precum limba comună, într-adevăr, cu mai multe dialecte, practicarea 
aceleiaşi religii musulmane, accentuarea precedentului istoric al statalității reprezentat de 
Hanatul Crimeean, condus de strămoşii tătarilor, în cadrul teritoriului recunoscut ca patria- 
mamă, alături de revendicarea apartenenţei la moştenirea culturală şi istorică a lumii turcice 
şi musulmane au constituit de asemenea argumente ale unui distinctivism naţional tătar la 

existând o comunicare permanentă între liderii din Turcia, cei din Crimeea şi cei din 
Dobrogea. De altfel, principalele canale de circulaţie a ideilor naţionale erau întâl- 
nirile directe într-unul din cele trei teritorii, organizarea unor conferinţe deschise, 
publicarea unor ziare sau reviste, tipărite la Istanbul!, care ajungeau şi în Dobrogea. 
Dintre intelectualii tătari din Dobrogea, implicaţi activ în mişcarea naţională tătară 
atât pe teritoriul Crimeei, cât şi în Turcia, se numără şi poetul Memet Nyiazi (1878- 
1931). Profesor în cadrul Seminarului Musulman de la Medgidia, el a contribuit 
decisiv din poziţia sa formatoare, prin ideile naţionale transmise, la crearea unei noi 
generaţii de lideri tătari dobrogeni*. Printre aceştia se numără avocatul Miistecep Fazıl 
Ulkiisal (1899-1996), fondator, în anul 1930, în localitatea Bazargic, al revistei tătare 
crimeene de orientare naționalistă, Emel (Năzuința), care avea ca scop militarea 
pentru idealul naţional, crearea unui stat independent tătar crimeean. Pornind de la 
grupul de intelectuali tătari, coagulat în jurul acestei reviste şi urmând linia ideologică 
a acesteia, în a doua jumătate a anilor 1930, aceştia înfiinţează Comitetul pentru 
Eliberarea Crimeei. Revista a constituit atât nucleul manifestărilor organizate de 
Comitetul din Bazargic, cât şi sursa de inspiraţie şi coordonare pentru crearea în multe 
din satele tătărăşti dobrogene a unor organizaţii cu caracter naţionalist. Una dintre 
acestea a fost şi cea din comuna Tătaru (Azaplar), condusă de fratele lui Ulkiisal, 
Necip Hagi Fazil*. Până in anul 1943, toate aceste organizaţii, inclusiv cea centrală, 
cu sediul la Bazargic, au avut un caracter cultural, literar şi etnic, manifestările 
acestora concentrându-se, în general, către organizarea unor spectacole, conferinţe, 
dezvelirea unor monumentes, toate având scopul transmiterii ideilor naţionaliste în 
rândul populaţiei tătare dobrogene“. 


care au aderat intelectualii tătari crimeeni. Vezi: Hakan Kirimli, National Movements and 
National Identity Among the Crimean Tatars 1905-1906, Brill, New York, K6ln, p. 221. 

1. Ernest Oberlander Târnoveanu, Volker Adam, ,,Tatarii din România. Schita istorică. Seco- 
lele XIII-XX”, in Gabriel Andreescu (coord), Tătarii din România - teme identitare. Tatars 
in Romania - Problems of Identity, Centrul pentru Drepturile Omului, Apador-CH, Bucuresti, 
2005, pp. 50-51. 

2. Ibidem. 

3. Gruparea a avut adepţi în rândul mediilor studenteşti şi în mediile burgheziei comerciale, 
printre aceştia mai numărându-se juristul Selim Abdiilhakim (1877-1944), ziaristul Fevzi 
Ibrahim Ismail (1890-1960) sau muftiul Halil Fehmi (1888-1933) (Ibidem, pp. 50-51). 

4. Ghiuner Acmola, „Activitatea naţional-patriotică a eroului tătar Necip Hagi Fazıl (1906- 
1948)”, in Emel, nr. 19, 2008, pp. 23-25. (Revista Emel a apărut din 1930 şi până la începutul 
celui de-al Doilea Război Mondial. Odată cu pactul de înţelegere dintre ruşi şi germani, 
când germanii s-au stabilit în Romania, revista a încetat să mai apară. Revista a apărut din 
nou începând cu 1 noiembrie 1960, la Ankara, iar din 2004 reapare la Constanţa. 

5. Vezi Ali Osman Bekmamabet (trad. Ghiuner Acmola), Kesken Kunler. Zilele vieții mele, 
Editura Infcon, Constanta, 2003, pp. 132-133. 

6. Nationalismul tătăr din Dobrogea a pus accentul pe legăturile primordiale cu Crimeea, 
considerată patrie strămoşească, pe reînnodarea legăturilor cu istoria şi tradiţiile culturale 
şi lingvistice, cu specificitatea ei. Crearea în 1917 a unei republici independente tătare în 
Crimeea, pe fondul prăbuşirii Imperiului Rus, desfiinţată în cele din urmă sub presiunea 

Ocuparea Crimeei!, în anul 1941, de către puterile Axei a dus la precipitarea unui 
război brutal între partizanii sovietici şi forţele germane şi române care ocupaseră 
peninsula. Victime ale terorii staliniste, care a început în Crimeea odată cu lichidarea 
în masă a comuniştilor nationalisti şi a intelectualitatii în 1928, continuând cu depor- 
tarea a zeci de mii de tătari în perioada colectivizării şi a marilor epurări din anii 
1930, majoritatea tătarilor crimeeni detestau regimul sovietic. Prin urmare, armatele 
germane şi române au fost privite ca eliberatoare de către tătarii crimeeni?. Tătarii 
din Dobrogea au salutat alungarea sovieticilor şi i-au spijinit pe tătarii din Crimeea. 
Fruntaşii politici şi religioşi ai tătarilor dobrogeni au fost trimişi în teritoriul de origine, 
de către autorităţile române şi germane, pentru a desfăşura o activitate propagandistică 
în vederea colaborării cu organele militare şi pentru a crea un aparat administrativ 
cu puteri limitate. Este vorba despre un guvern embrionar, Comitetul Naţional al 
Tătarilor, care avea mai multe secţii, inclusiv un nucleu de poliţie armată. O atenţie 
deosebită s-a acordat reconstruirii structurilor şi instituţiilor religioase musulmane, 
demolate de către politica ateistă sovietică, acţiune la care au participat clerici din 
Dobrogea. La sprijinirea tătarilor crimeeni a participat şi marea masă a comunităţii 
din Dobrogea, fiind recrutaţi voluntari pentru a lupta pentru cauza tătară şi au fost 
strânse ajutoare băneşti. 

Implicarea comunităţii tătare din exil, inclusiv a tătarilor din Dobrogea în acest 
sens este dovedită şi de acţiunile a trei lideri din Turcia şi România. Între aceştia s-a 
aflat şi Mustecep Fazıl Ulkiisal, alături de Cafer Seidahmet şi Edige Kirimal. Ulkiisal, 
tătar dobrogean, era unul dintre liderii politici ai comunităţii tătare din exil. Negocierile 
dintre Seidahmet şi ambasadorul german la Ankara, Von Papen, au dus la obţinerea 
unei invitaţii pentru Ulkiisal şi Kirimal de a participa, la Berlin, la trasarea politicii 


bolşevică în anul 1918 a reprezentat şi reprezintă şi azi pentru mulţi tătari crimeeni, inclusiv 
pentru cei dobrogeni, conştienţi istoric şi politic, că singura perioadă din 1783 încoace, în 
care dorinţele naţionale au devenit realitate. Elitele politice dobrogene, ca de altfel, majoritatea 
populaţiei tătare au primit cu entuziasm crearea statului independent al Crimeei. Mulţi au 
emigrat în Crimeea, participând activ la evenimente şi au sprijinit totodată pe plan financiar, 
organizatoric, propagandistic şi politico-diplomatic revoluţia naţională din cadrul noului stat. 
De asemenea, numeroşi tătari scăpaţi de teroarea bolşevică au găsit refugiu în comunităţile 
tătărăşti din Dobrogea. Vezi: Alan W. Fisher, The Crimean Tatars, Hoover Institution Press, 
Stanford, 1978, p. 120; Ernest Oberlander Târnoveanu, Volker Adam, op. cit., pp. 50-51. 

1. Dezideratul tatarilor crimeeni de a fi recunoscuti ca grup indigen al Peninsulei Crimeea se 
va realiza de-abia in era nativizarii, desfăşurată în anii 1920-1930. În 1921, regimul sovietic 
a decis, conform noii politici a naționalităților, axată pe colaborarea dintre toate naționali- 
tatile şi pe dezvoltarea culturală a variatelor grupuri etnice din URSS, crearea Republicii 
Autonomă Socialistă Sovietică Crimeea. În cadrul noii unităţi administrative, a fost promovată 
autonomia culturală a tătarilor crimeeni, limba tătară devenind, alături de limba rusă, limba 
oficială a republicii. Existau o serie de instituţii culturale tătare, jurnale, ziare, muzee, 
biblioteci, secţii de limba tătară în universităţi. Totul s-a sfârşit în anul 1928, odată cu decizia 
lui Stalin de a distruge mişcările comuniste naţionale din cadrul URSS (vezi Alan Fisher, 
op. cit., pp. 131, 140, 141). 

2. Au existat însă şi tătari care au trecut în tabăra partizanilor sovietici (vezi: Ibidem, p. 153). 


160 ADRIANA CUPCEA 


naziste pentru Crimeea şi popoarele turcice din Uniunea Sovietică. La sfârşitul lui 
noiembrie 1941, Ulkiisal, emigrat în Turcia încă din 1939, şi Kirimal au plecat la 
Berlin pentru a susţine cauza tătară. 

În ciuda aşteptărilor, în perioada 1941-1944, rezultatele au fost modeste, întrucât 
Germania avea propriile planuri privind viitorul postbelic al peninsulei!, planuri ce 
nu includeau o autonomie tătară, cu atât mai puţin un stat independent. 

În aceste condiţii, prin intervenţia ambasadorului turc in România, în colaborare 
cu liderii Comitetului pentru Eliberarea Crimeei, în anul 1943, guvernul român a 
autorizat organizarea unor transporturi cu trenul, a unor famiii de refugiaţi crimeeni, 
pe ruta Odessa-Constanţa. Comitetul, care în acelaşi an şi-a schimbat titulatura - 
Comitetul pentru Ajutorarea Refugiatilor Crimeenilor, va avea un rol important în 
preluarea acestora la Constanta şi apoi plasarea lor în satele tătărăşti dobrogene?. În 
ceea ce priveşte caracterul activităţii Comitetului, putem spune că aceasta se împarte 
pe două axe cronologice : a) înainte de 1943, când speranţele pentru crearea unui stat 
independent existau încă, eforturile membrilor fiind canalizate în acest sens (a fost o 
perioadă în care organizaţia l-a avut drept lider pe Mustecep Fazıl Ulkiisal) ; b) a 
doua axă cronologică se configurează după momentul recuceririi Crimeei de către 
URSS în 1944 şi deportarea tătarilor crimeeni în Siberia. În toamna 1943, Comitetul 
şi-a reorientat activităţile în sensul sprijinirii refugiaților crimeeni, aşa cum sugerează 
şi noua sa titulatură. În această perioadă, Necip Fazil devine liderul organizaţiei, fiind 
ales în această poziţie, în urma emigrării fratelui său, Ulkiisal, în Turcia. 

Refugierea tătarilor crimeeni s-a intensificat după recucerirea Crimeei de către 
URSS în 1944 şi emiterea în acelaşi an de către Comitetul de Stat pentru Apărare al 
URSS a decretului semnat de Stalin, de deportare a tătarilor din Crimeea în Uzbekistan 
şi în alte republici din Asia Centrală. Pretextul pentru această acţiune a fost acuzaţia 
de colaborare a tătarilor crimeeni cu trupele de ocupaţie germană”. O bună parte 
dintre refugiații crimeeni au ales ca destinaţie, cel putin pentru o vreme, Dobrogea”. 
Noii veniţi nu s-au bucurat de sprijinul regimului antonescian, aşa cum reiese dintr-un 
raport informativ din iunie 1944, privind starea generală a populaţiei din municipiul 
Constanţa, pe luna mai a aceluiaşi an. Raportul menţiona sosirea unui număr mare 


1. Ideea iniţială a lui Hitler a fost de a crea în Crimeea un Gotland, un refugiu pentru germanii 
arieni. 

2. Valentin Ciorbea, Laura Stancu, Amet Aledin (coord.), Tăzarii în izvoare arhivistice româ- 
neşti. Comunitatea Musulmană în Arhiva Consiliului National pentru Studierea Arhivelor 
Securităţii, vol. I, Editura Ex Ponto, Constanta, 2011, pp. 56-57. 

3. Vezi: Cezar Aurel Banu, ,,Passé traumatique, mémoire, histoire confisquée et identité volée : 
la déportation des tatars de Crimée par Staline en mai 1944 (le Surgtin)”, in Conserveries 
mémorielles, nr. 1/2006, p. 6. Articol disponibil online la http : //cm.revues.org/288 (consultat 
la data de 12 iulie 2013). 

4. Virgil Coman, „Mărturii documentare privind tătarii din Dobrogea (6 septembrie 1940 - 
6 martie 1945)”, în Marian Cojoc (coord.), Tătarii in istoria românilor, Editura Muntenia, 
Constanţa, 2004, p. 156. 

de refugiaţi tătari în municipiul Constanţa, faptul că ei reprezentau un pericol pentru 
ordinea şi siguranţa statului, stare ce a încetat ca urmare a măsurii luate de generalul 
Antonescu, de predare a acestora lagărului german înfiinţat la Constanţa!. Motivul 
predării lor lagărului german îl constituia teama autorităţilor române fata de posibila 
colaborare a unor tătari crimeeni cu organizaţii comuniste, întrucât, în timpul răz- 
boiului, un număr de tătari crimeeni aleseseră colaborarea cu Armata Rosie’. 
Activitatea Comitetului a continuat şi în aceste condiţii, pentru a înceta oficial 
odată cu instalarea trupelor sovietice pe teritoriul României la 23 august 1944. Instau- 
rarea comunismului a accentuat şi mai mult procesul de identificare a tătarilor crimeeni 
refugiaţi în Dobrogea, în condiţiile în care URSS a solicitat în mod expres autorităţilor 
române repatrierea urgentă a tătarilor veniţi din Crimeea în perioada 1943-1944. 
Autorităţile comuniste s-au conformat, predând pe cei identificaţi autorităţilor sovie- 
tice, în vederea repatrierii. În paralel, au fost demarate şi anchete în rândul tătarilor 
dobrogeni, care acordaseră orice formă de sprijin conationalilor lor crimeeni”. Urmă- 
rirea şi persecuțiile împotriva acestora s-au transformat într-o amplă represiune dupa 
instalarea noului guvern, condus de dr. Petru Groza, la data de 6 martie 1945“. 
Astfel, la începutul anilor 1950, au fost arestaţi de către Securitate mai mulţi 
membri ai comunităţii tătare, pe baza acuzatiei de activitate naționalistă şi religioasă. 
În octombrie 1948, seria arestărilor a fost deschisă cu reținerea lui Necip Hagi Fazil°. 
Campania de represiune împotriva tătarilor a culminat în anul 1952, odată cu arestarea, 
în decursul anului, a treizeci şi nouă de persoane : preoţi, medici, avocaţi, proprietari 
de terenuri”. Dintre aceştia, cei mai mulţi erau tătari, dar au fost arestaţi turci, şi 
chiar un cetăţean românt. Procesul a cinsprezece dintre aceştia, lideri şi membri de 


Ibidem, p. 157. 

Ibidem. 

Ernest Oberlănder Tarnoveanu, Volker Adam, op. cit., pp. 57-67. 

6. Interviu cu Suyum Memet, 79 de ani, membră a familiei Fazil (fiica lui Necip si a Sultanei 
Fazil), 30 ianuarie 2013. 

7. Ghiuner Acmola, ,,Rezistenta tatara in Dobrogea”, in Observator, 23 noiembrie 1999, p. 17. 

8. Irstmambet Iusuf, Mustegep Samedin, Memet Mendu, Ali Osman Becmambet, Mehmet 

Vani, Abdula Teufic Isleam, Serafedin Ibraim, Sultana Fazil, Salia Mendu, Nazif Geancai, 

Geafer Iusuf, Saip Veli Abdula, Amet Mustafa; Malic Cadâr, Enan Curtmola (Căruntu 

Ştefan). Vezi: Ghiuner Acmola, „Rezistenţa tătară in Dobrogea”, în Ilie Popa, Experimentul 

Piteşti. Reeducarea prin tortură, ed. I — Piteşti, 6-8 decembrie 2001 ; ed. a II-a, Sectiu- 

nea I, Piteşti, 4-6 octombrie 2002, vol. I, Fundaţia Cuturală Memoria. Filiala Argeş, Pitesti, 

2003, pp. 372-375; şi Cicerone Jonitoiu, Victimele terorii comuniste (arestaţi, torturați, 

întemnițați, ucişi), Editura Maşina de Scris, Bucuresti, 2000-2010, vol. I-XI. Pentru infor- 

maţii asupra monitorizării de către Securitate a activităţii lui Necip Hagi Fazıl şi a celor 

implicaţi în acest proces, vezi: Valentin Ciorbea, Laura Stancu, Amet Aledin (coord.), 

op. cit., pp. 46-62. 

bază ai Comitetului pentru Ajutorarea Crimeenilor a fost intentat la 11 martie 1953 
şi, conform dosarului de proces, ei se făceau vinovaţi de 


constituirea organizaţiei contrarevolutionare Mişcarea Naţională Tătară. Au desfăşurat 
propagandă pentru aşa zisa Mişcare de Eliberare a Crimeei în favoarea unui stat inde- 
pendent tătar”. Se menţiona că, în acest scop, aceştia colectaseră „bani, alimente, găz- 
duiseră elemente naţionale crimeene în timpul războiului, ce se aflau fugite pe teritoriul 
țării noastre. 


La aceastea se adăuga acuzaţia de „spionaj în favoarea Serviciului de Spionaj 


»1 


Turc”... 


Necip Hagi Fazıl - repere biografice 


Necip Fazil s-a născut în anul 1905, în mijlocul unei familii tătare, originare din 
ţinutul Geankoy al Crimeei şi stabilite în partea de răsărit a Dobrogei, în satul 
Sarighiol, prin anii 1862. Alături de fratele său, Mustecep, a avut un rol important 
în viaţa culturală şi politică a tătarilor crimeeni din Dobrogea. În anul 1927, a absolvit 
Seminarul Musulman de la Medgidia, după care a urmat, la Bucureşti, Academia 
Cooperativelor de Bănci, după absolvire lucrând timp de doi ani ca inspector bancar?. 
În paralel, a desfăşurat o activitate literară destul de intensă, scriind şi publicând 
poeme şi piese de teatru în paginile revistei Emel. Abordând subiecte literare, istorice, 
etnografice şi lingvistice, prin intermediul creaţiilor sale, a încercat să transmită ideile 
naţionale la care adera, ataşamentul pentru patria de origine Crimeea, drama dezrădă- 
cinării de acest teritoriu şi visul creării unui stat independent crimeean’. 

În anul 1931, s-a căsătorit cu Sultana Alimseyit, din satul său natal Azaplar (Tătaru), 
cu care a avut doi copii, Suyum şi Bora. În 1933, după moartea tatălui său, a revenit 
în localitatea natală şi, după modelul organizaţiei înfiinţate de fratele său, Mustecep 
Ulkiisal, la Bazargic, el pune bazele Comitetului de Tineri Naţionalişti Tătari. După 
emigrarea fratelui său în Turcia, conducerea Comitetului pentru Eliberarea Crimeei 
i-a revenit lui, iar când acest organ naţional a devenit Comitetul de Ajutorare al 
Refugiatilor Tătari, acesta s-a implicat în preluarea şi repartizarea în satele dobrogene 
a refugiaților crimeeni, sosiți in Constanta între 1943-1944. 

Conform unei scurte biografii întocmite de fratele său, Ulkiisal, referindu-se la 
existenţa lui Necip după instaurarea regimului comunist, acesta afirmă că „în perioada 
ocupaţiei comuniste el a trăit cu demnitate, cu atenţie în ce priveşte manifestarea ofi- 
cialitatilor bolşevice şi mai ales ruse, faţă de noi, tătarii”. Conform datelor oferite de 


ACNSAS, fond Penal, dosar 1172, vol. 1, f. 2. 

Ghiuner Acmola, Necip Hagi Fazil, Editura New Line, Constanta, 2009, p. 120. 
Pentru o prezentare mai detaliată a activităţii literare vezi: Ibidem, pp. 116-119. 
Ibidem, p. 114. 

acesta, Necip a continuat să îi ajute pe refugiații crimeeni ascunşi în satele izolate 
din Dobrogea chiar şi după instaurarea comunismului, pe parcursul anilor 1945-1947. 

În 1945, a survenit prima sa arestare, pentru activitatea sa nationalist’, alături de 
unul din colaboratorii săi, hogele Şaip Veli Abdula, din satul Albeşti (Constanţa). 
A reuşit să scape de această primă arestare prin intervenţia lui Amdi Nusuret, director 
al închisorii din Constanta”, pentru ca, in octombrie 1948, Fazıl să fie întemnițat din 
nou şi torturat timp de o săptămână la sediul Securităţii constantene, din Piaţa Ovidiu. 
Conform mărturiei fiicei acestuia, familia sa a fost anunţată de decesul său abia după 
o săptămână, în vederea ridicării trupului. Necip Fazil a fost înmormântat, ulterior, 
în satul natal Tătaru (Azaplar)”. Capturarea sa, in 1948, a deschis seria arestărilor 
de la începutul anilor 1950, când au fost arestaţi de către Securitate mai mulţi membri 
ai comunităţii tătare, pe baza acuzatiei de activitate nationalist’ şi religioasă”. 


Membrii familiei Fazil în procesul tătarilor, din 1953 


Acţiunea autorităţilor asupra minorităţii tătare s-a transformat treptat, în intervalul 
1949-1953, în investigaţii concrete asupra membrilor minorităţii tătare dobrogene, 
acuzaţi de spionaj împotriva statului român. Semnificativ pentru acest tip de acţiuni 
a fost momentul arestării (în 1952) şi condamnării (în martie 1953) a cinsprezece 
membri ai comunităţii tătare”, sub acuzaţii care constituiau expresia finalizării cerce- 
tărilor şi urmăririlor tătarilor dobrogeni încă din timpul războiului. Acuzatiile aduse 
de organele de anchetă au fost : constituirea mişcării nationale tătare într-o organizaţie 
contra-revolutionara, care a desfăşurat o propagandă pentru aşa-zisa eliberare a Cri- 
meei şi formarea unui stat independent tătar, furnizarea de informaţii trupelor germane 
din Crimeea în perioada ocupaţiei 1941-1944, găzduirea tătarilor crimeeni, şi colabo- 
rarea cu serviciul de spionaj turc prin intermediul consulatului turc de la Constanţa 
în perioada 1950-19516. 

Conform procesului verbal de urmărire penală încheiat de locotenentul de Securitate 
Petre Crişan, între cei cinsprezece din lotul tătarilor din 1953 se aflau trei membri 


1. Ibidem, p. 122. 

2. Ghiuner Acmola, „Eroii tătari cunoscuţi şi necunoscuţi în războiul anticomunist român şi 
opresiunea cullturii şi a religiei lor (perioada 1944-1970)”, în Ilie Popa, Experimentul Piteşti. 
Comunicări prezentate la simpozionul Reeducarea prin tortură. Opresiunea culturii traditio- 
nale române în timpul dictaturii comuniste, ed. a V-a, Piteşti, 23-25 septembrie 2005, 
Fundaţia Culturală Memoria, filiala Argeş, Piteşti, 2006, p. 356. 

3. Interviu cu Suyum Memet, 79 de ani, membră a familiei Fazil (fiica lui Necip si a Sultanei 
Fazil), 30 ianuarie 2013. 

4. Giuseppe Cossuto, op. cit., p. 217. 

5. Marian Cojoc, „Anul 1953 în istoria tătarilor dobrogeni”, în Marian Cojoc (coord.), op. cit., 
p. 163. 

ai familiei Fazıl: cumnatul lui Necip - Memet Mendu, fost mosier şi fiu de hagiu! 
bogat, soţia acestuia şi sora lui Necip - Salia Memet, alături de Sultana Fazıl, soţia 
lui Necip?. Membri ai Comitetului pentru Ajutorarea Tătarilor Crimeeni, ei au fost 
arestaţi pe parcursul anului 1952 şi condamnaţi în procesul din martie 1953. Rechi- 
zitoriul întocmit de Procuratura Militară Bucureşti, în februarie 1953, întrunea, în 
mod particular, drept puncte comune de acuzaţie pentru cei trei membri ai familiei 
Fazil, activitatea în rândul populaţiei tătare cu privire la eliberarea Crimeei şi crearea 
unui stat tătar, alături de Mustecep Fazıl şi Necip Fazıl, ajutorarea cu bani şi alimente, 
găzduirea refugiaților crimeeni, furnizarea de informaţii politice şi economice către 
serviciul de spionaj turc, prin intermediul lui Mustecep Fazil, emigrat în Turcia, 
înscrierea pe lista de voluntari pentru Crimeea întocmită de acesta în 19424, primirea, 
după moartea lui Necip în 1948, a unor scrisori şi ajutoare în bani din partea aceluiaşi 
Mustecep Fazil, prin intermediul unor marinari turci imbarcati în portul Constanta, 
dar şi prin intermediul Consulatului Turc”. Trimişi în judecată, ei au fost condamnaţi 
definitiv, conform sentinţei pronunţate la 11 martie 1953. Astfel: Memet Mendu la 
munca silnică pe viaţă, zece ani degradare civică şi confiscarea averii personale pentru 
crimă de înaltă trădare“ şi la zece ani detenţie simplă pentru delictul contra siguranţei 
statului”. Soţia sa, Salia Mendu, a fost condamnată la cinci ani detentiune simplă, 
pentru complicitate la delictul contra siguranţei statului străin, în vreme ce Sultana 
Fazıl, la opt ani detenţie simplă, pentru delict contra siguranţei statului. 

Atât Salia Mendu, cât şi Sultana Fazil au fost gratiate în anul 1956, iar Memet 
Mendu a fost eliberat în 1964, prin Decretul nr. 411 de eliberare a deţinuţilor politici. 
Sultana a fost arestată din nou în 1958 în vederea ispăşirii pedepsei iniţiale de 8 ani, 


1. Credincios musulman care a fost în hagialâc, adică în pelerinaj la Mecca. 

2. Absolventă a Liceului Pedagogic Turc din Bazargic (Dobrici din Bulgaria de azi), Salia 

Mendu a desfăşurat o activitate publicistică în domeniul liric. Poeziile ei au fost traduse de 

Giiner Acmola pentru a fi publicate într-o proiectată şi nerealizată antologie. 

Marian Cojoc, op. cit., p. 193. 

4. După plecarea in 1939 a lui Mustecep Ulkiisal in Turcia, acesta revine in 1942 şi organizează 

în Constanţa o adunare restrânsă unde înscrie pe liste voluntari, care să meargă în Crimeea 

să lupte împotriva URSS. 

Marian Cojoc, op. cit., pp. 230-232, 240-242. 

6. Elementul acuzatiei de crimă de înaltă trădare îl constituiau scrisorile trimise lui Mustecep 
Ulkiisal prin marinari şi Consulatul Turc. Se considera că prin aceste scrisori au ajuns infor- 
matii economice, politice la Serviciul de Spionaj Turc (vezi Ibidem, p. 267). 

7. Elementul delictului contra siguranţei statului străin era constituit de acţiunile de organizare 
pe teritoriul statului român a mai multor organizaţii naţionaliste tătare, care aveau ca scop 
crearea unui stat independent tătar, din al cărui guvern urmau să facă parte. De asemenea, 
adăpostirea fugarilor crimeeni, care colaboraseră cu trupele fasciste germane împotriva 
URSS, având în vedere că aceste acţiuni erau considerate ca agresive la adresa suve- 
ranitatii şi independenţei URSS şi puneau în pericol siguranţa interioară şi exterioară a 
URSS, constituiau totodată elementul delictului contra siguranţei statului străin (Vezi : 
Ibidem, p. 268). 

8. Ibidem, p. 279. 

în vreme ce Salia, a decedat la scurt timp, ca urmare a stării sale de sănătate precare, 
înainte de eliberarea din închisoare a soţului său Memet Mendu, care, în 1970, a 
reuşit să emigreze în Turcia. 


Recuperarea memoriei : persecuția drept cotidian 


Analiza vieţii în perioada comunistă, în cazul familiei Fazil, se conturează prin 
discursul retrospectiv al celor doi urmaşi ai familiei, Bora şi Suyum, fiul, respectiv 
fiica lui Necip şi a Sultanei Fazıl. În cazul celor doi, experienţa cotidianului capătă 
elementele marginalitatii sociale, în condiţiile în care represiunea asupra familiei 
devine cadrul de referinţă principal şi nucleul de bază al rememorării vieţii cotidiene 
sub regimul comunist. 

Această caracteristică este determinată de perpetuarea sau, mai exact, de preluarea 
afectivă a experienţei represive de la generaţia părinţilor înspre cea a copiilor. Din 
perspectiva retrospectivă a celor doi, există două registre ale memoriei, care se supra- 
pun celor două etape cronologice ale regimului comunist. Astfel, perioada Gheorghe 
Gheorghiu-Dej se află sub semnul morţii tatălui - Necip, a arestării mamei - Sultana, 
a persecuțiilor îndreptate împotriva familiei, în vreme ce al doilea registru al memoriei 
se suprapune perioadei lui Nicolae Ceauşescu, care se conturează ca o perioadă a 
supravieţuirii cotidiene sub comunism, marcată la nivel psihic de trauma personală a 
perioadei anterioare. 

Viaţa în comunism, imediat după moartea lui Necip, apare familiei „ca un calvar”?. 
Accentul cade iniţial asupra dramei de factură personal-afectivă, existenţa familiei 
fiind profund marcată în acest sens de pierderea tatălui. Evoluţia după acest moment, 
intervenit în 1948, este marcată de stigmatul de duşman al poporului aplicat lui Necip, 
ceea ce duce la o viaţă în marginalitatea societăţii şi în refugiul familiei. Treptat însă, 
lipsurile traiului zilnic determină o mutare a accentului dinspre drama afectivă înspre 
cea a supravieţuirii materiale. 


Reîntorşi la Constanţa, după înmormântare, am simţit cu fiecare zi care trecea că viaţa 
noastră devenea din zi în zi mai grea, mai apăsătoare, mai pustie. Lupta pentru pâine, 
pentru supravieţuire, pentru chirie, pentru şcoală, ne-a ajutat să-l uităm pe tata, sa uităm 
moartea lui tragică, să ne gândim cum să facem faţă acelor ani grei 1948, 1949, 1950... 


Suyum oferă, în acest sens, o imagine foarte concretă asupra situaţiei : 


Informaţii oferite de Ghiuner Acmola, membră a familiei Fazil, 1 august 2013. 

Interviu cu Suyum Memet, 79 de ani, membră a familiei Fazil (fiica lui Necip şi a Sultanei 
Fazil), 30 ianuarie 2013. 

3. Interviu cu Bora Fazıl (fiul lui Necip şi a Sultanei Fazıl), în Ghiuner Acmola, Cartea iertării. 
Document tătar, Editura Europolis, Constanţa, 2002, p. 20. 


Ne 

Mama nu dormea de grijă şi de durere... Avea 36 de ani, eu aveam 14 ani, fratele meu 
12 ani. Am urmat şcoala, iar mama a vândut bijuterii de famile, tata avea un carnetel 
cu oameni care ne datorau bani, daţi cu împrumut, primeam şi alimente de la prietenii de 
la tara!. 


Deşi cauza iniţială şi principală a persecuțiilor a constituit-o acuzaţia de nationalism 
tătar, bazată pe elemente identitare de factură etnică, putem observa că perioada apare 
trăită în cazul celor doi urmaşi ai lui Necip, Suyum şi Bora, prin prisma cetăţeanului 
persecutat din cadrul unui stat comunist, în care supraviețuirea individuală prevalează 
în faţa supravieţuirii etnice. Ei ramân fideli principiilor naţionale insuflate în cadrul 
familiei lor încă de la prima generaţie stabilită în Dobrogea - iubirea de patrie şi visul 
Crimeei independente, însă în noile condiţii politice şi sociale, instaurate de regimul 
comunist, apartenenţa la etnia tatară ajunge în planul secund. Etnicitatea este estompata 
de traiul în cadrul unui stat comunist, de grijile materiale cotidiene, de drama perso- 
nală a pierderii tatălui şi a arestării mamei, dar şi de politica practicată de regimul 
comunist faţă de minorităţi. Această caracteristică reprezintă o constantă a modalităţii 
de raportare la întreg trecutul comunist, atât la perioada Gheorghe Gheorghiu-Dej, 
cât şi după 1965. În ciuda egalităţii depline indiferent de originea etnică, enunțată de 
statul comunist, neasumarea în practică a diferențelor’, în ceea ce priveşte statutul 
minorităţilor, s-a concretizat prin forme de represiune specifice, resimtite uneori ca 
o confuzie identitară. Din pespectiva adolescenţei, Bora Fazıl, invoca în acest sens epi- 
sodul importării manualelor din Kazan, în condiţiile în care, imediat după 1948, s-a 
încurajat scindarea şcolilor din Dobrogea în şcoli turceşti şi tătărăşti, experimentându-se 
învăţarea în dialectul tătar importat din Republica Socialistă Autonomă Tătară Kazan, 
din URSS, prin aducerea unor manuale şi cărţi de literatură din această republică’. 

„La şcoală ne era greu, eram derutati de disputele dintre turci şi tătari, manualele 
scrise în alfabet chirilic într-o limbă străină nouă, nu ne atrageau. Noi nu mai ştiam 
ce eram, tătari, turci, kazahi”*. 

Practica tacită a regimului era de a interzice accesul la învăţământul superior 
pentru copiii celor consideraţi cetăţeni nedemni>. Ca şi în cazul majorităţii etnicilor 
tătari cu înaintaşi arestaţi - părinţi sau bunici, atât Suyum Memet, cât şi Bora Fazıl 
îşi exprimă regretul de a nu fi urmat studii superioare. Pe de o parte, ei invocă 


1. Interviu cu Suyum Memet, 79 de ani, membră a familiei Fazıl (fiica lui Necip si a Sultanei 
Fazıl), 30 ianuarie 2013. 

2. Vezi: Minorităţi în tranziţie. Raport privind politicile publice în domeniul minorităților 
nationale şi entice din România, disponibil online la http : //www.edrc.ro/docs/docs/provoc 
divers/ 092-127.pdf (consultat la data de 7 martie 2013). 

3. Nuredin Ibram, Comunitatea musulmană din Dobrogea : repere de viaţă spirituală : viata 
religioasă şi învățământ în limba maternă, Editura Ex Ponto, Constanţa, 1998, p. 178. 

4. Interviu cu Bora Fazıl (fiul lui Necip şi a Sultanei Fazıl), în Ghiuner Acmola, Cartea 
iertării... ed. cit., p. 20. 

5. Este vorba despre o categorisire aplicată persoanelor, decăzute din drepturile lor, ca urmare 
a problemelor pe care le aveau cu regimul, datorită originii lor nesănătoase. 

opţiunea practică a mamei, determinată de grija pentru supravieţuire, de a-i îndrepta 
spre şcoli tehnice!. Totodată ambii subliniază obstacolul originilor sociale în reali- 
zarea studiilor şi afirmarea profesională. Suyum menţionează în acest sens că a fost 
contabilă, pentru că nu a avut posibilitatea de a studia, întrucât se cerea cazier, iar 
ea nu avea origini sociale sănătoase. Bora rememorează din această perspectivă, a 
consecinţelor originilor sociale, hărţuirea sa, ca adolescent şi elev de liceu, în cadrul 
şedinţelor UTM, urmată de excluderea sa din organizaţie, chiar sub presiunea unui 
activist turc, tovarăşul Ramazan’. 


S-a auzit în sala de serbări a şcolii un tunet comunist: Să se ridice în picioare Fazil Bora, 
un duşman de clasă periculos ! 

Stăteam printre colegii mei de clasă undeva mai la spate, în sala arhiplină, m-am ridicat 
uimit, căci nu eram duşmanul nici unei ideologii ! 

Vocea tunet a continuat indiferentă la drama mea: Eşti chemat să-ţi predai carnetul UTM 
şi să părăseşti imediat sala, să nu ne mai spionezi ! 

...Cum putea să fie pericol un băiat orfan de tată, care se mai culca şi flămând? Pentru 
mine şcoala a însemnat o odisee, abia în 1955 am putut să spun că am absolvit la seral un 
liceu de 10 clase’... 


Arestarea ulterioară a Sultanei Fazil in 1952 este trăită de Suyum şi Bora ca o 
ruptură intervenită atât la nivel personal, dar şi social. Dacă Suyum alege refugiul în 
viaţa de familie, Bora trăieşte această perioadă într-o solitudine proletară. Perioada 
primei arestări a mamei, 1952-1956, determină alături de presiunea delatiunii şi a 
supravegherii constante, migraţia celor doi înspre alte zone ale ţării în cadrul feno- 
menului migraţiei forţei de muncă. 

Suyum pleacă la Bacău în 1953 alături de soţul ei, Nuredin Memet, care cere 
transferul locului de muncă la Bacău, ca urmare a reclamatiilor la care era supus, 
datorită căsătoriei cu fiica lui Fazil, iar Bora alege plecarea la Braşov pentru a obţine 
calificarea în meseria de strungar. Despărțirea de familie se îmbină cu frustrarea 
socială rezultată din asumarea forţată a statutului de proletar. Bora vede acest act ca 
o necesitate a condiţiilor sociale şi materiale trăite, o consecinţă a faptului că era fiul 
unor părinţi condamnaţi politic de regimul comunist, într-o asumare a acţiunilor 
tatălui său, care pentru el apare sinonimă cu asumarea numelui Fazil. 

Îndepărtarea de satul Tătaru, ulterior de Constanţa şi implicit de Dobrogea, locul 
de baştină al familiei, este văzută retrospectiv ca o dezrădăcinare, ca o dislocare 
forţată, o perioadă de pribegie, un exil al muncii socialiste. Destinul proletar li se 
pare injust atât lui Bora, cât şi surorii sale, Suyum. Astfel, discursul lor surprinde în 
acest sens fenomene specifice tiparului cotidian comunist ca lipsa de alimente şi 


1. Interviu cu Suyum Memet, 79 de ani, membră a familiei Fazıl (fiica lui Necip si a Sultanei 
Fazil), 30 ianuarie 2013. 

2. Interviu cu Bora Fazıl (fiul lui Necip şi a Sultanei Fazıl), în Ghiuner Acmola, Cartea 
iertării... ed. cit., p. 20. 

3. Ibidem, p. 21. 

condiţiile grele de locuire. Suyum subliniază vietuirea alături de sot şi de cei doi copii 
într-o singură cameră, iar Bora menţionează traiul în căminele muncitoreşti din 
Braşov, câte patruzeci de proletari în cameră, cu un salariu derizoriu şi o singură 
masă la cantină, „restul se rezuma la pâine cu marmeladă, căci marmelada costa 
5 lei şi 20 de bani! Era alimentul soldatului, al muncitorului, al detinutului ...( prima 
cumpărătură a tatălui meu după eliberarea din închisoare a fost o ladă de mar- 
meladă)”!. 

Migraţia celor doi în alte centre industriale ale ţării a provocat o dispersare a 
familiei, însemnând o erodare a relaţiilor specifice modelulului tradiţional al familiei 
tătare extinse, depărtarea de rude fiind invocată ca una. Prima eliberare a Sultanei 
Fazil, din penitenciarul de la Miercurea Ciuc, survine la 30 iulie 1956, ea fiind 
graţiată conform încheierii din 18 iulie 1956 a Tribunalului Militar Constanta”. Reve- 
nirea ei, dupa ispăşirea a patru ani de detenţie, înseamnă şi revenirea celor doi fraţi 
la Constanţa. Perioada sa de libertate, 1956-1958, se află, însă, pentru întreaga fami- 
lie, sub semnul sentimentului de spaimă, teroare şi frică, inoculate de supravegerea 
constantă şi de practica delatiunii, de neîncredere în semeni şi mai ales sub semnul 
aşteptării, a presiunii iminente a unei noi arestări, în vederea ispăşirii complete a 
celor de opt ani de detenţie. Suyum rememorează acele zile : „stăteam pe strada Mihai 
Viteazul (Constanţa), la o familie (în chirie) şi pentru că eram urmăriţi, (Sultana) stătea 
ascunsă când venea sectoristul. A stat ascunsă doi ani...”°. 

În 1958, Sultana Fazil este arestată din nou, ea fiind eliberată definitiv de-abia în 
1962. Conform mărturiei fiicei acesteia, această ultimă detenţie i-a fost fatală, infarctul 
suferit în această perioadă provocându-i deteriorarea ireversibilă a stării de sănătate“. 

Perioada scursă între eliberare şi moartea ei în 1971 este descrisă ca o perioadă 
în care sentimentul supravegherii era o constantă a vieţii zilnice. Perioada este sur- 
prinsă detaliat în notele către Securitate, extrase din dosarul informativ al Sultanei 
Fazil. O notă informativă din 1968 subliniază starea sa gravă de sănătate (cardiacă in 
ultimul grad) şi faptul că în aceste condiţii era vizitată în locuinţa repartizată ginerelui 
său, Nuredin Memet, de toate rudele din Constanta şi din București’. 

Din perspectiva rememorării individuale, perioada Nicolae Ceauşescu este percepută 
prin prisma consecinţelor sociale ale apropierii relaţiilor diplomatice dintre Ankara 
şi Bucureşti, începând cu 1964 - 1965°, şi a autorizaţie vizitelor în Turcia - din doi 


1. Ibidem, p. 20. 

2. ACNSAS, fond Informativ, dosar 37875, f. 10. 

3. Interviu cu Suyum Memet, 79 de ani, membră a familiei Fazil (fiica lui Necip si a Sultanei 
Fazil), 30 ianuarie 2013. 

4. Ibidem. 

5. ACNSAS, fond Informativ, dosar 37875, f. 24. (Bora Fazil lucrează, în această perioadă, 
la Combinatul Agricol Mihăileşti din subordinea Consiliul Superior al Agriculturii.) 

6. În ansamblu, perioada Războiului Rece se caracterizează printr-o distantare a relaţiilor 
diplomatice dintre România şi guvernul de la Ankara. O excepţie o constituie acordul din 
30 iulie 1966, care reglementa schimburile siintifice şi artistice între Republica Socialistă 
România şi Republica Turcia, semnat la Istanbul, acordul între guvernul Republicii Socialiste 

în doi ani, pentru cetăţenii de origine turcă şi tătară, care aveau rude pe teritoriul 
turc. Retrospectiv, perioada se încheagă în jurul reluării legăturilor cu Turcia, a 
regăsirii familiei, prin revederea fratelui lui Necip, Mustecep Ulkiisal. Accentul este 
comutat dinspre drama personală şi lipsurile materiale înspre obstacolele libertăţii de 
expresie şi mişcare. Ambii menţionează dificultatea obținerii unui paşaport şi a apro- 
bării excursiilor în Turcia, alături de cenzura corepondentei, folosită de Securitate ca 
mijloc de recoltare a informaţiei, cu privire la activitatea spionilor şi elementelor 
contra-revolutionare. 


În 1969, avându-l acolo pe unchiul Mustecep Ulkiisal am vrut să plecăm în vizită, dar nu 
ne-a dat voie. Sotului i s-a sugerat să facă memorii şi a venit aprobarea. A fost o fericire 
să ne revedem rudele, pe Mustecep nu îl văzusem din 1948. Acolo i-am cunoscut copiii, 
nepotii...Era plecat dinainte de comunism. 

Copiii rămâneau acasă, ei nu aveau voie să vină, pentru că ei erau garanţia că noi ne vom 
întoarce. Mulţi îi lăsau pe copii şi îi recuperau prin Crucea Roşie. 

După 1969 am început să ne scriem şi scrisori cu rudele din Turcia, dar nu prea des, 
oricum scrisorile erau deschise!. 


Suspiciunea care plana în acest sens asupra Fazililor reiese din dosarul personal 
al Sultanei Fazil, care relevă nu doar supravegherea acesteia, ci conţine date referitoare 
la toţi membrii familiei, Bora Fazıl, Suyum Memet, soţul acesteia Memet Nuredin. 

Într-o notă informativă din 12 decembrie 1968, se menţiona faptul că Bora Fazil 
întreținea relaţii cu Mustecep Fazıl. Acesta, pe baza informaţiilor oferite de Bora, 
l-ar fi informat pe premierul turc Demirel despre situaţia populaţiei turco-tătare din 
România, propunându-i acestuia să abordeze în discuţiile cu guvernul român problema 
încheierii unei convenţii în vederea creării unui cadru pentru emigrare. Acceaşi notă 
consemna faptul că Suleyman Demirel a încercat să abordeze aceste probleme în 
discuţia cu guvernul român?. 

Perioada după 1965, în ciuda aceluiaşi cadru al supravegherii şi lipsurilor acute 
ale anilor 1980, apare ca o perioadă a unei relative normalitati, ca urmare a slăbirii 
represiunii, începută cu generaţia lui Necip?. Este o perioadă a racordării la statul 
protector - Turcia”, dar şi o perioadă, prin intermediul excursiilor organizate, a 


România şi guvernul Republicii Turcia privind transporturile aeriene civile, semnat la Ankara 
la 2 mai 1966 şi acordul privind cooperarea în domeniul turismului, semnat la Istanbul la 
29 iulie 1966. Vezi: Călin Felezeu, Adriana Cupcea, O perspectivă comparativă a imaginii 
otomanului în manualele de istorie din România şi Bosnia Herţegovina în perioada post- 
comunistă, Presa Universitară Clujeană, Cluj-Napoca, p. 72. 

1. Interviu cu Suyum Memet, 79 de ani, membră a familiei Fazıl (fiica lui Necip si a Sultanei 
Fazil), 30 ianuarie 2013. 

2. ACNSAS, fond Informativ, dosar 37875, f. 31. 

3. Interviu cu Bora Fazıl (fiul lui Necip şi a Sultanei Fazıl), in Ghiuner Acmola, Cartea 
iertării... p. 24. 

4. Activarea mişcării naţionale tătare pe teritoriul Turciei, prin intermediul unor lideri tătari 
din Crimeea, dar şi din Dobrogea, a consolidat percepţia Turciei de stat protector al tătarilor. 

primului contact cu teritoriul de origine Crimeea, pe care Necip Fazil şi multi din 
membrii condamnaţi ai Comitetului de Ajutorare a Crimeenilor, nici nu îl cunoscuseră 
decât din povestirile generaţiilor anterioare de tătari. 


Concluzii 


Mişcarea naţională tătară, în forma manifestată pe teritoriul României, nu a fost 
îndreptată în mod expres împotriva regimului comunist în forma sa locală instaurată 
pe teritoriul României. Caracterul anticomunist s-a conturat treptat prin transferul 
experienţei sovietice a tătarilor crimeeni la nivelul unei parti a mentalului tătar dobro- 
gean. Represiunea care a avut loc în anii 1950 a fost motivată de acţiunile mişcării 
dinainte de război, a fost, de fapt, expresia finalizării cercetărilor şi urmăririi tătarilor 
încă din timpul războiului, aşa cum demonstrează şi acuzaţii afirmate, găzduirea 
tătarilor crimeeni refugiaţi în 1941-1943. Mişcarea naţională tătară dobrogeană trebuie 
privită din perspectiva implicării etnice, a racordării la mişcarea naţională tătară din 
teritoriul de origine crimeean, ceea ce a determinat o extrapolare a caracterului 
antisovietic, în baza experienţelor istorice ale tătarilor crimeeni, începând cu 1917. 
Implicarea etnică a coincis pe de o parte la nivel intelectual, prin liderii şi membrii 
săi de bază, care de formaţie erau hogi, învăţători sau avocaţi, şi care aderau şi 
propagau ideile mişcării naţionale tătare din Crimeea, menţinând, în acelaşi timp, o 
relaţie strânsă cu liderii crimeeni. Pe de altă parte însă, prin extinderea sa ideologică 
şi practică, inclusiv înspre localităţile rurale dobrogene, mişcarea a cuprins şi nivelul 
populaţiei de rând. 

La un prim nivel al analizei, am putea spune că familia Fazil reprezintă un caz 
relevant pentru situaţia membrilor elitei tătare dobrogene la începutul perioadei comu- 
niste, din prisma poziţiei de lider ocupată de Necip Fazil în cadrul mişcării naţionale 
tătare dobrogene. Extinderea mişcării naţionale şi înspre nivelul populaţiei tătare de 
rând a însemnat însă implicit extinderea represiunii comuniste şi înspre acest segment 
de populaţie. Experienţa familiei Fazil este relevantă pentru toate aceste niveluri ale 
societăţii tătărăşti de la începutul perioadei comuniste. Stigmatul pus de condamnarea 
membrilor săi, la începutul anilor 1950, a influenţat evoluţia sa ulterioară pe plan 
social, material, profesional şi afectiv, pe parcursul întregii perioade comuniste, iar 
formele marginalizării sale sociale se regăsesc, în funcţie de specificul fiecărei situaţii 
în parte şi în cazul altor familii, indiferent de naţionalitate, a căror existenţă a fost 
marcată de un conflict cu autorităţile comuniste. 


În condiţiile în care visul patriei-mamă este spulberat odată cu expulzarea tătarilor în 1944, 
Crimeea apare din acest punct de vedere ca un teritoriu pierdut, iar Turcia este percepută 
ca o a doua patrie a tătarilor, patria protectoare sau statul tată-Turcia, sintagmă vehiculată 
la nivelul mediilor intelectuale tătare. (Interviu cu prof. univ. dr. Tahsin Gemil, membru al 
comunităţii tătare, 11 ianuarie 2013.) 

Anexa 2 


Mormântul lui Negip Hagi Fazil, în cimitirul satului Tătaru (Azaplar), jud. Constanţa 


Pompiliu-Nicolae Constantin 


Viaţa pe stadion: publicul sportiv în regimul comunist 
între presiunea propagandei şi libertatea de exprimare 


Sport in the communism era became an instrument used to organize the population and it 
also offered common people a way to spend their free time. On the other hand, going to 
the stadium during communism was perceived like a way of liberation. Even if the political 
system intended to control the situation in the arena, the public behaviour was not always 
a good example. Having big arenas and an impressive public became a problem for the 
communist authorities. 

Many of these spectators were coming from the rural areas, where sport was not so well 
developed and so the rules of the games were not a priority for this part of the public. In 
fact, they represented an important part of the audience and their demeanour represents a 
challenge for the stadium security employees. For this reason the communism maintained 
a campaign to educate this public. 

This article describes the way how the regime has regarded the sport fans and how the 
political ideology made propaganda to build a new type of supporter. This action had a 
mixed effect and the supporter’s behaviour was hardly predictable during this kind of 
demonstrations (cultural, political or sportive). The stadium was a common space for them 
and the influence of the party principles in the sport world was received in different ways 
by the public. 


Keywords: communist sport, supporter, propaganda, sport heroes, ideology. 


Sportul a fost o problemă de stat în cadrul regimurilor comuniste. În acelaşi timp, 
sportul a reprezentat şi un domeniu care a oferit satisfacţii populaţiei. Nu de puţine 
ori, într-un regim al fabricării de eroi ai muncii, masele de oameni au găsit în sport 
un refugiu de petrecere a timpului liber. Populaţia României a manifestat interes 
pentru evenimentele sportive, iar mass-media a alimentat acest fenomen. În fapt, 
presa sportivă era mai puţin politizată decât alte domenii media, astfel că spectatorii 
aveau mai multă încredere în eroii din acest domeniu. Sportivii erau prezentaţi ca 
eroi ai poporului, ceea ce făcea ca lumea să vină pe stadion pentru a vedea anumite 
staruri sportive. Ca şi în Uniunea Sovietică, şi în spaţiul comunist sportul pătrunde 
în conştiinţa societăţii. 

Ce a reprezentat sportul pentru cetăţeanul din România comunistă şi care au fost 
parametrii în care sistemul politic a livrat publicului spectacolul sportiv ? Care sunt 
diferenţele între mediul rural şi cel urban când vine vorba de sport ca divertisment ? 
Cum acţionează regimul politic pentru a-i educa pe suporteri ? Acestea sunt întrebări 
la care articolul încearcă să răspundă, folosindu-se de surse din presa comunistă, memorii 
ce detaliază aspecte ale vieţii cotidiene sau fotografii de la evenimentele sportive. 

Sportul a facut parte din rândul distractiilor cetăţeneşti ale comunismului româ- 
nesc. Ideologia politică din acest spaţiu a văzut altfel rolul sportului. Dacă în Europa 
de Vest sportul era o modalitate de relaxare organizată după bunul plac, într-un cadru 
liber şi care nu pierduse nimic din semnificaţia termenului de Joisir', pentru comu- 
nismul românesc interpretarea este ceva mai nuanţată. Sportul era un domeniu care 
trebuia să întărească unitatea ţării, aşa cum se preconiza că trebuie să se întâmple şi 
în celelalte state comuniste europene, unde până şi timpul liber avea o conotaţie 
marxist-leninistă?. 

Sportul a devenit un factor integrator al populaţiei rurale în mediul urban în toate 
statele comuniste, iar România nu face excepţie”. Fără să moștenească o infrastructură 
pe măsura planurilor măreţe de a organiza demonstraţii şi parade, regimul comunist 
instaurat la Bucureşti s-a mobilizat rapid pentru a îndeplini această cerinţă. Construcţia 
unor arene sportive a fost realizată într-un ritm accelerat, ceea ce a permis ca de la 
începutul anilor 1950 să observăm o afluenta de spectatori la evenimentele sportive 
sau demonstrațiile cu rol propagandistic. Comunismul a fost un regim care s-a bazat 
pe un nivel de securitate ridicat. Autorităţile, mereu în stare de alertă, nu şi-au permis 


Alain Corbin (ed.), L'avenement des loisirs, 1850-1960, Aubier, Paris, 1995. 

Peter Molloy, Lumea dispărută a comunismului. O istorie orală a vieții cotidiene în spatele 
Cortinei de Fier, Editura RAO, Bucuresti, 2012, p. 111. 

3. James Riordan, ,,The impact of communism on sport”, in Historical Social Research, vol. 32, 

să neglijeze stabilirea ordinii pe stadioane. Partidul a urmărit să ţină sub control toate 
activităţile de pe stadion, astfel că forţele de ordine au constituit un grup esenţial la 
fiecare eveniment din arene. Astfel că forţele de ordine au devenit o categorie de 
lucrători ce făceau parte din peisajul cotidian a ceea ce am numit „viaţa pe stadion”. 

Poate părea o sintagmă uşor forţată, însă mărturiile şi amintirile pe care mulţi 
dintre spectatori le generează, când se referă la acest aspect, vorbesc despre un cadru 
diferit al vieţii de zi cu zi. Pe stadion şi în sălile sportive, comunismul a fost trăit 
altfel. Există o diferenţă de atitudine sesizabilă la nivel spiritual în discursul celor 
care au mers frecvent pe stadioanele din comunismul românesc. Stadionul oferea 
posibilitatea unei exprimări mai libere, iar jocurile sportive declanşau emoţii ce sunt 
rememorate cu nostalgie de către cei prezenţi în public. 

Ceea ce am intitulat „viaţa pe stadion”, este un fenomen ce îşi găseşte o interpretare 
cu ajutorul ideilor lui Antonio Gramsci, care din postura de teoretician politic marxist 
propunea o manieră de a înţelege mecanismul de impunere a unei culturi. De aceea, 
modul in care sportul de mase şi demonstrațiile propagandistice ajung să facă parte 
din viaţa cotidiană a cetăţenilor României comuniste, poate fi interpretat prin inter- 
mediul teoriei hegemoniei culturale!. Aceasta susține că masele acceptă spontan 
direcţia generală impusă de grupul ce deţine puterea. Datorită poziţiei privilegiate şi 
a rolului său, grupul politic care conduce statul încearcă să impună propria cultură. 
Este şi cazul conducătorilor comunismului, care doresc să controleze viaţa cotidiană 
în România şi să organizeze timpul liber al cetăţenilor sub noi tipare. 

„Viaţa pe stadion” are un substrat permisiv, dar, în aceeaşi măsură, are şi o latură 
coercitivă. Oamenii trăiau activităţile sportive cu un sentiment al normalitatii. Populaţia 
era invitată pe stadion şi pentru a participa activ, dar şi pentru a-şi îndeplini rolul de 
public spectator. În acest fel, omului îi era satisfăcută nevoia de spectacol, de a face 
sport, dar, odată cu aceste aspecte, îi era livrat şi mesajul politic al regimului comunist. 
Sportul avea un rol mobilizator, iar comunismul îşi dorea o populaţie cu o formă 
fizică bună, capabilă să apere patria la nevoie. 

Promovând sportul în rândul populaţiei, comunismul a deschis posibilitatea mul- 
timii de a-şi crea eroi în afara celor promovați de propaganda partidului (muncitori 
stahanovişti, revoluționari, lideri politici). Deşi vedetismul era înfierat de ideologia 
comunistă, regimul politic nu a putut anihila simpatia şi admiraţia spectatorilor pentru 
anumiţi sportivi. Tocmai din acest motiv, prezenţa pe stadion oferea spectatorilor 
senzaţia că acolo sentimentele nu pot fi controlate, iar trăirile sunt libere. Astfel, 
prezenţa masivă a oamenilor pe stadion sau în sălile sportive, pentru a urmări jocurile 
campionilor, satisfăcea nevoia spectatorilor de a avea eroi. Aceştia se încadrau într-un 
grup select al personajelor cu notorietate, alături de actori sau cântăreţi. 

Prezenţa pe stadion este o dovadă a ataşamentului faţă de o identitate comună. 
Sportul românesc a prilejuit în perioada comunistă confruntări, care au generat rivalități 
locale sau de grup. Aceste dueluri între ,,noi” şi „ei” au suscitat o revalorizare a sinelui 


1. Jackson Lears, „The concept of cultural hegemony: Problems and possibilities”, în The 
American Historical Review, vol. 90, nr. 3, iunie 1985, pp. 567-593. 

şi au generat emoţii colective, pe care doctrina comunistă nu le-a putut transmite. 
preferat să meargă în tribune pentru a urmări competiţiile sportive. Pentru că 
cluburile au mai multe ramuri sportive, suporterii alegeau să susţină cât mai multe 
sporturi. 


Omul nou, sportivul nou, spectatorul nou 


Urbanizarea masivă, coroborată cu naţionalizarea şi colectivizarea, au adus în oraşe 
multi locuitori de la sate. Educaţia acestora era o prioritate pentru regimul comunist, 
care se prezenta ca un stat „democrat-popular”!. În plus, aceşti locuitori trebuiau să-şi 
sportul a devenit o opţiune importantă pentru petrecerea orelor în afara uzinelor. 

În regimul comunist, sportul a devenit o activitate necesară şi pentru „omul nou” 
din mediul rural. Cu toate că în România comunistă mai erau zone neelectrificate, 
unde oamenii trăiau în condiţii de nivelul secolului al XIX-lea, sportul era impus ca 
un mijloc de distracţie. Ambitia, de multe ori nerealistă a comuniştilor români, s-a 
propagat şi în plan sportiv. Din dorinţa de a avea imaginea unei Românii sportivizate 
în totalitate, regimul a încercat să sară peste anumite etape, cum erau electrificarea 
zonelor de agrement, instruirea viitorilor specialişti în sport, furnizarea de echipa- 
ment sportiv etc. 

Într-un bilanţ realizat în 1964, ideologii regimului comunist au încercat să demon- 
streze amploarea pe care a căpătat-o sportul, în comparaţie cu perioada interbelică. 
Sunt făcute frecvent comparații între cele două epoci, însă veridicitatea cifrelor poate 
fi contestată. Astfel, în lucrarea Două decenii de avânt sportiv 1944-1964, se preci- 
zează că la un cros „Să întâmpinăm 1 Mai”, din primii ani ai comunismului, partici- 
paseră 220.732 de concurenţi, în toată ţara, „de 15 ori mai mulţi decât sportivi 
legitimati existenţi înainte de 1944”. În acelaşi stil se arăta că numărul participanţilor 
la acţiunile sportive ale comunismului românesc în 1956 era „de 10 ori mai mare 
decât în ultimul deceniu de activitate sportivă burghezo-moşierească”?. Sportul a 
căpătat o nouă dimensiune în comunism. S-a trecut la un alt nivel, iar fenomenul a 
fost impus la scară naţională. Până la instaurarea regimului comunist în România, 
sportul era practicat cu preponderență în Transilvania şi Bucureşti, fiind un domeniu 
cu o puternică implicare a minorităţilor naţionale şi un fenomen specific urban“. 


1. Nicoleta Ionescu-Gura, Stalinizarea României. Republica Populară Română, 1948-1950 : 

Regimul comunist nu a încercat să elimine situaţia prezentată anterior, ci s-a 
implicat în a stimula şi amplifica practicarea sportului în toată ţara. Din acest motiv, 
au fost aduşi specialişti din Uniunea Sovietică, care au propagat ideologia sportivă la 
nivel naţional. Atunci când şi-au propus să creeze omul nou, comuniştii au luat în 
calcul şi promovarea sportivului de tip nou! şi, aş adăuga, a spectatorului nou. Acest 
deziderat se dorea a fi încă o dovadă de superioritate în raport cu sistemul capitalist, 
acolo unde presa comunistă considera că huliganismul şi incidentele violente erau 
trăsături definitorii. 

Publicul sportiv, în comunism, era cel care, în teorie, încuraja gloria sportivă, 
care aprecia eficienţa sistemului de producţie în masă a eroilor sportivi. Pentru că 
spectatorii erau de multe ori şi participanţi activi la viaţa sportivă (prin competiţiile 
de masă) ei ar fi trebuit să înţeleagă mai bine idealurile comunismului. Omul nou 
alterna postura de sportiv cu aceea de spectator, tocmai pentru a demonstra complexi- 
tatea construcţiei sale şi capacităţile biologice de care dispune. În acelaşi timp, se 
evidenția ipostaza umilă şi modestia care trebuia să caracterizeze orice campion. 

Imaginile prezentate în lucrarea Două decenii de avânt sportiv 1944-1964 pot 
constitui o sursă de analiză pentru amploarea pe care o căpătase sportul în doar 
20 de ani (1944-1964). Publicul făcea parte şi el din ceea ce comunismul cataloga 
drept „avânt”. Dimensiunea cantitativă a spectatorilor era cea care prima pentru 
regimul politic. Nevoia de a avea un public cât mai numeros, pentru a lăsa impresia 
că masele susţin activităţile regimului politic, era utilizată de regimul comunist cu 
scopul de a-şi argumenta legitimitatea. 

Având la dispoziţie stadioane şi săli sportive noi, publicul a devenit mult mai 
numeros decât ceea ce cunoscuse fenomenul sportiv în perioada interbelică. Amploarea 
asistenţei din tribune era dată de capacitatea construcţiilor cu destinaţie sportivă. 
Omul nou era educat pentru a face sport, pentru a-şi putea apăra patria, dar şi pentru 
a-şi petrece timpul liber alături de ceilalţi cetăţeni. În acest fel, spectatorul putea fi 
tinut sub control. 

Prin intermediul presei sau a panourilor de pe marginea terenurilor sportive, 
spectatorului îi era transmis şi reamintit constant că trebuie să fie alături de partid şi 
doctrină, şi mai puţin că trebuie să-şi susţină favoriţii de pe teren. Spectatorului îi 
era indus mesajul că trebuie să fie alături de ţară şi de idealurile comunismului. Pe 
fiecare stadion sau în fiecare sală de sport exista stema României comuniste şi 
pancarte cu mesaje simple, dar elocvente pentru ceea ce am expus anterior. „Trăiască 
Partidul Comunist Roman!” sau „Trăiască Republica Socialistă Romania!” erau 
inscripţiile obligatorii de pe marginea terenurilor de sport. Odată cu escaladarea 
cultului personalităţii lui Nicolae Ceauşescu, spectatorul îşi intersecta deseori privirea 
cu portretele conducătorului politic, amplasate tot mai des în stadion, de obicei în 
locaţii vizibile. 

Spectatorul de tip nou era îndemnat să-şi exploateze potenţialul fizic, să-şi modeleze 
corpul asemenea sportivilor!. Regimul comunist propaga această schimbare din viaţa 
cotidiană a românului ca un soi de emancipare socială. Sportul era perceput ca un 
drept căpătat de populaţia muncitoare din mâinile burghezo-moşierilor. Acest tip de 
discurs încearcă să justifice şi mai bine rolul sportului, dar şi statutul privilegiat al 
sportivului şi al spectatorului în contextul vieţii cotidiene comuniste. 

Însă existenţa unui public numeros determină o serie de probleme de securitate. 
Masele de oameni erau greu de controlat, iar forţele de ordine nu aveau experienţa 
unor asemenea demersuri. De multe ori, rivalitatile depăşeau miza competiţiilor 
sportive, iar autorităţile comuniste se confruntau cu o nouă situaţie. Suporterul nou 
nu era întotdeauna şi un personaj docil în inertia protestelor de grup. 

Aceasta pentru că, dincolo de informaţia furnizată de regimul politic, a existat 
informaţia orală, care se propaga foarte repede în comunismul românesc. Vorbim aici 
de rivalitatile sportive create pe cale orală, care nu pot fi cuantificate, dar a căror 
existenţă nu poate fi contestată. Informaţia orală propagată în comunism avea o putere 
foarte mare, iar zvonurile amplificau acest aspect?. De altfel, zvonul face parte din 
viaţa spectatorului. Posibile transferuri sportive, meciuri aranjate, presiuni preconizate 
din partea liderilor politici erau nuanţe ce se transmiteau de la un spectator la altul 
pe stadion sau în afara lui. Aceasta pentru că spectatorul nu-şi pierdea statutul odată 
ce părăsea tribuna. Spectatorul devenea un purtător de informaţie, iar, de multe ori, 
el venea la stadion tocmai pentru a afla noutăţile. Viaţa pe stadion însemna socializare 
şi devenea un mediu în care oamenii interactionau tocmai din dorinţa de a-şi actualiza 
informaţiile sportive de la oamenii care aveau aceleaşi pasiuni şi interese. 


Demonstratiile cu caracter cultural-sportiv 


Viaţa pe stadion a inclus şi demonstraţii grandioase, orchestrate de regimul comunist 
în toate zonele ţării. Scopul acestora era de a mobiliza populaţia şi de a transmite 
unitatea oamenilor în faţa unor evenimente importante, cum ar fi zilele cu o semnificaţie 
aparte pentru comunismul românesc şi internaţional, vizite importante ale liderilor 
comunişti sau evenimente sportive şi culturale. Stadionul a devenit o scenă simbolică 
care transpunea o regie specială. În încercarea de a perfecționa aceste momente, regimul 
comunist a stabilit reguli care trebuiau respectate în organizarea unor asemenea demon- 
stratii pe stadion. În 1966, a fost publicată lucrarea Demonstratii sportive de mas, 
în care se detaliază fiecare etapă în organizarea unor asemenea momente. De aici 
deducem importanţa fiecărui eveniment cultural-sportiv. 

Protagonistul acestui gen de demonstraţii era în acelaşi timp şi spectator. Dublul 
rol se înscria în maniera de educaţie a regimului comunist. De altfel, în lucrarea 
amintită, se preciza obiectivul demonstraţiei sportive de masă ca fiind de a reflecta 
„energia creatoare şi dragostea pentru muncă şi viaţă a poporului”!. Demonstratiile 
impresionau prin cromatica specifică, dar şi prin melodiile compuse în mod special 
pentru acest gen de evenimente. Fiecare dintre demonstraţii trebuia sa exprime bucuria 
populară şi să transmită ideea că bunăstarea este starea de spirit ce domină România. 
Demonstratiile sportive relevau interesul statului pentru instrumentalizarea sportului 
şi implementarea ideii că evenimentele organizate în mod colectiv sunt recomandabile 
şi trebuie perpetuate. 

Sportul nu mai are doar o dimensiune fizică în comunismul românesc, devenind 
mai mult decât o practică a unei activităţi, a unui efort atletic. În acelaşi timp, odată 
cu prezenţa maselor se propunea şi o nouă dimensiune a culturii vizuale în societatea 
românească. Comunismul a îmbinat sportul cu aspectul estetic, pentru a conferi un 
spaţiu grandios şi pentru a construi o atmosferă spectaculoasă în jurul evenimentelor 
sportive. În acelaşi timp, aspectul vizual evidenția imaginea de ansamblu, culoarea 
masei de oameni, care constituie un argument pentru ideologia comunistă. Fiecare 
imagine din presă punea accent şi pe forţa de sugestie a fotografiilor, pentru că 
încadrau în plan secund mulţimi de oameni. 

Politica marilor construcţii a fost demarată în spaţiul european în perioada inter- 
belică?. Spaţiul românesc a cunoscut un debut al acestor practici în perioada regimului 
Carol al II-lea, care vedea în sport un domeniu care poate atrage masele de partea 
puterii. În comunism, acest apetit pentru construcţii marete a fost amplificat. Preo- 
cuparea pentru stadioane încăpătoare indică în mod clar intenţia regimului comunist 
de a aduce cât mai mulţi oameni în arenă. Există o tendinţă de a muta poporul pe 
stadion, de a-l chema la demonstraţii, la competiţii sportive, de a-i oferi, într-o 
manieră specifică regimului comunist, „pâine şi circ”. 

Numele dat stadioanelor argumentează rolul politico-sportiv al acestor construcţii. 
Românul petrecea o bună parte din timpul său pe arenele comunismului. Nu sunt rare 
cazurile în care oamenii ajungeau cu câteva ore înainte pe stadion, pentru a prinde 
un loc bun sau pentru a surprinde atmosfera. Nu existau locuri nominale pe stadioanele 
comuniste. În comunism, nu puteai mosteni un loc pe stadion, aşa cum se întâmpla 
în Europa de Vest. Nu existau graniţe pe stadion, tocmai pentru a atenua în mod 
simbolic nevoia de proprietate. Pentru că oamenii veneau pe stadion cu câteva ore 
înainte de meciuri, pentru a socializa şi pentru a beneficia de un loc cu o vizibilitate 
cât mai bună, se conturau episoade clasice pentru viaţa cotidiană din comunism. 
Spectatorul se obişnuieşte să vină cu mâncarea de acasă. Tot el găseşte metode 
ingenioase pentru a pătrunde cu băuturi alcoolice pe teren. Este încă un argument din 
care se desprinde modul prin care cetăţeanul caută să-şi satisfacă micile plăceri ale 
vieţii, încercând să fenteze controalele reprezentanţilor statului. 


1. Ibidem, p. 5. 
2. Carlo Crestti, Architettura e fascismo, Editura Vallechi, Florenţa, 1985, p. 75. 

Din peisajul vieţii pe stadion nu lipseau celebrele cişmele de apă, în jurul cărora 
se îngrămădeau periodic suporterii insetati. Pe stadioanele comuniste nu erau, in 
schimb, amenajate prea multe magazine în interiorul incintei. Cele mai vândute 
produse erau seminţele coapte de floarea-soarelui sau de dovleac, pe care suporterii 
şi le procurau de la vânzătorii ambulanți. Arenele erau construite simplu, fără a oferi 
prea multe facilităţi spectatorilor. Viaţa pe stadion devenea o nouă oportunitate pentru 
comunismul românesc să propage constant ideea egalităţii. 

Pentru mulţi suporteri din perioada comunistă, mersul pe stadion era sinonim cu 
oportunitatea fanilor de a-şi exprima ideile faţă de jocul formaţiei favorite, a condu- 
cătorilor clubului, faţă de prestaţia arbitrului, dar şi de a intra în conflict cu suporterii 
adverşi. Ziua de meci devenea un reper calendaristic pentru mulţi dintre spectatori. 
Meciurile echipei naţionale de fotbal, rugby sau handbal erau percepute ca evenimente 
majore în viaţa publicului sportiv. 

Existau însă şi meciuri cu o atmosferă sumbră. Imagini de la meciurile Stelei sau 
ale lui Dinamo, cu militari şi poliţişti care umpleau spaţiul neofertant pentru ceilalţi 
spectatori, relevă o criză a atracției către cluburile ministeriale. Din momentul în care 
aceste echipe îşi construiesc un palmares şi realizează performanţe pe plan extern, 
locurile militarilor şi poliţiştilor sunt luate de civili. Dincolo de acest aspect, prezenţa 
pe stadion a angajaţilor Armatei sau ai Miliției argumentează rolul educativ pe care 
timpul petrecut pe stadion trebuia să îl exercite asupra acestor categorii profesionale. 

Suporterul din comunism nu obişnuia să meargă la stadion cu maşina personală, 
aşa cum făcea cel din Europa de Vest. Marile stadioane comuniste nu au parcări la 
nivelul capacităţii lor. Tocmai acest aspect stimula practica de a călători alături de 
grupuri importante de fani, cu trenul, autobuzul sau pe jos. Acest context întărea 
legăturile dintre membrii publicului. Suporterii veneau pe stadion cu jocurile de table, 
cu cărţile de joc sau tabla de şah, pentru ca timpul până la meci să treacă mai repede. 
Steagurile simple, în culorile clubului preferat, erau cele mai întâlnite produse din 
dotarea unui suporter. Deşi existau şi vânzători ambulanți, multi fani preferau să-şi 
confectioneze singuri respectivele steaguri. 

Viaţa pe stadion în comunism însemna trăiri comune cu ale celorlalţi, bucurie şi 
dezamăgiri, unitate şi apropiere sufletească, lucruri pe care regimul comunist nu le 
putea transmite de multe ori, dar pe care şi le însuşea ca şi cum ar fi putut să le gene- 
reze în orice moment către receptori, care erau reprezentaţi de populaţie. Utilitatea 
extra-sportivă a stadioanelor era prioritară. Fiecare arenă era concepută pentru a 
găzdui şi manifestații populare altfel decât cele sportive. 

Biletele de intrare la evenimentele sportive erau accesibile pentru publicul larg. 
Statul asigura preţuri modice, astfel încât fiecare cetăţean să poată merge la teatru, 
film, operă sau la evenimente sportive. Arhitectura stadioanelor a permis un public 
uniform, pentru că nu existau mari diferenţe de preţ, iar condiţiile din stadion erau 
asemănătoare pentru fiecare dintre cei care ocupau un loc în tribune. Faţă de mar- 
ketingul occidental, ceea ce se întâmpla în comunismul românesc era la un nivel 
modest, până şi în raport cu Germania comunistă. 

Fotbalul a rămas cel mai iubit sport în comunism, ca o moştenire din perioada 
interbelică, sentiment pe care comunismul nu a putut să îl atenueze. Astfel, fotbalul 
era un atribut al masculinitatii, însă publicul feminin a devenit mai numeros decât in 
perioada interbelică. Mersul pe stadion sau în sălile de sport aduna oameni cu aceeaşi 
pasiune, dornici să-şi împărtăşească ideile şi să argumenteze valoarea eroilor lor. 
Suporterul care venea pe stadion în comunism nu avea imaginea ultrasului’, care urlă 
pe stadion sau care îşi petrece o mare parte din timp în barul din colţul stadionului. 

Sunt mulţi oameni atraşi în acest fenomen al suporterismului sub impulsul general. 
Sportivilor şi suporterilor nu le păsa de construirea socialismului, atunci când se aflau 
pe stadion. Procentul acestora era foarte scăzut. Ei vroiau să fie acolo, să defileze 
sau să asiste?. Oamenii participau în mod voluntar la activităţile de pe stadion, în 
virtutea îndemnurilor din partea prietenilor. Viaţa de pe stadion conferea un sentiment 
de socializare. 


Arenele ţării sub presiunea mulțimilor 


Comunismul a impus un spectacol al mulțimilor, fie că vorbim de marşuri muncito- 
reşti, demonstraţii pentru pace sau evenimente sportive. Dintre toate acestea, meciurile 
sportive au fost cele care au atras cel mai sincer public, iar de multe ori foarte nume- 
ros, de ordinul zecilor de mii. Amploarea acestor evenimente este argumentată de 
numeroase imagini şi cronici de meci, care scot în evidenţă prezenţa oamenilor muncii 
alături de sportivii patriei. De la popice la fotbal, fiecare sport aducea în tribune mult 
mai multi fani decât în perioada interbelică. 

Dacă aruncăm o privire peste cifrele audienţelor pe stadioane sau în sălile de sport 
ale comunismului românesc ne putem da seama de amploarea suporterismului in 
România. Stadioanele erau neîncăpătoare, existând chiar riscul, de multe ori, ca 
structurile de susţinere ale acestora să cedeze. Oamenii intrau pe pistele de atletism 
la meciurile de fotbal, pentru că nu mai aveau loc în tribune. Stadioane de 60.000 de 
locuri găzduiau peste 80.000 de persoane, iar fotografiile şi filmările din acea perioadă 
completează mărturiile de istorie orală care atestă acest aspect. Interesul era major 
pentru meciurile echipelor naţionale de fotbal, rugby sau handbal. 

Pe lângă faptul că se vindeau mai multe bilete decât capacitatea stadioanelor, 
existau şi falsificatori, care profitau de lipsa elementelor de siguranţă. Exista şi 
obiceiul nepotismului. Oameni care lucrau în sistem facilitau prezenţa cunoscutilor 
pe stadion, astfel că forţele de ordine se trezeau în faţa unor mulţimi greu de stăpânit. 

Pentru a facilita accesul în incinta stadioanelor a atâtor oameni, s-au făcut con- 
structii impresionante, iar fiecare localitate a ţării trebuia să aibă un teren de sport. 


1. Deşi noţiunea de ultras a fost definită mai târziu în literatura de specialitate, am folosit acest 
termen pentru a argumenta ideea de forţă fizică şi comportament dur al suporterilor, întâl- 
nite pe stadioanele din Europa de Vest sau în America de Sud după anii 1960. 

2. Peter Molloy, op. cit., p.121. 

Astfel, cel mai important stadion construit în perioada comunistă a fost „23 august”, 
ridicat în mai puţin de 100 de zile, după cum ţinea să precizeze propaganda regimului. 
Stadionul „23 august” venea să completeze peisajul arhitectonic sportiv bucureştean, 
dominat până atunci de stadionul Republicii. Existenţa acestui stadion multifuncțional 
a făcut posibilă doborârea mai multor recorduri şi a facilitat apariţia a numeroase 
legende în jurul unor meciuri „istorice” pentru naţionala de fotbal a României. În plus, 
regimul comunist a folosit acest stadion pentru cuplajele din prima divizie de fotbal. 

Cuplajele erau evenimente care constau în organizarea mai multor meciuri de 
fotbal consecutive pe stadionul „23 august”. Construcţia acestui stadion avea un dublu 
avantaj pentru sistemul sportiv comunist. În primul rând, echipele bucureştene fără 
prea mulţi fani (Progresul, Sportul Studenţesc) aveau parte de un public numeros 
pentru că oaspeţii umpleau locurile libere. În plus, organizarea a două meciuri pe 
acelaşi stadion facilita dislocarea unui număr mai mic de forţe de ordine. Sunt, însă, 
şi numeroase inconveniente, din moment ce fanii a patru formaţii se intercalau în 
tribune. Deseori apăreau incidente între grupurile rivale, cu toate că scopul regimului 
era de a omogeniza suporterii şi de a atenua „ura sportivă”. 

Primele recorduri de audienţă din comunismul românesc au fost înregistrate pe 
stadionul Republicii. Analizând o imagine sugestivă pentru prezenţa publicului la 
Campionatele de atletism ale Republicii Populare Române din 1953, observăm că pe 
stadionul Republicii nu există vreun loc liber, iar mulţi spectatori stau în picioare, la 
marginea terenului, ceea ce sugerează că la evenimentul sportiv sunt peste 30.000 de 
persoane!. 

Prezenţa atâtor mii de oameni în arenă a devenit o obisnuinta. Se creau o serie de 
relaţii interpersonale, care exprimau o pasiune comună. Tocmai pentru a încuraja 
această prezenţă a maselor pe stadion, comunismul încerca să organizeze timpul liber 
al cetăţenilor. Ceea ce am denumit „viaţa pe stadion” trebuie înţeles în contextul 
controlului total pe care regimul comunist a încercat să-l impună asupra vieţii private 
a populaţiei. Din dorinţa de a avea o societate omogenă şi o populaţie cu o gândire 
în ton cu ideologia comunistă, a fost generat un program bine calculat pentru eve- 
nimentele sportive. Viaţa pe stadion a căpătat o dublă valență, atunci când televizorul 
a devenit un obiect uzual în casele românilor, după 1965. 

Până atunci, radioul era instrumentul media care transmitea în direct diverse com- 
petiţii sportive. Televizorul devine repede o opţiune interesantă pentru publicul urban. 
În plus, odată cu mijlocul anilor 1960, întrecerile sportive au fost transmise la tele- 
vizor, aspect ce lansează o nouă provocare publicului sportiv. 

Într-un sondaj efectuat în 1968, de către publicaţia Sport?, sub semnătura lui 
Gheorghe Ştefănescu şi Octavian Andronic, se urmărea clarificarea chestiunii referi- 
toare la „Ce loc ocupă sportul în viata dumneavoastră ? ”. Era vorba despre o anchetă 
care încerca să desluşească preferinţele publicului sportiv bucureştean. Sondajul a 


1. Alexandru Boriga, Niculae Mărăşescu, Cristina Vladu, Istoria atletismului românesc, Edi- 
tura pentru Sport, Bucureşti, 2012, pp. 42-43. 
2. Sport, nr. 222, aprilie 1968, pp. 6-8. 

fost efectuat în Bucureşti, în rândul a 200 de persoane de la Uzinele Griviţa Roşie, 
angajaţi ai Institutului de Proiectări pentru Industria Chimiei Anorganice şi Metalelor 
Neferoase IPRAN-Bucureşti, elevi de la liceul Gheorghe Lazăr, dar şi studenţi de la 
Facultăţile de Istorie şi Arhitectură. 

Numărul mic de respondenţi nu permite concluzii definitive, ci poate doar releva 
anumite tendinţe. Întrebarea a şaptea era: „Cum preferaţi să urmăriţi o competiţie 
sportivă ? Pe micul ecran sau în tribuna stadionului ? ”. Din cei 200 de intervievaţi, 
17 nu erau interesaţi de activitatea sportivă. Din cei 131 de bărbaţi şi cele 69 de 
femei, 60 de bărbaţi preferau să meargă pe stadion, iar 58 preferau televizorul, în 
timp ce 24 de femei preferau să meargă pe stadion, iar 41 să vadă sportul la televizor. 
Erau oferite şi câteva comentarii ale respondentilor, în care-şi justifică preferinţele. 

Realizatorii anchetei au interpretat aceste date, condamnând sedentarismul populaţiei 
şi argumentând că lipsa unor baze sportive în cartierele nou-construite împiedică 
mersul mai des pe arenele sportive. De asemenea, se recomanda şi femeilor să fie 
mai prezente pe stadion. „O soluţie în această problemă ar fi crearea unui curent de 
opinie care ar favoriza fluxul elementului feminin către tribune”, se scrie în concluziile 
anchetei. Sondajul amintit confirmă faptul că publicul de pe stadioanele româneşti 
este unul predominant masculin, dar şi că televizorul părea o alternativă la mersul pe 
stadion, cu condiţia ca evenimentul care îl interesează pe spectator să fie transmis. 

Spectatorii erau prezenţi şi la sporturile „neîngrădite” de un stadion sau de o sală 
specializată. Este cazul unor activităţi precum ciclismul, automobilismul, moto- 
ciclismul sau sporturile pe apă. Pentru că locurile amenajate pentru suporteri erau 
limitate, iar de obicei tribunele erau plasate la startul şi finişul curselor, publicul 
alegea de multe ori varianta intermediară, adică prezenţa pe marginea traseului. Acest 
gen de public este caracterizat de curiozitate. Pentru că numeroasele competiţii de 
ciclism şi cele auto-moto sunt întinse pe mai mulţi kilometri, de obicei traseul traversa 
mai multe localităţi. Astfel, existau numeroşi curioşi pe marginea drumului, care 
asistau cu interes la întreceri şi încercau să se informeze despre ce este vorba. Acest 
gen de competiţii ajuta la popularizarea sportului, mai ales dacă ţinem seama că 
publicul era numeros. 

Un exemplu este Turul ciclist al României, care, de la an la an, a căpătat o dimen- 
siune tot mai proeminentă. Competiţia avea şi un scop propagandistic, acela de a 
promova capacitatea României de a organiza o întrecere de anvergură după modelul 
occidental al Turului Franţei. La concurs participau sportivi din mai multe tari, in 
special din state comuniste, prilej de a „îmbrăca” evenimentul în „haine” propagan- 
distice. Întrecerea a adunat în 1969 câteva sute de mii de spectatori, după cum susţine 
ziarul Sportul Popular!. O asemenea competiţie beneficia şi de o popularizare consis- 
tentă, mai ales prin intermediul presei. Competiţia promova şi idealurile comunismului 
sportiv românesc : ospitalitatea, fair-play-ul şi prietenia faţă de ciclişti. 

De la începutul anilor 1970, nevoia de control a publicului a devenit şi mai dras- 
tică. În plus, accentul pus pe nationalism a schimbat modul în care erau organizate 


1. Sportul, nr. 6026, 2 iulie 1969, p. 1. 

evenimentele sportive. Un rol important în această schimbare de optică organizatorică 
şi mod de percepere a publicului l-a avut Daciada. Acest fenomen de amploare 
angrena într-un fel sau altul fiecare locuitor al României comuniste (ca sportiv sau 
spectator). Daciada era cea mai amplă desfăşurare de activităţi în plan sportiv, iar 
cluburile comuniste erau obligate să se implice. Fiecare stadion sau sală de sport din 
România comunistă a organizat la un moment dat cel puţin un eveniment sub cupola 
Daciadei. Tot în numele Daciadei s-au construit spaţii pentru ca populaţia să facă 
sport. Beneficiarii acestor noi spaţii cuprindeau o paletă extrem de largă a populaţiei, 
începând cu copiii dintr-un cartier oarecare al unui oraş nou industrializat, continuând 
cu muncitorii oricărei uzine, studenţii din fiecare facultate! şi terminând cu sportivii 
de performanţă, care erau cei mai indreptatiti utilizatori ai infrastructurii sportive 
realizate în numele Daciadei. 

Din punct de vedere organizatoric, totul era bine pus la punct. Mass-media făcea 
propaganda fenomenului, iar autorităţile sportive şi politice aveau grijă ca evenimentele 
să adune cât mai mulţi participanţi şi spectatori. 

Daciada avea, însă, şi un mesaj politic ce slujea interesele national-comunismului. 
Chiar şi numele fenomenului evidenția legătura competiţiilor cu apelul la o legitimare 
străveche, de provenienţă dacică?. În acest caz, substratul ideologic al sportului s-a 
suprapus perfect peste discursul promovat în cărțile de istorie. Totul facea parte din 
ceea ce Vlad Georgescu cataloga drept „kitsch istoric”5. El includea acest gen de 
spectacole în curentul de traco-dacolatrie ce inunda societatea românească şi care 
trebuia să educe şi publicul sportiv. Astfel, putem afirma că sportul devenea un 
instrument al hegemoniei culturale, impusă de grupul de conducere comunist, conform 
teoriei lui Antonio Gramsci. 

Suporterul român din comunismul ceauşist a fost supus unui bombardament de 
mesaje subliminale, drept pentru care a trebuit să se conformeze unui set de ipostaze. 
În epocă, s-a dorit conturarea unui spectator cu o conştiinţă naţională şi o atracţie 
către liderul conducător. Astfel, în anii 1970, s-au creat premisele pentru instituirea 
unui cult al personalităţii, iar imaginea eroului sportiv a fost substituită de aceea a 
liderului politic. Spectatorului i-a fost transmis un set de valori, în care nu este permis, 
cel puţin la nivel ideologic, să aibă un erou mai mare decât „conducătorul” Nicolae 
Ceauşescu. Evident, în practică, lucrurile stau altfel. Sportivii ce realizează perfor- 
mante se bucurau de un public numeros, iar ca dovadă avem numeroasele scrisori pe 
care aceştia le primesc. Nadia Comăneci, Ilie Năstase, Nicolae Dobrin şi alţii se 
bucurau de aprecierea sinceră a spectatorilor. 


Sportul, nr. 9476, 17 mai 1980, p. 3. 

. Dragoş Petrescu, „Communist legacies in the «New Europe»: History, Ethnicity and creation 
of a «Socialist» Nation in Romania, 1945-1989”, în Konrad H. Jarausch şi Thomas Indenber- 
ger (eds.), Conflicted Memories : Europeanizing Contemporary History, Berghahn Books, 
Oxford, 2011, p. 48 (pp. 37-54). 

3. Vlad Georgescu, Politică şi istorie. Cazul comuniştilor români (1944-1977), ed. a Il-a, 

Editura Humanitas, Bucureşti, 2008, p. 107. 

4. Ibidem, p. 114. 

Stadionul aduna laolaltă un conglomerat de categorii sociale. Artişti, studenţi, 
muncitori sau simpli ţărani strămutați la oraş, umpleau arenele şi îşi argumentau în 
propriul fel ideile şi îşi exprimau în propriul mod sentimentele. 

În mediul rural, viaţa sportivă a fost legată de ziua de duminică. Partidul comunist 
a încercat să şteargă apropierea de religie propunând ca alternativă evenimentele 
sportive. Pentru a populariza sportul în mediul rural, echipe cunoscute de fotbal, 
handbal sau rugby mergeau prin ţară pentru a disputa meciuri amicale. În plus, Cupa 
României a oferit oportunitatea unor echipe mici să întâlnească în meciuri oficiale 
cluburi reprezentative la nivel naţional. De obicei, meciurile erau organizate pe terenul 
cluburilor mai slab cotate. Atunci când o echipă dintr-o localitate mică întâlnea un 
club important, întreaga activitate la nivel local era paralizată. Viaţa cotidiană a 
comunităţii respective se reducea la respectivul meci. 

Un exemplu este meciul Progresul Băileşti - Steaua Bucureşti, disputat în data de 
2 decembrie 1981. Atât fotografiile de la meci, dar şi avancronicile şi cronicile par- 
tidei au evidenţiat importanţa meciului din şaisprezecimile Cupei României, în condi- 
tiile în care Steaua nu atinsese nivelul de apreciere din 1986. „Stadionul era arhiplin, 
iar în plopii din împrejurimi se formaseră ciorchini de spectatori, lipsiţi de bilete şi 
de locuri”, scrie Marius Ciuperceanu'. Peisajul descris nu era singular în perioada 
comunistă. Evenimentele sportive atrăgeau locuitorii din mediul rural către noul tip 
de spectacol proletar. 


Strategia de educare a publicului sportiv 


În acest spaţiu sportiv, partizanatul, coroborat cu o formă distorsionată de suporterism, 
creează însă şi probleme pentru un sistem obişnuit să aibă totul sub control. Aşa-zisele 
derapaje de comportament ale publicului provoacă acţiuni de răspuns din partea 
autorităţilor. În acest sistem de securitate, sunt implicate diverse organisme ale socie- 
tăţii comuniste, care au ca scop anihilarea şi educarea spectatorului-problemă. Pe 
lângă forţele de ordine, în acest proces de rezolvare a dezordinii comportamentale 
din tribune este cooptată şi presa. 

Sportul comunist nu a fost un cadru de armonie, chiar dacă ideologia politică 
promova pacea şi buna înţelegere. Astfel că, una din tacticile de a îndrepta comporta- 
mentul publicului a fost „exemplul negativ”. La radio sau în presa scrisă erau difuzate 
exemple negative de comportament, pentru a atrage atenţia publicului la cum nu 
trebuie să se comporte. 

Spre exemplu, într-un interviu din 1964, preşedintele Colegiului Central al Arbi- 
trilor de fotbal semnala comportamentul publicului şi specifica chiar zonele în care 
fanii nu se comportau pe placul puterii. 


1. Marin Ciuperceanu, Svelistii, Editura Militară, Bucuresti, 1984, p. 22. 

Încercările de intimidare a arbitrilor, presiunile asupra jucătorilor, manifestările ostile 
nejustificate, amenințările influenţează negativ spectacolul fotbalistic. Este necesară o 
susţinută muncă de educaţie cu o parte din publicul spectator, mai ales în oraşe ca: Braşov, 
Piteşti, Medias, Alexandria, Tr. Severin, etc., 


declara Andrei Rădulescu în revista Flacăra!. Acesta sugera publicarea regulamentului 
de fotbal, pentru că publicul nu cunoaşte legile acestui sport şi interpretează după 
bunul plac orice decizie. 

Acest tip de declaraţie evidenţiază un aspect ce caracterizează viaţa sportivă a 
comunismului. Suprapopularea stadioanelor aducea în arenă şi oameni care nu ştiau 
să citească, persoane care nu cunoşteau regulamentul, dar deja îşi exprimaseră parti- 
zanatul pentru o anumită echipă. Urbanizarea masivă a adus pe stadion şi un public 
needucat, care nu ştia regulamentele, dar îşi manifesta nemulţumirea. Diferenţa faţă 
de perioada interbelică este la nivel numeric. Şi în perioada respectivă erau scandaluri 
şi spectatori care creau probleme, însă în comunism aceştia au devenit mult mai 
numeroşi. Astfel, din dorinţa de a aduce cât mai mulţi oameni pe stadion, regimul 
comunist se autosabota, îngreunând capacitatea de intervenţie. De aceea se iscau tot 
felul de probleme de ordine, pe care forţele de securitate le gestionau cu greu. 

Una din ţintele principale ale suporterilor era arbitrul. Pentru publicul spectator 
arbitrii reprezentau mai mult decât nişte persoane care asigurau ca regulamentul 
sportiv să fie respectat de către jucători. Aversiunea spectatorilor faţă de arbitri şi 
deciziile lor nu era o noutate pentru că şi în perioada interbelică aceştia avuseseră o 
imagine negativă. Arbitrul era perceput ca un om al sistemului, era asimilat cu 
judecătorul care trebuie să împartă dreptatea. Dar, ca şi în interbelic, românul nu 
avea încredere în judecători şi în deciziile acestora. Mai mult, în comunism această 
percepţie s-a accentuat. 

În subconstient funcţiona un mecanism, alimentat de zvonuri, care transmitea 
ideea că arbitrii sunt părtinitori, că urmăresc anumite interese. Publicul se descătuşa 
atunci când punea presiune pe arbitri, când îi apostrofa sau când arunca obiecte spre 
ei. A striga la arbitru căpăta pentru spectator valenţele unei eliberări, ca un strigăt împo- 
triva unui reprezentant al statului. Regimul comunist nu a interpretat în acest fel 
lucrurile şi a căutat să îi educe pe spectatori. Pentru că tactica exemplelor negative 
nu dădea rezultate, s-a trecut la un demers de educare prin explicarea regulilor jocurilor. 

Astfel, odată cu perioada de liberalizare a comunismului, când suporterii au 
devenit mai liberi în exprimare, comunismul a sesizat că trebuie să amplifice modul 
în care educa aceste mase de oameni. A apărut astfel ideea de a realiza un cod 
comportamental şi de a transmite sfaturi cu caracter legislativ către suporterii care 
veneau pe stadion sau care umpleau sălile de sport. Nu se cunoaşte un punct critic 
de la care s-a pornit acest demers, însă răsfoind presa sportivă din comunism, se 
poate lesne observa o intensificare a articolelor cu rol dojenitor faţă de suporteri. 
Totodată, cu acest prilej se militează pentru demascarea exemplelor negative şi con- 
damnarea lor publică în presă. 


1. Flacăra, nr. 459, 14 martie 1964, p. 22. 

Perioada în care se demarează seria de articole cu caracter de avertizare şi se 
expune această problemă este în anul 1969. Practic, această serie de articole relevă 
o problemă serioasă, care se generalizase şi pe care comunismul nu ştia cum să o 
controleze fără să recurgă la brutalitate. Astfel, se face apel la un anumit bun-simt şi 
la fair-play-ul spectatorilor. 

Publicului ce umple stadioanele şi sălile de sport îi era recomandat să nu mai 
intimideze adversarul şi arbitrii. Simplele proteste la adresa deciziilor arbitrului sau 
presiunea şi gălăgia de la meciurile de volei, baschet sau box erau catalogate rapid 
drept huliganice de presa comunistă!. Exemple negative erau date meciurile Rapid — 
Juventus Torino (1967) şi Dinamo - West Bromwich Albion (1968). 

Perioada de liberalizare a dus şi la proliferarea agresiunii verbale în tribune, motiv 
pentru care Scânteia şi Sportul au publicat o serie de articole în 1969 cu scopul de 
a calma spiritele pe stadioane şi în sălile sportive. 


Se întâlnesc cazuri, şi nu chiar izolate, când pasiunea se transformă în patimă, când 
încurajarea sportivului, sau a echipei favorite este confundată cu insultarea adversarului, 
iar „galeria” cu actul de huliganism”, 


scria Sportul Popular”. „Să apărăm atmosfera pură a stadionului”, era un alt îndemn 
din titlul unui articol apărut în Sportul din 4 iulie 19695. O mărturie a fotbalistului 
Gheorghe Constantin, din acelaşi ziar relevă un aspect din comportamentul supor- 
terilor, care în momentele de euforie pătrundeau pe gazon pentru a-şi felicita şi 
imbratisa favoriţii, „rupându-le tricourile, rănindu-i chiar... ”. 

Şi pentru că publicul de la meciurile de fotbal era cel mai numeros, necesitatea 
de a-l educa a devenit o prioritate. Din acest motiv, în 1978 este publicată lucrarea 
lui Chiriac Manuşariade, Ghidul spectatorului de fotbal”. Autorul este un fost arbitru 
al anilor 1960, care s-a confruntat cu numeroase din problemele amintite. În fapt, 
dincolo de a fi un ghid educativ-comportamental, aceasta era o carte care încearcă 
să explice regulamentul de fotbal, tocmai pentru ca publicul să nu mai aibă acelaşi 
comportament agresiv faţă de arbitri. În cuprinsul acestei lucrări erau oferite diverse 
exemple prin care se evidenţiază ororile la care s-a ajuns, după ce, în alte ţări, supor- 
terii au protestat la adresa arbitrului ori s-au dedat la acte de violenţă. 

Pentru educarea publicului s-a apelat şi la declaraţii de multe ori inventate de către 
presă. Sportivilor le erau atribuite cuvântări care făceau apel la pace, dezarmarea 
mondială, dar şi îndemnuri pentru o conduită liniştită şi pasivă pe stadion. Pentru a 
suplimenta această strategie, la finalul anilor 1980, s-a apelat la cunoscutul comentator 


A 


Cristian Topescu pentru a tine rubrica permanentă „Civilizaţia sportului” în revista 


1. I. Mitrofan, „Manifestări respinse de etica sportivă”, în Sportul, 2 iulie 1969, nr. 6026, 
p. 2. 

2. Sportul, 3 iulie 1969, nr. 6027, p. 1. 

Sportul, 4 iulie 1969, nr. 6028, p. 1. 

4. Chiriac Manuşariade, Ghidul spectatorului de fotbal, Editura Sport-Turism, Bucureşti, 
1978. 

Flacăra. Aceasta trebuia să scoată în evidenţă aspectele negative de comportament 
de pe stadioane, în încercarea de a împiedica repetarea lor. 

Întregul conglomerat de măsuri amintit nu a schimbat aproape deloc viata supor- 
terului român. Odată cu înăsprirea condiţiilor economice, stadionul a devenit un 
spaţiu în care neajunsurile şi frustrările populaţiei erau strigate tot mai des. Viaţa pe 
stadion avea să devină o supapă emoţională pentru cetăţeanul român din comunism. 


Concluzii 


Mersul pe stadion a fost o modalitate importantă de petrecere a timpului liber în comu- 
nism. Chiar dacă sintagma de „timp liber” are îngrădirile ei. Fiind instrumentată de 
puterea comunistă, prezenţa în tribune ajuta spectatorul să descopere şi să-şi exte- 
riorizeze trăirile în acord cu pasiunea sa pentru o anumită echipă sau un anumit atlet. 
Sportul era unul din puţinele domenii care mai păstrează criterii de departajare bazate 
pe valoare şi talent, astfel că spectatorul putea crede în valori vizibile. Atunci când 
factorii externi (arbitri, presiunea politică) au afectat prestaţia sportivă, spectatorul 
era cel care se simţea responsabil şi putea să taxeze ceea ce el percepea ca nedreptate. 
Prezenţa pe stadion era unul din puţinele momente când spectatorul avea posibilitatea 
să strige public împotriva a ceea ce il nemultumea. 

Dacă în perioada Gheorghe Gheorghiu-Dej, dimensiunea fizică a sportului a deţinut 
poziţia centrală în educarea spectatorului, de-a lungul regimului Nicolae Ceauşescu 
latura simbolică şi mesajul sportiv aveau să devină mult mai puternic politizate, fiind, 
de asemena, încărcate de un îndemn naţionalist. Explicaţia ţine şi de evenimentele 
care însoțesc această evoluţie. În primele două decenii ale comunismului, amintirea 
celui de-al doilea război mondial a făcut din sport o activitate cu o latură militară 
mult mai bine pronunţată. Omul simţea nevoia să se pregătească pentru a se apăra. 
Sportul era un mijloc de pregătire pentru eventualitatea unei noi conflagrații. El avea 
rol de prevenire. Odată cu estomparea amintirilor din război, sportul a căpătat o latură 
mult mai politică, iar ideologia era transmisă şi receptată într-o formă mai brutală. 
Acestea sunt consecinţe ale transformării mentale. Singurul lucru care nu se pierde 
este selecţia pe baza talentului şi a capacităţii fizice. 

În concluzie, ideologia comunistă a reuşit să directioneze mase importante de oameni 
către stadion, mizând pe faptul că poate îmbrăca evenimentele sportive cu un discurs 
propagandistic. Chiar dacă regimul prefața fiecare meci promovându-l ca un eveniment 
în cinstea poporului şi a partidului unic, şi îl cataloga la final drept un succes al orga- 
nizării comuniste, spectatorul simţea altfel acest gen de evenimente. Spectatorul avea 
priorităţi, iar atunci când mergea pe stadion să vadă un meci sau stătea pe marginea 
drumului admirând cicliştii, nu era interesat nici de partid şi nici de ideologie. 
Spectatorul era mult mai pragmatic şi se gândea în primul rând la echipa favorită sau 
la sportivul preferat, încercând să rezoneze cu nevoia acestora de a fi susținuți. 
Prezenţa pe stadion elimina sentimentul de precauţie pe care îl impusese ordinea 
comunistă în cadrul societăţii româneşti şi păstra ideea de umanitate a spectatorului. 


Cezar Stanciu 


Paradigma revoluţionară şi societatea de consum 
în România comunistă. O abordare comparativă 


„There can certainly be tendencies for an easier living, for working less, especially since 
there are good results in the economic activity”, said Nicolae Ceauşescu to Alvaro Cunhal, 
leader of the Portuguese Communist Party, during a meeting in August 1971. Visible 
increases in living standards and opening to the West during the 1960s had encouraged 
higher expectations among the population for better conditions of life. Similar evolutions 
also occurred in other Communist countries as well, where the ruling parties chose to meet 
such expectations, for the sake of social peace. A representative case is Hungary and its 
„goulash-communism ”. In Poland on the other hand, Wtadistaw Gomutka refused to recognize 
the legitimacy of such social expectations which led to the workers’ riot in Gdansk, in 
December 1970 that ultimately determined Gomutka’s oust from power. Confronted with 
similar pressures, Nicolae Ceausescu chose a different path : that of revolutionary mobilization 
through propaganda and political education, refusing to engage in a real dialogue with 
society, as Kádár or Gierek did. This study engages in a comparative evaluation of the 
Romanian regime’s reaction to what it perceived as consumerist pressures from Society, 
highlighting the similarities with the Chinese model and also what differentiated it from 
other Communist regimes in Eastern Europe. It shall contribute to describing Nicolae 
Ceausescu’s regime as a prisoner in a Stalinist revolutionary paradigm, unable to respond 
or meet Social expectations. 


Keywords: revolution, Socialism, society, consumerism, legitimacy. 


Relaţia dintre regimurile comuniste central şi est europene şi societăţile respective 
a reprezentat, de-a lungul timpului, subiectul unor ample dezbateri, care s-au concen- 
trat mai ales asupra componentei conflictuale. Într-un studiu dedicat acestui subiect, 
autorul polonez Grzegorz Ekiert sublinia faptul că, în ciuda ansamblului de mecanisme 
şi instrumente de represiune şi control social specifice regimurilor comuniste, pe 
întreaga durată a existenţei acestora a continuat să existe un conflict real între societate 
şi partidul-stat, manifestat cu intensitati diferite, în funcţie de circumstanţele politice. 
Acest conflict a fost bine reflectat de episoade precum cele din Ungaria din 1956 şi 
Cehoslovacia în 1968. Episoadele amintite - şi nu numai - dovedesc de asemenea, 
argumenta Ekiert, faptul că o societate civilă autonomă de regim a continuat să existe 
în tot acest timp?. 

Din moment ce regimurile comuniste n-au reuşit niciodată să-şi subordoneze pe 
deplin societatea - şi dizidenta anticomunistă târzie este un bun exemplu în acest sens — 
iniţiativele autonome ale acesteia din urmă au continuat să existe şi să se manifeste 
într-o multitudine de forme. Într-o lucrare clasică, dedicată legitimităţii politice, autorul 
britanic David Beetham argumenta faptul că o ruptură completă între aparatul de stat, 
şi de partid, în acest caz, nu este posibilă nici măcar în regimurile dictatoriale, pentru 
simplul fapt că membrii acestui aparat provin din rândurile societăţii, poartă cu ei 
aspiraţiile şi nevoile acesteia şi, în acest mod, contribuie la influențarea procesului 
de decizie în sensul dorit de societate. 

La rândul său, Grzegorz Ekiert acceptă faptul că un dialog între regim şi societate 
a existat în permanenţă, subliniind în mod special influenţa exercitată de aparatul 
local de partid şi de stat asupra conducerii centralet. Problema fundamentală care 
derivă de aici este măsura în care conducerea de partid şi de stat a fost receptivă la 
aceste influenţe, măsura în care le-a acceptat sau tolerat, gradul în care a căutat sau 
nu să vină în întâmpinarea acestora. Revenind la lucrarea lui G. Ekiert, aceasta eviden- 
ţiază in mod special rolul important jucat de politicile liderului sovietic N.S. Hruşciov, 
respectiv destalinizarea*. Istoriografia acceptă in general faptul că atât „noul curs”, 
cât şi destalinizarea au fost răspunsurile conducerii sovietice la ceea ce percepea drept 


1. Grzegorz Ekiert, The State against Society. Political Crises and Their Aftermath in East 
Central Europe, Princeton University Press, Princeton, 1996, pp. 3-6. 

Ibidem. 

David Beetham, The Legitimation of Power, MacMillan, Londra, 1991, p. 118. 

Grzegorz Ekiert, op. cit., pp. 10-11. 

Ibidem, pp. 4-6. 

un potential social exploziv, din cauza restricţiilor, privatiunilor şi represiunii 
manifestate în perioada stalinistă!. 

Aceste politici, argumentează Ekiert, au dus la o slăbire a presiunii exercitate de 
sus în jos de către regimurile comuniste, la o primă criză a comunismului est-euro- 
pean, care a avut ca revers intensificarea presiunilor exercitate de jos în sus, de către 
societate?. Astfel, refluxul parţial al mecanismelor represive şi ideologice a creat un 
spaţiu de manevră suplimentar pentru societatea civilă, ceea ce a condus la reactivarea 
acesteia, în fiecare ţară în funcţie de specificul local. În acest context, relaţia dintre 
regim şi societate a cunoscut transformări majore, o reaşezare pe baze mai flexibile, 
aşa cum avea să devină evident în anii următori. Flexibilitatea noii relaţii a depins în 
fiecare ţară de gradul în care destalinizarea a afectat regimul, de intensitatea crizei 
manifestată în rândul conducerii şi, implicit, de intensitatea cu care societatea civilă 
s-a exprimat. Diminuarea presiunii exercitată de partid asupra societăţii a fost stimulată 
şi de problemele economice majore resimtite de către regimurile comuniste, factorul 
economic reprezentând atât cadrul, cât şi catalizatorul primelor reforme. 

Literatura de specialitate a evidenţiat, până în prezent, pe larg modul în care regimul 
lui Gh. Gheorghiu-Dej a rezistat destalinizării şi s-a sustras conţinutului acesteia, reu- 
şind astfel să eschiveze efectele destabilizatoare pe care le-a avut în celelalte ţări 
comuniste®. S-a afirmat de asemenea că în România, o evoluţie similară celor din 
Ungaria şi Polonia nu a fost posibilă şi datorită faptului că, spre deosebire de aceste 
tari, în România nu a existat o ruptură la nivelul conducerii superioare de partid, care 
să se suprapună rupturii deja existente între partid şi societate. 

În aceste condiţii, România a devenit un caz aparte, în sensul în care transformarea 
relaţiei dintre partidul-stat şi societate s-a produs în alti termeni şi prin alte meca- 
nisme. Relaţia dintre partid şi societate nu a fost produsul unui echilibru între cei doi 
factori, a unui compromis bazat pe acceptare reciprocă, ci a fost transformată în 
sensul dorit şi acceptat de partid, în limitele impuse de acesta“. Partidul şi-a însuşit 
o serie din aşteptările sociale existente, mai ales pe cele de origine naționalistă, pe 
care le-a manipulat în propriul folos politic, fără însă a se angaja în dialog cu 
societatea. Partidul a rămas prizonierul paradigmei revoluţionare în sensul în care nu 
a renunţat niciodată la misiunea auto-atribuită şi justificată ideologic, istorică şi 
providentiala, de transformare a societăţii pe baze comuniste. 

Experiente poststaliniste în blocul comunist 


Fragilitatea echilibrului social a reprezentat o caracteristică a contextului politic din 
blocul comunist, în perioada care a urmat anului 1956, mai ales în acele ţări care 
cunoscuseră tulburări puternice. Cu precădere în aceste ţări, partidele comuniste s-au 
dovedit mult mai receptive faţă de nevoile sociale, mult mai prudente în campaniile 
ideologice şi represive. O trăsătură distinctivă - din punct de vedere politico-ideologic — 
o constituie pierderea elanului revoluţionar al partidului, respectiv opţiunea pentru 
stabilitate în defavoarea schimbării!. Toate regimurile comuniste îşi argumentau poli- 
ticile în domeniul economic şi social drept iniţiative revoluţionare ce vizau construcţia 
socialismului. Caracterul revoluţionar al acestor politici furniza justificarea ideologică 
pentru represiune, în baza conceptului dictaturii proletariatului. 

După 1956, partidele comuniste cedează teren administrării problemelor prezen- 
tului în defavoarea celor ale viitorului şi, nu întâmplător, cele mai importante concesii 
vizează sfera economică. Îmbunătăţirea nivelului de trai prin sacrificarea obiectivelor 
industrializării pe termen lung nu antrena în mod necesar concesii ideologice, dar a 
fost însoţită totuşi de către o diminuare a prezenţei partidului în viaţa socială şi de o 
lărgire a atribuţiilor cadrelor din teritoriu. Unii autori apreciază că tocmai Polonia a 
fost prima ţară în care a fost iniţiat un sistem al consumerismului socialist, prin îmbu- 
nătăţirea aprovizionării cu bunuri de larg consum şi creşterea veniturilor, în mod special 
pentru a obţine in acest fel cel putin aparenţa consimţământului social pentru regim”. 

Cazul cel mai reprezentativ în acest sens îl reprezintă Ungaria şi aşa-numitul 
„gulaş-comunism” promovat de către Janos Kadar. Situaţia lui Kadar era foarte deli- 
cată, având în vedere faptul că el venise la putere în urma tancurilor sovietice iar 
criza de legitimitate a regimului său era acută. „Gulaş-comunismul” ca formulă a 
compromisului social implica creşterea semnificativă a nivelului de trai, a consumului, 
în schimbul unei chiar şi parţiale acceptări de către populaţie a noului regim. Iniţiativa 
unor reforme economice consistente a apărut însă mult mai devreme, în Republica 
Democrată Germană şi în Cehoslovacia. 

Regimul din RDG întâmpina probleme deosebite, în mod special din cauza situaţiei 
specifice a Germaniei. Divizarea ţării şi mai ales a oraşului Berlin făcea ca populaţia 
est-germană să fie „expusă” în permanenţă modului de viaţă occidental şi abundenței 
bunurilor de larg consum in Germania de Vesti. N.S. Hruşciov atrăsese atenţia încă 
din 1954 asupra obligaţiei ţărilor comuniste de a susţine Germania de Est în competiţia 

economică şi ideologică cu vestul, în mod special prin livrarea de mărfuri agro- 
alimentare!. Uniunea Sovietică reprezenta principalul furnizor şi susţinerea economiei 
est-germane devenise deja o povară. 

Cu toate acestea, liderul est-german Walter Ulbricht era mult mai interesat de 
viabilitatea regimului său şi a statalității RDG în fata atracției reprezentate de RFG, 
decât de caracterul sustenabil al politicilor sale. În mai 1958, de pildă, Partidul 
Unităţii Socialiste din Germania a decis să elimine raţionalizările la o serie de bunuri 
de larg consum precum carnea şi laptele, ceea ce a produs, evident, un val ridicat de 
consum căruia cu greu i s-a putut face fati?. În acelaşi an, cel de-al cincilea congres 
al partidului a decis adoptarea unui nou program economic, care îşi propunea cu 
multă ambiţie atingerea şi depăşirea nivelului de consum din Germania de Vest până 
în 1961. Planul evidenția în mod limpede convingerea conducerii de partid că doar 
atractivitatea nivelului de trai va face regimul viabil pe termen lung’. 

Cu toate acestea, efectul nu a fost cel scontat. Acelaşi plan adoptat în 1958 prevedea 
finalizarea procesului de colectivizare a agriculturii început în 1952, iar represiunea 
declanşată împotriva fermierilor independenţi începând din 1960 a intensificat în mod 
semnificativ migraţia către Germania de Vest”. La rândul ei, Cehoslovacia a experi- 
mentat o serie de reforme economice, în perioada 1958-1960, ce vizau creşterea 
randamentului economiei prin descentralizare. Astfel, atribuţiile organelor centrale 
de planificare au fost reduse în favoarea celor ale managerilor de întreprinderi, care 
dobândeau inclusiv drept de decizie asupra unei parti din fondul de investiţii. Refor- 
mele au eşuat in final din cauza dezordinii financiare care a rezultat’. 

În privinţa Ungariei, regimul lui Jânos Kâdâr s-a exprimat în mod explicit în 
favoarea reconcilierii sociale, profitând tocmai de destalinizarea care alimentase tul- 
burările din ţara sa, din 1956. După ce congresul al XXII-lea al Partidului Comunist 
al Uniunii Sovietice, care a avut loc în toamna anului 1961, lansase un al doilea val 
al destalinizării, reluând critica împotriva abuzurilor lui Stalin, Kádár a profitat de 
circumstanţe pentru a convoca o plenară a Comitetului Central cu scopul de a reevalua 
trecutul stalinist al Ungariei. Cu această ocazie, a fost alcătuită o comisie de partid 
însărcinată cu investigarea abuzurilor din trecut, iar activitatea acesteia a condus, în 
august 1962, la excluderea lui Mátyás Rákosi din partid. Numeroşi ofiţeri ai poliţiei 
politice au fost la rândul lor înlăturați din funcţii“. 


1. „Anexa nr. 3 la Protocol. Despre măsurile pentru acordarea ajutorului Republicii Democrate 

5. Martin Myant, The Czechoslovak Economy 1948-1988 : The Battle for Economic Reform, 

În acest fel, Jânos Kâdâr nu căuta să realizeze în mod special un act de justiţie, 
deoarece anchetele nu au mers mai departe, către pedepsirea vinovaţilor. Ceea ce 
urmărea Kâdâr era să se disocieze de crimele trecutului pentru a apărea drept un 
partener credibil de dialog în relaţia cu societatea, ca susţinător al noului împotriva 
vechiului. Oricât de demagogică ar fi fost o asemenea măsură, ea ilustrează preocu- 
parea activă a regimului faţă de reacţiile şi atitudinea societăţii în relaţia cu partidul. 

De asemenea, încă din 1965, Ungaria a fost scena unor dezbateri intense referitoare 
la reforma economică, dezbateri finalizate în 1968 prin adoptarea unui „Nou Mecanism 
Economic” ce presupunea la rândul său descentralizarea deciziei, un sistem flexibil 
de preţuri şi limitarea atribuţiilor organelor centrale de planificare. Deşi mecanismul 
a sfârşit în eşec, el reflecta preocuparea regimului de a coopta societatea drept 
partener în construcţia socialismului, chiar dacă aceasta implica sacrificarea celor 
mai multe obiective ale acestui proces de construcţie, prin limitarea investiţiilor în 
favoarea consumului. În general, nivelul de trai a fost crescut în mod semnificativ pe 
seama creditelor externe. 

Aceste situaţii ilustrează foarte bine modul în care regimurile comuniste caută să 
identifice parteneri de dialog la nivelul societăţii, caută să coopteze societatea la pro- 
priile programe de transformare şi dezvoltare, în loc de a le impune pe cale represivă, 
conform modelului stalinist. Nu trebuie înţeles prin aceasta că represiunea sau pre- 
siunea ideologică au dispărut cu totul, deoarece ele au rămas, până la colapsul final 
din 1989, elemente specifice unei guvernări comuniste. Mai degrabă, este vorba despre 
schimbarea modului în care regimul priveşte relaţia cu propriul popor, schimbare 
reflectată mai ales de experimentele reformiste şi de concesiile realizate. 


Sarcinile revoluţionare ale partidului 
şi ploconeala faţă de mase 


În contextul care a urmat anului 1957, Partidul Muncitoresc Român a refuzat cu 
încăpățânare orice abatere de la proiectul de dezvoltare şi industrializare a ţării, de 
la ceea ce percepea a fi construcţia socialismului. Tulburările sociale ale anului 1956 
au fost limitate în România şi nu au impus partidului reconsiderarea politicilor sale. 
De asemenea, o ruptură la vârful conducerii nu s-a produs, în ciuda atitudinii opozi- 
tioniste a unor membri ai Biroului Politic’. Mai degrabă, conducerea de partid a 
sesizat că riscul la adresa stabilităţii şi proiectelor sale provenea din exterior, nu din 
interior. 

1. Janusz Bugajski, Political Parties of Eastern Europe: A Guide to Politics in the Post- 
Communist Era, Armonk, New York, 2002, p. 341. 

În decembrie 1956, o plenară a Comitetului Central, care avea loc la scurt timp 
după evenimentele din Polonia şi Ungaria, a adoptat o serie de măsuri pe linia politicii 
interne care ilustrau fidel modul în care partidul vedea relaţia cu societatea. Astfel, 
s-a acceptat faptul că era necesară o îmbunătăţire a nivelului de trai al muncitorilor 
şi s-a decis ca planul de stat pentru anul 1957 să prevadă indicatori mult mai modeşti 
pentru dezvoltarea industriei, faţă de anul precedent!. În acelaşi timp însă, îmbună- 
tatirea relaţiei partidului cu masele era văzută şi dintr-o altă perspectivă : nu doar ca 
partidul să vină în întâmpinarea nevoilor maselor, ci şi viceversa. Era vorba, în spe- 
cial, despre creşterea nivelului ideologic al clasei muncitoare şi de îmbunătăţirea edu- 
catiei politice, aspecte despre care plenara a apreciat că erau deficitare?. Concesia în 
privinţa investiţiilor a fost însă doar una temporară; în noiembrie 1958, în cadrul 
unei alte plenare a Comitetului Central, Gh. Gheorghiu-Dej însuşi anunţa creşterea 
fondului de investiţii pentru anul următor cu 15%. 

O analiză exhaustivă a modului în care partidul a perceput relaţia cu societatea 
aspecte semnificative din acest punct de vedere va contribui la evidenţierea acestei 
relaţii, a diferenţelor fata de alte tari comuniste, precum şi a continuității care a existat 
înainte şi după momente cheie ca 1956 sau 1965. Un bun barometru al modului în 
care partidul vedea relaţia sa cu societatea, din perspectivă comparativă, este repre- 
zentat de modul în care erau percepute reformele din celelalte ţări comuniste de către 
conducerea de partid din România. Pentru perioada care a urmat evenimentelor din 
1956 şi până la izbucnirea divergenţelor publice între PMR şi celelalte „partide 
fratesti” pe tema reformării Consiliului de Ajutor Economic Reciproc, percepțiile 
asupra „gulaş-comunismului” maghiar pot fi edificatoare. Desigur, la acel moment, 
ceea ce se va numi ulterior „gulaş-comunism” se afla încă într-un stadiu incipient, 
creşterea consumului şi a nivelului de trai în Ungaria fiind un proces de durată, ce 
nu şi-a făcut simţite efectele imediat. Cu toate acestea, modul în care Partidul Socia- 
list al Muncitorilor din Ungaria înţelegea relaţia sa cu clasa muncitoare implica nume- 
roase aspecte ce stârneau uimire la Bucureşti. 

În mai 1961, Alexandru Sencovici, la acel moment, ministrul industriei uşoare, a 
efectuat o vizită pe linie guvernamentală în Ungaria, iar raportul redactat la revenirea 
în ţară cuprindea multe aspecte pe care le aprecia în mod negativ : 


Am stat de vorbă cu tov. responsabil cu munca sindicală. Am putut constata că munca pe 
această linie este slabă. Oamenii nu cunosc aşa cum trebuie conţinutul muncii sindicale. 
Este imens de mult formalism; totul merge pe „vă rog frumos, şi încă o dată vă rog 
frumos” - ca nu cumva să se jignească unul pe altul. Din partea organelor superioare se 


1. „Prezentarea Proiectului Planului de Dezvoltare a Economiei Naţionale pe anul 1957”, 
ANIC, fond CC al PCR - Cancelarie, dosar 138/1956, ff. 103-104. 

3. Gh. Gheorghiu-Dej, Articole şi cuvântări (decembrie 1955 - iulie 1959), Editura Politică, 
Bucureşti, 1960, pp. 532-547. 

simte oarecare ploconeală faţă de mase. Umbland cu o serie de tovarăşi adjuncti, de la 
unul nu am auzit să intervină vreodată cu un cuvânt critic pe adresa oamenilor sau 
muncitorilor. Totul este bine, în ordine, la locul lui; servus, servus, ce mai faci, kerlek 
olaşon, te rog supus, cum te serveşti de sănătate, etc. Nu există poziţie de luptă, poziţie 
critică ; aproape toţi fug după părerea bună altora sau îndeosebi a maselor. Este greu de 
formulat, dar simte omul cum oameni cu o anumită răspundere caută să fie tolerati, să fie 
susținuți de mase. Aproape la fiecare întreprindere, după vizită, am făcut mici consfatuiri, 
unde foarte pe scurt am scos în evidenţă părţile pozitive, ce am văzut, realizările lor, am 
mulţumit frumos de primire, că ne-au ajutat aceste lucruri. În acelaşi timp, într-o formă 
mai frumoasă, mai politică, în stilul în care am învăţat noi de la partidul nostru, am spus 
părerea despre părţile negative ce am văzut. Nu s-a întâmplat nicăieri ca să nu ne dea 
dreptate!. 


Al. Sencovici era uimit, de asemenea, şi de toleranta dovedită de partid fata de 


activitatea religioasă din ţară, după cum relata în acelaşi raport: 


de 


Ne-am dus într-o mare biserică romano-catolică din oraşul Estergom. În biserică am văzut 
vreo 40-50 de copii. Am devenit curios. M-am dus să văd ce se întâmplă. Când m-am 
oprit într-un loc, educatorul s-a uitat tare supărat la mine spunând : uitati-va la inscripţie ! 
Inscripţia era alături de mine, pe o masă: „Nu ne deranjati. Oră de educaţie”. M-am facut 
că nu pricep. La urma urmei, nu toată lumea este obligată să cunoască limba maghiară şi 
am rămas pe loc mai departe. Între timp a sosit şi adjunctul ministrului lângă mine. Atunci 
educatorul s-a supărat, a ridicat tablita, şi a trântit-o pe masă: „nu vedeţi, nu ne deranjati. 
Este oră de educaţie!” Am spus tovarăşului adjunct să vină prin spate şi să asculte. Este 
posibil că dădea o educaţie normală, că se vorbea despre această biserică din punct de 
vedere istoric, când a fost fondată, de către cine, etc. Dânsul mi-a mărturisit însă că s-a 
dat copiilor o educaţie pur religioasă. Este curios, scot copiii din şcoală în masă şi le dau 
o educaţie, în văzul tuturor în biserică, cu conţinut complet religios, reactionar’. 


Partidul Muncitoresc Unit Polonez ducea la momentul respectiv o politica la fel 
tolerantă faţă de Biserica Catolică din această tara, în acelaşi scop de a tempera 


masele, de a obţine reconcilierea socială. In România, pe de altă parte, această 
perioadă coincide cu reluarea unor campanii virulente împotriva religiei, cum a fost 


de 


pildă cazul cu decretul adoptat în 1959 şi care viza desfiinţarea unor mănăstiri şi 


scoaterea unor călugări din viata monahală”. 


1. 


2. 
3. 


„Notă informativă cu privire la vizita făcută in Republica Populară Ungară”, ANIC, fond 
CC al PCR - Cancelarie, dosar 127/1961, f. 117. 

Ibidem, f. 116. 

Veche, Bucureşti, 2005, p. 259. Pentru modul în care partidul a înţeles să controleze sfera 

Experimentele reformiste din celelalte ţări comuniste erau privite aşadar cu suspi- 
ciune, ca o trădare a misiunii revoluţionare a partidului şi o „ploconire faţă de mase”. 
Analizele realizate în special de Secţia Relaţii Externe a Comitetului Central şi 
adresate conducerii de partid subliniau de regulă riscurile şi dezavantajele unor ase- 
menea reforme. Un caz interesant din acest punct de vedere era şi cel cehoslovac, 
mai ales în lumina reformelor pe care această ţară căuta să le implementeze în 
perioada 1958-1960. Un astfel de raport referitor la Cehoslovacia atrăgea atenţia 
asupra riscurilor implicate de creşterea necontrolată a consumului şi veniturilor clasei 
muncitoare, dar şi asupra lipsei de educaţie politică : 


În anii 1958-1959 s-a mărit artificial nivelul de trai material şi cultural fără a ţine cont de 


acum pentru a remedia situaţia se creează nemulţumirea maselor care au fost obişnuite să 
primească din ce în ce mai mult. Stilul de muncă a rămas în urmă, însăşi construcţia 
socialistă nu a ţinut pasul cu dezvoltarea socială. Betia a devenit o problemă de stat; la 
controlul efectuat de conducerea partidului la Uzinele din Kladno în luna februarie 1962, 
s-au găsit in stare de ebrietate toţi muncitorii şi tehnicienii care lucrau la bateriile de oţel, 
printre aceştia era şi inginerul şef. 


Aşadar, una dintre concluziile implicite care rezulta de aici, în viziunea conducerii 
din România, era că un nivel ridicat al consumului reprezenta, în fapt, un risc. În 
România, ritmul dezvoltării industriale rămânea unul foarte ridicat, însă nivelul con- 
sumului era mult mai scăzut în comparaţie cu celelalte ţări din blocul comunist. 
Astfel, producţia de zahăr pe cap de locuitor era în 1958 de 10,4 kg pe cap de locuitor 
in România, faţă de 26,3 kg în URSS, 64 kg în Cehoslovacia, 45 kg în RDG sau 30 kg 
în Polonia?. În ceea ce privea producţia de carne, în 1958, RPR producea 12,5 kg carne 
pe cap de locuitor, faţă de Cehoslovacia cu 31,8 kg, RDG cu 33,8 kg, Polonia cu 
36,2 kg. Chiar şi Bulgaria depăşea România cu cca. 50%.* Cu toate acestea, la cel 
de-al treilea Congres al PMR, care a avut loc în iunie 1960, Gh. Gheorghiu-Dej 
stabilea noi planuri ambitioase pentru dezvoltarea industriei, declarând fără echivoc : 


Ceea ce caracterizează politica partidului este ofensiva neîntreruptă a socialismului, înfăp- 
tuirea consecventă a industrializării ţării, a transformării socialiste a agriculturii, a revo- 
lutiei culturale“. 


1. „Cu privire la unele probleme ale R.S. Cehoslovace”, ANIC, fond CC al PCR - Secția 

Partidul şi poporul : relaţia cu societatea în varianta 
comuniştilor români 


Literatura ştiinţifică a ultimilor ani a analizat pe larg legătura dintre reformele hruscio- 
viste, cu precădere destalinizarea, şi decizia conducerii de partid din România de a-şi 
limita dependenţa faţă de Uniunea Sovietică. Dragoş Petrescu a reluat recent această 
dezbatere, argumentând că începutul national-comunismului românesc poate fi identi- 
ficat încă din 1956, în reacţiile lui Gh. Gheorghiu-Dej la Raportul Secret prezentat 
de N.S. Hruşciov în februarie 19561. Percepând o ameninţare la adresa stabilităţii 
regimului său, Gheorghiu-Dej a încercat că o combată prin diverse mijloace, unul 
dintre cele mai importante fiind redefinirea relaţiei cu societatea. 

Regimul Gheorghiu-Dej avea nevoie de susţinere internă pentru a-şi consolida 
puterea în absenţa şi chiar împotriva Moscovei, însă soluţia aleasă pentru atragerea 
societăţii de partea partidului a fost radical diferită fata de cea aleasă în majoritatea 
„țărilor prietene”. În loc să cedeze teren în favoarea consumului şi nivelului de trai, 
regimul Gheorghiu-Dej a ales să utilizeze elementul naţional, să manipuleze senti- 
mentele nationale/nationaliste ale populaţiei, plasând partidul în continuitatea istorică 
a evoluţiei societăţii româneşti, disociindu-se de Moscova şi descriindu-se drept apă- 
rător al valorilor nationale împotriva influențelor străine”. Rusificarea şi subordonarea 
anterioară faţă de Uniunea Sovietică au fost puse pe seama unor elemente străine — 
mai ales din punct de vedere etnic - respectiv grupul Ana Pauker. Plenara CC al 
PMR din noiembrie - decembrie 1961 a jucat un rol esenţial în acest sens’. 

Manipularea sentimentelor naţionale avea potenţialul de a atrage simpatie şi sus- 
tinere din partea populaţiei, fără a sacrifica obiectivele ambitioase ale industrializării 
socialiste. Mai mult decât atât, o asemenea strategie oferea partidului un argument 
în plus pentru a-şi justifica sacrificiile pe care le cerea populaţiei pentru construcţia 
socialismului. Regimul lui Nicolae Ceauşescu a preluat această strategie, pe care a 
dezvoltat-o în deceniile următoare, cu relativ succes. La al X-lea congres al PCR, 
care a avut loc în 1969, Nicolae Ceauşescu a anunţat o nouă etapă a dezvoltării, res- 
pectiv societatea socialistă multilateral dezvoltată, prin reluarea investiţiilor masive 
în industrie, care pe parcursul deceniului al şaselea fuseseră menținute la un nivel 
mai modest’. 

Acest program însă, după cum subliniază un studiu recent, avea o puternică 
componentă naţională, reprezentând implicit opţiunea de a construi socialismul prin 


1. Dragoş Petrescu, „Building the Nation, Instrumentalizing Nationalism: Revisiting Romanian 
National Communism, 1956-1989”, in Nationalities Papers, vol. 37, nr. 4/2009, p. 527. 

2. Ibidem, pp. 523-524. 

3. Vladimir Tismăneanu, Stalinism pentru eternitate. O istorie politică a comunismului româ- 
nesc, Editura Polirom, Iaşi, 2005, pp. 211-212. 

mijloace proprii, mai ales prin eforturi proprii, pentru care partidul cerea mobilizarea 
poporului!. O asemenea variantă a socialismului, inspirată în mod evident din teza 
stalinistă a socialismului într-o singură ţară şi bazată pe autarhie, a fost denumită în 
literatura de specialitate „naţional-stalinism”?. 

Relativa destindere a anilor 1960 nu a putut ascunde faptul că partidul a impus în 
mod unilateral regulile reconcilierii sociale, manipulând şi reconstruind sentimente 
identitare la nivelul societăţii. Mai mult decât atât, regimul Nicolae Ceauşescu aduce 
mai multe schimbări în această direcţie. Spre deosebire de predecesorul său, Nicolae 
Ceauşescu a moştenit o situaţie mult mai bună, atât în ceea ce privea stabilitatea 
partidului la putere, cât şi în ceea ce privea condiţiile de viaţă. 

Astfel, în deceniile precedente, România cunoscuse numeroase mutații sociale, 
cea mai importantă fiind schimbarea modului de viaţă prin transferarea unui mare 
procent al populaţiei rurale la oraş, pe fondul cererii ridicate de forţă de muncă indus- 
trială. De asemenea, dezvoltarea structurii administrative pe linie de stat şi de partid, 
complexitatea structurilor de conducere în plan central şi local, nivelul ridicat de 
pregătire profesională necesară cadrelor şi formarea unei tehnocratii afiliată noilor 
industrii, toate acestea au condus la aşteptări din ce în ce mai ridicate în ceea ce 
privea condiţiile de viaţă. Regimul a susţinut şi încurajat aceste aşteptări pe parcursul 
deceniului al şaptelea, din mai multe cauze: pe de o parte, independenţa pe care o 
revendica în faţa Moscovei impunea satisfacerea cel puţin parţială a aşteptărilor 
sociale, iar pe de altă parte, progresele realizate în dezvoltarea industriei ofereau baza 
materială necesară pentru creşterea consumului. Pe parcursul deceniului al şaptelea, 
puterea de cumpărare în România s-a aflat într-o creştere constantă, deşi a continuat 
să rămână în urma celor mai multe ţări socialiste. 

Aceste evoluţii socio-economice păreau să indice că, şi în România, partidul căuta 
să ajungă la acelaşi echilibru cu societatea, acceptând cel puţin parţial revendicările 
acesteia în ceea ce privea condiţiile de viaţă. Satisfacerea consumului însă, în toate 
celelalte tari socialiste, s-a realizat prin sacrificarea fondului de investiţii, iar această 
concesie nu părea acceptabilă conducerii de partid din România. Mai mult, creşterea 
nivelului de trai şi reducerea presiunii ideologice şi politice exercitată de partid la 
nivelul societăţii a fost interpretată ca un factor de risc. Cu alte cuvinte, clasa munci- 
toare părea tot mai puţin dispusă să accepte sacrificiile pe care le implica construcţia 
socialismului. Nicolae Ceauşescu s-a arătat preocupat de acest aspect, chiar şi înainte 
de enuntarea programului de construire a societăţii socialiste multilateral dezvoltate, 
adică de reluarea ritmului ridicat al investiţiilor industriale. 

Creşterea nivelului de trai ridica în alţi termeni problema relaţiei dintre partid şi 
societate, respectiv în termenii angajamentului clasei muncitoare pentru obiectivele 


1. Bogdan Iacob, „Defining the Nation: History, Identity, and Communism in Romania (1964- 
1966)”, în Studia Universitatis „Babeş-Bolyai ”, Historia, vol. 56, nr. 2/2011, p. 11. 

2. Vladimir Tismăneanu, „What was National Stalinism ?”, în Dan Stone (ed.), The Oxford 
Handbook of Postwar European History, Oxford University Press, Oxford, 2012, pp. 462-479. 

de dezvoltare ale partidului sau - în termenii lui N. Ceausescu - a legăturii dintre 
partid şi mase. Dacă 1956 a reprezentat un context edificator pentru discutarea 
comparativă a modului în care partidul percepea relaţia cu societatea în timpul regi- 
mului Gheorghiu-Dej, contextul care a urmat anului 1968 reprezintă un caz la fel de 
edificator pentru regimul Ceauşescu. 

Într-un studiu dedicat personalităţii politice a lui N. Ceauşescu, Mary Ellen Fischer 
îl desemna pe acesta drept un revoluţionar, referindu-se la convingerea sa că prin 
mobilizarea maselor se poate obţine orice, se poate depăşi orice obstacol. În acest 
sens, autoarea îl compara pe N. Ceauşescu cu Hruşciov şi Mao, ambii căutând în 
permanenţă sprijinul maselor pentru politica lor, antrenând masele pentru a realiza 
schimbarea!. Dinamismul demonstrat de N. Ceauşescu pe întreaga perioadă cât s-a 
aflat la conducerea partidului, desele vizite în teritoriu şi numeroasele adunări populare 
la care a participat confirmă cu prisosinta această asertiune, diferenţiindu-l net de 
predecesorul său — sau chiar de I.V. Stalin de ale cărui politici pare să fi fost inspirat - 
ambele personalităţi mult mai retrase în relaţia directă cu populaţia. 

Din acest punct de vedere, N. Ceauşescu pare să fi fost în permanenţă preocupat 
de păstrarea şi strângerea legăturii partidului cu societatea, cu clasa muncitoare, în 
sens unilateral însă, prin atragerea populaţiei de partea politicilor partidului prin 
intermediul propagandei şi educaţiei politice. Legătura dintre partid şi mase trebuia 
dirijată, în viziunea sa, de către partid, în sensul cooptării maselor la politicile şi 
deciziile partidului, care rămâneau în esenţa lor intransigente în privinţa scopului 
final. Acesta a rămas în permanenţă unul de natură revoluţionară, urmărind transfor- 
marea radicală a societăţii româneşti în conformitate cu ceea ce partidul percepea a 
fi misiunea sa istorică. Din acest punct de vedere, acceptarea tendinţelor consumiste 
la nivelul societăţii echivala cu o trădare a misiunii revoluţionare a partidului. 

Nu este întâmplător faptul că N. Ceauşescu a subliniat în mai multe rânduri con- 
vingerea sa că evenimentele din Cehoslovacia au fost consecinţa pierderii legăturilor 
dintre partid şi mase. Această erodare a spiritului politico-ideologic în rândul societăţii 
a fost percepută de N. Ceauşescu şi cu ocazia evenimentelor din decembrie 1968, aduse 
în atenţie de istoricul polonez Adam Burakowski. În ajunul Crăciunului, adunarea 
paşnică a unui grup de studenţi bucureşteni a degenerat într-o manifestaţie publică ce 
solicita respectarea drepturilor şi libertăţilor cetăţeneşti, demonstraţie care cu greu a 
putut fi controlată de autorităţi. Aceasta a fost totuşi dispersată în mod paşnic, însă, 
atunci când a fost informat a doua zi, N. Ceauşescu a avut o reacţie extrem de 
nemulțumită la adresa cadrelor din aparatul central de partid?. Convingerea sa era că 
asemenea manifestări erau datorate în primul rând unei educatii politice necorespun- 
zătoare în rândul tineretului şi a acuzat organele de resort pe linie de partid că 
neglijează sarcinile care le revin în această direcţie : 

În primul rând a rezultat că există o foarte slabă preocupare în institute pentru educarea 
politică, ideologică a studenţilor, că se merge în ultima vreme pe linia de a face concesii 
în principal faţă de mentalitatile înapoiate, retrograde!. 


Nu era pentru prima dată în contextul post-1968 când N. Ceauşescu se arăta 
preocupat de aceste probleme ; în toamna aceluiaşi an fusese constituit Frontul Uni- 
tatii Socialiste, organizaţie ce îngloba atât partidul, ca forţă conducătoare, cât şi 
celelalte organizaţii obşteşti şi de masă, precum sindicatele, uniunile de creaţie şi 
altele. Era o formă implicită de a consolida controlul partidului în societate. Cu toate 
acestea, în următorii doi ani nu mai au loc alte schimbări semnificative în această 
direcţie, cu o singură excepţie. În 1969, la Congresul al X-lea, a devenit limpede 
faptul că N. Ceauşescu intenţiona să reia industrializarea accelerată a economiei, ceea 
ce ulterior avea să conducă la o serie de neînţelegeri între secretarul general al parti- 
dului şi premierul I. Gh. Maurer. Se ştie că Maurer s-a opus intentiilor lui Ceauşescu 
de a forţa producţia industrială, acesta reprezentând unul dintre motivele pentru care 
cei doi aveau să se înstrăineze în anii următori’. Desigur, acest aspect este direct legat 
şi de consolidarea autorităţii personale a lui Ceauşescu în cadrul conducerii de partid. 

Decizia de a spori fondul de acumulare survenea într-un context economic nu toc- 
mai favorabil, având în vedere faptul că, în anii 1969-1970, România a înregistrat o 
scădere a ritmului creşterii economice, unul dintre factori fiind şi inundaţiile catastro- 
fale care afectaseră tara în primăvara anului 19707. În orice caz, sporirea fondului de 
investiţii necesita limitarea implicită a altor cheltuieli, în cazul acesta consumul. 
Aceste evoluţii nu şi-au făcut simţite efectele pe plan social imediat, deoarece inves- 
titiile tot mai mari în dezvoltarea industriei au putut fi acoperite fără probleme majore 
pe seama creditelor externe, pe care România le obținea cu tot mai multă uşurinţă in 
condiţiile vizibilitatii şi prestigiului international de care se bucura secretarul general 
N. Ceauşescu. 

Cu toate acestea, determinarea lui Ceausescu de a forţa dezvoltarea necesita în 
mod obligatoriu o mare doză de sprijin social, având în vedere sacrificiile implicate, 
cel puţin pe termen mediu şi lung, de o asemenea ambiţie. Era un motiv în plus pentru 
N. Ceauşescu să-şi întoarcă atenţia asupra factorului social, către popor. În viziunea 
sa, convingerea şi mobilizarea clasei muncitoare reprezentau o condiţie sine qua non 
pentru atingerea cu succes a obiectivelor partidului, respectiv construirea societăţii 
socialiste multilateral dezvoltate*. Însă, în contextul care a urmat intervenţiei celor 

cinci state socialiste în Cehoslovacia, un alt eveniment asupra căruia atenţia istoricilor 
s-a oprit prea puţin vine să completeze temerile secretarului general cu privire la 
erodarea spiritului partinic în rândul societăţii. 

Dacă evenimentele din Cehoslovacia au fost privite de conducerea de partid din 
România în special prin prisma politicii internaţionale, a relaţiilor dintre partide şi a 
riscului unei intervenţii similare împotriva României, evenimentele care s-au petrecut 
în Polonia, în iarna anului 1970, nu mai puteau fi privite în acelaşi mod. În acest 
caz, nu a mai fost vorba despre intervenţie externă, iar evenimentele poloneze aveau 
potenţialul de a arunca o lumină nouă asupra celor petrecute în Cehoslovacia. 


Tulburări în Polonia cu rezonanţă la Bucureşti 


În data de 12 decembrie 1970, în oraşul Gdańsk au izbucnit o serie de proteste munci- 
toreşti, iniţial sub forma refuzului de a intra la lucru. Cauza imediată era reprezentată 
de decizia guvernului de a spori preţurile la alimente. Foarte nemulţumiţi, muncitorii 
de la şantierele navale din oraş, dar nu numai, au intrat în grevă şi au pornit ulterior 
în marş către centrul oraşului, incendiind maşini, jefuind magazine şi devastând 
instituţii de partid şi de stat. Gara şi universitatea au fost ocupate de protestatari, iar 
sediul partidului a fost incendiat, situaţii în cursul cărora mai mulţi agenţi ai organelor 
de ordine au fost răniţi. A doua zi, grevele şi protestele s-au răspândit în întreaga 
regiune, mai ales la Szczecin, un important centru industrial!. 

Aflând despre incidente, prim-secretarul Partidului Muncitoresc Unit Polonez, 
W. Gomulka, a luat una dintre cele mai nefericite decizii politice ale carierei sale. 
Cel care, în 1956, fusese adus la conducerea partidului în urma presiunilor populare, 
ca simbol al noului şi al schimbării, a decis să trimită armata în regiunea Gdansk, 
autorizând-o să deschidă focul asupra protestatarilor. Atât la Gdańsk, cât şi la Szczecin, 
sosirea armatei nu a făcut decât să stârnească furia muncitorilor, situaţie în care au 
survenit ciocniri în urma cărora armata a deschis focul. Mai mulţi muncitori au fost 
răniţi şi ucişi în ambele oraşe, ceea ce nu a făcut decât să radicalizeze atitudinea 
protestatarilor şi mai mult. La Gdynia, un alt oraş din zonă, forţele de ordine au 
folosit mitralierele contra protestatarilor, rănind peste 1.000 de persoane”. 

În condiţiile în care intervenţia în forţă a agitat şi mai mult spiritele, iar violențele 
căpătaseră deja o amploare deosebită, situaţia putea degenera în întreaga tara. Con- 
fruntat cu o criză de asemenea proporţii şi presat de conducerea sovietică ce tocmai 
lansase un apel la soluţionarea paşnică a tulburărilor, Biroul Politic al Partidului 
Muncitoresc Unit Polonez a adoptat o decizie radicală : înlăturarea din funcţie a prim 
secretarului W. Gomulka. Gestul reprezenta o repudiere a măsurilor utilizate de 

acesta, exprima de asemenea cât de izolat ajunsese primul secretar printre ceilalţi 
membri ai conducerii şi constituia în acelaşi timp o formă de a acorda satisfacţie 
protestatarilor, prin nominalizarea şi blamarea unui tap ispăşitor. Gomulka trebuia 
sacrificat pentru a salva astfel partidul. În locul său a fost ales un mai tânăr membru 
al conducerii superioare de partid, Edward Gierek, care se remarcase în ultimii ani prin 
critica activă formulată la adresa politicilor lui Gomutka. Alegerea lui Gierek a fost 
de natură să tempereze atmosfera socială din ţară, însă doar parţial, deoarece grevele 
au continuat inclusiv în luna ianuarie 1971, iar Moscova s-a raliat acestei soluţii!. 

Soluţia pe termen scurt a lui E. Gierek a fost îmbunătăţirea nivelului de trai. 
Astfel, s-a decis înghețarea preţurilor la alimente, cu ajutorul Moscovei, care s-a văzut 
nevoită să împrumute vecinului din apus credite în valută forte, pentru achiziţia de 
bunuri alimentare de pe pieţele occidentale?. În perioada următoare, nivelul de trai 
în Polonia a cunoscut o uşoară creştere, în ciuda faptului că, în general, consumul a 
fost susţinut prin credite externe, ceea ce a condus la acumularea unei uriaşe datorii 
publice a statului polonez?. Încă o dată, un regim comunist era obligat să cedeze în 
fata societăţii, să-şi cumpere liniştea socială prin creşterea consumului. 

Evenimentele din Polonia au fost privite cu multă îngrijorare şi la Bucureşti. În 
primele zile ale lunii ianuarie 1971, Stefan Oszlowski, membru al conducerii de partid 
din Polonia, a vizitat România pentru a explica natura evenimentelor care avuseseră 
loc în Polonia şi modul în care partidul a reacţionat la acestea. Era o formă de a oferi 
asigurări „ţărilor prietene” că lucrurile se aflau sub control şi că partidul nu va 
permite ca situaţia să degenereze. În discuţiile avute cu N. Ceauşescu, S. Oszlowski 
a ţinut să puncteze : 


Aş vrea să încep cu faptul că criza politică care a avut loc în Polonia în ultimele săptămâni 
a fost de fapt de lungă durată; unele simptome ale acestei crize apăruseră deja frecvent 
în ultimii ani, dar forma deosebit de ascuţită a acestei crize s-a făcut cunoscută în ultimul 
an şi mai ales în ultima perioadă. Simptomele acestei crize au fost provocate într-o anumită 
măsură de ruperea conducerii de atmosfera din ţară, de realitatea de acolo, de starea 
necesităţilor sociale şi din cauza unei anumite incapacitati a conducerii de a face fata acelor 
probleme şi necesităţii[lor] care au apărut în ţară”. 


După cum se va vedea în perioada următoare, o asemenea problemă, precum 
ruperea conducerii de partid de clasele muncitoare, îl preocupa în mod deosebit pe 

N. Ceauşescu. Cu toate acestea, opţiunea sa nu a fost niciodată aceea de a ceda în 
fata nevoilor societăţii, ci de a mobiliza societatea către ceea ce partidul stabilea a fi 
nevoile (politice, istorice) ale acesteia. N. Ceauşescu i-a mărturisit lui S. Oszlowski 
cu ocazia acelei întâlniri : 


Nu vreau să ascund un lucru, că evenimentele care au avut loc ne-au preocupat şi pe noi 
destul de mult şi ne-au produs o mare amărăciune!. 


N. Ceauşescu a ţinut să precizeze că partidul său aprecia abordarea Partidului 
Muncitoresc Unit Polonez, care a ales să-şi recunoască propriile lipsuri şi greşeli, în 
loc să dea vina pe elemente duşmănoase din străinătate, cu referire implicită la situaţia 
Cehoslovaciei, unde propaganda sovietică acuzase existenţa unor conspirații „imperia- 
liste”. Referitor la Cehoslovacia, N. Ceauşescu a avut ocazia să asculte o explicaţie 
similară în cadrul întâlnirii pe care a avut-o cu Gustâv Husâk, în martie 1971. Acesta 
îl înlocuise la conducerea partidului pe Alexander Dubéek în aprilie 1969, cu sprijinul 
Moscovei, şi a depus eforturi majore pentru ceea ce s-a numit „normalizarea” situaţiei 
din Cehoslovacia. Abandonând reformele initiate de predecesorul său, Gustav Husák, 
la fel ca şi Janos Kadar în Ungaria, a căutat să obţină pace şi reconciliere socială, in 
special prin îmbunătăţirea semnificativă a condiţiilor de viaţă. Spre deosebire de 
Dubéek, care a încercat să satisfacă pretenţiile societăţii reformând regimul şi partidul, 
Husák - ca şi Kádár - a încercat să satisfacă pretenţiile societăţii fără a reforma în 
vreun fel partidul sau natura regimului. 

În cadrul întâlnirii dintre N. Ceauşescu şi G. Husâk, în martie 1971, acesta din 
urmă, referindu-se la evenimentele din vara anului 1968, le aprecia astfel: 


Situaţia într-adevăr nu era deloc bună; practic a fost destrămată unitatea partidului — atât 
organizatoric, cât şi ideologic ; partidul îşi pierduse rolul său conducător în societate ; alte 
forţe din afara Comitetului Central, de multe ori cu ajutorul unor membri ai Comitetului 
Central, începuseră să obţină o influenţă din ce în ce mai mare, împingând întreaga politică 
a partidului şi statului nostru pe poziţii aventuriste?. 


Problema rolului conducător al partidului în societate se ridica şi în viziunea lui 
N. Ceausescu, aşa cum avea să demonstreze curând ,,mini-revolutia culturală”, rol 
pe care îl percepea ca fiind slăbit. Tezele din iulie n-au fost însă decât parte a unui 
proces mai complex de reconsiderare a relaţiei dintre partid şi societate, a prezenţei 
partidului în societate. N. Ceauşescu, după cum s-a mai afirmat, era adeptul mobilizării 
maselor, a convingerii şi atragerii maselor către politica partidului, şi crearea Frontului 
Unităţii Socialiste fusese un bun exemplu în acest sens. 

În februarie 1971 însă, această preocupare a devenit din nou evidentă, în cadrul 
unei plenare a Comitetului Central care a adoptat unele măsuri în direcţia perfecţionării 

pregătirii cadrelor în problemele conducerii activităţii economice şi sociale!. În 
Iugoslavia, I.B. Tito experimentase, la rândul său, aşa-numita auto-conducere mun- 
citorească, încercând să lărgească atribuţiile de decizie la nivelul întreprinderii, mai 
ales al oamenilor muncii din fiecare întreprindere. În cazul iugoslav însă, această 
lărgire a puterii de decizie — deşi s-a soldat, în final, cu un eşec - se făcea pe seama 
atribuţiilor organelor centrale, în sensul limitării proporţionale a atribuţiilor acestora 
din urmă?. Ceea ce urmărea, însă, regimul N. Ceauşescu era diferit: sporirea impli- 
cării muncitorilor din întreprinderi fără a sacrifica însă în nici un fel atribuţiile orga- 
nelor centrale. Contradictiile unor asemenea reforme ies limpede în evidenţă chiar în 
noua lege a planificării economice adoptată în 1972, care preciza, pe de o parte, că 
planul naţional de dezvoltare economico-socială se realiza cu participarea largă a 
oamenilor muncii, iar pe de altă parte că acesta se executa pe baza principiilor centra- 
lismului democratic. De asemenea, atribuţiile consiliilor oamenilor muncii la nivelul 
întreprinderilor erau consultative, în ceea ce privea elaborarea planului şi indicatorilor 
acestuia, însă considerabil sporite în ceea ce privea urmărirea execuţiei acestuia”. Cu 
alte cuvinte, participarea largă a oamenilor muncii nu privea decizia, cât execuţia şi 
răspunderea pentru aceasta. 

Toate acestea erau măsuri menite a responsabiliza ceea ce conducerea de partid 
percepea a fi o societate alunecată pe linia consumului şi a bunăstării materiale, prea 
puţin dedicată obiectivelor revoluţionare ale construcţiei socialismului. Într-o discuţie 
cu liderul Partidului Comunist Spaniol, Santiago Carillo, N. Ceauşescu, referindu-se 
la evenimentele din Polonia, sublinia : 


Nu ridicarea de preţuri a dus la rezultatul acesta. Acestea au fost picătura, pentru că dacă 
ne amintim, din 1968 au avut o serie de probleme şi le-au reprimat cu forţa. Aceste măsuri 
nu mai pot dura mult timp şi nu rezolvă problemele, trebuie găsite soluţii reale şi soluţii 
nu prin izolarea de mase, ci tocmai prin atragerea maselor la conducerea societăţii şi prin 
lărgirea democraţiei şi nu prin restrângerea democraţiei”. 


Enuntarea tezelor din iulie 1971 reprezintă astfel un episod dintr-un proces mai 
larg. Similitudinea dintre conţinutul acestora şi evoluţiile din China nu este întâmplă- 
toare, însă afirmaţia că N. Ceauşescu s-a inspirat din experienţa sa asiatică şi a 
încercat să o transpună in ţară este superficială. În acest sens, afirmaţiile lui Paul 

Niculescu-Mizil par mai aproape de realitatea evidenţiată documentar. Acesta nega 
sursa de inspiraţie chineză a tezelor din iulie, argumentând că N. Ceauşescu îşi 
exprimase nemulţumirea faţă de activitatea ideologică cu mult înainte de plecarea din 
tară!. De asemenea, Ion Iliescu a declarat la rândul său că N. Ceauşescu era hotărât 
asupra unor schimbări majore în politica internă încă înainte de plecarea în China?. 

Cu siguranţă, experienţa asiatică l-a convins pe secretarul general asupra justetii 
opiniilor sale ; edificatoare în acest sens este stenograma şedinţei Comitetului Executiv 
de la întoarcerea din China. Cu toate acestea, tulburările sociale din blocul comunist, 
precum cele din Cehoslovacia sau Polonia, trebuie să fi jucat un rol important în 
procesul de decizie. Comparatia cu China poate avea însă o altă semnificaţie, din 
punctul de vedere al similitudinii experienţelor. 

Mao Zedong a declanşat „revoluţia culturală” printre altele pentru că percepea o 
anumită opoziţie în interiorul partidului, o erodare a poziţiei partidului în societate, 
mai ales după eşecul „Marelui Salt Înainte”. În acelaşi timp, continuarea în ritm forţat 
a unui proces de industrializare masivă prin forte proprii - în contextul disputelor 
sino-sovietice — necesita un control strâns asupra societăţii, mobilizarea şi implicarea 
societăţii în aceste eforturi, având în vedere sacrificiile pe care le implica’. 

Conducerea de partid din România urmărea, la rândul său, dezvoltarea pe baze 
autarhice şi, la fel ca şi partea chineză, percepea existenţa unei ameninţări din partea 
Moscovei. Factorul sovietic nu poate fi ignorat, aşa cum nu poate fi ignorat din orice 
analiză privind cauzele şi geneza „revoluţiei culturale” din China“. Schimbarea poli- 
tică din 1971 poate fi interpretată fie ca o încercare de a convinge Moscova că PCR 
nu se află pe calea „devierii” şi că socialismul nu este în pericol ca în Cehoslovacia, 
fie ca o încercare de a consolida omogenitatea politico-socială internă cu scopul de 
a rezista mai bine presiunilor sovietice. Însă, dincolo de factorii externi şi de influenţa 
acestora asupra procesului de decizie, evoluţia politicilor lui N. Ceauşescu în intervalul 
1968-1971 evidenţiază faptul că au existat raţiuni interne pentru care conducerea de 
partid s-a angajat pe un asemenea curs. 

Demobilizarea societăţii şi slăbirea controlului partidului asupra acesteia par a fi 
cauze fundamentale în acest sens, după cum a subliniat în numeroase circumstanţe 
Ceauşescu însuşi”. De asemenea, evenimentele din Polonia, din decembrie 1970 pot 


1. Ana-Maria Catanus (ed.), Sfârşitul perioadei liberale a regimului Ceauşescu : Minirevolutia 
culturală din 1971, Institutul National pentru Studiul Totalitarismului, Bucuresti, 2005, 
pp. 45-61. 

2. Ion Iliescu, „1971 - Anul schimbărilor ideologice in România, II”, în Arhivele totalitaris- 
mului, nr. 3-4/2009, p. 243. 

3. Sujian Guo, Chinese politics and government : Power, ideology and organization, Routledge, 
Londra, 2012, p. 102. 

4. Referitor la influenţa disputei sino-sovietice asupra genezei şi caracterului „revoluţiei cultu- 
rale”, vezi: Steven M. Goldstein, „Nationalism and Internationalism. Sino-Soviet Relations”, 
în Thomas W. Robinson, David Shambaugh (eds.), Chinese Foreign Policy. Theory and Prac- 
tice, Oxford University Press, Oxford, 1994, p. 241. 

5. Emanuel Copilas, op. cit., p. 384. 

fi luate în considerare ca factor suplimentar pentru explicarea momentului ales 
pentru schimbare. Intr-o discuţie cu liderul comunist portughez, Alvaro Cunhal, 
N. Ceauşescu afirma : 


Sigur că se pot manifesta tendinţe pentru un trai mai uşor, de a munci mai puţin, mai cu 
seamă cu sunt şi rezultate bune în activitatea economică şi aceste manifestări pot apare 
dacă nu se desfăşoară o activitate ideologică bună. (...) A fi partid de guvernământ însemnă 
să te ocupi de toate laturile activităţii economico-sociale, de a găsi soluţii corespunzătoare 
problemelor, pentru a asigura un mers uniform înainte altfel sigur că pot apărea greutăţi 
de genul celor din Polonia unde după înseşi spusele tovarăşilor de acolo ele se datoresc 
lipsurilor în activitatea de conducere a partidului, faptului că s-a ajuns la o ruptură a 
partidului cu masele!. 


Practic, ceea ce N. Ceauşescu înţelegea prin „ruptura partidului cu masele” era 
tocmai cedarea partidului în fata pretențiilor societăţii. Exemplul polonez era edificator 
în sensul că demonstra cât de departe se poate ajunge din cauza lipsei educaţiei 
politice în societate. Reacţiile violente la creşterea preţurilor reprezentau, pentru 
N. Ceauşescu, o lipsă totală de angajament a maselor faţă de construcţia socialismu- 
lui, lucru ce nu putea fi cauzat decât de o conştiinţă ideologică redusă?. Tocmai din 
aceste cauze, N. Ceausescu a perceput înclinația către consum şi bunăstare materială 
drept riscuri la adresa programului politico-ideologic al partidului, a misiunii pe care 
partidul şi-o auto-atribuise. 


Concluzii 


Reducerea presiunilor politice exercitate de către Moscova asupra „democraţiilor 
populare” după 1953 a urmărit printre altele reducerea tensiunilor sociale acumulate 
şi lărgirea spaţiului de manevră al „partidelor fratesti” în aşa fel încât acestea să se 
poată acomoda condiţiilor interne, să-şi reducă dependenţa faţă de sprijinul sovietic 
şi să devină, pe termen lung, viabile pe cont propriu. Pentru atingerea unor asemenea 
obiective, partidele comuniste au fost nevoite să se angajeze într-un dialog cu socie- 
tatea, un dialog care a rămas informal, indirect, puternic obstructionat de absenţa 
mecanismelor democratice dar care a existat totuşi. Existenţa unui astfel de dialog a 
fost evidenţiată mai ales prin reticenta partidelor comuniste de a forţa limitele răbdării 
sociale şi prin modul în care au căutat să răspundă şi să satisfacă necesităţi şi aşteptări 
ale societăţii. 


1. „Stenograma convorbirii purtate de tovarăşul Nicolae Ceauşescu, secretar general al Par- 
tidului Comunist Român, cu ocazia primirii tovarăşului Alvaro Cunhal, secretar general al 
Partidului Comunist Portughez”, ANIC, fond CC al PCR - Secţia Relaţii Externe, dosar 61/ 
1971, ff. 16-17. 

2. Emanuel Copilaş, op. cit., p. 470. 

Pentru a obţine o minimă doză de acceptare din partea societăţii, partidele comu- 
niste au sacrificat deseori obiectivele dezvoltării pe termen lung în favoarea consu- 
mului. De multe ori, capacitatea economiei de a face faţă era limitată, din cauza lipsei 
competitivităţii şi din alte cauze, situaţie în care soluţia adoptată a fost cea a creditelor 
externe. Susținerea unui consum ridicat nu era nicidecum un obiectiv propriu-zis al 
regimului, ci o cedare bazată pe premisa fundamentală că regimul nu se putea menţine 
la putere pe termen lung exclusiv prin mijloace coercitive. Edificator în acest sens 
este şi faptul că susţinerea unui consum ridicat de către partid a fost un fenomen 
specific mai ales acelor ţări în care regimul s-a confruntat cu opoziţie şi tulburări 
sociale. Cedările au depins de la ţară la ţară, în funcţie de capacitatea societăţii de a 
se organiza şi de a opune rezistenţă. 

În România însă, partidul a rămas până la final prizonierul paradigmei revolutio- 
nare, al misiunii sale de transformare şi dezvoltare. Cum revoluţia implica sacrificii 
şi luptă, partidul a refuzat să facă orice concesii în direcţia consumului, sacrificând 
în permanenţă prezentul de dragul viitorului. Câteva dintre episoadele discutate în 
acest studiu ilustrează modul negativ în care conducerea de partid din România a 
perceput concesiile realizate de celelalte partide comuniste, dezaprobarea fata de 
aceste practici şi determinarea de a continua procesul revoluţionar de construire a 
socialismului. Cu toate acestea, în condiţiile emergentei primelor divergențe romano- 
sovietice, partidul a recurs, la rândul său, la cedări în favoarea societăţii, pe linia 
consumului şi bunăstării materiale, mai ales după 1964. Curând însă, partidul a 
sesizat faptul că societatea de consum avea un efect negativ asupra mobilizării revo- 
lutionare a maselor, şi a luat măsuri în această direcţie. 

„Oamenii sunt oameni tovarăşe Ulbricht, trebuie ţinuţi în mână”, îi mărturisea 
Gh. Gheorghiu-Dej omologului său est-german Walter Ulbricht, cu ocazia unei discuţii 
avută în toamna anului 1962'. Un asemenea punct de vedere era împărtăşit în mod 
evident şi de N. Ceauşescu. Politicile sale tocmai aceasta au încercat : să ţină ,,oamenii” 
în mâna „partidului”, de a-i atrage către obiectivele revoluţionare ale partidului, prin 
mijloace fie persuasive, fie coercitive. Acceptarea, tolerarea sau încurajarea consumului 
erau de aceea văzute ca cedări, ca „ploconeală faţă de mase”, ca o sacrificare a 
obiectivelor revoluţionare, la care partidul nu a renunţat niciodată, pe întreaga durată 
a existenţei sale. 


x” 


1. „Stenograma convorbirilor dintre delegatiile Republicii Populare Romine şi Republicii 
Democrate Germane din ziua de 15 septembrie 1962”, ANIC, fond CC al PCR - Secția 
Relații Externe, dosar 40/1962, f. 182. 

Ascultând Radio Europa Liberă în România 
lui Nicolae Ceauşescu! 


My paper highlights the role that Radio Free Europe played in the Romanians’ everyday 
life during Nicolae Ceausescu’s regime. Using as a starting point the surveys regarding the 
audience of this radio station, I will show that during the 1980s RFE attracted an increasing 
number of regular listeners and I will point out that this development and also listeners’ 
preferences for certain programs is very much related to the changing political conditions 
taken place both in Romania and abroad. The second and the third part of my paper will 
highlight from different perspectives, that of the Romanian secret police, the Securitate, and 
that of the RFE listeners who managed to send their letters to their favourite radio station, 
the importance gained by the listening to RFE in Romanians’ everyday life and how a 
mundane activity such an tuning one’s radio on the RFE’s frequency became a means of 
everyday resistance to the Nicolae Ceausescu’s regime. 


Keywords: Radio Free Europe, daily life, audience surveys, Securitate, letters. 

Introducere 


Rezultatele celui de-al patrulea sondaj de opinie privind percepţia românilor asupra 
comunismului realizat în perioada noiembrie-decembrie 2011 de Institutul de Investi- 
gare a Crimelor Comunismului şi Memoria Exilului Românesc şi Centrul de Sondare 
a Opiniei Publice au indicat faptul că 34% dintre românii intervievaţi au ascultat în 
perioada comunistă postul de radio Europa Liberă (în continuare REL), în timp ce 
un procent semnificativ de 47% au identificat ca pozitivă influenţa pe care posturile 
de radio străine recepționate pe teritoriul României au avut-o asupra populaţiei în 
aceeaşi perioadă de dinainte de decembrie 1989. 

Fără a împărtăşi întru totul concluzia sondajului potrivit căreia numărul ascultă- 
torilor posturilor de radio străine „înainte de 1989 este scăzut în raport cu aşteptările 
şi cu diverse estimări”?, lucrarea mea isi propune să evidentieze, inclusiv din perspec- 
tiva procentelor de audienţă, rolul important pe care REL l-a avut în viata cotidiană 
a românilor din perioada regimului lui Nicolae Ceausescu. În acest sens, voi utiliza 
trei categorii importante de surse : sondaje privind audiența REL, scrisorile trimise 
departamentului românesc al REL şi, nu în ultimul rând, documentele elaborate de 
către fosta Securitate comunistă pe marginea monitorizării fenomenului ascultării de 
către populaţie a acestui post de radio. 

Din punct de vedere metodologic, prima parte a lucrării, cea mai consistentă, va 
analiza diacronic şi cantitativ evoluţia audienței postului de REL şi a programelor 
sale în perioada 1978-1989, având în vedere profilul acestora, dar şi schimbările 
politice şi economice din România şi din blocul sovietic apărute în acest interval de 
timp care au influenţat opţiunea ascultătorilor români pentru diferitele emisiuni ale 
acestui post de radio. Microanaliza vieţii cotidiene din perspectiva unei practici 
minore”, cum ar fi ascultarea postului de radio Europa Liberă, este în măsură să 
identifice o anumită autonomie de acţiune a individului în planul existenţei sale de zi 
cu zi faţă de limitele trasate oficial. Totodată, o astfel de perspectivă de analiză poate 


1. Atitudini şi opinii despre regimul comunist din România (23 ianuarie 2012), http : //www. 
iiccr.ro/pdf/ro/sondaj/raport_iiccmer.pdf (consultat la data de 29 august 2013). 

2. Percepția românilor asupra comunismului. Sondaj IICCMER-CSOP, noiembrie-decembrie 
2011, p. 2, http : //www.iiccr.ro/pdf/ro/sondaj/interpretare_sondaj.pdf (consultat la data de 
29 august 2013). 

3. Michel de Certeau, The Practice of Everday Life, University of California Press, Berkeley, 
Los Angeles, Londra, 1984, p. 49. 

surprinde potenţialul non-conformist sau de rezistență cotidiană! al unei acțiuni 
banale, cum ar putea fi caracterizată audierea programelor unui post de radio străin, 
fată de un regim politic opresiv. În legătură cu acest aspect, ascultarea REL poate fi 
considerată o ilustrare a conceptului lui Alf Liidtke de Eigen-Sinn. Acesta se referă 
la eforturile depuse de către o persoană de a-şi crea un spațiu individual care să-l 
protejeze de omniprezenta unei autorități coercitive, dar şi de interacțiunile cu ceilalți 
asemenea ei, şi care să-i permită satisfacerea propriilor interese?. Aşa cum voi arăta 
pe parcursul lucrării, ascultarea REL era o întreprindere individuală, care avea loc 
de obicei în intimitatea protectoare a locuinţei personale şi doar ocazional în preajma 
unora dintre membrii familiei sau a prietenilor apropiaţi, de teama unei nedorite inter- 
venţii corigibile din partea organelor de Securitate. Totodată, din perspectiva subiectu- 
lui abordat, acel spaţiu individual desemnat de Figen-Sinn nu are doar o conotaţie 
pur spaţială. El are în vedere de asemenea faptul că ascultarea postului de radio Europa 
Liberă a construit, la nivel mental şi pe baza operationalizarii informaţiei primite în 
acest fel, un cadru autonom de gândire. Acesta a justificat implicarea individuală 
într-o serie de acţiuni de rezistență cotidiană împotriva regimului comunist român, 
care au exprimat protestul într-o formă aparent inofensivă şi mai greu detectabilă de 
autoritatea politică. În acelaşi timp, o perspectivă analitică consumatoristă, nu atât 
asupra radioului ca bun de consum în sine, ci asupra utilizării sale pentru audierea 
emisiunilor transmise de REL, este în măsură să pună în evidenţă semnificațiile 
multiple pe care le dobândea banalul fapt al ascultării acestui post de radio. Analiza 
sondajelor de audienţă a REL indică faptul că emisiunile sale muzicale reprezentau 
principalul punct de atracţie pentru segmentul tânăr al ascultătorilor acestui post de 
radio. Pentru celelalte categorii de vârstă, REL a reprezentat în primul rând un mijloc 
de informare asupra situaţiei politice interne şi externe, care depăşea barierele cenzurii 
oficiale şi pe cele ale Cortinei de Fier. Încadrarea de către organele de Securitate a 
acţiunii de ascultare a acestui post de radio în categoria acţiunilor „ostile”, „duşmă- 
noase” la adresa regimului comunist român avea în vedere nu doar tonul critic al 
emisiunilor REL privind rezultatele conducerii lui Nicolae Ceauşescu, dar şi contactul 
nefiltrat cu informaţia oferit de acestea în legătură cu principalele evoluţii din plan 
intern şi extern. În acest context, ascultarea postului de radio Europa Liberă a devenit 
un mijloc al rezistenţei cotidiene a populaţiei faţă de regimul comunist român. O ase- 


x» 


menea catalogare nu este rezultatul acceptării mimetice a interpretării ca „duşmănoasă 


1. Conform lui James C. Scott, rezistența cotidiană reprezintă principala formă de luptă a 
grupurilor subordonate împotriva puterii şi dominaţiei, în momente diferite de cele ale 
contestării sale directe. A se vedea, în acest sens, James C. Scott, Weapons of the Weak : 
Everyday Forms of Peasant Resistance, Yale University Press, New Haven, 1985, şi Domination 
and the Arts of Resistance : Hidden Transcripts, Yale University Press, New Haven, 1990. 

2. A se vedea, Alf Liidtke (ed.), The History of Everyday Life. Reconstructing Historical Expe- 
riences and Ways of Life, Princeton University Press, Princeton, New Jersey, 1995, şi Ester 
von Richthofen, Bringing Culture to the Masses. Control, Compromise and Participation in 
the GDR, Berghahn Books, New York, 2008, pp. 9, 12. 

pe care organele de Securitate o dădeau acţiunii de a pune radioul pe frecvenţa REL. 
Din contră, ea are în vedere faptul că o atare opţiune evidenţiază experienţa detaşării 
individuale în raport cu normele oficiale şi care conferă substantialitate eforturilor 
sale „de a trăi în adevăr”. 


Sondajele de audienţă 


O primă categorie de surse care vor indica rolul important al REL în viaţa cotidiană 
a românilor este reprezentată de sondajele privind audiența acestui post de radio în 
perioada regimului lui Nicolae Ceauşescu. În general, astfel de documente erau elaborate 
nu doar pentru România, cât şi pentru celelalte tări est-europene (Bulgaria, Cehoslovacia, 
Polonia, Ungaria), unde REL emitea. Ele conţineau interpretarea rezultatelor chestio- 
narelor aplicate refugiaților sau vizitatorilor proveniţi din aceste tari de către specialişti 
ai REL în colaborare cu institute de sondare a opiniei publice din Occident. Aceste 
rapoarte erau elaborate periodic (anual sau chiar trimestrial) şi ofereau informaţii 
despre obiceiurile de ascultare, identificau care erau cele mai audiate emisiuni ale 
REL şi uneori profilul ascultătorului lor. În acest context, trebuie menţionat faptul că 
aceste sondaje de audienţă erau documente de uz intern, a căror rezultate erau folosite 
doar în vederea îmbunătăţirii sau reorganizării grilei de programe a REL. 

Analiza mea asupra sondajelor de audienţă se va concentra pe perioada 1978-1989. 
Această opţiune are în vedere două considerente. Primul priveşte faptul că, în acest 
interval, analizele privind situaţia audienței REL au fost realizate periodic şi că a 
existat o anumită continuitate în ceea ce priveşte modalitatea de măsurare a audienței 
(a emisiunii în sine şi nu a categoriei de programe din care ea făcea parte). În al 
doilea rând, în această perioadă nu au existat schimbări majore în ceea ce priveşte 
grila de programe a departamentului românesc al REL. 

Primul element al analizei va fi reprezentat de cota de audienţă pe care posturile 
de radio occidentale şi în special REL le aveau în România comunistă. Coroborând 
datele tuturor sondajelor elaborate de către Audience and Public Opinion Research 
Department din cadrul REL pentru perioada 1978-1989, rezultă următoarea situaţie 
în ceea ce priveşte audiența românească a posturilor de radio occidentale! : 


1. RFE/RL. Listening to Western Radio in East Europe, 1979-1980, January 1981, RFE/RL. 
Listening to Western Radio in East Europe, 1981-early 1982, June 1982, OSA Archivum, 
HU OSA 300-6-2, Box 5, East Europe Area and Opinion Research, 1981-1983; RFE/RL. 
Listening to Western Radio in East Europe 1983-early 1984, September 1984, RFE/RL. 
Listening to Western Radio in Romania, July 1984, RFE/RL. Listening to Western Radio in 
East Europe 1984/early 1985, July 1985, HU OSA 300-6-2 Box 6, East Europe Area and 
Opinion Research, August 1983-December 1985; RFE/RL.Listening to Western Radio in 
East Europe 1985/early 1986, April 1986, RFE/RL. Listening to Western Radio in East 
Europe 1986, June 1987, RFE/RL. Listening to Western Radio in East Europe 1987, 
November 1988, OSA Archivum, HU OSA 300-6-2 Box 7, East Europe Area and Opinion 

1978 - | 1979 - 1981 - 1982 - | 1983 - 1984 - | 1985 - 1987 1988 
începutul | începutul | începutul | începutul | începutul | începutul | începutul 
anului anului anului anului anului anului anului 


1979 1980 1982 1983 1984 1985 1986 
69% 67% 71% 75 % 81% 83% 82 % 88 % 85 % 


Analiza acestor cifre indică în mod clar o creştere a audienței posturilor de radio 
occidentale începând cu 1981 şi în continuare pe tot parcursul anilor 1980. Sporirea 
numărului de ascultători ai posturilor de radio străine în 1981 poate fi explicată prin 
interesul manifestat de aceştia în legătură cu evoluţia situaţiei din Polonia. În acelaşi 
timp, consolidarea acestei tendinţe ascendente, începând cu anul 1983, este explicabilă 
dacă se are în vedere situaţia în care se găsea România în acea perioadă. Izolarea 
politică din ce în ce mai accentuată a ţării pe plan extern, în paralel cu subordonarea 
întregii mass-media în scopul promovării cultului personalităţii lui Nicolae Ceauşescu, 
au sporit nevoia de informare a populaţiei. Astfel, aceasta a fost nevoită să se orienteze 
spre posturile de radio occidentale, care au devenit pentru ea unica sursă credibilă de 
informare privind situaţia reală din ţară şi din plan extern. 

Dintre posturile de radio care emiteau pe teritoriul României, pe primul loc în 
topul preferințelor românilor se situa REL, urmat de Vocea Americii (VOA), BBC şi 
Deutsche Welle (DW). Această poziţionare a REL s-a datorat unor condiţii obiective 
care aveau în vedere modul şi scopul pentru care acest post de radio a fost creat. Spre 
deosebire de VOA, BBC sau DW, REL a fost organizat încă de la începuturile sale 
ca o alternativă la mass-media internă controlată de partidele-stat comuniste din ţările 
satelit ale Uniunii Sovietice. Asumându-şi rolul unui post de radio intern, REL şi-a 
structurat o grilă de programe menită a satisface cerinţele specifice, informaţionale 
şi culturale, ale publicului său din statele europene acoperite de transmisiunile departa- 
mentelor sale nationale’. Astfel, durata mai lungă a emisiei, ca de altfel şi diversitatea 
programelor sale au asigurat REL primul loc în ierarhia celor mai ascultate posturi 
de radio străine din România. 

Analiza rezultatelor sondajelor de opinie pune în evidenţă următoarele cifre de 
audienţă ale principalelor staţii de radio occidentale care emiteau pe teritoriul 
României? : 


Research, March 1986-November 1988; RFE/RL. Listening to Western Radio in East 
Europe 1988 (Preliminary Report), April 1989, OSA Archivum, HU OSA 300-6-2 Box 8, 
East Europe Area and Opinion Research, 1989-1990. 

1. Arch Puddington, Broadcasting Freedom. The Cold War Triumph of Radio Free Europe and 
Radio Liberty, The University Press of Kentucky, Lexington, 2000, pp. IX-X, 5-6, 10, 17, 
47; Robert T. Holt, Radio Free Europe, University of Minnesota Press, Minneapolis, 1958, 
pp. 17-23. 

2. RFE/RL. Listening to Western Radio in East Europe, 1979-1980, January 1981, RFE/RL. 
Listening to Western Radio in East Europe, 1981-early 1982, June 1982, OSA Archivum, 
HU OSA 300-6-2, Box 5 East Europe Area and Opinion Research, 1981-1983 ; RFE/RL. 

1978 - 1979-1980 | Toamna 1981 - 1982 - 1983 - 
începutul 1980* inceputul inceputul inceputul 
anului 1979 anului 1982 | anului 1983 | anului 1984 
REL 53 % 53 % 64 % 58 % 64 % 63 % 
VOA 15 % 14 % 10 % 21 % 24 % 26 % 
BBC 19 % 14 % ll % 10 % 20 % 19 % 
DW 6 % 5 % 5 % 6 % 10 % 8 % 
* Naşterea Solidarităţii 
1984 — 1985 - 1986 - 1987 1988 1989 
începutul începutul începutul Trim. I 
anului 1985 | anului 1986 | anului 1987 
REL 61 % 61 % 61% 64 % 63 % 63 % 
VOA 23 % 28 % 31 % 36 % 31 % 31 % 
BBC 18 % 20 % 22 % 21 % 25 % 25 % 
DW 10 % ll % ll % 12 % 16 % 16 % 


Analizand datele de mai sus, cu referire la REL, se poate constata o crestere a 
audientei acestui post de radio pe parcursul anilor 1980 în două momente distincte : 
în contextul evenimentelor din Polonia şi în legătură cu intensificarea şi diversificarea 
manifestărilor cultului personalităţii lui Nicolae Ceauşescu începând cu anul 1983. 
Creşterea permanentă a procentului de ascultători ai REL pe parcursul anilor 1980, 
ca de altfel şi evoluţia uşor ascendentă înregistrată în intervalul 1987-1989, pot fi 
explicate dacă se are în vedere situaţia existentă în România, dar şi evenimentele 
petrecute pe plan extern. Subordonarea mass-mediei româneşti promovării fenome- 
nului adulării publice a liderului comunist român a determinat o lipsă acută a oricărei 
informaţii legate de situaţia internă şi externă a ţării, dar şi o reducere până la 
dispariţie a emisiunilor de divertisment sau a celor care nu aveau subiecte politice 
din programul Radioteleviziunii Române, mai ales în cea de-a doua jumătate a anilor 
1980. Totodată, adâncirea crizei politice şi economice a regimului comunist român a 
determinat un interes sporit din partea populaţiei pentru informaţii corecte despre 
situaţia din România şi evoluţiile din plan extern, cu referire mai ales la încercările 
lui Mihail Gorbaciov de reformare a sistemului socialist din Uniunea Sovietică. 


Listening to Western Radio in East Europe 1983/early 1984, September 1984, RFE/RL. 

East Europe 1984/early 1985, July 1985, HU OSA 300-6-2 Box 6, East Europe Area and 
Opinion Research, August 1983-December 1985; RFE/RL. Listening to Western Radio in 
East Europe 1985/early 1986, April 1986, RFE/RL. Executive Summary Second Quarter 
1986, June 1986, RFE/RL. Listening to Western Radio in East Europe 1986, June 1987, 
RFE/RL. Listening to Western Radio in East Europe 1987, November 1988, OSA Archivum, 
HU OSA 300-6-2 Box 7, East Europe Area and Opinion Research, March 1986-November 
1988; RFE/RL. Listening to Western Radio in East Europe 1988, April 1989, RFE/RL. 
Executive Summary First Quarter 1989, May 1989, OSA Archivum, HU OSA 300-6-2 Box 
8, East Europe Area and Opinion Research, 1989-1990. 

Totodată, această succesiune a evenimentelor este în măsură să explice de ce, în a 
doua jumătate a anilor 1980, departamentul românesc al REL a avut cele mai mari 
cifre de audienţă dintre toate celelalte servicii naţionale est-europene ale acestui post 
de radio: 61% în 1986, respectiv 64% pe la mijlocul anului 1987 şi în prima parte 
a anului 19881. 

Poziţia de frunte deţinută de REL în topul staţiilor de radio occidentale ascultate 
pe teritoriul României era susţinută de o frecvenţă ridicată a ascultării acestui post 
de radio. În perioada 1978-1989, ascultătorul tipic al REL audia emisiunile acestui 
post de 4 până la 7 ori pe săptămână, cel al VOA şi BBC asculta programele lor de 
2-3 ori pe săptămână, iar emisiunile DW erau ascultate cu regularitate de 1-2 ori pe 
săptămână. În plus, într-un clasament al celor care audiau de 4 până la 7 ori pe săp- 
tămână emisiunile posturilor de radio occidentale, REL ocupa, de asemenea, primul 
loc. Astfel, în 1983, 49 % dintre ascultătorii REL, 19% dintre cei ai VOA, 27% 
dintre cei ai BBC şi 8% din cei ai DW audiau emisiunile acestor posturi de 4 până 
la 7 ori pe săptămână. Pentru anul următor, se constată o scădere a procentajului 
celor care ascultau în mod regulat (4-7 ori pe săptămână) REL (46%) şi BBC (19%) 
şi o creştere surprinzătoare pentru VOA (26%) şi DW (20%). Anul 1986 aduce o spo- 
rire a numărului ascultătorilor constanti ai celor patru posturi de radio: REL - 53%, 
VOA - 27 %, BBC - 24% şi DW - 20%. Din păcate, pentru anul 1987 nu am 
identificat decât procentajul aferent REL care preciza că 50% dintre ascultătorii săi 
audiau emisiunile sale de 4-7 ori pe săptămână. Pentru perioada rămasă până în 1989, 
sondajele de opinie nu conţin date privind evoluţia acestei frecvenţe de audienţă 
pentru nici o staţie de radio occidentală care emitea pe teritoriul României”. 

Rezultatele sondajelor alcătuiau, de asemenea, şi un clasament al emisiunilor 
REL, în funcţie de procentul ascultătorilor lor, respectiv de grupa de programe din 
care ele făceau parte. Evident şi în cazul acestor grupe, criteriul de ierarhizare era 
tot cel al procentului de audienţă. 


1. RFE/RL. Executive Summary Second Quarter 1986, June 1986, OSA Archivum, HU OSA 
300-6-2 Box 7, East Europe Area and Opinion Research, March 1986-November 1988; 
RFE/RL. Executive Summary First Quarter 1988, May 1988, OSA Archivum, HU OSA 
300-6-2 Box 7, East Europe Area and Opinion Research, March 1986-November 1988 ; 
RFE/RL. Executive Summary Second Quarter 1987, October 1987, OSA Archivum, HU 
OSA 300-6-2 Box 7, East Europe Area and Opinion Research, March 1986-November 1988. 

2. RFE/RL. RFE Listening Patterns in Romania, February 1980, OSA Archivum, HU OSA 
300-6-2 Box 4, East Europe Area and Opinion Research, September 1971-December 1980 ; 
RFE/RL. Listening to Western Radio in East Europe 1981-early 1982, June 1982, OSA 
Archivum, HU OSA 300-6-2 Box 5, East Europe Area and Opinion Research, 1981-1983 ; 
RFE/RL. Listening to Western Radio in East Europe 1983/early 1984, September 1984, 

Radio in East Europe 1984/early 1985, July 1985, OSA Archivum, HU OSA 300-6-2 Box 6, 

Emisiunile REL erau împărţite în trei mari categorii. Prima categorie includea 
programe cu profil politico-informativ, care se adresau unei audienţe generale. Cel 
de al doilea tip de emisiuni se adresa cu precădere, dar nu exclusiv, unui anumit seg- 
ment al ascultătorilor REL şi abordau subiecte din domeniul vieţii culturale, religioase 
şi sportive din plan intern şi extern. Ultima categorie includea programe destinate 
unor grupuri ţintă de ascultători. 

Organizarea analizei asupra emisiunilor REL va ţine cont de poziţionarea acestora 
în cadrul celor trei categorii de programe identificate anterior. În cadrul fiecăreia 
dintre aceste grupe, voi identifica programele care le alcătuiau, precum şi profilul lor 
tematic. Totodată, cifrele de audienţă pentru emisiunile REL nu vor fi redate decât 
ocazional pentru a nu încărca inutil textul şi mai ales pentru a-l păstra în limitele de 
spaţiu rezonabile pe care le presupune o astfel de analiză. În schimb, datele de 
audienţă pentru fiecare an în parte din intervalul 1978-1989 vor fi analizate şi inter- 
pretate pentru a pune în evidenţă dinamica audienței emisiunilor REL în legătura cu 
evoluţia situaţiei politico-economice din România. 

Programele REL! care se adresau unei audienţe generale erau următoarele : ştirile 
şi Programul Politic, Actualitatea românească, De vorbă cu ascultătorii şi România 
şi drepturile omului, Din lumea comunistă, Radio Magazin, Comentariul de la 
Washington, Convorbiri istorice, Editorialul săptămânii şi Articolul zilei. 

Ştirile şi Programul Politic (care includea şi revista presei) acopereau, cu precădere, 
evoluţia situaţiei internationale. Actualitatea românească, De vorbă cu ascultătorii şi 
România şi drepturile omului analizau evenimentele din România, plecând în cazul 
ultimelor programe de la scrisorile trimise, prin diferite mijloace, de ascultătorii din 
tara. Aceste cinci emisiuni care se bucurau nu doar de o audienţă însemnată, dar erau 
încadrate printre programele preferate ale ascultătorilor români ai REL. 

Analiza rezultatelor sondajelor de opinie din perioada 1978-1989 pune în evidenţă 
faptul că cea mai audiată emisiune a REL era programul de ştiri. Acesta şi-a menţinut, 
în perioada 1978-1989, cel mai ridicat procentaj de audienţă (95-99%) dintre toate 
emisiunile serviciului românesc al REL, situaţie la care a contribuit şi faptul că 

programul de ştiri era difuzat zilnic, din oră în oră, pe durata a 10 minute!. Creşterea 
uşoară a cotei de audienţă spre sfârşitul intervalului poate fi explicată prin penuria 
de informaţii (corecte) privind situaţia din ţară şi cea de pe plan extern şi care se 
datora aceloraşi cauze identificate anterior în cazul sporirii audienței posturilor de 
radio străine şi în special cea a REL, în perioada anilor 1980. 

Începând cu anul 1983, se constată o creştere importantă a interesului publicului 
românesc pentru emisiunile care tratau subiecte de politică internă. Astfel, Programul 
Politic va pierde teren în favoarea emisiunilor Actualitatea românească, România şi 
drepturile omului, De vorbă cu ascultătorii. Această tendinţă era cu atât mai evidentă 
cu cât România şi drepturile omului, De vorbă cu ascultătorii aveau o singură ediţie 
originală pe săptămână, în timp ce Programul Politic era o emisiune zilnică. Creşterea 
audienței emisiunilor care tratau subiecte de politică internă după 1983 a avut, in 
principal, aceleaşi cauze care au determinat popularitatea extrem de mare a progra- 
mului de ştiri al REL: nevoia de informare a populaţiei în condiţiile concentrării 
aproape exclusive a mass mediei româneşti pe prezentarea activităţii politice a lui 
Nicolae Ceauşescu. 

Totodată, datele sondajelor au pus în evidenţă o creştere a interesului publicului 
român pentru două emisiuni: Radio Magazin şi Din lumea comunistă în cea de-a 
doua jumătate a anilor 1980. Radio Magazin era un program care îmbina informaţia 
politică, ştiinţifică cu cea din domeniul artei, iar sporirea numărului său de ascultători 
indica diminuarea sau lipsa unor emisiuni de acest fel în mass-media românească. În 
schimb, Din lumea comunistă analiza situaţia din celelalte ţări ale blocului sovietic, 
dar şi pe cea a partidelor comuniste care nu se aflau la putere. Creşterea audienței 
acestei emisiuni s-a datorat probabil interesului manifestat de publicul român pentru 
reformele lui Mihail Gorbaciov din Uniunea Sovietică, dar şi pentru eventualele 
consecinţe pe care aplicarea lor le-ar fi generat la nivelul întregului bloc estic. Aceasta 
cu atât mai mult cu cât regimul lui Nicolae Ceauşescu a limitat informaţia care 
ajungea la populaţie privind încercările de reformare a sistemului sovietic şi s-a opus 
în mod direct republicării lor in România”. 

Comentariul de la Washington era o emisiune săptămânală care discuta evoluţiile 
politice din Statele Unite ale Americii şi care şi-a pierdut din numărul de ascultători 
pe fondul creşterii interesului populaţiei pentru subiecte de politică internă. Cu toate 
acestea, cota sa de audienţă a rămas de peste 20%. Programul Convorbiri istorice, 
difuzat tot săptămânal, oferea publicului român informaţii inaccesibile despre istoria 
naţională, în contextul eforturilor regimului comunist de a crea prin mistificare o 
istorie comună a partidului şi a poporului român. Deşi era o emisiune relativ nouă 
în grila de programe a REL, ea a atras în cursul anilor 1980 un număr din ce în ce 
mai mare de ascultători. După o perioadă de relativ declin al audienţelor, emisiunile 

Editorialul săptămânii şi Articolul zilei (selectat din presa străină) au început să 
recupereze teren în a doua jumătate a anilor 1980, probabil în contextul reducerii 
alternativelor informaţionale din mass-media românească. 

Sport, Cvartet duminical, Povestea vorbei, Teze şi antiteze la Paris, Univers Ame- 
rican, Lumea creştină, Perspective europene, Lumea ideilor, Serviciul Religios erau 
programe care se adresau cu precădere, dar nu exclusiv, unui anumit segment al 
ascultătorilor REL!. Teze şi antiteze la Paris, Univers American, Perspective europene 
analizau, în context geografic, în mod diferit evoluţiile din domeniul literaturii, artei 
şi filosofiei. Adresându-se unui auditoriu cu pregătire superioară, aceste emisiuni, 
alături de Povestea vorbei, Lumea ideilor (care prezenta interviuri cu intelectuali 
de seamă) au câştigat treptat în audienţă pe tot parcursul anilor 1980 (cu excepţia 
Perspectivelor europene). Această evoluţie este explicabilă nu doar prin calitatea 
respectivelor programe, ci şi prin lipsa unor emisiuni de acest profil din grila Radio- 
televiziunii române. 

Emisiunile Sport, Cvartet duminical (cu tematică variată abordând subiecte din 
domeniul ştiinţei, vieţii culturale occidentale sau modei), dar şi cele cu tematică 
religioasă (Lumea creştină, în cadrul căreia erau discutate diferitele curente religioase 
într-un context filosofic mai larg, respectiv Serviciul Religios, care conţinea transmi- 
siuni ale slujbei ortodoxe de duminică) au înregistrat, de asemenea, o creştere con- 
stantă a numărului de ascultători în perioada analizată. Această dezvoltare trebuie 
pusă în legătură cu concentrarea mass-mediei româneşti aproape exclusiv pe emisiuni 
cu subiecte politice, dar pe nevoia unei parti a populaţiei de a găsi, probabil, inclusiv 
prin intermediul radioului, o îndrumare spirituală în fata realitatilor sumbre din tara. 

Ultima categorie de programe ale REL erau cele destinate unor grupuri ţintă de 
ascultători? : trei emisiuni vizau categoria tinerilor, şi una comunitatea neo-protestantă 
din România. Investiţia în timpul de emisie pentru programele destinate tinerilor avea 
la bază două considerente : fidelizarea acestei categorii sociale în vederea transformării 
lor, în timp, în ascultători fideli ai REL’, respectiv ponderea ridicată a populaţiei 

tinere (până în 35 de ani) în rândul celor care ascultau acest post de radio. Tinerama 
era un program care aborda problemele cu care se confruntau tinerii în România, dar 
nu numai, în timp ce Metronom şi Topul săptămânii erau emisiuni muzicale. Deşi în 
cadrul audienței generale, de-a lungul perioadei studiate, aceste emisiuni au avut 
scoruri relative modeste, dar nu neglijabile (până la 20% Tinerema şi Metronom, sub 
10% Topul săptămânii), în categoria grupului de tineri, mai ales a celor cu vârsta 
cuprinsă între 18-20 de ani, procentul de audienţă depăşea 40%. Succesul acestor 
emisiuni era legat în primul rând de reticenta regimului de la Bucuresti de a permite 
postului de radio naţional de a concura REL cu programe similare pentru acest seg- 
ment de ascultători de radio. În acest context, este important de menţionat faptul că 
Metronom a tost iniţial o emisiune a Radio Bucureşti, care a fost întreruptă din motive 
ideologice. Serviciul evanghelic, care conţinea, de asemenea, transmisiuni ale slujbei 
religioase destinate comunităţii neo-protestante, şi-a menţinut aproximativ aceeaşi 
cotă de audienţă (de 6%) în cea de-a doua jumătate a anilor 1980. Introducerea acestei 
emisiuni în grila REL, ca de altfel şi audiența relativ constantă, de care aceasta a bene- 
ficiat, demonstrează indirect influenţa din ce în ce mai mare a cultelor neo-protestante 
în rândul populaţiei româneşti. 

Radio Bucureşti a rămas de departe cel mai ascultat post de radio din România, 
depăşind REL în privinţa numărului de ascultători. De asemenea, rezultatele sondajului 
din 1982-1983 puneau în evidenţă faptul că de două ori şi jumătate mai mulţi români 
ascultau de 4 până la 7 ori pe săptămână Radio Bucureşti decât REL. La o primă 
vedere, aceste date ar indica faptul că serviciul românesc al REL nu ar fi reuşit să-şi 
atingă scopul pentru care a fost creat, acela de a deveni un substitut pentru postul 
naţional de radio controlat de către regimul comunist. Însă o analiză a condiţiilor 
interne din perioada 1978-1989 conduce spre o concluzie mai nuanţată, dacă nu 
contrară celei menţionate anterior. De obicei, Radio Bucureşti era ascultat, în primul 
rând, pentru ştirile oficiale pe care orice cetăţean trebuia să le cunoască şi pentru 
informaţiile de interes general (cum ar fi, buletinul meteo, starea cotelor Dunării). 
Datele oferite de sondajele REL indică faptul că, cel puţin până la începutul anului 
1985, postul naţional de radio a fost ascultat şi pentru programele sale de divertisment 
(muzică, sport, teatru radiofonic), care permiteau celui care le audia să se angajeze 
în alte activităţi. REL, ca şi celelalte staţii de radio occidentale, erau ascultate în 
special pentru emisiunile sale informative care necesitau un grad ridicat de atenţie 
din partea auditoriului său. De asemenea, Radio Bucureşti putea fi ascultat fără nici 
o problemă de ordin tehnic, oriunde şi fără teama de a atrage intervenția punitivă şi 
corectoare din partea autorităților regimului comunist român!. În comparație, 9 din 
10 români ascultau REL acasă sau în compania unor prieteni apropiaţi, luând permanent 

măsuri de precauţie pentru a nu fi auziti de vecini sau de alti membri ai familiei, in 
general copii, care puteau uşor divulga unei terţe persoane preferinţele în materie 
radiofonică ale rudelor apropiate!. 

Deşi nu se poate exclude, din motivele menţionate anterior, orientarea publicului 
român spre Radio Bucureşti în general, şi spre emisiunile sale de ştiri în special, 
subordonarea acestuia promovării cultului personalităţii lui Nicolae Ceauşescu şi a 
abordării preponderente a unor subiecte politice a redus corespunzător ponderea 
divertismentului din grila sa de programe. O evoluţie similară au cunoscut şi emisiunile 
Televiziunii Române, în plus afectate de reducerea duratei de transmisie la 2 ore, în 
fiecare seară, spre sfârşitul anilor 1980. Rezultatul restrângerii opţiunilor în ceea ce 
priveşte posturile naţionale de radio şi televiziune a determinat o reorientare a populaţiei 
spre alte formule media menite a-i satisface atât nevoia de informare, cât şi pe cea 
de divertisment. Această tendinţă este confirmată, printre altele, de datele de audienţă 
a REL pe ultimul trimestru al anului 1988. Ele indicau că durata medie de ascultare 
a REL a crescut, depăşind cu mult limita de 60 de minute. În aceste condiţii, departa- 
mentul românesc al REL avea cea mai mare durată medie de ascultare dintre toate 
celelalte servicii naţionale ale acestui post de radio. Totodată, rezultatele privind 
audiența emisiunilor REL în anul 1988 a pus în evidenţă o creştere a interesului 
publicului român pentru întreaga grilă de programe, chiar şi pentru acelea care, în 
mod normal, se adresau unui anumit segment de public. În plus, programele de 
divertisment şi umor ale serviciul românesc al REL înregistrau o audienţă peste media 
din celelalte state est-europene’. 

Aşa cum voi arăta în cele ce urmează, intervalul orar în care REL era ascultat în 
România îl impunea ca o alternativă informaţională şi de divertisment la programele 
Televiziunii Române, considerate de marea majoritate a românilor ca reprezentând 
cea mai la îndemână modalitate de petrecere a timpului liber în fiecare seară. 

Astfel, în 1986, serviciul românesc al REL a emis între orele 6 şi 10 a.m. şi de 
la 5 p.m. la 1 a.m. Duminica, emisia începea la 8 a.m. şi continua fără întrerupere 
până la 1 a.m. Conform datelor sondajului din 1986, 95% dintre ascultătorii REL 
deschideau aparatele radio între orele 6 şi 11 p.m., în timp ce doar 36% ascultau 
acest post de radio dimineaţa între orele 6 şi 10 a.m. Cu excepţia zilei de joi, când 
era programată, în ediţie originală, Tinerama, iar intervalul dintre orele 5.10 şi 6 p.m. 
era ocupat de emisiunea muzicală pentru tineret Metronom, care era audiată de 14% 
dintre ascultătorii REL, dintre care cei mai mulţi erau tineri. 

Perioada de timp cuprinsă între orele 6 şi 11 p.m. constituia prime-time-ul REL 
în România. Audienta creştea de la 37% in prima oră la 67% între orele 8-9 p.m. şi 


HU OSA 300-6-2 Box 6, East Europe Area and Opinion Research, August 1983-December 
1985. 
1. RFE/RL. RFE Listening Patterns in Romania, February 1980, OSA Archivum, HU OSA 
300-6-2 Box 4, East Europe Area and Opinion Research, September 1971-December 1980. 
2. RFE/RL. Executive Summary Fourth Quarter 1988, RFE/RL. The Romanian Broadcast’s 
Programming 1988, November 1989, OSA Archivum, HU OSA 300-6-2 Box 8, East Europe 
Area and Opinion Research, 1989-1990. 

rămânea la un nivel de 51% până la ora 11 p.m. Între orele 6 si 7 p.m. erau difuzate 
următoarele emisiuni: Programul Politic (7 ediţii originale), Editorialul săptămânii 
(prima difuzare sâmbăta), Comentariul de la Washington (prima difuzare sâmbăta) şi 
De vorbă cu ascultătorii (prima difuzare duminica). 2 din 3 ascultători deschideau 
radioul pe frecvenţa REL între orele 7 şi 8 p.m. pentru Actualitatea românească, Din 
lumea comunistă (prima difuzare), Univers American (în reluare sâmbăta) şi Lumea 
creştină (în reluare duminica). Intervalul cuprins între orele 8 şi 9 p.m. reprezenta 
vârful audienței cu mai mult de 2 ascultători din 3, care optau pentru emisiunile 
REL: Articolul zilei, Radio Magazin, Sport (în cursul săptămânii), România şi 
drepturile omului (prima difuzare sâmbăta), Lumea ideilor şi Selectiuni din Actualitatea 
românească ( prima difuzare duminica). Între orele 9 şi 10 p.m., 60% din ascultători 
audiau Programul Politic, Editorialul săptămânii (sâmbăta) şi De vorbă cu ascultătorii 
(duminica). Nivelul audienței scădea la 51% între orele 10 şi 11 p.m. Emisiunile 
programate în acest interval erau Articolul zilei, Radio Magazin, Sport (în reluare 
lunea), Perspective europene, Convorbiri istorice, Cvartet duminical (duminica), 
Povestea vorbei, Teze şi antiteze la Paris (redifuzată sâmbăta), Univers american. 
Ultimele trei emisiuni menţionate aveau prima difuzare în zile diferite ale săptămânii, 
ŞI, aşa cum am arătat anterior, abordau subiecte culturale, adresându-se, cu precădere, 
unei audienţe cu un nivel superior de pregătire. De la ora 11 p.m. până la miezul 
nopţii, cifra de audienţă scădea la 25%, în acest interval fiind difuzate în reluare 
Actualitatea românească (de luni până vineri), Din lumea comunistă (de luni până 
joi), Convorbiri istorice (duminica), Povestea vorbei (duminica). Până la închiderea 
programului erau difuzate reluări săptămânale ale Programul Politic, Editorialul săptă- 
mânii (sâmbăta), Comentariul de la Washington (sâmbăta) sau De vorbă cu ascultătorii". 

În perioada 1987-1988, vârful audienței era atins în cursul săptămânii în intervalul 
19.00-20.00, după ce crescuse în mod spectaculos în orele precedente. Cota de 
audienţă se menținea, mai mult sau mai putin, la acest nivel până la ora 22, cand 
începea să scadă. Sâmbăta, vârful de audienţă (45%) era atins între orele 21 şi 22.00. 
Duminica seara, modelul de ascultare a REL era identic cu cel înregistrat cu o zi în 
urmă, deşi la valori mai reduse. În schimb, ziua de duminică înregistra două vârfuri 
de audienţă între orele 9 şi 10, respectiv între orele 14 şi 15°. 

O analiză generală a grilei de programe a TVR în perioada 1986-1987 pune în evi- 
denta faptul că durata emisiei sale în cursul săptămânii era de două ore (20.00-22.00), 


1. RFE/RL. Program Preferences of RFE’s Romanian Listeners Survey Period June 1986-February 
1987, September 1987, OSA Archivum, HU OSA 300-6-2 Box 7, East Europe Area and 
Opinion Research, March 1986-November 1988. 

2. RFE/RL. Listening Times in East Europe 1987-1988, January 1989, OSA Archivum, HU 
OSA 300-6-2 Box 8, East Europe Area and Opinion Research, 1989-1990. Vârful de 
audienţă atins de REL duminica între orele 14 şi 15 reprezenta o noutate, având în vedere 
că sondajul din 1986 consemna o scădere sub aşteptări a audienței REL în intervalul dintre 
orele 12 şi 16, pentru aceeaşi zi de duminică. A se vedea, în acest sens, RFE/RL. Program 
Preferences of RFE's Romanian Listeners Survey Period June 1986-February 1987, Sep- 
tember 1987, OSA Archivum, HU OSA 300-6-2 Box 7, East Europe Area and Opinion 
Research, March 1986-November 1988. 

alocate telejurnalului, difuzării unui film artistic/serial sau a unui program artistic. 
La sfârşitul săptămânii, programul TVR era prelungit, incluzând şi transmisii în 
timpul zilei!. 

Comparând cele două seturi de informaţii, rezultă că marea majoritate a ascultă- 
torilor REL preferau să audieze în cursul săptămânii emisiunile acestui post în locul 
celor difuzate de TVR. Mai mult, în 1986, vârful de audienţă al REL a coincis cu 
durata aproximativă a programului de ştiri şi a emisiunilor politico-culturale şi/sau 
omagiale dedicate liderului PCR. De asemenea, şi pentru anii 1987-1988, în inter- 
valul de timp al programelor TVR transmise în zilele lucrătoare ale săptămânii, 
audiența REL se menținea la valori apropiate cotei înregistrate pentru orele 19.00 şi 
20.00 şi care reprezenta vârful audienței sale. Sfârşitul de săptămână reprezenta 
pentru REL intervalul de maximă audienţă la nivelul întregului său segment de public, 
în condiţiile prelungirii duratei sale de transmisie în zilele de duminică?. Spre deosebire 
de situaţia înregistrată în cursul săptămânii, vârfurile de audienţă ale REL coincideau 
cu difuzarea de către TVR a programelor sale de divertisment (film artistic, Album 
duminical). Aceste rezultate indică faptul că ascultătorii REL nu găseau atractive 
nici segmentul de divertisment, nici programele politico-informative sau omagiale, 
deghizate într-un format de divertisment şi transmise în zilele de sâmbătă, respectiv 
duminică, de către TVR. 

Pentru perioada 1978-1989, sondajele de opinie subliniază, în mod constant, 
câteva caracteristici esenţiale ale compoziţiei demografice a audienței REL*. Prima 


1. Scânteia, 15 ianuarie 1986, p. 5; Scânteia, 23 ianuarie 1986, p. 5; Scânteia, 30 ianuarie 
1986, p. 5; Scânteia, 9 ianuarie 1987, p. 3; Scânteia, 16 ianuarie 1987, p. 5; Scânteia, 
29 ianuarie 1987, p. 5; Scânteia, 12 ianuarie 1988, p. 3; Scânteia, 19 ianuarie 1988, p. 4; 
Scânteia, 31 ianuarie 1988, p. 4. 

2. RFE/RL. RFE Listening Patterns in Romania, February 1980, OSA Archivum, HU OSA 
300-6-2 Box 4, East Europe Area and Opinion Research, September 1971-December 1980 ; 
RFE/RL. Program Preferences of RFE’s Romanian Listeners Survey period June 1986- 
February 1987, OSA Archivum, HU OSA 300-6-2 Box 7, East Europe Area and Opinion 
Research, March 1986-November 1988. 

3. Scânteia, 11 ianuarie 1987, p. 4; Scânteia, 18 ianuarie 1987, p. 5; Scânteia, 16 ianuarie 
1988, p. 4; Scânteia, 17 ianuarie 1988, p. 5; Scânteia, 23 ianuarie 1988, p. 5 etc. 

4. RFE/RL. RFE Listening Patterns in Romania, February 1980, RFE/RL. Romanian Listeners’ 
Exposure to and Evaluation of RFE programs, April 1980, OSA Archivum, HU OSA 
300-6-2 Box 4, East Europe Area and Opinion Research, September 1971-December 1980 ; 
Program Preferences of RFE’s Female Audience in East Europe, October 1981, RFE/RL. 
The RFE Listeners in Romania. Demographic Structure and Listening Frequency, December 
1982, RFE/RL. The Program Preferences of Romanian RFE Listeners Related to Some 
Quantifiable Factors, July 1982, OSA Archivum, HU OSA 300-6-2 Box 5, East Europe Area 
and Opinion Research, 1981-1983 ; RFE/RL. The RFE Listeners in Romania. Demographic 
Structure and Listening Frequency, December 1983, RFE/RL.Program Preferences of RFE’s 
Romanian Listeners August 1984, HU OSA 300-6-2 Box 6, East Europe Area and Opinion 
Research, August 1983-December 1985; RFE/RL. Program Preferences of RFE’s Romanian 
Listeners Survey Period June 1986-February 1987, OSA Archivum, HU OSA 300-6-2 

este legată de numărul mare de ascultători de până în 35 de ani care audiau emisiunile 
acestui post de radio şi care făceau ca serviciul românesc să aibă cea mai tânără 
audienţă dintre toate celelalte departamente ale REL. Evident, această situaţie a fost 
consecinţa investiţiei în timpul de emisie pentru programele de tineret transmise de 
către REL. Această strategie de fidelizare a comportamentului radiofonic al tinerilor 
fata de REL a dat rezultate nu doar pe termen scurt, ci şi pe termen mediu. Aşa cum 
o vor arăta sondajele de opinie, foştii adolescenţi care îşi petreceau timpul ascultând 
Tinerama sau dedicatiile muzicale de la Metronom vor continua în număr mare să 
rămână ascultători ai REL, orientându-se însă spre celelalte programe din grila sa. 
Deşi cele trei programe dedicate tinerilor au contribuit la transformarea lor în ascultă- 
tori ai REL, nu trebuie trecut cu vederea faptul că programele de audienţă generală 
şi care tratau, în principal, evenimentele de politică internă şi externă (cum ar fi, de 
exemplu, Știrile, Actualitatea românească, România si drepturile omului, Programul 
politic, Panorama) s-au situat, de asemenea, pe primele locuri în topul preferințelor 
audienței tinere de până în 35 de ani a REL. 

Criteriul vârstei a influenţat, de asemenea, opţiunea pentru programele transmise 
de REL. Astfel, audiența programelor Tinerama, Metronom şi Topul săptămânii 
scădea drastic odată cu înaintarea în vârstă a ascultătorilor REL (în special după 
36 de ani), in timp ce emisiunile Comentariul de la Washington, Lumea credinței şi 
Serviciul Religios îşi recrutau cea mai mare parte a ascultătorilor din grupele de vârstă 
36-50 de ani şi peste 50 de ani. 

O altă tendinţă observabilă în ceea ce priveşte compoziţia demografică a audienței 
REL este numărul mai mare al bărbaţilor decât al femeilor care se declarau ascultători 
ai acestui post de radio. În plus, aceştia audiau de peste 4 ori pe săptămână sau chiar 
zilnic în proporție mai mare decât femeile programele REL. În ceea ce priveşte 
preferinţele în materie de emisiuni transmise de acest post de radio, audiența masculină 
înclina mai mult decât cea feminină înspre programe de analiză politică (cum ar fi 
Programul Politic, Actualitatea românească, Din lumea comunistă, Comentariul de 
la Washington), în timp ce Știrile, De vorbă cu ascultătorii, România şi drepturile 
omului, Radio Magazin şi Convorbiri istorice prezentau un interes egal pentru ambele 
sexe. În timp ce ascultătorii masculini preferau în procent mai mare programul de 
Sport, partea feminină s-a orientat cu precădere spre Cvartet duminical şi programele 
religioase (Lumea creştină, Serviciul religios). 

Nivelul de educaţie influenţa atât opţiunea pentru anumite programe, cât şi numărul 
celor care ascultau REL. Astfel, procentul de ascultători ai acestui post de radio cu 
studii universitare a crescut constant pentru perioada analizată ajungând de la 69% 


Box 7, East Europe Area and Opinion Research, March 1986-November 1988; RFE/RL. 
Listening to Western Radio in East Europe 1988, April 1989, OSA Archivum, HU OSA 
300-6-2 Box 8, East Europe Area and Opinion Research, 1989-1990. 

1. Până în 1984, cu excepţia sfârşitului de săptămână, programul de Sport a fost inclus ca parte 
a emisiunii Radio Magazin. 

în 1978 la 79% din totalul audienței REL în 1983. Totodată, cele mai audiate emi- 
siuni ale REL atrăgeau în proporţii variabile ascultători cu nivel de pregătire diferit. 
Programele care se adresau cu precădere, dar nu exclusiv unui anumit segment al 
audienței, cum ar fi Povestea vorbei, Teze si antiteze la Paris, Univers American, Per- 
spective europene, Lumea ideilor, erau audiate într-un procent mai mare de cei cu 
pregătire universitară. Sondajul din 1982 şi 1984 înregistra o situaţie mai puţin 
obişnuită : cu excepţia Perspectivelor europene, scorul bun de audienţă obţinut de 
aceste emisiuni culturale se datora ascultătorilor cu nivel de educaţie elementar şi mediu. 


Radio Europa Liberă şi Securitatea 


Un alt indicator al popularității de care REL se bucura în rândul românilor era repre- 
zentat de numeroasele menţiuni din documentele fostei Securitati comuniste privind 
persoanele care ascultau, cu diferite ocazii, emisiunile acestui post de radio’. In acest 
context, analiza mea asupra rapoartelor întocmite de organele de Securitate privind 
starea de spirit a populaţiei va viza două obiective majore : evidenţierea modului in 
care audierea programelor REL ar fi influenţat adoptarea de către o parte a ascultăto- 
rilor acestui post de radio a unui comportament cotidian „ostil”, „duşmănos” regimului 
comunist român şi, tot legat de acest aspect, în ce măsură astfel de acţiuni „inspirate” 
de programele REL pot fi catalogate ca fiind unele de rezistenţă cotidiană faţă de 
autoritatea politică comunistă. 

Documentele create de organele de Securitate consemnau faptul că ascultarea în 
particular sau în mod colectiv, în cadrul unor „anturaje”, a emisiunilor transmise de 
REL influenţa „negativ” comportamentul sau atitudinea individuală sau de grup faţă 
de regimul comunist şi liderul său. În acest sens, rapoartele privind starea de spirit 
a populaţiei indicau, în mod direct, faptul că informaţia şi accesul nefiltrat la aceasta 
oferite prin intermediul programelor REL reprezentau principala cauză a unor astfel 
de comportamente „ostile” sau „duşmănoase”. Astfel, „sub influenţa emisiunilor 
ostile audiate la postul de radio Europa Liberă”, unele persoane făceau „afirmaţii 
denigratoare şi calomnioase cu privire la nivelul de trai al populaţiei din România”. 
Dacă se suprapuneau „pe fondul unor nemulțumiri de ordin personal”, astfel de 
comentarii pe teme politice ofereau prilejul celor în cauză să se exprime „injurios şi 
calomnios la adresa unor înalte personalităţi din conducerea superioară de partid şi 


1. Trebuie menţionat faptul că, după sondajul din 1983, măsurarea audienței în funcţie de nive- 
lul de educaţie s-a făcut pentru fiecare program al REL in parte. 

2. Raporturile încordate dintre regimul comunist român şi departamentul românesc al REL au 
făcut subiectul unor volume publicate în ultimii ani, cum ar fi Mihai Pelin, Operațiunile 
Melita şi Eterul. Istoria Europei Libere prin documente de Securitate, Editura Compania, 
Bucuresti, 2007 ; Richard H. Cummings, Securitatea contra Radio Europa Liberă, Editura 
Adevărul, Bucureşti, 2011, şi de acelaşi autor, Cold War Radio : The Dangerous History of 
American Broadcasting in Europe 1950-1989, McFarland & Co., Jefferson, 2009. 

de stat”, printre care cea mai vizată era, fireşte, Nicolae Ceauşescu!. Totodată, şi 
alte tipuri de acţiuni sau comportamente pe care le-am încadrat în categoria rezistenței 
cotidiene erau puse de către organele de Securitate pe seama influenţei emisiunilor 
REL. Astfel, un muncitor de la Întreprinderea mecanică Cugir a fost identificat ca 
autorul „unei scrisori anonime, cu conţinut necorespunzător adresate conducerii supe- 
rioare de partid şi de stat”. În cuprinsul acesteia, autorul său a făcut „referiri calom- 
nioase cu privire la nivelul de trai al populaţiei [...], privind situaţia social-politică 
şi economică”, dar şi afirmaţii similare „la adresa unei înalte personalităţi”. Con- 
cluzia cercetărilor efectuate de organele judeţene de Securitate a pus în evidenţă faptul 
că muncitorul „a redactat şi expediat scrisoarea respectivă ca urmare a faptului că se 
afla sub influenţa ştirilor difuzate de unele posturi de radio străine, îndeosebi a 
postului autointitulat Europa Liberă, audiate în mod frecvent la domiciliu”?. La 
rândul său, o elevă din Cluj-Napoca a deteriorat la începutul lunii februarie 1988 „un 
portret din clasă”, care nu putea fi decât cel al lui Nicolae Ceauşescu, şi şi-a justificat 
gestul prin faptul că s-ar fi aflat „sub influenţa emisiunilor postului de radio Europa 
Liberă”, pe care-l asculta frecvent in camera sa de cămin’. Tot ca urmare „a inten- 
sificării propagandei reacționare” exercitate de acelaşi post de radio, mai multe 
grupuri de tineri şi-au exprimat intenţia sau chiar au încercat să treacă fraudulos 
frontiera de stat, motivându-şi gestul prin lipsa de libertate sau de perspectivă de 
realizare a lor în plan socio-profesional în România în comparaţie cu condiţiile oferite 
de ţările occidentale“. Totodată, documentele Securităţii consemnau faptul că inves- 
titia făcută de REL în timpul de emisie pentru programele muzicale destinate tinerilor 
era una eficientă. Aceasta deoarece un număr din ce în ce mai mare de tineri „audiau 
ştirile transmise de postul de radio Europa Liberă [...], sub motivaţia de a fi la curent 
cu noile melodii de muzică uşoară” şi în acelaşi timp adoptau „un comportament 
libertin, copiat după mişcările protestatare ale tineretului din apus”5, cu referire la 
culturile muzicale rock sau punk, populare în rândul tinerilor români în perioada 
anilor 1980. 

Atribuirea iniţierii unor astfel de acţiuni „duşmănoase” influenţei deosebite pe 
care REL a exercitat-o în rândul ascultătorilor săi români ar putea fi pusă pe seama 
faptului că acesta reprezenta un argument la îndemână şi atotcuprinzător, care putea 
constitui o explicaţie acceptabilă, inclusiv din punct de vedere ideologic, pentru 
apariţia unei asemenea diversitati de manifestări non-conformiste în rândul populaţiei. 

Fără a exclude întru totul ipoteza folosirii abuzive a numelui REL în legătură cu 
iniţierea unor acţiuni „ostile” regimului comunist român, consider că o astfel de 
perspectivă nu poate surprinde complexitatea şi importanţa rolului pe care acest post 


ACNSAS, fond Documentar, dosar 8833, vol. 10, f. 251; dosar 330, vol. 1, ff. 37-37v. 
ACNSAS, fond Documentar, dosar 337, vol. 1, f. 20. 

ACNSAS, fond Documentar, dosar 8833, vol. 25, f. 423. 

ACNSAS, fond Documentar, dosar 8833, vol. 23, ff. 87, 309v ; dosar 8833, vol. 41, f. 35, 
dosar 8833, vol. 45, f. 80. 

5. ACNSAS, fond Documentar, dosar 8833, vol. 23, f. 309; dosar 8833, vol. 10, f. 121. 

de radio l-a avut în viata de zi cu zi a populaţiei, în perioada de dinainte de eveni- 
mentele din decembrie 1989. Pentru că au facilitat un acces neîngrădit la informaţie, 
emisiunile REL au oferit ascultătorilor români datele necesare pentru a putea distinge 
adevărul sau realitatea din spatele asertiunilor propagandei de partid legate de situaţia 
politico-economică internă şi externă. În acest fel, programele au contribuit la formu- 
larea unei opinii critice, care a oferit argumentele necesare detaşării individului faţă 
de regimul comunist român şi liderul său, respectiv a implicării sale într-o serie de 
acţiuni cotidiene de contestare a autorităţii lor. Mult mai important, „ştirile” transmise 
de REL au creat un mod alternativ de a percepe şi înţelege lumea exterioară, care a 
oferit ascultătorilor acestui post de radio posibilitatea de a compara şi înţelege dife- 
rentele, nu doar materiale, dintre experienţa vieţii lor derulate în cadrele restrictive 
impuse de un regim comunist şi multitudinea de oportunităţi accesibile doar pe baza 
unei decizii libere individuale in acest sens dincolo de graniţele nationale. Toate aceste 
elemente se vor regăsi exprimate, sub diferite forme, în cuprinsul scrisorilor pe care 
cetăţenii români le-au adresat postului de radio Europa Liberă. 


Scrisorile 


Scrisorile care ajungeau la REL constituiau subiectul unora dintre cele mai populare 
emisiuni ale REL (Actualitatea Românească, România şi drepturile omului, dar mai 
ales, De vorbă cu ascultătorii)! Conţinutul lor confirma nu doar rezultatele sonda- 
jelor de opinie analizate anterior, dar şi concluziile documentelor elaborate de către 
organele de Securitate, potrivit cărora REL era pe departe cel mai ascultat post de 
radio străin din România. De asemenea, opiniile exprimate prin intermediul scrisorilor 
adresate REL descriau, altfel decât în procentele de audienţă, locul şi rolul important 
pe care acest post de radio îl ocupa in viata de zi cu zi a românilor”. 

Aşa cum documentele fostei Securitati comuniste o indică, scrisorile care ajungeau 
la REL şi erau citite în cadrul emisiunilor sale nu erau trimise prin sistemul poştal 
românesc. Ele erau încredințate de către autorii lor, după caz, cetăţenilor români care 
se deplasau în ţările socialiste vecine, turiştilor sau studenţilor străini, conducătorilor 
auto români sau străini de pe autocamioanele TIR pentru a le trimite REL, prin poştă, 
după trecerea graniţei de stat a României’. În unele cazuri, chiar cetăţenii români 


1. În afara acestora, scrisorile tinerilor români cu dedicatii muzicale erau citite în cadrul 
programelor de profil, cum ar fi Metronom. 

2. Textul unora dintre scrisorile citite la REL se regăsesc publicate în volumul editat de 
Gabriel Andreescu, Mihnea Berindei (editori), Ultimul deceniu comunist. Scrisori către 
Radio Europa Liberă, Vol. 1 1979-1985, Editura Polirom, Iasi, 2010. Spre deosebire de 
scrisorile folosite în elaborarea studiului nostru, cele cuprinse în acest volum, conform 
mărturiei editorilor săi, vorbesc despre fapte, descriu evenimente, nu sunt simple teorii 
privitoare la regimul comunist, p. 1. 

3. ACNSAS, fond Documentar, dosar 8833, vol. 41, f. 36; dosar 8833, vol. 41, f. 80. 

aflaţi în delegaţii sau în vizită la rudele din afara graniţelor ţării se adresau REL prin 
intermediul scrisorilor. 

O parte dintre aceste scrisori trimise cu greu din ţară spre REL subliniau populari- 
tatea ridicată de care se bucura acest post de radio în rândul românilor şi care 
transforma, uneori, ascultatul emisiunilor sale într-un mod de viaţă paralel cu cel 
oficial. Astfel, un corespondent al REL preciza următoarele : 


Sunteţi ascultați de o covârşitoare majoritate a românilor de toate vârstele. În întunericul 
în care fără voia noastră ne-a cufundat regimul comunist şi conducătorul lui, numai 
emisiunile dvs. ne aduc speranţă şi ne satisfac nevoile noastre de adevăr, de cultură şi de 
libertate. Primul gest la deşteptare, dimineaţa, e de a deschide radioul şi să vă ascultăm, 
ultimul seara este de a-l închide”!, în timp ce un altul preciza, la rândul său, că: „Postul 
dvs. de radio reprezintă pentru noi un lucru deosebit. Pentru unii a devenit o adevărată 
manie, culcându-se şi sculându-se cu radioul pe postul dvs.?. 


Totodată, cei care se adresau REL mentionau, în cuprinsul scrisorilor, care erau 
emisiunile lor preferate şi, uneori, motivele pentru care le ascultau. Unul dintre 
corespondentii REL menţiona ca: 


Cea mai iubită emisiune, sau cele mai iubite sunt acelea în care se discută actualitatea din 
tara, Actualitatea românească şi emisiunea De vorbă cu ascultătorii. Nu vă puteţi imagina 
cum sunt discutate şi comentate aceste emisiuni, mai ales cele în care se discută cazuri 
concrete’. 


Într-o altă scrisoare, autorul acesteia nu doar indica titlul emisiunii sale preferate 
din grila de programe a REL, dar şi motivele pentru care aceasta se situa în topul 
preferințelor sale : 


Aproape în fiecare seară, când am posibilitatea, urmăresc cu atenţie emisiunile postului de 
radio Europa Liberă şi în special Actualitatea românească, unde comentariile dvs. umplu de 
satisfacţie inimile tuturor ascultătorilor de bună credinţă din România, deoarece pun punctul 
pe i şi dezbat probleme arzătoare, pe care aparatul de propagandă de la Bucureşti, prin 
intermediul radioului, presei şi televiziunii le trec sub tăcere spre dezinformarea poporului. 


1. Radio Free Europe, Romanian Broadcasting Department, Vlad Georgescu, Radio Free Europe 
Listeners’ Mail no. 112, 3 March 1985, OSA Archivum, HU OSA 300-6-3 Box 14, Letters 
and Appeals from Romania 1983-1985. 

2. Radio Free Europe, Romanian Broadcasting Department, Vlad Georgescu, Radio Free Europe 
Listeners’ Mail no. 35, 3 October 1982, OSA Archivum, HU OSA 300-6-3 Box 13, Letters 
and Appeals from Romania 1982-1983. 

3. Radio Free Europe, Romanian Broadcasting Department, Vlad Georgescu, Radio Free Europe 
Listeners’ Mail no. 35, 3 October 1982, OSA Archivum, HU OSA 300-6-3 Box 13, Letters 
and Appeals from Romania 1982-1983. 

4. Radio Free Europe, Romanian Broadcasting Department, Radio Free Europe Domestic Bloc 
no. 174, 7 October 1982, OSA Archivum, HU OSA 300-6-3 Box 13, Letters and Appeals 
from Romania 1982-1983. 

Un alt corespondent preciza, la rândul său, de ce emisiunea De vorbă cu ascultătorii 
era unul dintre programele sale preferate de la REL: „Prin această emisiune putem 
şi noi oamenii de jos din România să ne vărsăm oful nostru cum se zice, de umilintele 
şi necazurile la care suntem supuşi la tot pasul de parc-că am fi sclavi fără drepturi 
care pot fi vânduți la nevoie”. 

Unii dintre corespondenţi găseau oportun să includă în scrisorile lor şi câteva gân- 
duri pe marginea rolului pe care REL îl ocupa în viaţa lor de zi cu zi. Astfel, un ascul- 


tător considera necesar să includă în mesajul său adresat REL următoarele rânduri : 


Vă mulţumim în numele tuturor românilor din ţară pentru ceea ce faceţi pentru noi. Sunteţi 
singurul nostru mijloc de informare. Sunteţi oxigenul, sunteţi morfina şi mână care cal- 
mează durerea?. 


Tot la funcţia informativă a REL făcea referire şi următorul corespondent pentru 
care programele acestui post de radio constituiau „singurul mijloc prin care putem 
afla şi noi cei din România adevărul despre ţara noastră şi despre lumea din afara 
Cortinei de Fier”?. 

Totodată, existenţa acestui post de radio reprezenta pentru ascultătorii săi singura 
lor legătură cu lumea liberă. Din această perspectivă, emisiunile REL se constituiau 
într-un sprijin moral care confirma şi reconfirma zilnic românilor că cineva sau ceva 
de dincolo de Cortina de fier nu i-a abandonat şi că îi asista în eforturile lor de a 
supravieţui într-un regim opresiv de genul celui instaurat de PCR. În acest sens, într-o 


scrisoare semnată de „lon românul” se puteau citi următoarele rânduri : 


În acele ceasuri de seară ne reculegem în faţa aparatelor de radio şi mai uităm de vici- 
situdinile de peste zi, de toate umilintele îndurate pentru a agonisi copiilor noştri hrana cu 
care să poată supravieţui, pentru a întrerupe puţin năvala minciunilor şi josniciilor se care 
suntem asaltati de îndată ce ieşim din casă. Dacă la noi se scurg necurăţeniile şi minciunile 
în şuvoi de cum deschidem aparatele, de cum privim în treacăt pe un ziar [...] la emisiunile 
dvs. mai respirăm usurati, ne oprim câteva ore să ascultăm adevăruri, îmbărbătare şi 
încredere că nu suntem singuri pe lume”. 


1. Radio Free Europe, Romanian Broadcasting Department, Radio Free Europe Listeners’ Mail 

Un alt ascultător îşi începea scrisoarea adresată REL, „ziarul vorbit al românilor 
de pretutindeni”, cum îl numea el, cu mulţumiri adresate realizatorului emisiunii De 
vorbă cu ascultătorii „şi tuturor celor ce contribuie la emisiunile postului, pentru 
nobila dvs. activitate pusă în slujba idealurilor de libertate a poporului român, de a-l 
informa şi de a-i menţine trează conştiinţa naţională, de a-l face să nu se mai simtă 
singur, lăsat pradă uitării, să ştie că există inimi generoase care bat pentru el”’. 

Mult mai pragmatic, un alt ascultător considera că popularitatea REL se datora 
faptului că opiniile critice exprimate în cadrul programelor sale nu doar coincideau 
cu cele ale majorităţii românilor, dar reprezentau un mod mai puţin primejdios de 
refulare a trăirilor lor negative în legătură cu Nicolae Ceauşescu: „Ne face plăcere 
după ce l-am înjurat o zi întreagă pe „nea Nicu” să mai auzim şi pe calea undelor 
despre incapacităţile acestuia, despre mizeria şi lipsurile prea bine cunoscute de noi 


în fiecare zi”?. 


Concluzii 


Lucrarea şi-a propus să evidentieze, pornind de la trei tipuri principale de surse, locul 
şi rolul pe care REL l-a avut în viata de zi cu zi a românilor în perioada regimului 
comunist. Astfel, in prima parte, folosind rezultatele sondajelor privind audiența 
REL, am identificat şi contextualizat creşterea numărului său de ascultători români, 
precum şi preferinţele lor în materie de programe ale acestui post de radio. Creşterea 
spectaculoasă a audienței departamentului românesc al REL, în cursul anilor 1980, 
s-a datorat atât situaţiei existente în România, cât şi evenimentelor petrecute pe plan 
extern. Subordonarea mass-mediei româneşti promovării fenomenului adulării publice 
a liderului comunist român a determinat o lipsă acută a oricărei informaţii legate de 
situaţia internă şi externă a ţării, dar şi o reducere până la dispariţie a emisiunilor de 
divertisment sau a celor care nu aveau subiecte politice din programul Radioteleviziunii 
Române, mai ales în cea de-a doua jumătate a anilor 1980. Totodată, adâncirea crizei 
politice şi economice a regimului comunist român a determinat un interes sporit din 
partea populaţiei pentru informaţii corecte despre situaţia din România şi evoluţiile 
din plan extern, cu referire mai ales la încercările lui Mihail Gorbaciov de reformare 
a sistemului socialist din Uniunea Sovietică. Această situaţie s-a reflectat şi în prefe- 
rintele ascultătorilor români privind programele transmise de REL. Astfel, de departe 
cele mai ascultate emisiuni erau cele cu profil informativ şi politic. Totodată, pe 


1. Radio Free Europe, Romanian Broadcasting Department, Radio Free Europe Listeners’ Mail 
no. 32, 12 September 1982, OSA Archivum, HU OSA 300-6-3 Box 13, Letters and Appeals 
from Romania 1982-1983. 

măsura monopolizării mass-mediei interne de către manifestările omagiale dedicate 
lui Nicolae Ceauşescu, programele REL care au înregistrat o creştere spectaculoasă 
a audienței au fost cele care abordau, cu precădere, subiecte de politică internă. 

Partea a doua şi a treia a lucrării au subliniat, din perspective diferite, importanţa 
deosebită pe care populaţia a atribuit-o activităţii de ascultare a REL în desfăşurarea 
vieţii sale cotidiene, respectiv modul în care ascultarea REL a devenit pentru ascultă- 
torii săi un mod de rezistenţă cotidiană faţă de regimul comunist român. Scrisorile 
trimise REL confirmau, la nivel individual, rezultatele sondajelor de opinie şi care 
plasau acest post de radio în topul preferințelor ascultătorilor români. Astfel, pentru 
aceştia, audierea programelor REL s-a transformat într-un mod de viaţă paralel cu 
cel oficial, în care această activitate nu reprezenta doar unica sursă de informare 
veridică în legătură cu evenimentele politice interne şi externe, ci şi un mod mai puţin 
periculos de defulare a sentimentelor şi trăirilor negative în legătură cu Nicolae 
Ceauşescu şi regimul său. Transformarea ascultatului REL într-o formă a rezistenței 
cotidiene a populaţiei faţă de regimul comunist român are în vedere funcţia informa- 
tivă îndeplinită de programele acestui post de radio. Pentru că au facilitat un acces 
neîngrădit la informaţie, acestea au contribuit la formularea unei opinii critice care a 
oferit argumentele necesare detaşării individului faţă de regimul comunist român şi 
liderul său şi respectiv a implicării sale într-o serie de acţiuni cotidiene de contestare 
a autorităţii lor. 


Lucia Popa 


„House pARTy” : „artificarea” vieţii cotidiene 
sub comunism 


Dans cette étude, je me propose d’analyser un exemple significatif de transformation des 
lieux quotidiens privés en scénographies alternatives dediées aux manifestations artistiques 
qui fonctionnaient comme des échappatoires face ă la censure politique dans les derniéres 
années du régime communiste de Roumanie. Ensuite je démontrerai que le rapport de ces 
manifestations artistiques alternatives avec le temps a été fortement influencé par le contexte 
politique, car elles sont ,,éphéméres”, produites dans une période limitée, pour que les 
traces de leur existence disparaissent rapidement. La recherche commence par la présentation 
d'un cas insufisament traité par les chercheurs — une serie diactivités artistiques expérimen- 
tales, parfois méme subversives, organisées secrétement a Bucarest, dans la résidence des 
artistes Decebal et Nadina Scriba à travers deux éditions (en juillet 1987 et en août 1988). 
Grace à un réseau etroit d'artistes et à laide d'une camera, quelques scenes de la vie 
quotidienne des artistes ont été ,,artifiées” — elles ont subi un passage de l’état de non-art 
vers l’art — en transgressant par cela la perception ordinaire sur la limite entre l’art et la 
vie quotidienne. La recherche suivante analysera les effets de la politique culturelle pendant 
les derniers années de la Roumanie communiste dans la sphere alternative des plastiques : 
la relation avec le temps et la structure des objets et des actions artistiques „underground ” 
subissent des mutations significatives dans ce contexte particulier. Au niveau iconique ou 
formel, les oeuvres d’art sont transformées évidemment : elles sont éphémères et simplifiées 
autant que possible. Du point de vue iconographique ou narratif, la plupart des oeuvres 
traitent des thémes qui suggérent les événements politiques importants du moment. 


Mots clés : artification, vie quotidienne, communisme, arts alternatifs, subversivité. 


Artele plastice subversive post-,,dezghet” 
în Republica Socialistă România 


Aproape un truism : lucrările de artă nu rămân niciodată într-o sferă estetică „auto- 
nomă”, articulată în vid şi delimitată clar de celelalte domenii ale realităţii, ci sunt 
mai degrabă rezultatul unui melanj de valori şi de structuri narative, un „partaj al 
sensibilului”!, căci artefactul, ca şi imaginarul estetic, este punctul de intersecţie al 
mai multor lumi sociale, profesionale, politice etc., de care se lasă influenţat şi pe 
care le modifică la rândul său. Analiza câmpului artelor plastice dezvoltate în perioada 
unui regim politic totalitar face acest lucru şi mai vizibil: producţia de artă este 
semnificativ controlată de stat şi guvernată de ingerinte ideologice, în dauna unor 
aspecte precum inovaţia stilistică şi iconologică, rafinamentul estetic etc. 

Studiul prezent se axează asupra câtorva efecte (pe care le consider indirecte şi 
involuntare) ale regimului comunist din România survenite în sfera artelor plastice, 
analiza luând în considerare intervalul 1971-1989, epoca post-,,dezghet”. Această 
etapă a comunismului naţionalist marchează o reîntărire drastică a cenzurii, după 
formularea „Tezelor din Iulie” de către secretarul general de partid reîntors din China 
şi Coreea de Nord, unde este impresionat de festivismul comunist şi de amploarea 
pe care o ia acolo cultul personalităţii. La rândul său, Ceauşescu îşi doreşte o 
producţie artistică axată pe noile „realizări ale Republicii”, care să îl legitimiteze ca 
descendent al unor personalităţi istorice etc. 


Totuşi situaţia duplicitară (existenţa unei arte alternative alături de cultura vizuală oficială) 
reuşeşte să se menţină şi chiar să se acutizeze, iar câştigurile estetice din ciclul precedent — 
cel al «dezghetului» politic şi implicit cultural- să fie păstrate de-a lungul anilor 1980 si 
să influenţeze pozitiv existenţa unei producţii artistice independentă de cea oficială’. 


Cenzura instituită in această perioadă lasă artiştilor o serie de opţiuni: dizidenta, 
riscul emigrației nedeclarate, arta subversivă „ascunsă” în intimitatea propriului ate- 
lier, însă fără acces la public şi presă, conformismul (executarea unor lucrări cu scop 
propagandistic) sau un tip de dublu limbaj - „schizoidia” de a lucra, în acelaşi timp, 
opere de elogiere a regimului Ceauşescu şi, în privat, obiecte artistice experimentale, 


strategia de tip „ketman”?. În Republica Socialistă România, reacţiile artiştilor trec, 


Jacques Ranciére, Le Partage du sensible, La Fabrique, Paris, 2000. 

în funcţie de mai multi factori, prin toate aceste categorii. Dizidenta „autentică”, 
asumată, este însă inexistentă, parţial pe fondul unei culturi locale. 

Investigația prezentă se îndreaptă către câteva elemente ale raportului dintre cen- 
zura comunistă şi segmentul alternativ al artelor plastice. Expresia „artă alternativă” 
reuneşte, în acest context, toată gama de artefacte sau evenimente artistice care se 
situează în afara canoanelor ideologice şi estetice impuse oficial de un regim politic 
dictatorial. Din punct de vedere stilistic, artefactele şi acţiunile luate în discuţie se 
înscriu în câmpul experimentelor neo-avangardiste, omise sau sumar analizate atât în 
presa culturală, cât şi în lucrările academice, ceea ce pledează pentru necesitatea 
acestui tip de cercetare. Analiza din paginile următoare nu este o lucrare de istoria 
artei, axată pe inventarierea, descrierea şi clasificarea artefactelor produse într-un 
anumit context istoric şi cultural, ci mai degrabă una de sociologia artei, ocupându-se 
mai ales de înţelegerea raporturilor dintre regimul comunist şi un anumit segment al 
artiştilor alternativi. Cu alte cuvinte, obiectivul principal care străbate cercetarea este 
acela de a arăta, printr-un studiu de caz emblematic, cum şi în ce condiţii s-au putut 
produce lucrări de artă experimentală în Republica Socialistă România. Care au fost 
trăsăturile distincte ale acestei arte ,,silentioase”, ascunse pe cât posibil de curiozitatea 
cenzorilor, şi cum a fost ea influenţată structural, stilistic şi tematic de măsurile 
politice ale timpului ? 


„Ghetoul” artei alternative : „cotidianul” 
transgresat estetic 


Premisa cu care începe studiul este aceea că cenzura comunistă a produs mutații 
notabile nu numai în privinţa artei oficiale, ci chiar şi în sfera artei alternative sub 
câteva aspecte: materialele de lucru, stilul, relaţia cu timpul, spaţiul şi publicul, 
ermetismul semnificatiilor transmise. Aşa cum arată Miklos Haraszti!, condiţiile poli- 
tice dure acompaniate de un regim de cenzură în sfera artelor nu reprezintă neapărat 
o premisă pentru blocarea originalității artiştilor. Dimpotrivă, confruntati cu diferite 
constrângeri ideologice, artiştii pot fi stimulati să inoveze sau să problematizeze mai 
intens raportul lor cu puterea, rolul lor social etc. 

Dacă arta oficială monopoliza spaţiile consacrate (muzeele, galeriile Uniunii Artiş- 
tilor Plastici) şi mediile „clasice” (pictura, sculptura, arta monumentală) şi transmitea 
mesaje permeabile unui public oricât de nepregătit, arta alternativă găseşte o supapă 
originală metamorfozând numeroase aspecte ale vieţii cotidiene în manifestări artistice. 

În acest studiu, voi analiza un exemplu semnificativ de transformare a unor spaţii 
cotidiene private în scenografii de acţiuni alternative, ca metodă de „evadare” de sub 
atenţia cenzorilor. În subsidiar, îmi propun să demonstrez faptul că relaţia acestor 


1. Miklos Haraszti, The Velvet Prison. Artists under State Socialism, M.W. Books, Londra, 
1987. 

acţiuni artistice alternative, cu timpul, a fost esenţial influenţată de contextul politic : 
ele sunt „efemere”, se petrec într-o anumită durată determinată, pentru ca urmele 
existenţei lor să dispară rapid. 

Efectele cenzurii comuniste asupra artelor plastice alternative luate în discuţie în 
această cercetare pot fi sintetizate prin expresia „artificarea vieţii cotidiene”. Termenul 
propus pentru desemnarea acestei acţiuni este un neologism provenit din limba engleză 
(artification), fiind atât de recent introdus în lexicul anglofon, încât cu greu poate fi 
găsit în dicţionare. În limba engleză, artification are conotaţii peiorative : „artification 
ar însemna fabricarea artificialului, înţeleasă ca o operaţie puţin glorioasă a procesului 
de comercializare, una care distruge autenticitatea lucrurilor”. În 2004, un specialist 
în sociologia artei, Roberta Shapiro, a propus în cadrul unui congres internaţional 
francofon de sociologie, organizat la Tours, o nouă acceptie a termenului, pe care îl 
traduce in limba franceză prin echivalentul artification. În 2011, termenul este con- 
sacrat în câmpul ştiinţelor socio-umane prin publicarea în Franţa a unui volum colectiv 
coordonat de Nathalie Heinich şi Roberta Shapiro: De /'artification. Enquêtes sur le 
passage à l’art. 

Pentru prima dată tradus în limba română, în studiul prezent, termenul artificare 
este un cuvânt utilizat în accepţia propusă şi promovată de specialişti în sociologia 
artei în Franţa şi trimite la definirea artei ca procesualitate : el desemnează anumite 
persoane, acţiuni şi obiecte care suportă un pasaj dinspre ceea ce este considerat 
„non-artă” către statutul de „artă”. Cu alte cuvinte, această perspectivă refuză reifi- 
carea persoanelor, obiectelor şi acţiunilor artistice : acestea nu sunt „date” ca atare, 
ci sunt transfigurate sau transgresate pentru a deveni „artă”, prin intermediul unei 
reţele de agenţi de legitimare ce acţionează în diferite câmpuri sociale : muzee, galerii 
de artă, o legislaţie, critici de artă, instanţe juridice, presa, case de licitaţii, experţi 
în vânzări de obiecte de artă, curatori, un grup de reprezentări (care a traversat mutații 
substanţiale de-a lungul istoriei) despre ce înseamnă arta, literatura de istoria artei, 
esteticienii, publicul etc. 

Astfel, această cercetare este o analiză a artificării vieţii cotidiene de către câteva 
grupuri de artişti alternativi în ultimele două decenii ale comunismului românesc. 
Întrucât unicul agent al artificării oficiale era Statul care, la rândul său, delega o serie 
de agenţi secundari, artiştii români găsesc ca soluţie pentru a dezvolta experimente 
originale transgresarea sau/şi subvertirea vieţii cotidiene, artificând-o. 

Exclus în mod obişnuit din logica aşa-numitei „culturi înalte”, cel mult perimetru 
al unui estetism „minor” şi mai degrabă „practic”, cotidianul este deodată transgresat 
sub ambele sale coordonate primordiale - timpul şi spaţiul - pentru a deveni obiect 
al unei experimentări estetice dintre cele mai rafinate. În felul acesta, în mod paradoxal, 
proiectul estetic final al stalinismului şi cel al (neo)avangardelor artististice îşi dau 
întâlnire pe tărâmul cotidianului. 


1. Roberta Shapiro, „Qu'est-ce que l’artification?”, în XVIème Congres de Association 
internationale de sociologie de langue francaise, L’individu social, Tours, iulie 2004, p. 1. 

2. Nathalie Heinich, Roberta Shapiro (eds.), De l’artification. Enquêtes sur le passage à l’art, 
Editions de l'Ecole des Hautes Etudes en Sciences Sociales, Paris, 2011. 

Specialistul în teoria artei Boris Groys susţine că Stalin anexase artele pentru a 
transforma, în cele din urmă, viaţa cotidiană în spaţiu de experiment estetic : coordo- 
nată în cele mai mici detalii de un grup de „tovarăşi” politicieni, viaţa privată a 
cetăţenilor „egali” trebuia să urmeze, într-o utopie atent planificată, indicaţiile pri- 
mite de la „Centru”, întocmai ca într-un scenariu artistic. Cotidianul ritualizat estetic 
de stat era „opera totală”! la care aspirau corifeii comunismului. Pe de altă parte, 
avangardele s-au impus întotdeauna prin transgresarea de noi limite stilistice, tematice, 
estetice, provocarea finală fiind renunţarea la „ghetoizarea” artei ca teritoriu şi obiect 
distinct de viata cotidiană. Cu alte cuvinte, şi pentru cei mai revoluționari artişti, 
„opera totală” însemna tot artificarea cotidianului. 

În ultimele două decenii ale comunismului românesc, Statul şi artiştii neoavan- 
gardişti rivalizau, cel mai probabil fără a fi conştienţi, în acest proces de artificare a 
vieţii cotidiene, deşi utilizând metode şi având motivații profund diferite. În timp ce 
Statul se străduia să controleze mai bine masele, având acces chiar şi la viaţa lor 
privată, ca în distopia scrisă de George Orwell’, neoavangardiştii căutau o supapă de 
evadare din cenuşiul vieţii sub comunism, satisfacerea unor aspirații estetice care 
veneau în întâmpinarea noutăţilor din Europa de Vest (în măsura în care putea avea 
acces la aceste noutăţi) şi o distincţie? viitoare, într-o nesigură, dar mult-aşteptată, 
eră postcomunistă. Dacă Statul dorea să transforme viaţa maselor într-o „operă totală”, 
artiştii încercau o paradoxală artificare a cotidianului „elitei”, folosind mijloace teh- 
nice dintre cele mai simple şi mai necostisitoare, adevărată „estetică a sărăciei”. În 
continuare, voi analiza, limitându-mă la câteva exemple, cea de a doua reţea care a 
produs undeground această „operă totală” - artificarea cotidianului, in Republica 
Socialistă România după 1971: reţeaua artiştilor alternativi. 

Din punct de vedere metodologic, studiul este unul interdisciplinar, reunind instru- 
mente specifice istoriei (analiza arhivelor personale ale artiştilor, în acest caz), istoriei 
artei (analiza unor artefacte şi a unor acţiuni artistice) şi sociologiei (interviuri cali- 
tative în profunzime cu artiştii). O analiză încă în lucru a dosarelor relevante pentru 
subiect aflate la CNSAS susţine ipoteza că, deşi Securitatea era informată în legătură 
cu aceste acţiuni artistice, în general le tolera, întrucât erau marginale, fără impact 
social puternic, şi cu un mesaj ermetic, inaccesibil unui public nepregătit. De aseme- 
nea, aceleaşi dosare demonstrează că, de cele mai multe ori, semnificaţiile acţiunilor 
nu erau înţelese de agenţii Securităţii, chiar şi când ele aveau o orientare dizidentă, 
de critică explicită a regimului politic. Explicaţia cea mai plauzibilă este legată tot 
de ermetismul acelor acţiuni. Întrucât acţiunile artiştilor alternativi au fost fie ignorate 


Boris Groys, Staline, œuvre d'art totale, Jacqueline Chambon, Paris, 1990. 

George Orwell, Nineteen Eighty-Four, Secker and Warbour, Londra, 1949. 

3. Cuvântul ,,distinctie” este aici utilizat în accepţia lui Pierre Bourdieu: căutarea recunoaşterii 
sociale în calitate de membru sau membri ai unei elite profesionale (vezi Pierre Bourdieu, 
La Distinction. Critique sociale du jugement, Les Edition du Minuit, Paris, 1979). 

4. Călin Dan, „Estetica sărăciei”, în Magda Cârneci (coord.), Experiment în arta românească 

după 1960, Centrul Soros pentru Artă Contemporană, Bucureşti, 1997. 

de Securitate, fie greşit interpretate, am optat pentru a analiza acest proces de artificare 
a vieţii cotidiene prin prisma plasticienilor, omiţând viziunea agenţilor de informare, 
deci cercetarea nu ia în calcul arhivele de la CNSAS. 


Actionismul românesc 


Toate acţiunile şi artefactele discutate în această lucrare sunt, aşa cum arătam mai 
sus, marcate de o relaţie aparte cu timpul: mai întâi, ele au fost concepute ca lucrări 
dinamice, cu diferite structuri narative care necesită o durată determinată. Mai degrabă 
acţiuni decât obiecte statice (sau instalaţii asamblate şi deconstruite într-un interval 
temporal delimitat), ele s-au petrecut aproape întotdeauna într-o durată scurtă, în general, 
nu au fost repetate şi au fost concepute pentru a se desfăşura şi consuma într-un 
interval temporar scurt. Pentru că acest raport cu timpul implică o structură narativă 
cu momente specifice, ele se aseamănă structural cu secvențele teatrale şi nu au fost 
„inventate” ca genuri artistice în România sau în fostul bloc sovietic, ci în Europa de 
Vest, unde au apărut la intersecţia unor curente precum neo-dadaismul, Fluxus, neo- 
avangardele, actionismul vienez etc. Aceste acţiuni experimentale sunt, de cele mai 
multe ori, instalaţii, happening-uri sau performance-uri. Deşi primele acţiuni de acest 
tip au apărut în Europa de Vest, în Republica Socialistă România ele au cunoscut o 
amploare deosebită pentru că funcționau asemenea unei supape în raport cu constrângerile 
sistemului politic. În felul acesta, ele reprezentau o metodă de a experimenta în secret 
genuri artistice noi, aproape de tendinţele vestice apreciate de plasticienii români. 
Specialistul în Teoria artei, Ileana Pintilie, pledează convingător pentru a delimita 
aceste evenimente alternative produse în Europa de Est înainte de prăbuşirea regi- 
mului comunist prin termenul „acţionism”!. Tradus din limba engleză, ,,actionismul 
denumeşte un tip de performance în care artistul devine performerul producţiilor 
regizate de el însuşi, accentul fiind deplasat de la obiect către subiect”?. Spre deose- 
bire de performance şi de happening, experimentul actionist nu presupune existenţa 
unui public?. Într-adevăr, în perioada regimului comunist, acest public era, de foarte 
multe ori, inexistent sau redus la un cerc foarte îngust de apropiaţi, ceea ce i-a 
transformat pe artiştii români în outsideri deopotrivă ai lumii artei oficiale din Repu- 
blica Socialistă, dar şi ai artei internaţionale. Condiţia marginală a artiştilor în acea 
perioadă, conjugată cu raritatea materialelor documentare (înregistrările video, foto- 
grafiile documentare care sunt relative la acţiunile alternative sunt putin numeroase, 
la fel ca şi memoriile scrise ale artiştilor sau articolele şi diferitele materiale semnate 
de istorici sau critici de artă) reprezintă date de pornire dificile pentru demersul 


1. Ileana Pintilie, Actionism in Romania during the Communist Era, Editura Idea Design Print, 
Cluj-Napoca, 2002. 

2. Ibidem, p. 8. 

3. Ibidem, p. 9. 

cercetătorului contemporan care se străduieşte să reconstituie o imagine acurată a 
fenomenului acţionist. Apelul la memoria individuală sau colectivă a artiştilor, prin 
intermediul istoriei orale, reprezintă una dintre puţinele resurse disponibile. 

Cele mai multe experimente artistice actioniste pot fi clasificate în felul următor, 
luând în discuţie câţiva parametri discutati in mod special in acest articol : 


A) acţiuni în spaţii private/actiuni în spaţii publice 
B) acţiuni colective/actiuni solo 
C) acţiuni înregistrate video sau documentate fotografic/actiuni neînregistrate 


Urmând această clasificare, am ales un studiu de caz axat pe o acţiune artistică 
de tip colectiv desfăşurată în două ediţii, într-un spaţiu privat. De asemenea, este 
vorba despre câteva experimente înregistrate video sau fotografic, pornind de la 


aer: 


de a consulta în permanenţă materialele documentare. 


Artă oficială „eternă” versus artă alternativă „efemeră” 


Evenimentele luate în discuţie în acest studiu au fost concepute pentru un anumit 
public, deci pentru a fi expuse, deşi într-o formă discretă. Etimologic, cuvântul 
„expoziţie” provine din latinescul „exbitio”, derivat al verbului „exbiteo”, adică a 
prezenta, a înfățișa sau a arăta ; „ceea ce este expus este acceptat pentru a fi infatisat 
public, pe scenă sau in agora şi, de aceea, este subiect de evaluare”’. Acest simplu 
demers etimologic trimite deja la întrebări despre unde, cine şi ce poate expune, cine 
aprobă expoziţia etc. În felul acesta, expoziţia îşi depăşeşte funcţia de spaţiu de 
prezentare a artei: ea devine, tot mai evident, o zonă în care se gestionează raporturi 
de putere şi ideologii. 

În regimurile comuniste din Europa Centrală şi de Est, principalul actor care 
acorda dreptul de a expune în galeriile de artă era statul. Tot acesta decidea nu de puţine 
ori tematica şi stilul lucrărilor de artă, subsumate canoanelor realismului-socialist. 
Acest monopol asupra discursului artistic transformă statul în principala sau uneori 
unica instanţă cu dreptul de a legitima un obiect ca fiind artistic, acceptabil pentru a 
fi expus în spaţii consacrate. Paralel, însă, apare o lume artistică alternativă, uneori 
underground, care deconstruieşte subversiv discursul de auto-legitimare prin artă al 
regimului comunist. Statul şi artiştii aspiranti la dreptul de a experimenta stilistic 
încep un joc de negocieri practic infinite, iar uneori neînțelegerile se transformă în 
conflict deschis, în care se forjează ceea ce s-a numit dizidenta artistică. Socialismul 
românesc a fost însă contrapunctat de o dizidenţă artistică anemică, aproape inexistentă. 
Cauzele reacţiilor moderate ale artiştilor în raport cu puterea politică sunt variate - de 


1. Piotr Piotrowski, In the Shadow of Yalta. Art and the Avant-Garde in Eastern Europe 
1945-1989, Reaktion Books, Londra, 2009, p. 6. 

la un anumit specific cultural, la natura regimului şi până la anumite particularităţi 
comportamentale declanşate de tradiţia religioasă etc. -, însă ele nu fac obiectul 
studiului prezent. Duritatea regimului nu a fost constantă şi uneori acesta acţiona în 
sfera culturală relativ haotic : tolera uneori în spaţii expoziţionale numeroase eveni- 
mente cu caracter puternic experimental, iar alteori închidea brusc anumite expoziţii, 
în absenţa unei coerente ideologice evidente. 

Statul manifesta însă o preferinţă de netăgăduit pentru mediile artistice „clasice” 
şi pentru genurile monumentale, care fac transparentă aspiraţia la un timp al „eter- 
nitatii”. Frescele murale, monumentele supradimensionate din spaţiile publice şi tablou- 
rile de mari dimensiuni, nu de puţine ori, sugerează acelaşi lucru, iar această aluzie 
este potentata de omniprezenta unicului şi ambiguului stil artistic promovat de Stat — 
realismul socialist, adevărată „estetică imposibilă”!. Toate lucrările realizate după 
canoanele acestui „curent” par să îşi înscrie firul narativ într-un prezent continuu, 
alt substitut al „eternităţii”?. Dimpotrivă, artiştii alternativi evitau genurile ,,statice” , 
optând pentru acţiuni mai degrabă decât pentru obiecte artistice sau pentru artefacte 
„temporare”, de genul instalaţiilor. Ce este o instalaţie ? 


O sculptură extrem de solicitantă, care are nevoie de mai mult spaţiu şi mai multă asistenţă 
tehnică decât o piesă de artă „obişnuită”, care este foarte dificil de transportat şi foarte 
fragilă în lupta cu duşmanii naturali ai artei - praful şi lumina. Instalaţiile, ca şi oamenii, 
îmbătrânesc şi se uratesc. Instalaţiile sunt dependente de timp; de aceea au nevoie de 
fotografie”. 


Cauzele acestei opţiuni evidente a artiştilor alternativi pentru genurile „efemere”, 
cu materiale de lucru precare, sunt multiple: nevoia de a inova şi de a se diferenţia 
clar de arta propagandistică, teama de a nu fi descoperiţi de Securitate (de unde optiu- 
nea pentru acţiuni de scurtă durată şi care să nu lase „urme” ce îi pot deconspira), 
dar şi condiţiile de lucru şi de expunere - locuinţele proprii, cu materiale relativ 
ieftine. La toate acestea se adaugă faptul că artefactele rezultate în urma acestor 
acţiuni nu urmau să fie cumpărate ulterior, întrucât artiştii nu se aşteptau să îşi poată 
prezenta vreodată lucrările pe o piaţă de artă. Astfel, cheltuielile nu erau amortizate 
niciodată, de unde preferința pentru materiale şi metode de lucru ieftine. 

De asemenea, artiştii recurgeau şi la acţiuni, purtând şi ele semnele efemeritatii. 
Deşi intervenţiile artistice experimentate în spaţii publice nu erau întotdeauna interzise, 
uneori eforturile pentru a negocia cu puterea şi riscul interogatoriilor Securităţii, ca 
şi cel de a vedea o expoziţie publică închisă la câteva zile după vernisaj“ erau motivații 


Régine Robin, Le réalisme socialiste. Une esthétique impossible, Editions Payot, Paris, 1986. 

permitea aproape aleatoriu expoziţii conţinând elemente alternative. 

suficient de puternice pentru a experimenta mai degrabă în spaţii private. Cotidianul 
se încarcă în felul acesta de valenţe artistice neaşteptate şi devenea spaţiul de expe- 
rimentare al artiştilor. Cu alte cuvinte, coordonatele spaţiu şi timp cotidian treceau 
printr-un proces de „artificare”. 

Unul dintre cele mai cunoscute evenimente de artă experimentală cu participare 
colectivă, în perioada regimului comunist din România, este expoziţia „House 
pARTy”, cu două ediţii, desfăşurate de-a lungul câtorva zile : în iulie 1987 şi august 
1988. Gazdele şi iniţiatorii acţiunii au fost soţii Decebal şi Nadina Scriba, care au 
pus la dispoziţie reşedinţa lor din Bucureşti, iar alături de ei au participat, la ambele 
ediţii, Călin Dan (n. 1955), Wanda Mihuleac (n. 1946), Andrei Oişteanu (n. 1948), 
Dan Stanciu (n. 1952), la care s-au adăugat, la ediţia din 1988, Teodor Graur (n. 1953) 
şi Iosif Király (n. 1957). După cum explică Decebal Scriba! într-un interviu acordat 
revistei Arta, 


dacă iniţiativa organizării evenimentului a fost a mea, între altele pentru că dispuneam de 
un spaţiu relativ generos pentru vremea aceea (locuiam într-o casă veche cu curte, în 
cartierul Mitropoliei), ea s-a concretizat cu ajutorul lui Călin Dan (care i-a invitat pe Dan 
Mihălţianu, Iosif Király şi Teodor Graur) şi al Wandei Mihuleac (care a avut iniţiativa 
înregistrării video şi l-a adus pe Ovidiu Bojor, cel care a filmat acţiunea). 


Acţiunea este un exemplu de artificare a vieţii cotidiene : se desfăşoară în casa 
unui cuplu de artişti, în timpul liber al participanţilor, este un eveniment nu numai 
neoficial, dar reuşeşte pe alocuri chiar să capete note subversive. Ce asigură trans- 
gresarea cotidianului şi justifică eticheta de „artă” ? Până aproape de jumătatea 
secolului XX, artificarea este rezultatul acţiunilor conjugate (concrete sau simbolice) 
ale unei reţele profesionale : artiştii care realizează opera de artă, muzeul, galeria de 
artă sau alt cadru institutionalizat de expunere şi legitimare a artefactelor, criticii de 
artă, experţii de la casele de licitaţie, istoricii artei etc.. Către sfârşitul secolului XX, 
apar numeroase mutații în câmpul artei, având ca rezultat, alături de alte aspecte, 
scurtarea listei de condiţii pentru artificarea unui obiect sau a unei acţiuni. În conti- 
nuare se poate vorbi însă despre un „câmp artistic” tot mai redus, cu tot mai puţini 
actori şi despre un „habitus cultivat”* - ansamblu de reguli, canoane şi savoir-faire 
acumulate în timp şi înăuntrul unor reţele educative şi profesionale de către artişti. 

În cazul luat în discuţie, procesul de artificare - pasajul dinspre non-artă către 
artă - traversează două etape: mai întâi, câţiva artişti decid să realizeze două serii 
de acţiuni artistice, iar calitatea lor de artişti „consacraţi” (prin diplome de studiu în 


1. Decebal Scriba trăieşte în Avon (Franţa), unde creează fotografii conceptuale, instalaţii, 
performance-uri şi 0 serie de lucrări în medii mixte. 

cadrul unor instituţii de arte plastice, o serie de expoziţii şi o întreagă reţea profesio- 
nală care îi recunoaşte ca atare) este deja suficientă pentru a legitima transgresarea 
unei locuinţe private ce devine spaţiu expozițional ; în al doilea rând, acţiunea este 
concepută şi pentru un public potenţial, fiind documentată prin fotografii şi înregis- 
trată video, pe casetă VHS, (deşi autorul înregistrării, Ovidiu Bojor, nu este un artist, 
adesea, în mod evident, nu îi sunt foarte clare semnificaţiile acţiunilor, ca urmare, 
înregistrarea are o derulare narativă de tip documentar şi nu e o mise-en-scene 
cu valoare artistică distinctă). Înregistrarea este, însă, incompletă şi, pe alocuri, 
neclară, sau chiar pare să confere noi semnificaţii acţiunilor, spre nedumerirea artiş- 
tilor participanţi. 

Pentru a reconstitui firul epic al evenimentului, caseta VHS trebuie analizată în 
paralel cu „filmul” memoriei colective şi individuale a participanţilor. Nu numai că 
interviurile cu artiştii contribuie la clarificarea acţiunilor luate în discuţie aici, dar 
discursul lor face parte din această legitimare artistică a evenimentelor. Acţiunea 
„House pARTy” reprezintă un adevărat „lieu de mémoire”? pentru istoria artei alter- 
native din Republica Socialistă: astăzi ea reprezintă unul dintre cele mai citate 
evenimente româneşti antedecembriste de acest gen, fără a fi fost, totuşi, până acum, 
subiectul unui studiu distinct. „House pARTy” este menţionată doar lacunar şi pe 
scurt în câteva cataloage şi compendii dedicate artei antedecembriste. 

În 2010, înregistrarea realizată de Ovidiu Bojor a fost prezentată în cadrul expoziţiei 
colective de artă experimentală românească, din anii 1980 şi 1990, „When History 
Comes Knocking : Romanian Art from the 80s and 90s in Close Up”, curatoriată de 
Judit Angel şi vernisată la galeria Plan B Berlin*®. Accesibilă abia recent in format 
digital“, înregistrarea nu poate fi găsită în vreo arhivă sau bibliotecă publică şi nici 
măcar într-un centru artistic, astfel că cercetătorul interesat de subiect are doar 
opţiunea de a contacta participanţii la „House pARTy” pentru a împrumuta o copie 
a înregistrării”. 

Plasarea seriei de acţiuni artistice în casa soţilor Scriba devine cadrul spatio-tem- 
poral al „memoriei colective”€ a artiştilor. Interviurile cu artiştii, chiar după 25-26 
de ani de la derularea evenimentului, au fost cu siguranţă facilitate de acest catalizator 
mnemonic - imaginea mentală a casei din vechiul cartier de lângă Mitropolie a celor 
doi artişti, alături de curte şi dependendinte. Astăzi, casa respectivă nu mai păstrează 


Interviu cu Decebal Scriba, 13 septembrie 2013. 
. În accepţia acordată expresiei în volumul Pierre Nora (coord.), Les lieux de mémoire, 
Gallimard, Paris, 1994. 

3. Mai multe informaţii şi imagini pe site-ul oficial al Galeriei Plan B : http : //plan-b.ro/index. 
php ? /exhibitions/expo-berlin-when-history-comes-knocking. 

în format digital. 

5. Pentru acest studiu am consultat o copie a înregistrării digitale oferită de artistul Decebal 
Scriba. 

nimic din structura veche, întrucât ea a fost vândută de soţii Scriba, după ce au 
emigrat şi s-au mutat la Fontainebleau-Avon (Franţa)!. Memoria colectivă a artiştilor, 
structurată în jurul acestui cadru, reprezintă unul dintre elementele ce contribuie la 
pasajul către artă a acţiunilor luate în discuţie. Acest studiu foloseşte deopotrivă ca 
instrumente metodologice analiza înregistrării respective, cât şi a unor materiale de 
arhivă personală ale artiştilor participanţi, şi interviuri semistructurate cu aceştia. 
Întrucât evenimentul s-a desfăşurat în ambele etape cu spectatori puţini (soţii ale 
participanţilor şi câţiva prieteni) sau fără spectatori, încadrarea sa în genul „expo- 
zitie” ar fi fost aproape imposibilă în absenţa camerei video. „House pARTYy ar fi 
rămas o petrecere privată între artişti, dacă nu am fi adus un cameran”, explică artista 
Wanda Mihuleac?. Unul dintre participanţii la ambele ediţii House pARTy, artistul şi 
antropologul Andrei Oişteanu, descria astfel seria celor două manifestări : 


Un şir de manifestări artistice, nu numai neconvenţionale, neoficiale, neformale, dar şi 
subterane şi, în bună măsură, subversive, având în vedere atmosfera irespirabilă şi situaţia 
socio-politică a României în ultimii ani (cei mai duri) ai dictaturii comuniste”. 


Gazda acţiunii, artistul conceptual Decebal Scriba (alături de soţia sa, Nadina 
Scriba) a fost interesat încă din perioada studenţiei de acţiuni artistice alternative, 
eclectice, iar în grupul său de prieteni se numărau adesea muzicieni, scenografi, care 
au devenit ulterior nume sonore. Aceşti artişti erau atraşi mai degrabă de genuri noi, 
experimentale, mai ales performance şi happening, printre altele şi pentru că ele 
reflectau un model de viaţă „occidentală” la care aspirau. Pe de altă parte, adoptând 
aceste genuri îndrăzneţe, ei au găsit o metodă de a contesta arta oficială şi cerinţele 
ideologice propagate în sfera artelor plastice prin reţeaua Uniunii Artiştilor Plastici”. 
„Eram un grup de prieteni care studiau artele plastice, designul, teatru, muzica şi 
lucram împreună din când în când la proiecte ; era ceva nou, diferit, îndrăzneţ, snob 
şi ne ajuta să visăm la o lume diferită şi la un stil de viaţă diferit”>. 

Artista Wanda Mihuleac a avut un rol important în realizarea acestui eveniment, 
mai ales prin aceea că ea crease deja în Bucureşti o tradiţie a manifestărilor artistice 
eclectice, la care erau invitaţi să participe şi să colaboreze intelectuali şi artişti cu 
preocupări variate. Această îmbinare de emulatie intelectuală şi de suprapunere a 
activităţilor artistice peste cercetări teoretice, din domenii precum filosofia, semio- 
tica etc., a produs multiple reţele intelectuale şi expoziţii de artefacte variate”. În 


Interviu cu Decebal Scriba, 13 septembrie 2013. 

Conform unui interviu cu Wanda Mihuleac, 28 august 2013. 

3. Ileana Pintilie, Actionism in Romania during the Communist Era, Editura Idea Design Print, 
Cluj-Napoca, 2002. 

4. Conform unui interviu cu Decebal Scriba, 23 martie 2013. 

5. Fragment dintr-un interviu nepublicat, acordat de Decebal Scriba prof. Kristine Stiles (Duke 
University) (1998) (document accesat în arhiva personală a artistului, cu permisiunea acestuia). 

6. Laura Hoptman, Tomas Posiszy (eds.), Primary Documents. A Sourcebook for Eastern and 

Central European Art since the 1950s, MIT Press, Cambridge, 2002. 

pofida frecvenţei relativ ridicate a acestor manifestări, incoerenta politicii culturale a 
Securităţii, care închidea pe neaşteptate unele evenimente (e.g. uneori pe criterii 
antisemite „existau prea multi artişti evrei pentru gustul Securităţii în anumite mani- 
festări”!), i-a împins adeseori pe plasticieni în „subteran”, unde concepeau evenimente 
secrete înregistrate mai ales pentru „posteritate”?. 

Dincolo de afinitatile de ordin stilistic şi de gândire între participanţii la „House 
pARTy ”, invitatiile au fost făcute şi în funcţie de alte criterii, mai degrabă de ordin 
etic, cel mai important dintre acestea fiind ,,discretia” şi absenţa de conexiuni cu 
Securitatea : „aveam încredere că între cei prezenţi nu exista vreun turnător”5. Numă- 
rul relativ redus al participanţilor se poate explica prin aceeaşi nevoie de siguranţă : 
prea mulţi invitaţi însemna un risc crescut ca evenimentul să ajungă la urechile 
Securităţii, ceea ce putea crea mai ales probleme gazdelor“. Dacă soţii Scriba au avut 
impresia că ar fi fost spionati în cursul uneia dintre cele două ediţii „House pARTy” 
de agenţi ai Securităţii, ceilalţi participanţi se îndoiesc de acelaşi lucru. „Dacă înregis- 
trarea video House pARTY va fi ajuns cumva sub ochii «lucrătorilor» din Securitate, 
înclin să cred că ceea ce au văzut le-a depăşit sau le-a blocat înţelegerea. Caracterul 
subversiv al experimentului House pARTy era unul implicit, nu explicit, subversivi- 
tatea sa devenind evidentă numai prin raportare la manifestările artistice permise în 


vremea aceea”>. 


„House pARTy”, ediţia iulie 1987 


Într-unul dintre primele cadre ale înregistrării din 1987, soţii Scriba sunt filmati in 
dormitorul casei, lăsând impresia că dorm, în timp ce deasupra lor poate fi văzută o 
instalaţie din hârtie în mijlocul căreia este decupat profilul desenat al unui cuplu care 
doarme, dublând astfel ca în oglindă imaginea „reală”. Instalaţia — intitulată „Tristan 
şi Isolda” (vezi figura 1) - îi aparţine criticului de artă şi artistului Călin Dan, care 
nu a repetat acţiunea respectivă într-un alt context. Concepută special pentru eveni- 
mentul din casa soţilor Scriba, „efemeră” prin excelenţă, lucrarea ironizează „acea 
imagine convenţională a cuplului burghez în plin confort domestic”®, dar şi repre- 
zentările idealizate ale dragostei de care este împânzită iconografia artistică din 
majoritatea culturilor. Interpretarea poate merge mai departe însă, căci imaginarul 
colectiv românesc din ultimul deceniu al comunismului începuse să fie dominat de 
acest spectru al cuplului - soţii Ceauşescu. 


Interviu cu Wanda Mihuleac, 10 august 2013. 
Interviu cu Andrei Oişteanu, 6 octombrie 2013. 
Ibidem. 

Ibidem. 

Interviu cu Dan Stanciu, 28 septembrie 2013. 
Interviu cu Călin Dan, 13 octombrie 2013. 

Figura 1. Călin Dan, „Tristan şi Isolda” (performance şi instalaţie) (1987) 


În egală măsură, lucrarea este şi o ironie în legătură cu iconografia tablourilor 
realist-socialiste semnate de „artiştii de curte”, care aveau adesea sarcina de a infatisa 
ca un laitmotiv cuplul Elena şi Nicolae Ceauşescu. Dincolo de tematică, amprenta 
contextului istoric poate fi sesizată analizând lucrarea şi în privinţa materialelor puţin 
costisitoare folosite şi a efemeritatii sale. Prin intermediul unor tehnici artistice 
simple, un fragment de cotidian suportă un pasaj către artă, astfel devine artificat. 

Într-un cadru ulterior, o instalaţie a Wandei Mihuleac, „Faustina sau transferul de 
identitate” (vezi figura 2) - un scaun pe a cărui tapiserie sunt prinşi mai multi fluturi, 
cu un efect de pictură în trompe l'oil-este însoţită de o intervenţie a lui Andrei 
Oişteanu, care recită un poem neo-dadaist scris de el însuşi?. „Poemul-slogan” îmbracă 
note subversive prin aceea că vocea monotonă a recitatorului, ca şi titlul şi aglomerarea 
de substantive din text, toate acestea ridiculizează discursurile ţinute de liderii comu- 
nişti, în cazul respectiv, Nicolae Ceauşescu. 


1. Adrian Cioroianu, Ce Ceauşescu qui hante les roumains, le mythe, les representations et le 
culte du Dirigeant dans la Roumanie communiste, Editura Curtea Veche, Bucureşti, 2005. 
2. Conform unui interviu cu Andrei Oişteanu, 6 octombrie 2013. 


244 LUCIA POPA 


Figura 2. Wanda Mihuleac, „Faustina sau transferul de identitate” 
(performance şi instalaţie) (1987) 


Este de remarcat faptul că recitatorul nu poate fi văzut niciodată în film, în cadrul 
acestei acţiuni, cameramanul fiind concentrat asupra instalaţiei realizate de Wanda 
Mihuleac. Vocea lui Andrei Oişteanu se abstractizează în felul acesta şi lasă imagi- 
natia liberă spectatorului în privinţa identităţii recitatorului. Ambiguitatea se poten- 
ţează în momentul în care în cadrul filmat poate fi văzut şi câinele soţilor Scriba, 
care poartă pe spate o pânză inscripționată simplu cu „EU”. 

Această intervenţie este semnată de Wanda Mihuleac şi reprezintă o metaforă a 
unui posibil „transfer de identitate”!. În context, toată scena poate fi citită şi ca un 
transfer de identitate între artist şi un personaj politic imaginar, unul al frazelor „de 
lemn”. Poemul alătură, în stil neo-dada, cuvinte sonore, şocante uneori: „câini 
vagabonzi, cardinali puhavi”, „maşina demarează, munca onoreaza”, „pasta de dinţi 
transparentă, scobitori parfumate”, „nu vă înghesuiți : este destul pentru fiecare”, o 
înşiruire voit absurdă de formulări, un sarcasm despre „limba de lemn”?, un puzzle 
de slogane şi sintagme repetitive care, aşezate aproape în orice ordine, produc acelaşi 
înţeles ambiguu. Treptat, Oişteanu strecoară aluzii politice din ce în ce mai evidente : 


x 


„nevoi inventate”, „intuiţia e confundată cu eruditia”, „clasa supusă” şi „clasa sus- 
pusă”, „ideologi dresori”, „politicieni scamatori”, „clowni artişti”. 

Camera de filmat surprinde apoi un alt cadru - curtea soţilor Scriba - unde Andrei 
Oişteanu spală sub jetul unui robinet picioarele unui manechin de plastic negru (vezi 


figura 3) 


1. Interviu cu Wanda Mihuleac, 25 august 2013. 
2. Francoise Thom, La langue de bois, Julliard, Paris, 1987. 

Figura 3. Andrei Oişteanu, Fără titlu (performance şi instalaţie) (1987) 


Ironică, scena face referire la „ritualul” care trebuie performat de către artiştii de 
„curte” sub un regim totalitar : linguşirea puterii politice. Dacă în parabola religioasă 
această imagine „clasică” a spălării picioarelor subliniază rolul chatartic al umilintei, 
în acţiunea lui Oişteanu gestul îşi pierde orice nobleţe. Umilinta pe care o îndură 
„artistul de curte” acceptând un rol de curea de transmisie între puterea politică şi 
mase, gata să renunţe la toate aspiraţiile estetice personale, nu mai are nimic valorizant. 
La rândul său, liderul politic este reprezentat fără vreun atribut al puterii: el este un 
„manechin”, o marionetă performând un rol temporar pe scena istoriei. 

Mixtul de performance şi instalaţie „Marele hingher” semnat tot de Andrei Oişteanu 
continuă această scenă. Acţiunea este performată în spatele unui portal de inspiraţie 
japoneză - o instalaţie de lemn şi sidef comandată special de artist pentru „House 
pARTy” - iar artistul adoptă pentru această scenă o postură de „crucificat”?, care 
aminteşte totodată de „Omul Vitruvian” de Leonardo da Vinci. Din nou, Oişteanu 
recită un scurt poem scris de el însuşi : „În liniştea dintre rigole, câinii se destind în 
arcuri/ Cranii lucioase se abandonează cu voluptate incubatoarelor/ În timp ce Marele 
Hingher spoieşte Catedrala cu coruri de buldogi topiti in forme/ Fără ca nimeni să 
observe neverberata întâlnire dintre tors şi lance”. 

Recitat cu o voce monotonă, de incantatie, poemul este o mostră de subversivitate, 
făcând referinţe destul de transparente la evenimentele politice recente din acea perioadă. 
Oişteanu face aluzie la demolările de case tot mai frecvente în anii 1980 în Republica 
Socialistă România, care au avut ca efect, printre altele, înmulţirea rapidă a câinilor 


1. Interviu cu Andrei Oişteanu, 6 octombrie 2013. 
2. Ibidem. 

abandonaţi pe străzile Capitalei!. „Marele Hingher” este, în mod evident, o metaforă 
pentru Nicolae Ceauşescu, „Catedrala” trimite la Casa Poporului, iar „corul de 
buldogi” este o altă ironie pentru artiştii şi intelectualii „de curte”. Oişteanu reuşeşte 
să creeze un personaj dublu, performând în spatele instalaţiei : el interpretează, in 
acelaşi timp, rolul artistului „crucificat” şi cel al „Marelui Hingher” (parodie ce face 
referire la personajul dostoievskian Marele Inchizitor). Artistul se menţine pe o linie 
subțire între un ton comic şi unul dramatic, iar anticomunismul său aproape ludic îl 
scoate din schema reacţiilor simple, maniheiste (acceptare sau respingere totală), în 
raport cu puterea politică. 

Portalul japonez comandat de artist pentru această acţiune reprezintă unul dintre 
puţinele exemple de recuzită complicată în cadrul „House pARTy”, cele mai multe 
fiind marcate in mod voit de simplitate şi efemeritate. Aproape toate secvențele 
cuprind o scenografie minimală, ce se putea „volatiliza” uşor, nu lăsa urme, deci 
prezenta un grad mic de risc în raport cu Securitatea. În acelaşi timp, cei mai multi 
artişti intervievaţi pentru acest studiu admit că, întrucât întregul eveniment purta 
accentuat semnele improvizatiei şi se presupunea că el nu va depăşi ca vizibilitate un 
cerc îngust de artişti şi critici de artă, nu au încercat să realizeze artefacte complexe, 
menite să dureze fizic mult timp. 

Semnele accentuate ale efemerităţii pot fi recunoscute şi în instalaţia Nadinei 
Scriba : artista a pregătit în curtea casei o scenografie minimalistă, compusă dintr-o masă 
pe care a aşezat o sticlă, un pahar şi un vas îmbrăcate în ghips alb (vezi figura 4). 


Figura 4. Nadina Scriba, Fără titlu (instalaţie) (1987) 


1. Ibidem. 

De asemenea, Decebal Scriba aşază într-o fisură a zidului ce înconjura curtea un 
ou într-un cuib conceput dintr-un fir auriu. În ambele cazuri, scenariul narativ lipseşte, 
ca şi aluziile politice. Gazdele evenimentului mizează mai degrabă pe efecte pur 
plastice, iar pentru cel care priveşte astăzi, înregistrarea este frapantă tocmai transfor- 
marea unor scene cotidiene (masa în curte, un ou în cuib) în instantanee artistice. 

Pe zidul din curtea gazdelor evenimentelor se poate vedea cu ajutorul camerei 
focalizate pe acesta şi o etichetă dactilografiată cu un singur cuvânt - „pânză”, lucrare 
ce aparţine artistului Dan Stanciu. Cuvântul ar trebuie să funcţioneze ca o definiţie 
sau o legendă a zidului. Aşa cum explică artistul!, eticheta care propune pentru dife- 
rite obiecte din curtea sau din casa soţilor Scriba denumiri asociate în mod obişnuit 
cu alte obiecte reprezintă o aluzie discretă la obiceiul regimurilor totalitare de a „in- 
venta” un limbaj nou, împănat de cuvinte repetitive, uşor de reţinut şi cu semnificaţii 
proteice pe care să le impună ulterior maselor. Strategii din spatele dictaturilor 
încearcă adesea să acţioneze asupra reprezentărilor colective sau individuale cu aju- 
torul limbajului, impunând fraze-clişeu sau un întreg vocabular specific. Din păcate, 
în înregistrarea video nu pot fi văzute şi celelalte etichete prin care redenumea Dan 
Stanciu diverse obiecte din casa soţilor Scriba. 

Imaginea puterii politice, care îşi impune un set de simboluri, este accentuată în 
următoarea secvenţă ce poate fi văzută în înregistrarea din 1987, o intervenţie concepută 
şi performată tot de Dan Stanciu. Aşezat pe un scaun în camera de zi a gazdelor, 
artistul este filmat dintr-un unghi fix de Ovidiu Bojor în timp ce îşi introduce în gură, 
una câte una, 25 de bile din sticlă colorată pe care apoi le scuipă (vezi figura 5). 


Figura 5. Dan Stanciu, Fără titlu (performance şi instalaţie) (1987) 


1. Interviu cu Dan Stanciu, 28 septembrie 2013. 

Acţiunea poate fi interpretată ca simbol al relaţiei aproape unilaterale între puterea 
politică şi artişti într-un regim totalitar : cei din urmă sunt aproape obligaţi să „înghită” 
o serie de prevederi în legătură cu un dogmatism plastic propus de partid. 


„House pARTy”, ediţia august 1988 


Dacă primele 20 de minute ale înregistrării video sunt dedicate ediţiei din 1987 a 
acţiunii „House pARTy ”, cea de a doua parte, cuprinzând acţiunile artistice din 1988, 
durează aproximativ 40 de minute. La prima ediţie, artiştii nu şi-au conceput acţiunile 
special pentru a fi filmate, nefiind siguri că vor reuşi să găsească un cameraman şi 
o cameră de filmat. În ediţia din 1988, cele mai multe acţiuni artistice par adaptate 
pentru o filmare, sunt dinamice, fie absurde, dramatice sau umoristice. 

Intitulată ironic „Ophelia Floating in a Tub” (vezi figura 6), prima intervenţie din 
ediţia a doua îi aparţine lui Călin Dan şi se desfăşoară în baia soţilor Scriba. 


SR, 


ml il! 


Figura 6. Călin Dan, „Ophelia Floating in a Tub” (performance şi instalaţie) (1988) 


Artistul reface parodic scenografia din pictura omonimă semnată de John Everett 
Millais : silueta celebrului personaj shakespearian este modelată din vată sterilă sub 
jetul de apă lăsat să curgă în cadă. Apoi, Călin Dan adaugă cerneală roşie peste mica 
scenă creată astfel. Prin urmare, parodiei celebrei opere îi este juxtapusă, pentru obti- 
nerea unui efect ironic, imaginea risipei de vată sterilă, produs greu de găsit în maga- 
zine înainte de 1989, iar sensul lucrării vine din suprapunerea a două ,,civilizatii” 
(„ Vestul” Opheliei şi „Estul” cozilor şi al penuriei de bunuri) în aceeaşi acţiune!. 


1. Interviu cu Călin Dan, 3 octombrie 2013. 

Una dintre scenele cu mesaj politic foarte clar în această a doua parte a fost rea- 
lizată de Andrei Oişteanu: „Autodemascarea” (vezi figura 7). Camera focalizată 
asupra artistului îl surprinde cu capul acoperit de o cagulă pe care o înlătură pentru 
a lăsa la vedere câteva perechi de ochelari de diferite dimensiuni, aşezate descrescător 
una deasupra celeilalte. Treptat, cu un aer studiat dramatic, Oişteanu îşi descoperă 
ochii puternic machiati, ca şi când ar purta încă o pereche de ochelari negri tatuati 
pe piele. Lângă artist, un televizor multiplică imaginea personajului mascat, printr-o 
filmare cu reverberatil. 


Figura 7. Andrei Oişteanu, „Autodemascarea” (performance şi instalaţie) (1988) 


Acţiunea este un „protest împotriva cultului lui Ceauşescu, exersat de oameni cu 
zece măşti, în toate mediile, oameni cărora eşti obligat să le înveţi tu însuţi codurile”!. 

La ediţia din 1988, sunt invitaţi doi participanţi noi, Teodor Graur (n. 1953) şi 
Iosif Kirâly (n. 1957), care se fac remarcati prin câteva intervenţii dinamice şi proas- 
pete, cu mesaje evidente de critică politică sau socială. Acţiunea artistică semnată de 
Teodor Graur pare impregnată de o atitudine critică la adresa misoginismului, stahano- 
vismului şi a machismului. Artistul expune pe pereţii bucătăriei soţilor Scriba foto- 
grafii cu tinere atrăgătoare, tip „model”, grupate în jurul unui portret al lui Graur, 
pozând în ipostază de ,macho”. În mijlocul acestui decor, masa de bucătărie pare să 
fie transformată într-un colţ de bar, unde artistul simulează că bea votcă. „În acea 
acţiune, Graur a ştiut foarte bine să mizeze pe înfăţişarea lui care îl ajuta mult să 
pozeze în rolul de macho şi tot pe aspectul fizic a mizat şi în alte acţiuni, realizate cu 
alte ocazii, când ironizează stahanovismul sau viziunea asupra «Omului Nou», care 
face exerciţii fizice dimineaţa pentru a fi pe placul regimului etc.”?. În continuarea 


1. Interviu cu Andrei Oişteanu, 6 octombrie 2013. 
2. Interviu cu Decebal Scriba, 14 septembrie 2013. 

scenei, Graur ridică pe umeri un trunchi de copac luat anterior din grădina gazdelor!, 
iese cu acesta din bucătărie pentru a-l ciopli şi apoi îngropa în curte. Ultima scenă 
este acompaniată de un fond muzical puternic - o înregistrare audio cu o arie clasică 
interpretată de o soprană. Întreaga intervenţie reprezintă, în acelaşi timp, o ironie la 
adresa modelului masculin propus de propaganda comunistă - personajul cu un corp 
puternic, musculos, apt şi dornic să muncească fizic până la epuizare - dar şi despre 
un tipar comportamental - bărbatul „macho”. „Am jucat rolul unui tip de macho, cu 
tatuaje, care efectuează un ritual samanic, între Eros si Thanatos”, explică artistul? 
(vezi figurile 8 şi 9). 


Figura 9. Teodor Graur, Fără titlu (performance şi instalaţie) (1988) 


1. Interviu cu Teodor Graur, 13 septembrie 2013. 
2. Interviu cu Teodor Graur, 29 septembrie 2013. 

Tot într-o notă feministă poate fi înţeleasă şi una dintre acţiunile performate de 
Wanda Mihuleac în cadrul acestei ediţii „House pARTy”. Artista poartă o rochie de 
cameră de satin albastru pe care o descheie aproape senzual pentru a infatisa neaşteptat, 
în dreptul pieptului, o oglindă în formă triunghiulară. Privind către camera de filmat, 
Mihuleac scrie pe triunghi, cu majuscule, cuvântul „Art”. Scena reprezintă o ars 
poetica!, în acelaşi timp, un refuz de a-şi reprezenta trupul ca pe un instrument de 
seducţie şi un statement artistic : Mihuleac trasează un semn de egalitate între artă şi 
viaţă. Prin extensie, acţiunea este un manifest împotriva instrumentalizării vieţii de 
artist, inclusiv din punct de vedere politic (vezi figura 10). 


Figura 10. Wanda Mihuleac, Fără titlu (performance şi instalaţie) (1988) 


Mai dramatică decât scenariul propus de Mihuleac, intervenţia Nadinei Scriba pro- 
blematizează la rândul său poziţia socială şi politică a femeii-artist sub regim totalitar. 
Artista este filmată în garajul casei sale, performând un dans vag oriental în spatele 
unui pătrat de pânză albă peste care se proiectează umbra ei. Într-o secvenţă ulterioară, 
Nadina Scriba interpretează, aproape ca într-un teatru japonez?, un personaj feminin 
la limitele angoasei : artista se zvârcoleşte deasupra unei pături compuse din numeroase 
foi de ziare. Scena şi scenografia au o dimensiune puternic „subversivă”5, mai întâi 
pentru că artista a folosit pentru această acţiune un număr impresionant de ziare 
româneşti cu conţinut propagandistic de tipul Scânteia. În acelaşi timp, Nadina Scriba 
pune în scenă drama artistului prins între restricţiile unui regim politic totalitar (sugerat 
prin prezenţa numeroaselor ziare) şi propriile aspirații (vezi figura 11). 


Interviu cu Wanda Mihuleac, 25 august 2013. 

. Tipul teatral de intervenţie propus de Nadina Scriba pentru „House pARTy” (1988) trebuie 
pus în relaţie cu studiile de scenografie ale artistei. 

3. Observatia îi aparţine lui Andrei Oişteanu, conform unui interviu realizat pe 6 octombrie 2013. 


Ne 

Figura 11. Nadina Scriba, Fără titlu (performance şi instalaţie) (1988) 


Ca şi Teodor Graur, artistul Iosif Kirâly participă numai la ediţia „House pARTy” 
din 1988. Acţiunea sa se dorea o referire la distrugerea patrimoniului arhitectural în 
ultimul deceniu al comunismului românesc şi înlocuirea lui cu un „tip de arhitectură 
alienantă, derivată sau mai degraba avortată din modernism”!. Intervenţia se des- 
făşura în grădina soţilor Scriba, într-un cub de sârmă cu latura de un metru, tapetat 
cu hârtie şi peste care se proiectează imagini cu faţade ale unor clădiri de tipul celor 
ce erau supuse procesului de reorganizare urbană pornit după cutremurul din 1977 
în România. 

Treptat, proiecţiile se alterează şi dispar, lăsând să se vadă că pereţii cubului erau 
tapetati cu planşe de arhitectură ce reprezentau faţade de blocuri tipic comuniste 
revendicate fără succes din modernism. Pe unul dintre falşii pereţi apare „Modulorul” 
celebrului arhitect şi urbanist cunoscut sub numele LeCorbusier, ca un etalon al 
dimensiunilor reduse pe care trebuia să le aibă o încăpere de locuit modernist-comunistă 
(„nu e nevoie ca aceasta să fie mai mare decât atât, ca un personaj ce stă în picioare 
în centrul ei să îi poată atinge pereţii şi plafonul cu mâinile întinse”?). 

În interiorul cubului (ce reprezenta o cameră de bloc), un personaj (autorul) 
îmbrăcat în pijama („simbolul maximului confort pe care şi-l putea oferi un exponent 
al clasei muncitoare”*) citea un text „ştiintific” absurd despre relaţia dintre spaţiu si 
comportamentul uman. Treptat, lectura textului se degradează, transformându-se într-o 
criză de nervi şi bâlbâială a personajului, în timp ce tot cubul de hârtie se prăbuşeşte 
si, în cele din urmă, este mistuit de un mic incendiu provocat. 


1. Interviu cu Iosif Kiraly, 13 octombrie 2013. 
2. Ibidem. 
3. Ibidem. 


„HOUSE PARTY”: „ARTIFICAREA” VIEŢII COTIDIENE SUB COMUNISM 253 


Una dintre cele mai dinamice acţiuni din ediţia „House pARTy” din 1988 îi apar- 
tine artistului Dan Stanciu. Cu avantajul unei expresivitati demne de un actor, artistul 
realizează o intervenţie cu elemente de neodadaism şi suprarealism. După o serie de 
gesturi voit groteşti sau de un umor burlesc, Stanciu citeşte un poem proletcultist 
despre gunoi, ceea ce produce un amuzament general în rândul celorlalţi participanţi 
la actiune', deşi aceştia nu apar în acest moment al filmării. 


„În munca de aicea împărţită noi suntem puşi la treaba cu gunoi 
De fiece grămadă câte doi 

Unde lumina cade neumbrită gunoiul pe careuri de ciment 

A prins ferment 

În fermentări lucrează o fiertură ca şi în mustul devenit spumos 
Prin părţi pe sus, se zvârle iar de jos 

Până când ostoirile o fură, schimbându-i vârtejirea în tării 

Şi ai gunoiului fermenti sunt vii”. 


Intervenţia lui Dan Stanciu este un protest umoristic împotriva proiectului comu- 
nist de nivelare a indivizilor, aproape fără a ţine cont de pregătirea şi aspiraţiile pro- 
fesionale ale acestora (vezi figura 12). 


Figura 12. Dan Stanciu, Fără titlu (performance şi instalaţie) (1988) 


1. Interviu cu Decebal Scriba, 14 septembrie 2013. 

Concluzii 


„House pARTy” reprezintă, reluând expresia propusă de Roberta Schapiro, un exemplu 
de artificare a vieţii cotidiene în comunism ca metodă de rezistenţă împotriva cenzurii 
introduse în sfera culturală mai ales în ultimii ani ai regimului Ceauşescu. Însă studiul 
de mai sus este departe de tentatia de a transforma artiştii alternativi din Republica 
Socialistă România în eroi ai unei lupte anticomuniste, căci ei nu au fost nişte 
„dizidenţi”. Mai mult, nici regimul condus de Nicolae Ceausescu nu a fost un context 
politic care să facă imposibilă expunerea artei experimentale în galerii publice. Ezi- 
tanti, indecişi şi capricioşi, cenzorii închideau unele expoziţii, dar îngăduiau altele 
asemănătoare după scurt timp. 

Acest joc imprevizibil al puterii i-a determinat însă treptat pe artişti să se retragă 
din zona publică a artei, pentru a trece în underground, care nu putea fi controlat, 
însă nici conceput în afara sferei private. Progresiv, viaţa cotidiană a artiştilor suferă 
un pasaj dinspre non-artă către artă. Am arătat prin acest studiu un caz de transgresare 
stilistică a celor două coordonate esenţiale ale vieţii cotidiene : spaţiul şi timpul. În 
mod accentuat, spaţiul de expunere este perceput de artişti foucauldian, ca arenă în 
care se poartă o luptă pentru putere şi vizibilitate. Retrăgându-se din galeriile şi 
muzeele de stat, artiştii renuntau, de fapt, la conexiunea cu timpul „etern”, preferat 
de regim, şi cu spaţiul public, deci al puterii maxime de impact asupra reprezentărilor 
colective. Prin intermediul unei reţele înguste de artişti şi al unei camere de filmat 
pregătită pentru „posteritate”, câteva secvenţe cotidiene din viata unor plasticieni sunt 
artificate, transgresând deopotrivă o limită a artei, dar şi percepţia obişnuită asupra 
vieţii cotidiene. Cercetarea edifică nu numai raportul cauzal între tipul de politică 
culturală antedecembristă din România şi sfera artelor plastice alternative mutate 
într-o zonă neconvenţională, ci şi influenţa remarcabilă a politicului asupra structurii 
artefactelor şi acţiunilor artistice produse în „subteran”. Iconic sau formal, toate 
acestea poartă semnele accentuate ale efemeritatii, şi sunt simplificate pe cât posibil. 
Iconografic sau narativ, cele mai multe lucrări fac referinţă în mod semnificativ la 
contextul politic al momentului. 

Dincolo de documentarea prin metode interdisciplinare a unuia dintre cele mai 
importante evenimente de actionism românesc antedecembrist, din păcate însă nesem- 
nificativ discutat de specialişti, studiul propune un unghi nou, mai moderat, din care 
poate fi înţeleasă relaţia dintre artiştii români şi putere : nu, regimul nu a distrus arta 
şi nu a închis în puşcărie creatorii. Cu toate acestea, el a modificat structural metodele 
lor de lucru, materialele şi, mai ales, a confiscat dimensiunea artistică oficială a 
timpului şi a spaţiului în scopuri propagandistice. Ca reacţie, artiştii au modelat din 
materialele eclectice şi discrete ale vieţii cotidiene „opera totală”. În felul acesta, 
cumva datorită totalitarismului, „viaţa” a putut deveni „artă”, aşa cum îşi dorea 
Stalin, şi totuşi complet diferit. 

Martine Godet, La pellicule et les ciseaux. La censure 
dans le cinéma soviétique du Dégel a la perestroika 
[Pelicula si foarfecele. Cenzura în cinematografia sovietică 
de la Dezghet la perestroika] 


Editions CNRS, Paris, 2010, 308 p. 


În cartea al cărui titlu in limba română ar fi Pelicula si foarfecele. Cenzura in cine- 
matografia sovietică de la Dezghet la perestroika, Martine Godet analizează câteva 
decenii de cenzură în cinema, începând cu moartea lui Stalin şi până la începutul 
perestroikăi. Este vorba de perioada dintre 1954 şi 1986, cea care corespunde dezghe- 
tului din timpul lui Hruşciov, a restalinizării progresive şi a stagnării din era Brejnev. 
Perioada este interesantă prin faptul că violenţa cenzurii staliniste, care opera inclusiv 
prin distrugerea materială a filmelor cenzurate, a fost urmată de o cenzură mai puţin 
brutală, dar mai ambiguă. Se pare că cinematografia a avut de suferit cel mai mult 
începând cu mijlocul anilor 1960 şi până la începtul anilor 1970, când liberalizarea 
de după moartea lui Stalin a fost urmată de o reafirmare a rolului militant al artei. 
Momentul a coincis cu intensificarea dizidentei şi cu creşterea numărului filmelor 
cenzurate. Cercetătoarea documentează aceast interval prin interviuri şi prin studiul 
unor documente de arhivă. În alegerea studiilor de caz privind cineaştii şi filmele 
cenzurate, Martine Godet s-a ghidat după lista de filme şi scenarii „blocate”, stabilită 
pe baza solicitărilor individuale de către o Comisie de rezolvare a conflictelor, infiin- 
tată prin decizia Congresului Uniunii Cineaştilor din 1986. 

Martine Godet îşi propune o abordare a ,,guvernamentalitatii” (gouvernementalité) 
socialiste prin prisma cinematografiei, înscriindu-se astfel în tradiţia francofonă a 
disciplinei, impulsionată de istorici ca Marc Ferro!, una din referintele explicite ale 
autoarei. Lipseşte, în schimb, o poziţionare faţă de alte tradiţii de cercetare, de 


1. Marc Ferro a dedicat o parte din activitatea sa studiului cinematografiei sovietice şi este unul 
dintre pionierii care au pledat pentru integrarea filmului ca obiect de studiu în preocupările 
istoricilor. Studiul său, „Le film, une contre-analyse de la société ? ” , în Annales. Economies, 

exemplu, faţă de new censorship scholarship!, care oferă dezvoltări teoretice semnifi- 
cative legate de dimensiunea structurală a fenomenului cenzurii. Perspectiva asupra 
cenzurii este una „de sus în jos” dar şi „de jos în sus”, autoarea fiind atentă nu numai 
la verticalitatea puterii, ci şi la orizontalitatea interacțiunilor dintre cineasti şi birocrati 
în procesul de realizare a unui film. Cartea este structurată în patru parti care dau o 
idee clară asupra demersului său metodologic : în prima parte sunt abordate succint 
schimbările politice de la Stalin la Brejnev ; în partea a doua sunt detaliate etapele 
cenzurării unui film, de la scenariu la distribuţie, şi este explicat rolul unor instituţii 
în procesul cenzurii ; partea a treia documentează cariera unor regizori în relaţie cu 
cenzura, iar in ultima parte sunt tratate rolul intelighentiei instituţionale şi ambigui- 
tatea comportamentelor cineaştilor. Interviurile realizate de cercetătoare cu doi rea- 
lizatori, o scenaristă şi un redactor Goskino, retranscrise în finalul cărţii, exemplifică 
diversitatea punctelor de vedere, nu numai personale, ci şi profesionale asupra cenzurii. 

Studiul lui Martine Godet reuşeşte să pună în evidenţă legătura dintre transformă- 
rile la nivel politic, cele societale, şi felul în care se reflectă acestea în filme. Astfel, 
liberalizarea care a urmat morţii lui Stalin a dus la apariţia unui Nou Val de cineaşti 
care au început să pună accentul pe individ şi pe viaţa cotidiană, exprimând o occi- 
dentalizare a valorilor, o ruptură faţă de generaţia părinţilor (care a făcut războiul), 
şi care se revendica pe plan estetic de la neorealismul italian sau de la avangarda rusă 
a anilor 1920. Un exemplu ar fi Zboară cocorii (Mikhail Kalatozov, 1957), un succes 
nu numai în URSS, ci şi pe plan international, recompensat cu Palme d'Or la Festivalul 
de la Cannes, în care războiul este prezentat anti-eroic, prin prisma suferinţei per- 
sonale. Filmul nu a fost imediat cenzurat, însă a fost criticat în 1962, când încep să 
se manifeste „undele de şoc ale dezghetului”, ceea ce a dus la condamnarea pentru 
tendinţele individualiste a filmelor acestui „nou umanism” sau „umanism abstract”. 
Perioada Brejnev este caracterizată de două faze: cea a re-stalinizării, din 1964 şi 
până în 1974, când în filme apar personaje preocupate de fericirea personală, portrete 
de femei, anti-eroi fără ideal în viaţă, şi perioada stagnării, care se manifestă în 
cinema prin apariţia unor teme sociale, prin replierea indivizilor pe sfera privată, prin 
ambiante sumbre. În această perioadă de agonie a sistemului, apar o serie de filme 
critice, cu tematică socială, care „ar fi putut fi cenzurate”, însa sunt tolerate de putere 
pentru că nu pun în chestiune fundamentele politice ale sistemului. 

Faţă de perioada stalinistă, noutatea în ceea ce priveşte cenzura este că aceasta nu 
doar „suprimă”, ci şi „adaugă”, adică avem de-a face cu o cenzură „invizibilă” şi 
cu una directă. În legatură cu organizarea instituţională a cinematografiei, aflăm că 
aceasta nu era încadrată de un organism oficial cum era Glavlit in literatură. În 
schimb, Goskino (care nu are echivalent în România, dar ale cărui atribuţii sunt 


Sociétés, Civilisations, vol. 28, nr. 1, 1973, pp. 109-124, rămâne în continuare o referinţă 
importantă în acest sens. 

1. A se vedea, spre exemplu, pe aceasta temă diversele contribuţii din volumul coordonat de 
Robert Post, Censorship and Silencing : Practices of Cultural Regulation, Getty Research 
Institute, Los Angeles, 1998. 

comparabile cu cele ale RomaniaFilm plus cele ale Consiliului Culturii şi Educaţiei 
Socialiste), avea competenţe asupra întregii activităţi cinematografice, în producţie, 
distribuţie, exploatare, avea un control asupra publicaţiilor de cinema, stabilea planul 
tematic, era condus de un preşedinte cu rang de ministru şi dispunea de filiale în 
teritoriu (care se puteau bloca unele pe altele în decizii). Instituţia a fost se pare foarte 
criticată pe tot parcursul existenţei sale pentru lâncezeala birocratică si ineficacitatea 
organizatorică. Nu era însă singura care exercita un control asupra filmelor. În cadrul 
studiourilor (dintre care Mosfilm, Gorki sau Lenfilm erau cele mai cunoscute) existau 
„unităţi de creaţie” conduse de un cineast de renume, dar existau şi un comitet de 
partid, un colegiu însărcinat cu studierea scenariilor alături de un consiliu artistic 
care analiza proiectele. În cazul in care existau probleme cu un film, toţi membrii 
studioului puteau să îşi exprime părerea, existând, cu alte cuvinte, şi o presiune 
profesională si socială în afara celei ideologice. Într-un astfel de „Microscosmos”, 
cum îl numeşte autoarea, se năşteau conflicte, favoritisme, presiuni care multiplicau 
efectele imixtiunilor oficiale în filme. 

Altă structură implicată în cenzură a fost Uniunea Cineaștilor, dar nu direct, ci 
mai degrabă prin rolul politic de intermediar între cineaşti, Goskino şi Comitetul 
Central. Exista şi cenzura Partidului, prin tutela asupra Goskino sau prin comitetele 
de partid din cadrul studiourilor. În interiorul studiourilor şi al Goskino, o funcţie 
importantă o aveau redactorii, responsabili cu prelucrarea scenariilor şi cu suprave- 
gherea filmărilor. Titulatura este ambiguă fiindcă, după cum remarcă autoarea, este 
dificil de spus „unde se termina redactarea şi unde începea cenzura”. Pe lângă aceste 
niveluri oficiale de control, numeroase administrații (Ministerul Apărării, de exemplu) 
sau persoane de rang înalt puteau interveni neofical în favoarea sau împotriva unui 
film. Aflăm cu această ocazie că practica vizionării filmelor de către membrii nomen- 
claturii, în familie, în dacha personală, era una curentă si era adesea urmată de astfel 
de imixtiuni. În schimb, despre rolul KGB, ca actor din umbră al sistemului, nu aflăm 
mai nimic. Dintre etapele cenzurii unui film, cea mai drastică pare să fi fost cenzura 
în amonte, la nivel de scenariu. De exemplu, un scenarist era obligat prin contract 
să prezinte trei versiuni diferite (!) ale aceluiaşi scenariu. Un control exista şi pe peri- 
oada filmărilor, dar şi după ce filmul era gata. În această etapă, se atribuiau categorii 
valorice de la 1 la 4, în prima intrând filmele despre care se anticipa că vor avea 
succes, in ultima - cele total interzise. Miza responsabililor cinematografiei era de a 
avea cât mai puţine filme în această din urmă situaţie, unul dintre subterfugiile folosite 
în acest scop fiind autorizarea unui film problematic dar nedistribuirea lui în sali. 
Această abilitate a sistemului de a oculta problemele a făcut ca unele filme să se 
găsească în situaţia paradoxală de a fi „interzise şi totodată neinterzise”. În ciuda 
acestor constrângeri, cineaştii aveau numeroase strategii de a ocoli cenzura, de exem- 
plu, încheind un film problematic printr-un final de tip „happy-end comunist”. 

Legat de traiectoriile cineaştilor, autoarea alegea să vorbească despre Aleksei Gher- 
man, Elem Klimov, Kira Muratova şi Andrei Konchalovski. Gherman şi Muratova au 
avut numeroase probleme cu cenzura, filmele lor ramânând necunoscute publicului 
până în perioada perestroikăi. Ei au beneficiat de o vizibilitate în străinătate abia după 

acest moment, spre deosebire de Andrei Tarkovski sau Sergei Parajanov, cărora recu- 
noaşterea internaţională timpurie le-ar fi asigurat, se pare, o mai mare marjă de 
manevră în raport cu cenzura. Ar fi poate interesant de menţionat conexiunea reali- 
zatoarei Kira Muratova cu România. Aceasta s-a născut la Soroca, dintr-un tată rus 
şi o mamă româncă, cu funcţii de responsabilitate politică în ţară. Realizatoarea a 
studiat cinematografia la Moscova, unde a rămas să lucreze, ceea ce pare că a dus la 
o marginalizare a sa în sfera cinematografiei. Martine Godet sugerează că statutul de 
permanentă străină se reflectă în universul cinematografic aparte al cineastei, în care 
apar teme precum incomunicabilitatea, atomizarea socială, dramatismul problemelor 
familiale sau ale universului feminin. Aceste teme au conturat „un cinema de autor”, 
neagreat de putere, situaţie care a contribuit şi mai mult la ostracizarea cineastei. 
Dacă realizatori precum Muratova au avut mult de suferit din cauza cenzurii, alţii au 
dat dovadă de o mai mare adaptabilitate. Konchalovski, considerat geniu al generaţiei 
din care face parte şi Tarkovski, s-a redirecționat spre filme conformiste după proble- 
mele cu cenzura survenite la filmul său de debut. Ne-am fi aşteptat să găsim în această 
parte, cât şi în interviurile din finalul cărţii, mai multe detalii despre emoţiile şi 
frustrările cineastilor, anunţate de autoare în introducere. Fiind probabil prea atentă 
la a nu intra în logica victime-călăi, aceasta a trecut pe lângă informaţii extrem de 
preţioase legate de afecte, de felul personal în care au fost experimentate contradicţiile 
sistemului. Astfel de detalii pot fi obţinute dintr-o sursă de documentare cum sunt 
interviurile, exploatate de altfel pe larg în alte părţi ale lucrării, uneori chiar în 
detrimentul unor surse mai consistente, cum ar fi documentele de arhivă. 

Cercetarea lui Martine Godet nu oferă prea multe detalii despre organizarea canti- 
tativa a producţiei, care ar fi folositoare într-o eventuală perspectivă comparativă cu 
alte cinematografii din fostul bloc sovietic. Câteva date retin însă atenţia pentru că 
dau o idee despre grandoarea cinematografiei sovietice. Astfel, aflăm că un cetăţean 
sovietic vedea 18,5 filme pe an, cel puţin, în 1968 ; în acelaşi an, numărul studiourilor 
pentru filmele de ficţiune era de 21, pentru actualități existau 32 de studiouri, în timp 
ce televiziunea dipunea de 100; în 1956, producţia anuală era deja de 85 de filme ; 
unui film care primea categoria 1 de difuzare i se puteau acorda 300 de copii pentru 
difuzare ; un film trebuia realizat în 294 de zile şi nu era considerat rentabil decât de 
la 19 milioane de spectatori în sus ; filmele realizate în Republici erau dublate în rusă 
(nu subtitrate), formulă valabilă şi pentru export - modalitate subtilă de a controla 
mesajul unui film. Ce însemnau aceste cifre raportate la obiectivele initale ale regi- 
mului de a face din cinematografie „cea mai importanta dintre arte” (Lenin), nu aflăm 
din păcate din acest studiu. Cifrele impresioneaza totuşi, dacă ne gândim numai la 
faptul că în România climaxul producţiei a fost atins în 1983, cu 32 de filme de lung 
metraj. Astfel de date factuale, informaţii privind tensiunile dintre centru şi periferie, 
sau cu referire la situaţia naționalităților şi republicilor, nu sunt amintite decât tan- 
gential de autoare. 

Studiul pune în evidenţă faptul că instituţiile exercitau un control foarte strâns 
asupra cinematografiei, dar şi că existau persoane în funcţii de responsabilitate care 
puteau fi protectori ai cineastilor, care îşi asumau riscuri pentru un film susţinând 

totodată în public o părere conformă cu aşteptările oficiale. Comportamenul şi lim- 
bajul dublu, relaţiile de patronaj, clientelismul, denunturile, favoritismele sunt arme 
la dispoziţia puterii, dar şi a cineaştilor, care se folosesc de ele fie pentru a-şi creşte 
sfera de autonomie, fie pentru a o limita pe cea a colegilor. Această conflictualitate 
latentă, cauzată de controlul instituţional dublat de cel personal, pare a fi unul dintre 
efectele guvernamentalitatii socialiste în cinematografie care a dus la explozia rela- 
tiilor dintre cineaşti după perestroika. Concluzia autoarei este că în toată perioada 
care a urmat morţii lui Stalin au fost reafirmate constant valorile realismului socialist, 
iar în domeniul cenzurii nu a existat o ruptură radicală, deşi controlul s-a exercitat 
într-o modalitate mult mai „discretă”. În privinţa rolului intelighenfiei în impulsionarea 
schimbărilor, se pare că el nu este de neglijat, cel puţin în cinematografie, unde, cu 
ocazia Congresului Uniunii Cineaştilor din 1986, s-a manifestat în mod precoce o 
dorinţă de liberalizare (de înlăturare a cenzurii). În România, cinematografia nu se 
poate lăuda cu un asemenea rol, fiind în perioada respectivă mai degrabă o „Cenu- 
şăreasă” a culturii, decât un motor al unor astfel de transformări. 

Prin această cercetare, Martine Godet ne oferă un tablou detaliat al unei perioade 
mai puţin studiate din cinematografia sovietică. Cu toate acestea, câteva aspecte ar fi 
meritat poate explorate mai în profunzime : o raportare a filmelor cenzurate la cele 
care au avut succes, pentru a înţelege mai bine ecartul faţă de canonul oficial ; 
sondarea specificitatii mediului cinematografic de a permite exprimarea unei critici, 
cu alte cuvinte, analiza unor modalităţi tehnice şi estetice prin care cineaştii reuşeau 
distantarea fata de normele realismului socialist ; stabilirea unor paralele cu perioada 
stalinistă şi cu situaţia altor cinematografii ale blocului sovietic pentru a înţelege mai 
bine intensitatea fenomenului cenzurii. Dincolo de aceste minusuri, lucrarea este una 
valoroasă cel puţin pentru schimbarea majoră de perspectivă pe care o propune asupra 
cenzurii. Spre deosebire de majoritatea studiilor dedicate comunismului care abor- 
dează fenomenul plecând de la o premiză teoretică dihotomică, a unei cenzuri mono- 
litice, represive, exercitate de sus în jos, această documentare minuțioasă a circuitelor 
cenzurii arată că există negociere, jocuri de culise, ambiguitati, că victimele pot fi la 
rândul lor călăi şi invers. O astfel de concluzie nu poate decât să pledeze în favoarea 
cât mai multor studii de istorie socială, de la care putem spera o înţelegere mai nuan- 
tată a inconsitentelor şi a paradoxurilor, a specificitatilor locale şi a variabilitatilor 
temporale ale regimurilor comuniste. 


Dalia Bâthory 


Jan Tomasz, Gross, Irena Grudzinska Gross, Golden Harvest. 
Events at the Periphery of the Holocaust |Roadă aurie. 
Intâmplări la periferia Holocaustului | 


Oxford University Press, 2012, 135 p. 


Recenzia unei cărţi cum este cea a lui Jan T. Gross si a Irenei Grudzinska Gross, 
Golden Harvest. Events at the Periphery of the Holocaust [Roadă aurie. Întâmplări 
la periferia Holocaustului] se poate scrie doar cu mare tristeţe. Tristete resimţită 
pentru oamenii nevinovaţi care şi-au pierdut vieţile în cel de al Doilea Război Mondial, 
tristeţe pentru tot ceea ce este uman, dar şi-a pierdut umanitatea în acele zile în care 
empatia a dispărut de pe suprafaţa pământului. Milioane de oameni disperaţi nu au 
avut spre cine să se îndrepte pentru a primi ajutor - singurătate absolută înainte de 
moarte. Moartea fiind pedeapsa capitală pentru vina de a fi fost evreu - o sentinţă 
pentru care cei mai mulţi ţărani polonezi şi-au asumat dreptul de a o pronunţa sau 
chiar executa — fiind în acelaşi timp procurori, judecători şi uneori chiar călăi (evident, 
din formulă lipsind avocatul apărării, devenit prea scump pentru „cadavrele în viaţă”, 
aşa cum erau văzuţi evreii în ochii celor mulţi). Şi tristeţe pentru dispariţia spontană 
a tuturor promisiunilor de civilizaţie pe care Magna Charta le-a adus începând din 
secolul 13. 

Cei doi autori folosesc ca pretext o fotografie, aparent a unor ţărani care se 
odihnesc în pace după adunarea recoltei. O fotografie făcută de un amator, aşa cum 
se subliniază în carte, deoarece un detaliu minor, dar foarte important, nu intră în 
centrul atenției: la picioarele ţăranilor se află oase şi cranii umane, ordonate corect 
şi cu mare grijă. Ţăranii se sprijină linistiti în propriile lor unelte. Lângă ei se află 
un grup de soldaţi. În spatele tuturor, nişte arbuşti împrăștiați. Pământul pare a fi 
lipsit de viaţă, uscat. De fapt, este cenuşa a aproximativ 800.000 de evrei gazati şi 
incinerati la Treblinka, între anii 1942 şi 1943. Pe acest teren, ţăranii au căpătat 
obiceiul de a căuta orice rămăşiţe de aur provenite din bijuterii sau din danturile dece- 
datilor. Fotografia, astfel descrisă de autori, este momentul culminant care declan- 
şează nararea mulțimilor de poveşti de groază ale victimelor de fiecare zi ale regimului 

nazist şi ale colaboratorilor săi voluntari. Sunt poveşti „de deasupra” şi poveşti „de 
sub” pământ, cele mai multe despre dezumanizare, atât a victimelor, cât şi a călăilor. 

Cartea numără 26 de capitole, plus o „Introducere”, o „Postfaţă” şi un „Index”. 
Toate indică spre faptul că periferia omorului industrializat organizat de nazişti a avut 
propriile reguli. Mai mult, a fost susţinută cu bucurie de comunităţile locale, care au 
avut parte de un boom economic survenit din exploatarea celor disperaţi şi suferinzi : 
„Jefuirea posesiunilor evreilor a fost un element important al circulaţiei bunurilor, un 
aspect al vieţii economice, şi astfel şi un fapt social, iar nu un comportament accidental 
al unor indivizi lipsiţi de morală”, afirmă autorii (traducere proprie, n.r.). 

Fotografia menţionată mai sus arată ceea ce cartea explică: au fost mulţi cei care 
au avut de câştigat de pe urma Holocaustului, iar oamenii şi-au adaptat perfect valorile 
morale pentru a putea să aibă avantaje cât mai mari de pe urma fugarilor, a muribunzilor 
sau chiar a morţilor : „Este esenţial să găsim un mod de a arăta jaful asupra evreilor 
aşa cum a fost: o practică socială, nu o activitate criminală sau rezultatul unui 
comportament deviant al unor indivizi dubioşi”. A face afaceri din „serviciile de 
întrajutorare” a devenit o altă practică socială acceptată: de la comerţul cu apă şi 
hrană, vândute celor flămânzi din trenurile de deportare în schimbul unor sume 
enorme de bani, până la fixarea unor taxe imense de închiriere a unor ascunzători 
mizerabile, „ajutorul” primit a avut de fiecare dată un preţ, pe care evreii îl plăteau 
fără să ştie niciodată dacă nu cumva era cel al propriei lor vieţi. 

Un alt subiect dificil abordat de autori a fost acela al lipsei de reacţie din partea 
Bisericii Catolice poloneze, care nu a avut niciodată o poziţie oficială în această 
problemă. Mai mult decât atât, aşa cum se poate observa în cuprinsul lucrării, preoţii 
înşişi au fost prinşi în plasa lăcomiei, lăcomia fiind, de cele mai multe ori, singura 
motivaţie din spatele comportamentului afişat faţă de evrei, în timpul ocupaţiei 
germane : 


În imaginaţia celor mai mulţi ţărani polonezi, ideea de evreu echivala cu ideea de bani. Şi 
cum oricine se confruntă cu pericolul anihilării ar plăti oricât să supravieţuiască, această 
credinţă, oricât de greşită, a devenit o formulă care s-a confirmat pe sine, o profeție care 
s-a auto-îndeplinit. Această aură de bogăţie s-a păstrat asupra evreilor chiar şi după moarte, 
aşa cum demonstrează fotografia noastră, 


scriu Jan şi Irena Gross (traducere proprie, n.r.). Ei completează astfel imaginea 
dezumanizării (sau reinventează ceea ce înseamnă umanitate) pe care o prezintă 
Tzvetan Todorov în Confruntarea cu extrema. Victime şi tortionari în secolul XX. Cu 
toate astea, în Golden Harvest, perspectiva este cu mult mai întunecată: dacă în 
lagărele de concentrare (care presupun deprivare de libertate, demnitate şi spaţiu 
privat) apare vrând-nevrând o redefinire a moralității şi a codului etic, standardele 
din afară pierzându-și limitele în încercarea de a face faţă condiţiilor extreme din 
interior, în ceea ce priveşte traiul într-o situaţie liminală în condiţii de libertate 
aproximativă (satele poloneze), acesta nu exclude posibilitatea de a alege. Iar alegerea 
a fost făcută. Unul dintre autorii frecvent citați de autorii cărţii, Saul Friedlander, 

susţine : „Niciun grup social, nicio comunitate religioasă, nicio instituţie academică 
sau asociaţie profesională din Germania ori din Europa nu şi-a declarat solidaritatea 
cu evreii (deşi unele biserici creştine au declarat că evreii convertiți fac parte din 
comunitatea lor, până la un punct); dimpotrivă, cele mai multe comunităţi şi multe 
grupuri puternice au fost implicate direct în exproprierea evreilor, fiind nerăbdătoare, 
fie şi din lăcomie, ca aceştia să dispară cu totul. Astfel, politicile anti-evreieşti naziste 
sau similare lor au putut să se dezvolte până la limitele lor extreme, fără să interfereze 
cu interese contrare majore [subl. ns.]”. 

Cartea începe cu o fotografie şi se încheie cu o avertizare, în cuvintele lui Yehuda 
Bauer: „nu e îngrijorător că tortionarii au fost inumani. Ci că erau oameni, exact ca 
şi noi”. Titlul cărții, în limba engleză, nu are niciun marcaj lexico-gramatical: un 
substantiv şi un adjectiv sunt aduse laolaltă, în afara structurii clasice gramaticale a 
articulării - poate pentru că aceste roade culese de ţărani nu erau nici comune (nu 
era un obicei de fiecare zi, cel al căutării de aur într-un munte de cenuşă provenit de 
la 800.000 de cadavre), dar nici din sfera extraordinarului (devenise un habitus 
economic pe parcursul a mai multor ani), ci erau fructele unei acţiuni aflate în afara 
structurii morale care articulează de regulă viaţa unei comunităţi. 


Georgiana Leşu 


Gabriel Dimisianu, Amintiri şi portrete literare 
Editura Humanitas, Bucureşti, 2013, 216 p. 


Născut în 1936 la Brăila, Gabriel Dimisianu este unul dintre cei mai importanţi critici 
literari ai generaţiei lui. Începând cu 1968, devine redactor-şef al Gazetei Literare. 
După o scurtă perioadă petrecută la Amfiteatru, rămâne la revista numită de acum 
România Literară, unde ajunge redactor-şef adjunct, apoi director adjunct. Cea mai 
recentă lucrare a lui Gabriel Dimisianu - Amintiri şi portrete literare, ne propune o 
reîntoarcere în mijlocul lumii literare a anilor 1960, o perioadă deloc lipsită de eveni- 
mente interesante. Reprezentant al noii generaţii de critici literari, Dimisianu ia parte 
la toate schimbările majore ale vremii. Începând cu desprinderea de proletcultismul 
pe care generaţia lui alege să îl ignore, până la schimbările produse în 1989, autorul 
este martor şi personaj deopotrivă. 

Amintirile sunt redactate ca o continuare a volumului Lumea Criticului (Editura 
Fundaţiei Culturale Române, 2000), a cărui parte de final cuprinde portrete ale unor 
nume din mediul literar românesc (câteva). Regăsim aici cea mai mare parte a 
personajelor evocate şi în volumul de fata, printre care: Tudor Vianu, Ury Benador, 
Georgeta Mircea Canciov, George Ivaşcu sau Nichita Stănescu. Amintirea lor este 
încadrată în atmosfera din lumea literară a acelor ani şi pusă în legătură cu elanul 
creator permis de micile schimbări ideologice. Gabriel Dimisianu evocă şi atmosfera 
redacţiei Gazetei Literare şi a Bucureştiului în care scriitorii vremii se întâlneau în 
localuri boeme, pentru nesfârşite dezbateri. Fiind bine primite, şirul textelor de acest 
gen este continuat şi concretizat în volumul de fata. Fără a fi structurate pe capitole, 
compuse numai din texte care pot fi citite şi individual, Amintirile lui Dimisianu adună 
laolaltă evocări, personaje şi stări de spirit. 

Lucrarea relevă o frumoasă imagine a perioadei interbelice, pe care autorul o 
cunoaşte mai mult din povestirile părinţilor. Nu poate să nu observe cum, prin 
comparaţie, anii pe care nu i-a trăit păreau a fi mai aşezaţi şi a oferi mai multe 
său şi librarul preferat al oraşului. Anii copilăriei, deşi petrecuţi în plin război, îi 
apar în termen de inedit: pentru un copil, fiecare zi petrecută astfel deschide noi 

posibilităţi de explorare şi de joc. Volumul de faţă, cu un puternic caracter memo- 
rialistic, nu porneşte totuşi de la perioada copilăriei, ci din momentul primelor 
contacte cu lumea literară. Lucrarea îşi propune să redea atmosfera unei epoci, lăsând 
pentru partea de final a volumului rememorări din oraşul natal şi impresii referitoare 
la o societate liberă, aşa cum ajunge să o cunoască prin ochii altora. Incursiunea în 
interbelic are ca punct de plecare realităţile prezentului, dar şi motivul copilăriei 
„furate” de război, un punct atât de comun al criticii anilor 1960. Lansată fiind de 
Moartea Căprioarei lui Nicolae Labiş, tema devine una cu adevărat distinctă în 
generaţia lui. 

Personajele literare ale vremii sunt evocate în cadrul unei reconstituiri vii a socie- 
tăţii şi politicii, o reconstituire care situează cititorul în mijlocul acţiunii. Interesant 
este că Dimisianu nu reconstruieşte personajul din toate punctele de vedere, nu îl 
situează atât de mult în antiteze şi în diverse luări de poziţii, pe cât de mult îi evocă 
imaginea pe scena literară românească. Dacă pe alocuri menţionează compromisurile 
pe care scriitorii sunt nevoiţi să le facă, deseori caută să îi justifice. Adesea nu se 
lasă influenţat de aceste compromisuri în judecarea talentului sau a locului ocupat în 
istoria literaturii române. Dimisianu vorbeşte cu admiraţie despre scriitorii interbelici, 
pe care îi aprecia generaţia lui. Deşi unii ajung să fie cunoscuţi pentru concesiile făcute 
politicii, autoritatea lor rămâne neştirbită. Mai ales în condiţiile în care scriitorii tineri 
ai anilor 1960 nu aveau modele la care să se raporteze. După realismul socialist extrem 
de dur din anii 1950, care avusese drept rezultat o producţie literară prea puţin remar- 
cabilă, reprezentanţii de marcă ai literaturii române rămăseseră tot „interbelicii”. 

Criticul îşi începe demersul memorialistic răspunzând la o întrebare care îi fră- 
mântă pe toţi cei interesaţi de viaţa culturală a comunismul românesc: de ce nu au 
polemizat „şaizeciştii” cu generaţia „cincizecistă” ? Răspunsul vine cat se poate de 
franc şi simplu : ignorarea lor s-a dovedit a fi o alegere mai inteleapta în condiţiile 
controlului ideologic puternic al acelor ani. Demersul lor nu ar fi avut nici o izbândă, 
aşa că „noul val” a ales să îşi îndrepte atenţia şi admiraţia către scriitorii consacraţi 
din interbelic. Autorul îşi aminteşte cu simpatie de figura unui Tudor Vianu, cu al 
său costum gri închis tăiat impecabil şi cu disponibilitatea de a ajuta cu ce îi stătea 
în puteri, în ciuda imposibilității de a decide în detrimentul politicului : intervenţia 
pe lângă Daicoviciu, rectorul universităţii clujene, pentru a accepta un student se 
soldează cu un eşec. După numai o lună de zile, hotărârea rectorului este anulată de 
UTM. Tot Dimisianu duce în scenă şi imaginea lui Arghezi, a cărui moarte este „memo- 
rabilă” datorită ovatiunilor din stradă la adresa lui. În plin comunism, o persoană din 
afara politicii era ovationata în public. 

O personalitate care nu putea lipsi din evocările lui Dimisianu este Zaharia Stancu. 
Un nume important pe scena literaturii româneşti, Zaharia Stancu îl intimida chiar 
şi pe Ceauşescu, atunci când se afla în prezenţa lui. Sunt descrise cu mult umor 
scenele în care scriitorul orgolios ameninţa cu emigrarea, în faţa unor înalţi funcţionari 
ai Comitetului Central. Zaharia Stancu interpreta de fiecare dată un adevărat act dra- 
matic, vorbind despre o plecare în Portugalia, pentru a deveni „măturător de străzi”. 
O astfel de scenă se petrece în scopul obţinerii permisiunii de a publica în „România 

Literară” un articol favorabil filmului regizat de Lucian Pintilie - Reconstituirea 
(România, 1971). Zaharia Stancu a rămas o figură emblematică pentru scriitorii 
vremii, cel care reuşea de fiecare dată să îşi atingă scopurile, fiind considerat un 
protector al scriitorilor în faţa abuzurilor puterii. La moartea sa, lumea literară a fost, 
se pare, cuprinsă de un autentic sentiment de spaimă. 

În climatul sobru al deceniului şase, apare figura unui Fănuş Neagu, cel care nu 
se temea de nimic şi care vorbea vrute şi nevrute. Dimisianu îl cunoaşte pe Fănuş 
Neagu încă din vremea studenţiei la Şcoala de Literatură Mihai Eminescu, unde a 
studiat doar un an, fără a frecventa cursurile. Ulterior, Fănuş Neagu s-a angajat la 
Scânteia Tineretului. Cunoscuta lucrare Frumoşii nebuni..., se inspiră din boema 
tinerilor scriitori bine plătiţi, clienţi ai localurilor bucureştene. 

Desi marcați de teamă şi de ideologizare, anii comunismului românesc au adus şi 
mici oscilaţii şi momente de respiro, aşa cum susţin Amintirile lui Dimisianu. O mică 
dezmortire ideologică avusese loc în perioada 1954-1955, deşi dezghejul ce a urmat 
morţii lui Stalin a fost acceptat cu reticenta şi neplăcere de către Dej. Un aer mai 
relaxat se simte şi în perioada 1958-1959, în redacţia Gazetei Literare, fapt datorat 
personalităţii lui Paul Georgescu, cel care surprindea prin dualism : atât de dogmatic 
şi de liberal în acelaşi timp. Sub conducerea lui avea să se formeze grupul tânăr de 
la Gazetă, din care făcea parte şi Nicolae Breban. Acestuia din urmă, Dimisianu îi 
atribuie primul gest de disidenţă, înaintea celor ale lui Dorin Tudoran, Paul Goma, 
Dan Deşliu ş.a.m.d. Intrat în Partid în 1968, odată cu valul de optimism al perioadei, 
acelaşi care îi purtase şi pe Ivasiuc şi pe Goma către „carnetul roşu”, Breban ajunge 
să fie dezamăgit de politica culturală ceauşistă. Aflat în Franţa în 1971, Breban, 
membru al Comitetului Central, dezaprobă public, în presa occidentală, măsurile 
regimului Ceauşescu. 

Ovid S. Crohmălniceanu este un alt nume important, despre care criticul îşi amin- 
teşte cum, la un moment dat, face notă discordantă cu ororile regimului. Autor al 
textului reprobabil Despre realismul socialist, Crohmălniceanu ajunge să fie admirat 
de generaţia optzecistă întrucât, în anii ceauşismului, îşi răscumpără cedările, expri- 
mându-şi nemulţumirea faţă de politicile culturale aberante ale regimului. Aşa îl 
prezintă Dimisianu care, fără a face abstracţie de scrierile profund ideologizate ale 
celui numit Croh, îl vede şi în postura în care lua atitudine în adunări scriitoricesti, 
sau chiar în faţa lui Ceauşescu. 

Alături de colegii de la Gazeta Literară şi de la România Literară, Gabriel Dimisianu 
rămâne o figură şi un produs al anilor 1960, al unei atmosfere emulatoare care atinge 
apogeul în 1968. Sunt anii în care Titu Maiorescu este reabilitat, normele realismului 
socialist se îmblânzesc, iar creaţia se mai poate îndrepta şi spre aspecte individuale. 
Chiar în interiorul redactiilor încep să apară oameni pregătiţi şi talentaţi, vechii pro- 
letcultişti fiind retraşi din prima linie, situaţi pe posturi mai mărunte - bine plătite 
ce-i drept -, şi „toleraţi” până la pensionare. 

Deşi în evocările sale se vizează în principal perioada comunismului românesc, 
Dimisianu şi-a continuat activitatea şi după 1990. Prezenţa sa îndelungată în câmpul 
literar îi oferă astfel o perspectivă de ansamblu, iar evoluţiile postdecembriste sunt, 

de fapt, factorul determinant pentru acest proces de rememorare. Dimisianu transformă 
numele importante ale vieţii literare româneşti în adevărate personaje, pe care le evocă 
rând pe rând şi cu ajutorul cărora recreează o întreagă societate. Are în vedere nume 
importante, alături de scriitori uitaţi, critici şi factori de decizie ai vieţii culturale a 
vremii. Observă de fiecare dată legătura cu elementul politic şi oferă circumstanţe 
atenuante multor scriitori acuzaţi după 1990 de colaborare cu regimul. Priveşte cu 
indulgență şi nostalgie spre o perioadă a tinereţii, spre anii in care s-a format şi care 
au fost marcați de o emulatie intelectuală şi de un spirit de optimism general, la care 
a aderat cea mai mare parte a tinerilor din anii 1960. Reuşeşte să evidentieze şi 
imagini pozitive asupra acelor ani şi îşi aminteşte cu plăcere de sediul din Ana 
Ipătescu, şi de perioada în care revistele Uniunii Scriitorilor funcționau in mare con- 
fort în sediul somptuos al frumoasei case a lui Max Auschnit. Atmosfera trepidantă 
din sediul care găzduia trei redactii, agitația de pe coridoare şi activitatea intensă până 
la orele serii se prelungeau până în noapte în localurile din zonă. Disputele pe teme 
culturale îi purtau pe boemii scriitori în localurile Turist, Podgoria, Grădiniţa, Poarta 
Albă, Caviar şi Doamna Candrea, toate situate în arealul Magheru-Piata Romană- 
Amzei. 

Dincolo de figurile importante pe care le evocă, lucrarea lui Gabriel Dimisianu 
are meritul de a aduce în discuţie şi scriitori uitaţi precum Ury Benador, Georgeta 
Mircea Canciov, Marcel Mihalaş, Mihail Crama. O altă calitate a volumului rezidă 
în reconstrucţia într-o lumină pozitivă a unor ani deloc lipsiţi de dificultăţi pentru 
scriitorii români. Se raportează la trecut într-o manieră senină şi reuşeşte astfel să se 
încadreze în rigorile obiectivitatii. Cu toate că are tendinţa de a oferi circumstanţe 
atenuante tuturor cedărilor făcute în epocă, nu scoate din discuţie momentele bla- 
mabile pe care le prezintă în detaliu. Gabriel Dimisianu aşterne pe hârtie realitatea 
acelor ani aşa cum şi-o aminteşte. O face, însă, cu bună credinţă, lăsând în urmă un 
sentiment de acceptare a trecutului. 


Mihaela Toader 


Dinu Zamfirescu, Cartitele Securităţii. Agenti de influenţă 
din exilul românesc 
Editura Polirom, laşi, 2013, 256 p. 


O carte apărută de curând, Cârtiţele Securității. Agenti de influenţă din exilul româ- 
nesc, cuprinzând texte şi documente inedite din arhiva CNSAS, propune o nouă versiune 
asupra dimensiunilor controversate ale acţiunilor de influențare a exilului românesc 
postbelic de către regimul de la Bucureşti, precum şi rezultatul operaţiunilor acestora 
prin intermediul unor agenţi de influenţă: Virgil Veniamin, Eftimie Gherman şi 
Pamfil Şeicaru. Lucrarea semnată de Dinu Zamfirescu a apărut la Editura Polirom, 
cu sprijinul Institutului de Investigare a Crimelor Comunismului şi Memoria Exilului 
Românesc şi al Fundaţiei Konrad Adenauer. 

Elementul de noutate al acestui volum derivă din faptul că, pentru prima dată, au 
fost cuprinse între copertele unei cărţi documente care prezintă aspecte mai puţin 
cunoscute din viaţa unor personalităţi din exilul românesc postbelic. În plus, lucrarea 
defineşte noţiuni esenţiale pentru înţelegerea raporturilor, precum „exil”, „emigraţie”, 
„diasporă”, „spion” şi „agent de influenţă”. De asemenea, sursele din această lucrare 
permit istoricilor preocupaţi de studiul istoriei exilului postbelic să identifice rolul şi 
pârghiile agentului de influenţă din exil în raport cu exilatii şi modalităţile de acţiune 
ale regimului comunist împotriva exilului ca entitate. Preocupări în conturarea unei 
imagini a exilului prin prisma notelor informative ale Securităţii au mai avut Mihai 
Pelin, în lucrarea sa Opisul emigrației politice. Destine in 1.222 de fişe alcătuite pe 
baza dosarelor din arhivele Securităţi, şi Aurel Sergiu Marinescu, în volumul său 
O contribuţie la istoria exilului românesc. 

Limitele cronologice ale prezentei lucrări sunt stabilite de parcursul fiecăreia 
dintre cele trei personalităţi în calitatea lor de agenţi de influenţă în exil. Ca limită 
cronologică minimă, documentele sunt sincrone cu începuturile activităţii Direcţiei 
de Informaţii Externe (DIE). Autorul ne prezintă în „Cuvânt-înainte”, pe lângă exem- 
plificarea unor cazuri cunoscute de compromitere şi influențare a exilului românesc, 
şi „tentativele de discreditare a unor exilați români de către Securitate prin intermediul 
unor publicaţii in limba română ce apăreau în străinătate” : Vestitorul, Dreptatea, 

Stindardul, denumit ulterior Stindardul Românilor, dar şi acţiunea Securităţii exprimată 
prin „dialogul cu tara” sau dezinformarea prin publicaţia Glasul Patriei (pp. 11-13). 
Totodată, Dinu Zamfirescu promite o continuare a demersului său, printr-o analiză a 
„cazului” Iosif Constantin Drăgan şi a „Asociaţiei Culturale Internationale a Etniei 
Române” (ACIER), înfiinţată în 1983 la Viena. 

Virgil Veniamin reprezintă primul studiu de caz referitor la agenţii de influenţă în 
exil. Stabilit la Paris, după ce a stat o vreme la Viena, acesta apare în sursele Securităţii 
cu numele conspirativ „Mina”. Documentele cuprinse în volum redau intenţiile de 
linie informativă fără riscul de a se descoperi [...] iar în afară de ataşamentul său fata 
de familie, credem că vor putea avea influenţă favorabilă asupra procesului de recru- 
tare şi unele argumentări de ordin politic” (p. 18). Unul dintre motivele pentru care 
Virgil Veniamin a fost recrutat, aşa cum reiese din sursele documentare din acest 
volum, a fost acela de a da informaţii despre emigrație şi fruntaşii săi, despre biserica 
română, despre Institutul Universitar „Carol I”. De asemenea, el a fost folosit şi 
pentru a obţine informaţii de la generalul Platon Chirnoagă despre membrii Gărzii 
de Fier, dar şi cu scopul de a întocmi un raport detaliat despre Horaţiu Comăniciu, 
„membru important al emigrației române” (p. 26). Din 1963, Virgil Veniamin este 
rebotezat „Armeanul”, iar din informaţiile pe care trebuia să le livreze în calitatea 
sa de agent al Securităţii redăm doar câteva: informaţii potrivit cărora francezii 
„Basdevant şi Lalloy, directori la MAE francez, s-ar fi consultat cu fugarii români în 
perioada tratativelor culturale Franţa - R.P. Română” (1962-1963) ; informaţii despre 
Berlinul Occidental, unde s-ar fi organizat o zi specială a victimelor comuniste 
(29 noiembrie 1962) etc. (pp. 40-41). Dintr-o altă sursă a CNSAS, pe care Dinu 
Zamfirescu ne-o redă în lucrare sa, „se poate afla trecerea, în mod oficial a lui 
Veniamin în categoria agenţilor” (p. 41). 

Dintr-un alt text din arhiva CNSAS (fond SIE, dosar 1163, ff. 85-89), care se 
regăseşte în volum, ni se relevă faptul că, la 24 ianuarie 1968, Virgil Veniamin 
primeşte un alt nume de cod - „Stamate”. În document se mai subliniază faptul că 
„Stamate” a beneficiat de un salt calitativ în urma prezentării unui număr mare de 
informaţii de calitate superioară. Pe de altă parte, în document se mai arată nesiguranța 
organelor Securităţii faţă de Veniamin : „Nici până acum nu este clar pentru noi dacă 
americanilor, al căror agent este, le-a spus că este informatorul nostru. Noi nu am 
stabilit încă dacă „Stamate” este agentul DST şi dacă este dirijat spre noi cu sarcini 
precise” (p. 44). Colaborarea lui Virgil Veniamin cu Securitatea se încheie, potrivit 
unui document din arhiva CNSAS, pe care autorul ni-l redă integral, atunci când 
Securitatea propune „abandonarea informatorului Stamate din „Satu Mare”! pe 
motivul că, prin scandalul provocat de românii exilați din Franţa, Veniamin nu mai 
putea servi Securitatea” (p. 46). Dincolo de colaborarea dintre Veniamin şi Securitate, 
Dinu Zamfirescu redă în lucrarea sa şi alte documente care ne relevă complexitatea 


1. Numele codificat dat Franţei în documentele Securităţii. 

cazului Virgil Veniamin, în calitate de agent de influenţă, dar şi evaluarea activităţii 
acestuia în raport cu exilul românesc sau în raporturile cu Franţa. 

Al doilea studiu de caz pe care ni-l prezintă Dinu Zamfirescu se referă la Eftimie 
Gherman. Imaginea acestuia ne este prezentată prin „ochii” Securităţii, aşa cum este 
relatată în paginile publicaţiei Glasul Patriei! : „Există un simbriaş în emigrație care, 
aidoma altora de teapa lui, şuieră în grătarele microfoanelor duşmane venin asupra 
patriei, plătit peşin cu dolari”. Din 1952, Eftimie Gherman înfiinţează revista România 
Muncitoare, avându-i drept colaboratori pe Virgil Ierunca, Grigore Gafencu şi Pamfil 
Şeicaru. În această publicaţie, dar şi cu diverse alte ocazii, luările de poziţie ale lui 
Eftimie Gherman împotriva Partidului Comunist/Muncitoresc Român, a Uniunii Sovie- 
tice şi faţă de regimul din ţară au atras reacţii din partea celor de la Bucureşti (p. 59). 
Astfel, dintr-o broşură editată în limba franceză de către Ministerul Afacerilor Externe, 
care era distribuită la ambasadele româneşti din străinătate, Eftimie Gherman era 
catalogat ca fiind „un agent provocator introdus de poliţie în sânul mişcării muncito- 
reşti care în 1919 a curmat greva minerilor de la Coşna-Drencova” (p. 59). Ulterior, 
Securitatea a luat măsuri extreme în cazul lui Eftimie Gherman, organizând în două 
rânduri răpirea şi aducerea acestuia în ţară. Ambele acţiuni de răpire au eşuat, iar 
din planul celei de-a doua încercări de răpire aflăm că „Savin”, omul însărcinat cu 
răpirea, ar fi fost chiar omul de încredere al lui Eftimie Gherman (pp. 64-65). Nota 
informativă a Securităţii din 16 august 1966, redată integral în volum, reprezintă 
dovada colaborării lui Eftimie Gherman cu regimul. Apoi, acesta apare în documentele 
Securităţii sub numele conspirativ „Laurenţiu”. Un alt document din 4 iulie 1967 
subliniază că „factorul hotărâtor care a determinat schimbarea atitudinii lui „Lau- 
rentiu”, care din duşman a devenit un element de sprijin al nostru, a fost rezolvarea 
pozitivă a cererilor sale adresate conducerii partidului, personal lui Nicolae Ceauşescu” 
(p. 71). Unul dintre scopurile pentru care Eftimie Gherman a fost recrutat de organele 
Securităţii a fost acela de a influenţa postul de radio Europa Liberă, „dar şi pentru 
a-i influenţa, în favoarea aceluiaşi regim, pe fruntaşii socialişti occidentali, cu care 
„Laurenţiu” era în cele mai bune relaţii” (p. 75). Calitatea de agent de influenţă a 
lui Eftimie Gherman ne este dezvăluită de către autor şi din alte surse documentare, 
datând din 30 decembrie 1968. Din aceste documente aflăm că Eftimie Gherman a 
avut în vizor, în acţiunile sale, şi conducerea Bibliotecii Române din Freiburg. Reve- 
latoare pentru „cazul Eftimie Gherman” este şi nota din 20 iunie 1971, prin care 
organele Securităţii evaluează pozitiv activitatea acestuia, menţionând totodată inten- 
tia lui de a se repatria. 

Al treilea agent de influenţă prezent în volum este Pamfil Şeicaru, cunoscut 
jurnalist, eseist şi prozator. Pamfil Şeicaru a părăsit România în 1944, stabilindu-se 
în Spania. Din 1963, Securitatea s-a interesat de activitatea sa din exil: „Deşi desfă- 
şoară o activitate intensă pe tărâm publicistic, situaţia materială a lui Pamfil Şeicaru 
este precară [...]. Din material mai rezultă că se pregătea contactarea sa în vederea 


1. Publicaţie redactată în România (însă distribuită doar în străinătate) de diverşi slujbaşi ai 
regimului, conţinutul materialelor fiind, în mare măsură, de propagandă şi dezinformare. 

exploatării sale pe linie informativă” (p. 117). Iar in octombrie 1966 aflăm dintr-o 
notă a Securităţii că Pamfil Şeicaru avea deja numele de cod „Vlad”. Dintre informa- 
tiile pe care acesta le-a furnizat Securităţii erau menţionate : „Activitatea grupării lui 
Horia Sima în exil, poziţia guvernului spaniol faţă de lărgirea relaţiilor cu ţările 
socialiste etc.” (p. 119). Din multitudinea de documente pe care autorul ni le pune 
la dispoziţie se poate observa că Pamfil Şeicaru a fost implicat în foarte multe acţiuni 
ale Securităţii, dată fiind şi calitatea acestuia de jurnalist, devenit agent de influenţă 
al regimului de la Bucureşti. Într-un raport din 16 august 1972 se precizează că 
„Vlad” „a dus acţiuni de influenţă favorabile ţării noastre pe lângă unii membri ai 
guvernului spaniol” (p. 186). De fapt, unul dintre scopurile pentru care a fost recrutat 
Pamfil Şeicaru a fost acela de a-l determina să „adopte o poziţie care să nu contrazică 
interesele R.S. România, [...] cât şi pentru folosirea acestuia pentru publicarea unor 
materiale favorabile ţării” (p. 188). Autorul subliniază calitatea de agent de influenţă 
a lui Pamfil Şeicaru redând un document din 1941 care demonstrează că acesta fusese 
trimis în Spania cu „o misiune specială informativă şi de propagandă”. După cum se 
arată şi în volum, activitatea lui Pamfil Seicaru „în domeniul influenţei nu era la 
prima sa prestare faţă de regimul comunist, ci l-a servit cu acelaşi patriotism şi pe 
Ion Antonescu” (p. 241). 

Lucrarea de faţă captivează cititorul prin modul cum sunt prezentate documentele 
şi interpretările autorului, care ne oferă pe parcursul lecturii informaţii din ce în ce 
mai interesante. Consider că acest volum se constituie într-o frescă a ceea ce regimul 
de la Bucureşti reuşeşte să transforme în interiorul exilului prin mijoacele şi metodele 
organelor de Securitate, anulându-se expresia de sine şi de libertate intelectuală. De 
asemenea, volumul poate fi o sursă de referinţă pentru istoria „diplomatică” a exilului 
românesc postbelic. 


Nicolae Drăguşin 


Radu Preda, Comunismul. O modernitate eşuată 
Editura Eikon, Cluj-Napoca, 2009, 368 p. 


În ultimii zece ani s-a înregistrat un efort intens de traducere în limba română a unor 
autori care au privit comunismul dintr-o altă perspectivă decât cea strict dialectică a 
rezistenţei şi represiunii (dacă vorbim în termeni institutionali sau de fenomen social) 
şi victimei - opresorului (în termeni de subiectivitate şi de relaţie personală). Autorii 
în cauză sunt, în principal, Eric Voegelin, Robert C. Tucker, Leszek Kolakowski, 
Jean-Pierre Sironneau. Acestora li se adaugă Carl Schmitt, Nikolai Berdiaev, Jacob 
Taubes şi chiar Henri de Lubac. Întregul efort de traducere, oricât de salutar în sine, 
n-ar fi trecut însă de nivelul recuperării unui decalaj istoric mai mult sau mai puţin 
impresionant (este vorba despre dezbaterea occidentală din anii 1960 şi 1970 care, 
parţial, pleacă de la dezbaterea care a cuprins anii 1930 şi 1940) dacă cititorii români 
înşişi nu ar fi articulat o contribuţie la dezbatere. Or, această condiţie necesară (dar 
nu şi suficientă! ) a originalității a fost îndeplinită (deşi anemic din punct de vedere 
cantitativ) odată cu apariţia lucrării Comunismul. O modernitate eşuată, sub semnătura 
universitarului Radu Preda. Totuşi, o observaţie se impune: cercetarea atentă a 
amplei bibliografii dovedeşte că autorul se raportează selectiv la autorii invocati mai 
sus. Dacă acest fapt poate fi invocat ca slăbiciune, atunci aceasta ar putea fi foarte 
bine compensată de anvergura deschiderii către bibliografia de limbă germană. Cum 
probabil cea mai mare parte a titlurilor lipsesc din bibliotecile publice româneşti (ca 
să nu mai vorbim de traducerea lor), cartea devine un instrument de orientare tematică 
în vasta literatură de specialitate de limbă germană. Astfel, în funcţie de cum este 
privită, avem fie un volum-contributie la dezbaterea despre comunism ca religie 
politică, fie un volum-ghid în literatura de specialitate a mediului germanofon. Nu în 
ultimul rând, cărţii i-ar mai putea fi consemnat un merit: exploatarea aparatului critic 
din josul paginii nu doar pentru citările stricte, ci şi pentru extinderea discuţiei. 
Extinderea referintelor nu se face însă de o manieră enumerativă, ci deseori sunt 
asociate în ceea ce ar putea da naştere unei veritabile polemici de idei. O carte care 
nu e în măsură să extindă discuţia, să-i deschidă cititorului noi orizonturi polemice 
şi-a ratat, probabil, într-o bună măsură menirea. 

Volumul topeşte într-un întreg de sine stătător un şir de articole publicate în 
decursul anilor 2005-2007. Pentru că nu este doar o simplă compilaţie de articole 
jurnalistice (şi, în egală măsură, nici nu-şi propune să depăşească categoria eseului), 
cartea recenzată în rândurile de faţă are motive care îi stau la bază şi un scop pentru 
care a fost scrisă. Pentru a începe cu scopul, autorul cărţii îl prezintă astfel : „Paginile 
de fata se doresc a fi o contribuţie la articularea consensului etico-politic a cărui lipsă 
un estic, dar şi un vestic sensibil la istoria întregii Europe au toate motivele să o 
resimtă ca nedreaptă, dureroasă şi periculoasă” (p. 14); „În acest efort de a nu lăsa 
amnezia să ţină loc de istorie şi să falsifice astfel proiectul actual de societate doreşte 
să se înscrie şi cartea de faţă” (p. 16); „Dorind să contribuie la articularea unui 
consens etico-politic, să evite ca amnezia să ţină locul istoriei şi să încurajeze lectura 
social-teologică a unui fenomen cu implicaţii profunde, eseul de faţă este structurat 
în opt capitole inegale ca dimensiuni şi plastate într-o ordine cronologică, ceea ce 
nu face însă din timp criteriul unic al manierei de ordonare a aspectelor analizate” 
(p. 24). Cele opt capitole sunt următoarele : ,,Argumentum”, „Ideea: comunismul 
sau o modernitate eşuată”, „Realitatea : revoluţii proletare in tari agrare”, „Victi- 
mele: crima ca metodă politică”, „Eşecul: anul 1989”, „Deconspirarea : cine este 
victima şi cine călăul ?”, „Condamnarea : dilema etică a Europei”, „Concluzia : 
efectul devastator al religiilor atee”. 

Împlinirea celor două decenii de la prăbuşirea comunismului în Europa (1989) a 
reprezentat ocazia de a lua în serios câteva aspecte ale unei realităţi care, raţional 
vorbind, au devenit motive pentru un demers la început jurnalistic, iar apoi editorial : 
absenţa consensului, amnezia modernităţii ce stă la baza crizei identitare a continentului 
european, dar şi „o restanţă de ordin teologic” (autorul este de formaţie teolog) : 
„lectura spirituală a acestui capitol de lasitate şi de sfinţenie deopotrivă” (p. 17). 
Dacă primele două motive reprezintă reluarea mai mult sau mai puţin personală a 
unor teme generale de discuţie, al treilea motiv semnifică, indiscutabil, un aport ori- 
ginal. Înainte de a argumenta în ce constă particularitatea contribuţiei, trebuie spus 
că volumul nu este relevant doar pentru domeniul teologic, pe care îl pune realmente 
în dificultate odată ce sesizează contradictia (doar în aparenţă de neînțeles) între 
rezerva teologiei de şcoală faţă de studiul comunismului şi natura profund anametică 
a Bisericii (p. 17), ci şi pentru dezbaterea din sfera ştiinţelor sociale. Şi acest din 
urmă orizont este urmărit de un paradox : „ateismul funciar [al comunismului] a dorit 
ocuparea locului religiei”, ceea ce face ca ideologia comunistă să se plaseze în ten- 
siunea dintre „combaterea credinţei religioase şi instaurarea propriei viziuni despre 
lume şi viaţă” (p. 20). În orice caz, atâta vreme cât comunismul s-a constituit (graţie 
acestor paradoxuri fondatoare) într-o „alternativă soteriologică”, acesta „se pretează 
analizei social-teologice” (pp. 20-21). 

Formaţia teologică a autorului îi permite să aprecieze critic o serie de mistificări 
ale originilor comunismului. Poate nu întâmplător, secţiunea cea mai consistentă 
cantitativ şi calitativ, din punctul meu de vedere, este capitolul referitor la ideea 
comunistă (pp. 29-98). Din felul în care este structurată cartea, rezultă că autorul 
înţelege comunismul la întâlnirea dintre idee sau teorie (capitolul 2) şi realitate sau 

practică (capitolul 3). Desigur că nu era obligatoriu şi nici inevitabil ca ideea să se 
întâlnească cu realitatea, ceea ce face ca aplicarea ideii să necesite recursul la voinţă. 
Însă una dintre întrebările care se pun cu real interes este următoarea : nepotrivirea 
dintre idee şi realitate implică ajustarea ideii la realitate sau invers ? Răspunsul pe 
care autorul pare să-l dea în capitolul imediat următor este că tocmai realitatea a fost 
cea supusă patului lui Procust; în definitiv, putem defini victima drept o parte a 
realităţii care nu se lasă (voit sau nu, conştient ori inconştient) adecvată la necesitatea 
principială. Altfel spus, victima reprezintă categoria inadecvării realităţii la idee, iar 
gradul de violentare măsura acestei inadecvări. Pe de altă parte însă, autorul caracte- 
rizează contribuţia lui Lenin drept „prima dintr-o serie mai lungă de adaptări (care 
nu se confundă cu revizionismul ! ) a principiilor generale la ceea ce comuniştii locali 
considerau a fi realitatea istorică” (p. 101) Altfel spus, Lenin a întreprins activitatea 
inversă de adaptare (nu revizuire!) a ideii la realitate întrucât situaţia Rusiei din 
preajma anului 1917 nu se potrivea schemei teoretice propuse de Marx şi Engels. 
Cititorul îşi va fi dat seama despre ce raport există între adaptare (operată de Lenin 
in Rusia) şi revizuire (operată de Bernstein în Germania) abia indirect, luând seama 
la faptul că adaptarea leninistă a produs victime, pe câtă vreme revizionismul a evitat 
orice fel de vărsare de sânge. Altfel spus, schimbarea pe care o presupune ideea 
comunistă s-a făcut în contextul adaptării cu ajutorul metodei sângeroase a revoluţiei, 
iar în contextul revizuirii, cu metoda paşnică a alegerilor legislative. Ceea ce găsesc 
că ar fi meritat o discuţie detaliată fără ca acest lucru să extindă paginile lucrării ar 
fi tocmai raportul pe care adaptarea şi revizionismul îl stabilesc, fiecare în parte, cu 
trunchiul comun al opusului marxist. 

Această documentare atentă a relaţiei tripartite dintre adaptarea leninistă (genera- 
toare a regimului comunist), revizionismul bernsteinian (inspirator al regimului social- 
democrat) şi teoria marxistă o găsesc importantă nu doar în sine, ci şi pentru lămurirea 
noţiunii de comunism şi calificarea lui drept modernitate eşuată. De pildă, dacă în 
comunism se integrează viziunea marxistă, atunci despre social-democratie (în măsura 
în care raportul cu marxismul este unul de filiatie) nu se poate vorbi ca eşec al moder- 
nităţii. Dimpotrivă, social-democraţia reprezintă un succes al modernităţii, la fel ca 
şi liberalismul. Dar dacă din comunism trebuie decupat doar marxism-leninismul, 
atunci este corect să se vorbească despre comunism ca „născut de către modernitate, 
contestând-o şi împlinind-o negativ deopotrivă”, adică „fără să fi reuşit să fie cu 
adevărat o alternativă la modernitate, comunismul a reuşit să o concretizeze în cea 
mai nefericită formă, să îi compromită până la urmă premisele, aceleaşi care, într-o 
societate non-totalitară, au dat o serie de valori pe care, că suntem sau nu prieteni ai 
modernităţii ca proiect politic şi cultural, nu avem cum să nu le pretuim” (p. 38). 
Deşi se resimte, aşa cum tocmai am încercat să arăt, nevoia unor precizări terminologice 
şi a unor clarificări de relaţie, există unele indicaţii în acest sens. Însă problema indi- 
catiilor este aceea că, atunci când sunt aşezate laolaltă, nu de puţine ori riscă să se 
contrazică. lată un exemplu : pe de o parte, marxismul este definit drept „proiect de 
societate” (sau scop în sine), iar comunismul „interval, stadiu intermediar, de pasaj” 
sau „unic instrument prin care poate fi realizat acest ideal [de societate]” (p. 76). 

Rezultă de aici că marxismul ca viziune/proiect/ideal de societate degajează comunis- 
mul ca instrument. Pe de altă parte, doar câteva rânduri mai jos se face precizarea 
că tot comunismul „este poate cea mai grea moştenire a utopiilor sociale care s-au 
vrut nu doar cele mai bune soluţii la probleme cât se poate de concrete, dar şi unicele” 
(pp. 76-77). Ceea ce se poate deduce de aici este că noţiunea de comunism cunoaşte 
o istorie anterioară teoriei marxiste. 

O altă dificultate constă în relaţia comunismului cu modernitatea. Încă din titlu, 
autorul anunţă comunismul drept o parte a modernităţii, idee pe care o dezvoltă în 
câteva rânduri de-a lungul paginilor volumului. Ceea ce articulează relaţia dintre 
comunism şi modernitate este revoluţia. Clarificările pe care autorul le aduce noţiunii 
de revoluţie şi mai ales punerea acesteia în legătură cu o încărcătură religioasă 
reprezintă, desigur, un punct forte al cărţii: „Exegeza cuvântului [revoluţie] este 
sugestivă pentru înţelegerea, şi pe această cale, a legăturii ombilicale dintre moder- 
nitate ca proiect şi comunism ca parte a acestuia” (p. 106). Altfel spus, pasiunea 
revoluţionară reprezintă liantul modernităţii, fie că vorbim despre iluminism, fie 
despre marxism. Motivul acestei obsesii este că revoluţia apare drept „proces al 
emancipării raţionale” (p. 106), iar aici este punctul în care se adaugă aspectul de 
natură religioasă: „[...] revoluţia introduce [...] un element genuin teologic şi oferă 
astfel propriei existente forţa cvasireligioasă a unei promisiuni care trebuie, fie şi cu 
preţul violenţei, să fie ţinută. Aceasta ar fi, în cele din urmă, diferenţa dintre promi- 
siunea religioasă creştină propriu-zisă (amânată de două milenii) şi promisiunea 
seculară (iminentă), dintre eshatologia teologică şi milenarismul ateu al noii lumi. 
Viitorul e adus cu forţa în prezent” (p. 108). Pe de altă parte, în chiar capitolul secund, 
autorul documentează o bine argumentată (din punct de vedere teologic ! ) genealogie 
a ideii comuniste. Aşa de pildă, referitor la situarea originii comunismului în „modelul 
Vieţii comunitare a creştinilor” (conform Faptelor Sfinților Apostoli 2, 44-45; 4, 
32-35), obiectia pe care Radu Preda o aduce aproape că rămâne fără replică ; autorul 
oferă nu mai puţin de patru argumente biblice şi patristice pe care le dezvoltă cu 
generozitate (în special pp. 49-54) pentru care înţelegerea comunismului în cheie 
creştină este profund excesivă. Ba mai mult, există un loc în care autorul invocă un 
tip de auto-definire a comunismului: „[...] răspunsul îndelung aşteptat, practic: de 
la facerea lumii la chestiunea raportului dintre cel care dă de lucru, câştigând capital, 
şi cel care lucrează, primind un salariu pentru stricta lui supravieţuire” (p. 82). De 
aici se poate deduce (chiar dacă această definire a comunismului nu îi aparţine auto- 
rului) că viziunea comunistă nu reprezintă o variantă a modernităţii, ci un invariant 
al lumii. Între variantă a modernităţii (conform titlului) şi invariant al lumii (conform 
intenţiei autorului de a demonstra că pretenţia la exclusivitate şi, mai ales, noutate a 
soluţiei comuniste este cu totul nefondată), dificultatea este evidentă. Ba mai mult 
decât atât, dacă modernitatea este în mod corect definită ca proiect de emancipare 
(în principal faţă de religie), în acelaşi timp trebuie să spunem că idealul libertăţii nu 
este cu nimic specific modernităţii. Despre libertate se vorbeşte de la începuturi, cu 
deosebire ca ideal iudeo-creştin. Ceea ce a suferit modificări de la o perioadă la alta 

a fost modul de a gândi idealul libertăţii şi de a rationaliza dorinţa emancipării. De 
pildă, originea îndelungată a comunismului apare înfăţişată la autorii menţionaţi mai 
sus, după cum urmează : Kolakowski situează ideea comunistă în tradiţia filosofică a 
dialecticii ; Taubes în tradiţia religioasă şi mai ales teologică a eshatologiei, în timp 
ce Berdiaev o vede pe firmamentul mesianismului şi al Istoriei (cu majusculă !), în 
genere. 

Nu atât discutabil, cât mai ales disputabil îmi pare a fi în volum utilizarea în 
registru sinonimic a noţiunilor dictatură şi totalitarism. lată un exemplu din care se 
poate deduce că totalitarismul nu este un fenomen unic, cu totul specific secolului XX : 
„Monopolul şi concentrarea puterii nu sunt altminteri posibile, comunismul fiind din 
acest punct de vedere un exemplu clasic de totalitarism sau mai bine zis o traducere 
la început de secol XX a unei lungi experienţe pre-moderne şi moderne în materie 
de politică a forţei” (p. 134). E adevărat, încheierea acestui citat are loc cu o trimitere 
bibliografică la volumul cercetătorilor Peter Baehr şi Melvin Richter al cărui titlu 
(Dictatorship in History and Theory. Bonapartism, Caesarism, and Totalitarianism, 
2004) insinuează că tradiţia istorică aparţine dictaturii, totalitarismul fiind o subspecie. 
Că este disputabil nu încape îndoială, mai ales atunci când se invocă unul din argumen- 
tele principale pe care îl degajă opera Hannei Arendt : totalitarismul este unic (ireduc- 
tibil la dictatură), iar în această categorie nu intră decât stalinismul şi hitlerismul. 

Cu adevărat problematice, însă, imi par a fi aparențele de confuzie a perechii 
doctrină - ideologie. N-am să argumentez definiţia fiecărui termen, iar de aici, 
motivul pentru care cele două noţiunii sub nicio formă nu pot fi privite drept inter- 
şanjabile!. În schimb, ceea ce aş vrea să accentuez este că înţelegerea comunismului 
depinde în mare măsură de această distincţie. O definire a noţiunii de ideologie, de 
pildă, nu apare decât indirect şi, aşa cum am mai precizat deja, punerea în oglindă 
a acestor sugestii de definiţie nu e în măsură să clarifice. De pildă, într-un loc autorul 
opune în cadrul ideologiei propaganda la realitate sau luciditate („O astfel de gândire 
pornind de la viitor spre prezent [...] este substanţial străină unei abordări concrete 
a datelor sociale [...].[...] nu e de mirare că propaganda [...] va tine loc de discurs 
public, va deforma în profunzime percepţia clipei istorice [...]. Beţia ideologică pe 
care o induce acest amestec tare de prezent şi viitor explică reacţia nemiloasă faţă de 
cei lucizi”, p. 21). În alt loc, însă, ideologia nu mai acoperă această tensiune dintre 
propagandă/utopie şi realitate/luciditate, ci reflectă un parcurs de gândire atunci când 
vorbeşte despre „proiectul modernităţii” ca „născut din gestul contestatar al forţelor 
ideologice ale unei Europe occidentale căutând emanciparea politică de sub influenţa 
Romei, prefaţat în acest sens de Reforma lui Luther şi coroborând mai mulţi fac- 
tori [...]” (pp. 39-40). Referitor la utilizarea sinonimică a doctrinei şi a ideologiei, 


1. Asumându-mi atât riscul de a fi greşit, fie şi parţial, cât şi necesitatea de a revizita acest 
proiect de clarificare terminologică care mă interesează foarte mult, m-am ocupat de sugera- 
rea unor granite conceptuale ale termenilor dogmă - doctrină - ideologie - teorie - filosofie 
în studiul „Zborul Minervei. De la filosofie la ideologie” in Cecilia Tohaneanu (coord), Teorii 
versus ideologii politice ? , Editura Institutul European, Iaşi, 2012, pp. 27-45. 

exemplele sunt abundente, de fiecare dată fiind vorba despre comunism : uneori apare 
definit drept doctrină (p. 76), iar de cele mai multe ori drept ideologie care, de altfel, 
este unicul mod corect de a-l defini. 

În afara faptului că documentează evoluţia comunismului la întâlnirea dintre teorie 
şi practică, accentuând contradictia dintre idee şi realitate şi nu contradicţiile din sânul 
ideii aşa cum se întâmplă la Berdiaev bunăoară, cartea mai este interesantă prin faptul 
că integrează în discuţia despre comunism două capitole de maximă actualitate : 
problema victimei şi a călăului şi condamnarea ca „dilemă etică a Europei”. Lucrul 
foarte interesant este că cele două capitole se integrează perfect în răfuiala autorului 
cu pretenţia de noutate a soluţiei comuniste : cum judecăm (problema victimei şi a 
călăului), iar mai departe cum condamnăm comunismul ţesut ca idee în multe veacuri 
şi concretizat ca practică în realităţi complicate ? Cu alte cuvinte, istoria unei deveniri 
nu poate decât să complice problema morală a sentintelor judecătoreşti. Dar acest lucru 
nu este imposibil, iar clarificările pe care autorul le propune în cele două secţiuni 
sunt menite să arate că cele două feţe ale chestiunii morale nu doar că sunt posibile, 
ci chiar necesare. Volumul atrage atenţia asupra importanţei de a discerne comunismul 
într-un mod în care intersecţia dintre abordările istorice, filosofice, teologice şi polito- 
logice îi dovedesc unicitatea şi, sperăm !, irepetabilitatea. 


Tudor Mihăescu 


Vintila Mihăilescu, Scutecele națiunii şi hainele împăratului. 
Note de antropologie publică 
Editura Polirom, laşi, 2013, 384 p. 


Dacă peste sute de ani un cercetător şi-ar propune să scrie, în stilul consacrat de 
Şcoala de la Annales!, o lucrare de istorie a mentalităților despre societatea româ- 
nească de după 1989, lucrarea lui Vintilă Mihăilescu Scutecele națiunii şi hainele 
împăratului. Note de antropologie publică (Editura Polirom, 2013) ar fi, fără îndoială, 
un document de neocolit. Constituindu-se ca un volum de publicistică ce adună 
articole publicate în revista Dilema Veche în perioada 2006-2012, cartea surprinde, 
într-un tablou general şi pestrit, aspecte de cotidian, frământările de zi cu zi ale unei 
societăţi, aspiraţiile şi deziluziile acesteia, in fine, periplul unei tranzitii despre care 
nu ştim încă dacă s-a încheiat. 

Din articol în articol, printr-o călătorie asezonată de spirit ludic, de vervă şi 
blandete, de spirit critic şi luciditate, cartea pare a fi - ne îngăduim o astfel de ana- 
logie - asemenea unui bazar care musteşte de poveşti; iar dacă ne gândim că unul 
dintre reperele constante ale autorului este deja stereotipul an 1989, putem spune ca 
volumul oferă imaginea unui „bazar postsocialist”, acolo unde îi întâlnim, dezorientati 
ca nişte puberi în plină criză identitară, pe argonaufii tranziţiei. 

Argonautii tranziţiei, aşa cum îi voi numi pe eroii cărţii, sunt cei pe care autorul 
îi descrie în ipostaza unui proces, a unei frans-formări traversată de contradicții, de 


1. Alături de gânditorii francezi ai Şcolii de la Annales, mai pot fi menţionaţi şi autori ca Johan 
Huizinga, Jacob Burckhardt, ori Carlo Ginzburg, împreună formând, prin operele lor, o 
perspectivă unitară situată la confluenţa dintre abordări, mai mult sau mai puţin deferite, 
precum istoria mentalităților, istorie culturală şi microistorie — direcţii ce compun un discurs 
istoriografic gândit în opoziţie cu naratiunile asupra istoriei evenimentiale. În antropologie, 
această tendinţă s-a manifestat prin interesul asupra cotidianului, printr-o etnografie a 
particularului ; in acest sens, vezi introducerea din volumul Etnografii urbane : cotidianul 
văzut de aproape, publicat în 2009, la Editura Polirom, sub coordonarea lui Vintilă 
Mihăilescu. 

nostalgii şi reverii cu iz interbelic, de puseuri europeniste dublate de hachite autoh- 
toniste. Dar să-i dăm cuvântul autorului : 


Nu ne aflăm nici în trecutul conservator al tradiţiei, nici în viitorul progresist al modernităţii 
şi pendulăm, uneori frenetic, între aceste două orizonturi. (...) Cu un ochi la făină şi altul 
la slănină, nu ne îndurăm să isprăvim nici o opţiune, nici cealaltă, nu vrem să ducem la 
capăt nici despărţirea de trecutul iubit, nici apropierea de viitorul dorit!. 


Această constatare ce sintetizează în mod elocvent atmosfera şi ezitările tranziţiei 
postdecembriste o voi alege drept grilă de interpretare pentru cele descrise de autor 
în carte; nu înainte, însă, de a vă propune un joc, împrumutând de la autor stilul 
ludic şi colocvial. Aşadar, printr-un exerciţiu de imaginaţie, vă invit la o plimbare 
prin bazarul cărţii ; un bazar cu artefacte ce poartă amprenta unui loc şi a unor timpuri 
specifice : postsocialismul românesc. Mergând pe aleea principală a bazarului, fără 
a avea răgazul să ne aventurăm prin toate cotloanele, mă voi opri acolo unde cred că 
i-am găsit pe argonautii de pe caldarâmul pâclos al tranziţiei. 

Deşi ar părea o impietate, în aerul oriental al bazarului nostru convenţional, 
destinul porcului postsocialist reflectă, prin articolele autorului, dimensiunea gas- 
troidentitară a tranziţiei în orizontul integrării europene. Primul capitol al cărţii, 
cu titlul „Povestea porcului. Un rezumat al tranziţiei”, cuprinde o serie de articole 
ce pot stârni cititorului mai întâi curiozitatea - eventual ilaritatea - fără a duce în 
derizoriu interesul pentru ceea ce specialiştii numesc antropologia alimentatiei’. 
Porcul, de pildă, poate fi privit ca o instituţie, aşa cum notează autorul, iar obiceiurile 
ce îi sunt asociate cu ocazia sărbătorilor vorbesc despre tradiţii care, în mod firesc, 
devin parte a identităţii unui grup. Pus apoi in fata directivelor europene - care 
reglementează nu doar ce consumăm, ci şi cum preparăm - porcul pare sa devină, 
parafrazându-l pe Claude Lévi-Strauss, nu doar un bun de mâncat, ci şi un „bun de 
gândit”. În acest sens, Vintilă Mihăilescu apreciază că „gastronomia şi practicile sale 
constituie un discurs despre Sine şi Celălalt care permite şi ultimului gurmand să 
înveţe antropologia mâncând şi să înţeleagă câte ceva despre societatea (sau socie- 
tăţile) în care trăieşte”. Poveştile gastro-identitare invită la reflecţie asupra dinamicii 
miturilor alimentare (de ieri şi de azi), asupra preocupărilor pentru corp şi sănătate, 
asupra unui canibalism simbolic (eating the Other) pe care îl încercăm cu voluptate 
în „restaurantele etnice”, asupra unui bulion cultural (prezent în meniurile acelor 
„restaurante etnice”) care reflectă - mutându-ne din registrul social în cel alimen- 
tar - un multiculturalism real, unul la care discursul politic ar privi, probabil, cu jind 
si invidie. 


1. Vintilă Mihăilescu, Scutecele naţiunii şi hainele împăratului. Note de antropologie publică, 
Editura Polirom, Iasi, 2013, p. 114. 

2. Vezi Pierre Bonte şi Michel Izard, Dicţionar de etnologie şi antropologie, Editura Polirom, 
Iaşi, 2007, p. 714. 

3. Vintilă Mihăilescu, op. cit., 2013, p. 12. 

Însă in această poveste, porcul are şi un însoțitor: maidanezul. Dar dacă porcul 
rămâne, totuşi, un rasfatat al soartei, gratulat la fiecare inghititura de caltaboş, atunci 
la trecerea dintre ani maidanezul aleargă bezmetic pe străzi în vacarmul bubuiturilor 
de petarde şi artificii. Prin povestea maidanezilor săi, putem citi şi povestea societăţii 
româneşti - cam în aceşti termeni îşi încheie Vintilă Mihăilescu unul dintre articolele 
sale, evocând o astfel de analiză întreprinsă de un cercetător bulgar ; exemplul colegu- 
lui bulgar pare să stea şi la baza unei noi lucrări a autorului!. Revenind la Scutecele 
națiunii... şi la maidanezii săi, explicaţiile ce susţin afirmaţia de mai sus pornesc de 
la exemplul scrierilor lui Clifford Geertz despre luptele de cocosi din Bali, confruntări 
simbolice care codificau sui-generis un fel specific de a fi al culturii băştinaşe, antre- 
nând în joc onoarea, stima şi recunoaşterea celorlalți ; privind apoi în ograda noastră, 
prezenţa maidanezilor în peisajul urban românesc se traduce prin ambivalenta autori- 
tatilor în fata gestionării problemei, cât şi prin lipsa unui consens, măcar partial, la 
nivelul societăţii româneşti divizată în două tabere, ambele la fel de vehemente. 
Aducând în discuţie egalitatea dintre cultură şi natură, în speţă dintre om şi animal, 
Mihăilescu face referire la Richard Bulliet şi la distincţia pe care acesta o operează 
între societăţile domestice şi societăţile post-domestice, propunând astfel o posibilă 
interpretare a problemei: „Societăţile noastre post-domestice au făcut din animale 
fie o victimă, fie un fetiş. O victimă a bestiei umane, care le măcelăreşte, sau un fetiş 
al oamenilor cu suflet bun, care le îngrijesc”?. 

Ca un lucru firesc, din peisajul caleidoscopic al tranziţiei, văzute prin ochii 
profesorului Vintilă Mihăilescu, nu putea lipsi cel despre care autorul declară mereu 
că a murit: ţăranul român. El n-a murit, atâta doar că, după lectura cărţii, ne putem 
întreba in mod îndreptăţit dacă mai e potrivit să-l numim „ţăran”. Intitulat sugestiv, 
„Societatea post-ţărănească”, acest capitol, care îşi întoarce privirea spre obiectul de 
studiu clasic al etnologiei, adună o serie de articole ce repun în discuţie imaginea 
superficial-idilică pe care cei mai mulţi dintre noi o avem despre lumea rurală şi care 
ne bântuie reprezentările păşunist-identitare. Însă optica se schimbă atunci când autorul 
pune în fata cititorului mutatiile profunde - şi până la urmă fireşti — care au schimbat 
configuraţia vieţii ţărăneşti şi care adesea ne iau prin surprindere, daca nu chiar ne 
dezamăgesc, în contrast cu ceea ce credeam că este sau poate fi ţăranul. 

Într-un alt articol, mergând pe urmele lui Gaston Bachelard, pe care de altfel îl 
menţionează, autorul sugerează o psihanaliză comparativă a pietrei şi a lemnului, din 
perspectiva a ceea ce ajungem să înţelegem prin patrimoniu, discuţie ce este extinsă 
apoi la cadrele rudeniei şi ale genealogiei, conducându-ne astfel spre două moduri 


1. La momentul în care scriu această recenzie, Editura Cartier anunţă lansarea peste câteva 
zile, în cadrul Târgului de Carte Gaudeamus, ediţia 2013, a unei noi colecţii intitulată 
„Cartier antropologic”. Printre titlurile de debut ale acestei colecţii se numără şi Povestea 
maidanezului Leutu. Despre noua ordine domestică şi criza omului semnată de Vintilă 
Mihăilescu. În această nouă lucrare — aşa cum s-a anunţat încă de la evenimentul de lansare 
a „Scutecelor natiunii...”, ce a avut loc in data de 2 aprilie 2013, la Clubul Ţăranului — 
autorul dezvoltă analiza asupra problemei maidanezilor. 

2. Vintilă Mihăilescu, op. cit., p. 36. 

diferite de a înţelege patrimoniul. Făcând distincţia între patrimoniul hard versus 
patrimoniul soft, Mihăilescu vorbeşte despre un timp al istoriei, respectiv un timp al 
tradiţiei. Patrimoniul occidental, rezultat al unei culturi scrise, al unei civilizaţii mate- 
riale a pietrei, trăieşte într-un timp al istoriei; în schimb, cultura orală a ţăranului 
şi civilizaţia materială a lemnului, ce îi este asociată, creează un patrimoniu perisabil 
în timp, spre deosebire de cel occidental care, fosilizat în piatră, dăinuie în durata 
lungă a istoriei. Astfel, prezenţa vie a tradiţiei în civilizațiile tributare lemnului s-ar 
explica printr-o reafirmare continuă a acesteia, ca măsura de a transcende trecerea 
timpului. Pornind de la aceste observaţii, patrimoniul nostru se prezintă ca fiind mai 
degrabă imaterial decât material, fapt ce impune adoptarea unor strategii de conservare 
şi patrimonializare specifice. 

Dacă am vorbit despre lemn şi piatră, vom rămâne în acelaşi registru şi vom zăbovi 
câteva clipe şi la prăvălia cu relatări despre casă şi locuire în tranziţie ; acea casă sau 
gospodărie despre care Vintilă Mihăilescu se întreabă dacă poate fi apreciată ca fiind 
obiectul social total al culturii noastre. Împrumutat de la Marcel Mauss!, conceptul 
de obiect social total este un instrument indispensabil în cercetarea antropologică, el 
stabilind acel obiect care, într-o cultură dată, înglobează concomitent dimensiuni 
economice, juridice, politice, religioase, chiar şi estetice. În fapt, Mihăilescu vorbeşte 
despre o dorinţa ascunsă de recunoaştere socială care se află în spatele „caselor 
făloase” de la noi. Cum spune el, casele n-au fost făcute (doar) pentru a fi locuite, 
ci mai întâi, într-o luptă pentru recunoaştere, pentru a fi privite. Plecând de la aceste 
constatări, gospodăria (ţărănească sau nu), prin dinamica pe care o cunoaşte şi 
semnificaţiile pe care le implică, se prezintă ca fiind în prezent unul dintre cele mai 
fertile terenuri antropologice, dând seama despre un întreg univers prin care poate fi 
citită şi tranziţia postdecembristă. 

La capătul peregrinărilor, cel din urmă argonaut al tranziţiei - cu care ne întâlnim 
în bazar, lovindu-ne, ca din întâmplare, umăr în umăr - este însăşi atitudinea difuză, 
nu de puţine ori contradictorie, a societăţii româneşti faţă tranziţie şi comunism. În 
penultimul capitol al volumului, intitulat „Hainele împăratului. Un manifest stângaci”, 
tonul autorului devine uşor combatant şi angajat, exprimând anumite sensibilitati de 
stânga în nuanțele unui militantism civic echilibrat. În paginile acestui capitol, autorul 
avansează, în opoziţie cu simţul comun al raportării la ce a fost înainte de 1989, o 
serie de observaţii pertinente ce mută accentul dinspre latura emoţională a anticomu- 
nismului spre cea obiectivă a privirii ştiinţifice, în termenii unei neutralitati axiologice 
pe care o recomandă. Astfel, asumarea trecutului comunist şi raportarea la memorie 
devin probleme de reflecţie în orizontul dezbaterilor actuale legate, bunăoară, de înfiin- 
tarea unui muzeu al comunismului, de scrierea unei istorii recente şi de poziţionările 
epistemologice pe care le implică. În acest sens, în stilul abordărilor metodologice 
specifice antropologiei şi nu numai, Vintilă Mihăilescu subliniază necesitatea plasării 
în context a faptelor din comunism pe care le interpretăm. Mai departe, confruntând 
cele două atitudini faţă de comunism, una inspirată de morală şi viciată de puseuri 


1. Vezi Marcel Mauss, Eseu despre dar, Editura Polirom, Iasi, 1997. 


RECENZII 283 


emoţionale, alta interesată de finalitati ştiinţifice, Mihăilescu notează judicios : „Este 
neplăcut spre ridicol, de pildă, să suspectezi a priori o analiză a vieţii cotidiene în 
comunism de intenţii apologetice, dacă nu chiar de-a dreptul cripto-comuniste”?. 
Dincolo de caracterul publicistic, cu limitări inerente, principalul merit al cărţii 
este acela de a propune - păstrând, desigur, proporţiile - o altfel de introducere în 
antropologie ; o a şasea introducere în antropologie, parafrazand titlul unei cărți- 
manual (Antropologie. Cinci introduceri) semnată de acelaşi autor. Majoritatea artico- 
lelor în care sunt abordate teme din cele mai diverse sfere ale antropologiei conţin 
adesea şi câte un pasaj, sub forma unei succinte introduceri, cu informaţii ce pot 
constitui un punct de plecare pentru cititorul interesat să aprofundeze subiectul în 
cauză. De asemenea, prin multitudinea de subiecte tratate, multe dintre ele reprezentând 
ramuri distincte în domeniu, lucrarea oferă o imagine de ansamblu asupra unui mod 
de reflecţie antropologică. Altfel, pentru cititorul deja familiarizat cu lucrările lui 
Vintilă Mihăilescu, volumul de faţă reiterează adesea, din perspective diferite, unele 
teme pe care autorul le-a mai abordat şi în celelalte două volume de publicistică 
apărute cu ani urmă: Socio hai-hui. O altă sociologie a tranziţiei” şi Socio-hai-hui 
prin Arhipelagul România“. În acest caz, predilectia autorului pentru publicistică 
păstrează avantajul major al acestui gen de scriitură, respectiv acela de a contribui în 
spaţiul public, direct şi eficient, la popularizarea şi, prin consecinţele acesteia, la 
institutionalizarea acestei ştiinţe (încă) „exotice” în Romania: antropologia. 


Vintilă Mihăilescu, op. cit., p. 167. 

. Vintilă Mihăilescu, Antropologie. Cinci introduceri, Editura Polirom, Iasi, 2012. 

3. Vezi Vintilă Mihăilescu, Socio hai-hui. O altă sociologie a tranziției, Editura Paideia, 
Bucureşti, 2000. 

4. Vezi Vintilă Mihăilescu, op. cit. 


Ne 


Tudor Mihăescu 


www.istoriacomunismului.ro - O istorie a comunismului 
românesc pentru cei născuţi în democraţie 


Pe bună dreptate apreciat şi premiat în cadrul mai multor evenimente de profil!, site-ul 
www. istoriacomunismului.ro se prezintă ca fiind unul dintre cele mai inedite demersuri 
online de povestire a istoriei comuniste atât prin virtuțile de ordin tehnic, cât şi prin 
unghiul observaţiei şi al faptelor înfăţişate. În pas cu cele mai sofisticate tehnici de 
web-design, acest proiect vine cu o abordare originală şi de perspectivă pentru stra- 
tegiile educaţionale din viitor ; astfel, o abordare care combină episoade şi fragmente 
de antropologie urbană într-o istorie a comunismului pe înțelesul tuturor, fără profesor. 

Lansat prin eforturile conjugate ale Institutului de Investigare a Crimelor Comunis- 
mului şi Memoria Exilului Românesc şi ale Fundaţiei Soros România, dublate de 
sprijinul Fundaţiei Konrad Adenauer şi Saga Film, site-ul realizat de Senior Interactive 
surprinde, într-o manieră antropologică, o întreagă mitologie a legendelor urbane 
optzeciste, a faptului mărunt şi banal, a obiectelor, a modului în care era trăit cotidianul 
domestic în perioada comunistă. 

Proiectul reprezintă o consecinţă a cercetărilor întreprinse de Fundaţia Soros 
România în cursul anului 2011, cercetări care au urmărit modul în care memoria 
comunismului este percepută de generaţiile tinere, născute după momentul 1989; de 
altfel, pe diverse site-uri, proiectul a apărut cu subtitlul: O istorie a comunismului 
românesc pentru cei născuţi în democraţie. Contorm studiului derulat de Fundaţia 
Soros România, aproximativ o treime (38%) dintre adolescenţii investigati considera 
că perioada comunistă a fost mai bună decât cea contemporană. Vorbind despre 
această iniţiativă, Ovidiu Voicu, expert în politici educaţionale la Fundaţia Soros 
România, explică scopurile şi motivațiile lansării acestui proiect: 


1. Accesând www.istoriacomunismului.ro, dintr-o rubrică specială aflăm că, în cadrul fes- 
tivalului internaţional WebAward (unul dintre cele mai cunoscute evenimente dedicate indus- 
triei online), proiectul a câştigat premiul „Outstanding Achievement in Web Development”. 
Totodată, site-ul s-a clasat pe locul doi la concursul online de publicitate BestAds 2011 
(categoria Site-uri si micro site-uri), iar în cadrul Galei Societăţii Civile, ediţia 2012, s-a 
poziţionat, de asemenea, tot pe locul doi la secţiunea Educaţie, Învățământ, Cercetare. 

Studiile realizate de Fundaţia Soros şi partenerii săi au arătat că majoritatea adolescenților 
români nu au informaţii suficiente pentru a înţelege trecutul recent, felul în care a funcţionat 
comunismul în realitate. Ajunşi la vârsta maturității, pot fi lesne atraşi de un discurs 
populist bazat pe manevrarea abilă a utopiei comuniste. Pentru a elimina acest risc, avem 
nevoie de instrumente de informare şi didactice care să vorbească tinerilor într-un limbaj 
accesibil lor şi racordat la era Internetului. Site-ul www. istoriacomunismului.ro răspunde 
acestei nevoi’. 


Deşi scopul site-ului este unul educaţional, privindu-l din unghiuri diferite, putem 
face câteva observaţii. Printr-o „arheologie” a banalului, portalul propune o per- 
spectivă specifică antropologiei ce vine în completarea istoriografiei asupra perioadei 
comuniste ; istoriografie care, deşi şi-a concentrat atenţia asupra documentelor ofi- 
ciale, asupra ororilor regimului, asupra disidentei, asupra marilor evenimente care 
au marcat comunităţi întregi, a scăpat din vedere istoria mică, particulară, privată, 
personală şi individuală, istoria de zi cu zi a unui muncitor, a unui şcolar, a unei 
străzi, a unei scări de bloc, în fine, a unui simplu obiect. Lucruri care astăzi ne par 
banale sunt prezentate aici cu autenticitate şi atmosferă, cu o fidelitate care relevă 
locul şi importanţa lor în viaţa oamenilor din epocă şi care reconstituie un altfel de 
tablou al trecutului, o istorie a comunismului care se comunică singură prin obiecte. 

Acest demers online, în care accentul cade pe cultura materială a lumii urbane, 
intră în intimitatea unei istorii a obiectelor care rezumă atmosfera unei epoci mai bine 
decât ar putea s-o facă, poate, documentele scrise. Într-o locuinţă oarecare dintr-un 
bloc, vizitatorul poate explora universul unei camere de zi aşa cum era ea în perioada 
de dinainte de 1989: cu „mobilier comunist”, acelaşi peste tot, cu milieuri, cu 
omniprezentul peşte de sticlă (care contribuia la estetizarea televizorului, devenit mai 
mult obiect de decor), cu fructele de plastic, cu sticla de Pepsi pusă, neapărat, la 
vedere. Fiecare lucru vorbeşte despre modul în care oamenii îşi simbolizau experienţa 
cotidiană şi despre felul în care îşi etalau statutul social prin instrumentele ce le aveau 
la îndemână. O sticlă de Pepsi pusă ostentativ la vedere era, bunăoară, semn al unei 
bunăstări ; cel puţin al unei bunăstări dorite, fetişizate. 

Rotindu-ne privirea prin camera virtuală, unele detalii ne invită, prin mesaje uşor 
ironice şi jucăuşe, să le explorăm mai îndeaproape. Îndreptându-ne atenţia spre 
electrocasnice, care exprimă poate ceva mai animat atmosfera epocii, vom fi tentaţi 
să apăsăm pe televizor. Aici nu vom găsi, aşa cum probabil ne-am fi aşteptat, frag- 
mente din arhiva TVR, ci nişte scurte filmuleţe şi montaje prezentate într-un mod 
sui-generis, cu o cronologie a epocii comuniste ; sunt evocate şi descrise succint, sufi- 
cient cât pentru a trezi interesul unui tânăr şcolar, cele mai importante momente din 
tara şi din întregul bloc socialist ale perioadei cuprinse între 1945 şi 1989. Depăr- 
tându-ne de televizor şi apropiindu-ne de radio (un VEF 206, fabricaţie sovietică), îl 
putem deschide pentru a asculta ce se mai întâmplă prin lume, ajutându-ne astfel sa 
înţelegem, într-o anumită măsură, atmosfera conspirativă pe care o presupunea, 


1. Vezi: http://www.soros.ro/?q=premiu-interna % C8 % 9Bional-pentru-wwwistoriacomunis 
muluiro - accesat la 24 noiembrie 2013. 

uneori, ascultarea radioului. Schimbând frecventele, avem ocazia să auzim aleatoriu, 
uneori înfundat şi cu bâzâit, Radio Europa Liberă, un buletin de ştiri, cântece patrio- 
tice sau piese cu tematică anticomunistă interpretate de Jean Moscopol. După ce am 
testat radioul, telefonul de pe măsuţă ne imbie misterios cu un avertisment: „Ai grijă 
ce spui”. Se pot da telefoane ; cine şi cum o să vă răspundă, rămâne să descoperiţi 
singuri. 

În altă ordine de idei, putând fi apreciat şi ca o încercare de constituire a unui 
muzeu online, site-ul şi abordarea pe care o aduce pot constitui premisele unor 
dezbateri publice legate de strategiile de patrimonializare ale memoriei comuniste, cât 
şi de discursul muzeografic pe care l-ar adopta un viitor Muzeu al Comunismului, 
temă de altfel recurentă în spaţiul opiniei publice româneşti. Însă proiectul ar putea 
fi continuat cu succes şi în spaţiul online, mai ales că cei cărora li se adresează, adică 
tinerii născuţi după 1989, petrec mai mult timp în faţa calculatoarelor, decât în vizită 
la muzee. În acest caz, dacă site-ul ar fi dezvoltat, ar putea prezenta, întocmai ca 
într-un muzeu real, mai multe camere, fiecare încăpere ilustrând forme de organizare 
a locuirii, cu morfologia şi implicaţiile ei economice (stil de viaţă, constrângeri ale 
economiei socialiste), sociale (etalarea statutului social, raporturile de rudenie, de 
gen), estetice, intime (loc al memoriei familiale şi individuale). Totodată, reflectând 
asupra unei abordări muzeografice specifice, ar fi necesară şi o punere în context a 
ceea ce privim. Sunt bine cunoscute distinctiile pe care istoriografia le operează în 
cadrul dinamicii celor 45 de ani de regim comunist. 

Fără a mai aminti de apariţiile în presă, dacă ne referim strict la pagina de internet 
a proiectului (www.istoriacomunismului.ro), cifrele înregistrate de contoarele online 
(Google Analytics) pe anul 2011 arată un număr de aproximativ 10.000 de vizitatori 
unici care petrec pe pagină, în medie, aproximativ 7 minute. Numărul vizitatorilor 
nu e mare, în raport cu bugetul şi mediatizarea, însă surprinde timpul pe care, în 
medie, un vizitator îl petrece pe site. Dacă majoritatea covârşitoare a site-urilor nu 
retin atenţia vizitatorilor mai mult de 2-3 minute, proiectul de faţă reuşeşte perfor- 
manta de a avea o medie de 7 minute, fapt ce confirmă valenţele educaţionale pe care 
site-ul şi le propune si le atinge!. 


1. http ://www.galasocietatiicivile.ro/participants_project.php ?id = 234&section_id=3& 
year= 2012 - accesat la 24 noiembrie 2013. 

